
PREDGOVOR 


Potreba za unapređenjem mehanizama suzbijanja finansijskog kriminaliteta 
doprinela je značajnim promenama na normativnom planu u prethodne dve godine. 
Tokom 2016. godine donet je Zakon o organizaciji i nadležnosti državnih organa u 
suzbijanju organizovanog kriminala, terorizma i korupcije (,,Službeni glasnik RS“, 
broj 94/2016), a koji je zamenio Zakon o organizaciji i nadležnosti državnih organa 
u suzbijanju organizovanog kriminala, korupcije i drugih posebno teških krivičnih 
dela (,,Službeni glasnik RS“, broj 42/02, 27/03, 39/03, 67/03, 29/04, 58/04 — dr. za- 
kon, 45/05, 61/05, 72/09, 72/11 — dr. zakon, 101/11 — dr. zakon 1 32/13). Zakonom iz 
2016. godine uvedeni su novi instituti kao što su finansijski forenzičari 1 službenici 
za vezu. Finansijski forenzičari bi zahvaljujući svojim znanjem iz oblasti ekonomije 
trebalo u velikoj meri da pomažu tužiocima ne samo prilikom sprovođenja istraga za 
krivična dela, već i tokom postupka finansijske istrage. U prethodnom periodu nije 
postojala adekvatna saradnja između tužilaštva i sudova sa jedne strane i državnih 
organa 1 institucija koje učestvuju u otkrivanju finansijskih krivičnih dela ili koji 
raspolažu određenim podacima relevantnim za procesuiranje izvršilaca krivičnih 
dela finansijskog kriminaliteta i sprovođenje finansijskih istraga sa druge strane. 
Zbog toga je novim Zakonom iz 2016. godine propisana obaveza za određene 
državne organe da delegiraju službenike za vezu koji će sarađivati sa tužiocima 
i sudijama tokom celog krivičnog postupka. Osim toga, Zakonom je propisana i 
mogućnost obrazovanja udarnih grupa u zavisnosti od procene nadležnih tužilaca. 
To bi trebalo da doprinese efikasnijem procesuiranju izvršilaca krivičnih dela koja 
spadaju u finansijski kriminalitet i blagovremenom pribavljanju dokaza od značaja 
za pokretanje 1 sprovođenje efikasne finansijske istrage. O tome u svojim radovima 
u ovoj monografiji pišu Prof. dr Milan Škulić, redovni profesor Pravnog fakulteta 
Univerziteta u Beogradu i sudija Ustavnog suda Srbije, dr Dragan Cvetković iz 
Policijske uprave za grad Beograd, Uprave kriminalističke policije u svom koau- 
torskom radu sa Prof. dr Želimirom Kešetovićem, redovnim profesorom Fakulteta 
bezbednosti Univerziteta u Beogradu 1 Prof. dr Zoran Pavlović, redovni profesor 
Pravnog fakulteta Univerziteta Privredna akademija u Novom Sadu i Ombudsman 
Autonomne pokrajine Vojvodina. 

Poslednjim izmenama i dopunama Krivičnog zakonika (Zakon o izmenama i 
dopunama Krivičnog zakonika Republike Srbije ,,Službeni glasnik RS", broj 94/2016) 
propisana su nova krivična dela i izmenjen je zakonski opis postojećih krivičnih dela. 
O krivičnim delima falsifikovanja u svetlu novela iz 2012 1 2016. godine u svom radu 
piše Prof. dr Nataša Delić, redovni profesor Pravnog fakulteta Univerziteta u Beogradu. 

Novelama Krivičnog zakonika iz 2016. godine izmenjen je 1 zakonski opis pore- 
skih krivičnih dela. Te izmene su bile neophodne radi unapređenja mera suzbijanja 


poreske evazije. O poreskim rajevima u svom radu piše dr Jovan Ćirić, sudija Ustav- 
nog suda Republike Srbije. Od značaja za unapređenje tih merakorisna su i iskustva 
iz uporednog zakonodavstva i regiona. Poreska krivična dela u krivičnom zakoniku 
Republike Srpske tema su rada dr Veljka Ikanovića, sudijeVrhovnog suda Repub- 
like Srpske. Od značaja za unapređenje tih mera korisna su i iskustva iz uporednog 
zakonodavstva 1 regiona. O poreskim krivičnim delima u krivičnom zakoniku Re- 
publike Srpske u svom radu piše dr Veljko Ikanović, sudija Vrhovnog suda Repub- 
like Srpske. Imajući u vidu da se neplaćanjem poreske obaveze onemogućava priliv 
budžetskih prihoda, a što se može negativno odraziti i na javnu potrošnju, može se 
postaviti pitanje značaja naknadne uplate poreske obaveze na kažnjavanje za pore- 
ske delikte. Tom temom se u svom radu bavi Prof. dr Nataša Mrvić Petrović, naučni 
savetnik Instituta za uporedno pravo u Beogradu i redovni profesor Pravnog fakulteta 
Univerziteta Union u Beogradu. 

Izmenama i dopunama Krivičnog zakonika iz 2016. godine izmenjen je i zakon- 
ski opis krivičnog dela pranje novca. Cilj tih izmena bio je olakšavanje dokazivanja 
porekla imovine čije se poreklo prikriva, a što je od velikog značaja za oduzimanje 
imovine proistekle iz predikatnog krivičnog dela. O krivičnom delu pranje novca u 
srpskom i uporednom krivičnom pravu u svom radu piše Prof. dr Dragan Jovašević, 
redovni profesor Pravnog fakulteta Univerziteta u Nišu. Navedeno krivično delo 
može biti povezano sa veoma teškim krivičnim delima, kao što je npr. terorizam. 
U svom radu o tome piše dr Mina Zirojević, naučni saradnik Instituta za uporedno 
pravo u Beogradu. Iako nezakonito upravljanje otpadom predstavlja vrstu ekološkog 
kriminaliteta, ono može biti povezano i sa krivičnim delima koja se mogu svrstati u fi- 
nansijski kriminalitet. O povezanosti nezakonitog upravljanja otpadom i pranja novca 
u Italiji u svom radu piše dr Ana Batrićević, naučni saradnik Instituta za kriminološka 
1 sociološka istraživanja. 

Tokom 2016. godine izmenjen je i dopunjen Zakon o oduzimanju imovine 
proistekle iz krivičnog dela (,,Službeni glasnik RS"', broj 32/2013 1 94/2016). Njegove 
odredbe su (mada ne u potpunosti) usaglašene i sa izmenama i dopunama Krivičnog 
zakonika Republike Srbije iz 2016. godine. Uprkos tome, on zahteva naknadnu re- 
viziju. Za prevazilaženje problema koji su se javili u postupcima oduzimanja imovine 
proistekle iz krivičnog dela u prethodnom periodu u svom radu je preporuke dala dr 
Marina Matić Bošković, naučni saradnik Instituta za uporedno pravo u Beogradu. 
Istom temom, ali sa osvrtom na postojeće zakonodavstvo Republike Srpske u svom 
radu se bave Prof. dr Ljubinko Mitrović, Ombudsman Bosne i Hercegovine i redovni 
profesor Pravnog fakulteta Panevropskog Univerziteta APEIRON u Banjoj Luci i Mr 
Dragana Kosić, izvršni direktor kompanije “SECTOR SECURITY” d.o.o. u Banjoj 
Luci. Imajući u vidu da je imovina element infrastrukture organizovanih kriminalnih 
grupa, njenim blagovremenim oduzimanjem umanjuje se ili onemogućava delovanje 
takvih grupa. Tom temom se u svom radu bavi dr Aleksandra Bulatović, naučni sarad- 
nik Instituta za filozofiju i društvenu teoriju u Beogradu. 

U cilju unapređenja ekonomskih znanja od značaja za rad zaposlenih u organ- 
ima krivičnog gonjenja i nosilaca pravosudnih funkcija u toku 2017. 1 2018. godine 
Pravosudna akademija je organizovala veliki broj seminara i radionica u Beogradu, 


Novom Sadu, Kragujevcu i Nišu. Potreba za kontinuiranom edukacijom zaposlenih 
još uvek postoji s obzirom da je tipologija finansijskog kriminaliteta veoma raznolika. 
Zbog toga je izrada ove monografije 1 organizacija konferencije ,,Finansijski krim- 
inalitet“ sprovedena uz podršku Pravosudne akademije. O tipologijama finansijsk- 
og kriminaliteta u svom radu piše dr Filip Mirić sa Pravnog fakulteta Univerziteta 
u Nišu. Finansijska krivična dela mogu se vršiti i na međunarodnom nivou, tako da 
mesto izvršenja obuhvata više država, a što otežava kako prikupljanje dokaza, tako i 
procesuiranje izvršilaca. U cilju unapređenja suzbijanja te vrste kriminaliteta, Interpol 
je razvio sopstvenu tipologiju finansijskog kriminaliteta. O tome u svom radu piše dr 
Sergej Uljanov, načelnik odeljenja za poslove INTERPOL-a, Uprave za međunarod- 
nu operativno analitičku saradnju Ministarstva unutrašnjih poslova Republike Srbije. 
Veliki broj finansijskih krivičnih dela može se svrstati u grupu privrednih krivičnih 
dela. Poslednjim izmenama Krivičnog zakonika Republike Srbije u najvećoj meri je 
izmenjena upravo grupa krivičnih dela protiv privrede. Uvedena su nova krivična dela 
i izmenjen je zakonski opis postojećih dela. O neophodnosti tih izmena 1 dopuna, kao 
i njihovom praktičnom dometu moguće je govoriti tek nakon analize stanja u praksi. 
Autorka dr Nataša Tanjević, sekretar Narodne banke Srbije u svom radu je analizirala 
stanje u pogledu suzbijanja privrednog kriminaliteta u Republici Srbiji u prethodnom 
periodu, izazove sa kojima se nadležne institucije suočavaju u praksi 1 dala preporuke 
za unapređenje postojećeg stanja. Iako na prvi utisak određena krivična dela ne spada- 
ju u finansijski kriminalitet u užem smislu, ona mogu imati velike finansijske posled- 
ice. O finansijskim posledicama nameštanja fudbalskih posledica u svom radu se bavi 
dr Dejan Šuput, predsednik Atletskog saveza Beograd. 

Neka krivična dela su veoma teška za dokazivanje. Za njihovo otkrivanje, ali i 
prikupljanje dokaza potrebna su specifična znanja. U takva dela spadaju i računarske 
prevare, koje takođe mogu predstavljati oblik finansijskog kriminaliteta. O tome u 
svom radu piše Nikola Paunović, istraživač pripravnik Instituta za kriminološka i 
sociološka istraživanja u Beogradu, stipendista na naučno-istraživačkom projektu 
»Kriminal u Srbiji: fenomenologija, rizici i mogućnosti socijalne intervencije“ (broj 
47011) Ministarstva prosvete, nauke i tehnološkog razvoja Republike Srbije, a koji se 
sprovodi na navedenom Institutu i doktorand Pravnog fakulteta Univerziteta u Beo- 
gradu. Poseban vid finansijskog kriminaliteta predstavljaju i prevare u vezi sa osig- 
uranjem motornih vozila. Tom temom se u svom radu bavi Iva Tošić, master prava, 
istraživač pripravnik Instituta za uporedno pravo u Beogradu. 

Zloupotreba u vezi sa javnom nabavkom je krivično delo čiji je objekat zaštite 
dvojak. To su i privreda tj. načelo slobodne konkurencije, ali i javna sredstva. Temom 
zloupotreba u vezi sa javnom nabavkom uz predlog de lege ferenda, u svom radu 
se bavi dr Jelena Kostić, naučni saradnik Instituta za uporedno pravo u Beogradu. 
Nosioci javnih funkcija često su izvršioci krivičnih dela na štetu javnih sredstava. 
Nezakonito korišćenje javnih sredstava prisutno je i u pogledu finansiranja političkih 
stranaka. Prevare u vezi sa njihovim finansiranjem tema su rada Aleksandra Steva- 
novića, mastera prava, saradnika Instituta za kriminološka i sociološka istraživanja u 
Beogradu i doktoranda Pravnog fakulteta Univerziteta u Beogradu. 

Imajući u vidu teme kojima se bave autori u ovoj monografiji, nadamo se da će 
ona predstavljati ne samo materijal za dalja naučna istraživanja u oblasti suzbijanja fi- 
nansijskog kriminaliteta, već da će koristiti i za potrebe unapređenja znanja zaposlenih 
u institucijama koje se bave otkrivanjem i suzbijanjem navedene vrste kriminaliteta. 


Beograd,15. avgust 2018. Dr Jelena Kostić 
Aleksandar Stevanović, MA 

ORGANIZACIJA I NADLEŽNOST DRŽAVNIH ORGANAČIJA JE 
FUNKCIJA SUZBIJANJE KORUPTIVNIH 
KRIVIČNIH DELA 


Milan Skulié! 


U radu se objašnjavaju osnovne dokazne teškoće u otkrivanju i dokazivanju kri- 
vičnih dela organizovanog kriminaliteta i sa njim povezanih koruptivnih krivičnih 
dela. U radu se objašnjava značaj nekih međunarodnopravnih mehanizama u odnosu 
na ovaj cilj, poput INTERPOL-a EVROPOL-a, EVRODŽASTA i OLAF-a (,, Evrop- 
skog biroa za suzbijanje krupnih prevara“). Autor potom razmatra sve normativne 
mehanizme sadržane u Zakonu o organizaciji i nadležnosti državnih organa u suz- 
bijanju organizovanog kriminala, terorizma i korupcije. Posebna pažnja se obraća 
na analiziranje načela specijalizacije u tom Zakonu, te komentarisanje pojedinih ne- 
dovoljno kvalitetnih zakonskih rešenja u pravno-tehničkom smislu. U zaključku se 
autor posebno fokusira na stav da je u borbi protiv organizovanog kriminaliteta i 
tzv. visoke korupcije je od ogromne važnosti, kako efikasna specijalizacija nadležnih 
organa, te adekvatan normativni ambijent, koji tim organima pruža relevantne pravne 
mogućnosti za efikasno suzbijanje te vrste posebno teških krivičnih dela, tako i razvi- 
janje svesti da se ne sme dopustiti da kriminalna politika, odnosno politika suzbijanja 
kriminaliteta u praksi bude ,,ribarska mreža kroz koju prolaze velike ribe, a kojom se 
hvataju male ribe “. 

KLJUČNE REČI: Korupcija, organizovani kriminalitet, posebne dokazne 
radnje, specijalizacija, nadležni organi. 


UVODNA RAZMATRANJA 


Korupcijska, odnosno koruptivna krivična dela u savremenom društvu i tržišnim 
privredama doživljavaju pravu ekspanziju i često su izrazito povezana sa raznovrsnim 
oblicima privrednog kriminaliteta. U razvijenim državama se i inače smatra da između 
privrednog i organizovanog kriminaliteta postoje brojne paralele, što upućuje i na 
sličnost strategije u borbi protiv tih kriminalnih aktivnosti (Kube, Storzer, Tim, 1994: 
447). Kada se ispoljava u obliku privrednog kriminaliteta, organizovana kriminalna 
aktivnost je pretežno ispoljena u sledećim oblastima: delikti u vezi konkursa na koji- 
ma učestvuju privredni subjekti, finansijske prevare (pre svega u odnosu na ulaganje 

kapitala), prevare u oblasti subvencija, iznude povezane sa poslovanjem privrednih 
subjekata, elektronska piraterija odnosno masovno kršenje autorskih prava, falsi- 
fikovanje dokumenata i hartija od vrednosti, kao 1 nelegalno zapošljavanje stranaca 
(povezano i sa krijumčarenjem ljudi, te trgovinom ljudima), odnosno organizovanje 
zabranjene proizvodnje (Kube, Storzer, Tim, 1994: 505-506). Suzbijanje korupcije ni 
u najrazvijenijim državama nije lak posao i skopčano je sa nizom teškoća (Trenschel, 
1999: 750-751). 

Za korupciju se smatra da predstavlja fenomen koji je prisutan u skoro svakom 
društvu (Hauptman, 1996: 692), a poslednjih godina je u medijima zapadnih zemal- 
ja bio čitav niz natpisa o skandaloznim slučajevima korupcije poput: sumnje da je 
Međunarodni olimpijski komitet bio umešan u korupciju u vezi organizovanja olimpi- 
jskih igara; u Briselu je bivši belgijski ministar privrede i nekadašnji generalni sek- 
retar NATO-a osumnjičen da je primao mito od jednog koncerna industrije naoružan- 
ja; usled velikog korupcijskog skandala Evropski parlament nije odobrio Komisiji 
Evropske unije da prekorači svoj budžet itd. U evropskoj nauci i praksi se i inače, već 
decenijama ističe da problem korupcije kao i uvek postoji, te da je borba protiv nje još 
uvek „na dnevnom redu" pravne politike, ali „da se u tome, bez posebnih spekulacija, 
prednost mora dati međunarodnoj saradnji.“ (Zimmerman, 1999: 585). 

Krivično pravo se od davnina smatralo značajnim sredstvom borbe protiv korup- 
cije, ali su razumni teoretičari i ljudi koji su krivično pravo primenjivali u praksi, dobro 
znali da njegova uloga u suzbijanju tog društvenog zla ipak ne može da bude primarna, 
što nije samo posledica poznatog svojstva krivičnopravnih normi da su ustanovljene po 
principu ultima ratio, već se ta konstatacija temelji ina poznavanju suštinskih problema 
korupcije. Tako je još 30-ih godina prošlog veka u krivičnopravnoj nauci Kraljevine 
Jugoslavije zaključivano: ,,Krivično delo protiv službene dužnosti može biti izvršeno 
iz različitih pobuda, ali naročitu pažnju iziskuju ta dela, izvršena iz koristoljublja. Ko- 
rupcija je veliko i teško zlo, sa kojim država mora energično da se bori, kako u interesu 
ugleda činovničkog staleža i dostojanstva same države, tako i u interesu stanovništva 
koje može teško patiti od zloupotreba, zbog čega dolazi i rašćenje nezadovoljstva i pad 
poverenja prema vlasti. Zbog toga tu je potrebna energična akcija od strane suda, a 
naročito državnog „tužilaštva“ u gonjenju odnosnih dela. Ali sa druge strane najveća 


2 Poseban problem u suzbijanju organizovanog kriminaliteta, koji takođe nameće potrebu razvijanja 
novih i specifičnih dokaznih metoda i uopšte krivičnoprocesnih pravila, se odnosi na u praksi čestu ko- 
ruptivnu povezanost pripadnika kriminalnih organizacija, sa pojedinim državnim službenicima, koji 
tako postaju svojevrsni ,,insajderi"" kriminalnih organizacija. U tom je pogledu posebno ilustrativan 
primer Italije, za koju je karakteristično da je veliki broj političara, poslanika, čak i bivši predsednik 
Vlade, imao nedozvoljene veze sa predstavnicima organizovanog kriminaliteta. Kao veliki problem u 
Italiji se ispoljilo i svojevrsno špijuniranje policije i specijalnih anti-mafijaških službi, od strane krim- 
inalnih organizacija. U nekim situacijama su sami organizovani kriminalci imali svoje „prikrivene 
islednike” u redovima policije. Smatra se da «prava borba» protiv Mafije u Italiji započinje tek 1991. 
godine sa osnivanjem posebnog Antimafijaškog istražnog odeljenja (DIA), mada je još 1982. go- 
dine osnovana Visoka komisija za koordiniranje borbe protiv mafijaša, koja je takođe sarađivala i sa 
civilnom tajnom službom (SISDE), a policijski predsednik Bruno Contrada je u toj Visokoj komisiji 
bio angažovan kao šef kabineta a takođe je obavljao i važne funkcije u policijskom prezidijumu u 
Palermu, te je bio koordinator tajnih antimafijaških akcija policije i bezbednosne službe na Siciliji i 
Sardiniji, da bi se tek početkom 1993. godine otkrilo da je on u stvari saradnik Mafije. 

strogost može se opravdati samo u toliko, u koliko je za državne službenike osigurana 
stalnost službenog položaja i pristojna nagrada za rad. To su najbolje preventivne mere 
u borbi u prvom redu sa korupcijom, a u drugom i sa ostalim službenim zloupotrebama" 
(Čubinski, 1934: 629). 

Problem korupcije se najefikasnije rešava razvijanjem efikasnih metoda ot- 
krivanja, razjašnjavanja i dokazivanja ovih krivičnih dela, što pre svega spada u do- 
men krivičnog procesnog prava, odnosno stvaranja faktičkih uslova za primenu normi 
materijalnog krivičnog prava u ovoj oblasti. Samo propisivanje čitavog niza posebnih 
inkriminacija, te predviđanje težih kazni za krivična dela korupcije, ne predstavlja 
samo po sebi jedno nedelotvorno rešenje, već to uopšte 1 nije rešenje. Takvim inter- 
vencijama u krivičnom zakonodavstvu se mogu postići samo ograničeni ,,markentiš- 
ki" efekti u odnosu na širu laičku i neobaveštenu javnost, ali se njima ništa bitno ne 
postiže na planu efikasnijeg suzbijanja krivičnih dela koja spadaju u korupciju, osim 
što se izvesna energija troši uzaludno. 


1. ULOGA INTERPOL-a, EVROPOLA-a, EVRODŽASTA i ,OLAF-a“ 
U SUZBIJANJU ORGANIZOVANOG KRIMINALITETA I SA NJIM 
POVEZANIH KORUPTIVNIH KRIVICNIH DELA 


Na međunarodnopravnom planu su, kada je u pitanju suzbijanje organizovanog 
kriminaliteta, kao i koruptivnih krivičnih dela posebno značajni određeni krivično- 
procesni mehanizmi, poput nekoliko važnih izvora međunarodnog prava; i određeni 
organi i organizacije, poput Međunarodne organizacije kriminalističke policije (IN- 
TERPOL), koja kao specifičan oblik saradnje na nivou Ujedinjenih nacija, deluje na 
veoma širokom globalnom polju, kao i određeni organi i organizacije formirani na 
nivou Evropske unije. 

Međunarodna organizacija kriminalističke policije — Interpol, je međunarodna 
organizacija čija je osnovna namena borba protiv kriminaliteta ,,sa elementom ino- 
stranosti“ (Aleksić, Škulić, 2013: 57-58). Interpol nije neka nadnacionalna policija, 
niti poseduje ,,sopstvene policajce“, kao što se to ponekad pogrešno predstavlja u neo- 
baveštenoj javnosti ili u beletristici, odnosno filmovima. Interpol je u stvari, posebna 
međunarodna organizacija u okviru koje su udružene na odgovarajući način policije 
različitih država. 

Svaka policija koja je članica Interpola poseduje, kao i država kojoj pripada 
potpuni suverenitet. Interpol u tom smislu predstavlja oblik međunarodne saradnje u 
okviru Organizacije ujedinjenih nacija. On ima sopstvene organe, u koje spadaju: 1) 
Generalna skupština, 2) Izvršni komitet, i 3) Generalni sekretarijat, koga čine gener- 
alni sekretar koji se bira na pet godina, te tehničko i administrativno osoblje čiji je za- 
datak da koordinira ulogu pojedinih policija u suzbijanju međunarodnog kriminalite- 


3 U tom su pogledu od posebnog značaja: Konvencija o krivičnopravnim aspektima korupcije od 27. 
januara 1999. godine; Konvencija o građanskopravnim aspektima korupcije od 4. novembra 1999. go- 
dine; Konvencija o pranju novca, pretresu, zapleni i konfiskaciji prihoda od kriminala od 8. novembra 
1990. godine; Konvencija Ujedinjenih nacija protiv transnacionalnog organizovanog kriminala od 15. 
decembra 2000. godine itd. 


ta, odnosno uopšte, u pogledu krivičnih dela koja spadaju u polje delovanja Interpola, 
a koja mogu biti povezana i sa slučajevima tzv. visoke korupcije. 

U svakoj zemlji koja je članica Interpola postoje nacionalni centralni biroi, preko 
kojih konkretna zemlja i njena policija ostvaruju saradnju kako sa Interpolom, tako i sa 
drugim državama i njihovim policijama, koje su članice Interpola. 

Osnovni zadatak Interpola je da pomaže 1 razvija međunarodnu pomoć svih 
kriminalističkih službi pojedinih zemalja članica Interpola, kada je to potrebno radi ot- 
krivanja, razjašnjavanja 1 dokazivanja krivičnih dela, koja imaju međunarodni karak- 
ter ili sa ciljem otkrivanja i hvatanja učinilaca teških krivičnih dela koji su u bekstvu, 
te se nalaze na teritoriji jedne članice Interpola, a traže se po poternici druge članice 
ove organizacije. Interpol se ne angažuje kada su u pitanju politička ili vojna krivična 
dela. Terorizam se sa stanovišta prakse Interpola ne tretira kao političko krivično delo. 

U centrali Interpola postoje obimne centralne kartoteke 1 evidencije koje dobija- 
ju svakodnevno brojne podatke o raznovrsnim međunarodnim krivičnim delima. Ovi 
podaci se pribavljaju od strane nacionalnih centralnih biroa. Područje rada Interpola 
se posebno odnosi na krivična dela koja se tiču proizvodnje i stavljanja u promet opo- 
jnih droga, falsifikovanja novca, čekova i znakova za vrednost, falsifikovanja umet- 
ničkih predmeta, drugih oblika falsifikata, teških krađa, prevara i drugih krivičnih dela 
protiv imovine, ubistava, silovanja i drugih teških klasičnih krivičnih dela. 

Polje delovanja Interpola tiče se i suzbijanja organizovane prostitucije 1 trgovine 
ljudima itd., te uopšte i drugim krivičnim delima koja po definiciji spadaju u tipič- 
na krivična dela iz sfere transnacionalnog organizovanog kriminaliteta. Interpol je 
posebno angažovan u odnosu na suzbijanje organizovanog kriminaliteta, kao i ozbil- 
jnijih slučajeva privrednog kriminaliteta, onda kada je posredi njegova povezanost sa 
organizovanim kriminalitetom i kada je u pitanju privredni kriminalitet međunarodnih 
razmera. Interpol je takođe veoma angažovan u odnosu na međudržavnu saradnju 
koja se odnosi na suzbijanje teških oblika korupcije, naročito one koja ima izraženu 
međunarodnu komponentu, a za koju je karakteristično 1 da po pravilu ostvaruje 
određene veze sa oblicima privrednog kriminaliteta. 

Za Evropsku uniju je tipično da u svoj pravni sistem ugrađuje neka krivičnopro- 
cesna rešenja koja imaju supranacionalno dejstvo, a mogu se smatrati i određenim 
začecima evropskog krivičnog procesnog prava. Mimo ovoga, nije sporno da ni u 
dalekoj budućnosti nije na vidiku stvaranje nekog jedinstvenog evropskog, kako ma- 
terijalnog, tako i procesnog krivičnog prava, jer je ta materija prepuštena nacionalnim 
zakonodavstvima, ali uz obavezu određenog usklađivanja u odnosu na pitanja koja 
su od velikog opšteg značaja za Evropsku uniju kao celinu (Škulić, 2015: 361-365). 

Poslednjih godina je u EU saradnja policijskih i pravosudnih organa zemalja 
članica, a naročito kada je reč o krivičnim delima koja su zbog svoje težine posebno 
značajna za EU i gde važno mesto imaju krivična dela organizovanog kriminaliteta, 
značajno ojačana stupanjem na snagu ,,Lisabonskog ugovora“. Nakon puno teškoća 
oko njegovog usvajanja, ugovor iz Lisabona je konačno stupio na snagu 1. decembra 
2009. godine, što je značajno izmenilo sve oblasti delovanja EU, a posebno polje pra- 
vosuđa i unutrašnjih poslova, pri čemu treba imati na umu da su upravo neke izmene 
koje su svojevremeno planirane u ovoj materiji, dovele do neusvajanja prvog Predlo- 

ga Ustava EU," a zatim, bitno otežale usvajanje Lisabonskog ugovora. Lisabonskim 
ugovorom (Čavoški, Reljanović, 2011: 13). je značajno ojačana pravosudna i polici- 
jska saradnja na nivou Unije, odnosno pojedinih njenih članica, naročito u pogledu 
suzbijanja krivičnih dela koja spadaju u organizovani kriminalitet. 

Kada su u pitanju instituti krivičnog procesnog prava, a posebno u odnosu na su- 
zbijanje organizovanog kriminaliteta, te uopšte kriminaliteta, koji je značajan za celok- 
upnu Evropsku uniju, poput ozbiljnog privrednog kriminaliteta, teških slučajeva korup- 
cije i sl., u njenoj sadašnjoj fazi razvoja, pre svega su značajni oni instituti koji se odnose 
na krivično gonjenje u Evropi, gde spadaju: 1) načelo ne bis in idem u EU, i 2) institucije 
krivičnog gonjenja na nivou EU: a) Evropol, b) Evrodžast, v) Evropski biro za suzbijan- 
je prevara (OLAF), 1 g) projekat Evropskog tužilaštva (Satzger, 2005: 128-136). 

Organizacija Evropske policije (Evropol, na engl. skraćeno Europol — Europe- 
an Police Office) nastala je sporazumom iz Mastrihta od 26. jula 1995, a sa radom 
započela 1. jula 1999. godine. Osnovne fun—kcije Evropola su: 1) informativna, i 2) 
analitička. Informativna funkcija se ostvaruje kroz stvaranje centralnog punkta u koji 
se slivaju sve relevantne informacije, dok se analitička funkcija odnosi na prouča- 
vanje uslova i drugih bitnih elemenata koji se odnose na fenomenologiju i etiologiju 
kriminaliteta, pre svega u odnosu na EU. 

Evropol nije jedinstvena policijska služba sa izvršnim zadacima, već on samo po- 
država nacionalne policije u pogledu suprotstavljanja teškom kriminalitetu sa elementi- 
ma inostranosti, koji se odnosi na sledeće kategorije: nelegalna trgovina drogom, nele- 
galna trgovina radioaktivnim i nuklearnim materijalima, krivična dela protiv ustavnog 
uređenja, trgovina ljudima, pranje novca, organizovani kriminalitet, terorizam, falsifiko- 
vanje novca, zloupotrebe kreditnih kartica, a u pogledu tih nabrojanih krivičnih dela, 
organizuju se i potrage za učiniocima koji se nalaze u bekstvu (Brodag, 2001: 42-43). 

Paralelno sa ukidanjem čvrstih granica između država EU, omogućeno je da 
policija jedne države pod određenim uslovima može da deluje 1 na teritoriji druge 
države u okviru EU, bez nekih posebnih formalnosti (Škulić, 2012: 77). To je prvenst- 
veno moguće ukoliko je na teritoriji svoje države započela poteru za učiniocima kriv- 
ičnih dela, koja se brzo mora nastaviti na teritoriji druge države unutar EU. Interno, 
ali i posebno preko informativnog sistema Evropola, nadležna policija se u najkraćem 
roku obaveštava o preduzetoj akciji, a uvek se teži koordinaciji i saradnji u njenoj 
realizaciji. Ovakve mogućnosti predstavljaju početak stvaranja jedinstvene evropske 
policije, što od kraja devedesetih predstavlja segment ukupnih napora EU da stvori 
jedinstven pravni sistem (Beulke, 2000: 5-7). Sedište Evropola je u Hagu u Holandiji, 
a njegovi osnovni zadaci su: ubrzanje razmene informacija između nacionalnih ev- 
ropskih policija, pripremanje preventivnih analiza kojima se podrža—vaju aktivnosti 


4 Značajno je pomenuti presudu Ustavnog suda Nemačke 

(stavovi 252-260 /www.bundesverfassungsgericht.de/pressemtieeteilungen/bvg09-072en.html, 1. 3. 
2011), kojom je dovedena u pitanje nadležnost EU u oblasti krivičnog prava, te osporeno shvatanje 
po kojem Evropska unija više nije međunarodna organizacija. Ustavni sud Nemačke je utvrdio da je 
ovlašćenje da se suverene nadležnosti konkretne države članice prenesu Evropskoj uniji shodno članu 
23. stav 1. Osnovnog zakona Nemačke (Grundgesetz), dato samo pod uslovom da se suverenost države 
održava na osnovu odgovornog programa integracije, u skladu sa načelom poveravanja nadležnosti i uz 
poštovanje ustavnog identiteta država članica. 


država članica EU, kao 1 pravljenje određenih strategijskih analiza, podržavanje de- 
lovanja nacionalnih policija, razvijanje savetodavnih funkcija i edukacije policijskih 
službenika itd. (Brodag, 2001: 43). 

Evrodžast (Eurojust — European Unions Judicial Cooperation) predstavlja 
jedan od izraza „trećeg stuba“ EU, koji se sastoji u policijskoj i pravosudnoj saradnji 
u krivičnim stvarima, proistekao je iz jednog zaključka Saveta Evrope iz Tampera, do- 
netog 2002. godine i predstavlja paralelnu konstrukciju Evropolu, ali ne u odnosu na 
policiju, već u pogledu pravosuđa (Satzger, 2005: 131,134-135). Sedište Evrodžasta 
je u Hagu, on poseduje pravni subjektivitet, a njegova funkcija se u osnovi sastoji u 
prikupljanju dokumentacije radi olakšanja granicama neomeđenog krivičnog gonjen- 
ja u okvirima Evropske unije. Službenici Evrodžasta imaju pristup nacionalnim kaz- 
nenim evidencijama i rade na koordiniranju nacionalnih pravosuđa, kako bi se izbeglo 
dupliranje posla i postigla veća efikasnost. Nadležnost Evrodžasta se u osnovi odnosi 
na određene forme kriminaliteta koje su karakteristične za više članica EU i oslonjena 
je na nadležnost Evropola, ali ne proizlazi iz nje. Po logici stvari, ova organizacija 
je posebno fokusirana na forme transnacionalnog organizovanog kriminaliteta. Ev- 
rodžast raspolaže i automatizovanom bazom podataka, ali nije potpuno samostalan 
u prikupljanju podataka 1 raspolaganju njima, tako da je većina država EU donela 
posebne propise o saradnji u toj oblasti sa ovom evropskom institucijom. U osnovi se 
Evrodžast posmatra kao jezgro budućeg evropskog državnog tužilaštva, a u vezi s tim 
je u projektu Ustava EU, posebno predviđeno i osnivanje takvog tužilaštva, što je pov- 
ezano i sa davanjem većih ovlaš—ćenja i konkretnih izvršnih nadležnosti Evropolu. 

Saradnja evropskih policija na planu suzbijanja kriminaliteta uopšte, a naročito 
nekih njegovih ,,najozbiljnijih manifestacija“, gde posebno spada organizovani krim- 
inalitet, za koji je naročito tipično da je njegovo uobičajeno polje delovanja, između 
ostalog i trgovina opojnim drogama se posebno potencira Amsterdamskim ugovoro- 
πι, za koji je tipično da omogućava neposrednu kooperaciju evropskih policija, te 
da dalje jača ulogu ustanova koje su i ranije postojale na ovom polju, a koje su bile 
preteča Evropola (Fletcher, Lööf, Gilmoer, 2008: 87). 

Evropski biro za suzbijanje prevara (OLAF — European Anti-Fraud Office) ima 
zadatak da suzbija prevare, korupciju i ostale protivpravne radnje kojima se ostvaruje 
velika finansijska šteta EU. OLAF se ne bavi relativno sitnijim slučajevima prevara 
i korupcija, već je isključivo orijentisan na one ,,najkrupnije“ delikte te vrste i samo 
ako su oni usmereni protiv finansijskih interesa EU, a posebno u vezi sa korišćenjem 
predpristupnih fondova i raznih beneficija koje Evropska unija na privrednom planu 
omogućava svojim manje razvijenim članicama i državama kandidatima za ulazak 
u EU. Na primer, OLAF je bio ključni faktor otkrivanja velike evropske „šećerne 
afere“, kada je jedan broj privrednih subjekata iz zemalja našeg regiona prevarno 
postupao 1 time naneo štetu finansijskim interesima EU, ali dugoročno 1 sopstvenim 
državama, koje su nakon što je afera otkrivena izgubile određene preferencijalne sta- 
tuse, a u velikoj je meri stradao i njihov ugled na planu pravne uređenosti. 


> Ovaj ugovor je potpisan 2. oktobra 1997, stupio je na snagu 1. maja 1999, a njime je suštinski menjan 
Mastrihtski ugovor iz 1992. godine 

Naime, početkom 21. veka, EU je omogućila da se po cenama višestruko većih 
od tadašnjih tržišnih cena iz istočnoevropskih zemalja uvozi u EU šećer (što je bio 
vid finansijske pomoći privredama tih država), ali isključivo pod uslovom da je šećer 
domaćeg porekla, tj. da je napravljen u domaćim šećeranama 1 isključivo od šećerne 
repe kao domaće sirovine. Vrlo brzo se u OLAF-u, ali i u drugim institucijama EU 
rodila sumnja kada je iz tih država EU skoro zatrpana šećerom koji je bio deklarisan 
kao domaći, a radilo se o količinama višestruko većim od postojećih proizvodnih 
kapaciteta. Potom se relativno lako dokazalo da je masovno reč o šećeru koji je bio 
samo reekspertovan, tako što je prethodno uvožen jevtin šećer od šećerne trske, koji 
je potom prepakivan u domaću ambalažu uz oznaku da je u pitanju šećer dobijen pre- 
radom šećerne repe u sopstvenim pogonima. 

Za razliku od Evropola i Evrodžasta, OLAF ne raspolaže sopstvenim pravnim 
subjektivitetom, već je organizovan kao odeljak Komisije EU, ali i pored toga, za raz- 
liku od svog prethodnika UCLAF-a,° OLAF poseduje potpunu nezavisnost (Satzger, 
2005, 135-136). Na čelu OLAF-a je njegov direktor koga imenuju Evropski parla- 
ment i Savet Evrope, a nezavisnost OLAF-a se obezbeđuje i postojanjem petočlanog 
nadzornog odbora. Direktor OLAF -a ima pravo da se direktno obrati žalbom Evrops- 
kom sudu, ako smatra da je ugrožena nezavisnost ove organizacije. OLAF je posebno 
orijentisan na suzbijanje krijumčarenja cigareta, alkohola i maslinovog ulja, kao i 
drugih teških prevarnih i koruptivnih krivičnih dela na štetu finansijskih interesa EU, 
a u tom pogledu on poseduje i mogućnost angažovanja sopstvenih samostalnih kapac- 
iteta, te raspolaže i odgovarajućim istraž-nim mogućnostima, koje na primer, obuh- 
vataju pristup svim relevantnim informacijama u zemljama EU i državama koje imaju 
odgovarajuće sporazume sa EU, pribavljanje i obezbeđenje dokumenata i računovod- 
stvenih podataka i tako dalje. 

Projekat Evropskog tužilaštva se oslanja na jedan drugi projekat — Corpus iuris iz 
2000. godine, koji na prvom mestu predstavlja skup krivičnopravnih odredaba kojima 
se štite finansijski interesi EU. U pitanju je kodeks materijalnih 1 procesnih krivično- 
pravnih odredaba, koje se odnose na prevare na štetu finansijskih interesa EU, pod- 
mićivanje, zloupotrebu službenog položaja, odavanje službene tajne, pranje novca, or- 
ganizovanje zločinačkog udruženja, tj. organizovanje radi vršenja krivičnih dela, kao i 
neka druga krivična dela, za koja se smatra da predstavljaju posebnu opasnost po EU 
kao celinu, gde su posebno značajna krivična dela kojima se napadaju finansijski intere- 
si EU, a koja po logici stvari, spadaju u ozbiljnije slučajeve privrednog kriminaliteta.” 


2. SPECIJALIZOVANI NADLEŽNI ORGANI U SRBIJI ZA SUZBIJANJE 
ORGANIZOVANOG KRIMINALA I KORUPCIJE 


Prema pravilima novog Zakona o organizaciji i nadležnosti državnih organa u 
suzbijanju organizovanog kriminala, terorizma i korupcije, taj Zakon? se, kao što 
é Jedinica za koordinaciju u suzbijanju prevara — „Unite de Coordination pour la Lutte Anti-Fraude“. 
7 Ibid., str. 87, 136-137. 
δες] glasnik RS”, br. 94/2016. 

? U daljem tekstu će se za ovaj zakon koristiti i skraćenica ,,ZONDOSOKTK“. 


se vidi i iz samog njegovog naziva, primarno odnosi na organizaciju 1 nadležnost u 
odnosu na krivične postupka čiji su predmet tri grupe krivičnih dela: 1) organizovani 
kriminal, 2) terorizam i 3) korupcija. 

U Zakonu o organizaciji i nadležnosti državnih organa u suzbijanju organizova- 
nog kriminala, terorizma 1 korupcije se na nešto drugačiji način, nego ranije, uređuju 
organizacija i nadležnost državnih organa u odnosu na dve grupe krivičnih dela koja su 
predmet ovog zakona: 


1) organizovani kriminal i 
2) određeni oblici korupcije. 


I organizovani kriminal, kao i terorizam su zakonski termini, što nije slučaj sa 
«korupcijom», pa je donekle neobično što se zakonodavac, prvi put posle ,,nesrećnog 
pokuSaja“ sa posebnom Glavom u Krivičnom zakoniku, posvećenog ,,krivičnim deli- 
ma korupcije'',!"? sada ponovo takav termin unosi u neki zakon. 


3. PREDMET ZAKONA O ORGANIZACIJI I NADLEŽNOSTI DRŽAVNIH 
ORGANA U SUZBIJANJU ORGANIZOVANOG KRIMINALA, 
TERORIZMA I KORUPCIJE 


Zakonom o organizaciji i nadležnosti državnih organa u suzbijanju organizova- 
nog kriminala, terorizma i korupcije uređuju se sledeći aspekti oficijelnog reagovanja 
određenih državnih organa u odnosu na specifična krivična dela u pogledu kojih se taj 
zakon primenjuje. Radi se o: 


1) obrazovanju, 

2) organizaciji, 

3) nadležnosti i 

4) ovlašćenjima državnih organa i posebnih organizacionih jedinica određenih 
državnih organa. 


Obrazovanje, organizacija, nadležnost i ovlašćenja državnih organa i posebnih 
organizacionih jedinica tih organa, ustanovljavaju se Zakonom o organizaciji i nadle- 
žnosti državnih organa u suzbijanju organizovanog kriminala, terorizma i korupcije, 
radi otkrivanja, krivičnog gonjenja i suđenja za određeni u zakonu označeni krug 
taksativno nabrojanih krivičnih dela (član 1. 1 vezi člana 2. ZONDOSOKTK). 


10 Ova krivična dela su sada značajna samo u ,,istorijskom smislu", te kao primer jedne u suštini 
greške u našem tadašnjem krivičnom zakonodavstvu. 

4. 


KRIVIČNA DELA U POGLEDU KOJIH SE PRIMENJUJE ZAKON O 


ORGANIZACIJI INADLEŽNOSTI DRŽAVNIH ORGANA U SUZBIJANJU 


ORGANIZOVANOG KRIMINALA, TERORIZMA I KORUPCIJE 


Zakon o organizaciji i nadležnosti državnih organa u suzbijanju organizovanog 


kriminala, terorizma i korupcije se primenjuje radi otkrivanja, krivičnog gonjenja i 
suđenja za sledeća krivina dela (član 2 ZONDOSOKTK): 


1 
2 


) krivična dela organizovanog kriminala; 
) krivično delo ubistvo predstavnika najviših državnih organa (član 310. Krivičnog 
zakonika) i krivično delo oružane pobune (član 311. Krivičnog zakonika); 


3) krivična dela protiv službene dužnosti (čl. 359. 1 čl. 361. do 368. Krivičnog zakoni- 


ka) i krivično delo davanje i primanje mita u vezi sa glasanjem (član 156. Krivičnog 
zakonika); 


4) određena krivična dela protiv privrede (čl. 223, 223a, 224, 224a, 227, 228, 228a, 


5 


6 


229, 230, 231, 232, 2324, 233, član 235. stav 4, čl. 236. i 245. Krivičnog zakonika); 
) krivično delo terorizam (član 391. Krivičnog zakonika), krivično delo javno 
podsticanje na izvršenje terorističkih dela (član 391a Krivičnog zakonika), kri- 
vično delo vrbovanje i obučavanje za vršenje terorističkih dela (član 391b Krivič- 
nog zakonika), krivično delo upotreba smrtonosne naprave (član 391v Krivičnog 
zakonika), krivično delo uništenje i oštećenje nuklearnog objekta (član 391g Kri- 
vičnog zakonika), krivično delo finansiranje terorizma (član 393. Krivičnog za- 
konika) i krivično delo terorističko udruživanje (član 393a Krivičnog zakonika); 
krivična dela protiv državnih organa (član 322. st. 3. i 4. i član 323. st. 3.14. 
Krivičnog zakonika) i krivična dela protiv pravosuđa (čl. 333. i 335, član 336. 
st. 1,2.14. i čl. 3360. 337. 1339. Krivičnog zakonika), ako su izvršena u vezi sa 
krivičnim delima organizovanog kriminala, krivičnim delom ubistva predstav- 
nika najviših državnih organa, krivičnim delom oružane pobune, teroristička 
krivična dela, kao i određena krivična dela protiv službene dužnosti i protiv 
privrede, koja i inače, spadaju u domen Zakona o organizaciji i nadležnosti 
državnih organa u suzbijanju organizovanog kriminala, terorizma i korupcije. 


— 


5. ORGANIZACIJA I NADLEZNOST DRZAVNIH ORGANA U 
SUZBIJANJU ORGANIZOVANOG KRIMINALA I TERORIZMA 


U krivična dela za koja postupaju državni organi nadležni za suzbijanje organizovanog 


kriminala i terorizma spadaju sledeća posebna krivična dela (član 3. ZONDOSOKTK): 


1 


) krivična dela organizovanog kriminala, krivično delo ubistvo predstavnika najvi- 
ših državnih organa, krivično delo oružane pobune, kao i određena krivična dela 
terorističkog karaktera, gde spadaju terorizam, krivično delo javno podsticanje 
na izvršenje terorističkih dela, krivično delo vrbovanje i obučavanje za vrše- 
nje terorističkih dela, krivično delo upotreba smrtonosne naprave, krivično delo 


uništenje i oštećenje nuklearnog objekta, krivično delo finansiranje terorizma i 
krivično delo terorističko udruživanje; 
2) krivična dela protiv službene dužnosti (zloupotreba službenog položaja, trgovi- 
na uticajem, primanje mita 1 davanje mita), kada okrivljeni, odnosno lice kojem 
se daje mito, spada u kategoriju državnih funkcionera - službeno ili odgovorno 
lice koje vrši javnu funkciju na osnovu izbora, imenovanja ili postavljenja od 
strane Narodne skupštine, predsednika Republike, Vlade, opšte sednice Vrhov- 
nog kasacionog suda, Visokog saveta sudstva ili Državnog veća tužilaca; 
određena krivična dela protiv privrede, odnosno određeni posebni/teži oblici pri- 
vrednih krivičnih dela - ako vrednost imovinske koristi prelazi 200.000.000 dina- 
ra, odnosno ako vrednost javne nabavke prelazi 800.000.000 dinara, a u ta krivič- 
na dela spadaju: prevara u obavljanju privredne delatnosti, prevara u osiguranju, 
pronevera u obavljanju privredne delatnosti, zloupotreba poverenja u obavljanju 
privredne delatnosti, zloupotreba položaja odgovornog lica, zloupotreba u vezi s 
javnom nabavkom, zloupotreba u postupku privatizacije, zaključenje restriktiv- 
nog sporazuma, primanje mita u obavljanju privredne delatnosti, davanje mita u 
obavljanju privredne delatnosti, prouzrokovanje stečaja, prouzrokovanje lažnog 
stečaja, oštećenje poverilaca, najteži oblik nedozvoljene trgovine (organizovanje 
mreže preprodavaca), krijumčarenje i pranje novca; 
krivična dela protiv državnih organa u pogledu kojih i inače postoje posebna pra- 
vila u skladu sa Zakonom o organizaciji i nadležnosti državnih organa u suzbijanju 
organizovanog kriminala, terorizma i korupcije, ako su ta krivična dela izvršena u 
vezi sa prethodno nabrojanim krivičnim delima; 
5) krivično delo pranja novca (član 245. Krivičnog zakonika) ukoliko imovina koja 
je predmet pranja novca potiče iz prethodno nabrojanih krivičnih dela (organizo- 
vani kriminal, krivična dela protiv službene dužnosti itd.).!! 


3 


— 


4 


— 


5.1. Državni organi koji su nadležni za postupanje u predmetima krivičnih dela 
organizovanog kriminala i terorizma 


Za postupanje u predmetima određenih krivičnih dela (organizovani kriminal, 
terorizam itd. propisanih u članu 3. ZONDOSOKTK, nadležni su (član 4. ZONDO- 


U Ovde zakonodavac u stvari, sasvim nepotrebno nabraja i krivično delo pranja novca, jer to isto krivično 
delo prethodno već svrstava u jedno od taksativno nabrojanih krivičnih dela protiv privrede, u pogledu 
kojeg se i inače, postupa u skladu sa pravilima Zakona o organizaciji i nadležnosti državnih organa u su- 
zbijanju organizovanog kriminala, terorizma i korupcije, što znači da se ovo krivično delo bez potrebe u 
ovoj normi spominje dva puta (član 3. tačka 5. ZONDOSOKTK), što praktično predstavlja pravno-teh- 
ničku omašku, koja u praksi, po logici stvari, ne može da proizvede neke posebne negativne posledice. 
Pri tom se u ovoj odredbi (član 3. tačka 5. ZONDOSOKTK), još i posebno zahteva da se kod pranja 
novca radi o imovini koja je stečena drugim krivičnim delima, koja su predmet ovog posebnog zakona 
(ZONDOSOKTK), što je poseban zakonski uslov da bi nadležnost posebnih organa itd., postojala i u 
pogledu pranja novca, ali je to u stvari, potpuno nepotrebno, jer se i bez takvog uslova, krivično delo 
pranja novca, već bezuslovno svrstava u krivična dela odnosu na koja se primenjuju pravila Zakonom 
o organizaciji i nadležnosti državnih organa u suzbijanju organizovanog kriminala, terorizma i korupcije 
(član 3. tačka 4. ZONDOSOKTK). 

SOKTK), sledeći državni organi i organizacione jedinice određenih državnih organa: 
1) Tužilaštvo za organizovani kriminal; 
2) Ministarstvo unutrašnjih poslova — organizaciona jedinica nadležna za suzbijanje 
organizovanog kriminala; 
3) Posebno odeljenje Višeg suda u Beogradu za organizovani kriminal; 
4) Posebno odeljenje Apelacionog suda u Beogradu za organizovani kriminal; 
5) Posebna pritvorska jedinica Okružnog zatvora u Beogradu. 


U prvoj verziji Zakona o organizaciji i nadležnosti državnih organa u suzbijanju 
organizovanog kriminala (ZONDOSOK-a), nije bio propisan nikakav poseban kriteri- 
jum za izbor konkretnih lica koja će postupati u ,,specijalizovanim organima“, poput 
tužioca za organizovani kriminal, sudija u posebnim odeljenjima, predsednika posebnog 
odeljenja, kao i policajaca u Službi za suzbijanje organizovanog kriminala. To je bilo 
nelogično i neadekvatno, jer je uvek, po logici stvari, kada se uređuje neki oblik speci- 
jalizovane nadležnosti, neophodno i da se utvrde odgovarajući „parametri“, shodno ko- 
jima se konkretno lice može ili ne može smatrati formalno ili faktički specijalizovanim 
za određenu stručnu oblast. 

Već je poslednjim novelama još uvek važećeg zakona (ZONDOSOK), ovo pita- 
nje uređeno na dva osnovna načina: 


1) propisivanjem načelnog kriterijuma prema kojem u izboru na određene funkcije, 
prednost imaju kandidati koji su stekli odgovarajuća stručna znanja, što je pre 
svega, guestio facti, koji se u svakom konkretnom slučaju ocenjuje kombino- 
vanjem određenih faktičkih i određenih formalnih kriterijuma, gde bi u faktičke 
kriterijume spadalo praktično stečeno iskustvo, poput rada na krivičnim predme- 
tima određene vrste i posebne složenosti, a formalni kriterijumi bi se odnosili na 
pohađanje određenih seminara, pisanje stručnih radova, posedovanje odgovara- 
jućih certifikata 1 sl., te 

2) propisivanjem minimalnog radnog staža u određenom državnom organu, tj. vre- 
mena provedenog na odgovarajućoj pravosudnoj funkciji. Isto rešenje je prime- 
njeno i u aktuelnom Zakonu o organizaciji i nadležnosti državnih organa u suzbi- 
janju organizovanog kriminala, terorizma i korupcije, koji je već stupio na snagu. 


5.1.1. Tužilaštvo za organizovani kriminal (član 5. ZONDOSOKTK) 


Tužilaštvo za organizovani kriminal ima koncentrisanu nadležnost, što znači da 
je ono nadležno za postupanje u predmetima posebnih krivičnih dela propisanih u 
članu 3. ZONDOSOKTK, za teritoriju Republike Srbije. 

I u odnosu na Tužilaštvo za organizovani kriminal važi opšte pravilo organizaci- 
je javnog tužilaštva u Srbiji, koje se odnosi na generalnu organizaciju javnih tužilašta- 
va. To je pravilo sadržano u načelu monokratskog uređenja javnog tužilaštva (Škulić, 
2017: 109-110). Radom Tužilaštva za organizovani kriminal rukovodi Tužilac za or- 
ganizovani kriminal, koji 5ο u celom daljem tekstu Zakona o organizaciji 1 nadležnosti 


državnih organa u suzbijanju organizovanog kriminala, terorizma i korupcije, ozna- 
čava kao - Tužilac. 

Zakonodavac na odgovarajući način uređuje uslove 1 kriterijume koji su rele- 
vantni za izbor Tužioca 1 zamenika tužioca, tako što se zahteva da prilikom predlaga- 
nja kandidata za Tužioca, odnosno izbora zamenika Tužioca, prednost imaju kandidati 
koji poseduju potrebna stručna znanja i iskustvo iz oblasti borbe protiv organizovanog 
kriminala i korupcije. 

Zakon o organizaciji i nadležnosti državnih organa u suzbijanju organizovanog 
kriminala, terorizma i korupcije predstavlja odgovarajući /ex specialis, kada je reč o 
položaju Tužioca i njegovih zamenika, što znači da ako tim zakonom nije drugačije od- 
ređeno, na Tužilaštvo za organizovani kriminal primenjuju se zakonske odredbe koje su 
u ovoj situaciji lex generalis, a to su odredbe zakona kojim se uređuje javno tužilaštvo. 


5.1.2. Organizaciona jedinica policije nadležna za suzbijanje organizovanog kriminala 
(član 6. ZONDOSOKTK) 


Policijske poslove u vezi sa posebnim krivičnim delima iz člana 3. ZONDO- 
SOKTK, obavlja Ministarstvo unutrašnjih poslova — organizaciona jedinica nadležna 
za suzbijanje organizovanog kriminala. 

Kao što se i inače, u Zakoniku o krivičnom postupku (što je po logici stvari, naj- 
tipičnije u predistražnom postupku, u izvesnoj meri i u istrazi), policija definisana kao 
vrsta servisa javnog tužioca, i prema pravilima Zakona o organizaciji 1 nadležnosti 
državnih organa u suzbijanju organizovanog kriminala, terorizma i korupcije, Tužilac 
ima nadređenu ulogu u odnosu na policiju. Organizaciona jedinica nadležna za suzbi- 
janje organizovanog kriminala postupa po zahtevima Tužioca, u skladu sa zakonom. ? 

Ministar nadležan za unutrašnje poslove, uz pribavljeno mišljenje Tužioca, vrši 
dve osnovne aktivnosti koje se tiču policijske jedinice koja je nadležna u odnosu na 
posebna krivična dela iz člana 3. ZONDOSOKTK: 


1) postavlja i razrešava starešinu organizacione jedinice nadležne za suzbijanje 
organizovanog kriminala i 

2) donosi akt kojim bliže uređuje organizaciju i rad organizacione jedinice nad- 
ležne za suzbijanje organizovanog kriminala, u skladu sa zakonom. 


5.1.3. Posebna odeljenja nadležnih sudova 


Kada je reč o suđenjima za krivična dela organizovanog kriminala i druga posebna 
krivična dela (navedena u članu 3. ΖΟΝΡΟΒΟΚΤΚ), kao i o postupanju krivičnog suda, 
odnosno njegovog odgovarajućeg oblika funkcionalne nadležnosti (poput sudije za pre- 


12 Ovo pravilo bi se i inače, moralo podrazumevati shodno odnosu koji i u skladu sa pravilima Za- 
konika o krivičnom postupku, postoji između policije i nadležnog javnog tužioca, pre svega, u predis- 
tražnom postupku, ali iu određenim situacijama tokom drugih faza krivičnog postupka. 

thodni postupak i vanpretresnog veća tokom istrage koju vodi Tužilac za organizovani 
kriminal), zakonodavac postupa tako što kumulativno uvodi dva osnovna pravila: 


1) pravilo o koncentraciji stvarne i mesne nadležnosti, kako u prvom, tako i u 
drugom stepenu, i 

2) pravilo o sudskoj specijalizaciji u okvirima stvarno i mesno nadležnog prvoste- 
penog i drugostepenog suda. 


5.1.3.1. Posebno odeljenje Višeg suda u Beogradu za organizovani 
kriminal - prvostepeni krivični sud (član 7. ZONDOSOKTK) 


I kada je reč o stvarnoj i mesnoj sudskoj nadležnosti za postupanje u predmeti- 
ma krivičnih dela propisanim u članu 3. Zakona o organizaciji i nadležnosti držav- 
nih organa u suzbijanju organizovanog kriminala, terorizma i korupcije, zakonodavac 
predviđa koncentraciju nadležnosti. Stvarno i mesno je u prvom stepenu, za teritoriju 
Republike Srbije, nadležan Viši sud u Βεορταάι.. 

Pravilima kojima se konkretizuje prethodno koncentrisana nadležnost, kako 
stvarna, tako i mesna nadležnost, propisano je da u predmetima krivičnih dela propi- 
sanih u članu 3. Zakona o organizaciji i nadležnosti državnih organa u suzbijanju or- 
ganizovanog kriminala, terorizma i korupcije, postupa Posebno odeljenje Višeg suda 
u Beogradu za organizovani kriminal." 

Radom Posebnog odeljenja Višeg suda za organizovani kriminal rukovodi pred- 
sednik ovog odeljenja, kojeg postavlja predsednik Višeg suda u Beogradu iz reda su- 
dija raspoređenih na rad u to odeljenje, na vreme od četiri godine. Predsednik Poseb- 
nog odeljenja Višeg suda za organizovani kriminal mora imati najmanje deset godina 
profesionalnog iskustva u oblasti krivičnog prava. 

Sudije u Posebno odeljenje Višeg suda za organizovani kriminal raspoređuje 
predsednik Višeg suda u Beogradu, na vreme od šest godina, uz njihovu pismenu sa- 
glasnost. Sudija Posebnog odeljenja Višeg suda za organizovani kriminal mora imati 
najmanje osam godina profesionalnog iskustva u oblasti krivičnog prava. 

Izuzetno od odredaba Zakona o sudijama, Visoki savet sudstva može uputiti su- 
diju iz drugog suda na rad u Posebno odeljenje Višeg suda za organizovani kriminal, 
na vreme od šest godina, uz njegovu pismenu saglasnost, a i tako upućeni sudija mora 
ispunjavati uslove koji su utvrđeni u članu 7. stav 5. ZONDOSOKTK, koji se odnose 
na minimalno profesionalno iskustvo u oblasti krivičnog prava. 


13 Ovde, tj. u odredbama člana 7. stav 2. ZONDOSOKTK, zakonodavac postupa na pravno-tehnički 
pogrešan način, jer za taj oblik sudske funkcionalne i koncentrisane nadležnosti (kako stvarne, tako i 
mesne), navodi da će se u daljem tekstu koristiti naziv: ,,Posebno odeljenje Višeg suda za organizovani 
kriminal“, što je potpuno besmisleno jer je to skoro pun naziv tog posebnog odeljenja (samo se izostavlja 
,»Beograd“), pa uopšte nema potrebe navoditi kako će se ono označavati u daljem tekstu, jer se u celom 
tekstu, uvek 1 koristi taj skoro puni naziv. Naime, posebno navođenje naziva koji će se koristiti u daljem 
tekstu, bi imalo smisla, samo kada bi taj naziv bio drugačiji, tj. kraći od onog ,,(pot)punog“, koji se u 
normi prvi put koristi, slično kao što se to čini kada se u članu 5. stav 2. ZONDOSOKTK, navodi da će 
se u daljem tekstu umesto punog naziva — „Tužilac za organizovani kriminal“, koristiti naziv ,,Tužilac“, 
što je skraćena varijanta punog naziva. 


Prilikom raspoređivanja, odnosno upućivanja u Posebno odeljenje Višeg suda 
za organizovani kriminal, prednost imaju sudije koje poseduju potrebna stručna zna- 
nja i iskustvo iz oblasti borbe protiv organizovanog kriminala i korupcije. Naravno, 
guestio facti je koje okolnosti ukazuju da konkretni sudija poseduje takva potrebna 
stručna znanja i iskustva, a to je, kao i inače, prepušteno slobodnoj oceni predsednika 
Višeg suda u Beogradu, koji pri tom, mora postupati korektno i savesno, iako formal- 
no nije dužan da svoju odluku obrazloži. 

Na posedovanje potrebnih stručnih znanja i iskustava ukazuje ne samo pretho- 
dni sudijski staž, te rad u krivičnoj materiji, već i profesionalno iskustvo, stečeno pre 
nego što je konkretni sudija i postao sudija (na primer, dok je radio ka savetnik ili 
stručni saradnik u sudu), kao i uspeh u dotadašnjem profesionalnom angažovanju, 
poput procenta ukidanja presuda, brzine u izradi sudskih odluka itd. Pored ovoga, 
predsednik Višeg suda u Beogradu bliže uređuje rad Posebnog odeljenja Višeg suda 
za organizovani kriminal. 


5.1.3.2. Posebno odeljenje Apelacionog suda u Beogradu za organizovani kriminal - 
drugostepeni krivični sud (član 8. ZONDOSOKTK) 


Za odlučivanje u drugom stepenu u predmetima krivičnih dela navedenih članu 
3. ZONDOSOKTK, nadležan je Apelacioni sud u Beogradu, za teritoriju Republike 
Srbije, a ta je nadležnost (oblik funkcionalne nadležnosti krivičnog suda), u okviru 
konkretnog apelacionog suda, poverena Posebnom odeljenje Apelacionog suda u Be- 
ogradu za organizovani kriminal. U zakonu (ZONDOSOKTK), se u daljem tekstu za 
ovaj oblik sudske funkcionalne nadležnosti, koristi minimalno skraćeni naziv — ,,Po- 
sebno odeljenje Apelacionog suda za organizovani kriminal“. 

Radom Posebnog odeljenja Apelacionog suda za organizovani kriminal ruko- 
vodi predsednik tog odeljenja, koga na vreme od četiri godine, postavlja predsednik 
Apelacionog suda u Beogradu iz reda sudija raspoređenih na rad u to odeljenje. Pred- 
sednik Posebnog odeljenja Apelacionog suda za organizovani kriminal mora imati 
najmanje 12 godina profesionalnog iskustva u oblasti krivičnog prava. 

Sudije u Posebno odeljenje Apelacionog suda za organizovani kriminal raspo- 
ređuje predsednik Apelacionog suda u Beogradu, na vreme od šest godina, uz njihovu 
pismenu saglasnost, a oni moraju imati najmanje deset godina profesionalnog isku- 
stva u oblasti krivičnog prava. 

Izuzetno od odredaba Zakona o sudijama, Visoki savet sudstva može uputiti su- 
diju iz drugog suda na rad u Posebno odeljenje Apelacionog suda za organizovani 
kriminal, na vreme od šest godina, uz njegovu pismenu saglasnost, a i taj sudija mora 
ispunjavati uslove koji se i inače traže u pogledu minimalnog profesionalnog iskustva 
u oblasti krivičnog prava. 


14 T ovde važi isto zapažanje, tj. ista primedba na ovakav „skraćeni“ naziv, kao što je to u prethodnom 
tekstu već objašnjeno u pogledu naziva koji se u zakonu koristi za ,, Posebno odeljenje višeg suda za 
organizovani kriminal“. 

Prilikom raspoređivanja, odnosno upućivanja u Posebno odeljenje Apelacionog 
suda za organizovani kriminal, prednost imaju sudije koje poseduju potrebna stručna 
znanja i iskustvo iz oblasti borbe protiv organizovanog kriminala i korupcije, što je 
guestio facti, u pogledu kojeg važi ono što je prethodno već objašnjeno i u pogledu 
,selekcije“ sudija koji se raspoređuju u Posebno odeljenje Višeg suda za organizovani 
kriminal. Predsednik Apelacionog suda u Beogradu bliže uređuje rad Posebnog ode- 
ljenja Apelacionog suda za organizovani kriminal. 


5.1.3.4. Rešavanje sukoba nadležnosti (član 9. ZONDOSOKTK) 


Sukob nadležnosti između redovnih sudova za postupanje u predmetima krivič- 
nih dela iz člana 3. Zakona o organizaciji 1 nadležnosti državnih organa u suzbijanju 
organizovanog kriminala, terorizma i korupcije zakona rešava Vrhovni kasacioni sud, a 
ovo se pravilo primenjuje i u slučaju sukoba nadležnosti između Posebnog odeljenja za 
organizovani kriminal Višeg suda u Beogradu i drugih odeljenja i veća tog istog suda. 


5.1.4. Posebna pritvorska jedinica (član 10. ZONDOSOKTK) 


Pritvor određen u krivičnom postupku za krivična dela koja se navode u članu 
3. Zakona o organizaciji i nadležnosti državnih organa u suzbijanju organizovanog 
kriminala, terorizma 1 korupcije, izvršava se u Posebnoj pritvorskoj jedinici Okružnog 
zatvora u Beogradu, za koju se daljem tekstu zakona (ZONDOSOKTK), koristi naziv 
— „Posebna pritvorska jedinica". 

Ministar nadležan za pravosuđe bliže uređuje organizaciju, rad i postupanje sa 
pritvorenicima u Posebnoj pritvorskoj jedinici. Iako to u ZONDOSOKTK-u (član 
10. stav 2), nije posebno naglašeno, po logici stvari se takvo ,,bliže uređivanje" u 
odnosu na rad Posebne pritvorske jedinice i postupanje sa pritvorenicima koji se 
u njoj nalaze, realizuje u formalnom smislu, tako što nadležni ministar donosi na 
osnovu zakonske odredbe, odgovarajući podzakonski akt. 


6. POSEBNA RADNA I SOCIJALNA PRAVA ZAPOSLENIH U 
SPECIJALIZOVANIM DRŽAVNIM ORGANIMA ZA POSTUPKE U 
ODNOSU NA ODREĐENA POSEBNA KRIVICNA DELA 


Postoje dve vrste posebnih prava zaposlenih u specijalizovanim državnim organ- 
ima za postupke u odnosu na određena posebna krivična dela taksativno nabrajana u 
članu 3. ZONDOSOKTK (organizovani kriminal, terorizam itd.), a to su: 


1) radna prava koja se odnose na plate i 
2) pravo na tzv. beneficirani radni staž. 


Ratio legis ovih pravila, u pogledu posebnih radnih i socijalnih prava zaposlenih 
u specijalizovanim državnim organima za postupke u odnosu na određena posebna 
krivična dela se svodi na omogućavanje da vršenje funkcije obavljanja poslova i za- 
dataka koji se odnose na suzbijanje organizovanog kriminala i drugih posebno teških 
krivičnih dela, bude na poseban način stimulisano, čime se s jedne strane, lica koja 
vrše te funkcije, odnosno takve zadatke, dodatno nagrađuju s obzirom na složenost 
posla koji vrše, pa i određeni rizik koji iz toga proizlazi, dok se na taj način s druge 
strane, umanjuje mogućnost koruptivnog uticaja na ta lica, odnosno tako se u izvesnoj 
meri uvećava stepen njihove rezistencije na koruptivno delovanje, odnosno pokušaje 
takvog delovanja. 


6.1. Plate zaposlenih u specijalizovanim državnim organima (član 11. 
ZONDOSOKTK) 


Lica koja obavljaju poslove i zadatke u državnim organima za postupke u odnosu na 
određena posebna krivična dela taksativno nabrajana u članu 3. ZONDOSOKTK (orga- 
nizovani kriminal, terorizam itd.), imaju pravo na platu koja ne može biti veća od dvostru- 
kog iznosa plate koju bi ostvarila lica zaposlena na odgovarajućim poslovima i zadacima 
u Tužilaštvu za organizovani kriminal, Višem sudu u Beogradu, Apelacionom sudu u Be- 
ogradu, ministarstvu nadležnom za unutrašnje poslove i Okružnom zatvoru u Beogradu. 

Uvećanje plate lica zaposlenih u Tužilaštvu za organizovani kriminal, Posebnom 
odeljenju Višeg suda u Beogradu za organizovani kriminal, Posebnom odeljenja Apelaci- 
onog suda u Beogradu za organizovani kriminal i Posebnoj pritvorskoj jedinici Okružnog 
zatvora u Beogradu uređuje Vlada, na predlog ministra nadležnog za poslove pravosuđa. 

Uvećanje plate zaposlenih u Ministarstvu unutrašnjih poslova — organizacionoj 
jedinici nadležnoj za suzbijanje organizovanog kriminala propisuje ministar nadležan 
za unutrašnje poslove. 


6.2. Pravo na staž osiguranja sa uvećanim trajanjem (član 12. ZONDOSOKTK) 


Sudije raspoređene u Posebno odeljenje Višeg suda za organizovani kriminal i 
Posebno odeljenje Apelacionog suda za organizovani kriminal, kao i Tužilac i njegovi 
zamenici, imaju pravo na staž osiguranja koji se računa sa uvećanim trajanjem, i to 
tako što se 12 meseci provedenih na radu u posebnim odeljenjima tih sudova, odnosno 
Tužilaštvu za organizovani kriminal računa kao 16 meseci staža osiguranja. 


7. ORGANIZACIJA I NADLEŽNOST DRŽAVNIH ORGANA U 
SUZBIJANJU KORUPCIJE 


Kao što je prethodno objašnjeno, zakonodavac na nešto drugačiji način u Zakonu 
o organizaciji i nadležnosti državnih organa u suzbijanju organizovanog kriminala, 

terorizma i korupcije, uređuje organizaciju 1 nadležnost u odnosu na organizovani 
kriminal i u pogledu korupcije određene vrste. 

Kada se radi o nadležnosti u odnosu na tzv. visoku korupciju, u Zakonu o organi- 
zaciji i nadležnosti državnih organa u suzbijanju organizovanog kriminala, terorizma 
i korupcije, definisano je nekoliko osnovna pravila, koja se odnose na sledeće: 


1. Određivanje državnih organa i njihovih organizacionih jedinica nadležnih za 
suzbijanje korupcije; 

2. Formiranje posebne forenzičke službe čiji je zadatak vođenje tzv. finansijskih istraga; 

3. Utvrđivanje osnovnih pravila na kojima se zasniva saradnja između državnih 
organa i njihovih organizacionih jedinica nadležnih za suzbijanje korupcije; te 

4. Regulisanje odgovarajućeg sistema obuke u odnosu na kadrove u državnim orga- 
nima i njihovim organizacionim jedinicama nadležnim za suzbijanje korupcije; 


7.1. Organi koji su nadležni za suzbijanje korupcije (član 13. ZONDOSOKTK) 


Za postupanje u predmetima krivičnih dela, koja se smatraju korupcijom (određe- 
na krivična dela protiv službene dužnosti, a navedena su u članu 2. ZONDOSOKTK, 
osim kada se radi o krivičnim delima koja spadaju u organizovani kriminal ili se radi 
o tzv. visokoj korupciji, odnosno koruptivnim krivičnim delima učinjenim u vezi sa 
organizovanim kriminalom i drugim ,,posebno teškim krivičnim delima“ (iz člana 3. 
ZONDOSOKTK), nadležni su sledeći državni organi, odnosno odgovarajuće organi- 
zacione jedinice u oblici funkcionalne nadležnosti tih organa: 


1) posebna odeljenja viših javnih tužilaštava za suzbijanje korupcije; 

2) Ministarstvo unutrašnjih poslova — organizaciona jedinica nadležna za suzbijanje 
korupcije; 

3) posebna odeljenja viših sudova za suzbijanje korupcije. 


7.1.2. Posebna odeljenja viših javnih tužilaštava za suzbijanje korupcije 
(član 14. ZONDOSOKTK) 


Za postupanje u predmetima krivičnih dela korupcije, nadležna su viša javna 
tužilaštva u Beogradu, Kraljevu, Nišu i Novom Sadu u kojima se obrazuju posebna 
odeljenja za suzbijanje korupcije. 

Ova posebna odeljenja viših javnih tužilaštava, postupaju u krivičnim predme- 
tima u pogledu kojih su nadležni, na područjima odgovarajućih apelacionih sudo- 
va. Posebno odeljenje Višeg javnog tužilaštva u Beogradu za suzbijanje korupcije, 
postupa u predmetima za područje Apelacionog suda u Beogradu. Posebno odeljenje 
Višeg javnog tužilaštva u Kraljevu za suzbijanje korupcije, postupa u predmetima za 
područje Apelacionog suda u Kragujevcu. Posebno odeljenje Višeg javnog tužilaštva 
u Nišu za suzbijanje korupcije, postupa u predmetima za područje Apelacionog suda 


u Nišu. Posebno odeljenje Višeg javnog tužilaštva u Novom Sadu za suzbijanje korup- 
cije, postupa u predmetima za područje Apelacionog suda u Novom Sadu. 


7.1.2.1. Rukovođenje, upućivanje i koordinacija rada posebnih 
odeljenja viših javnih tužilaštava za suzbijanje korupcije 
(član 15. ZONDOSOKTK) 


Radom posebnog odeljenja višeg javnog tužilaštva za suzbijanje korupcije, ru- 
kovodi rukovodilac odeljenja koga postavlja viši javni tužilac, a on, kao i njegovi 
zamenici postavljaju se, raspoređuju, odnosno upućuju u posebno odeljenje višeg jav- 
nog tužilaštva za suzbijanje korupcije iz reda zamenika javnih tužilaca. 

Prilikom postavljenja rukovodioca odeljenja, odnosno raspoređivanja ili up- 
ućivanja zamenika javnih tužilaca u posebno odeljenje višeg javnog tužilaštva za suz- 
bijanje korupcije, vodi se računa o posedovanju potrebnih stručnih znanja i iskustava 
iz oblasti borbe protiv privrednog kriminala i suzbijanja krivičnih dela protiv službene 
dužnosti i korupcije. 

Za postavljenje rukovodioca odeljenja, odnosno upućivanje zamenika javnih tuži- 
laca u posebno odeljenje višeg javnog tužilaštva za suzbijanje korupcije neophodna je 
saglasnost zamenika javnog tužioca u slučaju da se postavlja, odnosno upućuje iz jav- 
nog tužilaštva u kojem nije obrazovano posebno odeljenje višeg javnog tužilaštva za 
suzbijanje korupcije. Koordinaciju rada posebnih odeljenja viših javnih tužilaštava za 
suzbijanje korupcije vrši Tužilac, a u cilju koordinacije rada, Tužilac saziva sastanke, na 
kojima učestvuju svi rukovodioci posebnih odeljenja, najmanje jednom mesečno. 


7.1.3. Organizaciona jedinica policije nadležna za suzbijanje korupcije 
(član 16. ZONDOSOKTK) 


Policijske poslove u vezi sa krivičnim delima korupcije obavlja Ministarstvo 
unutrašnjih poslova — organizaciona jedinica nadležna za suzbijanje korupcije, koja 
u skladu sa zakonom postupa po zahtevu nadležnog višeg javnog tužioca, što ti se i 
inače, moralo podrazumevati, shodno odnosu koji prema pravilima Zakonika o kriv- 
ičnom postupku, postoji (pre svega, u predistražnom postupku), između javnog tužio- 
ca i policije. 

U okviru organizacione jedinice nadležne za suzbijanje korupcije odrediće se 
po jedan policijski službenik kao koordinator svih nadležnih jedinica policije, radi 
postupanja po zahtevima nadležnog javnog tužioca. 

Rokovi, način postupanja i način službene komunikacije posebnih odeljenja viših 
javnih tužilaštava i organizacione jedinice nadležne za suzbijanje korupcije uređuju se 
aktom koji zajedno donose ministar nadležan za poslove pravosuđa i ministar nadležan 
za unutrašnje poslove. Ministar nadležan za unutrašnje poslove donosi akt kojim bliže 
uređuje rad i organizaciju organizacione jedinice nadležne za suzbijanje korupcije. 

7.1.4. Mesna nadležnost viših sudova u odnosu na krivična dela korupcije (član 17. 
ZONDOSOKTK) 


Zakonodavac propisuje odgovarajuću koncentraciju mesne nadležnosti kada se 
radi o krivičnim postupcima, čiji su predmet određena koruptivna krivična dela. 

Za postupanje u predmetima krivičnih dela korupcije u prvom stepenu, nadležni 
su viši sudovi u Beogradu, Kraljevu, Nišu i Novom Sadu. Njihova mesna nadležnost se 
uređuje u odnosu na konkretna ,,apelaciona sudska područja". 

Viši sud u Beogradu, postupa u predmetima za područje Apelacionog suda u Beo- 
gradu. Viši sud u Kraljevu, postupa u predmetima za područje Apelacionog suda u Kragu- 
jevcu. Viši sud u Nišu, postupa u predmetima za područje Apelacionog suda u Nišu. Viši 
sud u Novom Sadu, postupa u predmetima za područje Apelacionog suda u Novom Sadu. 


7.1.4.1. Posebna odeljenja viših sudova za suzbijanje korupcije (član 18. 
ZONDOSOKTK) 


U Višim sudovima u Beogradu, Kraljevu, Nišu i Novom Sadu obrazuju se poseb- 
na odeljenja za postupanje u predmetima krivičnih dela korupcije, koja se u zakons- 
kom tekstu označavaju kao ,,posebno odeljenje višeg suda za suzbijanje korupcije". 

Radom posebnog odeljenja višeg suda za suzbijanje korupcije rukovodi predsed- 
nik tog odeljenja, kojeg postavlja predsednik višeg suda iz reda sudija raspoređenih na 
rad u to odeljenje na vreme od četiri godine. Sudije u posebno odeljenje višeg suda za 
suzbijanje korupcije raspoređuje predsednik višeg suda, na vreme od šest godina, uz 
njihovu pismenu saglasnost, a Visoki savet sudstva može uputiti sudiju iz drugog suda 
na rad u posebno odeljenje za suzbijanje korupcije, na vreme od šest godina, uz njegovu 
pismenu saglasnost. Predsednik višeg suda bliže uređuje rad posebnog odeljenja višeg 
suda za suzbijanje korupcije. 


7.2. Druga posebna pravila koja se odnose na nadležne državne organe i 
organizacione jedinice za suzbijanje organizovanog kriminala, 
terorizma i korupcije 


U druga posebna pravila koja se odnose na nadležne državne organe i organi- 
zacione jedinice za suzbijanje organizovanog kriminala, terorizma i korupcije, spadaju 
određena zakonska pravila (čl. 19— 27. ZONDOSOKT), koja se tiču: 


1) kako nadležnih državnih organa i njihovih organizacionih jedinica, namenjenih 
suzbijanju krivičnih dela organizovanog kriminala i terorizma, kao 1 drugih kri- 
vičnih dela povezanih sa tim krivičnim delima (član 3. ZONDOSOKT)) tako i 

2) nadležnih državnih organa 1 organizacionih jedinica tih organa, u čiju nadle- 
žnost spada suzbijanje određenih koruptivnih krivičnih dela (član 2, izuzev kri- 
vičnih dela navedenih u članu 3. ZONDOSOKT). 


Ovde se radi ο određenim posebnim pravilima koja se jedinstveno primenjuju u 
odnosu na službena lica u državnim organima i njihovim organizacionim jedinicama 
nadležnim za suzbijanje organizovanog kriminala, terorizma i korupcije. 

U druga posebna pravila koja se odnose na nadležne državne organe 1 organi- 
zacione jedinice za suzbijanje organizovanog kriminala, terorizma i korupcije, spada- 
ju zakonska pravila (čl. 19— 27. ZONDOSOKT), koja se odnose na: 


1. formiranje službe finansijske forenzike (član 19. ZONDOSOKTK); 

2. definisanje osnovnih pravila saradnje između nadležnih državnih organa i nji- 
hovih organizacionih jedinica (čl. 20 — 23. ZONDOSOKTK); 

3. utvrđivanje pravila odgovarajuće obuke zaposlenih u nadležnim državnim organi- 
ma i njihovim organizacionim jedinicama (član 24. ZONDOSOKTK); 

4. uvođenje obavezne evidencije podataka o imovnom stanju i redovne provere 
imovnog stanja zaposlenih u nadležnim državnim organima 1 njihovim organi- 
zacionim jedinicama (član 25. ZONDOSOKTK); 

5. utvrđivanje obaveznih bezbednosnih provera u odnosu na zaposlene u nadlež- 
nim državnim organima 1 njihovim organizacionim jedinicama (član 26. ZON- 
DOSOKTK); 

6. definisanje obaveze čuvanja tajnih podataka u odnosu na sva lica koja izvrša- 
vaju poslove i zadatke u okviru nadležnosti državnih organa u suzbijanju kri- 
vičnih dela navedenih u članu 2. Zakona o organizaciji i nadležnosti državnih 
organa u suzbijanju organizovanog kriminala, terorizma i korupcije (član 27. 
ZONDOSOKTK), kao i 

7. predvidanje nastavka rada postojecih organa formiranih u skladu sa ZONDOSOK- 
-om 1 utvrđivanje početka rada novih organa u skladu sa Zakon ο organizaciji i nadle- 
žnosti državnih organa u suzbijanju organizovanog kriminala, terorizma i korupcije. 


7.2.1. Služba finansijske forenzike (član 19. ZONDOSOKTK) 


Kao i inače, kada se radi o koristoljubivim krivičnim delima koja se vrše siste- 
matski ili organizovano, a naročito ukoliko se radi o korupciji, a posebno onoj koja u 
kriminološkom smislu (kako 1 etiološkom, tako i u fenomenološkom pogledu), pred- 
stavlja oblik ,,kriminaliteta belih okovratnika“ (Sutherland, Cresey, Luckenbill, 1992: 
88-90) ili i inače (posebno s obzirom na određeno svojstvo aktivnog aktera nekog 
koruptivnog krivičnog dela, kao kada se radi o državnom funkcioneru), spada u tzv. 
visoku ili „posebno ozbiljnu“ korupciju, veoma je važno pratiti put (trag) novca. 

Za „praćenje puta novca“ i uopšte, u cilju otkrivanja odgovarajućih ekonomsko-fi- 
nansijskih efekata koruptivnih krivičnih dela, kao 1 inače, krivičnih dela organizovanog 
kriminaliteta i drugih krivičnih dela iz člana 2. ZONDOSOKTK, koja su koristoljubivog 
karaktera i povezana sa sticanjem ,,kriminalne dobiti“, neophodno je primeniti i određene 
mehanizma finansijske „istrage“, odnosno finansijske forenzike, što u praksi podrazume- 
va i primenu određenih posebnih ekspertskih vanpravnih znanja, a pre svega, u domenu 
ekonomsko-finansijskih mehanizama. 

Koruptivna krivična dela, a naročito ukoliko se radi o tzv. visokoj korupciji, su 
u praksi često povezana i sa pranjem novca i u tom su pogledu od posebnog značaja 
zahtevi tzv. finansijske istrage, koja je 1 inače, od velikog značaja kada se radi i o drugim 
situacijama, a pre svega, krivičnopravnim i krivičnoprocesnim mehanizmima koji se 
odnose na oduzimanje imovine proistekle iz krivičnog dela, naročito kada je u pitanju 
tzv. prošireno oduzimanje imovinske koristi proistekle iz kriminalnih aktivnosti. 

U Tužilaštvu za organizovani kriminal 1 posebnim odeljenjima viših javnih 
tužilaštava koja su nadležna za suzbijanje korupcije, može se obrazovati služba finan- 
sijske forenzike. Poslove službe finansijske forenzike obavljaju finansijski forenziéari. 
Finansijski forenzičar pomaže javnom tužiocu u analizi tokova novca i finansijskih 
transakcija u cilju krivičnog gonjenja, a njegovu funkciju vrši državni službenik koji 
ispunjava dva kulumativno propisana uslova: 


1) faktički uslov posedovanja odgovarajućih znanja - poseduje posebna stručna zna- 
nja iz oblasti finansija, računovodstva, revizije, bankarskog, berzanskog i pri- 
vrednog poslovanja, te 

2) uslov formalne specijalizovanosti - završio je 1 specijalizovanu obuku u Pravosudnoj 
akademiji iz oblasti krivičnog prava. 


7.2.2. Saradnja između nadležnih državnih organa i organizacija 


Saradnja između državnih organa i organizacija koji su od značaja za suzbijan- 
je korupcije se, u skladu sa pravilima Zakona o organizaciji i nadležnosti državnih 
organa u suzbijanju organizovanog kriminala, terorizma i korupcije, uređuje sa dva 
osnovna aspekta: 


1) utvrđivanjem pravila koja se odnose na ,,službenike za vezu", te 
2) definisanjem pravila koja se tiču posebnih ,,udarnih grupa". 


Načelno bi se moglo konstatovati da nije sasvim logično da se u Zakonu o orga- 
nizaciji i nadležnosti državnih organa u suzbijanju organizovanog kriminala, teroriz- 
ma i korupcije, posebno reguliše saradnja nadležnih državnih organa i organizacija, 
jer se i primenom drugih opštih propisa, poput na primer, relevantnih odredbi Zakon- 
ika o krivičnom postupku, mogu utvrditi svi relevantni odnosi između konkretnih 
državni organa 1 organizacija, koji svi imaju svoje mesto i ulogu u pravnom sistemu, 
ovlašćenja i nadležnosti, pa se skoro postavlja pitanje kakva se to dodatna ,,saradnja" 
propisuje u ZONDOSOKTK-u. 

S druge strane, u formulisanju osnovnih aspekata saradnje između određenih 
državnih organa i organizacija, primetan je u odredbama ZONDOSOKTK-a, uticaj 
određenih ,,uporednih modela“, u pogledu čega takođe nije izvesno da to sasvim odgo- 
vara uobičajenim pravilima našeg pravnog sistema. Naime, ,,službenici za vezu“, su 
očigledno ono što su u nekim drugim sistemima ,,oficiri za vezu“ (Liaison officers), a 
„udarne grupe“, predstavljaju jedinice koje postoje i u nekim drugim pravnim sistemi- 


ma, koji se od srpskog značajno razlikuju, a svode se na neku vrstu „specijalnih“ 1, Κοπι- 
binovanih snaga“, odnosno, radi se o svojevrsnoj ,,operativnoj grupi“ (Task Force). 


7.2.3. Službenici za vezu (član 20. ZONDOSOKTK) 


U cilju krivičnog gonjenja za krivična dela koja su predmet Zakonu o organi- 
zaciji i nadležnosti državnih organa u suzbijanju organizovanog kriminala, terorizma i 
korupcije," određeni državni organi i organizacije imaju dužnost da radi ostvarivanja 
saradnje i efikasnijeg dostavljanja podataka u Tužilaštvu za organizovani kriminal i 
posebnim odeljenjima viših javnih tužilaštva za suzbijanje korupcije, odrede najman- 
je jednog službenika za vezu. 

U te organe 1 organizacije spadaju: Poreska uprava — Poreska policija, Uprava ca- 
rina, Narodna banka Srbije, Uprava za sprečavanje pranja novca, Agencija za privredne 
registre, Centralni registar depo i kliring hartija od vrednosti, Državna revizorska in- 
stitucija, Republički geodetski zavod, Agencija za borbu protiv korupcije, Republički 
fond za penzijsko i invalidsko osiguranje, Republički fond za zdravstveno osiguranje, 
Republička direkcija za imovinu Republike Srbije i Uprava za javne nabavke. 

Pored toga, na zahtev nadležnog javnog tužioca, službenici za vezu moraju biti 
određeni i u drugim organima i organizacijama, a u slučaju potrebe, službenici za vezu 
koji imaju status državnog službenika mogu biti privremeno premeSteni u Tužilaštvo 
za organizovani kriminal i posebno odeljenje višeg javnog tužilaštva za suzbijanje ko- 
rupcije. Takav privremeni premeštaj se vrši na zahtev nadležnog javnog tužioca i može 
da traje najduže tri godine. Rešenje o privremenom premeštaju donosi organ iz koga se 
zaposleni upućuje, uz pismenu saglasnost zaposlenog i nadležnog javnog tužioca. 


7.2.4. Udarne grupe (član 21. ZONDOSOKTK) 


Formiranje udarnih grupa je fakultativnog karaktera, one se mogu formirati u na- 
dležnom tužilaštvu, ako se oceni da je to potrebno, ali to nije obavezno, već se zasniva 
na slobodno oceni, utemeljenoj na okolnostima koje su questio facti karaktera. Udarne 
grupe se mogu formirati ne samo u posebnim odeljenjima viših javnih tužilaštava za 
suzbijanje korupcije, već i u Tužilaštvu za organizovani kriminal, mada bi se po logici 
stvari, one u praksi pre mogle obrazovati u posebnim javno-tužilačkim odeljenjima.'® 

U Tužilaštvu za organizovani kriminal i posebnim odeljenjima viših javnih 


15 Ovde zakonodavac pravi određenu pravno-tehničku grešku (koja doduše, nije suštinskog značaja i ne 
može proizvesti neke posebne negativne posledice u praksi), kada navodi u članu 20. stav 1 ZONDO- 
SOKTK-a, sledeću formulaciju: ,,U cilju krivičnog gonjenja za krivična dela propisana ovim zakonom,“ 
jer se uopšte ne radi o krivičnim delima koja su propisana u ZONDOSOKTK=u, već o krivičnim delima 
koja su predmet tog zakona ili koja se ,,taksativno nabrajaju u tom zakonu“ i sl., s obzirom da se krivična 
dela propisuju ne u tom zakonu, već isključivo u Krivičnom zakoniku, odnosno drugim sporednim iz- 
vorima našeg krivičnog prava, koji naravno (načelo zakonitosti), moraju biti u rangu zakona. 

16 Ovo i predstavlja razlog da se problematika «udarnih grupa» razmatra u ovom delu teksta, a ne u delu 
teksta, a ne prethodno, u odnosu na nadležne državne organe i njihove organizacione jedinice, nadležne 
za suzbijanje organizovanog kriminala i terorizma. 

tužilaštava za suzbijanje korupcije mogu se formirati udarne grupe, a cilj takvih 
posebnih formacija je da rade na otkrivanju i gonjenju krivičnih dela koja su pred- 
met rada udarne grupe. Udarna grupa se obrazuje odlukom Tužioca, odnosno odlu- 
kom nadležnog višeg javnog tužioca, a po pribavljenoj saglasnosti Republičkog 
javnog tužioca. 

Odlukom nadležnog javnog tužioca o obrazovanju udarne grupe, uređuje se 
sledeća pitanja: 1) sastav radne grupe, 2) način rada, 3) zadatak, 4) period za koji se 
obrazuje radna grupa, kao 1 5) i druga pitanja koja su od značaja za rad udarne grupe. 

U Zakonu o organizaciji i nadležnosti državnih organa u suzbijanju organizo- 
vanog kriminala, terorizma i korupcije (61. 21. i 22,), još se posebno uređuju dva 
aspekta obrazovanja udarnih grupa: 1) rukovođenje udarnom grupom, te 2) sastav 
udarne grupe. 


7.2.4.1. Rukovođenje udarnom grupom (član 22. ZONDOSOKTK) 


Kao što i inače, javno tužilaštvo funkcioniše u skladu sa načelom monokratije 
i prema hijerarhijskom obrascu i udarna grupa se uređuje u skladu sa tim opštim 
pravilima javno-tužilačke organizacije. Udarnom grupom koja se obrazuje u Tužilašt- 
vu za organizovani kriminal rukovodi Tužilac ili njegov zamenik. 

Udarnom grupom koja se obrazuje u posebnom odeljenju višeg javnog tužilašt- 
va za suzbijanje korupcije rukovodi javni tužilac, rukovodilac posebnog odeljenja ili 
zamenik javnog tužioca raspoređen u posebno odeljenje višeg javnog tužilaštva za 
suzbijanje korupcije. 


7.2.4.2. Sastav udarne grupe (član 23. ZONDOSOKTK) 


Sastav radne grupe je prilagođen sastavu državnih organa i organizacionih jedi- 
nica čiji je cilj i inače, suzbijanje krivičnih dela navedenih u članu 2. Zakona o organi- 
zaciji i nadležnosti državnih organa u suzbijanju organizovanog kriminala, terorizma 
i korupcije U sastav udarne grupe imenuju se članovi iz reda zaposlenih u državnim 
i drugim organima, zavisno od predmeta rada utvrđenog odlukom o obrazovanju 
udarne grupe. 

Zaposleni u državnim i drugim organima, mogu se imenovati u sastav udarne grupe 
samo uz njihovu saglasnost i saglasnost rukovodioca organa iz kojeg se imenuje zapos- 
leni. Lice koje je postalo član udarne grupe može biti potpuno ili delimično oslobođeno 
obavljanja redovnog posla u državnom i drugom organu u kojem su zaposleni, a na os- 
novu sporazuma nadležnog javnog tužioca i rukovodioca u državnom i drugom organu. 


7.2.5. Obuka nosilaca pravosudnih funkcija i pripadnika policije 
(član 24. ZONDOSOKTK) 


Nosioci pravosudnih funkcija koji vrše funkciju u sudovima i javnim tužilaštvi- 
ma, odnosno njihovim odeljenjima propisanim ovim zakonom, dužni su da pohađaju 
program stalne obuke koju sprovodi Pravosudna akademija. 

Pripadnici policije koji obavljaju poslove i zadatke, u smislu Zakonu o organi- 
zaciji i nadležnosti državnih organa u suzbijanju organizovanog kriminala, terorizma 
i korupcije, dužni su da pohađaju program stalne obuke koju sprovodi Pravosudna 
akademija u saradnji sa drugim institucijama. 


7.2.6. Provere imovnog stanja zaposlenih u nadležnim državnim organima i njihovim 
organizacionim jedinicama (član 25. ZONDOSOKTK) 


Ratio legis zakonskih pravila koja se odnose na dostavljanje i proveravanje podataka 
o imovnom stanju lica koja vrše funkciju, odnosno obavljaju poslove i zadatke u državnim 
organima i posebnim organizacionim jedinicama namenjenim suzbijanju organizovanog 
kriminala, terorizma i korupcije, se isto kao i pravila o posebnim bezbednosnim provera- 
ma tih lica, temelji na činjenici da je jedna od bitnih i veoma upadljivih fenomenoloških 
odlika organizovanog kriminaliteta, baš njegov načelni «koruptivni potencijal», odnosno 
aktuelna ili potencijalna veza koruptivnog karaktera organizovanih kriminalnih grupa i 
njihovih pripadnika, sa određenim predstavnicima državne vlasti, gde su naravno, po logi- 
ci stvari, naročito poželjne «mete», baš osobe koje se u okviru pravosudnih organa, polici- 
je i drugih bezbednosnih služba, bave suzbijanjem organizovanog kriminaliteta. 

Lica koja vrše funkciju, odnosno obavljaju poslove i zadatke u državnim organ- 
ima i posebnim organizacionim jedinicama (čl. 4. i 13. ZONDOSOKTK), dužna su 
da pre stupanja na funkciju, odnosno rad, dostave Agenciji za borbu protiv korupcije, 
u pisanoj formi, potpune 1 tačne podatke o svojoj imovini i imovini supružnika ili 
vanbračnog partnera, kao i maloletne dece ukoliko žive u istom porodičnom domaćin- 
stvu, a evidentiranje 1 proveru podataka koji se odnose na imovinu lica koja vrše 
funkciju, odnosno obavljaju poslove i zadatke u državnim organima i posebnim orga- 
nizacionim, kao 1 imovinu njima po određenom formalnom ili faktičkom kriterijum 
bliskih lica (supružnici, deca itd.), vrši Agencija za borbu protiv korupcije, u skladu sa 
posebnim zakonom. Taj poseban zakon je Zakon o agenciji za borbu protiv korupcije, 
a sva lica koja i inače imaju status ,,funkcionera“, su i inače, dužna da Agenciji za 
borbu protiv korupcije dostavljaju informacije i imovini i prihodima. 


7.2.7. Bezbednosno proveravanje (član 26. ZONDOSOKTK) 
Prema pravilima i sada važećeg ZONDOSOK-a, lica koja vrše funkciju, odnosno 


obavljaju poslove i zadatke u državnim organima i posebnim organizacionim jedinica- 
ma namenjenim suzbijanju organizovanog kriminala i drugih posebno teških krivičnih 

dela, dužna su da pre stupanja na funkciju, odnosno rad, dostave Agenciji za borbu 
protiv korupcije, u pisanoj formi, potpune i tačne podatke o svojoj imovini i imovini 
svog bračnog druga, krvnih srodnika u pravoj liniji, a u pobočnoj do trećeg stepena 
krvnog srodstva i u tazbinskom srodstvu do drugog stepena, a Agencija za borbu protiv 
korupcije, u skladu sa posebnim zakonom," vrši evidentiranje i proveru tih podataka. 

Bezbednosne provere lica koja vrše funkcije ili obavljaju poslove i zadatke u 
državnim organima i posebnim organizacionim jedinicama sa ciljem suzbijanja orga- 
nizovanog kriminala i drugih posebno teških krivičnih dela vrši ministarstvo nadležno za 
unutrašnje poslove, Bezbednosno-informativna agencija 1 Vojno bezbednosna agencija. 
Bezbednosne provere mogu se obaviti bez znanja tih lica pre stupanja na rad, odnosno 
funkciju, tokom vršenja funkcije, odnosno obavljanja poslova, kao i godinu dana po 
prestanku vršenja funkcije, odnosno obavljanja poslova, a način obavljanja bezbednos- 
nih provera, kao i evidentiranje prikupljenih podataka, uređuje se aktom Vlade. Podaci 
koji se odnose na bezbednosne provere, kao i informacije koje su iz takvih provera 
proizišli, su tajni podaci određeni u skladu sa zakonom koji uređuje tajnost podataka. 

Zakonom se ne uređuje detaljnije konkretan sadržaj bezbednosnih provera, a tu 
po logici stvari, spada prikupljanje i proveravanje podataka koji se odnose na eventu- 
alne kontakte sa predstavnicima organizovanih kriminalnih grupa, tj. tzv. kriminogen- 
om sredinom, način života, ispoljene sklonosti, karakteristično ponašanje u određen- 
im životnim situacijama, relevantne navike ili ,,zivotni stil“ i sl. Bezbednosne provere 
su načelno krajnje neformalnog karaktera i one su sadrzinski veoma slične radnjama 
koje se u predistraznom postupku vrše na operativnom nivou, Sto znači da njihovi 
rezultati po pravilu, sami po sebi nemaju dokazni kredibilitet u krivičnoprocesnom 
smislu, već je tu uglavnom reč o informacijama koje su sadržinski slične podacima 
iz kojih proizlazi najniži procesno relevantan stepen sumnje, a to su osnovi sumnje. 
Međutim, iz činjenice da bezbednosne provere nisu formalnog karaktera, ne proizlazi 
da se one mogu vršiti na površan način, već naprotiv, sve informacije koje se na takav 
način pribave, moraju biti proverene iz više verodostojnih izvora. 

Ratio legis zakonskih pravila koja se odnose na dostavljanje i proveravanje po- 
dataka o imovnom stanju lica koja vrše funkciju, odnosno obavljaju poslove i zadatke 
u državnim organima i posebnim organizacionim jedinicama namenjenim suzbijanju 
organizovanog kriminala i drugih posebno teških krivičnih dela, kao i pravila o poseb- 
nim bezbednosnim proverama tih lica, temelji se na činjenici da je jedna od bitnih 
i veoma upadljivih fenomenoloških odlika organizovanog kriminaliteta, baš njegov 
načelni ,,koruptivni potencijal“, odnosno aktuelna ili potencijalna veza koruptivnog 
karaktera organizovanih kriminalnih grupa i njihovih pripadnika, sa određenim pred- 
stavnicima državne vlasti, gde su naravno, po logici stvari, naročito poželjne ,,mete", 
baš osobe koje se u okviru pravosudnih organa, policije i drugih bezbednosnih služba, 
bave suzbijanjem organizovanog kriminaliteta. 

Novom Zakonom o je pitanje bezbednosnih provera uređeno na nešto drugači- 
ji način, nego što je to bilo u ZONDOSOK-u. Bezbednosno proveravanje lica koja 
vrše funkciju, odnosno obavljaju poslove i zadatke u državnim organima i posebnim 


organizacionim jedinicama čiji je zadatak suzbijanje organizovanog kriminala, ter- 


17 U tom se pogledu primenjuju relevantne odredbe Zakona o Agenciji za borbu protiv korupcije. 


orizma i korupcije (čl. 4.1 13. ZONDOSOKTK), sprovode ministarstvo nadležno za 
unutrašnje poslove, u svrhu utvrđivanja postojanja smetnji sa stanovišta zaštite javnog 
poretka i Bezbednosno-informativna agencija, u svrhu utvrđivanja postojanja smetnji 
sa stanovišta bezbednosti Republike Srbije. Bezbednosno proveravanje, na pismeni 
zahtev rukovodioca državnih organa ili posebnih organizacionih jedinica iz čl. 4. i 
13. ZONDOSOKTK), može se obaviti bez znanja lica koja se proveravaju, i to pre 
stupanja na rad, odnosno funkciju, tokom vršenja funkcije, odnosno obavljanja poslo- 
va, kao i godinu dana po prestanku vršenja funkcije, odnosno obavljanja poslova, a u 
zahtevu za takvom vrstom bezbednosnog proveravanja, moraju se navesti: 1) pravni 
osnov, 2) svrha, kao i 3) obim proveravanja. 

U postupku bezbednosnog proveravanja prikupljaju se i proveravaju podaci u 
pogledu lica prema kome se sprovodi proveravanje, neophodni da se ostvari svrha 
bezbednosnog proveravanja. To mogu biti podaci o načinu života i tzv. životom stilu, 
što u praksi može biti povezano i sa postojanjem okolnosti koje ukazuju na „život na 
visokoj nozi“, koji prevazilazi regularne prihode lica o kojem se radi. Od posebnog 
su značaja i podaci o eventualnim kontaktima sa licima iz tzv. kriminogene sredine, 
kao i informacije o određenim aktivnostima koje bi konkretno lice potencijalno moglo 
učiniti žrtvom ucene, poput korišćenja usluga prostitutki, upuštanja u određene druge 
aktivnosti koje bi se mogle smatrati nemoralnim uopšte ili u određenoj socijalnoj i 
mikro-socijalnoj sredini, zloupotrebe alkohola ili čak opojnih droga itd. 

Bezbednosno proveravanje se vrši obavljanjem razgovora sa građanima, prik- 
upljanjem podataka od pravnih lica, drugih organa vlasti ili uvidom u registre, evi- 
dencije, zbirke i baze podataka koji se vode na osnovu zakona, kao i preduzimanjem 
drugih mera u skladu sa zakonom i propisima donetim na osnovu zakona. O sprove- 
denom bezbednosnom proveravanju sačinjava se izveštaj koji se dostavlja državnom 
organu ili posebnim organizacionim jedinicama čiji je zadatak suzbijanje organizo- 
vanog kriminala, terorizma i korupcije (čl. 4.1 13. ZONDOSOKTK), koji su uputili 
zahtev za bezbednosno proveravanje. 

U izveštaju se ne mogu nalaziti podaci određene vrste. Radi se o tri vrste takvih 
podataka, koji se praktično izuzimaju u izveštaju o sprovedenom bezbednosnom 
proveravanju. Za takve informacije je karakteristično da bi njihovo otkrivanje moglo 
ugroziti bezbednost službenih lica koje su vršili bezbednosno proveravanje ili ugroziti 
buduća bezbednosna proveravanja. Tu spadaju sledeći podaci: 


1) podaci na osnovu kojih bi se otkrile metode i postupci, koji su korišćeni u pri- 
kupljanju podataka, 

2) informacije na temelju kojih bi se identifikovali izvori podataka, te 

3) podaci na osnovu kojih bi se identifikovali pripadnici ministarstva nadležnog 
za unutrašnje poslove, odnosno Bezbednosno-informativne agencije koji su 
učestvovali u bezbednosnom proveravanju. 


Podaci prikupljeni bezbednosnim proveravanjem evidentiraju se, čuvaju i štite u sk- 
ladu sa zakonom kojim se uređuje tajnost podataka i zakonom kojim se uređuje zaštita 
podataka o ličnosti, a koriste se samo u svrhu za koju su prikupljeni. 

7.2.8. Čuvanje tajnih podataka (član 27. ZONDOSOKTK) 


Sva lica koja izvršavaju poslove i zadatke u okviru nadležnosti državnih organa 
u suzbijanju krivičnih dela navedenih u članu 2. ZONDOSOKTK, dužna su da po- 
datke 1 saznanja do kojih dođu prilikom obavljanja poslova i zadataka povezanih sa 
ciljem Zakona o organizaciji i nadležnosti državnih organa u suzbijanju organizova- 
nog kriminala, terorizma 1 korupcije, čuvaju kao tajne podatke, u skladu sa propisima 
kojima se uređuje tajnost podataka. 

Bez odobrenja nadležnog javnog tužioca ne mogu se javno iznositi podaci iz 
predistražnog postupka i istrage u postupcima za krivična dela iz člana 2. Zakona 
o organizaciji 1 nadležnosti državnih organa u suzbijanju organizovanog kriminala, 
terorizma i korupcije. Ovo pravilo bi se i inače moralo podrazumevati, a u skladu sa 
opštim pravilima koja se odnose na javno-tužilačku organizaciju. 

I podaci koji se odnose na bezbednosno proveravanja lica koja izvršavaju poslove 
i zadatke u okviru nadležnosti državnih organa u suzbijanju organizovanog kriminala, 
terorizma i korupcije, kao i podaci o njihovom imovnom stanju (čl. 25. 1 26. ZON- 
DOSOKTK), predstavljaju tajne podatke, u odnosu na koje se odnose pravila zakona 
kojim se uređuje tajnost podataka. 

Ukoliko bi lice koje izvršava poslove i zadatke u okviru nadležnosti državnih or- 
gana u suzbijanju krivičnih dela organizovanog kriminala, terorizma 1 korupcije, oda- 
lo tajni podatak, ono bi time učinilo krivično delo odavanja tajne, a kako je dužnost 
čuvanja tajnih podataka striktno propisana zakonom, lice koje bi odalo takav podatak 
ne bi moglo ni u kom slučaju da se poziva na postupanje u pravnoj zabludi. 


7.2.9. Nastavak rada postojećih organa i početak rada novih organa 
(clan 28 — 30. ZONDOSOKTK) 


Zakonodavac je posebno uredio odredene vremensko-organizacione koordinate, 
koje se odnose na: 


1) pitanja nastavka rada već postojećih organa, 

2) početak rada novih državnih organa nadležnih za suzbijanje organizovanog 
kriminala, terorizma i korupcije, kao i 

3) pitanje nadležnosti u odnosu na već pokrenute krivične postupke, čiji su predmet 
krivična dela navedena u članu 2. Zakona o organizaciji 1 nadležnosti državnih 
organa u suzbijanju organizovanog kriminala, terorizma 1 korupcije. 


Od dana početka primene novog Zakona o organizaciji i nadležnosti državnih 
organa u suzbijanju organizovanog kriminala, terorizma i korupcije, Služba za suz- 
bijanje organizovanog kriminala, obrazovana u skladu sa Zakonom o organizaciji i 
nadležnosti državnih organa u suzbijanju organizovanog kriminala, korupcije i drugih 


posebno teških krivičnih dela," nastavlja da radi kao organizaciona jedinica nadležna 
za suzbijanje organizovanog kriminala u Ministarstvu unutrašnjih poslova, u skladu 
sa ovim zakonom. 

Posebna odeljenja za suzbijanje korupcije Višeg javnog tužilaštava u Beogradu, 
Kraljevu, Nišu i Novom Sadu, organizaciona jedinica nadležna za suzbijanje korup- 
cije u Ministarstvu unutrašnjih poslova i posebna odeljenja za suzbijanje korupcije 
Višeg suda u Beogradu, Kraljevu, Nišu i Novom Sadu počinju sa radom danom poč- 
etka primene novog Zakona o organizaciji i nadležnosti državnih organa u suzbijanju 
organizovanog kriminala, terorizma i korupcije. 

Nezavisno od odredaba novog Zakona o organizaciji i nadležnosti državnih organa 
u suzbijanju organizovanog kriminala, terorizma i korupcije, Bezbednosno-informativ- 
na agencija i Vojnobezbednosna agencija nastavljaju sa radom u predmetima krivičnih 
dela organizovanog kriminala, terorizma i korupcije određenih Zakonom o organizaciji 
i nadležnosti državnih organa u suzbijanju organizovanog kriminala, terorizma i korup- 
cije. Ove agencije svoje aktivnosti nastavljaju u skladu sa nadležnostima 1 ovlašćenjima 
određenim zakonima i drugim propisima kojima se uređuje njihov, kao i u skladu sa 
pravilima Zakonika o krivičnom postupku (član 29. ZONDOSOKTK). 

Krivični postupci pokrenuti zbog krivičnih dela navedenih u članu 2. Zakona o or- 
ganizaciji 1 nadležnosti državnih organa u suzbijanju organizovanog kriminala, teroriz- 
ma i korupcije, okončaće se pred javnim tužilaštvom ili pred stvarno i mesno nadleznim 
sudom, odnosno odeljenjem suda koje je bilo funkcionalno nadležno pre dana početka 
primene novog Zakona o organizaciji 1 nadležnosti državnih organa u suzbijanju orga- 
nizovanog kriminala, terorizma i korupcije (član 30. ZONDOSOKTK). 


ZAKLJUČAK 


Koruptivna krivična dela su izuzetno štetna po pravni sistem i nije sporno da je u 
demokratskoj pravnoj državi od ogromne važnosti razvijanje pravnih mehanizama za 
njihovo efikasno otkrivanje, razjašnjavanje i dokazivanje. U tom su pogledu je poseb- 
nog značaja primena posebnih dokaznih radnji, odnosno tzv. specijalnih istražnih 
tehnika. Ovde ipak treba biti i veoma oprezan, jer ako se takve specifične dokazne 
radnje, koje su nužno skopčane i sa ozbiljnim limitiranjem Ustavom garantovanih 
prava, primenjuju suviše često i neselektivno, to s jedne strane, dovodi do slabijih 
dokaznih rezultata u praksi, dok se tako bez preke potrebe, relativizuje niz Ustavnih 
prava, poput prava na privatnost. Zato je od velike važnosti i da nadležni organi budu 
efikasno obučeni za primenu takvih specifičnih dokaznih radnji i postupak, te je to 
i osnovni ratio legis specijalizacije takvih organa, kako na nivou policije i javnog 
tužilaštva, tako 1 krivičnog suda. 

Osnovne dokazne teškoće u pogledu krivičnih dela organizovanog kriminalite- 
ta i sa njim povezane korupcije, suštinski proizlaze iz dominantnih fenomenoloških 
obeležja tog tipa kriminaliteta, te nekih bitnih karakteristika kriminalnih organizacija, 


18 („Službeni glasnik RS", br. 42/02, 27/03, 39/03, 67/03, 29/04, 58/04 — dr. zakon, 45/05, 61/05, 72/09, 
72/11 — dr. zakon, 101/11 — dr. zakon i 32/13). 

a pre svega ,,zakona ćutanja" koji svojim dejstvom u velikoj meri otežava prikupljanje 
dokaznog materijala na temelju iskaza svedoka. Drugim rečima, veoma je teško doći 
do tzv. insajdera. Za mnoga od krivičnih dela koja spadaju u oblast organizovanog 
kriminaliteta i sa njim povezane korupcije, karakteristično je nepostojanje žrtve u 
pravom smislu. Naime, u pitanju su tzv. krivična dela bez žrtve ili pasivnog subjekta u 
smislu materijalnog krivičnog prava, s obzirom da svi učesnici u određenoj kriminal- 
noj delatnosti dobrovoljno participiraju u njoj. Sa stanovišta pravila krivičnog prava, 
često su u pitanju krivična dela koja se svode na nužno saizvršilaštvo (Tahović, 1961: 
299) kao na primer, kada jedno lice prodaje drogu, a drugo je kupuje i sl. Takva su i 
sva koruptivna krivična dela. U vezi s ovim, poznata je koncepcija o ,,krivičnim deli- 
ma bez žrtve" (victimless crime) u anglosaksonskom krivičnom pravu i kriminologiji, 
gde se ističe: „Ne prijavljuju se sva krivična dela policiji, što se posebno odnosi na 
„krivična dela bez žrtve". Takva krivična dela uobičajeno podrazumevaju dobrovolj- 
no učestvovanje u određenim aktivnostima, iz čega proizlazi da nema ,,prave" žrtve. 
Prostitucija,!? prodaja ili nabavljanje droge, kao i kocka su uobičajeni primeri za kriv- 
ična dela bez žrtve." (Singer, LaFond, 1997: 448) Takva su i sva koruptivna krivična 
dela. Zato se takva krivična dela teško mogu otkrivati i dokazivati bez primene poseb- 
nih dokaznih radnji, odnosno tzv. specijalnih istražnih tehnika, a s tim u vezi, takve se 
specijalne dokazne radnje, veoma teško mogu efikasno primeniti, ukoliko ne postoji i 
adekvatna specijalizacija nadležnih državnih organa. 

Određene posebne dokazne radnje imaju osnovnu zajedničku osobinu da pred- 
stavljaju određeni pravno dozvoljeni način potajnog prikupljanja podataka koji mogu 
imati dokazni značaj, te služenje izvesnim oblicima Zakonikom dozvoljenog ,,luka- 
vstva“, „obmane“, odnosno „prevare“, što bi se naročito, kada je ne primer, u pitan- 
ju prikriveni islednik moglo poistovetiti i sa jednom vrstom „špijunaže“, odnosno 
prikrivenog prikupljanja važnih podataka, ali ne u odnosu na drugu državu i njene 
organe, njenu vojsku, legalne organizacije 1 sl., već prvenstveno, u odnosu na pripad- 
nike organizovanog kriminaliteta. 

Takav način prikupljanja dokaznih informacija nije uobičajen kada su u pitan- 
ju druge (,,obične“) vrste krivičnih dela, te se čak u drugim situacijama tako nešto 
moralo smatrati nedozvoljenim, ali u pogledu potrebe razjašnjavanja i dokazivanja 
krivičnih dela iz sfere organizovanog kriminaliteta, takve dokazne metode ipak imaju 
svoje opravdanje. Njihov ratio se zasniva na pojmu, prirodi i osnovnim karakteris- 
tikama organizovanog kriminaliteta 1 sa njim povezane korupcije, ali i težih oblika 
korupcije uopšte (a u određenoj meri i drugih „posebno teških krivičnih dela“), iz čega 
direktno proizlaze i velike dokazne teškoće kada je on u pitanju, radi čijeg se prevazi- 
laženja nužno moraju primenjivati dokazni metodi koji inače nikako nisu uobičajeni 
u slučajevima klasičnog kriminaliteta, ili bi čak tada bili štetni i potencijalno opasni 
po većinu građana. Ovo je još jedan očigledan primer izrazite povezanosti određenih 
fenomenoloških karakteristika jednog oblika kriminaliteta, te pravne, odnosno pre 
svega krivičnopravne i krivičnoprocesne regulative i to prvenstveno u odnosu na st- 


19 U našem krivičnom pravu je bavljenje prostitucijom prekršaj a ne krivično delo, a takođe ni kockanje 
nije samo po sebi krivično delo, već samo ako su ispunjeni i neki drugi uslovi predviđeni krivičnim 
pravom 

varanje najpogodnijeg normativnog ambijenta za efikasno otkrivanje i dokazivanje 
krivičnih dela iz te sfere. 

U borbi protiv organizovanog kriminaliteta i tzv. visoke korupcije je od ogromne 
važnosti, kako efikasna specijalizacija nadležnih organa, te adekvatan normativni am- 
bijent, koji tim organima pruža relevantne pravne mogućnosti za efikasno suzbijanje 
te vrste posebno teških krivičnih dela, tako i razvijanje svesti da se ne sme dopustiti da 
kriminalna politika, odnosno politika suzbijanja kriminaliteta u praksi bude „ribarska 
mreža kroz koju prolaze velike ribe, a kojom se hvataju male ribe“. 

ORGANIZATION AND JURISDICTION OF STATE AUTHORITIES 
WHICH ARE IN THE FUNCTIONS IN FIGHTING AGAINST THE 
CORRUPTION 


In the paper are explained the basic difficulties in detecting and proving criminal 
offenses of organized crime and related corruption offenses. In the paper is explained too 
the importance of some international legal mechanisms in relation to this goal, such as 
INTERPOL, EUROPOL, EUROJUST and OLAF (European Anti-Fraud Office - “Euro- 
pean Bureau for the Suppression of Major Frauds”). The author then examined the major 
normative mechanisms contained in the Law on Organization and Jurisdiction of State 
Authorities in Combating Organized Crime, Terrorism and Corruption. Special attention 
is paid to analyzing the principle of specialization in this Code, and commenting on some 
of the inadequate legal solutions in the legal and technical sense. In conclusion, the author 
particularly focuses on the view that in the fight against organized crime, and so called, 
High corruption, is of paramount importance, as efficient specialization of competent au- 
thorities, and adequate normative environment, providing these authorities with appropri- 
ate legal possibilities for effective suppression of this type of particularly serious criminal 
offenses, as well as awareness raising that criminal politics, in practice should not to be 

“a fishing net through which big fish pass and that catching small fish. ” 

KEY WORDS: Corruption, Organized crime, Special Investigative techniques, 

Specialization, Competent Authorities. 

EKONOMSKI KRIMINALITET I ULOGA FORENZIČKOG 
RACUNOVODSTVA U NJEGOVOM OTKRIVANJU 


Dragan Cvetković! 
Zelimir Kešetović? 


Ekonomski kriminalitet nesumnjivo je jedan od ključnih problema današnjice, 
koji sve više narušava nesmetano funkcionisanje privrede, ali i nanosi značajnu mate- 
rijalnu štetu društvu. Posebno mesto u ovoj grupi kriminalnih radnji, zauzimaju one u 
računovodstvenoj dokumentaciji, naročito u finansijskim izveštajima, koje podrazu- 
mevaju fiktivnu i nepravilnu obradu podataka, a sve to sa ciljem da se prikrije prava 
slika o stanju sredstava, izvorima sredstava ili poslovnom rezultatu. U nastojanju 
da se smanji broj ove kategorije kriminalnih radnji došlo je do nastanka i razvoja 
forenzičkog računovodstva, koje kroz svoje postupke i procedure istražuje modalitete 
izvršenja raznovrsnih oblika kriminaliteta i prikuplja dokaze koji će biti relevantni za 
eventualni sudski postupak. Cilj ovog rada jeste da se ukaže na ulogu forenzičkog ra- 
čunovodstva u otkrivanju ekonomskog kriminalteta i na neophodnost njegovog daljeg 
usavršavanja i razvoja. 

KLJUČNE REČI: Ekonomski kriminalitet, forenzičko računovodstvo, finansijski 
izveštaji, dokaze. 


UVOD 


Ekonomski kriminalitet? obuhvata sve one oblike kriminalnih aktivnosti koje su 
usmerene protiv ekonomskog sistema nacionalne privrede i njegovog funkcionisanja. 
Posledice krivičnih dela iz ove oblasti jesu stvaranje nelojalne konkurencije na tržištu, 
smanjenje radnih mesta, smanjenje kvaliteta javnih usluga usled smanjenja budžet- 
skih prihoda, pojava sive ekonomije, nelegalnih tržišta i drugo. 

Ovaj vid kriminala karakteriše neprekidno prilagođavanje novim okolnostima 
kao što su promena društveno-ekonomskih odnosa, zakonskih propisa kao i razvoj 
tehničkih dostignuća, a što izuzetno otežava njegovo otkrivanje i dokazivanje. Radi 
se o izuzetno komplikovanim kriminalnim aktivnostima i finansijskim transakcijama, 


! Policijska uprava za grad Beograd, Uprava kriminalističke policije, email: cvetkovicdragan@mts.rs 
2 Redovni profesor Fakulteta bezbednosti Univerziteta u Beogradu, email: zelimirkesetovic@gmail.com 
3 Terminloški, za označavanje pojma ekonomski kriminalitet u stručnoj literaturi upotrebljavaju se izra- 
zi: privredni kriminalitet, finansijski kriminalitet, kriminalitet u privredi, korporacijski kriminal i dr. Za 
svaki vid deliktnog, a posebno kriminalnog ponašanja, karakteristično je da se njime povređuju određene 
grupe društvenih aktivnosti, procesi i vrednosti. 


čiji je glavni motiv sticanje nezakonite imovinske koristi, ali ne običnom krađom, pre- 
tnjom, razbojništvom i slično, nego finansijskim sredstvima koja se nalaze u legalnom 
finansijskom sistemu ili sredstvima planiranim za budžet države, sredstvima iz samog 
budžeta, koja se zloupotrebljavaju na nezakonit ili kriminalan način. 

Skoro svi oblici ekonomskog kriminaliteta uključujući pranje novca, poresku uta- 
ju, razne zloupotrebe u poslovanju, investicione prevare, i sl. u sebi sadrže falsifikovanje 
dokumentacije i finansijskih izveštaja. Kriminalne radnje u oblasti računovodstva do- 
vode do prikazivanja netačnih informacija o finansijskom stanju, uspešnosti poslova- 
nja i neto imovine privrednog subjekta, pa samim tim uzrokuju i prezentovanje lažnih 
1 falsifikovanih finansijskih izveštaja. Kriminalne radnje u poslovanju najčešće imaju 
potporu u računovoodstvu, koje sa jedne strane predstavlja intrument njihovog izvršenja 
i prikrivanja, ali sa druge strane može biti i instrument otkrivanja kriminalnih radnji. 

Za otkrivanje savremenih pojavnih oblika ovog kriminaliteta, kao i dokazivanje, 
potrebno je specifično znanje i iskustvo, odnosno potrebni su specijalisti koji do de- 
talja poznaju tehnologiju i način poslovanja u pojedinim oblastima, kao i propise koji 
regulišu istu, a zatim i pojavne oblike kriminaliteta kao i metodiku njihovog dokazi- 
vanja. S porastom sofisticiranosti 1 složenosti ekonomskog kriminala, metodi 1 borbe 
takođe treba da budu unapređeni i osavremenjeni. Slučajevi su ponekad veoma slo- 
ženi, a pribavljanje verodostojnih dokaza može biti izuzetno komplikovan postupak. 
Razvojem forenzičkog računovodstva unapređena su specijalizovana znanja i veštine, 
neophodna za efikasniju borbu protiv ekonomskog kriminaliteta. 

U radu ćemo se baviti pojmovnim određenjem i vrstama kriminalnih radnji. Ta- 
kođe, analitički ćemo pristupiti kriminalnim radnjama u finansijskim izveštajima i 
njihovim pojavnim oblicima u računovodstvu i finansijskim izveštajima. Nakon poj- 
movnog determinisanja forenzičkog računovodstva, prezentovaćemo metode i tehni- 
ke forenzičkog računovodstva u otkrivanju i istraživanju kriminalnih radnji. 


1. TIPOLOGIJA KRIMINALNIH RADNJI 


U dosadašnjoj praksi se pokazalo da ekonomski kriminaliteta ispoljava kroz 
netačno finansijsko izveštavanje privrednih društava, prevarama, manipulaciju na 
berzama hartija od vrednosti i robe, podmićivanje osoba zaduženih za raspolaganje 
javnim sredstvima u nameri pribavljanja povoljnijih ugovora, netačnom poreskom 
izveštavanju, proneverama, isporukama neadekvatne robe, poreskim utajama, zloupo- 
trebama u vezi sa stečajem, zloupotrebama u javnim nabavkama, privatizaciji, kao i 
pranju novca, stvaranju tajnih fondova i finansiranju terorizma. Ovaj vid kriminaliteta 
pogađa veći ili neodređeni broj žrtava ili društvo u celini, ugrožava funkcionisanje 
nacionalne ili međunarodne ekonomije i izaziva nepoverenje u ekonomski sistem. 

Nezavisno od pojavnog oblika, krimianIne radnje po pravilu karakterišu nekoli- 
ko bitnih elemenata: 


1. netačno iskazivanje činjenica bitnih za donošenje poslovnih odluka; 
2. postojanje svesti pojedinaca o tome da su prezentovani podaci lažni; 

3. lice koje prima informacije tretira ih kao pouzdane 1 relevante za poslovno 
odlučivanje; 
4. nastanak štete u poslovanju kao posledica svega prethodno navedenog. 


U savremenom smislu, kriminalne radnje uključuju nepoštenje u obliku namer- 
nog obmanjivanja ili namernog lažnog predstavljanja materijalnih činjenica (Single- 
ton et al., 2010: 12). U Međunarodnim standardima revizije prevare, odnosno kri- 
minalne radnje se definišu kao nameran akt koji je izvršen od strane jednog ili više 
lica, iz redova uprave, zaposlenih ili trećih lica, koji ima za posledicu prezentaciju 
netačnih informcija u finansijskim izveštajima. Postoje dve osnovne kategorije kri- 
minalnih radnji: 


1. Malverzacije ili prevare — namerno izvedena obmana s ciljem obezbeđenja 
nepravedne ili protivzakonite koristi, 

2. Kriminalne radnje u finansijskim izveštajima (tzv. kriminal belog okovratnika, 
white collar crime) 


Postoji više načina na koje se mogu podeliti kriminalne radnje. Jedna od njih se 
može odnositi na to da li je kriminalna radnja izvršena protiv ili u ime organizacije. 
Iako postoji više načina i kategorizacija kriminalnih radnji, u literaturi se često sreću 
sledeće osnovne grupe prema: 


> Izvrsiocima kriminalnih radnji 

> Odredbama krivičnog zakonodavstva 

> Ciklusima u računovodstvu 

> Pojavnim oblicima i načinu izvršenja kriminalne radnje 


Kriminalne radnje prema izvršiocima - Kada je reč o kriminalnim radnjama i 
njihovim izvršiocima iste mogu uključivati (Albrecht etal., 2012: 10): 


1. One u kojima je organizacija žrtva prevare: 


= Prevare izvršene od strane zaposlenih gde je izvršilac zaposleni u organizaciji 
= Prevare prodavaca — izvršilac je dobavljač kompanije 
= Prevare kupaca — izvršilac je kupac kompanije 


2. Prevare uprave gde su žrtve akcionari ili kreditori kompanije 

3. Različiti vidovi prevara sa investicijama i akcijama, kao i različite prevare sa 
potrošačima gde su žrtve obično nesmotreni pojedinci 

4. Drugi različiti vidovi prevara 


U ovu grupu spadaju: kriminalne radnje zaposlenih, rukovodstva, investicione 
prevare, prevare prodavaca, kupaca, ostale raznovrsne prevare tj.one koje nisu finan- 
sijske prirode. Ukoliko prevare ne spadaju ni u jednu od prethodno tri nabrojane onda 


one čine druge, tj. ostale vidove prevara koji nisu izvršene sa ciljem finansijske koristi 
već iz nekih drugih razloga. 

Kriminalne radnje prema odredbama krivičnog zakonodavstva - Kada je reč 
o računovodstvenoj teoriji 1 praksi najvažniji su zakoni 1 zakonski propisi koji čine 
osnovu finansijskog sistema jedne države. Kako su zakonski propisi promenljivog ka- 
raktera i mogu se razlikovati po težini sankcija u vidu prekršaja, privrednih prestupa 
ili pak krivičnih dela, za teoriju 1 praksu ispitivanja kriminalnih radnji u finansijskim 
izveštajima, potrebno je poznavati krivično zakonodavstvo domicilne države. U kri- 
vičnom zakoniku Republike Srbije postoji veliki broj krivičnih dela, ali će težište biti 
usmereno na krivična dela koja se odnose na ekonomsko-finansijsku oblast. U tom 
smislu navešćemo sledeća krivična dela koja su predviđena i sankcionisana Krivičnim 
zakonikom, a koja mogu imati direktnog ili indirektnog efekta na finansijske izveštaje: 


- Krivična dela protiv imovine: utaja, prevara i neosnovano dobijanje i korišćenje 
kredita i drugih pogodnosti; 

- Krivična dela protiv privrede: prevara u obavljanju privredne delatnosti, poreska 
utaja, zloupotreba položaja odgovornog lica, zloupotreba u postupku privatizacije, 
prouzrokovanje stečaja, prouzrokovanje lažnog stečaja i pranje novca; 

- Krivična dela protiv pravnog saobraćaja: falsifikovanje isprave, posebni 
slučajevi falsifikovanja isprave, falsifikovanje službene isprave i navođenje na 
overavanje neistinitog sadržaja. 

- Krivična dela protiv službene dužnosti: zloupotreba službenog položaja, 
prevara u službi, pronevera. 


Osim navedenih krivična dela, i druga mogu imati materijalno značajan uticaj 
na poslovanje privrednih društava i njihove finansijske izveštaje (Primanje mita, Da- 
vanje mita i dr.). Različiti pojavni oblici kriminalnih radnji zastupljeni su i mogu se 
javiti u svim delatnostima. 

Pored Krivičnog zakonika Republike Srbije, oblast privrednog poslovanja, re- 
gulisana je i drugim zakonima koji generalno regulišu poslovanje, kao i zakonima koji 
uređuju specifične oblasti poslovanja (građevinarstvo, energetika, poljoprivreda itd.), 
te u tom smislu navodimo zakone: Zakon o privrednim društvima, Zakon o obligaci- 
onim odnosima, Zakon o bankama, Zakon o PDV-u, Zakon o porezu na dobit, Zakon 
o računovodstvu itd., pri čemu treba naglasiti da ovo nije konačna lista zakona koji se 
primenjuju na oblast privrednog poslovanja. 

Kriminalne radnje prema ciklusima u računovodstvu - Ova podela kriminalnih 
radnji u finansijskim izveštajima jeste sa stanovišta računovodstvenih ciklusa, pa se 
kriminalne radnje mogu razvrstati u sledeće cikluse: 


= Prodaje i naplate 

= Kupovina i plaćanja 
= Platnih lista i kadrova 
= Skladišta i zaliha 

= Pribavljanja kapitala 

Kriminalne radnje prema pojavnim oblicima i načinu izvršenja - Kako bi onaj 
ko istražuje nastanak kriminalne radnje mogao da izvede postupke njenog otkrivanja 
i sprečavanja, on mora pored posedovanja računovodstvenih i drugih stručnih veština 
i znanja, dobro poznavati pojavne oblike i načine izvršenja kriminalnih radnji. Očigle- 
dan je značaj poznavanja pojavnih oblika kao i načina izvršenja pojedinih kriminalnih 
radnji, za njihovu uspešno sprečavanje i otkrivanje u finansijskim izveštajima. Međuna- 
rodni standardi revizije u skladu sa tim kao glavne oblike kriminalnih radnji u finansij- 
skim izveštajima navode: 


= lazno finansijsko izveštavanje 
= protivpravno prisvajanje sredstava 


Lažno finansijsko izveštavanje se određuje kao ,,nameran pogrešan iskaz ili 
izostavljanje određenih podataka ili obelodanjivanja u finansijskim izveštajima u cilju 
prevare korisnika finansijskih izveštaja (MSSR, 2005: 277), dok se protivpravno pris- 
vajanje sredstava odnosi na prisvajanje sredstava pravnog lica koje je često praćeno 
prepravljenim, kao 1 lažnim evidencijama u cilju sakrivanja imovine koja je prisvoje- 
na ili kako bi se ista upotrebila bez adekvatnog ovlašćenja (MSSR, 2005:2787). 

Međutim, Udruženje ovlašćenih istražitelja prevara (ACFE)* osim ova dva glav- 
na tipa kriminalnih radnji, uključuje i treću i to korupciju u kojoj izvršioci „nezakonito 
koriste svoj uticaj u poslovnim transakcijama u nameri da pribave neku korist za sebe 
ili drugu osobu, suprotno njihovim dužnostima koje imaju u odnosu na poslodavca ili 
pravima drugih“ (Wells οἱ al., 2005: 41). Naime, ACFE vrši podelu prema tzv. profe- 
sionalnim prevarama (Occupational fraud). Ova vrsta prevare uključuje upotrebe ne- 
čijeg profesionalnog zanimanja u svrhe ličnog bogaćenja, kroz namernu zloupotrebu 
sredstava ili imovine organizacije i može biti počinjena je od strane uprave ili zaposle- 
nih. ACFE profesionalne prevare prema pojavnim oblicima definiše na sledeći način: 


- protivpravno prisvajanje sredstava ili otuđenje imovine 
- lažno finansijsko izveštavanje 
- korupcija 


2. KRIMINALNE RADNJE U FINANSIJSKIM IZVEŠTAJIMA 


Kada govorimo o ekonomskom kriminalitetu potrebno je naglasiti da tu izdvaja- 
mo dva razloga za njegovu pojavu, a to su: neverodostojno računovodstveno izvešta- 
vanje, i nedovoljno uređen poslovno-organizacijski sistem i neodgovarajući unutrašnji 
nadzor. Verovatnoća nastanka kriminalne radnje najčešće je funkcija tri faktora: motiv 


4 ACFE (Association of Certified Fraud Examiners) je nezavisno, naučno i profesionalno multidisci- 
plinarno društvo koje pokriva veliki broj forenzičkih disciplina ili sličnih oblasti uključujući i forenzičko 
računovodstvo. Svrha ACFE je da svojim članovima obezbedi kontinuirano usavršavanje iz oblasti 
forenzičkog računovodstva i savetovanja na mnogim profesionalnim poljima. ACFE je kroz edukaciju 
i obuku podigao standarde na viši nivo. Jedan od sertifikata koji izdaje ACFE je Ovlašćeni forenzički 
računovođa (Cr.FA). 


(privlačnost), mogućnost (prilika) i odsustvo integriteta (Pickett, 2007). Ovome oba- 
vezno treba dodati i sposobnost da se manipuliše činjenicama u finansijskim izve- 
štajima kako bi se prikrila kriminalna radnja. Izvršioci kriminalnih radnji nastoje da 
prikriju tragove o njihovim nezakonitim postupcima. Ipak, poznato je da ne postoji 
savršen zločin, i shodno tome svaka kriminalna radnja uvek ostavlja neki trag. Indicije 
koje mogu ukazivati na kriminalne radnje u finansijskim izveštajima, ali mogu biti i 
posledica nesavesnog rada 1 grešaka," najčešće nastaju kao ishod namernog nepošto- 
vanja računovodstvenih procedura. 

Iz aspekta istraživanja zloupotreba u finansijskim izveštajima, poseban značaj 
za njihovo razumevanje ima tzv. kreativno računovodstvo koje oslikava jednu drugu 
stranu računovodstva Kreativno računovodstvo podrazumeva upotrebu ili zloupot- 
rebu računovodstvenih tehnika i načela da bi se prikazali finansijski rezultati koji 
namerno odstupaju od fer 1 istinitog iskaza (Oregan, 2006). Tehnike koje se koriste u 
svrhu lažiranja financijskih izveštaja nazivaju se jednim imenom ,,kreativno računo- 
vodstvo" a u literaturi se opisuju kao (Belak, 2011: 146): 


a) Upravljanje zaradom (dobitkom) predstavlja postupak u kome uprava aktivno 
manipuliše dobitkom prema unapred utvrđenom i željenom iznosu koji je ona 
odredila, prema predviđanjima datim od strane menadžera, računovođa ili 
analitičara kako bi dobitak pratio održivi trend. 

b) Nasilno (agresivno) računovodstvo podrazumeva preteran i nameran izbor 
i primenu računovodstvenih principa i postupaka u cilju postizanja željenog 
rezultata, najčešće iskazivanja veće dobiti, bilo da su izabrani postupci u skladu 
ili ne sa standardima i pravilima struke. Veliki deo agresivnog računovodstva 
pripada istovremeno i području lažnog finansijskog izveštavanja. Jedni od 
najčešće primenjivanih postupaka agresivnog računovodstva su agresivna 
kapitalizacija i prenaglašena revalorizacija. Zatim, ovde mogu spadati i dodatno 
povećanje rashoda sa protivknjiženjem fiktivnih stavki na potražnoj strani, 
smanjenje stavki rezervisanja radi povećanja prihoda, međusobno zatvaranje 
stavki kupaca i dobavljača bez osnove u poslovnim događajima. 

v) Ujednačavanje zarade (dobitka) predstavlja takvu vrstu manipulacije dobitkom 
kako bi se iskazali ujednačeni iznosi dobiti kroz uzastopne vremenske periode 
tako što se u profitabilnim periodima deo dobiti ne iskazuje, već se odlaže u 
vidu latentnih rezervi, koje se koriste i razlažu u onim periodima kada nije 
ostvarena željena dobit. 

g) Lažirano finansijsko izveštavanje predstavlja namerno pogrešno prikazivanje ili 
izostavljanje iznosa ili napomena u finansijskim izveštajima, kako bi se korisnici 
finansijskih izveštaja doveli u zabludu i koje kao rezultat može biti podvrgnuto 
upravnom, građanskom 1 krivičnom postupku. Primeri lažnog finansijskog izve- 
Stavanja mogu uključiti ispostavljanja lažnih računa, prodaju “na crno", a terećenje 

> Za razliku od kriminalne radnje koja predstavlja nameran čin koji izvrši jedno ili više lica među ru- 
kovodstvom, koja su odgovorna za upravljanje, zaposleni ili treća lica koja su uključena u tajni dogovor 
da pribave nepravednu ili protivzakonitu prednost, greška predstavlja nenamerni pogrešni iskaz u finan- 
sijskim izveštajima, uključujući propust da se unese iznos ili da se obelodani određena činjenica, koji se 
mogu ispraviti. 

troškova na rashode ili na zalihe, fiktivne prodaje povezanim društvima, obračune 
lažnih putnih naloga, skrivene isplate dobiti, trošenje sredstava kompanije u priva- 
tne svrhe itd. 


U nastavku na slici 1. prikazano je definisanje područja kreativnog računovod- 
stva. Veća fleksibilnost znači i veću mogućnost zloupotrebe. Slika prikazuje da je 
kreativno računovodstvo moguće unutar regulatornih okvira u onim područjima koja 
nisu dovoljno pojašnjena ili dopuštaju velika odstupanja. Kad pređe granicu izvan 
regulatornih okvira tada spada u krivična dela. 


Slika 1. Definisanje područja primene kreativnog računovodstva prema fleksibilnosti 
okvira za finansijsko izveštavanje (Belak, 2011:143) 


Nema Fleksibilnos u okviru Fleksibilnost koja koristi | Fleksibilnost koja daje 
fleksibilnosti istinitog i fer prikaza granične mogućnost lažni prikaz 
Regulatorni okvir Delovanje unutar Regulatorni okvir Delovanje izvan 

ne dopušta regulatornog okvira koji ne dopušta regulatornog okvira i 
računovodtstveni izbor osiguravaju korisnikove računovodtstveni izbor lažiranje finansijskih 
interese izveštaja 
U okviru regulatornog okvira Izvan regulatornog 
okvira 


Lažno finansijsko izveštavanje nastaje kao posledica netačnog iskazivanja podata- 
ka u finansijskim izveštajima. Dosadašnja praksa je pokazala da se većina manipulacija 
u finansijskim izveštajima ostvaruje manipulisanjem rashodima i prihodima u Bilansu 
uspeha i manipulisanjem obavezama i imovinom u Bilansu stanja. Putem lažnog finan- 
sijskog izveštavanja menadžment može uticati na: (Dimitrijević, 2013: 69): 


> visinu iskazane dobiti, odnosno bilans uspeha; 
> visinu iskazane neto imovine, odnosno bilans stanja; 
> visinu iskazane neto gotovine iz operativne aktivnosti. 


Lažno finansijsko izveštavanje može da se ispoljiti u dva pravca i to, a to su: prikaziva- 
nje lošijeg imovinsko - finansijskog položaja i manjeg finansijskog rezultata i prikazivanje 
boljeg imovinsko - finansijskog položaja i većeg finansijskog rezultata. Menadžment sači- 
njavanjem lažnih finansijskih izveštaja želi da postigne jednu od sledeće dve strategije: 


1. iskazivanje više dobiti u odnosu na ostvarenu dobit putem povećanja prihoda i 
dobitaka i/ili smanjenjem rashoda i gubitaka tekućeg perioda; 

iskazivanje nize dobiti u odnosu na ostvarenu dobit putem iskazivanja nizih 
prihoda i dobitaka i/ili viših rashoda i gubitaka tekućeg perioda. 


Najčešći pojavni oblici manipulacije jesu: (Belak, 2011: 151) 


Manipulacija troškovima i rashodima 

Manipulacija prihodima 

Manipulacija rezerviranjima 

Stvaranje nerealne aktive — kapitalizacija tekućih troškova 

Agresivna revalorizacija radi poboljšanje slike o solventnosti i smanjenja utiska 
o visokim zaradama 

Skrivanje obaveza 

Isisivanje novca iz privrednog subjekta 

Složene transakcije 

Krađa gotovine 


Primena kreativnog računovodstva gotovo uvek za posledicu ima gubitke u tr- 


žišnoj vrednosti privrednog subjekta. Štete koje nastaju zbog prezentovanja lažnih 


finan 


sijskih izveStaja odnose sa na gubitke zbog pogrešno donetih odluka, ali i na 


gubitak poverenja inestitora, poverilaca 1 drugih korisnika finansijskih izveStaja. Mo- 


guće 


> 


Υ 


ΥΥΥΥΝΥΥ 


VVVV 


negativne implikacije su: (Petrova, 2008: 23-34) 


smanjena pouzdanost, kvalitet, transparentnost i integritet procesa finansijskog 
izveStavanja, 

rizikuju se integritet i nepristrasnost revizijske profesije i revizora i revizorskih 
kuéa posebno, 

manje poverenje tržišta kapitala u pouzdanost finansijskih informacija, 

manji kredibilitet tržišta kapitala, 

negativan uticaj na nacionalni ekonomski razvoj i prosperitet, 

veliki sudski troškovi, 

uništena karijera lica koja učestvuju u lažnom finansijskom izveštavanju, 
stečaj 1 veliki ekonomski gubici kompanije koja učestvuje u lažnom finansijskom 
izveštavanju, 

potreba za normativnom intervencijom, 

poremećaj normalnog poslovanja i aktivnosti optuženih kompanija, 

ozbiljna sumnja u efikasnost revizije finansijskih izveštaja i 

umanjen javni kredibilitet i poverenje u računovodstvenu i revizorsku profesiju. 


Na bazi prethodnih negativnih implikacija, štetu podnose investitori, privredno 


društvo u kome je otkriveno kreativno računovodstvo, tržište kapitala i ostali mo- 


gući 
ce kr 


korisnici finansijskih izveštaja. U ostale stejkholdere koji će pretrpeti posledi- 
eativnog računovodstva možemo svrstati zaposlene u konkretnom privrednom 


društvu, državu 1 širu javnost. Zaposleni se sreću sa gubicima u visini neisplaćenih 
zarada i gubitkom posla. Država trpi gubitke zbog neplaćenih poreza, a šira javnost 

će imati negativnu reputaciju u budućnosti, gubi se šansa za otvaranje novih filijala 
i radnih mesta. 


3. FORENZIČKO RAČUNOVODSTVO: POJAM I RAZVOJ 


Forenzičko računovodstvo (forensic accounting), po mišljenju mnogih autora, 
jedna od najstarijih profesija koja datira još iz vremena Egipčana. ,,Oči i uši“ faraona 
bile su oličene u licima koja su u osnovi imala ulogu računovođe — forenzičara i koja 
su brinula o zalihama pšenice, zlata i druge imovine. To su morale biti osobe od po- 
verenja, odgovorne i sposobne da obavljaju tako uticajnu funkciju. (Singleton et al., 
2010: 46-51). 

Forenzičko računovodstvo svoje korene ima još iz 1817. godine iz slučaja Meyer 
protiv Sefton-a, koji se vodio u kanadskom sudu u vezi sa uzrokovanjem bankrotstva, 
a ticao se stečajne mase (budući da je priroda dokaza bila takva da nije mogla biti ispi- 
tana na sudu), dozvoljeno je prvi put veštaku da ispita račune firme u stečaju i da o tim 
nalazima posvedoči na sudu. Upravo ovaj računovođa bio je, po mišljenju dr Larry-a 
Crumbley-a, pionira forenzike, prvi računovođa forenzičar u istoriji koji je forenzičko 
računovodstvo utemeljio kao profesiju. (Singleton et al., 2010: 46-51). 

Od brojnih definicija koje se nalaze u literaturi koja se bavi forenzičkim raču- 
novodstvom najpotpunijom se čini ona koju je dalo Udruženje ovlašćenih istražitelja 
prevara (ACFE) po kojoj forenzičko računovodstvo predstavlja korišćenje računo- 
vodstvenih veština u parničnim ili krivičnim postupcima, uključujući opšteprihvaćene 
računovodstvene i revizorske principe, u cilju utvrđivanja izgubljenih profita, priho- 
da, imovine ili štete, procene efikasnosti internih kontrola, otkrivanja prevara ili rea- 
lizacije drugih aktivnosti koje zahtevaju uključivanje računovodstvenih ekspertiza u 
pravni sistem. Dakle, forenzičko računovodstvo se može odrediti kao primena svih 
računovodstvenih, revizorskih i drugih finansijskih veština i znanja u razjašnjavanju 
odnosa, činjenica i ekonomskih transakcija koje mogu biti, ili su već predmet sudskog 
postupka 1 slično. 

U suštini, forenzičko računovodstvo predstavlja primenu istražnih i analitičkih 
veština s ciljem otkrivanja manipulacija u finansijskim izveštajima koje odstupaju 
od računovodstvenih standarda, poreskih propisa i ostalih zakonskih odredbi. Ono 
može biti preventivno i kurativno. Svrha preventivnog rada je da se spreči nastanak 
nedozvoljenih privrednih i finansijskih radnji. Kod kurativnog rada već postoje poja- 
ve koje ukazuju na nedozvoljene radnje. Forenzički računovođa treba da preispita i 
oceni takve radnje, da pruži nezavisno i nepristrasno mišljenje i da priloži dokaze o 
kaznenoj radnji. (Đekić οἱ al., 2011: 71—86). 

Glavni uzorci koji su doprineli nastanku forenzičkog računovodstva jesu zaštita 
postojeće imovine i otkrivanje načina počinjenih kriminalnih radnji. Evidentno je da 
forenzičko računovodstvo, kao posebna disciplina, nastalo kao neophodna reakcija na 
različite vidove prevara koji su se javljali kroz istoriju. 


4. TEHNIKE I METODE FORENZIČKOG RAČUNOVODSTVA 


U svom poslu forenzičke raćunovođe koriste sledeće tehnike za analizu odnosa 
između stavki u finansijskim izveštajima, odnosno analizu poslovnih transakcija: 


e Horizontalna analiza - upoređuje stavke iz tekućeg perioda sa istim stavkama 
iz prethodnog perioda; 

e Vertikalna analiza - upoređuje procentne udele pojedinih stavki u finansijskim 
izveštajima; 

e Upoređivanje detaljnih stavki u finansijskim izveštajima — sa istim ili sličnim 
stavkama iz prethodnih perioda; 


Analiza odnosa - u finansijskim izveštajima u područjima profi- 
tabilnosti, likvidnosti, solventnosti, aktivnosti i stvaranja vrednosti. 

Ovo su tehnike koje koje razlažu problem do detalja i deluju u kontekstu formi- 
ranja upoređenja određenih uzajamno povezanih segmenata poslovanja, a ti odnosi 
na kraju, eventualno, impliciraju mogućnost kriminalne radnje. One predstavljaju 
koristan alat u određivanju, da li pojedina salda računa, pozicije u bilansima, imaju 
veću šansu da budu predmet kriminalnih radnji. 

Zbog činjenice da se u knjigovodstvu svaki proknjiženi poslovni događaj od- 
ražava na dva ili više računa finansijskih izveštaja, razumno je očekivati da postoje 
čvrste korelativne veze između podataka koji su u tim izveštajima i obelodanjeni (npr, 
računi potraživanja po prirodi stvari uvek imaju korelativnu vezu sa računima prihoda 
od prodaje). Upravo na ovim premisama se i temelji analiza finansijskih izveštaja 
koja suštinski predstavlja analizu značajnih pokazatelja i trendova, uključujući i re- 
zultate ispitivanja, fluktuaciju i odnose koji nisu dosledni sa drugim važnim informa- 
cijama ili koji odstupaju od unapred postavljenih veličina. (Andrić et al., 2004: 178). 

Na osnovu izrečene odrednice jasno se može zaključiti da je osnovna karakte- 
ristika analize finansijskih izveštaja u tome da ona svoje rezultate i zaključke donosi 
na osnovu poređenja pojedinih podataka od kojih se u praksi najčešće koriste sledeći: 
(Thomas et al., 2006: 146) 


e poređenje tekućih podataka privrednog društva u odnosu na podatke iz 
prethodnih perioda; 

e poređenje podataka privrednog društva u odnosu na podatke iskazane u 
budžetima, predviđanjima ili projekcijama; 

ο poređenje podataka privrednog društva u odnosu na podatke grane poslovanja 
i/ili uporedivih podataka drugih tržišnih učesnika; 

e poređenje finansijskih podataka privrednog društva u odnosu na njegove 
nefinansijske(poslovne)podatke i 

e poređenje podataka privrednog društva u odnosu na prethodno određene i 
očekivane podatke, 

Kao sa svakom drugom analizom finansijskih izveštaja, horizontalna i vertikal- 
na analiza same po sebi ne inkriminišu nikoga niti dokazuju postojanje kriminalnih 
radnji, već samo predstavljaju pokazatelj mogućnosti postojanja finansijskih nezako- 
nitosti u jednom ili više područja poslovanja. 

Potrebno je ukazati na nekoliko matematičkih metoda i modela koji se mogu 
upotrebiti kao potpora analizi finansijskih izveštaja a koji su usmereni kako na otkri- 
vanje nezakonitih finansijskih postupaka, tako i na predviđanje bankrota koji mogu 
biti rezultat finansijskih malverzacija. Među najčešće upotrebljavanim su Altmanov 
Z, Benfordov zakon i Beneish M-score. 

Takođe, jedan od načina otkrivanja kriminalnih radnji u finansijskim izvešta- 
jima jeste korišćenje odgovarajućeg računarskog softvera, koji je u stanju da prati i 
evidentira određene nelogičnosti u knjiženju, postupcima zaposlenih, korišćenju nea- 
dekvatne dokumentacije i slično. Neobične aktivnosti softver evidentira i prijavljuje 
nadležnim kontrolorima. Analizirajući podatke u računovodstvenom sistemu softver 
može uočiti određene signale moguće prevare, među kojima su najvažniji: slični nazi- 
vi kupaca ili dobavljača, čime izvršilac prevare pokušava da ,,progura“ lažne fakture 
koristeći nepostojeće kupce ili dobavljače; slični podaci kupaca ili dobavljača; ista 
adresa kupca ili dobavljača i adresa nekog od zaposlenih; plaćanje kupcu ili dobavlja- 
ču izvršeno na tekući račun ili adresu koja ne odgovara njihovim osnovnim podacima; 
plaćanje u identičnim ili sličnim iznosima; učestalost povraćaja izvršenih plaćanja 
prema kupcima ili dobavljačima od strane zaposlenih. (Coenen, 2008: 124-125) 


ZAKLJUČAK 


Kriminalne radnje iz oblasti ekonomskog kriminaliteta, uglavnom, nastaju kao re- 
zultat stavljanja ličnih interesa pojedinaca iznad opštih interesa privrednog subjekta kao 
celine. Takve radnje se nastoje prikriti odnosno zataškati kako bi se očuvale postojeće 
pozicije ili pridobile primamljivije. Prikrivanje se vrši najčešće pod velom kreativnog-ma- 
nipulativnog računovodstva, što umanjuje pouzdanost, kvalitet 1 integritet procesa finan- 
sijskog izveštavanja. Neverodostojni finansijski izveštaji proizvod su kreativnog odnosno 
manipulativnog računovodstva. Naravno, radi se o lažnim podacima, čija je glavna svrha 
lažno prikazivanje ekonomskih okolnosti i uspeha poslovnog subjekta, a rezultat su zlou- 
potreba pravnih i drugih profesionalno-etičkih normi pri njegovim odlukama. 

Za efikasno otkrivanje ekonomskog kriminaliteta potrebna su stručna znanja, spo- 
sobnosti i veštine iz oblasti računovodstva, forenzičkog računovodstva i revizije. U kri- 
minalističkom 1 finansijskom istraživanju u poslednje vreme sve više se ističe forenzič- 
ko računovodstvo. Reč je novoj multidisciplinarnoj oblasti koja objedinjuje znanja o 
finansijama, računovodstvu, reviziji, bankarskom i berzanskom poslovanju, informatici, 
kao i poznavanja krivičnog zakonodavstva, funkcionisanja državnih institucija, istraž- 
nim tehnikama, kao i drugim finansijskim veštinama, a sve u cilju razjašnjavanja odnosa 
činjenica 1 finansijskih transakcija u sporovima 1 istragama.U nadležnosti forenzičkog 
računovođe je detaljno ispitivanje sumnjivih transakcija u poslovnom entitetu i prikup- 
ljanje dokaza koji potvrđuju ili osporavaju indicije o kriminalnoj radnji. 


Osnovni cilj forenzičkog računovodstva je da otkrije prevaru, proneveru 1 ostale 
kriminalne radnje, kao i da pruži sudsku podršku kroz finansijsko veštačenje, konsul- 
tantske i druge usluge. Forenzičkim računovodstvom se bave forenzičke računovođe 
koji poseduju adekvatna znanja i eštine za otkrivanje i dokazivanje kriminalnih radnji. 
Forenzičke računovođe mogu delovati preventivno i naknadno, kako na internom, tako 
i na eksternom polju. 

Na kraju, uloga forenzičkog računovodstva je da, na temelju verodostojnih doka- 
za, sačini 1 prezentuje objektivno, nezavisno i nepristrasno mišljenje o uzrocima nastalih 
prevara, da analizira uzroke i posledice kriminalnih radnji u finansijskom izveštavanju, 
da otkrije i analizira neistinito finansijsko izveštavanje, da preporučuje poboljšanje sis- 
tema za otkrivanje prevare 1 sl. Stoga, se može zaključiti da forenzičko računovodstvo 
predstavlja izuzetno efikasan instrument otkrivanja različitih vidova kriminalnih radnji, 
ali i prikupljanja dokaza koji će biti validni za sud i izvesti izvršioce kriminalnih aktiv- 
nosti pred lice pravde. 

ECONOMIC CRIMINALITY AND THE FORM OF FORENZIC 
ACCOUNTANCY IN ITS DISCOVERY 


Economic crime is undoubtedly one of the key problems of today, which increasin- 
gly disturbs the smooth functioning of the economy, but also causes significant material 
damage to society. Particularly in this group of criminal activities, they are used in acco- 
unting documents, especially in financial reports, which involve fictitious and incorrect 
processing of data, all with the aim to conceal the true picture of the state of assets, sources 
of funds or business results. In an effort to reduce the number of this category of criminal 
activities, the forensic accounting was developed and developed, which, through its pro- 
cedures and procedures, investigates the modalities of the execution of various forms of 
crime and collects evidence that will be relevant to the eventual court proceedings. The 
aim of this paper is to point out the role of forensic accounting in the detection of economic 
crime and the necessity of its further development and development. 

KEY WORDS: economic crime, forensic accounting, financial reports, evidence. 

INSTITUCIONALNI KAPACITETI SRBIJE ZA 
SUPROTSTAVLJANJE ORGANIZOVANOM KRIMINALU, 
TERORIZMU I KORUPCIJI 


Zoran S. Pavlović! 


Uspešno suprotstavljanje organizovanom kriminalu i svim krivičnim delima pov- 
ezanih sa tom pojavom jedan je od osnovnih prioriteta savremenih zemalja. To je i 
Jedan od glavnih ciljeva za Republiku Srbiju na putu ka evropskim integrativnim pro- 
cesima. Analizom relevantnih propisa zaključuje se da recepcija uslova postavljenih 
pred zakonodavca u procesu usklađivanja nacionalnog krivičnog prava sa evropskom 
pravnom tekovinom i standardima acguisa nije mehanički proces već permanentni za- 
datak stvaranja sistema krivičnog procesnog prava i podizanja kapaciteta nadležnih 
organa u cilju obezbeđivanja uslova za efikasno suzbijanje organizovanog kriminala, 
terorizma i korupcije. Usvajanjem nove legislative i širenjem kapaciteta tužilaštva i 
postojećih institucija treba da se ispoštuju utvrđeni standardi i opšteprihvaćeni in- 
stituti, sa idejom njihovog usklađivanja sa postojećom pravnom tradicijom. Nove is- 
tražne metode i prošireni organizacioni oblici nadležnih državnih organa doprinose 
uspešnijem suprotstavljanju svim oblicima kriminaliteta i trajnoj stabilizaciji držav- 
nog pravnog poretka Republike Srbije. 

KLJUČNE REČI: Suzbijanje organizovanog kriminaliteta, evropska pravna te- 
kovina i standardi, poštovanje pravne tradicije, nadležne institucije, sistem krivičnog 
procesnog prava. 


UVODNE NAPOMENE 


Jedno od najsloženijih pitanja u radu srpskog pravosuđa i drugih nadležnih 
državnih organa — zakonito 1 efikasno suprotstavljanje organizovanom kriminalu, ter- 
orizmu i korupciji početkom 2018. dobilo je svoje drugačije odelo, kroz izmenjene 
institucionalne kapacitete u Republici Srbiji u vezi sa navedenim krivičnim delima. 
Najvažniji akteri - državni tužioci, koji se od 2011. u postupcima za organizovani 
kriminal, a od 2013. godine u i u drugim kaznenim postupcima javljaju kao oni sub- 
jekti koji su dominus et deus u pretkrivičnom i istražnom postupku, dobili su kroz 
nove organzacione forme, dodatne mogućnosti koje bi trebalo da obezbede ključne el- 
emente profesionalnosti i odgovornosti pojedinaca, nosilaca javnotužilačke funkcije. 


! Redovni profesor Pravnog fakulteta Univerziteta Privredna akademija, Novi Sad i Pokrajins- 
ki zaštitnik građana - Ombudsman APV, email: zoran.pav@hotmail.com 


Republiku Srbiju u ovoj materiji obavezuju i brojni međunarodnopravni standardi, 
dokumenti i normativna rešenja doneta u okviru Ujedinjenih nacija, Saveta Evrope i 
Evropske Unije. Ustavna rešenja dozvoljavaju da se odredbe međunarodnih konvenci- 
ja koje nas obavezuju mogu primenjivati i neposredno, ako se radi o normama self 
— executing prirode (Pavlović, 2017: 142). Pitanje je retoričke prirode koliko je naša 
judikatura, ali i javnotužilačka organizacija spremna na takvu primenu, naročito imajući 
u vidu problem nedostajanja ustavnog rešenja koje bi se bavilo hijerarhijom pravnih 
akata, tako da smo još uvek u situaciji da se odredbe organskog zakona, u ovom slučaju 
Zakonika o krivičnom postupku, menjaju ili dopunjavaju odredbama drugih zakona. 

Nužnost izmena zakonskih rešenja prepoznata je odavno, tako da ne iznenađuje 
činjenica da je jedan od propisa u ovoj oblasti, Zakon o organizaciji i nadležnosti 
državnih organa u suzbijanju organizovanog kriminala, korupcije i drugih posebno 
teških krivičnih dela iz 2002. godine menjan više od 10 puta,” tragajući za što je mo- 
guće boljim rešenjima. Predznak tih promena bio je različit. Uvođenje novih rešenja 
i procesnih ovlašćenja za pojedine subjekte krivičnog postupka zahtevalo je i izmene, 
kako bi rad nadležnih organa bio što je više funkcionalan. U osnovnom tekstu zakona 
iz 2002. godine nije se pošlo od određenja organizovanog kriminala kako je to pred- 
viđeno u međunarodnim dokumentima, već se prvobitno definisalo da će se zakon 
primenjivati na određena krivična dela kada je prisutan element organizovanog krim- 
inala. Naknadno je izvršeno usklađivanje sa Zakonom o potvrđivanju Konvencije 
UN protiv transnacionalnog organizovanog kriminala i dopunskih protokola“. Ipak, u 
odnosu na određenje ovog pojma navedenog u Zakoniku o krivičnom postupku ujed- 
načavanje je izvršeno tek 2009. godine. Na samom početku rada specijalnog tužioca 
i posebne Službe za borbu protiv organizovanog kriminala (SBPOK) postojala su i 
neka od procesnih ovlašćenja koja ZKP nije poznavao, počevši od postojanja insti- 
tuta preventivnog zadržavanja, kao i obično zadržavanje lica. U postupcima orga- 
nizovanog kriminala zadržavanje je moglo da ukupno traje 90 dana, bez uključivanja 
kontrole suda u ovu proceduru. Ustavni sud Srbije je na ovakva i još neka specifična 
rešenja reagovao 2003. godine, jer su iz Zakona brisane sve odredbe suprotne Ustavu 
i brojnim ratifikovanim međunarodnim konvencijama, a propisan je i potpuno nov 
način institucija u odnosu na svedoke. Uvedena je mogućnost uzimanja iskaza sve- 
doka i oštećenih preko video konferencijske veze i zaštite njihovih ličnih podataka. 

Čitav je niz novih, do tada nepoznatih instituta uveden u krivični postupak, a sve 
u skladu sa definicijom organizovanog kriminala koja je potpuno usklađena sa Paler- 
mo konvencijom. Zajedno sa izmenama Zakonika o krivičnom postupku Tužilaštvo 
za organizovani kriminal i nadležna organizaciona jedinica MUP-a su uz posebne 
dokazne radnje tako dobili čitav niz alatki kao sredstva za uspešno suprotstavljanje 
organizovanom kriminalu. Na taj način se suprotstavljanje organizovanom kriminalu, 
uz preporuke zemalja GRECO, podiže na novi nivo, specijalizacijom državnih organa 
(prvenstveno tužilaštva) koji su nosioci borbe protiv organizovanog kriminala. Ima- 
jući u vidu pandemiju koruptivnih krivičnih dela, sa kojom se susreće ne samo naša 
država, već i mnoge druge zemlje, uključujući i članice Evropske unije, dovelo je do 


2 Službeni glasnik RS broj 42/02, 27, 39 i 67/03, 29 i 58/04, 45 i 61/05, 72/09, 72 i 101/11, 32/13. 
3 Službeni list SRJ broj 6/01 Međunarodni ugovori. 


proširenja, odnosno nove nadležnosti i novih organa za borbu protiv organizovanog 
kriminala. U Srbiji je korupcija ugrozila mnoge oblasti, nalazeći posebno pogodno tlo 
kroz razne zloupotrebe 1 fraudolozna ponašanja u još uvek nerešenim netransparent- 
nim privatizacionim procesima, nameštenim tenderima 1 javnim nabavkama. 

Uvažavajući ovoliki broj izmena i dopuna zakona, ali i potrebe jačanja institucio- 
nalnih kapaciteta državnih organa tragajući za što efikasnijem suprotstavljanju krimi- 
nalitetu, početkom decembra 2016. godine donet je potpuno nov Zakon o organizaciji 
i nadležnosti državnih organa u suzbijanju organizovanog kriminala, terorizma i ko- 
rupcije," čija je primena odložena do 1. marta 2018. godine, i koji do trenutka pisanja 
ovog rada nije još uvek menjan ili dopunjavan, iako su uočene određene manjkavosti. 

Usvojenom Nacionalnom strategijom za borbu protiv korupcije, Akcionim pla- 
nom 1 Strategijom istraga finansijskog kriminala Republika Srbija je upravo imala 
obavezu usvajanja ovog zakona. Na taj način uz Krivični zakonik," Zakonik ο kriv- 
ičnom postupku," Zakon o oduzimanju imovine proistekle iz krivičnog dela" (ovde 
ćemo uključiti i Zakon o ograničavanju raspolaganja imovinom u cilju sprečavanja 
terorizma) i Zakon o javnom tužilaštvu? zaokružen je deo zakonske reforme u ovoj 
oblasti. Izmene još nekih propisa, kao što je Zakon o međunarodnoj pravnoj pomoći 
u krivičnim stvarima tek se očekuje. 

Prema donetim rešenjima Zakona o organizaciji i nadležnosti državnih organa u 
suzbijanju organizovanog kriminala, terorizma i korupcije, jedan od ciljeva njegovog 
donošenja bio je posebno jačanje kapaciteta javnog tužilaštva, kroz izbor ljudskih 
resursa i primene tehničkih uređaja, radi što kvalitetnijeg procesuiranja i krivičnog 
progona odgovornih. 

Nastojanja Republike Srbije da se što više i što brže uključi u evropske integrativne 
procese, kroz otvaranja Pregovaračkih poglavlja (23 1 24), predstavlja dodatni input u 
stvaranju neophodnih uslova za borbu protiv organizovanog kriminala, terorizma i ko- 
rupcije. Upravo zato ćemo se prvo osvrnuti na pravni 1 institucionalni okvir Evropske 
unije u oblasti bezbednosti, slobode i pravde, kad je u pitanju naslovljena tema. 


1. EVROPSKI PRAVNI INSTRUMENTI ZA SUZBIJANJE 
ORGANIZOVANOG KRIMINALA 


Organizovani kriminal predstavlja pretnju ne samo u Evropskoj uniji, već i u 
Republici Srbiji. Iz Nacionalnih strategija," naučne i stručne literature proizilazi da su 
među najvažnijim i najprisutnijim oblicima tradicionalnog organizovanog kriminala 


4 Službeni glasnik RS broj 94/16, stupio na snagu 02.12.2016., primenjuje se od 01. 03. 2018. godine. 
> Službeni glasnik RS broj 85, 88 i 107/05, 72 i 111/09, 121/12, 104/13, 108/14, 94/16. 

$ Službeni glasnik RS broj 72 i 101/11, 121/12, 32 i 45/13, 55/13. 

7 Službeni glasnik RS broj 32/13 i 94/16. 

* Službeni glasnik RS broj 29/15 i 113/17. 

? Službeni glasnik RS broj 116/08, 104/09, 101/10, 78/11 —dr. Zakon, 101/11,38/12—odluka US 121/12, 
101/13, 111/14 odluka US, 117/14, 106/15, 63/16 — odluka US. 

10 Službeni glasnik RS broj 88/09 - Strategija odbrane Republike Srbije, Službeni glasnik RS 
broj 109/05 - Nacionalna strategija za borbu protiv korupcije RS ef al. 


u Republici Srbiji terorizam 1 korupcija, posledice katastrofalnih privatizacija, α i 
ilegalne migracije, nedozvoljeni promet drogama, krijumčarenje i dr. 

Evropska unija je prepoznala pretnju koju nosi organizovani kriminal po os- 
novne društvene vrednosti kao što su vladavina prava, opšta sigurnost ljudi i imov- 
ine i drugo. U cilju njegovog suzbijanja EU je donela čitav niz neposredno ili 
posredno pravnoobavezujućih dokumenata, kojima se stvara osnova za suzbijanje 
svih pojavnih oblika organizovanog kriminala, ali i terorizma i korupcije na teritori- 
jama država članica. U svoje pravne instrumente EU ugrađuje i reSenja opštih 1 re- 
gionalnih međunarodnih organizacija, odnosno Ujedinjenih nacija 1 Saveta Evrope. 
Stoga su u njihovim rešenjima ugrađeni i međunarodni standardi. U Stokholmskom 
programu" postavljeni su prioriteti u suzbijanju nekih od pojavnih oblika organizo- 
vanog kriminaliteta: 


- organizovani kriminal — opšta pitanja 
- trgovina ljudima 

- privredni kriminal i korupcija 

- zloupotreba opojnih droga i dr. 


Opšta pitanja suzbijanja organizovanog kriminala (gde se očigledno ubraja i ko- 
rupcija) regulisana su u dva osnovna pravna instrumenta evropske pravne tekovine: 
Zajednička akcija o propisivanju krivičnog dela učestvovanja u kriminalnoj organi- 
zaciji (1998), zamenjena nakon 10 godina sa Okvirnom odlukom Saveta o brobi pro- 
tiv organizovanog kriminala (2008) i Konvencija Ujedinjenih nacija protiv transna- 
cionalnog organizovanog kriminala (2000). Nakon donošenja Lisabonskog ugovora 
i ukidanja dotadašnja tri stuba, usklađivanje (harmonizacija) i približavanje (aproksi- 
macija) nacionalnih pravnih sistema sa evropskom pravnom praksom vrši se i u oblas- 
ti kaznenog prava kroz usvajanje rešenja iz direktiva, koje i inače imaju neposredno 
dejstvo (Pavlović, 2017: 147). 

Implementacija acquisa nije samo mehaničko usvajanje, što se ponekad i dešava, 
već je i stalno traženje optimalnih rešenja kroz ugrađivanje evropskih pravnih stan- 
darda u pravni sistem Srbije, kako bi se što više vodilo računa o vitalnim interesima 
države i svih njenih građana. A to je borba protiv organizovanog kriminala, uključu- 
jući i terorizam i korupciju. Stoga ne treba da čude ponekad i prečeste izmene propisa, 
što je više rezultat izostanka prave rasprave oko načina i sadržine implementacije 
acquisa, nego nesporno administrativno odlično urađenih poslova oko sprovođenja 
zahteva za razvojem strateškog pristupa u borbi protiv organizovanog kriminala. 

Stoga je u nastojanju da to bude urađeno što je bolje moguće, neophodno početi 
raditi na stvaranju sistema krivičnopravne zaštite, a ne na brzim a često i nepotpun- 
im rešenjima, koja zahtevaju brze izmene i dopune. Stvaranje ovako organizovanog 
sistema podrazumeva ne samo stvaranje nove legislative, već i prihvatanje činjenice 
da smo i pre početka integrativnih procesa imali određena vrlo dobra rešenja, koja 
nisu do kraja nikada ni bila sprovođena, iz različitih razloga. 


U The Stockholm Programme — an Open and Secure Europe Serving and Protecting Citizens (2010/C 
115/01). 


2. NOVI ΚΑΡΑΟΙΤΕΤΙ INSTITUCIJA — SLIČNI PROBLEMI 


Važeći Zakon o organizaciji 1 nadležnosti državnih organa u suzbijanju organizo- 
vanog kriminala, terorizma i korupcije ima ulogu da reguliše organizacione struk- 
ture i saradnju državnih organa sa ciljem efikasnijeg otkrivanja, krivičnog gonjenja i 
suđenja za krivična dela organizovanog kriminala, terorizma i korupcije. Već iz ovako 
postavljenog koncepta propisa očigledno je da je u sebi sem organizacionih elemenata 
uključio 1 određene procesne odredbe, koje bi po prirodi stvari trebale da se nalaze u 
procesnom zakonu. Državne organe sistematizovao je u dve vrste, i to u odnosu na: 


1. suzbijanje organizovanog kriminala i terorizma i 
2. suzbijanje korupcije. 


Nadležnosti u odnosu na krivična dela organizovanog kriminala i i terorizma 
imaju Tužilaštvo za organizovani kriminal, MUP — jedinica nadležna za suzbijanje or- 
ganizovanog kriminala umesto ranijeg SBPOK-a), posebno odeljene Višeg i posebno 
odeljenje Apelacionog suda u Beogradu, kao sud prvog stepena odnosno drugostepe- 
nog suda, i Posebna pritvorska jedinica Okružnog zatvora u Beogradu. 

Pored Tužilaštva za organizovani kriminal, a za krivična dela korupcije sada 
su određena kao nadležna i posebna odeljenja viših javnih tužilaštava za suzbijan- 
je korupcije, posebna odeljenja viših sudova za suzbijanje korupcije i organizaciona 
jedinica za suzbijanje korupcije u okviru MUP-a. Za koruptivna krivična dela ova 
nadležnost teritorijalno je koncentrisana na viša javna tužilaštva 1 sudove za vođenje 
krivičnog postupka u Beogradu, Novom Sadu, Kraljevu i Nišu. Ovakva organizacija 
sada značajno odstupa od Zakona o sedištima i područjima sudova i javnih tužilašta- 
va"? odnosno od Zakona o javnom tužilaštvu i Zakona o uređenju sudova’. 

Formiranjem posebnih odeljenja višeg javnog tužilaštva, analogno Tužilaštvu za 
organizovani kriminal određeni su uslovi koji moraju da se ispune da bi bio postavljen 
rukovodilac odeljenja, raspoređivanje ili upućivanje zamenika. Reč je prvenstveno o 
stručnim znanjima 1 iskustvu iz oblasti borbe protiv privrednog kriminala i suzbijanja 
krivičnih dela protiv službene dužnosti i korupcije. Ono što jeste problematično kod 
formiranja i rada ovih odeljenja je to, što je tužiocu za organizovani kriminal kao ru- 
kovodiocu tužilaštva posebne nadležnosti dato u mandat da vrši koordinaciju posebnih 
odeljenja, da im pomaže u radu dajući smernice i da vodi računa o efikasnom učinku 
ovih odeljenja. Ovo rešenje trebalo bi izmeniti prepuštajući koordinaciju rada hijerarhi- 
jski najvišem tužilaštvu. Pozitivnopravnim pristupom trenutno proširivanje nadležnosti 
tužioca za organizovani kriminal dovodi do toga da se tužilac za organizovani kriminal 
bavi i poslovima koji nisu njegova osnovna delatnost, i za koju i nema mandat pred- 
viđen propisima o njegovom osnivanju i radu. 

Početkom rada posebnih odeljenja viših tužilaštava predmeti sa elementima ko- 
ruptivnih radnji njima su dostavljeni 1 od ranije formirani predmeti, što nikako ne 


12 Službeni glasnik RS broj 101/13. 
13 Službeni glasnik RS broj 116/08, 104/09, 101/10, 31,78 i 101/11, 101/13,40i 106/15, 13/16 i 108/16 
— čl. 14. 


može doprinositi samoj efikasnosti, što je bila intencija zakonodavca. Kao ilustracija 
mogu da posluže podaci samog javnog tužilaštva, gde su za manje od mesec dana od 
početka primene Zakona, samo u Višem javnom tužilaštvu u Novom Sadu zaprimili 
1257 predmeta, 847 prijava, a 366 predmeta u kojima su izveštaji i informacije.!“ 

U sledećih tri i po meseca novosadsko više javno tužilaštvo odnosno njegovo posebno 
odeljenje zaprimilo je još 819 predmeta, a dokazne radnje sprovode u 1800, dok su u 484 
zahtevali prikupljanje obaveštenja. Doneto je 20 naredbi o sprovođenju istrage, a u 95 pred- 
meta krivične prijave su rešenjem odbačene. Podneto je 20 optužnih predloga Posebnom 
odeljenju Višeg suda u Novom Sadu, a pravnosnažno su 4 završena. Uz zaključen 21 spo- 
razum o priznanju krivičnog dela (što su još podnetih 21 optužni akt), očito je angažovanje 
da se postupanje u ovako složenim predmetima ažurira." Da bi se iz ovih podataka mogao 
izvući bilo kakav opštiji podatak, ipak je neophodno sačekati da prođe više vremena od 
početka primene samog zakona, ali sa brojkama na nivou svih viših javnih tužilaštava koji 
potpadaju pod jedno apelaciono javno tužilaštvo, kako bi se utvrdilo pravo stanje stvari. 

Prateći analogno ovu organizaciju predviđeno je formiranje četiri koordinatora na- 
dležnih jedinica policije, ali bi do potpune specijalizacije članova i rukovodilaca ovih jedi- 
nica moglo doći tek kad se ustanove kriterijumi, merila i kvalifikacije. Da se ne bi ponavl- 
jali, napominjemo da je jedno od rešenja ovakvih problema rad na stvaranju i poštovanju 
sistema krivičnog procesnog prava. 

U odnosu na organizaciju sudova, oni po nadležnostima prate organizaciju viših 
javnih tužilaštava 1 njihovih posebnih odeljenja. Svi nosioci pravosudne funkcije 
koji se raspoređuju na rad u posebnim odeljenjima moraju da prođu i program stalne 
obuke koju sprovodi Pravosudna akademija po odredbama Zakona o organizaciji i 
nadležnosti državnih organa u suzbijanju organizhovanog kriminala, terorizma i ko- 
rupcije (Zakon), a ovde su izostavljeni tužilački i sudijski pomoćnici, koji bi obuku 
mogli da pohađaju u skladu sa Zakonom o Pravosudnoj akademiji. 

Odnos javnog tužilaštva prema drugim državnim organima primarno je regulisan 
Zakonikom o krivičnom postupku, što se može reći i za primenu ovog posebnog Za- 
kona, ali njime su ipak predviđeni novi, moderni modaliteti saradnje između javnog 
tužilaštva 1 policije. I Zakon i ZKP govore o ovoj saradnji, a zakonodavac je takoreći 
zaboravio odredbe Zakona o javnom tužilaštvu, gde je predviđeno, nepotpunom prav- 
nom normom bez sankcije postupanje po nalogu tužioca, kao dužnost postupanja i 
dostavljanja spisa po nalogu tužioca, ali i dužnost pružanja podataka i objašnjenja 
javnom tužilaštvu. 


3. JAVNO TUŽILAŠTVO I DRUGE SLUŽBE — I STARA REŠENJA I 
NOVI OBLICI 


Nova zakonska rešenja o organizaciji 1 nadležnosti državnih organa u suzbijanju 
organizovanog kriminala, terorizma i korupcije predvidela su i nove istražne metode u 
suzbijanju (borbi) protiv organizovanog kriminala, i to uvođenjem u sistem tužilačkih 


14 Dnevnik, Sudska hronika, “Timskim radom zadaju udarac korupciji“, str. 9,26. mart 2018. 
15 Politika, Hronika, “Zbog korupcije pod istragom 11 policajaca u Novom Sadu”, str. 9, 17. jul 2018. 


timova, službe finansijske forenzike 1 službenika za vezu. Krivična dela protiv privre- 
de i protiv službene dužnosti su određena kao koruptivna krivična dela. 

Kada se radi o nadležnosti Tužilaštva za organizovani kriminal (TOK), tu je 
paleta krivičnih dela ostala kao 1 ranije, odnosno krivična dela organizovanog krimi- 
nala, krivična dela vezana za terororizam, pranje i finansiranje terorizma, uz nekoliko 
izuzetaka koji se tiču proširenja nadležnosti u odnosu na svojstva izvršioca (sudije 
USS, ambasadori), a kod krivičnih dela protiv privrede i najvišu korupciju preovlad- 
ao je kriterijum prelaska imovinskog cenzusa od 200 miliona dinara, odnosno vred- 
nost javne nabavke od 800 miliona dinara. 

Neka od krivičnih dela i nadležnost TOK -a ostavljaju prostora za pravnu prazninu, 
kao što je slučaj sa krivičnim delom prouzrokovanje stečaja, jer se kod ovog krivičnog 
dela radi o prouzrokovanju stečaja i nanošenja štete, a ne o imovinskoj koristi. 

Adekvatno povezivanje svih državnih organa u suzbijanju organizovanog krimi- 
nala, terorizma i korupcije bi trebalo da obezbede tužiocu sistemsko rukovođenje pre- 
distražnim postupkom, istragom i sve do pravosnažnog okončanja krivičnog postupka. 
Sistemsko, a ne ono koje je često bilo zasnovano na ličnim svojstvima 1 znanju poje- 
dinih državnih tužilaca. Koliko god su njihovi rezultati bili dobri u tom rukovođenju 
oni nisu bili rezultat ujednačenog rada i prakse na nivou jedinstvene državnotužilačke 
organizacije, što je dovodilo 1 do prikupljanja dokaza koji, iako su bili zakoniti, nisu bili 
i dozvoljeni (Pavlović, Bošković: 2017, 309), što je uticalo i na rezultate krivičnog pos- 
tupka. Slično je bilo 1 sa organizovanjem Kancelarije Specijalnog tužilaštva u Novom 
Sadu 2007. godine, koja nije bila rezultat sistemskog rešenja, već inicijative pojedinaca 
(Radisavljević, Bonabello,Stanisavljević, 2009: 115). Rešenja Zakona iz 2016. godine 
upravo vrše ujednačavanje prakse u radu i podizanje kvaliteta rada državnih tužilaca. 


3.1. Tužilački timovi (udarne grupe) 


Na prvi pogled se stiče utisak da je Zakon preuzeo jedno od rešenja iz Zakona 
o krivičnom postupku iz 1977. godine," i njegovog člana 161, iako na teritoriji Re- 
publike Srbije (Socijalističke Republike Srbije tada) takvo rešenje nikada nije zažive- 
lo, za razliku od nekih drugih republika ex SFRJ. Naime, tadašnji ZKP je omogućio 
formiranje istražnih centara radi poboljšanja efikasnosti rada. To nije bio poseban or- 
gan, već organizaciona jedinica redovnog suda, formirana po kriterijumu objektivnih 
mogućnosti, kadrovskog stanja i opredeljenja. Istražni centri imali su ulogu specijal- 
izacije istražne službe, boljeg kvaliteta rada, efikasnosti i ažurnosti istrage, a time i 
pravosudne funkcije u celini. (Petrić, 1982: 380). Ovakvi istražni centri organizovani 
su bili u Republici Hrvatskoj u vreme primene ZKP-a iz 1977., gde su nastavili sa 
radom kroz formiranje Ureda za suzbijanje korupcije 1 organiziranog kriminaliteta 
(USKOK). Posebna jedinica hrvatskog tužilaštva USKOK ima svoja odeljenja u Spli- 
tu, Rijeci i Osijeku, koji postupaju pred odgovarajućim Županijskim sudovima. 

Objedinjavanje i specijalizacija nije bilo nepoznato i pre toga, jer je Novelom 
ZKP od 1. januara 1959. godine i članom 426. bila predviđena mogućnost određivan- 


16 Službeni list SFRJ broj 4/77 sa ispravkama broj 36/77 i 60/77. 


ja sprovođenja jedinstvenog postupka prema maloletnicima za krivična dela sa pod- 
ručja više sudova. Takvi razlozi su mogli da se primene i na punoletne izvršioce, uz 
obraloženje efikasnog postupanja, ali i specijalizacije." 

I ZKP iz 2001. godine"? je predviđao mogućnost formiranja istražnih centara u 
članu 245., no do njihovog osnivanja nije došlo, jer se za to nisu stvorili uslovi koji su 
trebali da se pripreme kroz Zakon o uređenju sudova. 

Zakon o organizaciji i nadležnosti državnih organa u suzbijanju organizovanog 
kriminala, terorizma i korupcije iz 2016. godine je kroz formiranje posebnih odeljenja 
viših javnih tužilaštava (VJT) za suzbijanje korupcije i u radu Tužilaštva za organizo- 
vani kriminal predvideo u stvari konačno posle 40 godina od prve zakonske osnove za 
to istražne centre. Imajući u vidu da je 2011. ZKP-om uvedena tzv.tužilačka istraga, 
reč je o posebnim odeljenjima VJT. Sem toga, Zakon je predvideo i mogućnost formi- 
ranja tužilačkog tima, koji je po našem mišljenju neopravdano nazvan udarna grupa. 
Iako se pridržavamo maksime dura lex, sed lex, (Pavlović, 2016,1: 3) u konkretnom 
slučaju nema niti jednog pravnoistorijskog ni teorijskog razloga da se ovakve grupe 
ne označavaju prefiksom tužilačke. Pojam tuzilacki tim sa sadržinom koja se nalazi i 
u našem Zakonu odavno postoji u stranoj legislativi i praksi (Fredman, 1998: 331), ali 
ga u domaćoj akademskoj zajednici autori kao takvog nisu pominjali, sem kroz izraze 
Kolegijum javnog tužilaštva i grupa za referisanje, tako da će se kroz eventualno dalje 
unapređenje zakonskih rešenja i ovo uzeti u obzir kod mogućih izmena. 

Tužilački timovi se formiraju sa ciljem otkrivanja i gonjenja krivičnih dela koja 
su predmet rada tužilačkog tima (udarne grupe). Obrazuju se odlukom nadležnog 
tužioca, sa zadatkom, sastavom, vremenom za koje se obrazuje i načinom rada. Odlu- 
kom o određivanju članova tima poimenično se određuju njegovi članovi, zaduženi 
za rad na tačno određenom predmetu 1 obradi konkretnih osumnjičenih odnosno ot- 
krivanju i gonjenju krivičnog dela.Istom odlukom određuje se i vremenski period. U 
dosadašnjoj praksi Tužilaštva za organizovani kriminal ovakav način funkcionisanja 
postojao je i pre stupanja na snagu ovog Zakona, a slično je bilo i u radu nekoliko 
viših (okružnih) javnih tužilaštava, iako to nije bilo predviđeno zakonom. Određivan- 
je tužilačkih timova za rad na konkretnim predmetima u skladu sa potrebama prik- 
upljanja informacija i dokaza ubrzavaju rad tužilaštva, čine ga efikasnijim i kvalitet- 
nijim. Člana tužilačkog tima treba svakako razlikovati od službenika za vezu, jer se 
član tima u potpunosti oslobađa svih drugih obaveza u državnom organu u kome je 
zaposlen za vreme rada na konkretnom predmetu, što do sada nije bio slučaj. Ukl- 
jučivanje Jedinice za finansijske istrage u fazi predistražnog postupka propisano je 
i Zakonom o oduzimanju imovine proistekle iz krivičnog dela.” Obaveza policije je 
da već u trenutku podnošenja krivične prijave za krivična dela na koja se primenjuje 
ovaj zakon dostavi tužiocu imovinske podatke osumnjičenog i povezanih lica, kako 
bi se finansijskom istragom i pravovremenom reakcijom sprečile moguće fraudolozne 
radnje u cilju sprečavanja zaključivanja simulovanih pravnih poslova kojima bi se 
izbeglo ili otežalo dokazivanje u postupku oduzimanja imovine stečene kriminalom. 
17 Narodne novine Republike Hrvatske, Zakon o Uredu za suzbijanje korupcije i organiziranog krimi- 
naliteta broj 76/09, 116 1 145/10, 57/11, 136/12, 148/13. 

18 «Službeni list SRJ”, broj 70/2001, 68/2002, “Službeni glasnik RS", br. 58/2004. 
19 Službeni glasnik RS broj 32/2013, 94/2016. 


Tužilački timovi formiraju se i u okviru međunarodne saradnje u krivičnim st- 
varima, kada organizovani kriminal ima stvarno međunarodnu dimenziju, u skladu 
sa Konvencijom UN protiv transnacionalnog organizovanog kriminala i Drugog do- 
datnog protokola uz Evropsku konvenciju o međusobnom pružanju pravne pomoći u 
krivičnim stvarima?". Analogno odluci Republičkog javnog tužioca i njegovoj saglas- 
nosti o formiranju tužilačkog tima, formiranje zajedničkog međudržavnog istražnog 
tima vrši se na osnovu odluke ministra nadležnog za poslove pravosuđa i nadležnog 
ministarstva druge države, u skladu sa odredbama Zakona o međunarodnoj pravnoj 
pomoći u krivičnim stvarima?!. Drugi način formiranja ovakvog zajedničkog bi ili 
multilateralnog istražnog tima bio zasnovan na principima dobre prakse i preporuka- 
ma EUROJUST-a. Organizovani kriminal je zajednički problem velikog broja država, 
multinacionalna industrija koja zahteva partnerski međudržavni odgovor. U tom smis- 
lu funkcioniše i neposredna saradnja Tužilaštva za organizovani kriminal sa drugim 
zemljama kroz primene svih do sada poznatih istražnih tehnika i dokaznih radnji, ek- 
stradicije, razmene podataka 1 informacija o krivičnim delima, a u cilju procesuiranja 
organizovanih kriminalnih grupa koje za našu i druge države predstavljaju ozbiljne 
bezbednosne probleme. 

Osnova rada tužilačkog tima jeste pravovremena razmena informacija između ra- 
zličitih zemalja ili različitih institucija u okviru jedne zemlje. Rezultati rada tužilačkog tima 
(udarne grupe) svakako su efikasno okončanje predistražnog postupka na čijim elementima 
će nadležni tužilac da sprovede istragu. U odnosu na zajedničke istražne timove oni dovode 
do vođenja postupka u jednoj od država koje su bile članovi ili u više njih u zavisnosti od 
načina izvršenja krivičnih dela, koncentracije dokaza i drugo (Krstić, 2018: 83). 


3.2. Finansijska forenzika 


Služba finansijske forenzike predstavlja po Zakonu pomoć tužiocu u analizi 
tokova novca i finansijskih transakcija u cilju krivičnog gonjenja, prvenstveno u pre- 
distražnom 1 istražnom postupanju. Zadatak finansijskih forenzičara bi bio da omo- 
gući tužiocu stručnu pomoć kod praćenja celog toka novca, da izvrše celokupnu anal- 
itičku obradu tog materijala i da izvedu zaključak da li je taj materijal dokaz činjenica 
koje su predmet dokazivanja. Vršenje identifikacije računa koje treba pregledati ili 
drugih analiza finansijskih transakcija sigurno je da nisu specijalnost tužioca i kod 
određivanja zadatka veštaku finansijske struke, a da ne bi sudili u postupku nakon 
optuženja veštaci već sud, neophodno je taj zadatak pomoći tužiocu poveriti upravo 
finansijskom forenzičaru. Ulazak 1 kretanje prljavog novca u privredne tokove društva 
treba onemogućiti, jer se on koristi i za izvršenje novih krivičnih dela, ali i kao sred- 
stvo za korupciju i uticaj na državne institucije i javni sektor. 

Stručna pomoć finansijskog forenzičara kod davanja iskaza stručnog savetnika 
okrivljenog je sigurna podrška državnom tužiocu kod unakrsnog ispitivanja. Jer, u 
više predmeta koji su vođeni po optužnicama Tužioca za organizovano kriminal sami 


20 Službeni list Srbije i Crne Gore —MU, 2/06. 
21 Službeni Isit RS broj 20/09. 


okrivljeni 1 njihovi stručni savetnici upravo su bili najeminentniji stručnjaci iz ekon- 
omsko finansijske oblasti u sferi bankarstva i finansija (Pavlović, 2016,2: 152). Čini 
nam se da jedan konzervativni odnosno tradicionalni pristup u obliku angažovanju 
stručnjaka za oblast finansijske istrage, u cilju zbog koga ih Zakon ustanovljava nije 
do kraja dobar. Naime, primećujemo da finansijski forenzičar nema oficijelnu ulogu 
na glavnom pretresu, jer je sastavni deo tužilačke organizacije. On nije veštak koji 
može da nastupa u ulozi stručnog savetnika. Zbog toga bi možda bolje rešenje bilo 
kakvo je predviđeno u nekim drugim zemljama, gde se oni angažuju ne po osnovu 
radnog odnosa, već ad hoc, čak i po punomoći, u zavisnosti od vrste 1 uloge koja im 
se u konkretnom slučaju/predmetu određuje. 


3.3. Službenici Za vezu 


Ustanovljavanje službenika za vezu sa TOK-om i posebnim odeljenjima tužilašta- 
va za suzbijanje korupcije predviđa obavezu državnim organima da odrfede najmanje 
jednog službenika za vezu sa tužilaštvom, radi saradnje i efikasnijeg dostavljanja po- 
dataka iz institucija Poreske uprave — poreske polcije, carine, Narodne banke Srbije, 
Uprave za sprečavanje pranja novca, Agencije za privredne registre, Centralnog reg- 
istra depoa i kliringa hartija od vrednosti, DRI državne revizorske institucije, RGZ 
Republičkog geodetskog zavoda, Agewncije za borbu protiv korupcije, Republičkog 
fonda za penzijsko i invalidsko osiguranje, Republičkog fonda za zdravstveno osig- 
uranje, republičke direkcije za imovinu RS i Uprave za Javne nabavke. Radi se o 
državnim organima koji su depozitari informacija koje mogu biti neophodne tužilašt- 
vu za razjašnjenje ili utvrđivanje činjenica. 

Nesporno je da je ovakva obaveza saradnje 1 efikasnog dostavljanja podataka 
postojala i obavezivala ove i druge organe i organizacije već odredbama Zakona o 
javnom tužilaštvu (ZJT), tako da je ovo rešenje moglo biti jednostavnije rešeno sa 
upotpunjavanjem dispozicije u članu 617 ZJT dodavanjem sankcije. Naime, prompt- 
no reagovanje i davanje odgovora javnom tužiocu nije vezano samo za organizovani 
kriminal, terorizam 1 korupciju, već bi trebalo da se veže za svaki upit nadležnog 
tužioca nabrojanim i drugim državnim organima. 

Službenici za vezu mogu da budu određeni ne samo u ovim institucijama, već 
mogu privremeno biti raspoređeni i u samo tužilaštvo, što izaziva dodatne kadrovske 
i druge probleme koji moraju da se rešavaju. 


ZAKLJUČNA RAZMATRANJA 


Zakonom o organizaciji i nadležnosti državnih organa u suzbijanju organizovanog 
kriminala, terorizma i korupcije, koji je počeo da se primenjuje 1. marta 2018. godine 
dobijen je pravni instrument kao još jedan od stubova za suprotstavljanje ovim pojavnim 
oblicima kriminala. Nesporno je to kvalitetna i polazna pravna osnova za stvaranje efikas- 
nih institucionalnih kapaciteta. Primećujemo da je očito problem što nedostaje jedinstven 

model transpozicije osnovnih načela i odredaba ne samo domaćeg prava, već i određenih 
međunarodnih i regionalnih standarda u krivičnopravni sistem Republike Srbije. Tako se 
ni doktrina, ali ni legislativno rešenje nisu bavili međusobnom usklađenošću pojedinih 
rešenja, uključujući tu i njihove definicije ili označenja (udarne grupe). 

Nesporan je zahtev društva da se kroz konkretnu saradnju i koordinaciju na- 
dležnih državnih organa dođe do efikasnijih institucija koje će dovesti do kvalitetnijih 
rezultata. Zato pojedini propusti u samom zakonskom rešenju ovu intenciju zakono- 
davca, da se da adekvatan odgovor građanima koji zahtevaju permanentnu borbu pro- 
tiv organizovanog kriminala, ne umanjuju ni malo. Angažovanje optimalnog broja 
visokostručnih i kompetentnih kadrova nije pitanje koje se može rešiti prostim usva- 
janjem Zakona ili pratećih podzakonskih akata. Pozitivnopravnim rešenjem Zakona 
o organizaciji 1 nadležnosti državnih organa u suzbijanju organizovanog kriminala, 
terorizma 1 korupcije zaokružena je uloga državnog tužioca kao dominus et deus pre- 
thodnog postupka. Koncentracijom poslova u okviru Tužilaštva za organizovani krim- 
inal i posebnih odeljenja (viših) tužilaštava za suzbijanje korupcije, specijalizovanom 
policijom, tužilačkim timovima, službenicima za vezu 1 finansijskim forenzičarima 
dolazi se do adekvatnog institucionalnog odgovora na ove najteže oblike krivičnih 
dela danas. Proaktivni pristup tužilaštva u krivičnim postupcima, poštovanje hijerar- 
hije pravnih akata, njihova usklađenost sa Ustavom, međunarodnopravnim standard- 
ima i acguis communautaire i stvaranje sistema krivičnog procesnog prava pozitivno 
treba da utiču i na rad 1 delovanje drugih državnih organa. 

Usvojenom legislativom 1 širenjem kapaciteta tužilaštva 1 postojećih institucija 
treba da se ispoštuju utvrđeni standardi i opšteprihvaćeni instituti, sa idejom njihovog 
usklađivanja sa postojećom pravnom tradicijom. Nove istražne metode i prošireni or- 
ganizacioni oblici nadležnih državnih organa doprinose uspešnijem suprotstavljanju 
svim oblicima kriminaliteta 1 trajnoj stabilizaciji pravnog poretka Republike Srbije. 
Istovremeno se na taj način učvršćuju fundamentalna načela demokratskog uređenja 
zemlje ali i nacionalne bezbednosti, principa pravne države i potpunog povratka pov- 
erenja građana u državnopravni sistem. 

INSTITUTIONAL CAPACITIES OF THE REPUBLIC OF SERBIA 
FOR OPPOSING ORGANIZED CRIMINAL, TERRORISM AND 
CORRUPTION 


One of the basic priorities of modern countries is a successful opposing to orga- 
nized crime and all crimes related to this phenomenon. This also represents one of the 
main goals for the Republic of Serbia on its path to European integration processes. The 
analysis of the relevant regulations concludes that the reception of conditions placed 
before the legislature, in the process of harmonization of national criminal law with the 
European legal framework and acquis standards (ACQUIS COMMUNAUTAIRE), 
is not a mechanical process but a permanent task of creating a system of criminal pro- 
cedural law and at the same time raising the capacities of the competent authorities in 
order to provide the conditions for efficient suppression of organized crime, terrorism 
and corruption. By adopting new legislation and expanding the capacity of prosecutors 
and existing institutions, established standards and generally accepted institutes should 
be respected, with the idea of their alignment with the existing legal tradition. New 
methods of investigation and extended organizational forms of competent state authori- 
ties contribute to more successful opposition to all forms of crime and to the permanent 
stabilization of the state legal order of the Republic of Serbia. 

KEY WORDS: Suppression of organized crime, European legal framework and stan- 
dards, respect for legal traditions, competent institutions, criminal procedural law system. 

KRIVIČNA DELA FALSIFIKOVANJA PREDVIĐENA U GLAVI 
KRIVICNIH DELA PROTIV PRIVREDE U SVETLU NOVELA IZ 
2012. I 2016. GODINE 


Nataša Delić! 


Autorka u radu razmatra pozitivnopravni aspekt krivičnih dela falsifikovanja koja 
su predviđena u glavi krivičnih dela protiv privrede. To su sledeća krivična dela: fal- 
sifikovanje novca (član 241. KZ), falsifikovanje hartija od vrednosti (član 242. KZ), 
falsifikovanje i zloupotreba platnih kartica (član 243. KZ), falsifikovanje znakova za 
vrednost (član 244. KZ) i falsifikovanje znakova, odnosno državnih žigova za obeleža- 
vanje robe, merila i predmeta od dragocenih metala (član 244a KZ). Pravna priroda i 
značaj ovih krivičnih dela opredelili su strukturu i sadržinu rada u kome su prikazana 
i kritički analizirana osnovna i dopunska obeležja njihovih bića. Povodom pojedinih 
pitanja koja se u radu detaljnije razmatraju autorka iznosi relevantna teorijska sta- 
novišta i navodi ilustrativne stavove sudske prakse, a takođe formuliše i zaključke koje 
potkrepljuje odgovarajućim argumentima. U završnim napomenama autorka konstatuje 
da krivična dela falsifikovanja iz ove grupe, jednako kao i većina krivičnih dela protiv 
privrede, spadaju u finansijski kriminalitet u širem smislu budući da je njihovo vršenje 
po pravilu motivisano sticanjem imovinske koristi. 

KLJUČNE REČI: Krivična dela falsifikovanja; krivična dela protiv privrede; kriv- 
ično delo falsifikovanje novca; krivično delo falsifikovanje hartija od vrednosti; krivično 
delo falsifikovanje i zloupotreba platnih kartica; krivično delo falsifikovanje znakova za 
vrednost; krivično delo falsifikovanje znakova, odnosno državnih žigova za obeležavan- 
je robe, merila i predmeta od dragocenih metala. 


OPŠTE NAPOMENE 


I pored toga što u našem zakonodavstvu glavu krivičnih dela protiv privrede (Gla- 
va dvadeset druga) čine mnogobrojna i raznovrsna krivična dela zakonodavac do sada 
nikada nije izričito predvideo njihovu unutrašnju sistematiku. Međutim, u redosledu ovih 
krivičnih dela koji je ustanovljen 2016. godine da se uočiti određena pravilnost u smislu 
da je moguće izdvojiti pojedine podgrupe krivičnih dela koje su formirane prema prirodi 
njihovih radnji kao što su prevara, zloupotreba, falsifikovanje (Lazarević, 1995: 506).? 


! Redovni profesor Pravnog Fakulteta Univerziteta u Beogradu, email: ndelic@ius.bg.ac.rs 

2 U našoj nešto starijoj teoriji uglavnom je bila prihvaćena podela krivičnih dela protiv privrede prema 
tome da li su u pitanju opšta privredna krivična dela ili krivična dela koja su vezana za određenu granu 
privrede. 


Krivična dela falsifikovanja koja su predviđena u glavi krivičnih dela protiv 
privrede međusobno su veoma slična po konstrukciji njihovih bića, odnosno, sva 
krivična dela propisana su po ugledu na krivično delo falsifikovanja novca (član 
241. KZ). Ono što ova krivična dela razlikuje jeste objekt radnje, a predmeti koji to 
mogu biti su sledeći: novac, hartije od vrednosti, platne kartice, znaci za vrednost i 
znaci, odnosno državni žigovi za obeležavanje robe, merila i predmeta od dragocenih 
metala. Zajedničko novcu, hartijama od vrednosti, platnim karticama i znacima za 
vrednost jeste da imaju određenu finansijsko-komercijalnu vrednost koju može da 
realizuje lice koje datim predmetima raspolaže. Pečati, žigovi, marke ili drugi znaci 
za obeležavanje domaće ili strane robe kojima se žigošu drvo, stoka ili kakva dru- 
ga roba su znaci koji su propisani od strane nadležnih državnih organa i garantuju 
određeni kvalitet ili kvantitet neke robe. Uverenja o odobrenju tipa merila su upravni 
akti kojima se utvrđuje da određeni tip merila ispunjava propisane zahteve, a uv- 
erenja o overavanju merila, odnosno žigova i drugih znakova usaglašenosti kojima 
se žigošu merila i predmeti od dragocenih metala u smislu propisa kojima se uređu- 
ju metrologija 1 kontrola predmeta od dragocenih metala su upravni akti kojima se 
potvrđuje da je merilo u skladu sa odobrenim tipom merila, odnosno da ispunjava 
propisane metrološke zahteve. 

Kod svih krivičnih dela falsifikovanja predviđenih u glavi krivičnih dela protiv 
privrede, termin „falsifikovanje“ javlja se u samom nazivu krivičnog dela (Delić, 2013: 
111-150).? 

Osnovni povezujući kriterijum kod ovih krivičnih dela jeste radnje izvršenja 
koja se sastoji u falsifikovanju odgovarajućeg predmeta koji ima značaj objekta radn- 
je. Samo falsifikovanje se ostvaruje pravljenjem ili preinačenjem predmeta koji imaju 
značaj objekta radnje. Pravljenje podrazumeva stvaranje, izradu odgovarajućeg pred- 
meta koji ima značaj objekta radnje, a preinačenje njegovu izmenu. 

Prilikom formulisanja ovih krivičnih dela zakonodavac za označavanje radn- 
je izvršenja upotrebljava trajne glagole „napravi“ i „preinači“. Radi se o krivičnim 
delima sa indiferentnim brojem činjenja. Postoji jedno krivično delo kako u slučaju 
istovremenog preduzimanja više radnji izvršenja, tako i onda kada se radnje izvršen- 
ja preduzimaju u određenim vremenskim razmacima (član 112, stav 30. KZ). Za 
postojanje ovih krivičnih dela značajna je ukupnost preduzetih delatnosti budući da 
se ona po prirodi stvari vrše ponavljanjem pojedinačnih radnji izvršenja, a jedinstvo 
radnje svakog krivičnog dela zasnovano je na njegovom zakonskom biću kojim je 
više radnji formalnopravno povezano u celinu (Đokić, 2018: 281-284). 

S obzirom na to da je kod svih krivična dela falsifikovanja iz ove glave, osim 
krivičnog dela falsifikovanja novca, u okviru osnovnog oblika krivičnog dela pred- 
viđeno da se kao radnja izvršenja pored pravljenja i preinačenja javlja i upotreba 
lažnog odnosno preinačenog predmeta koji ima značaj objekta radnje, postavlja se 


3 Falsifikat — a) lažna izrada, lažno izdanje, lažni prikaz; b) izvrtanje činjenica, lažno predstavljanje. 
Falsifikovati — (na)praviti lažno radi obmane, prevare, krivotvoriti (Grupa autora, Rečnik srpskog jezika, 
Novi Sad 2007, 1431). Falsifikovati — krivotvoriti — stvarati radi obmane, iskrivljavati, patvoriti (P. Cosić 
i saradnici, Rečnik sinonima, Beograd 2008, 279). Krivična dela falsifikovanja su osim u glavi krivičnih 
dela protiv privrede predviđena još u dve glave krivičnih dela: protiv izbornih prava i protiv pravnog 
saobraćaja. 

pitanje da li je reč o pravom ili prividnom sticaju krivičnih dela. U teoriji je uglav- 
nom prihvaćeno mišljenje da se radi o prividnom sticaju i da se primenjuje princip 
konsumpcije, odnosno da pravljenje ili preinačenje predstavlja prethodno nekažnjivo 
delo koje izvršenjem naknadnog dela tj. upotrebom, gubi svoju samostalnost — postoji 
odgovornost za upotrebu (Srzentić, 1986: 552;554). Mišljenja smo da nije suvišno 
napomenuti da je dati stav osnovan jedino u slučaju prividnog realnog sticaja tačnije 
rečeno, kada se date radnje izvršenja — pravljenje (preinačenje) i upotreba preduz- 
imaju odvojeno, sa vremenskom distancom. Ukoliko bi pak, preduzete radnje pred- 
stavljale segmente kontinuirane aktivnosti postojao bi prividni idealni sticaj koji treba 
razmatrati u okviru principa supsidijariteta. Razlog tome leži u činjenici da je u tom 
slučaju prethodno pravljenje ili preinačenje po prirodi stvari obuhvaćeno nepravom 
naknadne upotrebe i da se shodno tome, prethodni stadijum kažnjava jedino ako izos- 
tane naknadni stadijum, tj. upotreba. 

Primenom principa specijaliteta isključen je sticaj između krivičnih dela falsi- 
fikovanja iz glave krivičnih dela protiv privrede 1 krivičnog dela prevare (član 208. 
KZ) koje je predviđeno u glavi krivičnih dela protiv imovine i koje čini onaj ko u na- 
meri da sebi ili drugom pribavi protivpravnu imovinsku korist dovede nekog lažnim 
prikazivanjem ili prikrivanjem činjenica u zabludu ili ga održava u zabludi i time 
navede da ovaj učini ili ne učini nešto na štetu svoje ili tuđe imovine (stav 1). 

Kao izvršioci krivičnih dela falsifikovanja predviđenih u glavi krivičnih dela 
protiv privrede mogu se javiti bilo koja lica. U skladu sa opštom normom, relevantni 
oblik krivice kod svih krivičnih dela jeste umišljaj, direktni ili eventualni. U slučaje- 
vima kada je kao subjektivno obeležje bića predviđena i odgovarajuća namera (stavl- 
janja u opticaj, odnosno upotrebe) u obzir dolazi samo direktni umišljaj. 

Iako namera pribavljanja protivpravne imovinske koristi i motiv koristoljublja 
ne predstavljaju subjektivna obeležja bića ovih krivičnih dela, njihovo vršenje po 
pravilu, jeste motivisano pribavljanjem imovinske koristi, po čemu su ova krivična 
dela slična imovinskim krivičnim delima, s tim što se ovde imovinska korist ostvaruje 
u okviru određenih aktivnosti povezanih sa privrednim tokovima. 

Zakonodavnu tehniku propisivanja ovih krivičnih dela, kao i ostalih krivičnih 
dela protiv privrede, karakteriše korišćenje blanketnih dispozicija čime se datim ink- 
riminacijama obezbeđuje relativna stabilnost budući da je materija privrednih kriv- 
ičnih dela po prirodi stvari povezana sa mnogobrojnim privrednim propisima koji su 
podložni čestim izmenama. 

Najzad, kao i kod većine preostalih krivičnih dela protiv privrede, i za krivič- 
na dela falsifikovanja zakonodavac predviđa obavezno izricanje mere bezbednosti 
oduzimanje predmeta (član 87, stav 3. KZ) i pri tome se u zakonskim odredbama 
uglavnom navode jedino lažni predmeti koji imaju značaj objekta radnje. Dati pojam 
treba šire tumačiti tako da obuhvata i preinačene predmete koji imaju značaj objekta 
radnje (Stojanović, 2018: 786).4 


4 Kao se navodi, običnim jezičkim tumačenjem moglo bi se doći i do zaključka da se lažni objekti radnje 
moraju oduzeti u sklađu sa posebnom normom, a preinačeni objekti radnje mogu oduzeti u sklađu sa 
opštom normom. 


2. OSNOVNE NOVINE 


Aktuelna zakonodavna reforma učinila je glavu krivičnih dela protiv privrede 
naglašeno dinamičnom budući da je tokom poslednjih nekoliko godina u ovoj glavi 
izvršen veći broj izmena i dopuna kojima su u određenoj meri bila obuhvaćena i kriv- 
ična dela falsifikovanja. 

Kada je u pitanju reforma iz 2009. godine generalno posmatrano, može se reći 
da njena prva i najtransparentnija karakteristika jeste pooštravanje propisanih kazni za 
veliki broj krivičnih dela, preciznije rečeno za jednu trećinu krivičnih dela, među koji- 
ma se, pored ostalih krivičnih dela predviđenih u glavi krivičnih dela protiv privrede, 
nalaze i krivična dela falsifikovanja. Naime, Zakon o izmenama i dopunama Krivičnog 
zakonika (ZID KZ) iz 2009. godine predvideo je teže kazne za sledeća krivična dela fal- 
sifikovanja iz ove glave: falsifikovanje novca (ex član 223. KZ) — stav 1 — uz propisanu 
kaznu zatvora od dve godine do dvanaest godina kumulativno je predviđena i novčana 
kazna, isto je učinjeno i u stavu 2. u kojem je propisana kazna zatvora od jedne godine 
do deset godina, kao i u stavu 3. u kojem je propisana kazna zatvora od pet do petn- 
aest godina, a u stavu 4. povećan je posebni maksimum propisane kazne i alternativno 
predviđena novčana kazna ili zatvor do jedne godine zamenjena je novčanom kaznom 
ili zatvorom do tri godine; falsifikovanje hartija od vrednosti (ex član 224. KZ) — stav 
1 — povećan je posebni maksimum propisane kazne i kazna zatvora od jedne godine do 
pet godina zamenjena je zatvorom od jedne godine do osam godina i kumulativno pred- 
viđenom novčanom kaznom, stav 2 — povećan je posebni maksimum propisane kazne 
i kazna zatvora od dve godine do deset godina zamenjena je zatvorom od dve godine 
do dvanaest godina i kumulativno predviđenom novčanom kaznom i stav 3 — povećan 
je posebni maksimum propisane kazne i novčana kazna alternativno predviđena sa kaz- 
nom zatvora do jedne godine zamenjena je zatvorom do tri godine i kumulativno pred- 
viđenom novčanom kaznom; falsifikovanje i zloupotreba platnih kartica (ex član 225. 
KZ) — stav 1 — povećani su posebni minimum i posebni maksimum propisane kazne i 
kazna zatvora od tri meseca do tri godine zamenjena je zatvorom od šest meseci do pet 
godina i kumulativno predviđenom novčanom kaznom, stav 2 — povećani su posebni 
minimum i posebni maksimum propisane kazne i kazna zatvora od šest meseci do pet 
godina zamenjena je zatvorom od jedne godine do osam godina i kumulativno pred- 
viđenom novčanom kaznom, stav 3 — povećan je posebni maksimum propisane kazne i 
kazna zatvora od dve godine do deset godina zamenjena je zatvorom od dve godine do 
dvanaest godina i kumulativno predviđenom novčanom kaznom i stav 5 — povećan je 
posebni maksimum propisane kazne i novčana kazna kumulativno predviđena sa kaz- 
nom zatvora do jedne godine zamenjena je novčanom kaznom i zatvorom do tri godine, 
a kod ovog krivičnog dela takođe je u stavu 4. proširen pojam objekta radnje tako da, 
osim tuđe kartice, obuhvata 1 ,,poverljive podatke koji jedinstveno uređuju karticu u 
platnom prometu“ i pravljenje, nabavljanje i davanje drugom sredstava za falsifikovanje 
(ex član 227. KZ) — stav 1 — uz propisanu kaznu zatvora od šest meseci do pet godina 
kumulativno je predviđena i novčana kazna i stav 2 — povećan je posebni maksimum 
propisane kazne i novčana kazna alternativno predviđena sa kaznom zatvora do dve 
godine zamenjena je novčanom kaznom ili zatvorom do tri godine (Delić, 2014: 237). 

Iako ZID KZ iz 2012. godine predstavlja pozitivan zaokret u reformi krivičnog 
zakonodavstva ovim zakonom nisu otklonjene neusklađenosti do kojih je došlo pre- 
thodnim pooštravanjem kazni za veliki broj krivičnih dela. Ipak, značajan napredak u 
kvalitativnom smislu svakako predstavlja tehničko i suštinsko poboljšanje jednog broja 
inkriminacija (Delić, 2014: 237) među kojima je i jedno krivično delo falsifikovanja 
koje je predviđeno u glavi krivičnih dela protiv privrede. Naime, redefinisani su naziv 
i sadržina krivičnog dela falsifikovanje znakova za obeležavanje robe, mera i tegova i 
ono glasi: , falsifikovanje znakova, odnosno državnih žigova za obeležavanje robe, mer- 
ila i predmeta od dragocenih metala" (ex član 245. KZ) (Delić, 2014: 119-132). 

Donošenjem ZID KZ iz 2016. glava krivičnih dela protiv privrede je struktural- 
no { sadržinski značajno izmenjena i unapređena. Uspostavljena je nova sistematika 
krivičnih dela prvenstveno prema kriterijumu njihove srodnosti. Osim toga, propisano 
je sedam novih krivičnih dela i tri krivična dela iz ove glave su dekriminalizovna (Sto- 
janović, 2018: 158; Kolarić, 2017: 40-42). Kod pojedinih krivičnih dela redefinisan je 
zakonskih opis ili su izvršena odgovarajuća terminološka i redakcijska doterivanja. Ink- 
riminacije krivičnih dela falsifikovanja iz ove glave nisu menjane, jedino je promenjen 
njihov redosled tj. dobile su nova mesta u okviru glave krivičnih dela protiv privrede. 
Takođe, zakonodavac je kod ovih krivičnih dela ostao pri povećanim kaznenim okviri- 
ma koji su bili predviđeni 2009. Godine (Delić, 2014. 232-233).° 


3. POZITIVNOPRAVNI, TEORIJSKI I PRAKTIČNI ASPEKTI KRIVIČNIH 
DELA FALSIFIKOVANJA PREDVIĐENIH U GLAVI KRIVIČNIH DELA 
PROTIV PRIVREDE 


Falsifikovanje novca (član 241. KZ) — Objekt zaštite krivičnog dela falsifikovanje 
novca jeste regularnost monetarnog sistema, tj. nesmetano funkcionisanje finansijskog 
tržišta koje predstavlja neophodnu pretpostavku za stabilan privredni život (Antolisei, 
2008: 85). 

Novac je osnovno sredstvo razmene roba i usluga. To je njegova najvažnija funk- 
cija 1 otuda, novac ima veliki značaj za privredni sistem zemlje. Novac po svojoj 
pravnoj prirodi predstavlja ispravu o dugu (hartija od vrednosti) bankarskog sistema 
koja se nalazi u posedu lica izvan bankarskog sistema (nebankarskih subjekata) radi 
obavljanja plaćanja. Osnovne vrste novca su: gotov novac u opticaju — sastoji se iz 
novčanica i kovanog novca 1 depozitni novac — javlja se u formi različitih bakar- 
skih depozita koji se mogu prenositi čekovima ili zameniti za gotov novac. Stvaranje 
novca vrši bankarski sistem kao celina. Čine ga poslovne banke i centralna banka. 
Poslovne banke stvaraju depozitni novac, a centralna banka stvara gotov novac. Got- 
ov novac ima vrednost samo dok se nalazi u opticaju. Kupovna moć novca formira se 
na osnovu ponude i tražnje (Labus, 2007: 171; Vukadin, Labus, 2012: 113;115;127). 
Osnovni oblik krivičnog dela falsifikovanje novca postoji kada neko napravi lažni 
> Sporno je da li se porast određene vrste kriminaliteta ili kriminaliteta uopšte može sprečiti prvenstve- 
no jačanjem represije budući da efikasno krivično pravo pretpostavlja racionalno postavljene granice 
krivičnopravne prinude 1 uspostavljanje neophodnog balansa između normativnog sistema i njegove 
praktične primene. 


novac u nameri da σα stavi u opticaj kao pravi ili u istoj nameri preinači pravi novac. 

Radnja izvršenja propisana je alternativno i može se ostvariti u vidu pravljenja lažnog 
novca u nameri da se stavi u opticaj kao pravi ili u vidu preinačenja pravog novca u nameri 
da se stavi u opticaj. 

Pravljenje lažnog novca podrazumeva izradu lažnog novca. Nebitno je od kojih 
predmeta i kojom tehnikom se izrađuje/stvara lažan novac (Aleksić ef al, 2004: 409).° 
Izuzetak predstavlja novac koji je u opticaju jer se od njega ne može praviti lažan 
novac (Babić, Marković, 2013: 258). Potrebno je da se lažan novac bitno ne razlikuje 
od pravog novca, tj. da je reč o uspelom falsifikatu. Smatra se da je reč o uspelom 
falsifikatu kada lažan novac liči na pravi novac u toj meri da se ne može lako razliko- 
vati od pravog novca (imitatio vera). Ne zahteva se takav stepen sličnosti da se samo 
pažljivim poređenjem može uočiti razlika u odnosu na pravi novac, već je dovoljno 
da se lažan novac na osnovu sličnosti može upotrebiti kao pravi (VSS Kz. 10/07). Isti 
stav po tom pitanju zastupljen je i u nemačkoj teoriji i sudskoj praksi (BGH NJW 54, 
564, NJW 95, 1845) (Schonke, Schroder, 2001: 1302). Ukoliko je u pitanju neuspeli 
falsifikat, iako ima mišljenja da se tada radi o krivičnom delu prevare (Tahović, 1953: 
305; Atanacković, 1991: 427), treba smatrati da postoji nepodoban pokušaj krivičnog 
dela falsifikovanja novca (član 31. KZ) (Bačić, 1992: 246; Stojanović, 2010: 556) koji 
bi s obzirom na zaprećenu kaznu bio kažnjiv (član 30, stav 1. KZ). No, treba reći da 
naša sudska praksa po tom pitanju nema jedinstven stav. Tako recimo, Apelacioni sud 
u Beogradu u jednom slučaju stoji na stanovištu da nema krivičnog dela ukoliko falsi- 
fikovanim novčanicama nedostaju bitna obeležja pravog novca kao na primer, u sluča- 
ju ,kada su originalne novčanice švedskih kruna reprodukovane znatno umanjenih 
dimenzija i pri tome na poleđini imaju odštampan natpis koji ne postoji na originalnoj 
novčanici i čije značenje nije poznato — reč o novcu koji na prvi pogled ne može da 
deluje kao pravi i koji nije podoban da bude lažan i da dovede nekoga u zabludu" 
(Kz.1 100/14). Apelacioni sud u Nišu pak, navodi da ,,okolnost da je napravljeni lažan 
novac po kvalitetu „loš falsifikat“ predstavlja obeležje bića krivičnog dela i kao takvo 
ne može imati značaj olakšavajuće, niti naročito olakšavajuće okolnosti prilikom od- 
meravanja kazne" (KŽ. 329/11). 

Preinačenje pravog novca podrazumeva prepravljanje novca na taj način što se 
vrše odgovarajuće izmene njegove nominalne vrednosti. To znači da radnju izvršenja 
ne predstavljaju neznatne promene forme koje ne dovode do promene nominalne vred- 
nosti novca (Schonke, Schroder, 2001: 1303). Preinačenje mora biti učinjeno tako da 
se izvršene izmene ne mogu uočiti već na prvi pogled (Babić, Marković, 2013: 259). 
Po pravilu, krivično delo se vrši time što se važeći novac prepravlja na veću nominal- 
nu vrednost. Iako u našoj starijoj literaturi nailazimo na mišljenje da ovo krivično delo 
podrazumeva isključivo povećanje nominalne vrednosti novca (Živanović, 1923: 282; 
Dolenc, 1930: 311; Srzentić, 1986: 552), kao ispravan treba prihvatiti stav zastupljen 


ὁ Falsifikovanje papirnog novca vrši se ručno, mašinskom ili kombinovanom tehnikom, koja podra- 
zumeva mašinsko štampanje ručno izrađenih novčanica. Može se vršiti i skraćivanjem originalnih 
novčanica tako što se od izrezanih delova više autentičnih novčanica sastavlja nova novčanica, kao i 
prepravljanjem nevažećih novčanica. Falsifikovanje metalnog novca vrši se na dva načina: prvi (jed- 
nostavniji i manje precizan) je livenje metalnog novca u specijalnim kalupima i drugi način (precizniji) 
je štancovanje, odnosno utiskivanje reljefa putem jakog pritiska pomoću specijalno izrađenih matrica. 

u nemačkoj sudskoj praksi da povećanje nominalne vrednosti novca ne mora uvek 
biti krajnji cilj njegovog preinačenja (BGH NJW 52, 312) (Schonke, Schroder, 2001: 
1302). U italijanskoj literaturi postoji mišljenje da krivično delo, pored izmene nom- 
inalne vrednosti novca, obuhvata i promenu odnosno smanjenje njegove unutrašn- 
je vrednosti, koje se primera radi, kod metalnog novca može izvršiti elektrolizom, 
određenim hemijskim postupcima ili struganjem (Antolisei, 2008: 86). Objekat radnje 
može biti samo važeći novac tj. novac koji je u opticaju. Ukoliko se preinačuje novac 
koji nije u opticaju, tako da dobije izgled novca koji je u opticaju, neće postojati pre- 
inačenje, već pravljenje lažnog novca (Tahović, 1953: 305). 

Da bi postojalo krivično delo, i u jednom i u drugom slučaju, potrebno je da se radnja 
izvršenja koja se sastoji u pravljenju lažnog novca ili preinačenje pravog novca, preduzima u 
nameri da se lažan ili preinačeni novac stavi u opticaj. U tom smislu nemački autori naglaša- 
vaju da je kod učinioca neophodno postojanje tzv. „ciljane volje.“ (Schonke, Schröder, 2001: 
1302). Shodno tome, krivično delo je dovršeno preduzimanjem bilo koje od dve delatnosti 
koje imaju karakter radnje izvršenja uz postojanje odgovarajuće namere. 

Budući da je u pitanju krivično delo koje za posledicu ima apstraktnu opasnost, 
moguć je samo nesvršeni pokušaj, koji postoji kada je delatnost koja ima značaj rad- 
nje izvršenja započeta, ali ne i dovršena. Pokušaj ovog krivičnog dela je kažnjiv u 
skladu sa opštim pravilima tj. odredbom člana 30. KZ (VSS Kp. 8/05). 

Objekt radnje jeste novac, preciznije rečeno, gotov novac. Krivičnopravni pojam 
novca određen je odredbom člana 112. stav 23. KZ u kojoj se navodi da je novac metalni 
i papirni novac ili novac izrađen od nekog drugog materijala koji je na osnovu zakona u 
opticaju u Srbiji ili u stranoj državi. To znači da objekt radnje može biti kako domaći, tako 
strani novac koji je u opticaju. Neće postojati krivično delo ukoliko je u pitanju novac 
koji je van opticaja, odnosno novac koji ima numizmatičku ili drugu vrednost. Međutim, 
smatra se da prirodi ove inkriminacije odgovara stav da objekt radnje može biti i novac 
koji je povučen iz opticaja, u roku u kome se još uvek može zameniti za novi novac. U tom 
smislu se u sudskoj praksi navodi sledeće: „tačno je da su italijanske lire prestale da važe 
kao redovno sredstvo plaćanja u vreme kada je izvršeno krivično delo, ali s obzirom da su 
se italijanske lire i dalje mogle menjati za druge valute poput evra i dolara, znači da je reč 
o novcu koji ima određenu vrednost i koji se kao i svaka druga roba nalazi na tržištu“ (AS 
u Beogradu Kž.1 4145/13). Ima mišljenja da ovoj inkriminaciji takođe, odgovara i stav da 
objekt radnje može biti i novac koji tek treba da se stavi u opticaj (Stojanović, 2018: 776). 
Po prirodi stvari, krivično delo ne bi postojalo u slučaju pravljenja 1 stavljanja u opticaj 
nekog izmišljenog novca ili novca neke izmišljene zemlje (Bačić, 1992: 246). Za posto- 
janje krivičnog dela nije relevantan broj napravljenih, odnosno preinačenih novčanica ili 
kovanica (Živanović, 1923: 283). 

Lakši oblik krivičnog dela postoji kada neko pribavlja lažan novac u nameri da 
ga stavi u opticaj kao pravi ili kada lažan novac stavlja u opticaj. 

Prva radnja izvršenja — pribavljanje lažnog novca podrazumeva dolaženje u 
posed lažnog novca. Smatra se da krivično delo ne pretpostavlja isključivo faktičko 
raspolaganje lažnim novcem, tako da ono postoji i onda kada je lažan novac naručen 
(Schénke, Schroder, 2001: 1303). Za postojanje krivičnog dela nije bitno na koji način 
je lažan novac pribavljen (VSS Kz.I 350/07). To može biti kupovina (po pravilu, po 


nižoj ceni od naznačene nominalne vrednosti), zamena, krađa i drugo. Pribavljanje 
lažnog novca mora biti u nameri njegovog stavljanja u opticaj (VSS Kz. 1519/03). 
Nemačka sudska praksa zauzima stanovište da namera stavljanja u promet lažnog 
novca postoji i onda kada lažan novac pribavlja kolekcionar budući da u svakom tre- 
nutku ima mogućnost da lažan novac stavi u promet kao da je pravi (BGH 255, JR 76, 
294) (Schonke, Schroder, 2001: 1303). 

Iako je u zakonskom tekstu upotrebljen trajni glagol „pribavlja,“ krivično delo je 
dovršeno ukoliko je, uz postojanje odgovarajuće namere, preduzeta bar jedna delatnost 
koja ima značaj radnje izvršenja (VSS Kž.I 1168/92). Za postojanje krivičnog dela nije 
neophodno da je lažan novac stavljen u opticaj, već je dovoljno da je takav novac prib- 
avljen u nameri stavljanja u opticaj (VSS ΚΖ.Ι 350/07). Shodno tome, Vrhovni sud Srbije 
zauzima sledeća stanovišta: „ne mogu se prihvatiti navodi branioca da nema krivičnog 
dela iz razloga što nije dokazana namera okrivljenih da falsifikovani novac stave u op- 
ticaj, s obzirom na to da je prvookrivljeni pribavio lažan novac, 1 to kolor reprodukcije 
novčanica u apoenima od 100 1 50 evra u ukupnom iznosu od 19.050 evra, a potom ih dao 
drugookrivljenom koji ih je, u skladu sa dogovorom, čuvao skrivene u starom neisprav- 
nom televizoru koji se nalazi u prostoriji koja služi kao ostava. Zaključak suda jeste da je 
između okrivljenih postojao dogovor i da je postojala namera oba okrivljena da falsifiko- 
vani novac stave u opticaj, na šta pre svega ukazuje mesto gde su falsifikovane novčanice 
držane, odnosno sakrivene“ (Kz. 1868/04) i „isključena je mogućnost primene instituta 
dobrovoljnog odustanka u slučaju kada je okrivljeni nakon pribavljanja lažnog novca odu- 
stao od njegovog stavljanja u opticaj jer je krivično delo dovršeno samim pribavljanjem 
lažnog novca u nameri da se stavi u opticaj kao pravi“ (Kž. 686/00). 

Smatra se da pokušaj krivičnog dela postoji kada su preduzete delatnosti upravljene 
na pribavljanje lažnog novca, ali učinilac nije uspeo da takav novac pribavi (Lazarević, 
2006: 615). 

Druga radnja izvršenja — stavljanje lažnog novca u opticaj podrazumeva različite 
delatnosti čijim preduzimanjem lažan novac cirkuliše u prometu kao da je pravi (VSS Kž. 
2461/05). Krivično delo je dovršeno stavljanjem lažnog novca u opticaj (SS Kps. 18/94). 
Lažan novac je stavljen u opticaj kada je upotrebljen na bilo koji podoban način. U sud- 
skoj praksi se navodi da se to po pravilu ostvaruje njegovom predajom drugom licu (VSS 
Kz. 350/07). Do toga najčešće dolazi prilikom plaćanja roba ili usluga lažnim novcem ili 
njegovom konverzijom u drugu valutu. Krivično delo takođe, postoji i kada je lažan novac 
dat kao poklon ili donacija (Antonolisei, 2008: 87). U italijanskoj literaturi zastupljeno je 
gledište da postojanje krivičnog dela implicira prihvatanje lažnog novca od strane drugog 
lica (Antonolisei, 2008: 87). Međutim, to ne znači da je za dovršeno krivično delo potreb- 
no trajno, odnosno ,,definitivno“ prihvatanje lažnog novca od strane drugog lica. Shodno 
tome, naša sudska praksa zauzima sledeće stavove: ,,okrivljena je lažan novac stavila u 
opticaj i time je krivično delo dovršeno u slučaju kada je svedoku koji je na ulici menjao 
devize dala novčanicu od 50 evra da bi joj zamenio za dinare i pošto je svedok kome je 
novčanica bila sumnjiva pozvao policiju, okrivljena je iz njegove ruke uzela novčanicu i 
počela da beži“ (OS u Beogradu Kz. 3299/03) 1 ,,krivično delo je dovršeno bez obzira na to 
što je oštećeni primio novčanicu pod uslovom da će proveriti njenu ispravnost, a zatim je 
vratio kada je utvrdio da je lažna“ (OS u Beogradu Kz. 1795/01). U nemačkoj doktrini is- 

tiče se da je za postojanje krivičnog dela dovoljno da lažan novac ,,bude dostupan drugom 
licu“, npr. sakriven na određenom mestu (Schénke, Schröder, 2001: 1303). U italijanskoj 
teoriji postoji stav da stavljanje u promet lažnog novca podrazumeva i njegovo ubacivanje 
u automat za samoposluživanje (Antonolisei, 2008: 87). 

Pod pojmom lažnog novca u oba slučaja treba shvatiti i preinačeni novac. 

Ukoliko jedno lice najpre pribavi lažan novac, a potom ga stavi u opticaj, treba 
prihvatiti stav da postoji prividni sticaj primenom principa supsidijariteta i da je reč 
samo o krivičnom delu stavljanja lažnog novca u opticaj (Stojanović, Delić, 2018: 
173; Derenčinović, 2013: 219). Međutim, u sudskoj praksi postoji nešto drugačije 
mišljenje prema kome je ,,radnja pribavljanja u nameri stavljanja u opticaj konsum- 
irana kasnijim stavljanjem lažnog novca u opticaj“ (VSS Kz. 576/03 i Kž.I 350/07). 

Stavljanje lažnog novca u opticaj po pravilu se vrši od strane lica koje nije učest- 
vovalo u njegovom pravljenju, odnosno preinačenju ili njegovom pribavljanju, npr. 
„Kada supruga okrivljenog koji je pribavljao lažni novac u nameri da ga stavi u opticaj 
kao pravi, takav novac stavi u opticaj“ (VSS Kz. 781/99) i „kada je prvookrivljeni 
nabavljao lažan novac koji je davao drugookrivljenoj, a ona je za taj novac kupovala 
robu u prodavnicama do kojih je dovozio prvookrivljeni“ (VSS Kž. 1890/05). 

Kada stavljanje lažnog novca u opticaj izvrši lice koje je novac prethodno napravilo, 
odnosno preinačilo, treba uzeti da postoji samo osnovni oblik krivičnog dela za koji je 
predviđena teža kazna. To znači da za stavljanje u promet lažnog novca može da odgovara 
samo lice koje nije napravilo, odnosno preinačilo lažan novac (Stojanović, 2018: 775). 

U sudskoj praksi se naglašava da je relevantni oblik krivice direktni umišljaj koji, 
pored ostalih obeležja, treba da obuhvati i svest o tome da je u pitanju lažan novac ili 
preinačeni novac (SS Kps. 18/94). Prema stavu nemačke sudske prakse, u slučaju pribavl- 
janja lažnog novca u odnosu na okolnost da je u pitanju lažan novac može biti dovoljno i 
postojanje eventualnog umišljaja (BGH 2 116) (Schonke, Schröder, 2001: 1303). 

Teži oblik krivičnog dela postoji ako napravljen, preinačen, stavljen u promet ili 
pribavljen lažan novac u iznosu koji prelazi milion i pet stotina hiljada dinara, odnosno 
odgovarajući iznos u stranom novcu. Kvalifikatornu okolnost, koja mora biti obuhvaćena 
umišljajem učinioca, predstavlja iznos novca koji ima značaj objekta radnje krivičnog 
dela. Kako se u sudskoj praksi naglašava, ,,kvalifikatorna okolnost za teži oblik krivičnog 
dela falsifikovanja novca nije imovinska korist koju okrivljeni ostvaruje, već ukupna nom- 
inalna vrednost lažnog novca koji se pribavlja, odnosno pravi, preinačava ili stavlja u 
promet“ (AS u Beogradu Kz.1 12/11). Krivično delo je dovršeno kada je napravljen lažan 
novac ili preinačen pravi novac ili pribavljen lažan ili preinačen novac u nameri stavljanja 
u promet ili kada je stavljen u promet lažan ili preinačen novac u odgovarajućem, za- 
konom predviđenom iznosu. 

Osim težeg, predviđena su i dva privilegovana oblika krivičnog dela. Prvi privi- 
legovani oblik postoji kada neko primi lažan novac kao pravi, pa saznavši da je lažan, 
taj novac stavi u opticaj. Drugi privilegovani oblik postoji kada neko zna da je način- 
jen lažan novac ili zna da je lažan novac stavljen u opticaj, pa to ne prijavi. 

Prvi privilegovani oblik krivičnog dela pretpostavlja da lice primi lažan novac veru- 
jući da je novac pravi, a nakon (naknadnog) saznanja da je u pitanju lažan novac, taj novac 
stavlja u opticaj kao da je pravi. Do ovakvog postupanja najčešće dolazi iz praktičnih 


razloga, da bi se izbegla šteta. Primiti lažan novac kao da je pravi pretpostavlja da se do 
lažnog novca došlo na način koji je uobičajen u redovnoj upotrebi novca, npr. pri kupo- 
vini ili razmeni. Krivično delo je dovršeno stavljanjem lažnog novca u opticaj na bilo 
koji podoban način. Krivica učinioca pretpostavlja umišljaj. Prilikom prijema novca kod 
učinioca ne postoji svest o tome da je u pitanju lažan novac međutim, prilikom stavljanja 
novca u opticaj umišljaj učinioca mora obuhvatiti 1 svest o tome da je reč o lažnom novcu. 
Kako se ističe, „sama sumnja o mogućnosti da je primenjeni novac neistinit, nije dovolj- 
na sumnja, ali je dovoljan „dolus eventualis“ (Dolenc, 1930: 312). Ukoliko je učinilac u 
trenutku primanja lažnog novca bio svestan (znao) da je u pitanju lažan novac i kasnije 
taj novac stavio u opticaj, neće postojati ovaj oblik krivičnog dela nego stavljanje lažnog 
novca u opticaj. 

Drugi privilegovani oblik krivičnog dela predstavlja poseban oblik krivičnog dela 
neprijavljivanja krivičnog dela (ili učinioca) koje je predviđeno u glavi krivičnih dela pro- 
tiv pravosuđa (član 332. KZ). Radnja izvršenja je nečinjenje, tj. propuštanje dužnosti da 
se prijavi da je načinjen lažan novac ili da je lažan novac stavljen u opticaj. U pitanju je 
opšte pravo krivično delo nečinjenja. Učinilac ne odgovara zato što nije činio, već zato što 
je propustio određeno činjenje, što je zakonodavac predvideo kao krivično delo. Nevred- 
nost krivičnog dela iscrpljuje se u zanemarivanju norme koja naređuje određeno činjenje 
(Vuković, 2012: 116-117). Krivično delo, primera radi, postoji ,,kada je drugookrivljeni 
znao da je prvookrivljeni stavio lažan novac u opticaj, a to nije prijavio iako je iz auto- 
mobila u kome je dovezao prvookrivljenog posmatrao kako je on u buticima kupljenu 
robu plaćao falsifikovanim novčanicima, pri čemu mu je i sam prvookrivljeni prethodno 
rekao da poseduje falsifikovane dolare“ (OS u Beogradu Kz. 432/94), ,,kada je okrivljeni 
od nepoznatog lica po veoma povoljnom kursu kupio tri novčanice od po 1.000 austri- 
jskih šilinga i kada je mesec dana nakon toga prilikom pokušaja zamene tih novčanica za 
nemačke marke saznao da se radi o falsifikovanim novčanicama to nije prijavio nadležnim 
organima“ (OS u Beogradu Kz. 520/94), i ,,kada okrivljeni nakon kupovine novčanica 
stranog novca konstatuje da je novac lažan, a to ne prijavi“ (OS u Beogradu Kz. 520/94). 
Kao i u drugim slučajevima, izvršilac krivičnog dela može biti svako lice, a s tim u vezi se 
u sudskoj praksi navodi sledeće, „na okrivljenu se ne mogu primeniti zakonske odredbe 
o oslobođenju od dužnosti prijavljivanja učinioca krivičnog dela u slučaju kada je znala 
da je njen suprug pribavio lažni novac koji je ona stavila u opticaj iz razloga što se takve 
odredbe o privilegovanju odnose na drugu vrstu krivičnih dela“ (VSS Kž. 781/99). Naime, 
τοῦ je o ličnom osnovu isključenja kažnjivosti koji predstavlja dodatnu okolnost koja utiče 
na nekažnjavanje određenih lica (nema krivičnog dela /član 112. stav 29. KZ/) i primen- 
juje se samo kod onih krivičnih dela kod kojih je predviđen kao deo njihovog zakonskog 
opisa, a to su krivično delo neprijavljivanje pripremanja krivičnog dela (član 331. stav 3. 
KZ) i krivično delo neprijavljivanje krivičnog dela ili učinioca (član 332. stav 4. KZ) koja 
spadaju u glavu krivičnih dela protiv pravosuđa. 

Iako ima mišljenja da kod privilegovanog oblika ovog krivičnog dela ne treba 
isključiti mogućnost primene instituta delo malog značaja (član 18. KZ) (Stojanović, 
2018: 776), treba uzeti da to ne bi bilo opravdano s obzirom na prirodu i značaj ob- 
jekta zaštite koji je u pitanju. 

Krivično delo falsifikovanje novca može se javiti i kao vid organizovanog krimi- 
naliteta kao na primer, u slučaju kada je okrivljeni organizovao kriminalnu grupu od pet 
lica koja je imala za cilj da radi sticanja dobiti u dužem vremenskom periodu, po una- 
pred određenim zadacima vrši krivična dela falsifikovanja novca (VSS Kz. ΟΚ. 6/06). 

Na kraju treba reći još i to da ako je krivično delo falsifikovanje novca učinjeno 
u inostranstvu, a u pitanju je domaći novac koji je u opticaju, u skladu sa relanim prin- 
cipom u obzir dolazi primena krivičnog zakonodavstva Srbije (član 7. KZ). 

Falsifikovanje hartija od vrednosti (član 242. KZ) - Iako primarni objekt zaštite 
krivičnog dela falsifikovanje hartija od vrednosti jeste imovina, odnosno imovinsko 
pravo koje je sadžano u hartiji od vrednosti, ovo krivično delo svrstano je u glavu 
krivičnih dela protiv privrede zbog njegove sličnosti sa krivičnim delom falsifiko- 
vanje novca i zbog značaja koji hartije od vrednosti imaju za privredni sistem zemlje. 

Osnovni oblik krivičnog dela čini ko napravi lažne hartije od vrednosti ili prein- 
ači prave hartije od vrednosti u nameri da ih upotrebi kao prave ili da ih drugom da na 
upotrebu ili ko takve lažne hartije upotrebi kao prave ili ih u toj nameri pribavi. 

Radnja izvršenja osnovnog oblika krivičnog dela je alternativno propisana i 
može se ostvariti na neki od sledećih načina: pravljenjem lažnih hartija od vrednosti, 
preinačenjem pravih hartija od vrednosti, davanjem drugom na upotrebu lažnih ili 
preinačenih hartija od vrednosti, upotrebom lažnih hartija od vrednosti kao pravih i 
pribavljanjem lažnih hartija od vrednosti. 

Delatnosti koje imaju karakter radnje izvršenja, a koje su definisane kao ,,pravl- 
jenje“, „preinačenje“, „upotreba“ 1 „pribavljanje“ treba shvatiti na isti način kao kod 
krivičnog dela falsifikovanje novca (član 241. KZ). Davanje drugom na upotrebu 
lažnih ili preinačenih hartija od vrednosti podrazumeva dve situacije. Prvu — kada jed- 
no lice koje je napravilo lažne hartije od vrednosti ili preinačilo prave hartije od vred- 
nosti te hartije od vrednosti neposredno ustupa ili stavlja na raspolaganje drugom licu 
sa ciljem da ih to lice upotrebi i drugu situaciju — kada jedno lice koje nije učestvovalo 
u pravljenju odnosno perinačavanju hartija od vrednosti te hartije ustupa ili stavlja na 
raspolaganje drugom licu sa ciljem da ih to lice upotrebi. Za postojanje krivičnog dela 
nije značajno da li je došlo do upotrebe lažnih ili preinačenih hartija od vrednosti od 
strane lica kome su date (Delić, 2016a: 106-109).’ 

Objekt radnje jesu hartije od vrednosti. Dato obeležje bića ovom krivičnom delu daje 
blanketni karakter i pretpostavlja primenu odgovarajućih propisa sadržanih u većem broju 


7 Kada predviđa nameru kao subjektivno obeležje bića krivičnog dela zakonodavac kod najvećeg broja 
krivičnih dela koristi termin ,,u nameri“. Međutim, kod nekih krivičnih dela zakonodavac nameru ne 
određuje pojmovno, već sadržinski tj. navodeći da se delatnosti koje imaju značaj radnje izvršenja pre- 
duzimaju ,,u cilju“ (krivično delo trgovine ljudima /član 388. stav 1. KZ/. Ima i krivičnih dela kod kojih 
je zakonodavac nameru propisao koristeći termin , radi“ nečeg (krivično delo neovlašćene proizvodnje 
i stavljanja u promet opojnih droga /član 246, stav 1. KZ) ili da učinilac ,,ide za tim“ (krivično delo falsi- 
fikovanje znakova za vrednost /član 244, stav 3. KZ/). Takođe, pojedina krivična dela postoje ukoliko je 
neka od alternativno predviđenih radnji izvršenja preduzeta ,,da bi“ izvršilac ostvario određeno činjenje 
ili nečinjenje (krivično delo primanje mita /član 367. KZ/). Kod krivičnih dela falsifikovanje hartija od 
vrednosti (član 242, stav 1. KZ) i falsifikovanje znakova za vrednost (član 244, stav 1. KZ) radnja iz- 
vršenja postoji u slučaju kada učinilac lažne ili preinačene predmete koji imaju značaj objekta radnje da 
drugom „na“ upotrebu, a što se može izjednačiti sa izrazima: da drugom „u cilju“ upotrebe; da drugom 
„radi“ upotrebe ili da drugom ,,da bi“ upotrebio. 


zakona: Zakonu ο obligacionim odnosima (,,Službeni list SFRJ“, br. 29/78 ..... "Službeni 
list SRJ“, br. 31/93), Zakonu o privrednim društvima (,,Službeni list RS“, br. 125/04), 
Zakonu ο tržištu hartija od vrednosti i drugih finansijskih instrumenata (,,Sluzbeni glasnik 
RS“, br. 55/04), Zakonu o investicionim fondovima (,,Službeni glasnik RS“, br. 46/06), 
Zakonu o tržištu kapitala (,,Službeni glasnik RS", br. 31/11 1112/15) i dr. 

Prema opšteprihvaćenom shvatanju, hartija od vrednosti (vrednosni papir) jeste 
isprava koja se, sa jedne strane, prenosi pravnim poslovima u prometu kao i sve druge 
pokretne stvari, a sa druge strane u sebi sadrži imovinsko pravo, koje prema njenom 
izdavaocu (dužniku) može da ostvari samo njen zakoniti primalac (poverilac). Kod 
hartije od vrednosti (tradicionalno) postoje dva subjektivna prava, od kojih je jedno 
pravo na hartiji, a drugo pravo iz hartije. Pravo na hartiji je stvarno pravo (npr. svoji- 
na) na komadu papira, kao telesnoj stvari, od čega se hartija od vrednosti sastoji i na 
osnovu ovog prava imalac njom raspolaže kao i svakom drugom telesnom pokretnom 
stvari. Raspolaganje može da bude pravno (da je proda) ili faktičko (da je pocepa). 
Pravo iz hartije je pravo koje je sadržano u hartiji i koje je razlog nastanka i postojanja 
hartije, koje joj daje posebnu vrednost. Dato pravo mora biti imovinske prirode što 
znači da se može novčano izraziti. Ima više podela hartija od vrednosti zavisno od 
kriterijuma koji leži u osnovi svake podele (hartije na ime, po naredbi i na donosioca; 
stvarnopravne, obligacionopravne i hartije s pravom učešće; javne i privatne harti- 
je; vrednosnice sa nepromenjivim i promenjivim prihodom; domaće 1 strane vred- 
nosnice; kratkoročne i dugoročne vrednosnice i novčane 1 robne hartije). Jedna od 
podela je na pojedinačne i serijske hartije od vrednosti tzv. vrednosnice. Pojedinačne 
hartije od vrednosti imaju sledeće osobine: formalnost, imovinskopravnu prirodu, 
inkorporiranost i prenosivost, a tu primera radi, spadaju: konosman, skladišnica, men- 
ica, ček. Serijske hartije od vrednosti izdaju se u većem broju primeraka ujednačenih 
osobina istovremeno različitim sticaocima radi prikupljanja kapitala za ulaganje u 
privredne i finansijske poduhvate izdavaoca. Serijske hartije kao posebna vrsta stvari 
imaju sledeće osobine: to su pokretne stvari, to su telesne stvari, to su generične st- 
vari, to su plodonosne stvari, to su nenovčane stvari i to su stvari u prometu. Tipične 
vrste serijskih hartija u Srbiji su: akcije, obveznice, zapisi, varanti i depozitne pot- 
vrde. Za razliku od pojedinačnih hartija koje su ostale „papirne“, odnosno koje imaju 
svoj materijalni oblik, serijske hartije su ,,dematerijalizovane“. Njihovo štampanje je 
zabranjeno i one se ispoljavaju u vidu elektronskih zapisa na računima svojih imalaca 
kod ovlašćenih banaka u Centralnom registru hartija od vrednosti. Prenose se sa jed- 
nog računa na drugi — sa računa prenosioca na račun sticaoca, po nalogu koji daje 
prenosilac trgovcu koji mu vodi račun. Prenos se tehnički obavlja ispisom u nalogu 
označenog broja serijskih hartija sa računa prenosioca (smanjivanje salda) i njegov- 
im upisom na račun pribavioca (uvećanje salda). To znači da imaoci serijskih hartija 
imaju svojinu na računu, ali ne na hartijama, jer elektronske zapise ne mogu da imaju 
u državini. Jednom rečju, njihovi imaoci nemaju pravo na hartiji nego samo pravo iz 
hartije (npr. pravo na dividendu). Pošto serijskih hartija više nema u papirnom obliku 
smatra se da je jezički ispravnije da se zovu vrednosnice, kao isprave koje u sebi nose 
vrednost (imovinsko pravo) (Jovanović, 2009: 421-434). 

Kada su u pitanju pojedinačne hartije od vrednosti koje imaju svoj ,,papirni ob- 
lik“ nesporno je da se one mogu javiti kao objekt radnje ovog krivičnog dela nezavis- 
no od prirode delatnosti koja ima značaj radnje izvršenja — pravljenje, preinačenje, 
davanje drugom na upotrebu, upotreba ili pribaljanje. No, ovde nije suvišno naglasiti 
i to da se kao objekt radnje ovog krivičnog dela ne mogu javiti menica i ček jer su 
obuhvaćeni inkriminacijom krivičnog dela falsifikovanje isprave (član 355, stav 2. 
KZ) (Delić, 2013: 137-140). Kada je reč o serijskim hartijama od vrednosti koje se 
ispoljavaju u vidu elektronskih zapisa tzv. vrednosnicama treba imati u vidu da one 
s obzirom na svoju specifičnu prirodu isključuju mogućnost preduzimanja pojedinih 
oblika radnje izvršenja. Ovde su naime, od značaja dve okolnosti. Prva je što se računi 
ovih hartija od vrednosti ne „vode“ ručno u knjigama već elektronski putem računara 
koji omogućavaju da se podaci o računima hartija, njihovim izdavaocima i imaocima 
beleže i očitavaju na ekranu, na osnovu elektronskih zapisa (otisaka) na plastičnim 
ili metalnim pločicama (diskovima) u njihovom hardveru, a da bi se sprečile zloupo- 
trebe i obezbedilo poverenje ulagača, dati podaci moraju biti povezani u jedinstveni 
računarski sistem Centralnog registra hartija od vrednosti i stalno dostupni zaintereso- 
vanim licima (izdavaocu, imaocu vrednosnice i organu zvaničnog nadzora) radi pro- 
vere. Iz ovoga proizlazi i druga značajna okolnost, a to je da bi izvršenje krivičnog 
dela praktično bilo moguće jedino u vidu pravljenja lažne ili preinačenja prave hartije 
od vrednosti, a što pretpostavlja određene ,,hakerske“ veštine izvršioca 1 ovo krivično 
dela u datom slučaju ,,priblizava“ inkriminaciji računarske prevare (član 301. KZ) 
koja postoji kada neko unese netačan podatak, propusti unošenje tačnog podatka ili 
na drugi način prikrije ili lažno prikaže podatak i time utiče na rezultat elektronske 
obrade i prenosa podataka u nameri da sebi ili drugom pribavi protivpravnu imovin- 
sku korist i time drugom prouzrokuje štetu (stav 1). No, uprkos tome, opravdano je 
uzeti da priroda objekta radnje govori u prilog zaključku da je ovde reč o krivičnom 
delu falsifikovanja hartija od vrednosti Stojanović, 2018: 778). 

Teži oblik krivičnog dela postoji ako ukupan iznos na koji glase falsifikovane 
hartije od vrednosti prelazi milion 1 pet stotina hiljada dinara. Dati iznos mora biti 
obuhvaćen umišljajem učinioca, direktnim ili eventualnim. 

Lakši oblik krivičnog dela čini ko lažne hartije od vrednosti koje je primio kao 
prave, pa saznavši da su lažne, stavi u promet. 

U vezi predviđenog obaveznog izricanja mere bezbednosti oduzimanja predmeta 
ovde treba reći da se u odnosu na hartije od vrednosti koje se javljaju u svom materi- 
jalnom, papirnom obliku data mera primenjuje na uobičajeni način, a ako se radi o 
hartijama od vrednosti koje se javljaju u obliku elektronskog zapisa tzv. vrednosnica- 
ma tada dolazi do njihovog brisanja u Centralnom registru hartija od vrednosti. 

Falsifikovanje i zloupotreba platnih kartica (član 243. KZ) — Izraz platna kartica 
označava bezgotovinski platni instrument koji korisniku omogućava korišćenje ban- 


8 Npr. „kada je okrivljeni napravio lažni ček u nameri da ga upotrebi kao pravi tako što je ček strane 
banke obradio na računaru i odštampao izgled čeka na paus papiru, a zatim sačinio matricu i u štam- 
pariji odštampao blanko čekove“ (VSS Kž. 612/96) i „kada okrivljeni na blanko čekove, u nameri 
da ih upotrebi kao prave, unese neistinite podatke potrebne za njegovu formalnu vrednost, kao što 
su: mesto, datum izdavanja, naplaćeni iznos, naziv korisnika i potpis drugog lica kao vlasnika i tako 
prikaže da je potpisanom licu čekove izdala označena banka“ (OS u Beogradu Kz. 859/86). 


karskih usluga u vidu podizanja gotovog novca i plaćanja roba 1 usluga. Platne kartice 
uživaju krivičnopravnu zaštitu iz razloga što su kao vid bezgotovinskog platnog pro- 
meta za funkcionisanje monetarnog sistema po svom značaju potpuno izjednačene sa 
novcem (Vuković, Radović, 2014: 68-84, Stojanović, 2016: 34).? 

Blanketna priroda ovog krivičnog dela upućuje na primenu odgovarajućih propi- 
sa sadržanih u sledećim zakonima: Zakonu o platnom prometu (,,Službeni list SFRJ“, 
br. 3/02 1 5/03 1 ,,Službeni glasnik RS", br. 43/04, 62/06, 31/11 1 139/14 — dr. zakon), 
Zakonu o deviznom poslovanju (,,Službeni glasnik RS", br. 62/06, 31/11, 119/12, 
139/14 130/18) i Zakonu o bankama (,,Službeni glasnik RS“, br. 07/05, 91/10 i 14/15). 

Osnovni oblik krivičnog dela čini ko napravi lažnu platnu karticu ili ko preinači plat- 
nu karticu u nameri da je upotrebi kao pravu ili ko takvu lažnu karticu upotrebi kao pravu. 

Radnja izvršenja krivičnog dela sastoji se u: pravljenju lažne platne kartice, pre- 
inačenju prave platne kartice ili upotrebi lažne ili preinačene platne kartice. 

Budući da se platne kartice od ostalih platnih instrumenata jasno razlikuju po svo- 
joj formi — napravljene su od plastike, njihovo pravljenje kao radnja izvršenja krivičnog 
dela podrazumeva odgovarajuću izradu od plastificiranog papira (plastična karta, stan- 
dardizovanih dimenzija, sa ugrađenom magnetnom trakom i/ili čipom) kao i unošenje 
posebnih sigurnosnih elementa tzv. personalizaciju kartice (Radović, 2016: 473). 

Preinačenje je prepravljanje prave platne kartice tj. odgovarajuća izmena njenih 
personalizovanih sigurnosnih elemenata koji mogu biti vidljivi i ispisani na licu i 
poleđini kartice (ime, prezime i dr., svojeručni potpis i kontrolni broj) i nevidljivi, 
sadržani u magnetnoj traci, odnosno čipu (informacije o korisniku, kartici, izdavaocu i 
dr.) (Radović, 2016: 474). Da bi postojao ovaj oblik radnje izvršenja mora se prepravl- 
jati važeća platna kartica. Ukoliko bi se u konkretnom slučaju prepravljala nevažeća, 
npr. istekla platna kartica, radilo bi se o pravljenju lažne platne kartice. 

Upotreba je korišćenje lažne ili preinačene platne kartice prilikom plaćanja roba 
ili usluga ili podizanje gotovog novca. Platne kartice načelno mogu da se koriste na 
tri načina: a) telesno, fizički, prezentacijom same kartice, uz eventualni potpis — za 
plaćanje isporučiocima roba i usluga koji ne raspolažu odgovarajućom informatičkom 
opremom za očitavanje elektronski pohranjenih podataka, b) informatički, (elektron- 
ski) — elektronsko očitavanje podataka sa magnetne trake ili čipa npr. na elektronskoj 
kasi ili bankomatu i v) u vidu transakcije ,,bez prisustva kartice“ — saopštavanje per- 
sonalizovanih sigurnosnih podataka putem interneta (Radović, 2016: 494-495). Iako u 
zakonskom tekstu nije precizirano, treba uzeti da upotreba lažne ili preinačene kartice 
? Do donošenja ZID KZ iz 2016. godine u glavi krivičnih dela protiv privrede bilo je predviđeno i 
krivično delo izdavanje čeka i korišćenje platnih kartica bez pokrića (ex član 228. KZ). U teoriji je uka- 
zivano na dileme koje su postojale u vezi tumačenja pojedinih obeležja bića ovog krivičnog dela (radnje 
izvršenja definisane kao „korišćenje“, nepostojanja pokrića, odnosno neobezbeđivanja pokrića u ugov- 
orenom roku kao objektivnog obeležje bića i pribavljanja protivpravne imovinske koristi kao posledice 
krivičnog dela) 1 isticano je da korišćenje platne kartice bez pokrića zaslužuje da bude inkriminisano 
samo kada na osnovu upotrebe kartice izdavalac stiče samostalnu obavezu plaćanja prema trećem licu 
izvan ugovora sa imaocem kartice — tzv. trostrani odnos, dok inkriminisanje upotrebe debitnih kartica na 
prodajnim mestima i bankomatima nema svoje kriminalnopolitičko opravdanje — tzv. dvostrani odnos. 
Ima i mišljenja da bankama stoje na raspolaganju tehnički i organizacioni mehanizmi kojima se može 
onemogućiti korišćenje debitnih i kreditnih katica bez pokrića 1 da iz tog razloga krivičnopravna zaštita 
ovde nije nužna. 


Nataša Delić 83 


u kontekstu ovog krivičnog dela podrazumeva sve moguće načine njenog korišćenja — 
fizičku prezentaciju, elektronsko očitavanje personalizovanih sigurnosnih elemenata 
kao i njihovo online saopštavanje. Upotrebu lažne ili preinačene platne kartice može 
izvršiti lice koje ju je napravilo, odnosno preinačilo, kao i neko drugo lice. 

Krivično delo je dovršeno okončanjem delatnosti koja ima značaj radnje izvršen- 
ja — pravljenjem lažne platne kartice i preinačenjem prave platne kartice uz postojanje 
odgovarajuće namere ili upotrebom lažne ili preinačene platne kartice. Upotreba lažne 
ili preinačene platne kartice kao radnja osnovnog oblika krivičnog dela isključuje 
pribavljanje protivpravne imovinske koristi. To znači da ovaj oblik postoji ukoliko je 
upotreba lažne ili preinačene kartice bila neuspešna u smislu da nije došlo do ,,skidan- 
ja“ novca sa računa vlasnika kartice. 

Objekt radnje jeste platna kartica kao instrument bezgotovinskog plaćanja. U 
bankarskoj praksi su se razvile mnogobrojne vrste platnih kartica koje se mogu podel- 
iti po različitim kriterijumima (prema formi: obične i tzv. pametne i prema mestu 
korišćenja: na prodajnom mestu, na bankomatu i na daljinu). U zavisnosti od nači- 
na obezbeđenja pokrića u banci za plaćanje putem kartice postoje: debitne, kreditne 
(univerzalne i posebne) i unapred plaćene kartice (elektronski novac). Date kartice se 
po pravilu, ne razlikuju po svom spoljašnjem izgledu, karakteristikama, već po ugo- 
vorenom odnosu između banke i imaoca kartice sa pokrićem. Debitne kartice izdaju 
samo banke, a kreditne kartice pored banaka, mogu da izdaju i druge finansijske orga- 
nizacije (Radović, 2016: 476-477). U doktrini je prihvaćen stav da objekt radnje ovog 
krivičnog dela mogu biti debitne i kreditne kartice (Stojanović, 2018: 780). Uglav- 
nom se ne navodi da li u obzir dolaze samo univerzalne ili i posebne kreditne kartice. 
Treba uzeti kao ispravan stav da je ovde opravdano pojam platne kartice ekstenzivno 
tumačiti i njime osim debitnih i kreditnih kartica obuhvatiti i unapred plaćene kar- 
tice (elektronski novac) (Radović, 2016: 582). Najzad, iako se u zakonskom tekstu 
u slučaju upotrebe kao objekt radnje navodi samo lažna platna kartica, kriminalnop- 
olitički je osnovano da se pod ovaj pojam podvede i preinačena platna kartica. 

Teži oblik krivičnog dela postoji ukoliko je upotrebom lažne ili preinačene platne 
kartice pribavljena protivpravna imovinska korist u iznosu manjem od milion i pet 
stotina hiljada dinara. Ukoliko je upotrebom lažne ili preinačene platne kartice prib- 
avljena protivpravna imovinska korist u iznosu preko milion i pet stotina hiljada dina- 
τα postojaće najteži oblik ovog krivičnog dela. Radnja izvršenja težeg i najtežeg ob- 
lika krivičnog dela je upotreba lažne ili preinačene platne kartice. U obzir dolazi bilo 
koji način ,,uspele“ upotrebe lažne ili preinačene platne kartice, odnosno upotrebe ko- 
jom je učinilac podigao novac sa bankomata ili na odgovarajući način izvršio plaćanje 
roba ili usluga i tako pribavio protivpravnu imovinsku korist — u iznosu manjem od 
milion i pet stotina hiljada dinara ili iznosu koji prelazi milion i pet stotina hiljada 
dinara. Budući da predstavlja kvalifikatornu okolnost, iznos pribavljene protivpravne 
imovinske koristi treba da bude obuhvaćen umišljajem učinioca, direktnim ili eventu- 
alnim. Shodno zakonskom tekstu, pribavljena imovinska korist mora biti protivprav- 
na. Protivpravnost kao obeležje bića krivičnog dela javlja se u vidu kvalifikativa koji 
opredeljuje pribavljenu imovinsku korist koja ima značaj kvalifikatorne okolnosti. 
Budući da je radnja izvršenja kojom je imovinska korist pribavljena protivpravna jer 


je u zakonu predviđena kao radnja izvršenja ovog krivičnog dela, nije bilo potrebe da 
se u samoj normi posebno naglašava da u pitanju mora biti protivpravna imovinska 
korist. Naime, ne postoji mogućnost da se preduzimanjem protivpravne radnje pribavi 
imovinska korist koja je pravno osnovana, dozvoljena (Delić, 2017: 53-59). 

Kao poseban oblik krivičnog dela predviđena je neovlašćena upotreba tuđe 
platne kartice ili neovlašćena upotreba poverljivih podataka koji jedinstveno uređuju 
tu karticu u platnom prometu. 

Da bi postojalo krivično delo delatnosti koje predstavljaju radnju izvršenja tj. 
upotreba tuđe platne kartice ili upotreba poverljivih podataka koji jedinstveno uređu- 
ju tu karticu u platnom prometu moraju biti preduzete od strane lica koje nije za to 
ovlašćeno — protivpravnost je obeležje bića ovog krivičnog dela. Objekt radnje je tuđa 
platna kartica ili su to poverljivi podaci koji jedinstveno uređuju tu karticu u platnom 
prometu. Dakle, ovde nije reč o lažnoj ili preinačenoj platnoj kartici već o zloupotrebi 
tuđe prave platne kartice, odnosno zloupotrebi poverljivih podataka koji jedinstveno 
uređuju tuđu pravu karticu u platnom prometu. 

Prvi način izvršenja ovog oblika krivičnog dela jeste upotreba tuđe platne kartice. 
Za postojanje krivičnog dela nije od značaja na koji način je učinilac došao do tuđe 
platne kartice (Janković, 2011: 181). To može biti uz saglasnost njenog vlasnika, kao 
na primer, „kada oštećena preda okrivljenom svoju platnu karticu sa nalogom da na 
njen tekući račun uplaćuje rate kredita koji mu je oštećena podigla, a okrivljeni platnu 
karticu iskoristi tako što je za sebe podizao novac sa tekućeg računa oštećene" (AS u 
Kragujevcu Kz. 773/12). Takođe, tuđa platna kartica se može naći u državini učinioca 
kao rezultat prethodno učinjenog krivičnog dela, najčešće krivičnog dela krađe (pre- 
thodno nekažnjivo delo), kao recimo, ,,kada je okrivljeni od svog cimera oduzeo platnu 
karticu i papir na kojem je bio upisan PIN, nakon čega je na bankomatu podigao novac" 
(OS u Beogradu KZ. 709/09). Učinilac do tuđe platne kartice može doći i slučajno, npr. 
kada pronađe izgubljenu platnu karticu drugog lica. Najzad, prema stavu sudske prakse, 
moguće je i da je učinilac ,,do platne kartice došao na samo njemu poznat način i da to- 
kom prvostepenog postupka nije pouzdano utvrđeno kako je došao u posed ove kartice, 
ali to ne utiče na postojanje krivičnog dela“ (AS u Kragujevcu Kz.1 1733/11). 

U svim navedenim slučajevima učinilac krivičnog dela tuđu pravu platnu karticu 
ima u državini i na odgovarajući način je „uspešno“ neovlašćeno upotrebljava. Kada je 
za upotrebu tuđe platne kartice neophodna njena prezentacija dovoljno je da učinilac 
ima u posedu datu karticu i da je na odgovarajućem mestu prezentuje. Ukoliko je uz 
prezentaciju kartice potreban i svojeručni potpis korisnika, tada upotreba kartice podra- 
zumeva i falsifikovanje potpisa. Izuzetak predstavljaju slučajevi u kojima pravi korisnik 
kartice još uvek nije potpisao karticu na poleđini pa učinilac svojeručno upisuje ,,potpis 
korisnika“ na karticu i prilikom njene upotrebe stavlja svoj potpis. Kod kartica za čiju 
upotrebu se umesto potpisa potrebno ukucati PIN, neophodno je da učinilac na neki 
način sazna PIN da bi mogao da upotrebi datu karticu (Radović, 2007: 222-223). Krivič- 
no delo pretpostavlja da je neovlašćenom upotrebom tuđe platne kartice „skinut“ novac 
sa računa vlasnika i da je učinilac pribavio protivpravni imovinsku korist. 


1% Otuda se ne bismo složili sa stavom da je za ovaj oblik krivičnog dela neophodno da je tuđa platna 
kartica nezakonito pribavljena — izvršenjem krivičnog dela krađe. 

Za razliku od prvog načina, drugi način izvršenja ovog oblika krivičnog dela ne 
pretpostavlja da učinilac u fizičkom smislu raspolaže tuđom pravom platnom karti- 
com već da neovlašćeno upotrebi poverljive podatke koji jedinstveno uređuju tu kar- 
ticu u platnom prometu, odnosno da upotrebi personalizovane sigurnosne elemente 
platne kartice. To bi recimo, bio slučaj neovlašćene upotrebe broja tuđe platne kartice 
prilikom obavljanja finansijskih transakcija putem interneta, odnosno za online kupo- 
vinu budući da se tada po prirodi stvari, ne vrši prezentacija kartice, ne stavlja lični 
potpis, niti ukucava PIN, već se online saopštavaju podaci koji su vidljivo napisani na 
licu ili poleđini kartice (broj kartice ili kontrolni trocifreni broj). Kao i u prethodnom 
slučaju 1 ovde je za postojanje krivičnog dela potrebno da je neovlašćenom upotrebom 
poverljivih podataka koji jedinstveno uređuju tu karticu u platnom prometu „skinut“ 
novac sa računa vlasnika 1 da je učinilac pribavio protivpravni imovinsku korist. 

Ukoliko je izvršenjem ovog posebnog oblika krivičnog dela pribavljena pro- 
tivpravna imovinska korist u iznosu koji ne prelazi milion i pet stotina hiljada dinara, 
propisana kazna je ista kao i u slučaju kada je upotrebom lažne ili preinačene kartice 
pribavljena imovinska korist u iznosu koji ne prelazi milion i pet stotina hiljada di- 
nara, a ukoliko je izvršenjem ovog posebnog oblika krivičnog dela pribavljena imov- 
inska korist koja prelazi iznos od milion i pet stotina hiljada dinara, propisana kazna 
je ista kao u slučaju kada je upotrebom lažne ili preinačene platne kartice pribavljena 
protivpravna imovinska u iznosu koji prelazi milion pet stotina hiljada dinara. 

Predviđena su i dva lakša oblika krivičnog dela. U pitanju je kriminalnopolitički 
opravdano inkriminisanje pripremnih radnji kao samostalnih krivičnih dela. 

Prvi lakši oblik krivičnog dela postoji ukoliko se nabavi lažna platna kartica u 
nameri da se upotrebi kao prava. Radnja izvršenja je nabavljanje lažne platne kartice. 
Za postojanje krivičnog dela nije od značaja na koji način je učinilac lažnu platnu kar- 
ticu nabavio. Krivično delo je dovršeno okončanjem delatnosti koja ima značaj radnje 
izvršenja tj. samim nabavljanjem lažne platne kartice u nameri da se upotrebi kao 
prava. Treba uzeti da je lažna platna kartica nabavljena onda kada se nalazi u državini 
učinioca, kada on njome faktički raspolaže. Objekt radnje jeste lažna platna kartica. 
Pod pojmom lažne platne kartice ovde treba razumeti i preinačenu pravu platnu kar- 
ticu. Na subjektivnom planu zahtevaju se direktni umišljaj i odgovarajuća namera. 
Ukoliko je jedno lice najpre nabavilo, a potom i upotrebilo lažnu ili preinačenu platnu 
karticu, radiće se o prividnom sticaju i postojaće samo osnovni oblik krivičnog dela 
tj. upotreba lažne ili preinačene platne kartice. Ostaje nejasno zašto nabavljanje lažne 
ili preinačene platne kartice ne predstavlja način izvršenja osnovnog oblika krivičnog 
dela budući je po stepenu društvene opasnosti izjednačeno sa pravljenjem lažne platne 
kartice i preinačenjem prave platne kartice. 

Drugi lakši oblik krivičnog dela postoji kada se pribavljaju podaci u nameri da se 
iskoriste za pravljenje lažne platne kartice. Radnja izvršenja sastoji se u pribavljanju tzv. 
identifikacionih podataka tj. ličnih podataka (ime i prezime) i drugih podataka (broj kar- 
tice, broj računa na kojem se nalazi pokriće za raspolaganje putem kartice, kontrolni broj 
kartice) u nameri da se iskoriste za pravljenje lažne platne kartice. Ovaj oblik krivičnog 
dela moguće je izvršiti preduzimanjem bilo koje za to podobne delatnosti, npr. telefonskim 
razgovorom sa vlasnikom platne kartice pri čemu se izvršilac krivičnog dela predstavi 


kao bankarski službenik, kopiranjem priznanice ο podizanju gotovog novca, korišćenjem 
elektronskog uređaja koji se postavlja na bankomat, zloupotrebom podataka koji se nala- 
ze na internetu prilikom online kupovine ili neovlašćenim pristupom privatnom računaru 
ili elektronskoj bazi podataka banke tzv. hakovanjem (Urošević, Uljanov, 2010: 19-22). 
Krivično delo je dovršeno samim pribavljanjem podataka u nameri da se iskoriste za 
pravljenje lažne platne kartice. Subjektivna obeležja bića jesu direktni umišljaj i odgovara- 
juća namera. Jezičkim tumačenjem dolazi se do zaključka da krivično delo postoji jedino 
ukoliko su podaci pribavljeni u nameri da se iskoriste za pravljenje lažne platne kartice u 
fizičkom, materijalnom smislu. Ukoliko bi u konkretnom slučaju bili pribavljeni poverljivi 
podaci koji jedinstveno uređuju tu karticu u platnom prometu, odnosno personalizovani 
sigurnosni elementi platne kartice, kao što je npr. broj kartice u nameri da (bez pravljenja 
lažne kartice u fizičkim, materijalnom smislu) budu iskorišćeni za finansijske transakcije 
putem interneta tada ne bi postojalo ovo krivično delo već bi, u zavisnosti od toga na koji 
način su poveriljivi podaci pribavljeni, postojalo krivično delo neovlašćeno prikupljan- 
je ličnih podataka (član 146. KZ) koje se sastoji u pribavljanju podataka o ličnosti koji 
se prikupljaju, obrađuju i koriste na osnovu zakona ili krivično delo neovlašćeni pristup 
zaštićenom računaru, računarskoj mreži 1 elektronskoj obradi podataka (član 302, stav 2. 
KZ) koje čini onaj ko snimi podatak koji je dobijen kršenjem mera zaštite, neovlašćenim 
uključivanjem u računar ili računarsku mrežu ili neovlašćenim pristupom elektronskoj 
obradi podataka (Bajović, 2015: 266-269).!! 

Ukoliko je primera radi, učinilac pribavljao identifikacione podatke tako što ih je 
kupovao na odgovarajućim formumima putem interneta, pa uz pomoć računara i mašine 
za personalizaciju podataka pravio lažne platne kartice koje je kasnije upotrebljavao, pos- 
tojaće osnovni oblik krivičnog dela, odnosno teži oblik u zavisnosti od toga da li je i u 
kom iznosu pribavljena protivpravna imovinska korist (AS u Beogradu Kz.1 Pol 14/10). 

Moguć je sticaj krivičnog dela falsifikovanje 1 zloupotreba platnih kartica sa kriv- 
ičnim delom teške krađe na naročito drzak način (član 204, stav 1. KZ) kao na primer, 
„kada je okrivljeni iznenada prišao oštećenoj s leđa u večernjim časovima dok je ona 
prolazila između vozila i istrgnuo joj novčanik iz ruke kada to nije očekivala, u kojem se 
pored lične dokumentacije nalazilo 1 više platnih kartica i pobegao, a zatim neovlašćeno 
upotrebio platnu karticu Poštanske štedionice ,,Dina kart“ oštećene i na taj način pribavio 
protivpravnu imovinski korist u iznosu 22.672,75 dinara" (AS u Nišu Kz.1 3883/12). 

Falsifikovanje znakova za vrednost (član 244. KZ) — Krivično delo falsifikovan- 
ja znakova za vrednost je propisano kao samostalno krivično delo donošenjem KZ iz 
2006. godine. Do tada je krivičnopravna zaštita znakova za vrednost bila obezbeđena 
zajedno sa hartijama od vrednosti, tj. istom inkriminacijom. Ovo prvenstveno iz razlo- 
ga što su oblici radnje izvršenja kod oba krivična dela definisani na isti način. ? 

LL U praksi je poznat i slučaj pribavljanja brojeva platnih kartica, odnosno pravljenja baza podataka o plat- 
nim karticama 1 njihova prodaja preko interneta. To znači da pribavljanje poverljivih podataka nije vršeno 
radi njihove neovlašćene upotrebe u platnom prometu, već radi njihove prodaje. Takođe je moguće da 
poverljive podatke prodaje lice koje date podatke nije 1 pribavilo, već je to učinilo neko drugo lice. 

12 Uzevši u obzir da je za krivično delo falsifikovanje znakova za vrednost odredbom člana 229. KZ iz 
2006. godine propisana teža kazna od kazne koja je za to krivično delo bila predviđena u članu 169. OKZ 
izreka presude je nerazumljiva jer prvostepeni sud u obrazloženju nije naveo razloge zbog kojih smatra 


da je u slučaju kada je krivično delo izvršeno početkom 2005. godine, opravdana retrokativna primena 
KZ iz 2006. godine“ (AS u Kragujevcu Kz. 2604/10). 

Osnovni oblik krivičnog dela čini ko napravi lažne ili preinači prave znakove za 
vrednost u nameri da ih upotrebi kao prave ili da ih drugom na upotrebu ili ko takve 
lažne znakove upotrebi kao prave ili ih u toj nameri pribavi. 

Radnja izvršenja može se ostvariti na jedan od sledećih načina: pravljenjem 
lažnih znakova za vrednost, preinačenjem pravih znakova za vrednost, davanjem 
(ustupanjem) drugom na upotrebu lažnih ili preinačenih znakova za vrednost, up- 
otrebom lažnih znakova za vrednost kao pravih i pribavljanjem lažnih znakova za 
vrednost. Krivično delo je dovršeno okončanjem bilo koje delatnosti koja ima karak- 
ter radnje izvršenja pri čemu je u svim slučajevima, osim upotrebe, neophodno i pos- 
tojanje odgovarajuće namere koja u konkretnom slučaju ne mora biti i realizovana." 

Objekt radnje jesu znaci za vrednost. Pod znacima za vrednost treba razumeti sve 
premete koji su u propisanoj formi od strane ovlašćenih subjekata napravljeni i izdati 
na osnovu zakona i koji mogu da posluže kao sredstvo plaćanja određenih finansijskih 
obaveza, usluga 1 drugo, a koji ne predstavljaju novac. U suštini, znak za vrednost 
predstavlja dokaz da je lice koje tim znakom za vrednost raspolaže na osnovu prethod- 
nog činjenja, koje po pravilu podrazumeva određeno novčano davanje, steklo pravo 
da od izdavaoca tog znaka njegovim prezentiranjem zahteva određenu uslugu. Sam 
znak za vrednost u sebi nema neposredno inkorporisanu vrednost, već samo označava 
određenu novčanu vrednost koja se realizuje njegovom upotrebom. Pored sudskih tak- 
senih i poštanskih maraka, to mogu biti koverti za pisma na kojima je utisnuta vrednost 
poštarine, dopisne karte na kojima je utisnuta vrednost poštarine, blanketi na kojima je 
utisnuta taksena vrednost i metalni ili plastični žetoni za korišćenje automata i uslužnih 
aparata. Sudska praksa stoji na stanovištu da znake za vrednost predstavljaju i bonovi 
za gorivo (OS u Beogradu KZ. 463/09). Takođe prema stavu sudske prakse, znacima 
za vrednost smatraju su i markice za prevoz gradskim saobraćajem, te krivično delo 
postoji u slučaju kada je okrivljeni pomoću aparata za fotokopiranje u boji sačinjavao 
markice da bi potom tzv. zumbanje markica vršio pomoću aparata koji je sam napravio 
(OS u Beogradu Kz. 792/92). Prisutno je mišljenje da ovde spadaju i kontrolne akcizne 
markice kojima se obeležavaju određeni proizvodi poput, alkoholnih pića i cigareta. 
Kako se navodi, iako akcizna markica ne sadrži kao sastavni element i oznaku novčane 
vrednosti, treba je smatrati znakom za vrednost jer u sebi inkorporiše određenu novča- 
nu vrednost poreza na promet proizvoda koji se njima obeležavaju (Stojanović, 2018: 
783). Smatra se nadalje, da i formular menice može biti objekt radnje ovog krivičnog 
dela (sama menica je hartija od vrednosti) (Stojanović, 2018: 783). Pod znacima za 
vrednost u smislu člana 112. stav 24. KZ smatraju se i strani znaci za vrednost. U istom 
smislu se izjašnjava i sudska praksa (AS u Beogradu Kž.1 Pol 22/10). Sporno je da li se 
znacima za vrednost smatraju i oni koji nisu više u upotrebi, npr. neponištene poštanske 
marke koje više ne mogu biti upotrebljene za plaćanje poštanskih usluga ali mogu imati 
filatelističku vrednost. Ispravan je stav da pojam znakova za vrednost treba određivati 
na isti način kao i kod određivanja pojma novca, što znači da se kao znaci za vrednost 
ne mogu smatrati oni koji nisu više u upotrebi (Srzentić, 1986: 553). Drugim rečima, 
krivično delo postoji samo onda kada se prave ili preinačuju oni znaci za vrednost koji 
su važili u momentu preduzimanja radnje izvršenja, tj. u vreme kada su lažni znaci za 


13 Vid. fus notu broj 40. 


vrednost napravljeni ili preinačeni pravi znaci za vrednost. Το što su kasnije dati znaci za 
vrednost prestali da važe, nije značajano za postojanje ovog krivičnog dela (VSS Kzz. 
57/97) (Stojanović, 2018: 784). 

Teži oblik krivičnog dela postoji ako ukupna vrednost znakova koji imaju značaj 
objekta radnje prelazi iznos od milion i pet stotina hiljada dinara, koji mora biti obuh- 
vaćen umišljajem učinioca. Treba reći da je ratio legis ove odredbe sporan budući da 
je s obzirom na pojedinačnu vrednost znakova za vrednost ovaj oblik krivičnog dela 
je u praksi teško ostvariv. 

Privilegovani oblik krivičnog dela čini ko odstranjivanjem žiga kojim se znaci za 
vrednost poništavaju ili kojim drugim načinom ide za tim da radi ponovne upotrebe 
ovim znacima da izgled kao da nisu upotrebljeni ili ko upotrebljene znakove ponovo 
upotrebi ili proda kao da važe. 

Radnja izvršenja se može ostvariti na jedan od sledećih načina: odstranjivanjem žiga 
kojim se znaci za vrednost poništavaju, na drugi način preinačenjem upotrebljenih znako- 
va za vrednost tako da im se da izgled kao da nisu upotrebljeni u nameri'* njihove pon- 
ovne upotrebe, ponovnom upotrebom već upotrebljenih znakova za vrednost i prodajom 
kao važećih prethodno upotrebljenih znakova za vrednost. Radnje izvršenja koje se sastoje 
u odstranjivanju žiga kojim se znaci za vrednost poništavaju i na drugi način preinačenju 
upotrebljenih znakova za vrednost tako da im se da izgled kao da nisu upotrebljeni u na- 
meri njihove ponovne upotrebe po svojoj prirodi predstavljaju pravljenje lažnih znakova 
za vrednost jer se od određenih predmeta koji više nisu znaci za vrednost, budući da su 
poništeni, stvaraju predmeti koji imaju izgled pravog znaka za vrednost (Atanacković, 
1991: 435). Za postojanje krivičnog dela nije od značaja da li se odstranjivanje žiga vrši 
upotrebom mehaničkih ili hemijskih sredstava ili postupaka, bitno je jedino da primenom 
datih postupaka već upotrebljeni znak za vrednost dobija izgled neupotrebljenog znaka. 
Krivično delo je dovršeno okončanjem radnje izvršenja. To znači da za postojanje kriv- 
ičnog dela nije od značaja da li je dati znak i upotrebljen. Upotreba već upotrebljenih zna- 
kova kao radnja izvršenja ovog oblika krivičnog dela podrazumeva da se ponovo upotrebi 
znak za vrednost kao da ranije nije već bio upotrebljen. U tom slučaju se ne vrši nikakva 
izmena datog znaka za vrednost kao na primer, u slučaju kada se poništene taksene marke 
ponovo lepe na dokument. Isto važi i za slučaj kada se upotrebljen znak za vrednost tj. 
znak za vrednost koji više ne važi, proda kao da važi (Babić, Marković, 2013: 252). 

Načelno posmatrano za postojanje krivičnog dela nije relevantno da li je kriv- 
ično delo učinjeno u odnosu na jedan ili više znakova za vrednost. Bez obzira na 
broj znakova za vrednost koji je u pitanju postoji jedno krivično delo. Međutim, ako 
pođemo od prethodno pomenute činjenice da je vrednost pojedinačnih znakova za 
vrednost veoma mala dolazimo do zaključka da je kod ovog krivičnog dela opravdana 
primena instituta delo malog značaja (član 18. KZ). 

Falsifikovanje znakova, odnosno" državnih žigova za obeležavanje robe, merila i 
predmeta od dragocenih metala (član 244a KZ) - Do donošenja ZID KZ iz 2012. godine 
ovo krivično delo nosilo je naziv falsifikovanje znakova za obeležavanje robe, mera 


14 Vid. fus notu broj 40. 
15 U pitanju je terminološki neprikladna formulacija jer je pojam „odnosno“ sinonim za: upravo, to 
jest, ili. Grupa autora, Rečnik srpskog jezika, Novi Sad 2007, 861. 

i tegova. Iako je iz naziva krivičnog dela proizlazilo da se njime osim falsifikovanja 
znakova za obeležavanje robe inkriminiše i falsifikovanje mera 1 tegova, ono je, usled 
propusta zakonodavca, obuhvatalo samo falsifikovanje znakova za obeležavanje robe. 

Blanketna priroda ovog krivičnog dela upućuje na primenu odgovarajućih propisa 
koji su sadržani u sledećim aktima: Zakonu o standardizaciji (,,Službeni glasnik RS“, 
br. 36/09 1 46/15), Zakonu o mernim jedinicama i merilima (,,Službeni list SRJ", br. 
80/94, 83/94 1 12/98), Pravilniku o merilima (,,Službeni glasnik RS“, br. 3/18), Uredbi o 
određenim zakonskim mernim jedinicama i načinu njihove primene (,,Službeni glasnik 
RS“, br. 43/11), Zakonu ο metrologiji (,,Službeni glasnik RS“, br. 15/16), Zakonu ο 
kontroli predmeta od dragocenih metala (,,Službeni glasnik RS“, br. 36/11 1 15/16) i dr. 

Prvi oblik krivičnog dela čini ko u nameri da ih upotrebi kao prave, napravi lažne 
pečate, žigove, marke ili druge znakove za obeležavanje domaće ili strane robe koji- 
ma se žigošu drvo, stoka ili kakva druga roba ili ko u istoj nameri takve prave znakove 
preinači ili ko takve lažne ili preinačene znakove upotrebi kao prave. 

Radnja izvršenja je alternativno predviđena i može se ostvariti kao: pravljenje 
lažnih pečata, žigova, marke ili drugih znakove za obeležavanje domaće ili strane robe 
kojima se žigošu drvo, stoka ili kakva druga roba, preinačenje pravih znakova i upo- 
treba lažnih ili preinačenih znakova. Pravljenje lažnih znakova za obeležavanje robe 
pretpostavlja da postoje pravi znaci i da se oni falsifikuju (Tahović, 1957: 457). Prein- 
ačenje, podrazumeva njihovo prepravljanje u smislu dodavanja ili brisanja nečeg što 
predstavlja sastavni deo znaka za obeležavanje robe. Upotreba lažnih ili preinačenih 
znakova za vrednost jeste njihovo korišćenje u svrhu kojoj su namenjeni. Krivično 
delo je dovršeno pravljenjem lažnih ili preinačenjem pravih znakova za obeležavanje 
robe uz postojanje namere da se upotrebe kao pravi ili njihovom upotrebom. 

Objekt radnje jesu pečati, žigovi, marke ili drugi znaci za ili korisnike uslu- 
ga obeležavanje domaće ili strane robe kojima se žigošu drvo, stoka ili kakva druga 
roba. Το su znaci koji su propisani od strane nadležnih državnih organa i koji garantuju 
određeni kvalitet ili kvantitet neke robe. Po pravilu, dati znaci daju se određenoj robi na- 
kon izvršene kontrole robe od strane ovlašćenih subjekta. Treba naglasiti da to nisu zna- 
ci kojima proizvođač obeležava svoju robu radi označavanja vrste, kvaliteta ili drugih 
karakteristika (Marković, Popović, 2017: 150-170).5 Ukoliko bi neko napravio ili up- 
otrebio takve znake, ne bi postojalo ovo, već krivično delo neovlašćene upotrebe tuđeg 
poslovnog imena i druge posebne oznake robe ili usluga (član 238. KZ) koje čini onaj 
ko se u nameri da obmane kupce ili korisnike usluga posluži tuđim poslovnim imenom, 
tuđom geografskom oznakom porekla, tuđim žigom ili tuđom drugom posebnom ozna- 
kom robe ili usluga ili unese pojedina obeležja ovih oznaka u svoje poslovno ime, svoju 
geografsku oznaku porekla, svoj žig ili svoju drugu posebnu oznaku robe ili usluga. 

Drugi oblik krivičnog dela čini ko u nameri da ih upotrebi kao prave napravi laž- 
na uverenja o odobrenju tipa merila i uverenja o overavanju merila, odnosno žigove i 
druge znakove usaglašenosti kojima se žigošu merila i predmeti od dragocenih metala 


16 U datom smislu „žig“ je naziv za subjektivno pravo industrijske svojine, koje za predmet zaštite 
ima oznaku (znak, marku) kojom nosilac žiga obeležava svoj proizvod ili uslugu u privrednom pro- 
metu u cilju njihovog razlikovanja od iste ili slične robe ili usluge drugog subjekta. Sama oznaka 

nadležnog državna — Zavoda za intelektualnu svojinu i upisom u registar Zigova. 


u smislu propisa kojima se uređuju metrologija i kontrola predmeta od dragocenih 
metala ili ko u istoj nameri original uverenja, odnosno prave državne žigove i druge 
znakove usaglašenosti preinači ili ko takva lažna ili preinačena uverenja, odnosno 
državne žigove i druge znakove usaglašenosti upotrebi kao prave. 

Radnja izvršenja je alternativno predviđena i može se ostvariti kao: pravljenje 
lažnih uverenja o odobrenju tipa merila i uverenja o overavanju merila, odnosno Žigo- 
va 1 drugih znakova usaglašenosti kojima se žigošu merila i predmeti od dragocenih 
metala u smislu propisa kojima se uređuju metrologija i kontrola predmeta od drago- 
cenih metala, preinačenje original uverenja, odnosno pravih državnih žigova 1 drugih 
znakova usaglašenosti 1 upotreba lažnih ili preinačenih uverenja, odnosno državnih 
žigova 1 drugih znakova usaglašenosti ili njihova upotreba. Krivično delo je dovršeno 
pravljenjem lažnih ili preinačenjem pravih uverenja o odobrenju tipa merila i uverenja 
o overavanju merila, odnosno žigova i drugih znakova usaglašenosti kojima se žigošu 
merila i predmeti od dragocenih metala u smislu propisa kojima se uređuju metrologi- 
ja i kontrola predmeta od dragocenih metala uz postojanje odgovarajuće namere ili 
njihovom upotrebom u svrhu kojoj su namenjeni. 

Objekt radnje ovog oblika krivičnog dela jesu dve vrste uverenja: prva — uverenja 
o odobrenju tipa merila i druga — uverenja o overavanju merila, odnosno Zigova i drugih 
znakova usaglašenosti kojima se žigošu merila i predmeti od dragocenih metala u smis- 
lu propisa kojima se uređuju metrologija i kontrola predmeta od dragocenih metala." 

Subjektivno biće oba oblika krivičnog dela u slučaju pravljenja i preinačenja 
predmeta koji ima značaj radnje izvršenja čine direktni umišljaj i odgovarajuća nam- 
era, a u slučaju njihove upotrebe, to je direktni ili eventualni umišljaj. 


ZAVRŠNE NAPOMENE 


Krivična dela falsifikovanja predviđena u glavi krivičnih dela protiv privrede 
čine podgrupu krivičnih dela formiranu prema njihovog načinu ostvarivanja odnosno, 
delatnostima koje u okviru predviđenih bića imaju značaj radnje izvršenja. 

Za razliku od jednog broja krivičnih dela iz ove grupe koja predstavljaju posebne 
oblike prevare (krivično delo prevare u obavljanju privredne delatnosti /član 223. 


17 Uverenje o odobrenju tipa merila izdaje se od strane nadležne Direkcije ako se u predviđenom pos- 
tupku (po pravilu to je opšti upravni postupak) utvrdi da određeni tip merila ispunjava propisane zahteve. 
Uverenje o odobrenju tipa merila izdaje se na osnovu zahteva ovlašćenog domaćeg proizvođača, 
ovlašćenog uvoznika, odnosno ovlašćenog distributera stranog proizvođača merila. Dato uverenje se 
objavljuje u službenog glasilu Direkcije. Overavanje merila takođe vrši Direkcija nakon sprovedenog 
postupka pregleda merila čime se potvrđuje da je merilo u skladu sa odobrenim tipom merila, odnosno 
da ispunjava propisane metrološke zahteve. Direkcija je dužna da na zahtev vlasnika, odnosno korisnika 
merila izda uverenje o overavanju merila i kada je merilo žigosano (čl. 22—23. Zakona o metrologiji). 
Dražavni žig je oznaka stepena finoće kojom se potvrđuje usaglašenost predmeta od dragocenih metala 
sa propisanim zahtevima, kao i to da je predmet od dragocenog metala izrađen u finoći jednakoj ili većoj 
od propisane za taj stepen finoće, a manjoj od narednog stepena finoće. Predmet od dragocenog metala 
je nakit, roba zlatara, kujundžije ili časovničara, kao 1 bilo koji drugi predmet napravljen od dragocenog 
materijala ili njegovih legura koji sadrži sve potreben delove koji ga čine kompletnim (član 1. Zakona o 
kontroli predmeta od dragocenih metala). 

KZ/), pronevere (krivično delo pronevere u obavljanju privredne delatnosti /član 224. 
KZ/) ili zloupotrebe poverenja (krivično delo zloupotrebe poverenja u obavljanju 
privredne delatnosti /član 224a KZ/) i koja shodno tome, imaju nameru pribavljanja 
protivpravne imovinske koristi predviđenu kao osnovno subjektivno obeležje bića i 
pribavljanje imovinske koristi u odgovarajućem iznosu kao kvalifikatornu okolnost, 
inkriminacije krivičnih dela falsifikovanja ne sadrže lukrativnu nameru niti pribavl- 
jenu imovinsku korist kao osnovno ili dopunsko obeležje. Izuzetak predstavlja jedino 
krivično delo falsifikovanja i zloupotrebe platnih kartica (član 243, st. 2-4. KZ) kod 
kojeg pribavljanje protivpravne imovinske koristi u odgovarajućem iznosu ima Značaj 
kvalifikatorne okolnosti. 

No i pored toga, može se reći da krivična dela falsifikovanja, jednako kao i veći- 
na krivičnih dela protiv privrede sa sličnim zakonskim formulacijama, spadaju u fi- 
nasijski kriminalitet u širem smislu budući da je njihovo vršenje motivisano sticanjem 
odgovarajuće imovinske koristi, a što je moguće zahvaljujući prirodi predmeta koji 
predstavljaju objekte radnje ovih krivičnih dela tačnije rečeno, zbog uloge i značaja 
koji ti predmeti imaju za odvijanje odgovarajućih privrednih tokova — novac, hartije 
od vrednosti, platne kartice, znaci za vrednost i znaci i državni žigovi za obeležavanje 
robe, merila i predmeta od dragocenih metala. 

Kada kažemo da je vršenje krivičnih dela falsifikovanja koja su predviđena u gla- 
vi krivičnih dela protiv privrede motivisano sticanjem odgovarajuće imovinske koristi 
tada imamo u vidu motiv koristoljublja za koji se smatra da postoji kada predstava 
o cilju koji se sastoji u postizanju materijalne koristi, inicira (pokreće) preduzimanje 
odgovarajuće radnje izvršenja i otuda ovaj motiv po svojoj prirodi predstavlja ,,nešto 
više“ od „obične“ namere sticanja protivpravne imovinske koristi (Delić, 2016a: 110). 

Budući da nije predviđen kao obeležje bića ovih krivičnih dela'* motiv koris- 
toljublja, u skladu sa opštim pravilima (član 54, stav 1. KZ), svoje krivičnopravno 
dejstvo ostvaruje na planu kažnjavanja kao fakultativna otežavajuća okolnost. Naime, 
jedna od okolnosti koje sud mora uzeti u obzir prilikom redovnog odmeravanja kazne 
jesu ,,pobude iz kojih je krivično delo učinjeno“. Date pobude po svojoj prirodi mogu 
biti pozitivne i negativne odnosno, kao i druge relevantne okolnosti, mogu biti valo- 
rizovane kao olakšavajuće ili otežavajuće okolnosti. Nesporno je da motiv (pobuda) 
koristoljublja predstavlja negativnu pobudu i uvek ima značaj otežavajuće okolnosti 
tj. okolnosti koja može opravdati (argumentovati) odmeravanje kazne koje se kreće 
u pravcu maksimuma kazne propisane za dato krivično delo. Osim ove primarne, 
neposredne i konkretne funkcije — predstavlja kriterijum za redovno odmeravanje 
kazne, motiv koristoljublja ima i drugu, sekundarnu, posrednu i apstraktnu funkciju 
— preko svoje suštinske povezanosti sa psihološkim supstratom umišljaja determiniše 
jačinu prekora koji se može uputiti učiniocu krivičnog dela i u tom smislu indirektno 
implicira i veći stepen socijalno-etičkog prekora (Delić, 20160: 131-132).!? 


18 U glavi krivičnih dela protiv privrede motiv koristoljublja predviđen je kao dopunsko obeležje bića 
tj. kao kvalifikatorna okolnost jedino kod krivičnog dela odavanje poslovne tajne (član 240, stav 2. KZ). 
! O tome na koji način etički vrednovane pobude koje imaju značaj olakšavajućih ili otežavajućih 
okolnosti, i pored toga što ne ulaze u sastav krivice kao složene zakonske kategorije, ostvaruju uticaj na 
krivicu, odnosno na njeno stepenovanje. 


92 


Finansijski kriminalitet 


Na kraju treba napomenuti i to da u svim slučajevima kada je kod pojedinih ob- 
lika krivičnih dela falsifikovanja iz ove glave (član 241, stav 4. KZ; član 243. stav 5. 
KZ; stav 244, stav 3. KZ i član 244a, st. 1-2. KZ) propisano da će se učinilac kazniti 
kaznom zatvora ili novčanom kaznom, u skladu sa opštim pravilom (član 48, stav 2. 
KZ), ukoliko sud kao glavnu kaznu izrekne kaznu zatvora tada motiv koristoljublja 
daje mogućnost izricanja novčane kazne kao sporedne kazne. 

CRIMINAL OFFENCESS OF FALSIFICATION WHICH ARE 
PROSCRIBE IN THE GROUP OF CRIMINAL OFFENCESS 
AGAINST THE ECONOMY IN THE LIGHT OF CHANGES AND 
ADDITIONS FROM 2012 AND 2016 


In this paper the author discussed the crimes of falsification which are proscribed 
in the group of criminal offences against the economy. Those are the following crimes: 
counterfeiting money (article 241CC), falsification of trade bills (article 242 CC), 
falsification and abuse of credit cards (article 243 CC), falsification of stamps of val- 
ue (article 244 CC) and falsification of stamps, marks of state for labeling of goods, 
measures and objects made out of precious metals (article 244a CC). The legal nature 
and importance of these crimes determined the content and structure of the work 
in which some important basic and extended characteristics of the beings of crimes 
where shown and critically analysed. Regarding certain issues in the given context of 
discussion, the author pointed out relevant theoretical grounds as well as exemplary 


views of judicial practice, and also presented appropriate conclusions supported with 
appropriate arguments. In the notes at the end of the work the author ascertained that 
the crimes of falsification from this group, as well as most of crimes against economy 
belong to financial crime in the wider sense since their motive is the acguisition of 
material benefit. 

KEY WORDS: Crimes of falsification; crimes against economy, the crime of 
counterfeiting money; the crime of falsification of trade bills; the crime of falsifica- 
tion and abuse of credit cards; the crime of falsification of stamps of value; the crime 
of falsification of stamps, marks of state for labeling of goods, measures and objects 
made out of precious metals. 

PORESKI RAJEVI 
Jovan Ćirić! 


U nameri da privuku strani kapital, neke zemlje, ili delovi nekih zemalja, smanjuju 
poreske stope ili prave neke druge poreske pogodnosti. Neke zemlje takođe zanemaru- 
ju pitanje porekla kapitala. U ovom članku autor govori o tim problemima. Reč je o 
fenomenu poreskih rajeva, fenomenu koji ima različite pravne, ali pre svega ekonomske 
aspekte i implikacije. U tom smislu treba imati u vidu i istorijske aspekte, pa tako Jovan 
Ćirić započinje ovaj članak pričom o rimskom imperatoru Vespazijanu, koji je govorio 
da novac ne smrdi. To znači da je važno samo to da se privuče novac. Imajući to u vidu, 
poreski rajevi mogu igrati vrlo važnu ulogu. Pored toga, poreski rajevi mogu ukazivati 
da se radi o pranju novca. U tom smislu, poreski rajevi i borba protiv organizova- 
nog kriminala se nalaze međusobno suprotstavljeni. U poreskim rajevima obično niko 
ne postavlja pitanje porekla nečijeg novca. U današnjem svetu postoji Zed, pohlepa 
za stranim investicijama i svaka zemlja pokušava da privuče strani kapita, pa niko ne 
postavlja pitanje da li je novac čist ili prljav. To je zbog toga što strani kapital, novac, 
investicije, nevezano od toga da li je novac prljav, može omogućiti nove fabrike, nove 
puteve, nove bolnice, nova radna mesta za domaće stanovništvo. Tako strani kapital 
može biti vrlo koristan za ekonomski prosperitet jedne zemlje. Da bi obezbedile ekon- 
omski prosperitet svoje zemlje, vlade tih zemalja uvode različite pogodnoszi i mere za 
privlačenje stranog kapitala. Neki sociolozi kažu da se u osnovi ekonomskog prosperite- 
ta SAD nalazi novac iz drugih delova sveta, uključujući tu i prljav novac. Imajući to u 
vidu, ne može se više govoriti da su poreski rajevi neka mala egzotična ostrva. Naprotiv, 
zvanični podaci govore da su poreski rajevi obično bogate i razvijene zemlje, kao što su 
SAD, Švajcarska, Nemačka, Singapur, Hong Kong, Dubai. Autor ovog teksta govori o 
tome i postavlja pitanje da li su i mere za podsticanje stranih investicija, koje su pre ne- 
koliko godina bile uvedene od strane srpske vlade, na neki način isto što i poreski rajevi. 
Autor misli da to nije tačno, zato što je u Srbiji reč o proizvodnom, a ne špekulativnom 
kapitalu. Ne možemo govoriti o poreskim rajevima ako neke bogate, velike, poznate 
kompanije iz drugih zemalja dolaze u Srbiju. I pored toga ponekad nije lako napraviti 
razliku između proizvodnog i špekulativnog kapitala. Zbog toga se ne može reći da su 
poreski rajevi fenomen koji se može okarakterisati kao nešto potpuno negativno. 

KLJUČNE REČI: Poreski rajevi, strani kapital, pranje novca, podsticanje in- 
vesticija, SAD 


! Sudija Ustavnog suda Republike Srbije, email: jovan.ciric@ustavni.sud.rs. 

Kada se pomene termin, ,,poreski rajevi“, onda veliki deo najšire laičke javno- 
sti ima asocijacije ili na izbegavanje poreza, tj. poresku utaju, ili na ,,pranje novca", 
ili na neki drugi vid, ako ne baš kriminalne, onda bar ne mnogo moralne delatnosti. 
No, da li je baš tako? Da li su poreski rajevi sinonim za nešto što nije baš moralno? 
U današnje vreme kada se svaka zemlja trudi da privuče što veći broj - obim stranih 
investicija, na poreske rajeve se više ne može gledati na takav način da je to nešto baš 
tako i toliko nemoralno i protivzakonito. 

Ipak, bez obzira na sve to, svaku priču o porezima, pa i o tzv. ,,poreskim raje- 
vima“, mogli bismo ipak započeti pričom o poreskoj utaji, a to znači i legendarnom 
pričom o čuvenom mafijašu Al Kaponeu. On, naime, kao što je poznato, nije odgo- 
varao ni za jedno od brojnih ubistava, niti za neko drugo slično krivično delo, ali 
je zato „pao“ zbog poreske utaje. Već sama ta činjenica govori dosta o američkom 
društvenom sistemu, njihovom pragmatizmu, ali i o mnogo čemu drugom. Godine 
1931. ΑΙ Kapone je bio uhapšen i osuđen zbog utaje poreza u periodu 1925-1929. Is- 
tražitelji su naime, ustanovili da je Al Kapone živeo raskošnim životnim stilom, a da 
pri tom nije podnosio poreske prijave za period od 1925 do 1929. Zaključili su da on 
ne može ,,opravdati" svoj raskošni životni stil, te da može biti osuđen za utaju poreza 
bez potrebe za čvrstim dokazima i svedočenjima u vezi drugih zločina i da to može 
biti sasvim dovoljno da se država vrlo delotvorno obračuna sa ovim kriminalcem 
(Bryson, 2013: 116-117). 

Međutim, priča o porezima, pa i poreskim rajevima, starija je i od priče o Al 
Kaponeu. Naime, prema nekim izvorima, praksa izbegavanja poreza postojala je 
još u Antičkoj Grčkoj. Neka grčka ostrva su u tom smislu služila kao skladišta za 
robu pomorskih trgovaca, kako bi oni izbegli plaćanje poreza koji je nametnula Atina 
kao jedan od najmoćnijih polisa.? To kada pojedine moćne države nameću drugima 
odgovarajuće (pravne) norme i načine ponašanja, nije dakle od juče. I danas pojedine 
moćne države nameću ostalim državama pravne norme i pravila ponašanja i kada je 
reč o porezima i uopšte, o čemu god da je reč. 

Ništa novo pod kapom nebeskom, ili kako bi se to na latinskom reklo: ,,Nihil 
novi sub sole“. Imajući to u vidu, treba svakako pomenuti i priču iz vremena Antičk- 
og Rima o tome da novac ne smrdi. (Pecunia non olet). Prema legendi, rimski car 
Vespazijan je bio uveo porez na uriniranje, što je kod njegovog sina Titusa izazvalo 
gađenje i zgražavanje. Vespazijan je onda uzeo jedan zlatnik, dao ga svom sinu i 
naterao ga da ga pomiriše i da mu kaže šta oseća. Sin je odgovorio da ne oseća ništa, 
a otac Vespazijan mu je rekao da taj zlatnik potiče iz tog poreza na uriniranje. Tada 
je nastala izreka koja je aktuelna i do dana današnjeg da novac ne smrdi, izreka koja 
dobro odslikava pragmatični duh ne samo starih Rimljana (Ćirić, 2012: 552-563). 

Jednostavno rečeno, ne samo u današnjem svetu, ali danas pogotovu, postoji vrlo 
izražena želja pojedinaca, pa i država u celini da privuku strane investicije, uz jednostavnu 
konstataciju da „novac ne smrdi“, te da ekonomska korist od tako prikupljenih sredstava, 
može biti višestruka. Takav pragmatični način gledanja na stvari, naslanja se na način 


2 wwwats.rs/page/stories/st/story/13/ekonomija/22721 12/poreski-rajevi-ofsor-firme-i-lazni-direktori.html. 

razmišljanja koji kaže da nije važno da li je mačka crna ili bela, već je jedino važno da 
lovi miševe.? Sve to praktično znači, da ako nešto donosi korist, to ima svoju značajnu 
važnost i vrednost. Ili, rečeno na jedan drugi način, moglo bi se takođe konstatovati i to 
da ništa ne uspeva tako dobro kao uspeh. Ako je nešto korisno i donosi uspeh i dobitak, 
naročito za većinu ljudi, onda se neke stvari moraju tolerisati. Do jedne određene mere, 
ili možda i preko te mere? A to pre svega znači da pitanje da li je u konkretnom slučaju 
reč o prljavom, ili čistom novcu, ne bi trebalo da bude u prvom planu. Zamislimo dakle 
jednu malu i pre svega siromašnu sredinu, državu, društvenu zajednicu, koja kuburi sa 
investicijama, sa infrastrukturom, sa nezaposlenošću, sa nerazvijenim sistemom obrazo- 
vanja i zdravstva. Zamislimo i da joj se na neki način ponudi da određeni stranac, strani 
investitor, ili pak domaći preduzetnik, izgradi nove puteve, bolnice, škole, otvori nove 
fabrike i zaposli nezaposlenu omladinu. Da li će vlasti u toj sredini puritanski insistirati na 
tome da je u konkretnom slučaju reč o „prljavom novcu“ i da se svega toga treba lišiti zato 
što je novac „prljav“, ili će ipak prihvatiti sva ta sredstva, pa u tom smislu čak i stimulisati 
investitore da dalje investiraju svoj novac, svoj kapital? 

Imajući to sve u vidu, dolazimo i do ekonomsko-kriminološkog pojma ,,poreski 
raj“. Poreski raj predstavlja državu ili teritoriju neke države na kojoj ne postoje određene 
kategorije nekih poreza, ili su poreske stope niske, te je moguće ostvariti visok ste- 
pen zaštite privatnosti u pogledu bankarskih i poslovnih tajni (Obradović-Ćuk et al, 
2016: 120-138). Zemlje poreski rajevi su odlučile da privuku što veći obim stranog 
kapitala. One to čine putem niskih ili nultih poreskih stopa, brojnih podsticaja, izuzeća 
ili oslobođenja, kao i putem pružanja ostalih povoljnih institucionalnih pretpostavki za 
efikasno poslovanje. Ove zemlje su odlučile da intenzivnom poreskom konkurencijom 
pokušaju da se izdiferenciraju, da budu drugačije u odnosu na ostale zemlje kao povo- 
ljna mesta za ulaganje, odnosno da postanu poreski rajevi (Obradović-Ćuk et al, 2016: 
120-138). U tom smislu bi se moglo postaviti i pitanje da li sistemsko rešenje kojem 
se pribegava i kod nas, a tiče se podsticaja za strane investitore u iznosu od pet, ili čak 
deset hiljada evra po novootvorenom radnom mestu, na neki način predstavlja ono što 
se u klasičnom smislu naziva ,,poreski raj“. To pitanje ćemo još posebno elaborirati, ali 
ono što želimo ovde da istaknemo, jeste to da „poreski rajevi“ sami po sebi, a priori ne 
moraju biti nešto što je baš samo negativno. U svakom slučaju, kod ,,poreskih rajeva“ 
korist može biti obostrana — za domaću zemlju nove fabrike i nova radna mesta, te opšte 
ubrzavanje privredne aktivnosti, a za strane investitore makar niže stope oporezivanja i 
drugih socijalnih davanja, te jeftinija radna snaga. 

U svakom slučaju, pod poreskim rajem podrazumevamo zemlju koja nastoji 
da privuče strani kapital kroz striktno poštovanje načela bankarske tajne, odnosno 
,nepitanje“ za poreklo novca, a jedna od karakteristika poreskog raja je nedostatak 
efektivne razmene informacija sa inostranstvom (Obradović-Ćuk, 2016: 120-138). To 
znači da je onom kapitalu koji uđe u neki poreski τα], najčešće veoma teško ući u trag, 
odnosno utvrditi da li je u pitanju „prljav ili čist“ novac. I u tome je upravo glavna 
primamljivost „poreskih rajeva“, možda dakle ne toliko u niskim poreskim stopama 


3 Tvorac ekonomskih reformi, kineskog „ekonomskog čuda“, Deng Sjaoping, ostavio je Kinezima leg- 
endarno zaveštanje da „nije važno da li je mačka crna ili bela — ako uspešno lovi miševe“ (www.politika. 
rs/scc/clanak/68008/Nije-vazno-da-li-je-macka-crna-ili-bela). 


i pogodnostima koje iz toga proizilaze, koliko u činjenici da će vas u poreskim raje- 
vima retko ko pitati za poreklo vašeg novca — kapitala. Treba ovde napomenuti da su 
Bečka konvencija UN o borbi protiv trgovine narkoticima iz 1988. i „Palermo“ kon- 
vencija UN ο transnacionalnom organizovanom kriminalu iz 2000., proširile područje 
primene zabrane pozivanja na bankarsku tajnu, a to je slučaj i sa odgovarajućim direk- 
tivama EU, a kada je reč o Srbiji, tu treba imati u vidu i odgovarajuće odredbe Zakona 
o bankama iz 2005., odnosno 2010. godine (Važić, 2011: 171-192). Bankarska tajna 
dakle više ne bi trebala da bude svetinja, ali, da li je u stvarnosti baš tako? I pored 
svega toga, danas se u bankama ,,opere“ mnogo novca dobijenog aktivnostima orga- 
nizovanog kriminala. Možda se jedan od odgovora na pitanje zašto je to tako, nalazi 
i u tzv. privatnom bankarstvu. Privatno bankarstvo je u stvari redovno bankarstvo, tj. 
sektor koji pruža usluge izuzetno bogatim klijentima (koji imaju depozit u iznosu od 
najmanje jednog miliona američkih dolara). Velike banke naplaćuju svojim mušteri- 
jama honorar za upravljanje njihovom aktivom, kao i za pružanje specijalizovanih 
usluga.“ Usluge tzv. „privatnih banaka“ prevazilaze uobičajene bankarske usluge i 
podrazumevaju savetovanje u pogledu investiranja, imovinskog planiranja, obraču- 
na i plaćanja poreza, otvaranja takozvanih ,,off-shore“ računa, kao i uključivanja u 
komplikovane procedure osmišljene sa ciljem da se obezbedi poverljivost finansijskih 
transakcija. Privlačnost privatnih banaka za pranje novca je u tome što ,,privatne“ 
banke u stvari „prodaju“ tajnost klijentima koji žele da peru novac. Tako na primer 
»Citybank“, jedan od najvećih aktera u pranju novca, sa 180 hiljada zaposlenih, ujed- 
no je inajveća banka u SAD, koja funkcioniše širom sveta u oko 100 zemalja, ima 700 
milijardi dolara poznate aktive i preko 100 milijardi dolara aktive na tajnim računima 
klijenata u privatnim bankama. ,,Citybank“ pruža privatne bankarske usluge u 30 ze- 
malja, što je globalno posmatrano, najveći procenat u odnosu na druge privatne banke 
u Americi.* Privatno bankarstvo dakle ne treba mnogo razlikovati od poreskih rajeva, 
štaviše, to su dve vrlo povezane stvari. 

Treba u tom smislu reći da i banke koje posluju u Srbiji, poznaju tzv. ,,privatno 
bankarstvo“. Privatno bankarstvo je personalizovana finansijska usluga koja za cilj 
ima ispunjenje finansijskih potreba klijenata - fizičkih lica, koji ostvaruju značajnije 
lične prihode zahvaljujući kojoj je takvim klijentima omogućena koordinacija i kon- 
solidacija svih aktivnosti vezanih za poslovanje sa bankom." Tako u filijali ,, Unikredit 
banke“ koja nema šaltere već sobe za prijeme takvih klijenata, uz piće se može ugov- 
oriti povoljna kamata na depozit, uložiti na berzi ili napraviti penzijski plan. Klijent 
dobija mobilni telefon svog bankara i može ga pozvati u svakom trenutku." Privatno 
bankarstvo pruža i usluge ,,off-shore bankinga“, dakle savetovanje klijenata o tome 
gde da investiraju svoj kapital u inostranstvu. Naplaćivanje transakcionih usluga, pr- 


4 Možda bi se sa izvesnim cinizmom moglo reći da je taj honorar u stvari provizija za , nepostavljanje 
pitanja“ „odakle taj novac?“ Stvar je praktično u tome da takve banke, za razliku od redovne situaci- 
je,procedure, poslovanja, jednostavno zažmure i ne postavljaju pitanje da li je novac prljav, ili čist, već 
prihvataju svaki novac, svaki ulog, svaki kapital, bez obzira da li i koliko on bio čist, tj. prljav. 

> J. Petras, ,,Prljav novac u temelju rasta Sjedinjenih Američkih Država“ dostupno na: www.mondial- 
isation.ca/index.php?context=va&aid=12569. 

é Wwww.hypo-alpe-adria.rs/home.nsf/pages/stanovni%C5%A Itvo-privatno-bankarstvo-95. 

7 www.biznisnovine.com/cms/item/sr.html?view=story &id=3233&sectionId=3. 

venstveno zavisi od obima tih transakcija i u dogovoru sa klijentom banka će odrediti 
iznos provizije.$ 

Sve u svemu, u jednoj izolovanoj sobi sastanu se u „četiri oka“, čovek koji u 
svojoj „torbi“ nosi ,,milionske iznose“ i bankarski službenik, koji bi trebalo da bude 
baš toliko savestan i moralan, pa da ,,priupita“ dotičnog klijenta za poreklo novca, 
da time svoju banku liši zarade, a sebe izloži, u najmanju ruku grdnji, pa možda i 
kazni, koju bi mu izrekli njegovi šefovi, pogotovu danas kada su svi ,,gladni" novih, 
svežih investicija 1 kapitala. Sa jedne strane postoje i FATF (Financial Action Task 
Force), Moneyval (Ćirić, 2010: 41-51) kao i druge međunarodne organizacije koje 
imaju za zadatak da promovišu i razvijaju nacionalnu i međunarodnu strategiju i poli- 
tiku saradnje u borbi protiv pranja novca i finansiranja terorizma (Mijalković et al, 
2011: 109-128), a sa druge strane razne velike i male svetske banke razvijaju sisteme 
tzv. , privatnog bankarstva“, čime u stvari direktno potpomažu i omogućavaju pranje 
novca, te na neki način uvek iznova aktuelizuju tematiku prljavog novca i pranja nov- 
ca (Petrović, 2010: 161-182). 

Jedan američki profesor sociologije, James Petras, u tekstu indikativnog naslo- 
va: „Prljav novac u temelju rasta Sjedinjenih Američkih Država"? iznosi procenu 
po kojoj se prljav novac, kao posledica korupcije, slivao iz blagajni zemalja "trećeg 
sveta" i zemalja u tranziciji (postkomunističkih zemalja), u blagajne zapadnih zemalja 
u iznosu od 20 do 40 milijardi dolara godišnje. Po njegovom mišljenju, ovo čak i nije 
dovoljno precizna procena. " Petras takođe kaže i sledeće: „Procena količine prljavog 
novca (opranog novca stečenog kriminalom i korupcijom), koji se slivao u američke 
blagajne tokom devedesetih godina prošlog veka, iznosi okvirno između 3.000 1 5.500 
milijardi dolara. Ova procena ukazuje na pokrivanje dela deficita američkog budžeta 
kombinovanim tokovima opranog i prljavog novca, održavajući ga na taj način u rav- 
notezi, uz robnu trgovinu, sa iznosom od nekoliko stotina milijardi dolara godišnje. 
Kako stvari stoje, američki komercijalni deficit je oko 300 milijardi dolara. Bez prl- 
javog novca u američkoj ekonomiji, inostrano poslovanje i životni standard američkih 
građana bi opali, vrednost dolara bi oslabila, raspoložive investicije i pozajmljeni kap- 
ital bi presušili i Vašington više ne bi mogao da održi svoju globalnu imperiju." 

Nadovezujući se na priču o pranju novca i privatnom bankarstvu, treba reći i to da 
se danas polovina svetske trgovine realizuje kroz poreske rajeve, iako oni realizuju man- 
je od 3 odsto svetskog BDP-a. U poreskim rajevima se nalazi između 8 1 21 hiljade mili- 
jardi USD, od ukupno 123 hiljade milijardi, tj. između 6,5 1 17 odsto bogatstva u privat- 
nom vlasništvu, dok u njima živi svega 0,8% svetskog stanovništva. Prema procenama 
OECD, zemlje u razvoju godišnje izgube između 15 i 50 milijardi USD. Švajcarska je 
postala, a u stvari uvek je i bila, vodeći ,,off-shore“ centar u 2014. sa 2,7 hiljade milijardi 
USD bogatstva iz inostranstva, što čini 25 odsto ukupnog bogatstva u ,,off-shore“ zona- 
ma. Veliki izazov za Švajcarsku u poslednje vreme predstavljaju Hong-Kong i Singapur 
za koje se vezuje 15 odsto globalnih ,,off-shore“ sredstava u 2014 (Obradović-Ćuk, 


2016: 120-138). U tom smislu, Financial Secrecy Index otkriva da najznačajniji pružao- 


8 www.emg.rs/vesti/srbija/37846.html. 

ci usluga koje podrazumevaju finansijsku diskreciju nisu više mala, siromašna, egzotič- 
na ostrva, već neke od najvećih i najbogatijih svetskih zemalja. ? 

U 2018. godini prema Financial Secrecy Index, sledeće zemlje zauzimaju vodeće 
mesto na listi poreskih rajeva: Švajcarska, pa odmah zatim SAD, zatim Kajmanska 
ostrva, pa Hong-kong, Singapur, Luksemburg, Nemačka, Tajvan, Dubai.!* Dakle ipak 
se ne može reći da u potpunosti dominiraju mala egzotična ostrva, već se na toj listi 
nalaze i tako velike ekonomije i pravni sistemi kao što su Švajcarska, SAD, Nemačka, 
itd. No njih veoma retko ko ,,proziva“ i naziva poreskim rajevima. To u stvari govori 
da se i velike zemlje, pa tako i velike ekonomije, danas na svaki način trude da budu 
što konkurentnije i da u toj konkurentnosti posezanje za institutima i rešenjima iz 
„poreskih rajeva“ uopšte nije tako nelegalno, a još manje nelegitimna stvar. 

Danas se često konstatuje da su SAD najlakše mesto da se osigura anonimnost 
kompanija i ulagača, što potvrđuje i Mark Hays, viši savetnik u „Global Witness“ NGO 
koja se zalaže za finansijsku transparentnost. Povezano sa tim, u svom članku, izvesna 
Ana Swanson objašnjava: ,,How the US Became one of the Worlds Biggest Tax Ha- 
vens.“'* Tu je i analiza njujorške agencije „Blumberg“ koja iznosi paradoks da se Amer- 
ika nekada borila protiv utaje poreza, a da sada postaje „poreski raj“.'° 

Ako dakle i tako velike, moćne i bogate zemlje kao što je Amerika, počinju da 
na drugačiji način gledaju na poreze, poreske rajeve, utaju poreza i slično, zbog čega 
onda i male zemlje ne bi sledile jedan takav pragmatični pristup koji bi im omugućio 
odgovarajuću korist. Imajći sve to u vidu, korisno je pogledati ono što stoji na sa- 
jtu SIEPA, srpske Agencije za strana ulaganja i promociju izvoza koja je osnovana 
još 28.02.2001. Pored drugih stvari, kaže se tamo,'“ u Srbiji se nudi i najniža stopa 
poreza na dobit u Evropi, od 10%, a Srbija nudi i finansijsku pomoć potencijalnim 
investitorima. Bespovratna finansijska sredstva se mogu dodeliti za finansiranje in- 
vesticionih projekata u proizvodnom sektoru, sektoru usluga koje mogu biti predmet 
međunarodne trgovine i za strateške projekte iz oblasti turizma. Bespovratna sredstva 
se dodeljuju u iznosu od 4.000 do 10.000 evra po svakom radniku zaposlenom na 
neodređeno vreme u roku od tri godine od dana zaključenja ugovora. Za projekte od 
posebnog značaja — investicije čija vrednost iznosi najmanje 200 miliona evra i kojom 
se obezbeđuje najmanje 1.000 novih radnih mesta u periodu od najviše 10 godina od 
dana zaključenja ugovora o dodeli sredstava, bespovratna sredstva se dodeljuju u iz- 
nosu od 17% ukupne vrednosti investicija. 

Neko bi mogao reći da se sve ovo može tumačiti i kao želja Srbije da, približava- 
jući se idealu ,,poreskih rajeva“, parira konkurentima u privlačenju stranih investicija? 
Zar svako privlačenje stranih investicija, nije na neki način nešto što podseća na ideal 
„poreskog raja“? Naravno, moglo bi se pre svega postaviti pitanje kakva je korist za 
Srbiju od toga što ona praktično plaća strane investicije i ne znači li to da kada istekne 


12 Thidem 

9 https://www.financialsecrecyindex.com. 

14 https:/Avashingtonpost.com/news/wonk/wp/2016/04/05/how-the-us-became-one-of-the-world's-big- 
gest-tax-havens/?utm-term=5dd51b49c133. 

15 https://www.blic.rs/vesti/svet/amerika-se-nekad-borila-protiv-utaje-poreza-a-sada-postaje-preski-raj/ 
n03m8w. 

16 Www.newbalkan.com/index.php?sr-biznis/investicione-prilike/SIEPA/. 

rok od tri, ili deset godina, da se strani investitor tada povlači, zatvara prethodno 
otvorenu fabriku i sve kreće ispočetka. Moglo bi se razmišljati 1 na takav način, ali, 
stvari se mogu sagledavati 1 drugačije. Srpske fabrike i srpski radnici jesu u stanju da 
sami proizvedu gotovo sve što se proizvodi u fabrikama u inostranstvu!" ali, ključno 
pitanje jeste pitanje da li su u stanju da to što proizvedu na kraju i prodaju na zahtev- 
nom globalnom tržištu, koje priznaje samo ono što poseduje nekakav svetski brend 
kao garanciju najvišeg kvaliteta. Praktično, plaćajući strane investitore, Srbija plaća 
mogućnost da se uopšte pojavi na svetskom tržištu, na kojem je ne tako davno bila i 
te kako demonizovana u svakom pogledu. '? Tako se „privlačenje stranih investicija“, 
bilo kroz poreske olakšice, bilo na neki drugi način, a to znači i na način plaćanja 
5.000 - 10.000 evra po zaposlenom radniku, pojavljuje kao neka vrsta (ekonomske) 
krajnje nužde, krajnje nužde koja je bila karakteristična i za neke druge ekonoms- 
ko-pravne mere, kao što je ,,solidarni porez", ili ,,privremeno umanjenje penzija". 

Iako se vlade zemalja ,,poreskih rajeva“ poreskim olakšicama svesno odriču 
potencijalnog dela fiskalnih prihoda, upravo se povećana aktivnost po osnovu pri- 
liva stranog kapitala smatra faktorom koji više nego kompenzaciono deluje na male 
poreske prihode po osnovu niskih poreskih stopa. Nekada se nacionalne ekonomije 
fokusiraju na ostvarivanje prihoda po osnovu davanja licenci ili dozvola za obavljanje 
bankarskih ili drugih poslova (Obradović-Ćuk, 2013). Upravo je povećana aktivnost 
po osnovu priliva stranog kapitala, faktor koji je uticao na srpske donosioce odluka 
onda kada su pokrenuli aktivnosti vezane za agenciju SIEPA, a to će reći za ,,finansir- 
anje stranih investicija". 

Poreski rajevi nedostatak poreskih prihoda nadomešćuju prihodima od različi- 
tih taksi i naknada, čiji je bilansni značaj ipak relativno mali, pa je ovakvu poresku 
politiku moguće realizovati jedino u slučaju relativno male ekonomije 1 relativno ve- 
likog broja ,,off-shore“ kompanija (Đurović-Todorović, Đorđević, 2017: 73-96). Ovo 
praktično znači da primena metoda ,,poreskih rajeva“ u osnovi ipak ne bi trebala bude 
najbolji mogući, pre svega dugoročni recept za izlazak iz ekonomske krize i za du- 
goročni ekonomski napredak. Ovo pogotovu kada se ima u vidu tzv. ,špekulativni 
kapital“, koji iz ekonomski nerazvijenih zemalja koje se nalaze u svojevrsnoj ekon- 
omskoj krajnjoj nuždi, „beži“ u druge zemlje, na druge destinacije, u zemlje znatno 
većeg opšteg društvenog bogatstva. 

Pitanje koje se postavlja jeste zapravo pitanje da li Srbija time što pospešuje 
strane investicije 1 sama postaje neka vrsta ,,poreskog raja“. U tom smislu treba reći da 
je Evropska komisija, kako je izvestila agencija „Blumberg“, Srbiju stavila na „crnu 
listu“ poreskih rajeva.!? Pitanje dakle nije neozbiljno, ali na to pitanje, profesor Bozo 
Drašković odgovara da su te kvalifikacije i klasifikacije dosta površne. ,,Jedna je st- 
var“, kaže on, ,,kada vi privlačite investicije i dajete pogodnosti da neko investira u 
realan sektor, a potpuno je druga relacija kada država daje potpunu zaštitu kapitalu 


17 Mada i to treba shvatiti tek samo uslovno, jer podstičući strane investicije, Srbija i druge slične zemlje 
dolaze i do novih, savremenih tehnoloških rešenja 1 , know how“, a što sve obezbeđuje razvoj u svakom 
pogledu. 

18 O tome, uzmeđu ostalog i u knjizi Emila Vlajkija, - Demonizacija Srba — zapadni imperijalizam, 
njegovi zločini, sluge i medijske laži (1991-2013), Beograd, 2013. 

1 www.021 r/story/Info/Srbija/176606/Da-li-je-Srbija-zaista-poreski-raj.html. 


kome se πε zna poreklo. Iza svakog investicionog fonda, iza svakog stranog stranog 
investitora u Srbiji, stoje konkretna fizička lica kao vlasnici.To važi i za banke i za 
države. Skrivanje konkretnih imena je prostor za svetsku špekulaciju. I u dokumen- 
tima Agencije za privredne registre moralo bi da bude navedeno ko tačno stoji iza 
neke „off-shore“ kompanije“, kaže Drašković.” Drugim rečima, ovde ne bi treba- 
lo da budu od najpretežnijeg značaja same poreske olakšice, koliko tajnost ulagača, 
odnosno netransparentnost čitavog postupka stranih ulaganja. Suština čitave ideje o 
postojanju ,,poreskih rajeva“, ne nalazi se dakle toliko u poreskoj konkurenciji i pod- 
sticanju stranih ulaganja (investicija) koliko u omogućavanju „prljavom“ špekulants- 
kom kapitalu da bude „opran“ kroz „poreske rajeve“. U pitanju je nešto što bismo 
mogli nazvati licemerjem bogatih i najrazvijenijih zapadnih zemalja. Jer, kako kaže, 
već pominjani Božo Drašković, ,,sva ta Kajmanska, Maršalska i Devičanska ostr- 
va, Bahami i Bermudi, jesu izdvojene teritorije, ali koje se nalaze pod jurisdikcijom 
Velike Britanije, SAD, Holandije i nekih drugih zemalja. Dakle, postoji jurisdikcija 
tih velikih, bogatih, moćnih zemalja, ali ona je fleksibilna. U ,,off-shore“ zonama la- 
baviji su sistemi kontrole bogatstva, imovine, kapitala, novca.Tamo su najčešće nulti 
porezi i zagarantovana tajnost.“?! Sve to praktično treba tumačiti na način da će prema 
jednima, bogatima i moćnima biti primenjivani jedni standardi na nešto fleksibilniji 
način, dok će ti isti standardi biti primenjivani prema drugima, onima siromašnima, 
na jedan vrlo striktan i dosledan način. Taj različiti tretman jednih u odnosu na druge, 
predstavlja dodatni izvor svojevrsne eksploatacije, odnosno prelivanja kapitala iz si- 
romašnih u bogate zemlje. Tranzicioni bogataši iz istočno-evropskih zemalja, u prvo 
vreme su imali želju da izlože svoje bogatstvo javnosti. A onda je većina njih shvatila, 
poučena od svojih daleko iskusnijih kolega sa Zapada, da bogatstvo treba sakrivati. Tu 
leži koren nastanka ,,off-shore“ zona.” 

Zamislimo dakle jednog prosečnog ruskog, poljskog, bugarskog, ili pak srpsk- 
og tranzicionog dobitnika — bogataša. Ako njegov kapital, bogatstvo ostanu u zemlji 
porekla, Rusiji, Poljskoj, Bugarskoj, ili Srbiji, uvek mu se može dogoditi da mu neko, 
bilo u njegoj zemlji, bilo u inostranstvu, na kraju ipak prigovori i postavi pitanje 
porekla novca, kapitala. U svakom slučaju to pitanje mu se uvek može daleko lakše 
postaviti, nego ukoliko ta svoja sredstva prenese u „off-shore“, „poreske rajeve“, 
koji su pod neposrednom, ili makar posrednom jurisdikcijskom kontrolom bogatih i 
moćnih zapadnih zemalja. Tako je eksploatacija, izvlačenje, isisavanje kapitala 17 si- 
romašnih u bogate zemlje, dobilo još jednu sasvim legalizovanu formu, formu ,,pore- 
skih rajeva“, formu tobožnje borbe protiv prljavog kapitala, borbe koja se na jednima 
primenjuje na jedan, a na drugima na malo drugačiji način. Jer, kao što bi to rekao 
Džordž Orvel: ,,Svi su jednaki, ali su neki jednakiji“. Ako na sve to još dodamo i 
eventualne sankcije i embargo međunarodne zajednice, kao što je to bilo u slučaju 
Srbije, gde je kapital morao biti iznošen na Kipar, kako bi društvo uopšte moglo da 
funkcioniše kada je reč o snabdevanju lekovima, energentima i hranom, onda je jasno 


20 Thidem. 

21 Božo Drašković, u tekstu pod naslovom ,,Plašljivi zec i zagarantovana tajnost — Procenjuje se da je u 
of-šor zonamasklonjeno oko 12.000 miklijardi dolara“ — dostupno na internet adresi: www.politika.rs/sr/ 
clanak/352882/I LmarmiJEHBH-3€11-H-O(pIIOp-30H€. 

23 Thidem. 

o čemu se zapravo tu radi (Mršević, 1996: 85). Slično je i kada je reč o Iraku, Libiji, 
Siriji, danas Rusiji, itd. Jednima se dakle nameću sankcije koje direktno vode dev- 
astiranju njihove ekonomije, ali se sa druge strane, svaka mera tih istih zemalja koja 
je usmerena ka jačanju domaće privrede 1 podsticanju stranih investicija u domaću 
privredu, može, kada i ako zatreba, tretirati kao politika ,,poreskih rajeva“, odnosno 
politika „pranja“ „prljavog kapitala“. 

U vezi sa svim ovim, neko, ko je dovoljno zlonameran, mogao bi dovesti u pi- 
tanje i tzv. Slobodne zone u Srbiji. Naime, 14. jula 2006. u „Službenom Glasniku 
Srbije“ br. 62/2006. objavljen je Zakon o slobodnim zonama. Između ostalih stvari, 
u tom zakonu stoji i sledeće: u članu 19: “Na uvoz robe namenjene obavljanju delat- 
nosti i izgradnji objekata u zoni ne plaća se carina i druge uvozne dažbine;“ član 
20 stav 1: „Roba koja se iz zone stavlja u promet na teritoriju Srbije podleže obavezi 
plaćanja carine i drugih uvoznih dažbina“. Član 26, stav1:“Na unos dobara u zonu 
i pružanje usluga u zoni primenjuju se odredbe zakona koji uređuju porez na dodatu 
vrednost“. Stav.2: „Korisnik, odnosno privredno društvo za upravljanje zonom, može 
imati poreske olakšice u skladu sa propisima koji uređuju porez na dobit preduzeća, 
poreze na imovinu i porez na dohodak građana.“ Ključna, zapravo najvažnija je ovde 
odredba iz stava 2 člana 26. koja govori o poreskim olakšicama za poslovanje u slo- 
bodnim zonama, koje bi se zbog toga mogle, na jedan određen način okarakterisati i 
kao nekakvi mali ,,poreski rajevi“, što bi odmah kod nekih moglo pobuditi nekakve 
negativne asocijacije. 

Najvažnija stvar u sagledavanju da li je jedna teritorija „poreski raj“ ili nije, jeste 
u tome da li se tu radi o proizvodnoj delatnosti, ili čistoj špekulaciji. Ako poreske 
olakšice prvenstveno koriste kompanije koje su okrenute proizvodnji, onda mi tu ipak 
ne možemo govoriti o „poreskim rajevima“. Na primer FIAT poreske olakšice, odnos- 
no podsticajne mere za strane investitore, ne koristi u špekulativne svrhe i tu zaista 
niko ne može govoriti o „poreskim rajevima“ u onom klasičnom smislu, kao što to 
može biti slučaj sa nekim drugim, malim i nepoznatim kompanijama, koje u osnovi 
ništa konkretno ne proizvode, već se bave nekim drugim delatnostima, kao što je pre 
svega „advertajzing“ ili „konsalting“, delatnosti koja mogu biti pokriće, paravan za 
„pranje novca“, za različite špekulacije i mnogo toga drugog. 

Jasno je međutim, da je suština „slobodnih zona“ u poreskim olakšicama, te se u 
tom smislu ne bi moglo reći da su poreske olakšice nešto što je nelegitimno i nelegal- 
no, isto uostalom kao i sami poreski rajevi. Jer, to kako, na koji način i u kojim procen- 
pojedine zemlje uređivati svoju ekonomsku i poresku politiku, to ipak treba da bude 
deo njihovog suvereniteta, njihove suverene političke i ekonomske odluke. U tom se 
smislu zaista može reći da preterana povika na „poreske rajeve“, predstavlja na neki 
način deo globalističke histerične politike protiv nacionalnog suvereniteta naročito 
malih zemalja. U toj globalističkoj politici, ,,borba protiv organizovanog kriminala“ 
i „pranja novca“, može predstavljati zgodan izgovor za ograničavanje suvereniteta 
malih, za nametanje volje tim malim zemljama, kao i za preseljenje kapitala iz tih 
malih zemalja u velike zemlje, koje naravno neće baš tako puritanski voditi računa 
o tome da li se radi o „prljavom“, ili „čistom“ kapitalu, jer, kao što rekosmo još od 


rimskog vremena važi pravilo da ,,novac ne smrdi“, odnosno pravilo ,,da što priliči Ju- 
piteru, ne priliči volu“. Konkretno, kada je reč o ,,poreskim rajevima“, ono što priliči 
Švajcarskoj, Singapuru, Delaveru u SAD, ili egzotičnim ostrvima koja se nalaze pod 
dominacijom SAD 1 Velike Britanije, ne priliči Srbiji, Rusiji, ili Bugarskoj. Tako se 
ispostavlja da je priča o ,,poreskim rajevima“, ,,poreskim olakšicama“, ,,prljavom ka- 
pitalu“, „organizovanom kriminalu“ i slično, deo jedne opšte licemerne, globalističke 
priče, koja se svodi na dominaciju velikih i moćnih i eksploataciji malih 1 siromašnih. 

Naravno, sasvim je legitimno, rečju umesno, postaviti pitanje da li je u ekon- 
omskom smislu isplativo i korisno baš toliko insistirati na stranim investicijama, na 
privlačenju stranog kapitala i poreskim olakšicama, jer to negde u nekoj meri, možda 
bi se moglo reći, nanosi štetu domaćem kapitalu, domaćem preduzetništvu, domaćem 
društvu. Sa druge strane, što su porezi niži, što ih je manje, to je manje i izdvajanja za 
nauku, kulturu, zdravstvo, policiju, itd, a što sve može biti dugoročno gledano veoma 
nepovoljno. No, mali i siromašni su najčešće u poziciji krajnje nužde i možda uza- 
ludne nade, da će i u temeljima njihovog ekonomskog rasta, biti ugrađeno ono što se 
nalazi ugrađeno u temeljima ekonomskog rasta i bogatstva SAD, a o čemu smo već 
govorili. Sve su to politikološka objašnjenja fenomena poreskih rajeva, koji će uprkos 
formalnoj borbi protiv njih, predstavljati, između ostalog 1 sredstvo kojim će se kapi- 
tal iz jednih, prelivati u druge zemlja. 

U vezi sa pričom o poreskim rajevima na neki način jesu i neki slučajevi iz prakse 
Evropskog suda za ljudska prava u Strazburu. Treba u tom smislu pomenuti slučaj iz- 
vesne Darinke Gabrić protiv Hrvatske br.9702/2004. Darinka Gabrić, je 2002. godine iz 
BiH, kod Slavonskog Broda prelazila u Hrvatsku, kada su joj hrvatski carinici pronašli 
neprijavljenih 30.500 nemačkih maraka 1 zaplenili joj 20.000. Ona je tada izjavila da je 
novac dobila putem bankovnog zajma i da je taj novac nosila natrag u Nemačku. Mini- 
starstvo finansija izreklo joj je zaštitnu meru oduzimanja 20.000 nemačkih maraka. Ta 
mera bila je potvrđena od strane drugih hrvatskih upravnih 1 pravosudnih organa, te je na 
kraju slučaj dospeo 1 do suda u Strazburu. Darinka Gabrić je imala dokaze o zakonitom 
poreklu svog novca, a sud u Strazburu je istakao da Gabrićka nije bila u kaznenoj ev- 
idenciji, niti je pre dotičnog događaja bila osumnjičena za neko nezakonito delo. Na 
kraju je sud u Strazburu rekao i to da nema ničega što bi upućivalo na zaključak da je 
mera oduzimanja 20.000 maraka bila upravljena na sprečavanje pranja novca ili trgov- 
ine drogom. Istaknuto je takođe i to da se u konkretnom slučaju radi o nezakonitom, ali 
ne i kriminalnom ponaSanju,” koje se sastoji samo u propuštanju da se prijavi taj novac 
na carini. Na kraju je zaključeno da je došlo do povrede prava na pravično suđenje iz 
člana 6 Evropske Konvencije o ljudskim pravima, pa je sud u Strazburu presudio da se 
Darinki Gabrić ima vratiti njenih 20.000 DEM, odnosno 10.000 evra, uz dodatak svih 
kamata i poreza, plus 1.850 evra za sve troškove postupka pred sudom u Strazburu.”* 

Slučaj koji takođe treba ovde pomenuti, jeste slučaj Tilocca protiv Hrvatske. 
Ulazeći iz Srbije u Hrvatsku, Italijan Giuzepe Tilocca je 15. februara 2010. godine imao 
neprijavljenih 563.000 evra. Hrvatski carinici su mu oduzeli 318.500 evra i naplatili 


23 Sud u Strazburu pravi dakle razliku između onoga što je nezakonito i kriminalno. To je na svoj 
način zanimljivo, ali, može biti i problematično. 
24 O svemu tome videti na adresi: https://uredzastupnika.gov.hr/UserDocsImages//arhiva//GABRIC pdf. 

kaznu u iznosu od 5.000 kuna. Nakon završene procedure u Hrvatskoj, Tilocca je pred 
sudom u Strazburu pokrenuo postupak u kojem je tvrdio da mu je povređeno njegovo 
pravo na mirno uživanje imovine. Evropski sud je, pozivajući se i na slučaj Gabrić, 
zaista potvrdio da je u konkretnom slučaju došlo do povrede prava na imovinu, te da 
unošenje gotovine na područje Hrvatske nije samo po sebi zabranjeno, niti kažnjivo.” 

Ovakav zaključak suda u Strazburu da je manipulacija ovoliko velikom gotovi- 
nom, svotom novca u iznosu od preko 500.000 evra nešto što nije kriminalna de- 
latnost, vodi relativizaciji sveukupne borbe protiv pranja novca, ali, na neki način i 
povike na tzv. „poreske rajeve“. Nama se čini da kada god neko kod sebe ima toliko 
veliku svotu novca, to već samo po sebi zaista može signalizirati da se u konkretnom 
slučaju tu radi o nekoj vrsti ,,pranja novca“. U oba ova slučaja međutim, kao i u nekim 
drugim slučajevima, pred sudom u Strazburu, prednost, tj. prevagu u odnosu na borbu 
protiv pranja novca, dobija pravo na imovinu. Zaista, može se postaviti pitanje da 
li eventualna borba, povika protiv ,,poreskih rajeva“, predstavlja negiranje prava na 
mirno uživanje imovine iz Evropske konvencije o ljudskim pravima. Dakle, mogli 
bismo reći da se ,,poreski rajevi“ na neki način nadovezuju na to ,,pravo na imovinu“. 
Jer, ako se nekome ni na koji način ne može zameriti to što u gotovini sa sobom, na 
graničnom prelazu, nosi 500 1 više hiljada evra, zbog čega mu zameriti isto to kada se 
radi ο unošenju gotovog novca u tzv. ,,poreske rajeve“. Sve to dakle znači da priča o 
poreskim rajevima uopšte nije tako jednoznačna, te da poreski rajevi ne moraju biti 
samo sinonim za nešto što je kriminalno, iako se to tako doživljava u jednom velikom 
delu najšire laičke javnosti. S druge strane, relativizaciji negativnog stava, na neki 
način predrasude o poreskim rajevima doprinosi i to što u poreske rajeve spadaju 1 
neke od najrazvijenijih i najprosperitetnijih država sveta, kao što su na primer Švaj- 
carska, Singapur, Hong-Kong, pa i same SAD. Sve to kao da dodatno afirmiše izreku 
iz vremena starog Rima o tome da novac ne smrdi. 

TAX HEAVENS 


In order to attract foreign capital, some countries, or parts of some countries, 
reduce tax rates or make some other tax incentives. Some countries also ignore the 
question of the origin of capital. In this article the author deals with those problems. 
The word is about the phenomenon of tax havens, the phenomenon that has differentn 
legal, but first of all economic aspects and implications. In that sense, we must have 
in mind some historic aspects, so Jovan Cirié started this article with a story about 
Roman emperor Vespazian who used to say pecunia non olet — money does not smell. 
It does mean that it is only important to collect money. Having that in mind, tax ha- 
vens can play very important role. However, tax havens can indicate that here really 
is about money laundring. In that sense tax havens and the fight against organized 
crime and terrorism are conflicting. In tax havens nobody is going to make a question 

about the origin of someone s money. In nowadays world there is a greed for foreign 
investments and every country tries to attract capital, so usually there is no guestion if 
the money is clean or dirty. That is because the foreign capital, money, investments, no 
matter if that money is dirty, can enable new factories, new roads, new hospitals, new 
jobs for domestic people. So, foreign capital can be very usefull in the economy of one 
country. To ensure the economic prosperity of a country, goverments of those counties 
introduce different measures to attract foreign capital. Some sociologists say that the 
basis of economic prosperity of the USA is the money from other parts of the world 
including the dirty money. Having that in mind, you can no longer talk about the fact 
that tax havens are some small exotic islands. On the conrary, the official figures show 
that tax havens usually are rich and developed countries such as the USA, Switzer- 
land, Germany, Singapore, Hong Kong, Dubai. The author of this text talks about 
that and make a guestion whether the measures to encourage foreign investments that 
were introduced a few years ago by the Serbian govrenment are in some way the same 
as the tax havens. The author thinks that it is not true, because in Serbia the word is 
about productive rather than speculative capital. We especially can not talk about 
tax havens, if some big, rich, famous companies from other countries come to Serbia. 
Anyway, sometimes it is not so easy to make the distinction between productive and 
speculative capital. So, we can not say that tax havens are always phenomenon that 
could be chatacterized as something that is completely negative. 

KEY WORDS: Tax havens; foreign capital; money laundering; encouraging of 
investments; USA 

PORESKA KRIVIČNA DJELA U KRIVIČNOM ZAKONIKU 
REPUBLIKE SRPSKE 


Veljko Ikanović' 


Porezi su najznačajniji i najstabilniji dio javnih prihoda od kojih zavisi funkcion- 
isanje svake države, pa tako i Republike Srpske. Bez njihovog redovnog ubiranja nije 
moguće obezbijediti finansiranje državne uprave, policije, pravosuđa i drugih javnih 
službi koje se finansiraju iz budžeta. Zato svaka država nastoji da poreski obveznici 
poštuju poresku disciplinu i redovno ali i potpuno uplaćuju svoje poreske obaveze. 
To se ostvaruje nizom mjera administrativne prirode, odgovarajućom kontrolom i 
prijetnjom prekršajnim i krivičnim sankcijama. Zato poreska krivična djela redovno 
zauzimaju važno mjesto u krivičnom zakonodavstvu, pa tako i u novom Krivičnom za- 
koniku Republike Srpske iz 2017. godine. Autor u ovom radu analizira bitna obilježja 
tih krivičnih djela u ovom zakonu i djelimično oskudnu postojeću sudsku praksu. Pri 
tome se osvrće na rješenja iz ranijeg Krivičnog zakona Republike Srpske i važećeg 
Krivičnog zakona BiH, kritički ukazujući na određene razlike kroz kratki komparativni 
pregled. U radu se ukazuje na određene nedorečenosti postojećih rješenja i sugerišu 
odgovarajuće izmjene radi postizanja efikasnije krivičnopravne zaštite javnih prihoda 
radi sprečavanja narušavanja funkcionisanja države. 

KLJUČNE RIJEČI: porez, javni prihod, budžet, utaja, krivično djelo. 


UVOD 


Zbog velikog značaja koji redovno i potpuno prikupljanje poreza ima za funk- 
cionisanje, snagu i opstanak države, poreska krivična djela su pod raznim nazivima 
veoma rano uvedena u krivična zakonodavstva svih država. Tako je bilo i u zakono- 
davstvu bivše Socijalističke Federativne Republike Jugoslavije (SFRJ), gdje je u 
njenoj kasnijoj fazi razvoja zbog podijeljene zakonodavne nadležnosti uređivanje ove 
materije prepušteno republikama i autonomnim pokrajinama. Osim toga povremeno 
su i u sporednom zakonodavstvu propisivana pojedina krivična djela koja su se ticala 
poreske materije i fiskalne discipline. Karakteristika ovog perioda je da se radilo o 
malom broju krivičnih djela, a od čistih poreskih krivičnih djela osnovno 1 često jed- 
ino krivično djelo je bila poreska utaja. Ovo je bilo uslovljeno društvenom svojinom 
nad sredstvima za proizvodnju ali i u uslužnoj djelatnosti, jakim kontrolnim meh- 
anizmom Službe društvenog knjigovodstva i slabo razvijenim privatnim sektorom. 


! Sudija Vrhovnog suda Republike Srpske, email: veljko.ikanovic@pravosudje.ba. 


Poreske utaje su se najčešće dešavale i sankcionisale u oblasti privatnog ugostitel- 
jstva, autoprevoza i određenih krupnijih zanatskih usluga. Postepenim razvojem pri- 
vatne svojine, posebno u oblasti usluga, proizvodnje, a pred kraj postojanja države i 
određenim oblicima privrednih društava, povećavao se interes javnosti, zakonodavca 
i organa gonjenja i za ovo krivično djelo. Sve te promjene karakteristčne za razvoj 
privrede 1 finansijskog sektora dovode do promjena u oblasti inkriminacija, tako da 
vremenom neke od njih odumiru, mijenjaju oblike i vidove ispoljavanja, a druge se 
rađaju, što ukazuje na veliku dinamiku u pogledu inkriminacija u ovoj oblasti (Kra- 
marić, 1989: 15-28). 

Radi boljeg razumijevanja sadašnjih inkriminacija koje su sadržane u novom 
Krivičnom zakoniku Republike Srpske iz 2017. godine, pozabavićemo se genezom 
ovih krivičnih djela kroz krivično zakonodavstvo koje je ranije važilo na prostoru 
Republike Srpske. U tom smislu ukratko ćemo izložiti sadržinu pojedinih zakona iz 
bliže prošlosti, sa elementima bića poreskih krivičnih djela. To će nam pokazati u 
kom pravcu se kreće naše krivično zakonodavstvo kada su u pitanju poreska krivična 
djela, koje su njegove mane i prednosti i šta bi trebalo uraditi da se ono unaprijedi i 
osavremeni. 


1. KRIVIČNI ZAKON REPUBLIKE SRPSKE — POSEBNI DIO 


U predratnoj Bosni i Hercegovini poreska krivična djela ili bolje rečeno pore- 
sko krivično djelo, jer se radilo samo o jednom krivičnom djelu poreske utaje, bilo 
je propisano u Krivičnom zakonu SRBiH iz 1977. Godine (Službeni list SRBiH, broj 
16/77, sa kasnijim izmjenama i dopunama u glavi pod nazivom ,,Krivična djela pro- 
tiv privrede“). Ovaj zakon je u neizmijenjenom obliku preuzela i Republika Srpska 
i koristila ga od svog osnivanja sve do donošenja novog Krivičnog zakonika Repub- 
like Srpske iz 2000. Godine (Službeni glasnik Republike Srpske, broj 22/00). Ovo 
krivično djelo činio je onaj ko u namjeri da on ili ko drugi potpuno ili djelimično 
izbjegne plaćanje poreza, doprinosa socijalnog osiguranja ili drugih propisanih do- 
prinosa, daje lažne podatake o svojim zakonito stečenim prihodima, o predmetima 
ili o drugim činjenicama koje su od uticaja na utvrđivanje iznosa ovakvih obaveza 
ili ko u istoj namjeri u slučaju obavezne prijave ne prijavi zakonito stečeni pri- 
hod odnosno predmet ili druge činjenice koje su od uticaja na utvrđivanje ovakvih 
obaveza, a iznos obaveze čije se plaćanje izbjegava prelazi tačno propisanu sumu 
koja se zbog inflacije periodično mijenjala pa je ovdje ne navodimo. Propisan je i 
kvalifikovani oblik koji je zavisio od visine iznosa obaveze koja se izbjegava. Za 
izvršenje krivičnog djela dovoljno je da je učinilac u namjeri da izbjegne potpuno 
ili djelimično plaćanje obaveze dao lažne podatke o prihodima ili činjenicama koji 
su od uticaja na utvrđivanje takvih obaveza. Prema tome djelo je dovršeno samim 
podnošenjem takve poreske prijave. Nije potrebno da je poreski organ bio doveden 
u zabludu i zbog toga utvrdio poresku obavezu u manjem iznosu (VSS, KŽI 32/78). 
U pogledu krivice potreban je direktni umišljaj koji karakteriše navedena namjera 
i nije bio dovoljan eventualni umišljaj za postojanje ovog krivičnog djela (VSBiH, 

Kz 102/64). Ovako određeni elementi bića krivičnog djela potpuno su obuhvata- 
li sve situacije koje se mogu javiti u finansijskom i drugom poslovanju, a sudska 
praksa je bila bogata i uspješno je rješavala sva sporna pitanja do kojih je dolazilo 
u praktičnoj primjeni. 


2. KRIVIČNI ZAKONIK REPUBLIKE SRPSKE IZ 2000. GODINE 


Republika Srpska je reformisala svoje materijalno krivično zakonodavstvo 
donošenjem novog Krivičnog zakonika Republike Srpske 22. juna 2000. godine, a 
koji je stupio na snagu 01. oktobra 2000. godine. Već u njemu, u glavi dvadeset čet- 
vrtoj, mijenja se naziv ove grupe krivičnih djela tako što se u nazivu dodaje i platni 
promet, pa tako su to ,,krivična djela protiv privrede i platnog prometa“. Međutim, 
bez obzira na prošireni naziv koji bi upućivao i na širi zaštitni objekt samo je jed- 
no poresko krivično djelo kao i u ranijem zakonu ali pod nazivom ,,Utaja poreza 
i doprinosa“. Osim izmjene naziva glave zakona i naziva krivičnog djela, koje su 
učinjene bez nekog opravdanog razloga pošto su sadržavale sve u pogledu grupnog i 
pojedinačnog zaštitnog objekta, promijenjeni su i neki elementi bića krivičnog djela. 
Tako su sada umjesto ,,socijalnog osiguranja“ uvedeni elementi ,,zdravstvenog i pen- 
zionog osiguranja“, što možda preciznije određuje o kojim doprinosima se radi ali 
i ranije odomaćeni izraz socijalno osiguranje obuhvatao je ova dva koja je zakono- 
davac ugradio. Prema tome može se reći da je nastavljen kontinuitet u propisivanju 
ovog krivičnog djela, što je bilo dobro za pravnu sigurnost, sudsku praksu, a obezb- 
jeđivalo je i krivičnopravnu zaštitu u dovoljnom obimu za taj period razvoja privrede 
i platnog prometa. 


3. ZAKON O PORESKOJ UPRAVI REPUBLIKE SRPSKE 


Koristeći svoja ovlašćenja da se i drugim zakonima, a ne samo krivičnim za- 
konom, mogu propisati krivična djela zakonodavac je to učinio u Zakonu o poreskoj 
upravi Republike Srpske (Službeni glasnik Republike Srpske, broj 51/01). Ovaj za- 
kon je donesen godinu dana nakon donošenja Krivičnog zakonika Republike Srpske 
i moramo ga spomenuti jer je ostvario određen negativan uticaj na inkriminacije 
koje su kasnije ugrađene u novo krivično zakonodavstvo iz 2003. godine. Sam za- 
kon je bio konfuzan, nesistematičan, neusaglašen sa drugim zakonima koji uređuju 
krivičnu materiju. Upuštao se u materijalno i procesno krivično zakonodavstvo, 
definisao saučesništvo, pokušaj i slično, mimo i suprotno važećem Krivičnom za- 
koniku. U članovima 115. do 126. propisana su sljedeća krivična djela: izbjegavanje 
plaćanja poreske obaveze, ometanje poreske uprave, podnošenje lažnih dokumenata 
poreskim organima, izdavanje lažnih poreskih dokumenata, neplaćanje poreza po 
odbitku i slično. Mnoga od ovih krivičnih djela ne mogu da postoje samostalno, 
neka su prethodni stadijum u izvršenju, neka elemenat drugog krivičnog djela, što 
je dovelo do prave anarhije u ovoj oblasti. Sankcije koje je propisivao bile su proti- 


vustavne, a nisu bile propisane ni opštim dijelom Krivičnog zakonika kao moguće 
za izricanje (Ikanović, 2003: 38 — 44). Srećom ovaj zakon nije bio dugog vijeka i 
ove odredbe su prestale da važe ali su na žalost neke od njih našle mjesto u novom 
Krivičnom zakonu iz 2003. godine. 


4. KRIVIČNI ZAKON REPUBLIKE SRPSKE IZ 2003. GODINE 


U procesu reforme krivičnog zakonodavstva u Bosni i Hercegovini, koja je spro- 
vođena pod međunarodnim pokroviteljstvom radi usaglašavanja prvenstveno pro- 
cesnih zakona ali i materijalnih, donesen je 2003. godine novi Krivični zakon Repub- 
like Srpske (Službeni glasnik Republike Srpske, broj 49/03.). U glavi dvadeset četvrtoj 
zakona pod nazivom ,,Krivična djela protiv privrede i platnog prometa“ propisano je 
šest poreskih krivičnih djela i to: utaja poreza 1 doprinosa, lažna poreska isprava, pod- 
nošenje lažne poreske prijave, sprečavanje poreskog službenika u obavljanju službene 
dužnosti, napad na poreskog službenika u obavljanju službene dužnosti i nepravilno 
izdvajanje sredstava pravnih lica. Po samom nazivu pojedinih krivičnih djela vidi- 
mo da se radi o njihovom nepotrebnom propisivanju u ovoj glavi jer je kažnjavanje 
za takve radnje već propisano u drugim dijelovima zakona koji su primjenjivi 1 na 
ovu oblast. Tu mislimo na lažnu poresku ispravu, koja je klasični oblik falsifikovan- 
ja službene isprave ili sprečavanje poreskog službenika koje odgovara sprečavanju 
službenog lica 1 slično. Ovdje ćemo se pozabaviti samo krivičnim djelom utaje poreza 
i doprinosa iz člana 287. zakona koje se razlikuje od istog krivičnog djela u prethod- 
nom zakoniku. 

Djelo se sastoji u nedavanju traženih ili davanju lažnih podataka o svom stečen- 
om oporezivom prihodu ili o drugim činjenicama koje su od uticaja na utvrđivan- 
je ovih obaveza, pa se tako izbjegne plaćanje poreza propisanih poreskim zakono- 
davstvom ili doprinosa zdravstvenog ili penzijskog osiguranja propisanih u Republici 
Srpskoj (Jovašević, 2000, Jovašević i Hašimbegović 2001, Jovašević 2002). 

Objekt zaštite je poreski, fiskalni sistem, a objekt napada su porezi i doprinosi 
zdravstvenog i penzijskog osiguranja koji su propisani u Republici Srpskoj. 

Radnja izvršenja se sastoji iz dvije alternativno predviđene djelatnosti 
(Demirović, 1989): 


1) davanje lažnih podataka o svojim stečenim oporezivim prihodima ili drugim 
činjenicama koje su od uticaja na utvrđivanje poreskih obaveza. Radnja izvršenja je 
davanje lažnih podataka. To je neistinito saopštavanje podataka u podnijetoj poreskoj 
prijavi, u drugoj dokumentaciji ili usmeno pred nadležnim poreskim organom. Ovi 
podaci mogu biti lažni potpuno ili djelimično. Bitno je da se radi o podacima koji 
se odnose na zakonito stečene prihode i predmete, a ne i na predmete stečene pro- 
tivpravnim djelatnostima? i 

2) nedavanje traženih podataka o svojim stečenim oporezivim prihodima ili dru- 
gim činjenicama koje su od uticaja na utvrđivanje poreskih obaveza. Radnja izvršenja 


2 Zakonito stečeni prihodi nisu oni prihodi koji su ostvareni „prodajom na crno“. 

je davanje lažnih podataka. Ovde je radnja izvršenja nečinjenje, propuštanje da se 
u cjelosti ili djelimično nadležnim poreskim organima saopšte usmeno ili pismeno 
traženi podaci.) Radnja izvršenja je nesaopštavanje ili prećutkivanje podataka ili pre- 
duzimanje druge djelatnosti kojom se stvara mogućnost da nadležni državni organ ne 
može uopšte ili za određeno vrijeme ili u cjelosti da sazna, da dođe do saznanja za 
sadržinu podataka, a oni su od značaja za utvrđivanje visine poreskih obaveza. 


Posljedica djela je konkretna opasnost po budžet države, odnosno sistem javnih 
prihoda i javnih rashoda, a ona se ogleda u izbjegavnju plaćanja poreza ili doprinosa 
za zdravstveno ili penzijsko osiguranje. 

Učinilac djela može da bude svako lice. Najčešće je to poreski obveznik ili pore- 
ski dužnik, ali to može da bude i lice koje u ime i za račun poreskog obveznika pod- 
nosi poresku prijavu i vodi drugu poresku dokumentaciju. U pogledu krivice potre- 
ban je direktni umišljaj koji karakteriše navedena namjera. Djelo ima dva teža oblika 
određena visinom izbjegnute obaveze. Ovaj zakon je blaži od svih prethodnih zakona 
jer se sada traži da je obaveza plaćanja stvarno izbjegnuta, a ne samo da je u toj nam- 
jeri podnesena lažna poreska prijava podaci i slično. 


5. KRIVIČNI ZAKONIK REPUBLIKE SRPSKE IZ 2017. GODINE 


Donošenjem novog Krivičnog zakonika Republike Srpske 2017. godine (Službe- 
ni glasnik Republike Srpske, broj 64/17) uvodi se određeni red i mjera u propisivanju 
poreskih krivičnih djela. Zakonik napušta nepotrebna normiranja radnji koje su kao 
krivična djela sadržana u njegovim drugim glavama i posebnim krivičnim djelima 
koja više odgovaraju njihovoj prirodi. Tako je propisao samo tri poreska krivična djela 
i to: utaju poreza i doprinosa, neuplaćivanje poreza po odbitku i nepravilno izdvajanje 
sredstava pravnih lica. 


5.1. Utaja poreza i doprinosa 
(Clan 264. KZ) 


Djelo se sastoji u davanju netačnih ili nepotpunih podataka o dohotku, pred- 
metima ili drugim činjenicama koje su od uticaja na utvrđivanje iznosa poreske 
obaveze ili doprinosa zdravstvenog ili penzijskog osiguranja ili u slučaju obavezne 
prijave u neprijavljivanju prihoda, predmeta ili druge činjenice koje su od uticaja na 
utvrđivanje poreske obaveze ili doprinosa zdravstvenog ili penzijskog osiguranja u 
namjeri da se za sebe ili drugo lice potpuno ili djelimično izbjegne plaćanje pore- 
za propisanih aktima Republike Srpske ili doprinosa zdravstvenog ili penzijskog 
osiguranja, pa zbog toga dođe do smanjenja ili neutvrđivanja poreske obaveze ili 
doprinosa zdravstvenog ili penzijskog osiguranja ili u korišćenju poreske olakšice 


3 Poreska utaja ne postoji ako je okrivljeni pogrešno obračunao porez na dodatu vrednost. Subotici KŽ 
473/2007). 


suprotno uslovima pod kojima su dobijene u iznosu koji prelazi 10.000 KM“. 

Objekt zaštite je poreski, fiskalni sistem, a objekt napada su: a) porezi i b) dopri- 
nosi zdravstvenog 1 penzijskog osiguranja koji su propisani u Republici Srpskoj. Ovo 
je važno napomenuti jer se porez na dodatnu vrijednost propisuje zakonom Bosne i 
Hercegovine, kao i njegova raspodjela entitetima. 

Radnja izvršenja se sastoji iz tri alternativno predviđene djelatnosti: a) davanje 
(saopštavanje) lažnih (neistinitih) ili nepotpunih podataka o dohotku, predmetima ili 
drugim činjenicama koje su od uticaja na utvrđivanje iznosa poreske obaveza ili pen- 
zijskog osiguranja ili doprinosa zdravstvenog ili penzijskog osiguranja. To je neistini- 
to ili nepotpuno saopštavanje podataka u podnijetoj poreskoj prijavi, u drugoj doku- 
mentaciji ili usmeno pred nadležnim poreskim organom. Ovi podaci mogu biti lažni 
potpuno ili djelimično, b) neprijavljivanje — propuštanje uopšte ili blagovremeno da 
se nadležnim organima podnese usmena ili pismena prijava o prihodu, predmetu ili 
drugim činjenicama koje su od uticaja na utvrđivanje poreske obaveze ili doprinosa 
zdravstvenog. Bitno je da postoji propisana obaveza na podnošenje takve prijave u 
određenom roku i c) korišćenje poreske olakšice suprotno uslovima pod kojima je 
ona odobrena učiniocu djela. Posljedica djela se javlja u vidu povrede kao: a) sman- 
jenje i b) neutvrđivanje poreske obaveze ili doprinosa zdravstvenog ili penzijskog 
osiguranja. Za postojanje djela je potrebno postojanje dva elementa: a) postojanje 
objektivnog uslova inkriminacije (zakonodavnog motiva kažnjavanja) — da je usl- 
jed preduzete radnje došlo do smanjenja ili neutvrđivanja iznosa poreske obaveze ili 
doprinosa zdravstvenog ili penzijskog osiguranja u iznosu koji prelazi 10.000 KM i 
b) radnja izvršenja se preduzima u određenoj namjeri koja ne mora biti ostvarena u 
konkretnom slučaju — namjeri učinioca da on ili drugo lice u potpunosti ili djelimično 
izbjegne plaćanje poreza ili doprinosa zdravstvenog ili penzijskog osiguranja. 

Izvršilac djela može da bude svako lice, a najčešće je to poreski obveznik ili 
poreski dužnik, ali to može da bude 1 lice koje u ime i za račun poreskog obvezni- 
ka podnosi poresku prijavu i vodi drugu poresku dokumentaciju. U pogledu krivice 
potreban je direktni umišljaj koji karakteriše navedena namjera. Djelo ima dva teža 
oblika kvalifikovana visinom obaveze koja se izbjegava. 

4 D. Jovašević, Poreska utaja u teoriji, praksi i uporednom pravu, Pravni informator, Beograd, broj 
7-8/2000. godine, str. 64-67; D. Jovašević, Krivično delo poreska utaja - pojam i elementi, Sudska praksa, 
Beograd, broj 4/2000. godine, str. 61-63; D. Jovašević, T. Hašimbegović, Poreska utaja, Beograd, 2001. 

godine; D. Jovašević, Poreska utaja u jugoslovenskom krivičnom pravu, Ekonomika preduzetništva, Beo- 
oa broj 4/2002. godine, str. 269-275; D. Jovašević, Obeležja krivičnog dela poreske utaje, Pravo teorija i 
praksa, Novi Sad, broj 1/2002. godine, str. 7-22; D. Jovašević, T. Hašimbegović, Sistem poreskih delikata, 
Beograd, 2004. godine ; D. Jovašević, Krivično delo izbegavanja plaćanja poreza prema Zakonu o pore- 
skom postupku i poreskoj administraciji, Bilten Okružnog suda u Beogradu, Beograd, broj 59/2003. go- 
dine, str. 74-91; D. Jovašević, Poreska evazija i poreska krivična dela, Bezbednost, Beograd, broj 4/2005. 
godine, str. 541-564; M. Anđelković, D. Jovašević, Izbegavanje plaćanja poreza, Niš, 2006. godine; D. Jo- 
vašević, M. Gajić Glamočlija, Poreska utaja — oblici ispoljavanja i mere zaštite, Beograd, 2008. godine; D. 
Jovašević, Poreska utaja u novom krivičnom pravu Republike Srbije, Teme, Niš, broj 3/2009. godine, str. 
823-836; D. Jovašević, Krivično delo utaje poreza u teoriji i praksi, Perjanik, Podgorica, broj 19-20/2009. 
godine, str. 26-36; D. Jovašević, B. Petrović, Krivična odgovornost i kažnjivost za poresku utaju, Pravna 
riječ, Banja Luka, broj 19/2009. godine, str. 55-68; D. Jovašević, Poreska utaja u svetlu istorijskih pravnih 
spomenika, Poslovna ekonomija, Novi Sad, broj 2/2009. godine, str. 13-39; D. Jovašević, Z. Nikolić, 
Poreska utaja kao oblik ugrožavanja funkcije soicijalne družave, Politička revija, Beograd, broj 4/2009. 
godine, str. 125-148; D. Jovašević, Poreska krivična dela, Beograd, 2016. godine. 

5.2. Neuplaćivanje poreza po odbitku 
(Clan 265. KZ) 


Djelo se sastoji u neuplaćivanju iznosa koji je obračunat na ime poreza po odbit- 
ku, doprinosa za obavezno socijalno osiguranje po odbitku i drugih propisanih daž- 
bina na propisani uplatni račun javnih prihoda ili u neuplaćivanju drugih propisanih 
dažbina od strane odgovornog lica u pravnom licu ili preduzetnika u nameri da na 
ovaj način izbegnu plaćanje poreza po odbitku, doprinosa za obavezno socijalno osig- 
uranje po odbitku i drugih propisanih dažbina (Jovašević i Mitrović i Ikanović, 2017). 

Objekt zaštite je fiskalni sistem. Objekt napada mogu da budu: 


a) porez po odbitku; 
b) doprinosi za obavezno socijalno osiguranje po odbitku i 
c) druge propisane dažbine. 


Radnja izvršenja je nečinjenje, propuštanje, neuplaćivanje uopšte ili u određen- 
om roku na propisani uplatni račun javnih prihoda iznosa koji je obračunat na ime 
poreza po odbitku, doprinosa za obavezno socijalno osiguranje po odbitku i drugih 
propisanih dažbina. Za postojanje djela je bitno da se radnja izvršenja preduzima: 
a) od strane određenog lica — odgovornog lica u pravnom licu ili preduzetnika i b) u 
određenoj namjeri — namjeri da se na ovaj način izbjegne plaćanje poreza po odbitku, 
doprinosa za obavezno socijalno osiguranje po odbitku 1 drugih propisanih dažbina, 
bez obzira da li je ova namjera u konkretnom slučaju ostvarena. 

Izvršilac djela može da bude samo određeno lice — odgovorno lice u pravnom 
licu 1 preduzetnik. U pogledu krivice potreba je direktan umišljaj koji kvalifikuje na- 
vedena namjera. 

Djelo ima dva teža oblika ispoljavanja kvalifikovana visinom neuplaćenog pore- 
za ili doprinosa. 


ZAKLJUČAK 


Donošenjem novog Krivičnog zakonika Republike Srpske i drugačijim propisiv- 
anjem poreskih krivičnih djela zakonodavac je unaprijedio zaštitu fiskalne discipline 
i ubiranja poreza putem krivičnog prava. Smanjivanjem nepotrebnih inkriminacija 
na tri krivična djela koja pokrivaju sav spektar nedozvoljenih djelatnosti koja ulaze 
u krivičnopravnu sferu učinio je zakon jasnijim, a samim tim i praktično primjen- 
presuđenja za ta krivična djela. Osim toga doprinijeće i stabilnijoj sudskoj praksi, kao 
i distanciranju obilježja prekršaja iz te oblasti od čistih krivičnih djela. U kom pravcu 
će se dalje odvijati razvoj ove materije zavisiće od razvoja privrede i poslovnih odno- 
sa ali i usvajanja odgovarajućih direktiva Evropske unije kada se pristupi procesu 
pridruživanja. 

TAX OFFENCES IN CRIMINAL LAW OF THE 
REPUBLIKA SRPSKA 


Taxes are the most significant and most stable part of public revenues and the 
functioning of each state depends on them, and thus of the Republika Srpska. Without 
their regular collection, it is not possible to provide funding for state administration, 
police, judiciary and other public services financed from the budget. Therefore, each 
state seeks to ensure that taxpayers respect the tax discipline and regularly and fully 
pay their tax obligations. This is accomplished by a series of measures of an adminis- 
trative nature, appropriate control and threat of misdemeanor and criminal sanctions. 
Therefore, tax crimes regularly occupy an important place in criminal legislation, and 
that is the case in the new Criminal Code of Republika Srpska of 2017. The author in 
this paper analyzes the essential features of these criminal offenses in this law and rel- 
evant existing case law, which is partly scarce. In this regard, he refers to the solutions 
from the former Criminal Code of the Republika Srpska and the applicable Criminal 
Code of BiH, critically pointing to certain differences through a brief comparative 
review. The paper points to certain inconsistencies in existing solutions and suggests 
appropriate changes to achieve more efficient criminal law protection of public reve- 
nues in order to prevent impair the functioning of the state. 

KEY WORDS: tax, public revenue, budget, evasion, criminal offense. 


19 


ZNAČAJ NAKNADNOG IZVRŠENJE PORESKE OBAVEZE NA 
KAZNJAVANJE ZA PORESKE KAZNENE DELIKTE' 


Nataša Mrvić Petrović? 


Naknadno izvršenje poreske obaveze ne isključuje postojanje poreskog kaznenog 
delikta, ali može uticati na blaže kažnjavanje učinioca. Autor poredi uslove pod ko- 
jima se u pravima Srbije i Nemačke dopušta da naknadno izvršenje poreske obaveze 
isključi krivično gonjenje poreskog neplatiše. Konstatuje da je uvođenje navedenog 
rešenja kontraverzno, jer se privileguju oni koji izbegavaju poreske obaveze. Opra- 
vdano je jedino iz kriminalno-političkih razloga, jer je najvažniji segment poreske 
amnestije. Autor smatra da je najvažnija prednost nemačkog rešenja što se odnosi na 
sva poreska krivična dela, dok u Srbiji postoji različiti pravni režim za poreska kriv- 
ična dela propisana Krivičnim zakonikom i ostala krivična dela i poreske prekršaje 
predviđene zakonom koji reguliše poreski postupak. 

KLJUČNE REČI: neplaćanje poreza, poreski delikt, krivično pravo, stvarno kajanje 


UVOD 


Izvršenjem poreskih kaznenih delikata (krivičnih dela i prekršaja) ugrožava se 
sistem javnih finansija. Sistem javnih finansija omogućava finansiranje javnih rashoda 
i „život“ države. Stoga svaka država, odvajkada, ima izraženi interes da primenom 
pravnih mehanizama obezbedi sakupljanje poreskih prihoda koji su najvažniji seg- 
ment javnih finansija. Primena kaznenih sankcija prema učiniocu poreskog krivičnog 
dela ili poreskog prekršaja treba da je primenjena samo kao krajnje sredstvo, kada se 
na druge načine ne može postići da poreski obveznici dobrovoljno izvrše svoje finan- 
sijske obaveze prema državi. 

Aktuelnost izabrane teme rada proizilazi iz okolnosti da, sa razvojem neoliberalne 
ekonomije, štetne posledice izbegavanja poreskih obaveza postaju sve značajnije za 
države, jer se poreski kazneni delikti često vrše u sklopu transnacionalnog kriminaliteta i 
kriminaliteta korporacija. Otuda stižu poruke i iz Evropske unije u kojoj se od početka ove 
godine primenjuju posebna pravila radi sprečavanja pojave „pranja novca“ i izbegavanja 
poreskih obaveza, kako bi poreski organi država članica mogli dobiti iz jedinstvene baza 
poreskih podataka potrebne informacije o vlasnicima privrednih preduzeća, trustova ili 
! Tekst je rezultat rada na naučno-istraživačkom projektu ,,Srpsko i evropsko pravo: upoređivanje i 
usaglašavanje“ (broj 179031), koga finansira Ministarstvo prosvete, nauke i tehnološkog razvoja Re- 
publike Srbije, a sprovodi Institut za uporedno pravo u Beogradu. | Nm 

Nataša Mrvić Petrović, naučni savetnik, Institut za uporedno pravo u Beogradu, email: nmrvic(Qiup.rs 


korisnicima beneficija kao i da izvrše potrebne provere, kako bi se sprečila pojava ,,pore- 
skih rajeva“ (Evropska komisija, 2018). Čini se da su nacionalne poreske uprave članica 
Evropske unije dobile efikasno ,novo oružje“ radi suprotstavljanja (multinacionalnom) 
finansijskom kriminalitetu, što se pre svega postiže krivičnim gonjenjem i kažnjavanjem. 
Mora se, međutim, ukazati na sledeći paradoks: još od 2008. godine u Evropskoj uniji se 
na nacionalnom nivou uspostavljaju specifični poreski odnosi uprave i obveznika, koji 
treba da olakšaju ispunjenje poreskih obaveza, bez pretnje primenom kaznenih sankci- 
ja. Postaje sve značajniji tzv. horizontalni monitoring u okviru kog su poreske uprave 
ovlašćene da pregovaraju sa poreskim obveznicima o njihovim pravima i visini (spornih) 
poreskih obaveza (Stojanović, 2016: 209). U promenjenim poreskim odnosima dobija na 
značaju dobrovoljno ispunjenje poreske obaveze, pa makar i naknadno. 

Baveći se navedenom temom iz ugla kaznenog zakonodavstva Republike Srbije, 
uz primere iz uporednog prava i prakse, pokušaću da pokažem na nedostatke posto- 
jećih zakonskih rešenja u pravu Srbije. Analiza je ograničena na krivično delo poreske 
utaje i tzv. opšte poreske prekršaje predviđene Zakonom o poreskom postupku i pore- 
skoj administraciji — dalje ZPPA (Službeni glasnik RS, 2002). 


1. ZNAČAJ STVARNOG KAJANJA KOD PORESKE UTAJE 


U pravnoj literaturi se često ističe da bi bilo primerenije da krivično delo poreske 
utaje iz člana 225 (ranije 229) Krivičnog zakonika Republike Srbije (Službeni glasnik 
RS, 2005) nosi naslov poreska prevara i da mu nije mesto u grupi krivičnih dela pro- 
tiv privrede, budući da je usmereno protiv javnih finansija, tj. protiv državne imovine 
(Šuput, 2015: 276, Kulić, 1999: 280-283, Herbertz: 2012). Nezakonito izbegavanje 
plaćanja poreza koje je opisano u članu 225 KZ svodi se na radnje davanja lažnih poda- 
taka, neprijavljivanje ili na drugi način prikrivanje podataka i činjenica relevantnih za 
utvrđivanje obaveze plaćanja poreza ili drugih javnih dažbina, pri čemu svaka od alter- 
nativno predviđenih radnji izvršenja mora biti preduzeta u nameri izbegavanja plaćanja 
poreza ili drugih propisanih dažbina?. Kažnjivost navedenog krivičnog dela uslovljena 
je objektivnim uslovom da iznos obaveze čije se plaćanje izbegava prelazi sto pedeset 
hiljada dinara (član 225 st. 1 KZ). Subjektivna obeležja bića krivičnog dela su direktni 
umišljaj i namera da se izbegne plaćanje propisanih dažbina u celom iznosu ili delimič- 
no, pri čemu za postojanje krivičnog dela nije neophodno da je namera ostvarena. 

Radnja izvršenja poreske utaje može biti preduzeta činjenjem ili nečinjenjem u 
nameri izbegavanja plaćanja dažbina. Davanje lažnih podataka podrazumeva aktiv- 
no delovanje učinioca (koje ukazuje na prevarno postupanje), dok je neprijavljivanje 
poreske ili druge obaveze tipična radnja propuštanja. Prikrivanje podataka i činjenica 
relevantnih za utvrđivanje obaveze plaćanja poreza ili drugih javnih dažbina može biti 
preduzeto kako činjenjem, tako i nečinjenjem. Dispozicija poreske utaje je blanketne 
prirode i zahteva dopunu odredbama ZPPA i drugih poreskih propisa, što znači da 


3 Po pravilu se izbegava plaćanje tzv. direktnih poreza, onih koje poreski obveznici sami plaća- 
ju (porez na imovinu, porez na dohodak i slično), za razliku od indirektnih poreza na dobra i 
usluge koje država ubira preko posrednika. 

se u svakom konkretnom slučaju mora utvrditi da li je učinilac povredio konkret- 
no označenu normu iz fiskalnih 1 poreskih propisa i da li su umišljajem učinioca, 
koji, po prirodi stvari, može biti samo direktni, bila obuhvaćena dopunska obeležja 
dela sadržana u određenom propisu. Učinilac koji nije bio svestan da ima poresku 
ili drugu finansijsku obavezu prema državi, te je stoga propustio da je izvrši, može 
se pozivati na delovanje u pravnoj zabludi. Razlog je taj što poreski kazneni delikti, 
iako se navode još u Bibliji, predstavljaju mala prohibita (krivična dela specifična za 
određene vrste društvenih odnosa), svojstvena društvima sa robno-novčanom privre- 
dom. Generalno se kod navedene vrste krivičnih dela ne može očekivati da prosečan 
čovek bude svestan njihove zabranjenosti, ako su lišena svoje prepoznatljive socijal- 
no-patološke ili moralu suprotne sadržine (Mrvić Petrović, 2017: 159). Poreska utaja, 
ipak, predstavlja izuzetak od generalnog pravila, zato što se od poreskog obveznika 
očekuje da se informiše o svojim poreskim i drugim finansijskim obavezama prema 
državi. Stoga, na primer, u Sjedinjenim Američkim Državama postoji dugogodišnja 
sudska praksa po kojoj se poreskom obvezniku uračunava u krivicu to što nije postu- 
pio po propisu za koji nije znao (Traverst,1995: 1301-1302). 

U našoj sudskoj praksi je prihvaćeno da se učinilac poreske utaje ili drugog poresk- 
og delikta može pozivati na neotklonjivu pravnu zabludu, koja može isključiti njegovu 
krivicu, a time 1 postojanje krivičnog dela. Primeri delovanja u neotklonjivoj pravnoj 
zabludi povezani su sa situacijama u kojima poreski obveznik ne dobija relevantne in- 
formacije od poreskih organa, iako ih traži ili kada mu poreski organi daju pogrešne in- 
formacije da nije u obavezi da plati porez (Risimović, 2016). Delovanje u neotklonjivoj 
pravnoj zabludi moguće je naročito prilikom propuštanja rokova za podnošenje poreske 
prijave kao i kod poreskih utaja učinjenih kršenjem obaveze samooporezivanja, tj. kada 
obveznik treba sam da utvrdi visinu poreza koju je dužan da plati, a on to ne učini. 

Za razliku od radnje izvršenja (objektivnog obeležja krivičnog dela poreske uta- 
je) i subjektivnih obeležja (namera izbegavanja plaćanja dažbina, direktni umišljaj), u 
zakonsko biće krivičnog dela ne spada objektivni (nepravi) uslov kažnjivosti, tj. iznos 
poreske ili druge obaveze koja prelazi sto pedeset hiljada dinara u jednoj fiskalnoj, 
odnosno kalendarskoj godini). Po prirodi stvari, nepravi objektivni uslovi kažnjivosti 
ne moraju biti obuhvaćeni umišljajem učinioca (Novoselec, 2004: 266-267). U prak- 
si se javlja problem zato što se teži oblici poreske utaje, predviđeni u članu 225. u 
stavovima 2 i 3., kvalifikuju na osnovu visine poreske ili druge obaveze čije se plaćan- 
je izbegava, pri čemu nije jasno da li se radi o kvalifikatornim okolnostima ili o objek- 
tivnim uslovima kažnjivosti. Teži oblik iz stava 2. člana 225 postoji ako iznos poreske 
ili druge obaveze koja se izbegava prelazi jedan milion i petsto hiljada dinara, dok će 
delo moći da se kvalifikuje kao najteži oblik poreske utaje iz stava 3. ako je učinilac 
izbegavao plaćanje poreske ili druge obaveze veće od sedam miliona i pet stotina 
hiljada dinara. Od prihvaćenog tumačenja da li su predviđeni iznosi kvalifikatorne 
okolnosti ili objektivni uslovi kažnjivosti zavisi dokazivanje konkretnog krivičnog 
dela i mogućnost primene konstrukcije produženog krivičnog dela“. Polazeći od po- 
jma i pravne prirode kvalifikovanih oblika Stojanović (2006: 549) smatra da je reč o 
+ Navedenu konstrukciju ne bi bilo moguće primeniti ako bi se smatralo da su iznosi izbegavane poreske 


ili druge obaveze iz člana 225. st. 2. 13. objektivni uslovi kažnjivosti, koji bi morali da budu ostvareni u 
jednoj fiskalnoj godini. 


bitnom obeležju krivičnog dela, tj. ο kvalifikatornoj okolnosti, koje mora biti svestan 
učinilac krivičnog dela. U praksi se, međutim, javljaju teškoće prilikom dokazivanja 
namere učinioca da izbegne plaćanje poreza i sadržine umišljaja kojim moraju biti 
obuhvaćene predviđene kvalifikatorne okolnosti. 

Krivično delo poreske utaje izvršeno je momentom podnošenja poreske prijave sa 
lažnim podacima ili prikrivanja činjenica koje se odnose na utvrđivanje dažbina ili mo- 
mentom propuštanja roka za podnošenje prijave. Prema tome, krivično delo poreske utaje 
je tipično tzv. formalno krivično delo, dovršeno samim preduzimanjem jedne od alter- 
nativno preduzetih radnji u odgovarajućoj nameri (Mrvić Petrović, 2017: 86). Stoga se 
postavlja pitanje kakvog su značaja radnje učinioca koji preduzme tzv. stvarno ili ,,aktivno 
kajanje“ (Kambovski, 2005: 661) i po formalnom dovršenju krivičnog dela dobrovoljno 
podnese poresku prijavu ili plati porez, u cilju uspostavljanja pređašnjeg stanja. 

Jasno je da naknadno delovanje učinioca kojim izvršava poresku obavezu ne 
utiče na postojanje već dovršenog krivičnog dela, niti isključuje kažnjivost, kao što 
je to slučaj i kod drugih formalnih krivičnih dela koja se sastoje u neizvršavanju za- 
konskih obaveza, kako primećuje Mrvić Petrović (2018: 127). Naknadno izvršenje 
poreske obaveze po dovršenom krivičnom delu može se uvažiti samo kao olakšava- 
juća okolnost prilikom odmeravanja kazne učiniocu poreske utaje. Sa druge strane, 
sa stanovišta poreskog prava, naknadno podnošenje poreske prijave ili izvršenje pore- 
ske obaveze je od suštinskog značaja, jer omogućava primenu mehanizma poreske 
amnestije (Živković, 2015). Da bi se takav institut primenio, potrebno je da poreski 
obveznik unutar datog roka poreskim organima naknadno stavi na raspolaganje rel- 
evantne podatke na kojima se zasniva njegova poreska obaveza ili da ih obavesti o 
istinitim podacima koje je prikrio prilikom podnošenja prve poreske prijave, sa ciljem 
da postigne manje poresko opterećenje. 

Da bi se olakšao položaj poreskih dužnika ZPPA u čl. 39. predviđa mogućnost 
produženja roka za podnošenje poreske prijave, razloge za traženje produženja i krat- 
ke rokove u kojima o takvom zahtevu dužna da postupi poreska uprava. Protekom 
odobrenog naknadnog roka za izvršenje obaveze koju učinilac nije ispunio smatra se 
da je dovršeno krivično delo poreske utaje. U članu 40. u ZPPA su propisani rokovi i 
uslovi pod kojima poreski obveznik može naknadno, do isteka roka zastarelosti, pod- 
neti izmenjenu poresku prijavu zbog ustanovljene greške ili propusta u prvoj prijavi. 
Na osnovu člana 40. stavova 4 1 5, u slučaju naknadno ispravljene greške isključena je 
kažnjivost za poreska krivična dela ili prekršaje predviđene tim Zakonom, pod uslo- 
vom da je izmenjena poreska prijava podneta pre pokretanja postupka poreske kon- 
trole za poreski period, pre donošenja rešenja o utvrđivanju poreza ili pre pokretanja 
radnji poreske policije u cilju otkrivanja poreskih krivičnih dela. Prema tome, ZPPA 
propisuje rok u kome su mogući postupci stvarnog kajanja koji isključuju kažnjivosti 
za poreska krivična dela ili prekršaje predviđene tim Zakonom. Primenom argumen- 
tum a contrario, zaključuje se da se odredba ne može odnositi na poresku utaju i druga 
poreska krivična dela, koja reguliše Krivični zakonik. 

Još određenije, u članu 182b ZPPA predviđeno je da institut stvarnog kajanja isk- 
ljučuje podnošenje zahteva za pokretanje prekršajnog postupka za prekršaje iz člana 
197. st. 1. tač 2b) 1 3) i stava 3. u vezi sa st. 1. tač. 3) istog člana, kao 1 za prekršaj iz 

člana 180. tač. 5) 1 6) ovog zakona. Reč je o primeni načela oportuniteta u radu pore- 
ske uprave, uvedenom na pomalo neobičan način specijalnim propisom, odredbom 
koja predviđa da se neće podnositi zahtev za pokretanje prekršajnog postupka prema 
licu koje se samoinicijativno prijavi za učinjeni prekršaj 1 istovremeno plati dugovani 
iznos poreza uvećan za obračunatu kamatu. Kao i u drugim slučajevima stvarnog ka- 
janja neophodno je da je samoprijavljivanje i plaćanje dugovanog iznosa učinjeno pre 
bilo koje radnje poreskog organa u vezi učinjenog prekršaja, pre otpočinjanja poreske 
kontrole ili podnošenja zahteva za pokretanje prekršajnog postupka (Milić i Mrvić 
Petrović, 2017: 171). Postavlja se pitanje da li bi bilo celishodno sličan postupak pri- 
meniti i kod poreske utaje i drugih finansijskih krivičnih dela predviđenih Krivičnim 
zakonikom? Slično rešenje postoji u nemačkom pravu i Valjalo bi ga objasniti. 


2. NEMAČKO ZAKONODAVSTVO - PRIMER DOBRE PRAKSE ? 


Za razliku od prava Republike Srbije, u nemačkom pravu je krivično delo izbe- 
gavanja plaćanja poreza regulisano paragrafom 370 Poreskog zakona koji je objavljen 
1. 10. 2002. godine (Bundesgesetzblattes — BGBI, I S. 3866), sa brojnim kasnijim 
izmenama. U istom poglavlju u kome su regulisana poreska krivična dela, u paragra- 
fu 371 predviđen je institut naknadnog samoprijavljivanja poreske utaje i dobrovol- 
jnog izvršenja poreske obaveze kojim se eliminiše potreba za krivičnim gonjenjem i 
kažnjavanjem učinioca poreske utaje i drugih krivičnih dela predviđenih Poreskim 
zakonom. Reč je o naročitom ličnom osnovu isključenja kažnjivosti. Da bi mogao 
biti primenjen, u paragrafu 398 su propisani uslovi za primenu načela oportuniteta 
prilikom krivičnog gonjenja za (lakša) poreska krivična dela, dok je paragrafom 398a, 
za slučaj težih poreskih utaja, predviđen procentualni iznos kaznenih kamata, koje se 
dovode u vezu sa iznosom izbegnute poreske obaveze,. 

Šta je motivisalo nemačkog zakonodavca da privileguje učinioce poreskih utaja? 
Na sajtu Saveznog ministarstva finansija Nemačke pojavljuje se podatak da institut 
ima dugu tradiciju primene (od 1919. godine), te da je prihvaćen i u novom poreskom 
zakonodavstvu kako bi se pojačala poreska disciplina uz izbegavanje kažnjavanja 
poreskih neplatiša (Bundesfinanzministerium, 2015). I u teoriji se priznaje da jedi- 
no kriminalno-politički razlozi opravdavaju naročiti značaj stvarnog kajanja prilikom 
kažnjavanja za poreska krivična dela i za specijalne prevare učinjene zloupotrebom 
kredita, subvencija ili investicionih fondova (Ceffinato, 2017: 61). I za jednu i za 
drugu grupu krivičnih dela karakteristično je da su delikti ugrožavanja, kod kojih se 
na specifičan način prožimaju zahtev da se obezbedi krivičnopravna zaštita tržišnog 
privređivanja ili javnih finansija i potreba popravljanja štete. Stoga se kod poreskih 
krivičnih dela institutom samoprijavljivanja na poseban način uvažava činjenica 
faktičkog popravljanja štete pričinjene izbegavanjem poreskih obaveza (Ceffinato, 
2017: 74-75). Ističe se, međutim, da kod niza finansijskih krivičnih dela predviđenih 
u nemačkom Krivičnom zakoniku (pranje novca, prevara putem subvencija i slično) 
zakonodavac uvažava okolnost da je učinilac, pre nego što je saznao za pokretan- 
je postupka, vratio protivpravnu imovinsku korist ili nadoknadio štetu pričinjenu 


krivičnim delom. Takve okolnosti predviđene su kod određenih krivičnih dela kao 
posebni osnovi za oslobođenje učinioca od kazne. Osim naknade pričinjene štete ili 
vraćanja prisvojene stvari ili imovine, u postupke stvarnog kajanja spada i samoop- 
tuženje, samoprijavljivanje (Selbstanzeige) za učinjeno delo, koje se predviđa kao 
posebni osnov za oslobođenje od kazne najčešće kod krivičnih dela kod kojih je kao 
radnja izvršenja opisana pripremna radnja (planiranje terorističkih akata, pripremanje 
falsifikovanja novca, zločinačko udruživanje i slično). Član 371. Poreskog zakona 
je, međutim, osoben čak i u odnosu na navedene primere. Prvo, naknadno ispunjenje 
poreske obaveze moguće je po dovršenom delu u relativno dugom periodu do zastare- 
vanja poreske obaveze. Drugo, ne radi se o osnovu za oslobođenje od kazne, nego se 
potpuno isključuje krivično gonjenje. Proizilazi da naknadna prijava i uplata poreza 
kojom se popravlja šteta naneta fiskusu ima značaj oprosta od krivičnog gonjenja, 
što je nešto sasvim drugo od postojećih osnova za oslobođenje od kazne predviđenih 
krivičnim zakonodavstvom ili postupaka stvarnog kajanja koji se cene kao olakšava- 
juća okolnost pri odmeravanju kazne učiniocu (Wegner, 2014). 

Poreski zakon je menjan značajnije 2011. 1 2014. godine, oba puta u skladu sa 
opredeljenjima u Evropskoj uniji i u samoj Nemačkoj da se zaoštri odnos prema učin- 
iocima krivičnih dela pranja novca i poreskih utaja, naročito poreza na zarade i poreza 
na promet. Stoga su i uslovi za samostalno ispravljanje, dopunu poreske prijave, pri- 
javljivanje ili dobrovoljno izvršenje poreske obaveze posle proteka zakonskih rokova 
za ispunjenje obaveze značajno pooštreni od 1. januara 2015. godine, tako da se nak- 
nadno mogu izvršiti obaveze samo do 25.000 eura (ranije je moglo i do 50.000 eura), 
pri čemu poreski neplatiša neće platiti naročite kaznene kamate 1 neće biti krivično 
gonjen. Odredba se odnosi samo na direktne poreske obveznike kao subjekte kriv- 
ičnog dela, a ne primenjuje se na izbegavanje poreza na plate ili poreza na promet. 

Druga značajna novina, predviđena u paragrafu 170 izmenjenog Poreskog zako- 
na je produženje perioda roka za naknadna dobrovoljna plaćanja na deset godina, pri 
čemu se taj rok računa nakon završetka kalendarske godine u kojoj je porez nastao, 
a odnosi se i na poreze za investiciona (strana) ulaganja. Paragrafom 371 st. 1. pred- 
viđeno je da se paragraf 170 odnosi ne samo na izvršioca poreske utaje, nego 1 na 
saučesnike. U skladu sa paragrafom 371 st. 3. učinilac koji se prijavi naknadno zbog 
poreske utaje mora platiti i predviđene kaznene kamate, a po st. 2. i porez na dodatu 
vrednost. Paragraf 398a Poreskog zakona propisuje da je izbegavanje pokretanja kriv- 
ičnog gonjenja moguće pod uslovom da učinilac plati propisani procentualno određeni 
iznos (od 5% na više), koji se dovodi u vezu sa visinom izbegnutih poreskih obaveza. 

Trebalo bi da predviđeni institut predstavlja olakšicu za one koji nisu na vreme 
izvršili poresku obavezu, ali to u praksi ne mora da bude tako, zato što se primenjuje 
princip ,,sve ili ništa“, tj. nije dovoljno da se poreski obveznik prijavi da je utajio 
porez, nego to mora efikasno učiniti i pri tome uplatiti porez uvećan za iznos kaznenih 
kamata, da bi mogao izbeći krivičnog gonjenja. Ako prećuti makar jednu činjenicu 
ili napravi beznačajnu grešku u prijavi kojom ispravlja raniju poresku prijavu, gubi 
privilegiju da se protiv njega neće pokrenuti krivični postupak. Štaviše, paragraf 371 
Poreskog zakona sadrži i druge „zamke“, budući da zahteva dobro poznavanje kako 
krivičnog, tako i poreskog zakonodavstva, jer su u odredbi predviđeni pozitivni uslovi 

koje valja ispuniti i negativne okolnosti koje se moraju izbeći. Prvi pozitivni pre- 
duslov tiče se činjenice da izveštaj o naknadnoj ispravci poreskih prijava mora ,,pokri- 
ti“ ceo period od prethodnih deset godina, s tim što se postavlja pitanje kako računati 
rokove ukoliko je obveznik imao nekoliko poreskih obaveza koje je trebalo da ispuni 
u raznim periodima, jer je moguće da su neki poreski dugovi zastareli, a da je u pogle- 
du drugih, podnetom ispravkom prijave, prekinuo rokove zastarelosti. Drugi zahtev, 
koji je u praksi veoma teško ispuniti, jeste da poreski obveznik mora pružiti poreskoj 
upravi objektivne, potpune i sve raspoložive podatke o izbegnutim poreskim obave- 
zama, kako bi mogao da računa na izbegavanje krivičnog gonjenja. Smisao navedene 
obaveze jeste da poreska uprava u jednostavnom i brzom postupku može odrediti 
iznos poreza koji poreski neplatiša treba da plati. S obzirom na dug protek vremena, 
obično postoje znatne teškoće da se prikupe dokumenti i dokazi o svakoj novčanoj 
transakciji koja je ranije izvršena i zbog toga se često u praksi dešava da obveznik koji 
ne raspolaže potpunom dokumentacijom ne može ispuniti predviđeni uslov. 

Naknadno samoprijavljivanje 1 izvršenje poreske obaveze može se primeniti 
samo ako je usledilo do momenta poreske revizije ili započinjanja prekršajnog ili kriv- 
ičnog postupka ili je obvezniku najavljena poseta poreske inspekcije u cilju poreske 
revizije ili prikupljanja činjenica radi pokretanja kaznenih postupaka. Prema tome, 
objektivna negativna pretpostavka koja onemogućava izbegavanje krivičnog gonjen- 
ja jeste činjenica da je poreski delikt već otkriven, pri čemu je bitno da je to učinilac 
znao. Moguće je da se delo smatra otkrivenim i onda dok poreska uprava, inspekcija 
ili tužilaštvo još nisu preduzeli odgovarajuće radnje, ali je vest o poreskoj utaji emito- 
vana u sredstvima masovnih komunikacija. Poseban problem u primeni zakona jeste 
kako tumačiti neprecizne, različite zakonske termine, na osnovu kojih se procenjuju 
postupci ,,otkrivanje činjenica“ značajnih za određivanje poreza. 

Institut se koristi samo u slučajevima manjih poreskih utaja, jer je isključena 
mogućnost njegove primene za kvalifikovane oblike finansijskih krivičnih dela, kod 
kojih je ostvarena znatna protivpravna imovinska korist (znači preko 25000 evra) ili 
onih koja bi se mogla podvesti pod osobito težak slučaj ($ 370 st. 3 tač. 2-5 Poreskog 
zakona). Zakonsko ograničenje je moguće izbeći, pošto je pomenutim paragrafom 
398a Poreskog zakona praktično uvedena dodatna “nadoknada” prema visini utajenog 
iznosa, tako da je institut isključenja krivičnog gonjenja u slučaju samoprijavljivanja 
i naknadnog izvršenja poreske obaveze primenjiv čak 1 kod velikih poreskih utaja. 

Na opisani način se, ipak, nastavlja kontraverzna politika masovnog uterivanja 
poreskih dugova u ,,zamenu“ za izbegavanje krivičnog postupka, koja je otpočela još 
2010. godine, kada su nemački poreski organi prvi put dobili kompletne podatke iz 
Lihtenštajna i Švajcarske o državljanima Nemačke koji su u navedenim zemljama 
deponovali iznose novca na koje nisu platili porez“. Institut izbegavanja krivičnog 
gonjenja zbog naknadnog samoprijavljivanja i uplate poreza bio je najvažniji segment 
masovno primenjene poreske amnestije u period 2011. do 2013. godine. Čuveni je 
primer krivičnog postupka koji se 2013. godine zbog utaje poreza na novac depono- 


5 Krajem 2012. godine je Nemačka potpisala sporazum sa Švajcarskom kojim Švajcarska pristaje da, u 
cilju finansijskih istraga, saopšti podatke o iznosima na bankarskim računima nemačkih državljana, a 2013. 
godine su, u odnosu na sve zemlje Evropske unije, sličnu obavezu prihvatile Luksemburg i Austrija. 


van u Švajcarskoj vodio prema Uli HoeneB-enu, predsedniku fudbalskog kluba Bay- 
ern iz Munchena. On se sam prijavio vlastima i izbegao kaznu zatvora naknadnom 
isplatom dela utajenog poreza. 

Premda postoji generalno pravilo da niko nije dužan da sebe prijavljuje za iz- 
vršenje krivičnog dela, poreski obveznik je u nešto drugačijoj situaciji, zato što je 
prinuđen na saradnju sa poreskom upravom, jer mora ispuniti poresku obavezu (čak 
i onda kada je kažnjen za krivično delo poreske utaje). Zbog toga institut naknadnog 
ispunjenja poreske obaveze u zamenu za izostanak krivičnog gonjenja treba da privoli 
poreskog obveznika na saradnju sa poreskom upravom. 


ZAKLJUČAK 


Primer iz nemačkog zakonodavstva pokazuje da bi možda bilo celishodnije u 
zakonodavstvu Republike Srbije poreska krivična dela regulisati poreskim zakonom, 
kao što je to ranije bio slučaj. Na taj način mogle bi se prevazići teškoće primene 
člana 255. Krivičnog zakonika i drugih opisa krivičnih dela čije su dispozicije blan- 
ketne prirode tako da se moraju dopunjavati elementima iz finansijskih propisa, koji 
se učestalo menjaju. Istovremeno, odredbe koje se odnose na mogućnosti naknadnog 
prijavljivanja poreskih obaveza, zbog greške ili propusta u prvobitnoj prijavi, mogle 
bi se primeniti i na krivično delo poreske utaje i druga poreska krivična dela predviđe- 
na Krivičnim zakonikom Republike Srbije. 

Najnovije inicijative u okviru Evropske unije, uz ukidanje mogućnosti pozivan- 
ja na bankarsku tajnu, pokazuju da jačaju napori da se uspostavi poreski sistem na 
teritoriji cele EU i spreči prekogranični finansijski kriminalitet i malverzacije. U isto 
vreme u Nemačkoj se primenjuje, u odnosu na poreske neplatiše, institut samopri- 
javljivanja koji omogućava da se prema njima, zbog preduzetih postupaka stvarnog 
kajanja, ne vodi krivični postupak, iako su izvršili poresku utaju. Učinjen je izuzetak 
koji se ne proteže na učinioce drugih finansijskih krivičnih dela. Bez obzira na kon- 
traverze koje izaziva primena navedenih odredbi, opasnost od narušavanja pravne 
sigurnosti građana i činjenicu da su od 2015. godine pooštreni uslovi pod kojima 
poreski neplatiša može izbeći krivično gonjenje, institut je i dalje prihvaćen u nemač- 
kom poreskom zakonodavstvu (slično je i u Španiji i Francuskoj). Očigledno je da 
je navedeno rešenje prihvaćeno iz kriminalno-političkih potreba. Njegova najvažnija 
prednost je u tome što su zakonom tačno određeni uslovi pod kojima je moguće izbeći 
krivično gonjenje za već učinjenu poresku utaju. Za razliku od toga, u našem prav- 
nom sistemu postoji široko područje diskrecione ocene u radu poreske uprave i javnih 
tužilaštava da, u skladu sa okolnostima konkretnog slučaja, procenjuju značaj nak- 
nadnog prijavljivanja poreske obaveze u slučaju poreskih krivičnih dela predviđenih 
Krivičnim zakonikom. 

THE IMPORTANCE OF TAX PAYMENT AFTER DEADLINE ON 
PENALTY FOR TAX DELICTS 


Payment of tax after the deadline cannot exclude the existence of tax offense 
but it may have effect on a milder punishment of offender. The author compares the 
law conditions which exist in Serbian and German law for payment of tax obliga- 
tion after deadline and the possibility of excluding the criminal proceedings against 
whoever did not pay the tax. It states that the introduction of this solution is contro- 
versial, because those who avoid tax obligations are privileged. It is justified only for 
criminal-political reasons because this has been the most important segment of tax 
amnesty. The author considers that crucial advantage of German solution is that ap- 
plies to all tax offenses while in Serbia there is a different legal regime for tax crimes 
prescribed by Criminal Code and other criminal and tax offenses provided for by the 
law which regulates tax procedure. 

KEY WORDS: tax evasion, tax delict, criminal law, remorse and reparation 

PRANJE NOVCA U SRPSKOM I UPOREDNOM 
KRIVICNOM PRAVU 


Dragan Jovašević' 


U strukturi nacionalnog, ali i internacionalnog kriminaliteta danas preovladava 
kriminalitet upravljen na štetu imovine drugih fizičkih i pravnih lica (pa čak i čitavih 
država) pri čemu pojedinici, grupe i čitave organizacije postupaju u vršenju svoje krim- 
inalne aktivnosti vođeni namerom pribavljanja protivpravne imovinske koristi. No, to 
nije dovoljno, pa tako pribavljeni novac i druge imovinske koristi ova lica pokušavaju 
da legalizuju, odnosno da ih stave u legalni promet, opticaj (da im pribave legalni osnov 
sticanja). S druge strane, učinioci ovakvih kriminalnih dela imaju potrebu da prikriju i 
pravo poreklo ovakvog novca ili koristi. Stoga su ne samo pojedine države, već i čitava 
međunarodna zajednica uvidele opasnost od ovakvih kriminalnih delatnosti pojedinaca 
i grupa koje imaju za cilj pranje i prikrivanje novca i druge imovinske koristi stečene 
vršenjem krivičnih dela. Tako evropsko krivično pravo, kao i krivično pravo Srbije pred- 
viđaju krivičnu odgovornost za pranje novca kao krivično delo zaprećeno strogim 
kaznama čiji je cilj sprečavanje i suzbijanje ovakvih društveno opasnih delatnosti. 

KLJUČNE REČI: krivično delo, novac, imovina, prikrivanje porekla, legalni os- 
nov, stavljanje u opticaj, krivica, kazna, Srbija, uporedno pravo 


UVOD 


Savremeno društvo karakteriše velika dinamičnost u strukturi nacionalnog, ali 
i internacionalnog kriminaliteta, gde preovladavaju imovinska krivična dela, koja su 
primarno upravljena na štetu imovine, imovinskih prava i interesa drugih fizičkih i 
pravnih lica (pa čak i čitavih država). Pri tome pojedinici, grupe, pa i organizacije pos- 
tupaju u vršenju svoje kriminalne aktivnosti rukovođeni primarno imovinskim intere- 
som - namerom pribavljanja protivpravne imovinske koristi ili nezakonitog profita, 
dobiti, a time i moći. No, to nije dovoljno, niti je primarni cilj kriminalaca. Logično 
je da pribavljena protivpravna imovinska korist, ako ostaje skrivena, u sferi ilegalne 
aktivnosti, nema značaja za učinioce takvih krivičnih dela. 

Stoga su oni prinuđeni da tako pribavljenu “prljavu, nezakonito stečenu imov- 
inu i druge oblike imovinske koristi **operu?, da im pribave legalan osnov sticanja, da 
ih plasiraju u legalne privredne, novčane, bankarske, berzanske i druge slične tokove. 
To znači da kriminalnom aktivnošću pribavljeni novac i druge vrste imovinske koristi 

ova lica pokušavaju da legalizuju, odnosno da ih stave u legalni promet, opticaj (da 
im pribave legalni osnov sticanja). S druge strane, učinioci ovakvih kriminalnih dela 
imaju potrebu da prikriju pravo poreklo ovakvog ''"prljavog"', ilegalno pribavljenog 
novca ili koristi 1 tako izbegnu krivično gonjenje 1 kažnjavanje. Uvidevši opasnost 
ovakvih kriminalnih delatnosti pojedinaca i grupa koje imaju za cilj pranje i prikrivan- 
je novca i druge imovinske koristi stečene vršenjem krivičnih dela, na bazi međun- 
arodnih standarda savremena krivična zakonodavstva predviđaju krivičnu odgovor- 
nost i kažnjivost učinilaca za krivično delo ,‘pranja novca“. 

Da bi se razne protivpravne delatnosti pojedinaca i grupa u okviru međunarod- 
nog, transnacionalnog, organizovanog, prekograničnog kriminaliteta sprečile, suzbile 
i smanjile na društveno prihvatljiv nivo, na međunarodnom planu se pristupilo normi- 
ranju prava i obaveza pojedinih država u preduzimanju adekvatnih mera, sredstava i 
postupaka radi sprečavanja i suzbijanja pranja novca. Tako je doneto više međunarod- 
nopravnih akata kojima su utvrđeni minimalni standardi (Jovašević, Ikanović, 2015: 
111-115) za propisivanje krivične odgovornosti i kažnjivosti za krivično delo pranja 
novca kao što su : 1) Konvencija OUN protiv nedozvoljene trgovine opojnim drogama i 
psihotropnim supstancijama (1988.godine, Beč), 2) Konvencija Saveta Evrope o pranju, 
traženju, zapleni i konfiskaciji prihoda stečenih kriminalom (1990.godine, Strazbur), 
3) Direktiva za sprečavanje korišćenja finansijskog sistema u cilju pranja novca (1991. 
godine), 4) Kominike nastao kao rezultat dogovora šefova vlada država Komonvelta 
(1993.godine, Kipar). Ovom prilikom je pranje novca identifikovano kao ozbiljna pret- 
nja finansijskom sistemu širom sveta, 5) Konvencija UN protiv transnacionalnog orga- 
nizovanog kriminala (2000.godine, Palermo), 6) Međunarodna konvencija o suzbijanju 
finansiranja terorizma i 7) Konvencija Saveta Evrope o pranju, traženju, zapleni i kon- 
fiskaciji prihoda stečenih kriminalom i o finansiranju terorizma (2005.godine, Varšava). 
Ovi međunarodnopravni akti (Degan, Pavišić, 2005: 197-203) predstavljaju pravni os- 
nov za propisivanje inkriminisanih ponašanja u vezi sa pranjem novca u nacionalnom 
krivičnom zakonodavstvu, te krivičnih sankcija za njihove učinioce. 


1. PRANJE NOVCA U PRAVU SRBIJE 


Pranje novca — odgovornost i kažnjivost - je u pozitivnom pravu Srbije uređe- 
no sa dva zakonska propisa. To su : a) Krivični zakonik (KZ) (Službeni glasnik RS, 
br.85/05) i b) Zakon o sprečavanju pranja novca i finansiranja terorizma (Službeni 
glasnik RS, br. 113/17). 


1.1. Pranje novca u Zakonu o sprečavanju pranja novca i 
finansiranja terorizma 


Zakon o sprečavanju pranja novca i finansiranja terorizma iz 2017.godine u članu 
2.određuje pojam pranja novca. Tako se pranjem novca smatraju sledeće detanosti: a) 
konverzija ili prenos imovine stečene izvršenjem krivičnog dela, b) prikrivanje ili netač- 

no prikazivanje prave prirode, porekla, mesta nalaženja, kretanja, raspolaganja, vlasništ- 
va ili prava u vezi sa imovinom koja je stečena izvršenjem krivičnog dela i c) sticanje, 
držanje ili korišćenje imovine stečene izvršenjem krivičnog dela. Iz navedene definicije 
proizilazi da i ovaj Zakon na istovetan način određuje pojam, elemente, obeležja bića i 
karakteristike krivičnog dela pranja novca kao i Krivični zakonik. 

No, ovaj je Zakon otišao korak dalje, pa je u članu 3.odredio i sadržinu pojmova koji 
su inkorporisani u krivično delo pranja novca. Tako je prema ovim zakonskim rešenjima 
objekta napada krivičnog dela pranja novca određen kao: a) imovina - stvari, novac, pra- 
va, hartije od vrednosti 1 druge isprave u bilo kom obliku, kojima se može utvrditi pravo 
svojine 1 druga prava, b) novac - gotov novac (domaći i strani), sredstva na računima (di- 
narska i devizna) 1 elektronski novac i c) fizički prenosiva sredstva plaćanja - gotov novac, 
čekovi, menice i druga fizički prenosiva sredstva plaćanja, plativa na donosioca. 

Kao radnje izvršenja krivičnog dela pranja novca, ovaj je Zakon izričito odredio: a) 
transakciju - prijem, davanje, zamena, čuvanje, raspolaganje ili drugo postupanje sa imov- 
inom kod obveznika, b) gotovinsku transakciju - fizički prijem ili davanje gotovog novca i 
c) prenos novčanih sredstava - bilo koja transakcija koja se najmanje jednim delom izvrša- 
va elektronskim putem od strane pružaoca platnih usluga u ime platioca, sa ciljem da ta 
novčana sredstva budu dostupna primaocu plaćanja kod pružaoca platnih usluga, bez ob- 
zira na to da li su platilac ili primalac plaćanja isto lice i da li su platiočev pružalac platnih 
usluga i pružalac platnih usluga primaoca plaćanja isto lice. Pri tome se kao pružalac plat- 
nih usluga može javiti : banka, institucija elektronskog novca, platna institucija, Narodna 
banka Srbije, Uprava za trezor ili drugi organi javne vlasti u Republici Srbiji, u skladu sa 
svojim nadležnostima utvrđenim zakonom, kao i javni poštanski operator sa sedištem u 
Republici Srbiji, osnovan u skladu sa zakonom kojim se uređuju poštanske usluge. 


1.2. Pranje novca u Krivičnom zakoniku 
1.2.1. Pojam i elementi krivičnog dela 


Na bazi navedenih međunarodnih i evropskih standarda u oblasti suzbijanja fi- 
nansijskog kriminaliteta i Krivični zakonik Republike Srbije (Službeni glasnik RS, br. 
85/05) iz 2005. godine (posle novele iz 2016.godine) (Službeni glasnik RS, br. 94/16) 
u dvadesetdrugoj glavi pod nazivom: ‘’Krivicna dela protiv privrede", u članu 245. 
propisuje krivično delo: “Pranje novca". Ovo delo (Jovašević, 2017: 171-173) se sas- 
toji u konverziji ili prenosu imovine za koju se zna da potiče od kriminalne delatnosti 
u nameri da se prikrije ili lažno prikaže nezakonito poreklo imovine, u prikrivanju ili 
lažnom prikazivanju činjenica o imovini za koju se zna da potiče od kriminalne delat- 
nosti ili u sticanju, držanju ili korišćenju imovine za koju se zna u trenutku prijema da 
potiče od kriminalne delatnosti. Pri određivanju ovog krivičnog dela u redakciji Za- 
konika iz 2005.godine shodno odredbi člana 231 .je stajalo "imovine koja potiče od 


2 Ovo krivično delo se u ranijem Kaznenom zakonu Hrvatske iz 1997.godine (Narodne novine, br. 
110/97, 27/98, 129/00, 51/01, 105/04, 84/05, 71/06 i 110/07) nazivalo u članu 279. — “Prikrivanje protu- 
zakonito dobijenog novca". Novi Kazneni zakon Hrvatske iz 2011.godine (Narodne novine, br. 125/11, 
144/12, 56/15 1 61/15) ovo krivično delo u članu 265.naziva : “Pranje novca". 


krivičnog dela (Đorđević, Đorđević, 2016: 173-174). U teoriji se smatra da se u osnovi 
ove inkriminacije nalazi nemoć države da blagovremeno 1 efikasno otkrije ranije već 
izvršeno krivično delo (jedno ili više) kojim je pribavljena protivpravna imovinska ko- 
rist (Pavišić, Grozdanić, Veić, 2007: 628-631). Ovo je delo Zakon o sprečavanju pranja 
novca i finansiranja terorizma u članu 3.stav 36.odredio kao prethodno krivično delo, 
odnosno delo iz koga je proistekla imovina koja je predmet krivičnog dela pranja novca, 
bez obzira na to da li je ono izvršeno na teritoriji Republike Srbije ili u inostranstvu. 

Objekt zaštite krivičnog dela pranja novca je finansijski sistem, a objekt napada su 
novac i imovina koji su pribavljeni kriminalnom delatnošću (vršenjem krivičnih dela, 
bilo samog učinioca ili drugog lica, ali ne i vršenjem drugih protivpravnih delatnosti kao 
što su: privredni prestupi ili privredni prekršaji). Kao što smo videli Zakon o sprečavan- 
ju pranja novca i finansiranja terorizma je u članu 3.odredio sadržinu pojmova koji čine 
objekt napada krivičnog dela pranja novca. To su : a) imovina - stvari, novac, prava, 
hartije od vrednosti i druge isprave u bilo kom obliku, kojima se može utvrditi pravo 
svojine i druga prava, b) novac - gotov novac (domaći 1 strani), sredstva na računima 
(dinarska 1 devizna) 1 elektronski novac i v) fizički prenosiva sredstva plaćanja - gotov 
novac, čekovi, menice i druga fizički prenosiva sredstva plaćanja, plativa na donosioca. 

Radnja izvršenja se sastoji iz više alternativno, zakonom predviđenih delatnosti 
(Lazarević, Vučković, Vučković, 2004: 667-669). To su, inače, radnje koje predviđa i Za- 
kon o sprečavanju pranja novca i finansiranju terorizma Srbije, kao i navedeni univerzalni 
i regionalni međunarodni dokumenti (Bečka, Strazburška ili Varšavska konvencija): 


1) konverzija (zamena, trampa, razmena) ili prenos (teretni ili besteretni) neza- 
konito stečene imovine u nameri da se prikrije (prećuti, nesaopšti uopšte ili u određen- 
om vremenu) ili lažno, neistinito prikaže njeno nezakonito poreklo, bez obzira da li je 
ova namera u konkretnom slučaju zaista i ostvarena, 

2) prikrivanje ili lažno prikazivanje činjenica o imovini za koju se zna da potiče 
od kriminalne delatnosti. Ovde se radnja izvršenja preduzima u odnosu na činjenice o 
"poreklu" nezakonito stečene imovine, a ne na samu tu imovinu. Prećutkivanje, ne- 
saopštavanje je neupisivanje pravih podataka u pratećoj dokumentaciji uz imovinu ili 
neupoznavanje (neposredno ili posredno, na bilo koji način) drugog, ovlašćenog lica 
sa podacima o poreklu imovine, čime se onemogućava nadležnim organima da uopšte 
ili blagovremeno dođu do saznanja o nezakonitom poreklu imovine. Lažno, neistinito 
prikazivanje u celosti ili delimično činjenica o nezakonitoj imovini koja potiče od krim- 
inalne delatnosti je saoštavanje, usmeno ili pismeno, činjenje dostupnim nadležnim or- 
ganima da uopšte ili blagovremeno dođu do saznanja o nezakonitom poreklu imovine i 

3) sticanje, držanje ili korišćenje imovine za koju se zna u trenutku prijema da 
potiče od kriminalne delatnosti. Sticanje (pribavljanje, nabavljanje) je svaka delatnost 
kojom se dolazi u posed, u državinu nezakonito stečene imovine. Držanje je samo pose- 
dovanje ovakve imovine, njena (neposredna ili posredna) državinska, faktička vlast, 
pritežanje, na određenom prostoru za određeno vreme od strane učinioca dela. Ko- 
rišćenje nezakonite imovine je njena upotreba, stavljanje u promet, u opticaj na bilo 
koji način, najčešće za plaćanje robe ili usluga (Turković et al., 2013: 336-340). Bitno 
je za postojanje ove radnje da učinilac u vreme dolaženja u posed (u trenutku prijema) 

poseduje svest o nezakonitom poreklu takve imovine, odnosno da se radi o imovini koja 
potiče od kriminalne delatnosti. 


Za postojanje ovog krivičnog dela je bitno ispunjenje još dva konstitutivna el- 
ementa. To su: 1) da učinilac radnju izvršenja preduzima sa znanjem (sa svešću) da 
se radi o novcu ili imovini koji potiču od kriminalne delatnosti (bez obzira da li zna 
pravnu kvalifikaciju konkretnog krivičnog dela, da li je on ili neko drugo lice učini- 
lac takvog '"prethodnog" krivičnog dela, da li zna njegovog učinioca i gde je delo 
učinjeno - u Srbiji ili u inostranstvu) i 2) da na strani učinioca u vreme izvršenja dela 
postoji namera da se prikrije ili lažno prikaže nezakonito poreklo imovine koja potiče 
od kriminalne delatnosti (Petrović, Jovašević, Ferhatović, 2016: 274-275). 

Izvršilac dela može da bude svako lice (kako lice koje je preuzelo kriminalnu 
delatnost kojom su novac ili imovina kao objekt ‘’pranja”’ pribavljeni, tako i svako 
drugo lice), kao i odgovorno lice u pravnom licu. 

U pogledu krivice potreban je direktni umišljaj koji kvalifikuju: a) svest, znanje učin- 
ioca da novac i imovina potiču od kriminalne delatnosti i b) namera učinioca da prikrije 
(prećuti) ili lažno (u celosti ili delimično, neistinito, suprotno objektivnoj stvarnosti) pri- 
kaže "'nezakonito poreklo imovine (Jovašević, Mitrović, Ikanović, 2017: 183-186). Za 
ovo delo je kumulativno propisana kazna zatvora od šest meseci do pet godina i novčana 
kazna. Uz kaznu se učiniocu dela obavezno izriče i mera bezbednosti oduzimanja predme- 
ta (član 87. KZ) — novca i imovine koji potiču od kriminalne delatnosti. 


1.2.2. Oblici ispoljavanja krivičnog dela 


Krivično delo iz člana 245. KZ ima dva lakša (privilegovana) i dva (kvalifikovana) 
oblika ispoljavanja. 

Lakši oblici ovog dela za koja Zakonik propisuje blaže kažnjavanje određeni su 
blažim oblikom krivice — nehatom na strani učinioca u vreme preduzimanja radnje iz- 
vršenja. Tako prvi lakši oblik dela (stav 5.) postoji ako je radnju izvršenja preduzelo lice 
koje nije znalo da novac ili imovina predstavljaju prihod ostvaren kriminalnom delat- 
nošću, ali je to moglo 1 bilo dužno da zna. Oblik krivice u vidu nesvesnog nehata pred- 
stavlja okolnost za koju zakon propisuje blaže kažnjavanje — kaznu zatvora do tri godine. 
Drugi lakši oblik dela (stav 6.) karakterišu dva elementa. To su: a) svojstvo učinioca dela 
u vidu odgovornog lica u pravnom licu i b) oblik krivice učinioca u vidu svesnog i nesves- 
nog nehata — koji Zakonik određuje ako je učinilac znao ili mogao 1 bio dužan da zna da 
novac ili imovina predstavljaju prihod ostvaren kriminalnom delatnošću. Za ovo delo se 
učinilac kažnjava vrstom i merom kazne koja je propisana za oblik krivičnog dela pranja 
novca koje je učinilo odgovorno lice u pravnom licu. Odgovornim licem u pravnom licu u 
smislu člana 112.tačka 5. KZ smatra se lice koje na osnovu zakona, propisa ili ovlašćenja 
vrši određene poslove upravljanja, nadzora ili druge poslove iz delatnosti pravnog lica, 
kao i lice kome je faktički povereno obavljanje tih poslova (Jovašević, 2017: 171-172). 

No, krivično delo pranja novca iz člana 245.ima 1 dva teža, kavlifikovana oblika 
ispoljavanja, za koja je propisano pooštreno kažnjavanje. Prvi teži oblik dela (stav 2.) 


postoji ako je radnja izvršenja preduzeta u odnosu na novac i imovinu čija vrednost 
prelazi iznos od 1.500.000 dinara. Vrednost objekta na kome se vrši radnja krivičnog 
dela u bilo kom obliku ispoljavanja predstavlja kvalifikatornu okolnost. Ona se ut- 
vrđuje prema tržišnim uslovima u vreme preduzimanja radnje izvršenja. Za ovo je 
delo kumulativno propisana kazna zatvora od jedne do deset godina i novčana kazna. 
Drugi teži oblik dela (stav 4.) za koji je kumulativno propisana kazna zatvora od dve 
do dvanaest godina 1 novčana kazna postoji ako je radnja izvršenja preduzeta u grupi. 
Grupu u smislu člana 112.tačka 22. KZ čine najmanje tri lica koja su povezana radi 
trajnog ili povremenog vršenja krivičnih dela koja ne mora da ima definisane uloge 
svojih članova, kontinuitet članstva ili razvijenu strukturu (Đorđević, 2011: 125-126). 


2. PRANJE NOVCA U EVROPSKOM KRIVIČNOM PRAVU 
2.1. Južnoevropske države 
2.1.1. Italija 


Krivični zakonik Republike Italije (Codice penale approvato con R.D. No. 
1398/1930...No.207/2003) iz 1930.godine sa novelama do 2003.godine u Drugoj kn- 
jizi, glavi trinaest pod nazivom: "Krivična dela protiv imovine“ u članu 648 bis. 
predviđa krivično delo pranje novca (riciclaggio di denaro). Delo se sastoji u zameni 
ili prenosu novca, predmeta ili druge koristi koja je pribavljena iz krivičnog dela ili u 
vršenju drugih radnji kako bi se sprečila identifikacija njihovog kriminalnog porekla. 
Za ovo je delo propisana kumulativna kazna zatvora od četiri do dvanaest godina i 
novčana kazna od 1.200 do 5.000 Eura (Petrucci, Pezzano, 2004: 443-445). 

Teži oblik dela za koji se pooštrava kazna u granicama i na način kako je to pred- 
viđeno odredbama Opšteg dela Krivičnog zakonika postoji ako se radnja izvršenja 
preduzima u obavljanju profesionalne delatnosti. Ovo je specifičan oblik zloupotrebe 
svoje registrovane, zakonite profesije u cilju “pranja“ ili legalizacije kriminalne do- 
biti (Marino, Petrucci, 2004: 298-301). 

Lakši oblik ovog dela za koji je propisana kazna zatvora do pet godina postoji 
ako se prikriva poreklo novca, predmet i druge koristi koji su pribavljeni krivičnim 
delom manje težine. Lakši karakter dela je vezan za '"blažu"' prirodu, sadržinu i karak- 
ter, odnosno stepen društvene opasnosti primarnog krivičnog dela kojim je i pribavlje- 
na imovinska korist koja je predmet „pranja” (Caraccioli, 2005: 212-214). 


2.2. Srednjoevropske države 


2.2.1. Austrija 


Krivični zakonik Republike Austrije (Bundesgesetz vom 23.Janner 1974, ΒΩ͂ΒΙ 
60/74, 319/1974...242/1989 1243/1989.) iz 1974.godine sa novelama do marta 2018. 

godine u glavi šestoj pod nazivom: ,,Krivična dela protiv imovine“ u članu 165.prop- 
isuje krivično delo: “Pranje novca“ (Geldwaschere). 

Osnovni oblik krivičnog dela pranja novca čini lice koje pribavlja imovinu, no- 
vac ili druge prihode za koje zna da su rezultat prethodno izvršenog krivičnog dela ili 
prikriva njihovo nezakonito poreklo ili pravu prirodu ili raspolaže, prenosi ili prikriva 
takva sredstva (Foregger, Serini, 1989: 156-157). 

Učinilac dela može da bude svako lice, a u pogledu krivice potreban je umišljaj. 

Za ovo je delo propisana kazna zatvora do tri godine. Uz kaznu (u smislu stava 
5.) se od učinioca bilo kog oblika ovog krivičnog dela obavezno oduzima novac, 
imovina ili drugi prihod koji su predmet pranja novca. 

Ista je vrsta i mera kazne propisana i za lice koje svesno stiče, obezbeđuje, ulaže, 
upravlja, pretvara, odlaže ili prenosi na treće lice imovinu, prihod ili novac u bilo kom 
iznosu i na bilo koji način pod uslovom da zna, da je svestan njihovog nezakonitog 
porekla (Oehlboeck, Gerstner, 2005: 178-181). 

Pored neposredne radnje izvršenja u vidu ,,pranja“ nezakonito stečene imovine, 
novca ili prihoda, Zakonik je propisao i poseban oblik ovog krivičnog dela (stav 3.). 
Delo u ovom obliku čini lice koje svesno stavlja novac, imovinu ili drugi prihod krim- 
inalnoj organizaciji (iz člana 278a. KZ) ili terorističkoj grupi (iz člana 278b. KZ) na 
raspolaganje, upravljanje, starateljstvo, investiranje, konverziju, realizaciju ili trans- 
fer, pod uslovom da zna da su ova sredstva pribavljena krivičnim delom. Ovde se radi 
o odgovornosti i kažnjivosti za pomaganje koje je dobilo karakter samostalne radnje 
izvršenja, a ne oblika saučesništva (Hausmaninger, 1998: 278-281). 

Teži oblik ovog krivičnog dela postoji i ako je vrednost “opranog“ novca, priho- 
da ili druge imovine koji su pribavljeni krivičnim delom veća od 50. 000 eura ili ako je 
radnja izvršenja preduzeta od strane kriminalne grupe. Za ovo je delo propisana kazna 
zatvora od jedne do deset godina. 


2.2.2. Francuska 


Krivični zakonik Republike Francuske (Code penal du France consolidee Ver- 
sion au aout 2013.) iz 1992. godine sa novelama do 2013.godine u trećoj knjizi, sa- 
drži specifično rešenje za borbu protiv pranja novca. Naime, ovaj Zakonik poznaje u 
poglavlju četvrtom pod nazivom: “Krivična dela protiv imovine“ čitav odeljak prvi 
(č1.324-1 do 324-6.KZ) koji propisuje kažnjivost za više krivičnih dela pranja novca 
(iako se ovde radi o neimenovanim krivičnim delima). 

Tako je u članu 324-1. KZ određeno da je pranje novca svaka delatnost koja 
olakšava ili omogućava na bilo koji način lažno opravdanje porekla nezakonito 
stečenog prihoda ili imovine od izvršenog krivičnog dela ili prekršaja čime je učinilac 
pribavio direktnu ili indirektnu korist. No, pranje novca takođe obuhvata i pomoć 
prilikom ulaganja, prikrivanja ili konverzije direktnih ili indirektnih prihoda stečenih 
izvršenim krivičnim delom ili prekršajem. Za ovo je delo propisana kumulativno ka- 
zna zatvora do pet godina i novčana kazna od 375.000 eura (Conte, 2008: 233-237). 


Odredba člana 324-2. KZ propisuje kumulativno kaznu zatvora do deset godina 
i novčanu kaznu od 750.000 evra ako je radnja izvršenja preduzeta na sledeće alter- 
nativno predviđene načine: a) u obavljanju profesionalne delatnosti (kao obliku pro- 
fesionalnog “‘korporacijskog“ kriminaliteta) i Ὁ) od strane organizovane grupe (kao 
obliku organizovanog kriminaliteta). 

Sledeća zakonska odredba — član 324-3. KZ Francuske propisuje mogućnost 
pooštravanja novčanih kazni za učinioce krivičnih dela pranja novca do polovine 
vrednosti imovine ili prihoda koji su predmet (objekt) radnje njihovog izvršenja. 

Ako se radi o imovini ili prihodima koji su pribavljeni krivičnim delom za koje je 
propisana strožija (teža) kazna od kazne propisane za sekundarno krivično delo pranja 
novca, tada se i za ovo krivično delo može učiniocu izreći kazna koja je inače propisana 
za primarno (predikatno) krivično delo u smislu člana 324-4. KZ ako su ispunjena dva 
uslova: a) da je učinilac znao, da je imao svest o poreklu prihoda ili imovine i b) da je 
radnja izvršenja primarnog krivičnog dela praćena otežavajućim okolnostima objektiv- 
nog ili subjektivnog karaktera (obim i težina posledice, način 1 sredstvo preduzimanja 
radnje, oblik krivice učinioca, brojnost učinilaca itd.) (Bernardini, 2000: 189-193). 

U odredbi člana 324-5. Krivični zakonik propisuje odgovornost za povrat (speci- 
jalni povrat) u izvršenju ovog krivičnog dela. U tom slučaju se pranje novca u povratu 
kvalifikuje po zakonskoj odredbi (pa time se učinilac kažnjava zakonom propisanom 
kaznom) koja određuje krivično delo kojim su pribavljeni nezakoniti prihodi ili imovina. 

Prema izričitoj zakonskoj odredbi iz člana 324-6. KZ pokušaj krivičnog dela 
pranja novca je kažnjiv. To znači da u slučaju postojanja svršenog ili nesvršenog 
pokušaja učiniocu se može izreći Zakonikom propisana kazna kao i za svršeno kriv- 
ično delo pranja novca. 


2.2.3. Nemačka 


Krivični zakonik Savezne Republike Nemačke (Strafgesetzbuch, StGB, BGBI. I 
S. 3322/1998.... BGBI. I S. 1374/2012) iz 1998.godine sa novelama do 2012.godine 
u glavi dvadesetprvoj pod nazivom: “Pomoć posle izvršenja krivičnog dela“ u članu 
261.predviđa krivično delo pod nazivom: “Pranje novca“ (ili “Prikrivanje nezakoni- 
to stečene finansijske koristi“). 

Tako se krivično delo iz člana 261. KZ sastoji u sakrivanju (premeštanja sa mesta 
na kome su se do tada nalazila i koja su bila poznata i premeštanje na drugo, najčešće 
nepoznato mesto) sredstava za koja se zna da su pribavljena izvršenjem krivičnog dela 
(u zemlji ili u inostranstvu) kako bi se prikrilo njihovo nezakonito poreklo ili ometa- 
la ili ugrozila istraga njihovog porekla, odnosno njihovo pronalaženje, oduzimanje, 
lišenje ili službeno obezbeđivanje (Weigend, 2012: 130-131). 

Poseban oblik ovog krivičnog dela se sastoji u pribavljanju, čuvanju, staranju 
ili korišćenju za sebe ili treće lice sredstava za koje se zna u trenutku prijema da su 
pribavljena izvršenjem krivičnog dela 

Za postojanje ovog sekundarnog krivičnog dela je potrebno da su sredstva koja 
su objekt sakrivanja pribavljena Zakonikom taksativno navedenim krivičnim delima 


Dragan Jovašević 137 


(odnosno prekršajima) kao što su npr. dela u vezi sa lekovima, opojnim drogama ili 
prekursorima; fiskalnim (poreskim) davanjima; finansijskim transakcijama; hartijama 
od vrednosti; azilom i boravkom stranaca; autorskim i srodnim pravima; trgovačkim 
oznakama i drugim simbolima; patentima. 

Učinilac dela može da bude svako lice, a u pogledu krivice potreban je umišljaj 
koji obuhvata svest o protivpravnosti pribavljenih sredstava koja čine objekt napada. 

Za ovo je delo propisana kazna zatvora od tri meseca do pet godina. 

Prema izričitoj zakonskoj odredbi i pokušaj ovog dela je kažnjiv. 

Teži oblik krivičnog dela pranja novca za koji je propisana kazna zatvora od šest 
meseci do deset godina postoji u “posebno ozbiljnim slučajevima”. Pri tome je sam 
Zakonik odredio kada postoji ova kvalifikatorna okolnost. Tako ,,posebno ozbiljan 
slučaj“ se javlja ako učinilac preduzima radnju izvršenja: a) na komercijalnoj osnovi 
i b) kao član grupe koja ima za cilj kontinuirano bavljenje pranjem novca u smislu 
kolektivnog krivičnog dela (Sauer, 1954: 275-278). 

Lakši oblik ovog krivičnog dela za koji je propisana kazna zatvora do dve godine ili 
novčana kazna je privilegovan lakšim oblikom krivice (nesvesnim nehatom). Tako ovaj 
oblik dela postoji ako je učinilac bilo koju od više alternativno predviđenih radnji izvršenja 
preduzeo na izuzetno nemaran način, bez znanja (svesti) o nezakonitom poreklu sredstava. 

Drugi lakši oblik ovog dela za koji je iz kriminalno-političkih razloga predviđena 
mogućnost oslobođenja od krivične odgovornosti (pa time i od zakonom propisane ka- 
zne) postoji: a) ako učinilac dela dobrovoljno prijavi nadležnom javnom (državnom) or- 
ganu krivično delo kojim su nezakonito pribavljena sredstva koja su predmet prikrivanja 
(pranja) i b) osim u slučaju ako je to krivično delo već bilo otkriveno u celini ili delim- 
ično, a to je učinilac znao ili je pri postojećim okolnostima mogao i bio dužan da zna. 


2.3. Istočnoevropske države 
2.3.1. Češka 


Krivični zakonik Češke Republike (Act of 8. January 2009. Criminal code. No. 
40/2009...330/2011) iz 2009.godine sa novelama do 2011.godine u glavi petoj pod 
nazivom: “Krivična dela protiv imovine“ predviđa krivično delo: “Pranje novca“ u 
članu 216. Ovo delo ima nekoliko oblika ispoljavanja. 

Osnovni oblik dela čini lice koje prikrije poreklo ili na drugi način lažno prikazuje 
podatke tako da je nemoguće ili otežano utvrđivanje porekla (izvora) prihoda ili druge 
ili su pribavljeni kao nagrada za izvršenje takvog krivičnog dela ili prihoda ili druge 
imovine koji su dobijeni u zamenu za nezakonito pribavljenu imovinu ili prihode. Za 
ovo je delo propisana kazna zatvora do četiri godine, novčana kazna, zabrana obavljanja 
aktivnosti ili konfiskacija prihoda ili druge imovine (Karabec, Vlach, 2011: 223-226). 

Delo ima tri teža oblika ispoljavanja. 

Prvi teži, kvalifikovani oblik dela za koji je propisana kazna zatvora od šest 
meseci do pet godina ili novčana kazna ili oduzimanje (konfiskacija) imovine pos- 


toji ako je: a) radnja izvršenja preduzeta u odnosu na prihod ili drugu imovinu koji 
su "veće" vrednosti. Kada postoji veća vrednost protivpravno pribavljene imovine 
putem izvršenog primarnog, predikatnog krivičnog dela predstavlja faktičko pitanje 
koje sud rešava u svakom konkretnom slučaju i b) ako je učinilac preduzetom radn- 
jom izvršenja pribavio za sebe ili drugo fizičko ili pravno lice „veću“ imovinsku korist 
koja se utvrđuje prema tržišnim uslovima u vreme izvršenja dela. 

Drugi teži oblik ovog krivičnog dela za koji je propisana kazna zatvora od dve 
do šest godina ili oduzimanje imovine postoji ako je radnja izvršenja u bilo kom ob- 
liku ispoljavanja preduzeta: a) od strane organizovane grupe, b) u odnosu na prihod 
ili drugu imovinu koja je pribavljena izvršenjem ,,posebno ozbiljnog krivičnog dela“, 
ο) u odnosu na prihod ili drugu imovinu ,,značajne vrednosti“. Kada postoji značaj- 
na vrednost protivpravno pribavljene imovinske koristi izvršenim krivičnim delom 
predstavlja faktičko pitanje koje sud rešava u svakom konkretnom slučaju, d) tako 
da je učinilac za sebe ili drugog pribavio protivpravnu imovinsku korist u značajnom 
obimu i e) iskorišćavanjem ovlašćenja ili položaja. 

Treći teži oblik krivičnog dela iz člana 216. KZ za koji je propisana kazna za- 
tvora od tri do osam godina ili konfiskacija imovine postoji ako je radnja izvršenja 
osnovnog dela preduzeta: a) od strane organizovane grupe koja deluje na prosto- 
ru više država, Ὁ) u odnosu na prihod ili drugu imovinu “*obimne vrednosti” 1 c) 
na takav način da je učinilac za sebe ili drugoga pribavio **obimnu'" protivpravnu 
imovinsku korist. 

Drugo krivično delo pranja novca u češkom krivičnom pravu pod nazivom: 
“Pranje novca iz nehata” je predviđeno u odredbi člana 217. KZ. Delo se sastoji 
u dozvoljavanju (omogućavanju, stvaranju uslova) drugom licu iz nemara (nehata, 
nepažnje) da prikrije ili lažno prikaže poreklo prihoda ili druge imovine veće vredno- 
sti koja je stečena izvršenjem krivičnog dela ili pribavljena kao nagrada za krivično 
delo izvršeno u Češkoj ili u inostranstvu. Za ovo je delo propisana kazna zatvora do 
jedne godine, zabrana delatnosti ili oduzimanje prihoda ili druge imovine (Šamal et 
al., 2009: 189-192). 

Ovo krivično delo iz člana 217. KZ ima dva teža, kvalifikovana oblika ispoljavanja. 

Prvi teži oblik dela za koji je propisana kazna zatvora do tri godine postoji u 
dva sučaja: a) ako je učinilac preduzeo radnju izvršenja kršenjem važne obaveze koja 
proizilazi iz njegovog zaposlenja, profesije, položaja ili funkcije ili na osnovu zakona 
i b) ako je preduzetom radnjom učinilac za sebe i drugo lice pribavio veliku imovin- 
sku korist. Njena se visina utvrđuje prema tržišnim uslovima u vreme izvršenja dela. 

Najteži oblik ovog dela za koji je propisana kazna zatvora od jedne do pet go- 
dina postoji ako je učinilac radnju izvršenja preduzeo: a) u odnosu na prihod ili dru- 
gu imovinu koja je nastala izvršenjem “posebno teškog krivičnog dela", dakle, dela 
koje je ispoljilo veliki stepen društvene opasnosti s obzirom na prirodu i vrednost 
zaštićenog dobra, vrstu i obim prouzrokovane posledice, te subjektivne i objektivne 
okolnosti izvršenja dela 1 b) tako da je za sebe ili drugo fizičko ili pravno lice pribavio 
“obimnu” imovinsku korist čija se visina utvrđuje prema tržišnim uslovima u vreme 
izvršenja dela. 

2.3.2. Letonija 


Krivični zakonik Republike Letonije (Kriminallikums, Latvias Vestnesis No. 
199/200....61/4867) iz 1998. godine sa novelama do 2013.godine u glavi devetnaest 
pod nazivom: ""Krivična dela protiv privrede” predviđa u članu 195.krivično delo:” 
Pranje prihoda od kriminala". Zakonik je ovo delo definisao na najjednostavniji način 
— običnom definicijom (Pettai, Ziekinka, 2003: 213-215). 

Tako ovo krivično delo vrši lice koje obavlja pranje finansijskih sredstava ili 
druge imovine za koje zna da su pribavljeni krivičnim delom. Za ovo je delo prop- 
isana kazna zatvora do tri godine ili privremeno lišavanje slobode ili rad u zajednici 
ili novčana kazna (bez određenja posebnog minimum i maksimuma), sa ili bez kon- 
fiskacije imovine (Lukashov, Sarkisova, 2001: 199-200). 

Ovo krivično delo ima dva teža oblika ispoljavanja. 

Prvi teži oblik dela postoji ako je radnja izvršenja preduzeta od strane grupe 
lica po prethodnom dogovoru. Za ovo je delo propisana kazna zatvora do pet godina 
ili privremeno lišavanje slobode ili rad u zajednici ili novčana kazna, sa ili bez kon- 
fiskacije imovine (Clarita Pettai, Pettai, 2015: 278-281). 

I konačno, najteži oblik dela postoji ako je radnja izvršenja preduzeta: a) u ve- 
likoj meri (dakle, kada se radi ο velikom iznosu “oprane imovine ili prihoda kriminal- 
nog porekla” i b) od strane organizovane grupe. Za ovo je pak delo propisana kazna 
zatvora od tri do dvanaest godina, sa ili bez konfiskacije imovine 1 sa ili bez perioda 
probacije (probnog nadzora nad osudenim licem od strane nadležne državne službe za 
probaciju) u trajanju do tri godine. 


2.3.3. Ruska federacija 


Krivični zakonik Ruske federacije (Rossijskoj gazetta No.63/96) iz 1996.godine 
sa novelama do 2013. godine u glavi dvadesetdrugoj pod nazivom: “*Krivična dela 
protiv ekonomske delatnosti" predviđa dva krivična dela pranja novca. 

Prvo krivično delo iz člana 174. nosi naziv: “Legalizacija (pranje) sredstava i 
druge imovine stečene kriminalnom delatnošću". Delo se sastoji u vršenju finansijskih 
transakcija i drugih transakcija novčanim sredstvima ili drugom imovinom za koju se 
zna da su je druga (fizička ili pravna) lica stekla nezakonito ili u pribavljanju, posedo- 
vanju, korišćenju ili odlaganju takvih sredstava ili imovine. Za ovo je delo propisana 
novčana kazna u iznosu do 120.000 rubalja ili u visini iznosa plate ili drugog dohotka 
osuđenog lica u trajanju do godinu dana (Fedosova, Skuratova, 2005 :125-127). 

Delo ima tri teža oblika ispoljavanja (Raroga et al., 2007: 273-275). 

Prvi teži oblik ovog dela postoji ako je “predmet pranja novca - novac ili imovina 
u većoj meri". Velike finansijske transakcije u smislu članu 174.1 ovog Zakonika podra- 
zumevaju finansijska sredstva u novcu ili drugoj imovini u visini koja prelazi 6.000.000 
rubalja. Za ovo je delo propisana alternativno: a) novčana kazna u iznosu od 100.000 do 
300.000 rubalja ili u visini iznosa plate ili drugog dohotka (prihoda) osuđenog lica u perio- 
du od jedne do dve godine, b) obavezni rad u periodu do četiri godine i c) kazna zatvora do 


četiri godine sa ili bez novčane kazne u visini do 100.000 rubalja ili u visini plate ili drugih 
prihoda osuđenog lica u trajanju do šest meseci i ograničenjem slobode do jedne godine. 

Drugi teži oblik dela postoji u sledećim slučajevima: a) ako je radnja izvršenja 
preduzeta od strane grupe lica po prethodnom dogovoru i b) od strane lica zloupotre- 
bom službenog položaja. Za ovo je delo, koje karakteriše: a) poseban način izvršenja 
- organizovano, grupno izvršenje dela i b) svojstvo učinioca dela, propisana kazna 
obaveznog rada u trajanju do pet godina uz oduzimanje slobode do dve godine ili 
kazna zatvora u trajanju do pet godina, sa ili bez novčane kazne u iznosu do 500. 000 
rubalja ili u visini iznosa plate ili drugog prihoda osuđenog lica u periodu do tri godine 
sa ograničenjem slobode do dve godine ili bez nje. 

Najteži oblik ovog dela koji predstavlja oblik (formu) organizovanog krimi- 
naliteta postoji ako je radnju izvršenja preduzela organizovana grupa. Za ovo je delo 
propisana kazna obaveznog rada u trajanju do pet godina ili lišavanje slobode do 
sedam godina sa ili bez novčane kazne u iznosu do 1.000.000 rubalja ili u visini iznosa 
plate ili drugog prihoda osuđenog lica u periodu do pet godina i sa ograničenjem slo- 
bode do dve godine. Ovde kvalifikatornu okolnost predstavlja organizovano vršenje 
krivičnog dela (Mamadovič, 2010: 228-231). 

Član 174.1. ruskog Krivičnog zakonika predviđa krivično delo: ‘’Legalizacija 
(pranje) monetarnih fondova ili druge imovine". Delo se sastoji u vršenju velikih 
finansijskih transakcija i drugih poslova u novčanim fondovima ili druge imovine za 
koju se zna da je stečena vršenjem krivičnog dela u cilju prikrivanja njenog kriminal- 
nog porekla ili u posedovanju, korišćenju ili odlaganju takvih fondova ili imovine. 
Velike finansijske transakcije u smislu članu 174.1 ovog Zakonika podrazumevaju 
finansijska sredstva u novcu ili drugoj imovini u visini koja prelazi 6.000.000 rubalja. 
Za ovo je delo propisana novčana kazna u iznosu od 100.000 do 300.000 rubalja ili u 
visini iznosa plate ili drugih prihoda osuđenog lica u periodu od jednu do dve godine, 
obavezni rad u periodu do tri godine, lišavanje slobode do tri godine sa novčanom ka- 
znom u iznosu do 100.000 rubalja ili u visini iznosa plate ili drugih prihoda osuđenog 
lica u periodu do šest godina (Raroga, 2008 :265-271). 

Ovo krivično delo ima dva teža, kvalifikovana oblika ispoljavanja. 

Prvi teži oblik dela iz člana 174.1. KZ Ruske federacije postoji ako je radnja iz- 
vršenja preduzeta: a) od strane grupe lica po prethodnom dogovoru i b) od strane lica 
zloupotrebom službenog položaja. Za ovo delo je propisana kazna obaveznog rada 
do pet godina, lišavanje slobode do pet godina, novčana kazna u iznosu do 500.000 
rubalja ili u visini iznosa plate ili drugih prihoda osuđenog lica u trajanju do tri godine 
ili bez toga. 

Najteži oblik ovog krivičnog dela postoji ako je radnja izvršenja u bilo kom 
obliku preduzeta od strane organizovane grupe. Za ovaj oblik organizovanog krimi- 
naliteta Zakonik propisuje obavezni rad u trajanju do pet godina, lišavanje slobode do 
sedam godina sa novčanom kaznom u iznosu do 1.000.000 rubalja ili u visini iznosa 
plate ili drugih prihoda osuđenog lica u periodu do pet godina. 

2.4. Severnoevropske države 
2.4.1. Finska 


Krivični zakonik Republike Finske (The Criminal code of the Finland, 
No.39/1889......766/2015) iz 1889.godine sa novelama do 2015.godine u glavi tri- 
desetdrugoj pod nazivom: "Primanje i pranje novca" posle novele iz 2003.godine 
u odeljku prvom određuje pojam I elemente ovog krivičnog dela. Tako se prema 
ovim zakonskim rešenjima pranje novca sastoji u sakrivanju, nabavljanju, uzimanju 
u posed ili prenosu imovine koja je pribavljena izvršenjem sledećih krivičnih dela: 
krađe, pronevere, pljačke, iznude, prevare ili u postupanju sa takvom imovinom na 
drugi način. Za ovo je delo propisana novčana kazna ili kazna zatvora u trajanju do 
godinu 1 šest meseci (Hollo Erkki, 2006: 189-191). 

Odeljak 2. određuje krivičnu odgovornost za teži oblik ovog krivičnog dela. 
Naime, ako je radnja izvršenja u bilo kom obliku preduzeta u odnosu na “veoma 
vrednu imovinu". Kada postoji imovina koja je veoma vredna, predstavlja faktičko pi- 
tanje koje sud rešava u svakom konkretnom slučaju uziumajući u obzir sve objektivne 
okolnosti učinjenog ovog, ali I primarnog krivičnoig dela, kao I subjektivne okolnosti 
vezane za ličnost učinioca. Za ovo je delo propisana kazna zatvora od četiri meseca 
do četiri godine. 

“Profesionalno pranje novca" je kao krivično delo predviđeno u odeljku 3.ove 
glave. Ovo krivično delo čini lice koje rukuje (koristi, raspolaže) imovinom za koju 
zna da je stečena krivičnim delom na poseban specifičan I opasan način: a) obimno 
— dakle u većem obimu I b) profesionalno — u dužem trajanju kao svoju profesiju, 
zanimanje. Za ovo je delo propisana kazna zatvora od četiri meseca do šest godina. 

Odeljak 4. predviđa kaznu zatvora do šest meseci ili novčanu kaznu za krivično 
delo: "Nemarno pranje novca". Ovo je lakši oblik krivičnog dela zbog blažeg oblika 
krivice koji postoji na strani učinioca u vreme preduzimanja radnje izvršenja. Delo 
čini lice koje nabavlja, preuzima, prenosi ili na drugi način koristi imovinu za koju u 
momentu prijema ne zna, nije svestan da potiče iz krivičnog dela, iako je bio dužan i 
prema okolnostima slučaja mogao da zna za njeno nezakonito poreklo. 

Ako se ovakvo nehatno izvršenje krivičnog dela odnosi na vrednost imovine 
koja se smatra "sitnom" ili ako se okolnosti pod kojima je izvršeno ovo delo smatraju 
olakšavajućim, tada se za pranje novca učinilac kažnjava (shodno odeljku 5.) samo 
novčanom kaznom. Kada je vrednost imovinske koristi “sitna” predstavlja faktičko 
pitanje koje sud procenjuje u svakom konkretnom slučaju. 

Odeljak 6. definiše pojam, karakteristike i oblike ispoljavanja krivičnog dela pod 
nazivom:"Pranje novca" (posle novele iz 2011.godine). Osnovni oblik dela se javlja u 
dva vida ispoljavanja. To su (Lappi Seppala, 2000: 331-336): 


1) primanje, korišćenje, pretvaranje, prenos, zamenu, konverziju ili posedovan- 
je: a) imovine koja je pribavljena krivičnim delom, b) prihoda od krivičnog dela i ϱ) 
imovine koja je nastala zamenom takve imovine. Za postojanje dela je bitno da se 
radnja izvršenja u bilo kom obliku ispoljavanja preduzima u određenoj nameri - u na- 


meri da se na ovaj način za sebe ili drugo (fiziko ili pravno) lice pribavi protivpravna 
imovinska korist ili u nameri da se prikrije ili lažno prikaže nezakonito poreklo takve 
imovine ili drugih prihoda ili u nameri da na ovaj način pomogne učiniocu krivičnog 
dela da izbegne odgovornost, bez obzira da li je ova namera u konkretnom slučaju 
ostvarena. Takva namera određuje oblik krivice učinioca kao direktan umišljaj, 

2) skrivanje ili lažno prikazivanje prave prirode, porekla, lokacije imovine ili 
prava na imovinu za koju se zna da je pribavljena krivičnim delom, prihoda od takve 
imovine ili imovine u koju je zamenjena takva imovina i 

3) pomaganje drugom licu ili licima u prikrivanju ili lažnom prikazivanju neza- 
koniotg porekla imovine koja je pribavljena krivičnim deloma. 


Za osnovno delo pranje novca u bilo kom vidu ispoljavanja je propisana alterna- 
tivno novčana kazna ili kazna zatvora do dve godine. 

Prema izričitoj zakonskoj odredbi (stav 2.) i pokušaj ovog dela je kažnjiv. 

U odeljku 7.je određena krivična odgovornost za delo koje nosi naziv: "Težak 
slučaj pranja novca" za koje je propisana kazna zatvora u trajanju od četiri meseca do 
šest godina. Ovo delo postoji ako je radnja izvršenja preduzeta u sledećim slučajevima: 
a) u odnosu na imovinu velike vrednosti I b) na posebno uporan način (nameran) način. 

Odeljak 8.propisuje: “Zaveru za izvršenje otežanog pranja novca”. Delo se sas- 
toji u dogovaranju sa drugim licem izvršenja krivičnog dela otežanog pranja novca. 
Radnja izvršenja je dogovoranaje u vidu postizanja usmene ili pismene saglasnosti 
u cilju izvršenja konkretnog krivičnog dela. Delo je u ovom obliku svršeno samim 
momentum postizanja ove saglasnosti volja, dogovora dva ili više lica. Bitno je za 
postojanje dela da je dogovor usmeren na pribavljanje protivpravne imovinske koristi 
preduzimanjem radnje izvršenja pranja novca koja se odnosi na: a) davanje mita, b) 
porimanje mita, c) poreska prevara i d) subvencijska prevara. Za ovo je delo propisana 
novčana kazna ili kazna zatvora do godinu dana. 

U odeljku 9.je pod nazivom: ”Nemarno pranje novca” predviđena novčana ka- 
zna ili kazna zatvora do dve godine za lice koje sa izuzetnom nepažnjom, nemarom, 
teškim oblikom nehata postupa pri preduzimanju bilo koje delatnosti koja predstavlja 
radnju izvršenja krivičnoig dela pranja novca. 

Učiniocu bilo kog krivičnog dela pranja novca se pored kazne izriče i obavezno 
oduzimanje imovine koja je predmet pranja novca, odnosno ako to nije moguće druge 
imovine u odgovarajućoj vrednosti (restitucija). 

Interesantno je rešenje finskog zakonodavca koji je u odeljku 14. izričito pred- 
video: "Korporativnu krivičnu odgovornost" ili odgovornost pravnog lica za krivič- 
no delo pranje novca. Posle novele Krivičnog zakonika iz 2011.godine je propisano 
da pravna lica odgovaraju za primanje nezakonito stečene imovine, njeno prikrivnje, 
prifesionalno korišćenje u poslovanju, pranje novca, otežano pranje novca I na kraju 
za nemarno pranje novca. Naravno, da se pravnim licima kao učiniocima ovi različitih 
oblika I vidova ispoljavanja značajnog finansijskog krivičnog dela mogu izreći samo 
krivične sankcije koje odgovaraju njihovoj specifičnoj pravnoj prirodi: novčana kaz- 
na, zabrana obavljanja određene privedne delatnosti ili prestanak pravnog lica. 

ZAKLJUČAK 


U strukturi nacionalnog, ali organizovanog kriminaliteta preovladava krimi- 
nalitet upravljen na štetu imovine drugih fizičkih 1 pravnih lica (pa čak i čitavih drža- 
va), pri čemu pojedinici, grupe i čitave organizacije postupaju u vršenju svoje krimi- 
nalne delatnosti vođeni namerom pribavljanja protivpravne imovinske koristi. No, to 
nije dovoljno, pa tako pribavljeni “prljavi? novac ili drugu imovinu ova lica pokuša- 
vaju da legalizuju, odnosno da ih stave u legalni promet, opticaj (da im pribave legalni 
osnov sticanja). S druge strane, učinioci ovakvih kriminalnih dela imaju potrebu da 
prikriju pravo poreklo ovakvog novca ili imovine koja potiče od kriminalne delat- 
nosti. Stoga se na međunarodnom i nacionalnom nivou uvidela opasnost od ovakvih 
kriminalnih delatnosti pojedinaca i grupa koje imaju za cilj pranje i prikrivanje novca 
i druge imovine koji potiču od kriminalne delatnosti (vršenjem krivičnih dela). Tako 
međunarodno pravo, kao 1 pojedina nacionalna zakonodavstva predviđaju krivičnu 
odgovornost za pranje novca kao krivično delo zaprećeno strogim kaznama čiji je cilj 
sprečavanje i suzbijanje ovakvih društveno opasnih delatnosti. 

Pošto cilj učinilaca krivičnih dela nije neposredno pribavljanje protivpravne 
imovinske koristi, jer ako ona ostane skrivena, u sferi ilegalne aktivnosti, nema znača- 
ja za učinioce prethodnih krivičnih dela. Stoga su oni prinuđeni da svoj ili tuđi '"prl- 
javo, nezakonito, ilegalno" pribavljeni novac ili imovinu ‘’operu’”’, da im pribave 
legalan osnov sticanja, da ih plasiraju u legalne privredne, novčane, bankarske, ber- 
zanske, finansijske, trgovačke 1 druge slične tokove. To znači da kriminalnom aktiv- 
nošću pribavljeni novac i drugu imovinu ova lica pokušavaju da legalizuju, odnosno 
da ih stave u legalni promet, opticaj (da im pribave legalni osnov sticanja). 

S druge strane, učinioci prethodnih krivičnih dela kojima su pribavljeni no- 
vac ili imovina na nezakonit način imaju potrebu da prikriju pravo poreklo ovakvog 
“prljavog”, ilegalno pribavljenog novca ili koristi i tako izbegnu krivični progon i 
kažnjavanje. Da bi se razne nedozvoljene, protivpravne delatnosti pojedinaca i grupa 
predupredile, sprečile, suzbile i smanjile na društveno prihvatljiv nivo, na međun- 
arodnom nivou se pristupilo normiranju prava i obaveza država u preduzimanju adek- 
vatnih mera, sredstava i postupaka radi sprečavanja i suzbijanja pranja novca. U tom 
cilju je doneto više univerzalnih i regionalnih međunarodnih dokumenata kojima su 
precizirane nedozvoljene delatnosti i pojedini oblici 1 vidovi ispoljavanja pranja nov- 
ca, kao i mere, organi 1 postupanje u nacionalnim zakonodavstvima u pravcu stvaran- 
ja pogodne pravne osnove za sprečavanje i suzbijanje ove negativne društvene pojave. 

Kao 1 u brojnim uporednim zakonodavstvima u Evropi, i u Republici Srbiji je 
donošenjem Zakona o sprečavanju pranja novca i finansiranja terorizma (iz 2009.i 
2017.godine), kao i Krivičnog zakonika (u grupi privrednih krivičnih dela) otpoče- 
la efikasna, sveobuhvatna, potpuna i intedisciplinarna borba protiv negativne pojave 
pranja novca i njegovih nosilaca. U tom smislu je predviđeno posebno krivično delo 
pranja novca u osnovnom, lakšim i težim oblicima ispoljavanja za koje su kumulativ- 
no propisane: kazna zatvora, novčana kazna i mera bezbednosti oduzimanja novca i 
imovine. Inače, ovo krivično delo se sastoji u konverziji ili prenosu imovine za koju 
se zna da potiče od kriminalne delatnosti u nameri da se prikrije ili lažno prikaže ne- 

zakonito poreklo imovine, u prikrivanju ili lažnom prikazivanju činjenica o imovini 
za koju se zna da potiče od kriminalne delatnosti ili u sticanju, držanju ili korišćenju 
imovine za koju se zna u trenutku prijema da potiče od kriminalne delatnosti. 

Pošto se u osnovi ovog zakonskog rešenja nalaze međunarodni standardi (uni- 
verzalnog i regionalnog karaktera), to je na više-manje sličan način pranje novca ili 
prikrivanje nezakonito stečenog prihoda propisano kao posebno ,'privredno"' krivič- 
no delo u analiziranim evropskim krivično-pravnim sistemima. 

MONEY LAUNDERING IN SERBIAN AND CONTEMPORARY 


CRIMINAL LAW 


Nowadays, crimes committed against the property belonging to other natural 
and legal persons (and even to entire states) seem to be predominant in the structure 
of criminality on both — national as well as international level. When committing 
these crimes, individuals, groups and organizations perform their criminal activities 
with the intention to obtain illegal material gain. However, that does not appear to 
be enough for them and, therefore, these offenders attempt to “legalize” money and 
other financial gain they obtained in an illegal manner i.e. to ,,insert” them into legal 
circulation (to “create” a legal ground for their obtaining). On the other hand, the 

perpetrators of these criminal offences also need to hide the real sources of money 
and material gain obtained in such way. That is the reason why not only individu- 
al states but also the entire international community realized how dangerous these 
criminal activities and groups and individuals who commit money laundering and 
hide money and financial gain obtained by criminal offences are. So, comparative 
criminal law and criminal law of Serbia prescribe criminal responsibility for money 
laundering as a criminal offence for which strict punishments can be imposed in order 
to prevent and suppress these socially hazardous activities. 

KEY WORDS: criminal offence, money, property, hiding the sources, legal ground, 
floatation (putting into circulation), guilt, punishment, Serbia, contemporary law 

PRANJE NOVCA I FINANSIRANJE TERORIZMA! 


Mina Zirojević? 


Borba protiv terorizma zahteva međunarodnu i nacionalnu saradnju na držav- 
nom, finansijskom, diplomatskom, obaveštajnom, policijskom, vojnom i logističkom 
planu. Pranje novca je postupak kojim se nezakonit izvor sredstava koji proističe iz 
kriminalnih aktivnosti prikriva kako se ne bi otkrila veza između sredstava i krimi- 
nalnih aktivnosti kojima su ona stečena. Ta sredstva se koriste za finansiranje terori- 
stičkih aktivnosti. Stoga, iako su pranje novca i finansiranje terorizma dva suštinski 
različita fenomena, oba koriste ranjivost finansijskih sistema koji omogućavaju od- 
ređeni nivo anonimnosti i netransparentnosti u izvršavanju transakcija. Zbog toga 
je i saradnja finansijskih institucija na nacionalnom i međunarodnom nivou od veli- 
kog značaja za suzbijanje delovanja terorističkih organizacija.. U ovom radu autorka 
analizira odnos pranja novca i finansiranja terorizma. 

KLJUČNE REČI: pranje novca, finansiranje terorizma, poreklo, borba 


UVOD 


Finansiranje terorizma se odnosi na obradu sredstava koja će biti korišćena za 
sponzorisanje ili olakšavanje terorističkih aktivnosti. Kao što je poznato terorističkoj 
grupi, kao i svakom drugom preduzeću ili zločinačkoj organizaciji, je potrebno finan- 
siranje kako bi održavala infrastrukturu, organizovala akcije i aktivnosti. 

Terorističke organizacije sakupljaju prihode iz različitih izvora, često se u kom- 
binaciji mogu videti i legalno i nelegalno, tako da je veoma teško klasifikovati gde 
počinje kraj nelegitimnog prihoda. Dosadašnja istraživanja pokazala su da postoji ne- 
koliko mehanizama finansiranja. Ona mogu biti legalna, kao na primer donacije, 1, u 
većoj meri, ilegalna. Kako su legalna sredstva (na primer donacije) nedovoljna, ili u 
slučaju podržavanja zabranjenih organizacija, nepostojeća, teroristi moraju da pro- 
nađu sredstva iz drugih izvora. Donacije su naravno i dalje način dolaska do novca i 
to u zemljama gde kontrola toka novca nije tako rigorozna. 

Najbolji metod jeste legalizovanje, pranje novca iz nelegalnih, ali unosnih, biznisa: 
prodaja i proizvodnja droge, prostitucija, krijumčarenje, krađa intelektualne svojine, pre- 
vare. Terorističke organizacije koriste 1 legalne načine da dođu do neophodnih sredstava 
1 Tekst je rezultat rada na naučno- istraživačkom projektu ,,Srpsko i evropsko pravo: upoređivanje i 
usaglašavanje“ (broj 179031), koga finansira Ministarstvo prosvete, nauke i tehnološkog razvoja Repub- 
like Srbije, a sprovodi Institut za uporedno pravo u Beogradu. 

2 Naučni saradnik na Institutu za uporedno pravo, Beograd, email: mina.zirojevic@gmail.com 


kao na primer: poseduju hotele, kafiće, taksi udruženja i na taj način finansiraju svoje de- 
lovanje. Najviše ulažu u poslove koji će im doneti trenutnu zaradu. Do novca se dolazi uz 
pomoć neregistrovanih servisa za prenos novca, havala i preko ATM transakcija. 

Oblici finansiranja mogu se grupisati u dve vrste : 


1) Finansijska podrška — javno sponzorstvo od vlada, privatni, individualni i po- 
slovni prilozi, nevladine i humanitarne organizacije, dijaspora, itd. Finansijska 
podrška ove vrste znači može doći i od pravnih i od privatnih lica. 

2) Prihod koji se generiše od raznih aktivnosti — Prihodi često potiču i od krimi- 
nalnih aktivnosti, kao što su otmice, iznude, šverc ili prevare, trgovina ljudima, 
oružjem, dijamantima, zlatom... Ovu podelu ne treba mešati sa podelom s ob- 
zirom na legalnost porekla i osnova sticanja sredstava (zakonsko i nezakonsko 
pribavljanje sredstava). Prihodi se mogu generisati i od legitimnih ekonom- 
skih aktivnosti, na primer prihod od taksi usluga (ovaj i slični prihodi generišu 
sredstva u gotovini pa su zato često zastupljena), investicija u nekretnine, legal- 
na trgovina... Pažnju nam je privuklo i generisanje legalnog novca kontrolom 
poslova u video klubovima. Naime, u ovom poslu se retko koriste kartice i 
čekovi pa je priliv keša svakodnevan. 


S druge strane, video klubovi mogu bili zanimljiva mesta za širenje ideja i vrbo- 
vanje boraca. 

Važna podela je i na dugoročno i strateško i na trenutno, operativno ili faktičko. 
Naravno, ključna stvar sa podelom na legalne i nelegalne tokove novca je da nele- 
galni novac mora nekako da se ,,opere” i da uđe u legalne tokove kako bi se mogao 
nesmetano koristiti. Takozvano ,,pranje novca" nije specifično samo za terorističke 
namene, već se ovaj vid pretakanja sredstava može videti i kod organizovanog krimi- 
nala. U oba slučaja i sponzor terorista i organizovani kriminalac će želeti da prikriju 
nelegalna sredstava, bilo zato što takvi fondovi imaju nezakonito poreklo, ili zato što 
organizacija želi da očuva kontinuitet legitimnog finansiranja. Ipak, postoji ključna 
razlika između tradicionalnog pranja novca 1 finansiranja terorizma. Praćenje finan- 
sijskih transakcija u slučaju tradicionalnog pranja novca, sa tačke gledišta finansijske 
istražitelja, vrši se kako bi se povezala sredstva za krivično delo koje je već učinjeno 
i svi saučesnici u nekom krivičnom delu. Recimo ,,tok novca" moze da nas dovede od 
robe (recimo trgovina ljudima) do kriminalaca koji u ovom delu učestvuju. Na taj na- 
čin, otkrivanje povezanih lica i njihovo kažnjavanje je ključno. U slučaju pranja novca 
za finansiranje terorizma, međutim, istraga se vrši u cilju sprečavanja pojedinaca da 
dobiju pristup fondovima kojim bise mogli finansirati buduće terorističke aktivnost, 
znači, to se radi u cilju sprečavanja zločina. 


1. SPONZORI TERORIZMA U FINANSIJSKOM SMSISLU 


Sponzori svih vrsta savremenog terorizma teško su prepoznatljivi, jer sve ređe 
su to države, a sve češće različite organizacije poslovnog ili humanitarnog karaktera 

i/ili pojedinci. UZ to, terorističke organizacije uglavnom razvijaju modele samofinan- 
siranja putem kriminalnih aktivnosti i delovanjem vlastitih legalnih ,,paravan-orga- 
nizacija”. Zbog toga sve analize koje se rade u vezi sa finansiranjem terorizma brzo 
zastare, a prikupljanje obaveštajnih informacija 1 antiterorističko delovanje je sve 
komplikovanije. Zbog aktivnosti samih organizacija svakodnevnog prilagođavanja u 
cilju izbegavanja procesuiranja, kao i zbog visokih standarda bezbednosne kulture, 
ove organizacije čine svaki aspekt naučnog istraživanja terorizma područjem neke 
vrste , pokretne mete" u odnosu na analitičare (Hoffman, 1999: 17). 

Na promenu delovanja terorističkih grupa i njihovo povezivanje S or- 
ganizovanim kriminalom doprinela je činjenica što su se nakon teroristič- 
kog napada na SAD 11. septembra 2001. godine državama pod vođstvom 
SAD počele udruživati i preduzimati mnoge mere nadzora i kontrole. 
Posebno se to odnosi na strogu kontrolu finansija zato što je u ovom aspektu mo- 
guće udružiti snage svih država bez uplitanja politike i onda je moguće preduzi- 
mati mnogobrojne mere nadzora finansijskih sredstava, čime se teroristima oteža- 
va pristup legalnim sredstvima, koja su do tada dobijali iz niza izvora i donacija. 

Takođe kontrola koja je bila razvijena, a odnosila se na kontrolu tradicionalnog 
pranja novca je takođe bila korisna, i samo se malo prilagodila ovoj potrebi. Relativno 
brzo posle napada na SAD, transformisalo se bankarstvo kao i pristup nadzora klijenata, 
a posebno se od tada nadziru transakcije novca imigranata u matične zemlje. Osnovu 
kontrole predstavlja pristup utemeljen na riziku, koji se oslanja u pronalasku anomalija 
u finansiranju transakcija u nadi da se identifikuje i spreči finansiranje terorista. Kao što 
smo objasnili ranije u tekstu, polazna tačka za kontrolu tradicionalnog pranja novca je 
bio zločin koji se već dogodio, a kod pranja novca u svrhu finansiranja terorizma cilj 
je predviđanje mogućih terorističkih napada, te je sada je fokus na prevenciji. Pristup 
temeljen na riziku stavlja odgovornost na firme da identifikuju, ocene i nadziru svoj 
rizik od pranja novca na znatnoj 1 kontinuiranoj bazi. To transformiše internacionalnu 
finansijsku strukturu više od samog praćenja kriminalaca, terorista i njihove imovine. 

Isto tako, u okviru antiterorističkih mera dolazi i do nadzora stanovništva pomoću 
novih tehnologija da bise identifikovale rizične grupe. Tako se za tu svrhu koriste različite 
baze podataka npr. dosijei, vozačke dozvole, registracije vozila, uključujući fotografije 
kao i druge javne podatke. Pomenuli smo različite načine nadzora mobilne telefonije i 
interneta, posebno elektronske pošte svih građana, čime se praćenje potencijalnog osum- 
njičenog pretvora u nadzor svih građana, što je opasan atak na osnovna prava i slobode. 

Kako se terorizam finansira sa svih strana sveta, počeli su se pratiti i nadzirati 
proizvođači poljoprivrednih proizvoda, trgovačka društva registrovana kao uvozno- 
-izvozna, jer su ona često paravan za pranje novca. Važna činjenica je i informatizacija 
čitavog sistema nadzora finansijskog tržišta. Identifikuju se sumnjive osobe i sumnji- 
va mesta, oni koji nemaju redovne prihode, a šalju novac u inostranstvo. 

Sve navedene mere, teško se sprovode u zemljama u razvoju, tako da one predsta- 
vljaju slabu tačku antiterorističkog delovanja, i postaju mesto delovanja i utočište tero- 
rističkim grupama, iz kojih se teroristi regrutuju i šalju po svetu. To je i mesto u kojem 
se posebno povezuju organizovani kriminal i terorizam, kako u proizvodnji i krijumča- 
renju narkotika, krijumčarenju oružja 1 eksplozivnih sredstava i municije, tako i u kri- 


jumčarenju ilegalnih imigranata, među kojima 5ο nalaze 1 potencijalni saborci. Νο treba 
zaboraviti da su siromaštvo i ekonomska i politička nestabilnost neki od preduslova koji 
mogu generisati nastanak i razvoj terorističkih organizacija. Sprega 1 simbioza organizo- 
vanog kriminala i terorizma, posebno onog verskog karaktera, u zemljama u razvoju, u 
kojima političke institucije nisu potpuno razvijene, može se dogoditi češće 1 lakše nego 
u visoko razvijenim demokratskim zemljama, iako je istorija dvadesetog veka pokazala 
da terorizam može nastajati 1 eskalirati u veliku društvenu opasnost,(Crvene brigade, 
Frakcija Crvene armije Bader Majnhof, IRA, ETA, Tamilski tigrovi, ANC). Zemlje u 
razvoju danas su u većoj opasnosti jer su u njima češće konfliktne situacije, intenziv- 
niji su ideološki i verski sukobi, vlade su represivnije, a ekonomska nejednakost sve je 
veća, što sve predstavlja plodno tlo za terorizam i jačanje organizovanog kriminala. U 
nekima od njih intenzivno se povećavaju proizvodnja i trgovina narkotika te krijumča- 
renje ilegalnim imigrantima, a organi represije nisu dovoljno snažni da kontrolišu teško 
dostupna prostranstva (Avganistan, Iran, Irak, Laos, Tajland, Filipini, Indonezija itd.). 

Mehanizmi finansiranja: legalna i ilegalna sredstva. 

Finansiranje terorizma je ,,na bilo koji način, neposredno ili posredno, nezakoni- 
to i namerno, obezbeđivanje ili prikupljanje sredstava sa namerom da se ona upotrebe 
ili znajući da će biti upotrebljena, u celini ili delimično radi činjenja" terorističkih 
aktivnosti. 

Sredstva koja se koriste za finansiranje terorizma prolaze kroz nekoliko faza: 


1. Fazu prikupljanja ili akumulacije, gde se sredstva iz zakonitog poslovanja kom- 
panija koje su povezane, ili u praksi čak vođene od strane terorističkih organizaci- 
ja ili pojedinaca prikupe zajedno sa sredstvima pribavljenim na nelegalan način. 

2. Fazu smeštanja 1 čuvanja tih sredstava, gde se tako prikupljena sredstva čuvaju 
na različite načine uključujući 1 polaganje na račune kod poslovnih banaka, 
otvorene od strane posrednika, pojedinaca ili kompanija. 

3. Fazu prenosa do korisnika tj. terorističkih ćelija do njihovog operativnog ko- 
rišćenja. Novac se može preneti preko kurira, krijumčarenje preko granice, uz 
pomoć međunarodnih elektronskih transfera, korišćenje dobrotvornih organi- 
zacija, havala, hundi i sl. 

4. Konačno fazu njihove upotrebe. 


Teroristička grupa mora, kao i svaka druga interesna grupa, da obezbedi novac za 
svoje održavanje. Fond koji je potreban za samo izvršenje terorističkog akta relativno 
je mali (recimo dovoljno je samo 5 000 američkih dolara), ali za procese regrutovanja, 
treniranja i održavanja ,,uspavanih jedinica" potrebne su značajne sume novca. 


2. VRSTE I PODELE FINANSIRANJA TERORIZMA 


Ne treba naglašavati da podela finansiranja terorizma ima mnogo sve zavisno od 
činjenice za koje se polazišne kriterijume opredelimo. Mi ćemo samo napomenuti one 
koje smatramo najvažnijim: 

* prema obimu preuzetih aktivnosti 

* prisustvo svesti kod finansijera 

* postojanje i ispoljavanje volje kod finansijera 

* prema vremenu realizacije prikupljenih novčanih sredstava 
* način transferisanja novčanih sredstava 


Prema obimu preuzetih aktivnosti finansiranje terorizma može biti posmatrano u 
užem 1 širem smislu. U užem smislu, se definiše kao delo vezano uglavnom za nepos- 
redno pripremanje terorističkih aktivnosti (neposredno pripremanje i izvođenje terori- 
stičkih akcija, finansiranje eventualnog bekstva terorista, njihovo sakrivanje..). U širem 
smislu, se podrazumevaju sve ostale delatnosti vezane za terorističke akcije, a koje ne 
potpadaju pod pomenuti uži smisao. To su na primer, propagandne aktivnosti, finansira- 
nje određenih regiona, etničkih grupa ili zajednica koje su pogodne za razvoj ekstremiz- 
ma, fundamentalizma i radikalizma, zatim finansiranje medresa, škola, vojnih kampova, 
pa čak i finansiranje porodice terorista pre i posle izvođenja terorističkih akata. 

Finansiranje terorizma s obzirom na prisustvo svesti kod finansijera može biti 
svesno i nesvesno. Svesno finansiranje podrazumeva da lica koja na bilo koji način 
doprinose u materijalnom smislu, znaju krajnje odredište i namenu njihovih sredstava 
(Sandić, 2011). O postojanju nesvesnog finansiranja terorizma govorimo kada recimo 
imamo donacije humanitarnog karaktera. Tada lica koja doniraju sredstva, nisu svesna 
da će ona biti upotrebljena od strane terorista. 

Finansiranje terorizma s obzirom na prisustvo volje kod finansijera može biti 
dobrovoljno i prinudno. Sećamo se afera kada je OVK nasilno skupljala ,,porez" ko- 
sovskih Albanaca za svoje potrebe (Sandić, 2011: 101). 

Prema vremenu realizacije prikupljenih sredstava, a u odnosu na vreme izvrše- 
nja samog terorističkog akta, možemo, razumljivo, podeliti finansiranje terorizma na 
prethodno, neposredno i naknadno finansiranje. 

Finansiranje terorizma s obzirom na način transferisanja novčanih sredstava 
može biti putem zvaničnih finansijskih institucija, u koje se računaju i transferi u 
okviru ,,ofšor centara“, poreskih rajeva i sl, i putem nelegalnih finansijskih tokova 
recimo havale o kojoj je kasnije biti reči. 


3. FINANSIRANJE PUTEM DONACIJA HUMANITARNIH 
NEVLADINIH ORGANIZACIJA 


Humanitarne organizacije prisutne su već dugo u međunarodnim odnosima i one 
obavljaju vrlo važan i odgovoran posao pomažući izgradnji boljeg društva i pomažući 
milionima ljudi u kritičnim periodima njihovog života. Međutim, neke od humanitar- 
nih organizacija deo, ili celinu, svojih prihoda preusmeravaju za finansiranje teroriz- 
ma. Potrebe za praćenjem prihoda ovih organizacija dovele su do usvajanja preporuka 
od strane FATF (The Financial Action Task Force) međudržavnog tela čiji je osnovni 
cilj razvoj i unapređenje politike suzbijanja pranja novca i finansiranja terorizma na 
međunarodnom i nacionalnom nivou. Poznato je da je Adel Baterje (Adel Batterjee), 


bogati saudijski biznismen, osnovao 1987. godine međunarodnu dobrotvornu fon- 
daciju (Benevolence International Foundation — BIF) koju je podržavala Saudijska 
Arabija. Prema zvaničnim podacima, tokom 2001. godine ova organizacija sakupila 
je preko 3,6 miliona američkih dolara i poslala preko 2,7 miliona američkih dolara 
muslimanskim žrtvama rata u osam zemalja, uključujući Avganistan, Bosnu, Pakistan 
i Čečeniju. I ovaj novac je zapravo otišao do naoružanih grupa, a ne do žrtava ratova 
(Napoleoni, 2003). Neke aktivnosti navedenih legalnih organizacija, na primer izgra- 
dnja medresa i džamija, organizovanje kurseva za računare, takođe predstavljaju lo- 
gističku mrežu za obučavanje budućih terorista. U Sjedinjenim Američkim Državama 
2001. godine osnovana je agencija pod nazivom ,,Zelena potraga" (Green Ouest) kako 
bise suzbilo terorističko finansiranje i kako bise razvila lista sumnjivih aktivnosti. Sle- 
deći obrasci aktivnosti mogu biti povezani sa finansiranjem terorizma: 


* Transakcije na računu koje odstupaju od prethodnog razvoja na računu ili izne- 
nadno podizanje gotovine, čekova ili elektronski transferi novca; 

* Transakcije koje uključuju prenos velike količine novca, bez jasne i očigledne 
svrhe, izvora ili koje su problematične u odnosu na lokaciju kao na primer, 
zemlje pod sankcijama; 

e Neobjašnjivo gašenje računa ili pregovor o čekovima trećih lica i ulaganja u 
strane banke u tuđe ime; 

e Strukturiranje u više filijala ili u istoj filijali tj. ogranku sa raznorodnim aktivnostima; 

e Korporacijski slojevi, odnosno transferi između bankovnih računa povezanih 
entiteta ili donacije bez uverljivog razloga; 

e Elektronski transferi novca humanitarnih organizacija kompanijama koje se 
nalaze u zemljama poznatim kao ,,poreski raj"; 

* Nedostatak vidljive aktivnosti sakupljanja donacija, na primer nedostatak čeko- 
va sa malim iznosima ili tipične donacije koje se povezuju sa humanitarnim 
depozitima banaka; 

e Korišćenje višestrukih računa za sakupljanje fondova koji se onda šalju istim 
stranim korisnicima; 

* Transakcije bez logične ekonomske svrhe, odnosno bez veze između aktivnosti 
organizacije i drugih strana uključenih u transakciju; 

e Preklapanja službenika firme na pozicijama odlučivanja, ili lica sa ovlašćenim 
potpisom ili drugih očiglednih sličnosti povezanih sa adresama, referencama ili 
finansijskim aktivnostima; 

e Šeme sa kreditnim karticama u kojima su depoziti u SAD, a novac se povlači 
sa ATM aparata u drugim zemljama. Ovakve transakcije ali u suprotnom smeru 
takođe su sumnjive; 

e Izdavanje čekova, ličnih čekova ili drugih finansijskih instrumenata, često u istom 
nizu uzastopnih brojeva, istim osobama ili preduzećima, ili osobama ili predu- 
zećima sa sličnim imenom. 


Teško je razdvojiti samo po aktivnostima da li je konkretna akcija povezana sa 
terorizmom ili sa organizovanim kriminalom. Upravo zbog navedenog, ove aktiv- 

nosti moraju biti sagledavane u kontekstu drugih faktora u cilju determinisanja veze 
sa finansiranjem terorizma. Praćenje jednostavnih, sumnjivih transakcija, na primer 
operacije zamene valute, međunarodni transfer fondova, dovešće nas do krajnjih ko- 
risnika, odnosno zemalja i lica. Neka od ovih lica mogu imati policijska dosijea, na- 
ročito zbog trgovine drogom i oružjem, pa nam to olakšava stvaranje velike slike o 
namerama terorističke grupe. 


4. PRANJE NOVCA 


Pranje novca jeste proces kroz koji kriminalci pokušavaju da prikriju stvarno po- 
reklo 1 vlasništvo procedura svojih kriminalnih aktivnosti uz krajnji cilj obezbeđenja 
legitimnog i legalnog pokrića za svoje izvore prihoda 1 finansije. To je sredstvo kroz 
koje organizacije ozbiljnog kriminala žive bez očiglednih veza sa kriminalnim svetom. 
Finansiranje terorizma utiče na ekonomske efekte u globalnim razmerama, jer teroristi ko- 
riste postojeću, legalnu finansijsku infrastrukturu da mobilišu i usmeravaju svoja sredstva. 
Pranje novca je naizgled jednostavan, ali u suštini kompleksan proces, kojim se nezakoniti 
izvor sredstava, dobijen ili generisan od kriminalnih aktivnosti, prikriva, da se ne bi otkrila 
veza između sredstava i kriminalnih aktivnosti kojima su ista stečena. Finansiranje tero- 
rizma podrazumeva podizanje i raspolaganje takvim sredstvima, koja se koriste za potrebe 
održavanja i kreiranja terorističkih aktivnosti, pa se može reći da ova dva fenomena, iako 
se u suštini razlikuju, koriste istu ranjivost finansijskih sistema, koji omogućavaju odgova- 
rajući nivo anonimnosti 1 netransparentnosti u izvršavanju finansijskih transakcija. 

Definicija pranja novca poziva za naglašavanjem kriminalnih aktivnosti proizaš- 
lih iz novca koji treba oprati. Različite zemlje prihvatile su različite metode adresira- 
nja kriminalnih aktivnosti. Neke su zemlje generalizovale 1 uključile sve kriminalne 
aktivnosti, dok su druge napravile listu ozbiljnih zločina sa tendencijom prikupljanja 
velike sume novca. 

Finansiranje terorizma često se poistovećuje sa pranjem novca, zbog sličnosti 
koja postoji između ova dva fenomena. Zajednička komponenta, tj. njihova osnovna 
sličnost je da su finansijske transakcije, tj. instrumenti koji se koriste u oba slučaja, 
isti, kao i mehanizmi koje države imaju na raspolaganju u borbi protiv ovih pojava. 
Može se reći da je pranje novca korišćenje novca stečenog kriminalnim aktivnostima, 
a finansiranje terorizma je korišćenje novca za obavljanje kriminalnih aktivnosti. 

Bilo koji metod da se koristi za pranje novca, procese normalno vrši u tri faze. 
One se mogu desiti kao posebne i odvojene faze, ali i simultano, poneki put se čak 
i preklapaju, u zavisnosti od uključene kriminalne organizacije. Navedene tri faze 
obično se sastoje od brojnih transakcija od strane perača novca radi pokušaja prikri- 
vanja procesa traganja. Takve transakcije mogu, ipak, upozoriti banku ili finansijsku 
instituciju na kriminalnu aktivnost preko bilo koje od sledeće tri faze: 


* Faza ulaganja — novac ostvaren neposredno od kriminalnog delovanja (poput 
prodaje droge) prvi put se ulaže ili u finansijsku ustanovu ili se njime kupuje 
određena imovina; 


* Faza prikrivanja—pokušava se prikriti ili naizgled promeniti stvarno poreklo 
ili vlasnik sredstava, npr. transferisa jednog na drugi račun, menjanje valute, 
menjanje jurisdikcije; i 

e Faza integracije—novac uključuje u legalnu ekonomiju ifinansijskisistem, npr. 
likvidacija investiranja koja koristi procese za očite legitimne poslove. 


Određene ranjive tačke identifikovane su u prosecu pranja koje počinioci sa te- 
škoćama izbegavaju i gde se njihove aktivnosti mogu lakše prepoznati: 


e Ulazak novca u finansijski sistem; 
* Prekogranični protok fondova i 
* Transferi unutar i iz finansijskog sistema. 


Zbog navedenog razloga većina zemalja je, u velikoj meri, koncentrisala svoje 
pokušaje u fazi ulaganja. Naime, strategija koja se pokazala uspešnom upravo je foku- 
siranje na otežavanje ulaganja novca. 

Iako se većina regulativa o sprečavanju pranja novca fokusira na fazu postavlja- 
nja, naglašeno je da su banke i finansijske institucije, kao nabavljači širokog spektra 
usluga, i dalje ranjive kad se koriste za pranje i fazu integracije. Produžavanje kredita 
i rapidni prelaz fondova između računa sa različitim imenima i jurisdikcijama može 
biti korišćen kao deo procesa kreiranja kompleksnih presvlaka transakcija. 

Banke i finansijske institucije koje postanu uključene u šemu pranja novca riziku- 
ju najverovatnije sudski progon, gubitak dobre trgovinske reputacije i mogući gubitak 
operativne licence. 


5. HAVALA 


Havala (eng. Hawala; u zemljama Zaliva Huwala) u prevodu sa hindu jezika znači 
„po veri”, ili „na τοῦ” (poznata i pod nazivom hundi) jeste neformalni sistem transfera 
novca zasnovan na širokoj mreži brokera; u velikoj meri se nalaze na Srednjem istoku, 
severu i rogu Afrike i jugu Azije, mada se mogu naći u celom svetu (recimo ovaj način je 
uobičajen među imigrantima u Kanadi). Havala je međunarodna finansijska mreža koja 
nije regulisana pisanim pravilima i koristi se primarno kako bi pojedinci preneli gotov 
novac ljudima, uglavnom rođacima, koji ne mogu da otvore račun u banci. U osnovnim 
oblicima havala sistema novac se šalje preko havala brokera ili havaladera. Osoba A 
daje havaladeru A određenu sumu novca koja treba da stigne u neki drugi grad ili zemlju 
osobi B. Onda havalader A daje instrukcije o sumi novca havaladeru B, koji se nalazi u 
mestuodredišta novca (od čega se odbije mala naknada za uslugu). Suma novca koju ha- 
valaderi razmenjuju nije keš već dug koji će havalader A kasnije izmiriti havaladeru B. 

Razloga za korišćenje havale ima više. Prvo, ovaj vid prenosa novca jeftiniji je, 
efikasniji 1 pouzdaniji od konvencionalnog, bankarskog sistema. 

Takođe, veoma je bitno da se ne traže nikakvi identifikacioni dokumenti i ne postav- 
ljaju nikakva pitanja oko izvora prihoda, državljanstva, nema plaćanja poreza na tu sumu. 

Na primer, u južnoj Aziji 30—50 odsto transfera vrši se upravo na navedeni način. 

Peti razlog bio bi to što nema papirnih dokaza o transakciji. Dalje, naknadu hava- 
laderi često uzimaju i kroz kursne razlike, pošto se uglavnom novac menja na crnom 
tržištu i to smanjuje trošak osobi koja ovaj novac šalje, pogotovo ako je reč o većim, 
konstantnim slanjima u slučaju pranja novca. Takođe, postoji i hundi (Hundis). Kao 
što se havala može smatrati nelegalnom vrstom bankarskog transfera novca, hundi 
možemo opisati kao nelegalne putničke čekove i kreditne transakcije, koji su se raz- 
vili na indijskom potkontinentu. 

Pored opisanih oblika postoje i drugi; na primer, krijumčarenje novca u gotovini, 
uvođenje „carinskih dažbina”, odnosno nelegalne naplate putarina na teritorijama pod 
vlašću terorističkih grupa. Zatim, pljačke, zasede, otmice, stvaranje ,,crnog tržišta" 
novca. Smatramo da su ovi pojmovi jasni pa ih nismo posebno objašnjavali. 


Instrukcija o 
prenosu novca 
Radnik u Radnik u 
zemlji A zemlji B 


Novac dat od 


Instrukcija o Havalander Instrukcija o 


prenosu novca Gotovina data prenosu novca 
osobi B 


Gotovina Havalander A Havalander B Gotovina 
PT =e 


Instrukcija o Instrukcija o 
prenosu novca prenosu novca 
Instrukcija o 
prenosu novca 


6. PRIMERI TERORISTICKIH ORGANIZACIJA I NACINI NJIHOVOG 
FINANSIRANJA 


Nasilje koje teroristi žele postići je moguće sprovesti kroz tri tipa terorističkih 
organizacija ili manifestacija. To su: velike ustaničke pobunjeničke grupe, ekstre- 


mističke mreže većinom s međunarodnim vezama i izolovane ćelije sa spoljašnjom 
podrškom (Sandić, 2011: 53). 

Velikim ustaničkim formacijama je potrebno miliona dolara prihoda kako bi odr- 
žale svoj sistem, odnosno pribavile i održavale oružje, nabavile smeštaj i hranu za svoje 
članove, i sl. Njihovo se finansiranje uglavnom sastoji od nezakonite privredne delat- 
nosti na primer, gajenje i trgovanje opijatima, drogom, trgovina ljudima pa se zato često 
organizuju zajedno sa velikim kriminalnim organizacijama. Kako je za ovakav način or- 
ganizacije potreban prostor kako za smeštaj velikog broja ljudstva, organizaciju i održa- 
vanje bezbednosnih protokola i agronomiju za nelegalne prihode, onda se u ovoj grupi 
nalaze terorističke organizacije koje imaju tesne veze, ili kontrolišu neku državu ili deo 
države, regiona, oblasti. U ovoj grupi se nalazi recimo talibanski režim u Avganistanu, 
Tamilski tigrovi, ETA, i sl. 

Ekstremističke mreže sa međunarodnim vezama se uopšteno govoreći usredsređu- 
ju na određena područja delovanja, uglavnom u različitim zemljama i njihove su aktiv- 
nosti obično motivisane određenim konkretnim ciljem. Finansiranje je uglavnom karak- 
teristično i uglavnom potiče od simpatizera, ali i od krupnog kapitala. Primer je recimo 
Al Kaida, ETA, PKK, Čečeni, PLO. 

Kao izolovane operativne ćelije sa spoljašnjom podrškom mogu se navesti pojedinačni 
napadi koje izvode male grupe ljudi, ćelije sa ograničenim budžetima, ili čak bez finansijske 
podrške iz ,,centrale". Ove ćelije je u praksi jako teško otkriti, ali se one sastoje od posveće- 
nih ljudi koji su često opsesivni u postizanju cilja. Primeri ovakvog terorističkog delovanja 
su: napad u Baliju, Madridu, Londonu, Kazablanci, Njujorku i naravno Beslanu. 


ZAKLJUČAK 


Međunarodni terorizam postaje sve rasprostranjeniji, kompleksniji, ambiciozniji u 
ciljevima i samim tim pogubniji po osnovne vrednosti i slobode pojedinaca i međuna- 
rodne zajednice. Nepostojanje jedinstvene i objektivne definicije pojma terorizam one- 
mogućava tačno klasifikovanje nekog delovanja kao terorističkog, i omogućavajući da 
neke organizacije budu označene kao terorističke, dok su za druge su oni borci za slobo- 
du i nacionalni heroji. Stvaranjem političke nestabilnosti terorističko delovanje negativ- 
no utiče na globalni ekonomski rast i razvoj. U većini država dodatni problem postoji 
u vidu nedovoljno regulisanog kaznenog zakonodavstva u vezi terorizma. Otežavanju 
uspešne borbe pridonosi i razlika između SAD-a 1 evropskih država oko pitanja je li za 
suzbijanje terorizma primereniji kaznenopravni model ili model rata protiv terorizma. 
Jedan od trenutno aktualnih problema međunarodne zajednice predstavlja i sukob oko 
podataka o tačnom broju pristalica i aktivista, određivanja organizacija kao terorističke 
i slično. Postoje i različiti stavovi u pogledu najboljeg načina borbe protiv terorizma: od 
prestanka učestvovanja u terorizmu, tradicionalnih pregovora, vojnih udara do psiholo- 
ške borbe protiv terorista delujući na njihovu um i svest. Istovremeno, većina zemalja 
međunarodne zajednice ulažu u sopstvene snage sigurnosti. Za uspešnu borbu protiv te- 
rorizma potrebno je kombinovati tri modela: upotrebu politike i diplomatije, provođenje 
adekvatnog zakonskog sistema i kaznenog zakonodavstva te korišćenje vojnih snaga. 

Pranje novca i finansiranje terorizma predstavljaju ozbiljne pretnje međunarodnoj 
sigurnosti, miru te održivosti i stabilnosti finansijskog sistema cele zajednice. Stoga, pro- 
tivteroristička politika treba dobiti primarno mesto u rešavanju problema nacionalne i 
međunarodne sigurnosti, a pri tome treba biti 1 slojevita kao i sam terorizam. Ona iziskuje 
nacionalnu i međunarodnu saradnju na državnom, finansijskom, diplomatskom, obave- 
štajnom, policijskom, vojnom, logističkom planu. Dolazi i do razvoja i jačanja međuna- 
rodnog nadzora nad bankarskim poslovanjem 1 finansijskim transakcijama dok je dono- 
šenje međunarodnih akata omogućilo zamrzavanja 1 konfiskaciju financijskih sredstava 
1 imovine terorista. Analizom terorističkih napada vidljivo je da su za njihovo izvođenje 
potrebni mali iznosi čime se terorizam može okarakterizirati kao jeftino sredstvo dok je 
antiterorizam vrlo skup. U procesu usklađivanja s međunarodnim standardima i normama 
Republika Srbija uvodi promene u svoje zakonodavstvo na ovom polju. Kao što je rekao 
Fransis Bejkon (Francis Bacon) znanje je πιο, a snaga i moć znanja i zajedništva nužni 
su u vremenu kada dolazi do opasnosti narušavanja osnovnih demokratskih vrednosti, 
demokratije i sloboda pojedinaca, ali i cele međunarodne zajednice. 

MONEY LAUNDERING AND TERRORIST FINANCING 


The fight against terrorism reguires international and national cooperation at 
the national, financial, diplomatic, intelligence, police, military and logistic plan. 
Money laundering is the process by which the illicit origin of funds derived from 


3 Bacon, F., Scientia potentia est, https://en.wikipedia.org/wiki/Scientia_potentia_est (29.11.2017.), 
24.07.2018. 


criminal activity conceal in order to conceal the link between resources and criminal 
activities which they have been acguired. These funds are used to finance terrorist 
activities. Therefore, although the money laundering and terrorist financing are two 
fundamentally different phenomena, both using the vulnerability of financial systems 
that allow a certain level of anonymity and lack of transparency in the execution of 
transactions. Therefore, the cooperation of financial institutions at the national and 
international level is of the great importance for the suppression of the operation of 
terrorist organizations. In this paper, the author analyzes the relationship between 
money laundering and terrorist financing. 
KEY WORDS: money laundering, terrorist financing, the origin, the fight 

NEZAKONITO UPRAVLJANJE OTPADOM I PRANJE NOVCA: 
ITALIJANSKO ISKUSTVO 


Ana Batrićević! 


Upravljanje otpadom u skladu sa važećim propisima jedan je od preduslova za 
očuvanje životne sredine, efikasno korišćenje prirodnih resursa i ostvarivanje ciljeva 
održivog razvoja. Međutim, karakteristike otpada kao i priroda aktivnosti preduze- 
tih u okviru njegovog prevoza, odlaganja, skladištenja, prerade, reciklaže i ponovne 
upotrebe otvaraju prostor za zloupotrebe, od kojih neke mogu predstavljati oblike 
ekološkog, organizovanog i transnacionalnog kriminaliteta. Kako bi se nezakoniti 
prihodi stečeni na taj način prikrili, neretko se preduzimaju različite aktivnosti koje 
spadaju u pranje novca. Ovakva nezakonita praksa je već decenijama zastupljena u 
Italiji, posebno kada ja u pitanju pokrajna Kampanija, gde ozbiljno pogađa zdravlje 
ljudi, životnu sredinu i privredu. Zbog toga, autor analizira problematiku pranja nov- 
ca u kontekstu nezakonitog upravljanja otpadom, sa fokusom na italijansko iskustvo, 
nastoji da ukaže na ključne probleme prilikom otkrivanja i dokazivanja ovih kriminal- 
nih aktivnosti i sugeriše načine za njihovo rešavanje. 

KLJUČNE REČI: Otpad, upravljanje otpadom, pranje novca, organizovani 
kriminal, ekološka krivična dela 


UVOD-POJAM I ZNAČAJ UPRAVLJANJA OTPADOM 


Prema Okvirnoj direktivi Evropske unije (u daljem tekstu: EU) o otpadu, otpad 
obuhvata sve supstance ili predmete koje njihov držalac odbaci, namerava da odbaci 
ili je dužan da odbaci“. Pri tome se pojmovi “supstanca” i “predmet” tumače eksten- 
zivno i dele na otpadne i neotpadne (European Commission, 2012:9). Odbacivanje 
otpada obuhvata konkretne radnje preduzete od strane držaoca, namera odbacivanja 
otpada podrazumeva postojanje spremnosti držaoca da odbaci otpad, dok se dužnost 
odbacivanja otpada zasniva na njegovoj pravnoj obavezi da to učini (Commission, 
2012: 10). Otpad se najčešće posmatra kao neželjeni materijal i izvor brojnih prob- 
lema i kao pretnja po zdravlje i životnu sredinu. Ali, otpad može biti i značajan iz- 
vor prihoda, pod uslovom da se sa njim adekvatno postupa (Oteng-Ababio, 2014). U 


! Naučni saradnik na Institutu za kriminološka i sociološka istraživanja. email: abatricevic@yahoo.com 
2 Član 3. stav 1. Directive 2008/98/EC of the European Parliament and of the Council of 19 November 
2008 on waste and repealing certain Directives (Waste Framework Directive), OJ L 312, 22.11.2008, p. 
3-30, (u daljem tekstu: Waste Framework Directive), dostupno na: https://eur-lex.europa.eu/legal-con- 
tent/EN/TXT/PDF/?uritCELEX:32008L0098&from=EN, 25.06.2018. 


tom smislu, postupanje sa otpadom kao sa potencijalnim izvorom energije, odnosno 
sirovinom danas važi za ključni pristup u efikasnom upravljanju resursima (Wilts, Von 
Gries, Bahn-Walkowiak, 2016). 

Kako je navedeno u Okvirnoj direktivi EU o otpadu, upravljanje otpadom ukl- 
jucuje: sakupljanje, transport, ponovnu upotrebu i odlaganje otpada, sprovođenje na- 
dzora nad ovim aktivnostima, staranje o postrojenjima za odlaganje otpada nakon 
njihovog zatvaranja, kao i aktivnosti preduzete u ulozi trgovca ili posrednika?. Smisao 
upravljanja otpadom jeste da se obezbede zdravi uslovi života, da se smanji količina 
otpada, kao i da se podstakne njegova ponovna upotreba (Demirbas, 2011: 1281). 
Ciljevi upravljanja otpadom treba da uključuju: smanjenje ukupne količine otpada, 
recikliranje i ponovno uključivanje podobnih grupa supstanci u ciklus proizvodnje 
kao sekundarnih sirovina ili izvora energije, ponovno uključivanje biološkog otpada 
u prirodni ciklus, smanjenje količine otpada na samom izvoru njegovog nastajanja, 
odlaganje otpada na odgovarajućim lokacijama itd. (Demirbas, 2011: 1281). 

U skladu sa Okvirnom direktivom EU o otpadu, države članice se obavezuju da 
preduzmu neophodne mere kako bi obezbedile da se upravljanje otpadom sprovodi: 
na način kojim se ne ugrožava zdravlje ljudi, životna sredina, voda, vazduh, zemljište, 
biljni 1 životinjski svet, bez izazivanja nelagodnosti usled buke i neprijatnih mirisa, 
kao i bez vršenja negativnog uticaja na predele ili posebno zaštićena mesta“. Uprkos 
tome, u ovoj oblasti često dolazi do različitih zloupotreba, koje neretko imaju karakter 
teških krivičnih dela protiv životne sredine i/ili zdravlja, odnosno bezbednosti ljudi i 
koje su po pravilu povezane sa vršenjem drugih krivičnih dela, uključujući korupciju 
(davanje i primanje mita), pranje novca i poresku utaju. 


1. NEZAKONITO UPRAVLJANJE OTPADOM KAO OBLIK EKOLOŠKOG 
KRIMINALITETA 


Ekološki kriminalitet je oblik savremenog kriminaliteta koji obuhvata različite 
kriminalne aktivnosti kojima se povređuje ili ugrožava čovekova radna i životna sre- 
dina. Odlikuju ga masovnost, dinamičnost, stalna ekspanzija i element inostranosti, a 
povezan je sa razvojem i primenom nauke, tehnike i tehnologije (Jovašević, 2011: 81). 
U ekološki kriminalitet spadaju ekološki delikti kao sveukupnost ljudskih ponašanja ko- 
jima se povređuju ili ugrožavaju društvene vrednosti koje određuju uslove za čuvanje, 
unapređenje i zaštitu životne i radne sredine (Jovašević, 2009: 130). Prema definiciji ZN- 
TERPOL-a, aktivnosti koje spadaju u ekološki kriminalitet mogu se klasifikovati u dve 
grupe: 1) kriminalitet koji uključuje zagađenje životne sredine (u koji spada nezakonit 
promet i odlaganje opasnog otpada i kršenje međunarodnih i nacionalnih propisa o up- 
ravljanju otpadom) i 2) kriminalitet usmeren protiv divljeg biljnog i životinjskog sveta.? 

Među različitim oblicima ekološkog kriminaliteta, nezakonit prevoz i odlaganje 
otpada izdvajaju se kao značajni izvori ilegalnih prihoda, privlačeći sve veći broj indi- 
3 Član 3., stav 9., Waste Framework Directive. 

4 Član 13., Waste Framework Directive. 
` INTERPOL, Environmental crime, dostupno na: https://www.interpol.int/Crime-areas/Envi- 
ronmental-crime/Environmental-crime, 26.06.2018. 

vidualnih posrednika, ali i organizovanih kriminalnih grupa. Elektronski otpad, hemi- 
kalije, ali i radioaktivni otpad odlaže se na takozvane “divlje” deponije, zakopava ili 
baca u more, pri čemu se u ovim slučajevima ne radi samo o nezakonitom odlaganju 
otpada, već i o njegovom nezakonitom prevozu, kao i o upravljanju deponijama na 
način kojim se krše nacionalni i međunarodni propisi (Baiamonte, Vermeersch, 2016: 
30). Procenjuje se da različiti oblici nezakonitog postupanja sa otpadom ostvaruju 
značajan udeo u sveukupnom ekološkom kriminalitetu (Baird, Curry, Cruz, 2014: 
98). Uprkos tome, ovaj oblik kriminaliteta se neretko tretira kao takozvani “zločin 
bez žrtve" (victimless crime), usled čega takvi slučajevi često ostaju neprijavljeni ili 
neotkriveni. Zbog toga su njegove prave razmere 1 dalje nedovoljno poznate (Baird, 
Curry, Cruz, 2014: 98). 

Od međunarodnih dokumenata relevantnih za problematiku transporta, čuvanja, 
prerade i odlaganja otpada po svom značaju se posebno izdvaja Bazelska konvencija 
o kontroli prekograničnog kretanja opasnih otpada i njihovom odlaganju", koja je na 
snazi od 1992. godine (Joldžić, Batrićević, Stanković, 2018: 190). Iako Konvencija 
zabranjuje nezakonit izvoz, promet i odlaganje opasnog otpada, ovaj problem i dalje 
opstaje na globalnom nivou. Operacije sprovedene od strane INTERPOL-a potvrdile 
su da širom sveta postoje ustaljene rute koje se protežu od Evrope, preko Severne 
Amerike, Japana, pa sve do jugoistočnog dela Azije i Afrike, kao i organizovane 
mreže trgovaca i posrednika koje omogućavaju ilegalni transport i odlaganje opasnog 
otpada. Regionalni tokovi opasnog otpada takođe su dobro organizovani, pri čemu 
Kina i Indija prihvataju ogromne količine otpada kako bi ga reciklirale i ponovo up- 
otrebile kao sirovinu, dok afričke zemlje preuzimaju polovne materijale koji se mogu 
ponovo koristiti (Baiamonte, Vermeersch, 2016: 30). 

Pravo EU insistira na tome da se veliki broj radnji vezanih za nezakonito pos- 
tupanje sa otpadom krivičnopravno inkriminiše u državama članicama. Tako, prema 
članu 3(b) Direktive o zaštiti životne sredine putem krivičnog prava", države članice 
treba da propišu kao krivična dela sledeće radnje: sakupljanje, transport, preradu ili 
odlaganje otpada, uključujući i nadzor nad takvim operacijama i naknadno staranje o 
mestima za odlaganje, uključujući i radnje preduzete u svojstvu posrednika ili trgovca 
(upravljanje otpadom), koje izaziva ili bi moglo da izazove smrt ili ozbiljnu povredu 
bilo kog lica ili znatnu štetu za kvalitet vazduha, kvalitet zemljišta ili kvalitet vode 
ili za životinje ili biljke. Pri tome je propisano da otpad treba definisati u skladu sa 
Direktivom o otpadu", prema čijem članu 1. se otpadom smatra bilo koja supstanca ili 
predmet u kategorijama istaknutim u Aneksu I te Direktive koji njegov posednik od- 
baci ili namerava da odbaci ili je obavezan da odbaci. U Aneksu I Direktive o otpadu 
nabrojano je ukupno 15 kategorija otpada, a na kraju je navedeno da će se otpadom 


$ Zakon o potvrđivanju Bazelske konvencije o kontroli prekograničnog kretanja opasnih otpa- 
da i njihovom odlaganju, Službeni list SRJ-Međunarodni ugovori, br. 2/1999. 

7 Directive 2008/99/EC of the European Parliament and of the Council of 19 November 2008 on the 
protection of the environment through criminal law, OJ L 328, 6.12.2008, p. 28—37, dostupno na: https:// 
eur-lex.europa.eu/legal-content/EN/TXT/PDF/?uri=CELEX:32008L0099&from=EN, 03.07.2018. 

ὃ Directive 2008/98/EC of the European Parliament and of the Council of 19 November 2008 on waste 
and repealing certain Directives, OJ L 312, 22.11.2008, p. 3-30, dostupno na: https://eur-lex.europa.eu/ 
legal-content/EN/TXT/PDF/?uritCELEX:32008L0098 &from=EN, 03.07.2018. 


smatrati i svi drugi materijali, supstance ili proizvodi koje posednik odbaci ili nam- 
erava da odbaci ili je obavezan da odbaci, što omogućava dosta široko tumačenje tog 
pojma, a, samim tim i podvođenje velikog broja radnji preduzetih u odnosu na otpad 
pod pojam ekološkog kriminaliteta. Istovremeno, treba imati u vidu da je organizo- 
vani kriminal prisutan u ogromnom broju privrednih grana, te da upravljanje otpadom 
u tom pogledu ne predstavlja izuzetak. To potvrđuje i porast broja slučajeva nezakoni- 
tog izvoza otpada iz zemalja EU, kao 1 ekspanzija ovog oblika kriminaliteta u Italiji 
(D'Amato, Zoli, 2010: 13). 

Kao okolnosti koje doprinose pojavi kriminaliteta u oblasti upravljanja otpadom 
najčešće se navode: 1) nedostatak i/ili neadekvatna primena pravnih normi kojima je 
regulisano upravljanje otpadom, 2) veliki troškovi zakonitog postupanja sa otpadom, 3) 
neelastičnost cene otpada, 4) činjenica da otpad predstavlja robu koja se razmenjuje na 
globalnom nivou pri čemu je ta razmena nejednako pravno regulisana, 5) složenost samog 
posla i veliki broj subjekata koji su u njega uključeni, 6) sama priroda i izgled otpada koji 
ga čine podobnim da se sakrije i prokrijumčari (Baird, Curry, Cruz, 2014: 99-100). 


2. NEZAKONITO UPRAVLJANJE OTPADOM I PRANJE NOVCA 


Složenost poslova upravljanja otpadom, kao 1 karakteristike samog otpada čine 
krivična dela povezana sa upravljanjem otpadom podobnim da se svrstaju u krim- 
inalitet belog okovratnika (white collar crime) (Baird, Curry, Cruz, 2014: 99-100). 
Kriminalitet belog okovratnika obuhvata krivična dela učinjena od strane lica sa 
određenim ugledom i visokim društvenim statusom, a u okviru zanimanja koja obavl- 
jaju (Sutherland, 1983: 7). S obzirom na okolnost da se kriminalitet belog okovratnika 
definiše šire - kao kriminalitet koji se vrši zloupotrebom legalnih zanimanja (Konstan- 
tinović-Vilić, Nikolić-Ristanović, Kostić, 2009: 191). Kriminalitet korporacija (cor- 
porate crime) izdvaja se kao posebna vrsta kriminaliteta belog okovratnika (Simpson 
et al., 2013: 232) i uključuje krivična dela učinjena od strane odgovornih lica ili dru- 
gih subjekata u cilju ostvarivanja protivpravne koristi za korporaciju (Keković, Mi- 
lošević, 2011: 29). U okviru njega, izuzetno je zastupljen takozvani “ekološki krimi- 
nalitet korporacija" ili “korporativni ekološki kriminalitet" (corporate environmental 
crime), koji u svom najtežem obliku obuhvata krivična dela protiv životne sredine 
učinjena od strane korporacija i koji se često slikovito naziva i “kriminalitetom zel- 
enog okovratnika” (green collar crime) (O’ Hear, 2004: 201; Wolf, 2011: 500, Ba- 
trićević, 2017: 246). 

Značajan udeo u ovoj vrsti kriminaliteta pripada upravo krivičnim delima učin- 
jenim u kontekstu nezakonitog upravljanja otpadom, pri čemu se po pravilu radi o 
slučajevima narušavanja stanja životne sredine i zdravlja ljudi nezakonitim odlag- 
anjem otpada (House of Commons-Environmental Audit Committee, 2005: 9). Ovaj 
oblik kriminaliteta naročito obuhvata krivična dela učinjena od strane korporacija sa 
monopolskim položajem u oblasti upravljanja otpadom (a posebno u oblasti njegovog 
odlaganja) koje ostvaruju dobit od nezakonitih aktivnosti protiv životne sredine i sim- 

bolično se naziva “kriminalitet prljavog okovratnika" (dirty collar crime) (Ruggierio, 
South, 2010: 259, prema: Walters, 2012: 103). 

Kriminalitet prljavog okovratnika odlikuje nekoliko specifičnosti. Pre svega, 
učinioci ovih krivičnih dela često imaju poseban, olakšan pristup objektu radnje kriv- 
ičnog dela. Naime, složenost poslova koji se preduzimaju u okviru upravljanja ot- 
padom omogućava učiniocu da lako pristupi tokovima upravljanja otpadom i da se 
u njih uključi. Jedan od razloga za to je i činjenica da se učinioci ovih krivičnih dela 
često bave zakonitim poslovima iz oblasti upravljanja otpadom. Budući da se učinioci 
ovih krivičnih dela po pravilu služe prevarom ili prikrivanjem, proizvođači otpada 
često nisu svesni da se sa njihovim otpadom postupa nezakonito, posebno ako se ima 
u vidu da se otpad ponekad može lažno prikazati i kao polovna roba. Zahvaljujući 
tome što se ova krivična dela često čine u okviru poslova koji na prvi pogled izgledaju 
zakonito kao i uz upotrebu odgovarajuće dokumentacije, obično nije sasvim očigled- 
no da se radi o kriminalnom ponašanju. Kako u sektoru upravljanja otpadom operateri 
ili posrednici ne moraju nužno biti u neposrednom kontaktu sa otpadom, jasno je i da 
učinioci ovih krivičnih dela mogu biti fizički udaljeni od samog otpada kao objekta 
radnje (Baird, Curry, Cruz, 2014: 99-100). 

Kao i drugi moderni oblici kriminaliteta, i nezakonit promet opasnim otpadom, 
koji je jedan od njegovih najunosnijih i najopasnijih vidova, tesno je isprepletan sa 
korupcijom (Pavlović, 2015: 280), ali i sa pranjem novca. Naime, učinioci ekološkog 
kriminaliteta, a posebno transnacionalnog ekološkog kriminaliteta, često koriste “više 
slojeve” korumpiranih službenika i političara kako bi izbegli mehanizme kontrole i 
mita. Tako stečena imovinska korist a nekad i sama roba “peru” se i ubacuju u legalne 
ekonomske tokove kroz mrežu korumpiranih zvaničnika i eksperata, kao i kroz takoz- 
vane “paravan-kompanije" uključene u legalnu trgovinu (Eliot, 2012: 283). Imajući 
to u vidu, Financial Actions Task Force (FATF) u svojim preporukama za suzbijanje 
pranja novca 1 finansiranja terorizma svrstava krivična dela protiv životne sredine u 
oblik kriminaliteta koji neretko prethodi pranju novca (FATF, 2012: 116). 

Praksa, a posebno italijansko iskustvo u ovoj oblasti, o kojem će posebno biti reči, 
potvrđuje da je kriminalitet “prljavog okovratnika" jedan od oblika ekološkog krimi- 
naliteta koji je često propraćen pranjem novca. Pranje novca obuhvata aktivnosti koje 
se preduzimaju radi prikrivanja porekla imovinske koristi stečene izvršenjem krivičnog 
dela, pri čemu se novac može prati kroz poslovanje u različitim sektorima, uključujući 
i sektor upravljanja otpadom. Pranje novca ima tri faze: 1) fazu ulaganja - u kojoj se 
nezakonito stečen novac uvodi u finansijski sitem tako što se uplaćuje na bankarske 
račune, najčešće u vidu neke legalne aktivnosti poput, na primer, osnivanja fiktivnog 
privrednog društva koje nema poslovnu aktivnost već služi za ulaganje “prljavog” nov- 
ca; 2) fazu raslojavanja ili prikrivanja - u kojoj se novac prebacuje sa računa na koji 
je uplaćen na druge račune privrednih društava sa ciljem da se prikaže neka fiktivna 
poslovna aktivnost ili da se obavi neki legalni posao koji, po pravilu nema nikakvu 
ekonomsku ili poslovnu svrhu već služi samo da se prekine veza između novčanih sred- 
stava i kriminalnih aktivnosti kojima su ona stečena, odnosno da se sakrije trag novca i 
3) fazu integracije - u kojoj se “prljavi” novac javlja kao novac koji potiče od legalnih 


delatnosti i koji se ubacuje u legalne finansijske tokove, na primer kupovinom nekret- 
nina ili kontrolnih paketa akcija". Način na koji mafija kontroliše upravljanje otpadom 
u Italiji uključuje i navedene aktivnosti koje spadaju u pranje novca, uz osobenosti koje 
se sastoje u tome što se nezakonito stečeni novac po pravilu ulaže u osnivanje “paravan 
kompanija" za upravljanje otpadom, kao i u tome što se on prebacuje ili u poreske rajeve 
ili na račune drugih kompanija za upravljanje otpadom od kojih su neke legalne a neke 
ilegalne, što je analizirano u posebnom delu rada. 


3. ITALIJANSKO ISKUSTVO 


Usled nedostatka kapaciteta za odlaganje otpada i nedostataka u oblasti sortiranja, 
prikupljanja i tretmana otpada, danas se mnoge zemlje i regije širom sveta suočavaju 
sa problemima upravljanja otpadom (Mazzanti, Montini, 2014). Ovaj problem nastaje 
usled propusta u oblasti javnih politika, nedovoljnog ili čak nikakvog ulaganja u sektor 
upravljanja otpadom i odlaganje otpada, ali i kao posledica nezakonitih aktivnosti i uti- 
caja organizovanih kriminalnih mreža, a negativno se odražava na zdravlje ljudi, stanje 
životne sredine i kvalitet javnih dobara i usluga, naročito u urbanom okruženju. (D’ Am- 
ato, Mazzanti, Nicolli, 2015). Veza između organizovanog ekološkog kriminaliteta koji 
uključuje nezakonito postupanje sa otpadom, globalne trgovine i državne uprave već 
decenijama nigde u svetu ne dolazi do izražaja toliko koliko u Italiji, koja uprkos bro- 
jnim opomenama i apelima nadležnih organa EU, i dalje važi za članicu Unije sa na- 
jvećim brojem kršenja direktiva iz oblasti zaštite životne sredine. Većinu ovih slučajeva 
čini upravo kršenje odredbi acquis-a o upravljanju otpadom (Walters, 2012). Jedan od 
razloga neusklađenosti italijanskog zakonodavstva i prakse sa propisima EU iz oblasti 
zaštite životne sredine jeste organizovana kriminalna aktivnost takozvane “eko-mafije” 
(Walters, 2012). Izraz ““eko-mafija” (ecomafia) prvi put je upotrebljen od strane itali- 
janske organizacije za zaštitu životne sredine Legambiente”, koja je osnovana 1980. 
godine sa ciljem da doprinese zaštiti životne sredine i podizanju ekološke svesti. Ovaj 
izraz danas je u širokoj upotrebi u Italiji i označava organizovane kriminalne mreže koje 
ostvaruju dobit od nezakonitog odlaganja komercijalnog, industrijskog i radioaktivnog 
otpada (Walters, 2012). 

Procenjuje se da je tokom devedesetih godina dvadesetog veka u Italiji takoz- 
vana “eko-mafija” omogućila nezakonito odlaganje 11 miliona tona industrijskog ot- 
pada i velike količine toksičnog otpada (Edmondson, 2003, prema: Walters, 2014: 
199). Preduzeća koja su tesnoj sprezi sa mafijom kontrolišu ugovore koji se sklapaju u 
oblasti upravljanja otpadom u industrijama koje proizvode otrovne supstance 1 ilegal- 


7 Smernice za procenu rizika od pranja novca i finansiranja terorizma i primenu Zakona ο sprečavan- 
ju pranja novca i finansiranja terorizma za obveznike u nadležnosti Komisije za hartije od vrednosti, 
dostupno na: _http:/Avww.sec.gov.rs/index.php/sr/npomucu/peryiaTuBa/TO3aKOHCKa-aKkTa/3 7-3aKOH- 
O-CIIPeHABAF>y-IpaE>a-HOBIIA-H-uHaHCHpar>a-repopu3Ma/6845-cMepHuIie-3a-npoleHy-pu3uKa- 
OJI-IIpaE»a-HOBIIAa-H-(uHAHCHPAHA-TEPOPH3MA-H-IPUMEHY-34KOHA-O-CIIPCHABAH>Y-IIPAH>A-HOBIIA- 
Η-ΦΗΗΒΗΟΜΡΒΗ.Β-ΤΘΡΟΡΗΞΜΔ-38-ΟΘΒΟΞΗΗΚΟ-Υ-Η8ΠΠΘΟΚΗΟΟΤΗ-ΚΟΜΗΟΜΙΘ-38-ΧΕΡΤΗΙΘ-ΟΠ-ΒΡΕΠΗΟΟΤΗ, 
10.07.2018. 

10 Legambiente, Chi siamo, dostupno na: https://www.legambiente.it/legambiente/chi-siamo, 04.07.2018. 

no odlažu polutante širom Italije (Ruggerio, 1996, prema: Walters, 2012). Pored toga, 
mafija uspeva da izdejstvuje zaključivanje ugovora između lokalnih vlasti i odgovara- 
jućih preduzeća kako bi se životna sredina očistila od zagađenja prouzrokovanog na- 
vedenim nezakonitim aktivnostima (Ruggerio, South, 2010). Takođe, prisustvo mafije 
ograničava slobodu vlasti u pogledu određivanja visine poreza na legalno odlaganje 
otpada i umanjuje efikasnost primene relevantnih propisa (D'Amato, Zoli, 2010: 13). 
U prilog rasprostranjenosti i profitabilnosti aktivnosti “eko-mafije"'!' u Italiji govori 
podatak da je samo tokom 2009. godine ova kriminalna mreža ostvarila promet u 
vrednosti od oko 7 milijardi evra, pri čemu se procenjuje da je u tom periodu nekoliko 
miliona tona opasnog otpada bilo prevezeno, odnosno odloženo izvan zakonitog siste- 
ma upravljanja otpadom (D'Amato, Mazzanti, Nicolli, 2015, 186). 

Može se uočiti da se u Italiji nezakonito upravljanje otpadom od strane, odnosno 
pod kontrolom mafije sprovodi kako prilikom odlaganja otpada tako 1 u sklopu trans- 
porta i prometa opasnog, toksičnog i posebnog otpada. Kriminalne aktivnosti u oblasti 
odlaganja otpada se odvijaju 1 u okviru zakonitog i u okviru nezakonitog postupanja 
sa otpadom. Organizovane kriminalne grupe izuzetno su zainteresovane za upravljan- 
je divljim deponijama, što spada u nezakonito odlaganje otpada, ali i za kontrolu rada 
legalnih deponija, što sprovode tako što kupuju zemljišta po cenama koje su znatno 
niže od tržišnih i usmeravaju politike upravljanja otpadom u pravcu njegovog odlag- 
anja na deponije od čijeg rada ostvaruju profit. Mafija ometa normalno funkcionisanje 
sistema sakupljanja otpada, podstičući na taj način odlaganje otpada na deponije, što 
postaje jedini način upravljanja otpadom. Na taj način, mafija uvećava kontrolu nad 
lokacijama na kojima se nalaze deponije i ostvaruje uvećan prihod zahvaljujući renti 
od zemljišta namenjenog za proširenje postojećih i otvaranje novih deponija i odlag- 
anje otpada (D'Alisa et al., 2010). 

Kada je reč o nezakonitom prevozu i prometu toksičnog i posebnog otpada, tre- 
ba naglasiti da se on ilegalno izvozi iz Italije u zemlje u razvoju, odnosno zemlje u 
tranziciji. Do sada su prijavljeni slučajevi ilegalnog izvoza otrovnog otpada u Ru- 
muniju, oblasti na obali Crnog mora, Liban i nekoliko Afričkih zemalja, uključujući 
Somaliju i Mozambik, ali i u zemlje Južne Amerike poput Meksika, Paragvaja i Vene- 
cuele (Greenpeace, 2010: 6). Pored toga, skorija istraživanja potvrđuju i da je Italija 
tranzitno područje u okviru ogromne rute ilegalnih tokova otpada, koja polazeći od 
Francuske i Švajcarske ide preko Rumunije i istočnoevropskih zemalja da bi završila 
u Nigeriji. Od početka devedesetih godina dvadesetog veka, ključne italijanske orga- 
nizovane kriminalne grupe kao što su Cosa Nostra (na Siciliji), Camorra (sa sedištem 
u Napulju) i ‘Ndrangheta (koja uglavnom deluje u Kalabriji) uključene su u različite 
vidove nezakonitog prometa otpada (Massari, Monzini, 2004: 288). 

Najveći broj kriminalnih aktivnosti “eko-mafije” odvija se u regijama Kampani- 
je, Kalabrije, Sicilije i Apulije. Primera radi, tokom 2008. godine je samo u naveden- 
im oblastima preko 30 miliona tona komercijalnog otpada i otpada iz domaćinstava 
jednostavno “nestalo”, odnosno bačeno u more ili u lokalne vodotokove. Primećeno 
je i da mafija sprovodi nezakonita zakopavanja otpada u južnom delu Italije da bi 
zatim ilegalno gradila kuće povrh zatrpanih “divljih” deponija. Primera radi, samo 


U Legambiente, Ecomafia, dostupno na: https://www.legambiente.it/temi/ecomafia, 04.07.2018. 


između 2008. 1 2010. godine ukupno 17 hiljada kuća izgrađeno je na ovakvim ilegal- 
nim deponijama (Walters, 2012). 

Pripadnici različitih italijanskih kriminalnih grupa umešani u nezakonito pos- 
tupanje sa otpadom po pravilu su istovremeno učinioci i drugih krivičnih dela poput 
krijumčarenja nuklearnih materijala, ilegalne trgovine oružjem, prevare, korupcije, 
ali i različitih finansijskih delikata, uključujući i poresku evaziju i pranje novca. Šta- 
više, potvrđeno je da se mnogi od njih povezuju sa uticajnim švajcarskim trastovi- 
ma", odnosno opunomoćenicima i investitorima kako bi prebacili profit stečen kako 
zakonitim tako i nezakonitim upravljanjem otpadom na takozvane “poreske rajeve” 
(Greenpeace, 2010: 6). U pitanju su države ili teritorije država gde ne postoje određene 
kategorije poreza ili gde su poreske stope relativno niske, i gde je moguće ostvariti 
visok stepen zaštite privatnosti u pogledu bankarskih i komercijalnih tajni. Reč je o 
zemljama koje ne žele da privuku realne investicije, već nastoje da promovišu pore- 
sku evaziju kako bi privukle i zadržale strani kapital kroz blagu poresku politiku 1 
striktno poštovanje bankarske tajne (Obradović Ćuk, Mitić, Dinić, 2016: 122). 

Iako je delovanje “eko-mafije” prisutno u nekoliko italijanskih regija, čini se da 
je situacija najdramatičnija u Kampaniji usled višedecenijskog nedostatka efikasnog 
sistema kontrole, loših javnih politika i odsustva primene propisa. Zbog toga se u 
literaturi ističe da se kampanijski sistem upravljanja otpadom zasniva na principima 
nezakonitosti, neefikasnosti, neodgovornosti i neodlučnosti, pri čemu Kamora i njena 
uključenost u korupciju igraju presudnu ulogu (Greyl ef αἰ., 2010: 21). 

Kriza u oblasti upravljanja otpadom u Kampaniji nastala je krajem osamdesetih 
godina dvadesetog veka, kada su se italijanski političari, pripadnici Liberalne partije 
sastali sa Masonima i predstavnicima klana Casalesi (ogranka Kamore) kako bi odre- 
dili svoje uloge u upravljanju otpadom i prihode od tih aktivnosti. Masoni su bili u 
kontaktu sa industrijalcima sa severa Italije koji su želeli da se otarase opasnog otpada 
po ceni nižoj od tržišne, a predstavnici Kamore ponudili su da im to omoguće pre- 
ko sopstvene transportne kompanije, ovlašćene od strane regionalnog Kancelara za 
ekologiju iz Liberalne partije. U početku je sav otpad (i komunalni i opasni) jednos- 
tavno transportovan i ostavljan na ilegalnim deponijama. Postepeno, kako je tržište 
raslo, sistem je postajao sve kompleksniji i ekstenzivniji, poprimajući oblik koji ima 
danas i koji podrazumeva da se otpad šalje u Kampaniju da bi se odatle prebacivao 
na nekoliko lokacija za navodno odlaganje i preradu dok se ne zakopa ili ne baci na 
zemljišta ili u vodotokove. Pri tome treba istaći da prerada otpada u ovakvim sluča- 
jevima postoji samo “na papiru”, dok se on u stvarnosti samo ilegalno odlaže. (Greyl 
etal., 2010: 4). 

Jedan od ključnih uzroka dugotrajnosti krize u oblasti upravljanja otpadom u 
Kampaniji jeste delovanje Kamore. Naime, od samog početka ovog problema tržište 
otpada se uvećavalo, a mafija se sve više uključivala u lokalno i regionalno upravl- 
janje otpadom. Kampanija spada u najsiromašnije regije Italije 1 mnoge njene opštine 
nemaju dovoljno sredstava da razviju sopstvene javne servise za upravljanje otpa- 
dom, tako da se mafija lako uključuje u te poslove, osnivajući takozvane “paravan 


12 Više o instituciji trasta videti u: Vladetić, S. (2011). Zbornik radova Pravnog fakulteta Univerziteta 
u Nišu, 58(1), str. 113-126. 

kompanije" i delujući u okviru njih. Delovanje ovakvih firmi u Kampaniji predstavl- 
ja uobičajenu praksu, a u nekoliko sudskih istraga potvrđena je povezanost između 
mafije i vlasti na svim nivoima, što ilustruje i podatak da između 2001. 1 2003. godine 
samo 3 od 21 kompanije zadužene za upravljanje otpadom u napuljskoj regiji nisu 
bile povezane sa mafijom. Pored toga, potvrđeno je i da kompanije povezane sa mafi- 
jom često menjaju svoja imena, upravu 1 pravne zastupnike, zadržavajući pri tome 
iste kancelarije, telefonske brojeve, pa čak i vozila i vozače (Greyl et al., 2010: 10). 
Uprkos brojnim pokušajima u vidu regionalnih planova za hitno rešavanje proble- 
ma otpada, zakonodavnih aktivnosti i sudskih odluka, pa i proglašavanja vanrednosg 
stanja do sada niko nije uspeo da u potpunosti zaustavi delovanje mafije u ovoj oblasti 
(Greyl et al., 2010: 4). 

Paralelno sa delovanjem mafije u oblasti upravljanja “običnim” otpadom, u 
Kampaniji postoji i ilegalno tržište opasnog otpada, na koje se sliva otpad iz različi- 
tih delova zemlje, a posebno iz industrijskih postrojenja sa severa Italije. (Greyl et 
al., 2010: 10). Jedna od glavnih karakteristika ilegalnog tržišta optada u Kampaniji 
sastoji se u tome da mafija osniva “čiste” kompanije za upravljanje otpadom na svim 
nivoima tog ciklusa. One zvanično nastupaju na legalnom tržištu, ali se istovremeno 
koriste za nezakonit promet, omogućavajući da mafija bude uključena u svaku fazu 
ciklusa upravljanja otpadom. Tako, na primer, otpad koji se dobija od proizvođača 
može da se rekategorizuje tako što će se njegov zvanični status promeniti od opasnog 
u neopasni. Ponekad proizvođači otpada čak i ne istaknu zvanične podatke o svom 
otpadu, prepuštajući kompanijama kojima upravlja mafija da naprave deklaracije po 
svom nahođenju. Mafija takođe kontroliše i tranzit otpada do lokacija namenjenih za 
njegovo skladištenje ili preradu i falsifikuje dokumenta sa podacima o klasifikaciji i 
tretmanu otpada (Greyl et al., 2010: 11). Ilegalno tržište otpada funkcioniše kao “pra- 
vo" tržište, sa cenama određenim za svaki vid pruženih usluga i za svaku vrstu otpada. 
Cena tretmana industrijskog otpada veoma je niska i iznosi otprilike jednu polovinu 
cene na legalnom tržištu. Nasuprot tome, cene upravljanja komunalnim otpadom su 
više od onih na legalnom tržištu, ali klijenti pristaju da ih plate zbog hitnosti situacije. 
Cene ne zavise samo od vrste otpada već i od potencijalnih teškoća u pružanju usluga, 
kao i od potreba klijenta (Greyl οί αἰ., 2010: 12). 

Slučaj "Re Mida” omogućava najbolji uvid u funkcionisanje ilegalnog tržišta ot- 
pada u Kampaniji. Naime, 2003. godine policija je otkrila jednu od najvećih operacija 
nezakonite trgovine otpadom u ovoj regiji, koju je kontrolisao Caselasi klan. Tokom 
perioda od 6 meseci, 40 hiljada tona uglavnom industrijskog opasnog otpada uz mali 
udeo komunalnog otpada poreklom iz Lombardije, Toskane, Pijemonta, Veneta i sa 
Sicilije transportovano je sa severnog u južni deo Italije, kao i na sever napuljske 
regije i zakopano, navodno, radi “prerade” i proizvodnje komposta za obradivo zem- 
ljište na severu Napulja. U ovim aktivnostima učestvovali su predstavnici građevin- 
ske struke, saobraćaja, hemijske industrije, infrastrukture, službi za posredovanje itd. 
Posredstvom mafije, otpad je “razmenjen” po ceni od 0,06 evra po kilogramu da bi 
se potom transportovao kao raznovrsni materijal sa mesta nastanka do Kampanije uz 
pomoć falsifikovanih dokumenata po ceni od 0,0005 evra po kilogramu. Po dopre- 
manju u Kampaniju otpad je deklasifikovan preko laboratorija nadležnih za analizu po 


ceni od 0,005 evra po kilogramu kako bi se stvorio privid da je u skladu sa zahtevima 
neophodnim za njegovu preradu i čuvanje. Nakon toga, otpad je navodno"tretiran" 
i “obradivan” u nekoliko postrojenja pre slanja na konačno odredište. U zamenu za 
“tretman” (odnosno, u ovom slučaju transformisanje u kompost) kompanija je na- 
plaćivala 0,01 evro po kilogramu. Finalno zakopavanje otpada omogućeno je zah- 
valjujući dozvoli lokalne administracije ili korumpiranih zemljoposednika po ceni 
od 0,009 evra po kilogramu ili 0,008 evra po kilogramu ukoliko je osoba uključena 
u transakciju bila povezana sa glavnim posrednikom. Ukupna vrednost ovog neza- 
konitog poduhvata procenjena je na 3,3 miliona evra, pri čemu je izbegnuto plaćanje 
poreza u iznosu od 500 hiljada evra u periodu od 6 meseci za 40 hiljada tona otpada 
čiji bi legalan tretman koštao 6,2 miliona evra (Greyl ef αἰ., 2010: 12-13). 

Nezakonito upravljanje otpadom u Kampaniji izazvalo je dvadesetogodišnju kon- 
tinuiranu kontaminaciju čitave regije i dovelo do niza neželjenih posledica (Greyl et αἰ., 
2010: 11). Zdravlje ljudi i životna sredina naročito su pogođeni u opštinama napuljske 
regije koje su poznate kao “zemlje vatre" zbog toga što je u njima čitavu deceniju sva- 
kodnevno sprovođeno nezakonito spaljivanje uglavnom toksičnog otpada. Kao neke 
od zdravstvenih posledica ovih ilegalnih aktivnosti navode se: povećanje broja obole- 
lih od različitih vrsta tumora i povećanje učestalosti kardio-vaskularnih oboljena usled 
izloženosti toksičnim materijama iz otpada, što je i potvrđeno od strane nekoliko em- 
inentnih regionalnih 1 lokalnih organizacija u oblasti zdravstva, uključujući i evropski 
ogranak Svetske zdravstvene organizacije (Greyl εί αἰ., 2010: 13-14). Globalne razmere 
štetnih efekata organizovanog ekološkog kriminaliteta u ovoj oblasti ilustruje podatak 
da je tokom 2008. godine sir mocarela koji je proizveden u Kampaniji i izvezen u neko- 
liko zemalja sadržao visok nivo dioksina usled zagađenja mleka izazvanog nezakonitim 
odlaganjem toksičnog otpada (McCarthy, Phillips, 2008). 


ZAKLJUČAK 


Ekološki kriminalitet koji uključuje različite vidove nezakonitog postupanja sa 
otpadom predstavlja ozbiljnu pretnju ne samo za životnu sredinu već i za zdravlje 
ljudi, ali 1 jedan od faktora koji ugrožavaju socijalnu i ekonomsku stabilnost (Baia- 
monte, Vermeersch, 2016: 30). Drastične posledice nezakonitog upravljanja otpadom 
najupečatljivije ilustruje slučaj krize upravljanja otpadom koji je pogodio italijansku 
regiju Kampaniju. Niz slučajeva koji su otkriveni tokom višedecenijskih pokušaja 
da se ta kriza reši, potvrđuje da je nezakonito upravljanje otpadom kao i nezakonit 
promet istim sprovođen pod kontrolom mafije i propraćen korupcijom, pranjem nov- 
ca i poreskom evazijom. Povezanost između mafije, učesnika u procesu upravljanja 
otpadom i predstavnika lokalnih ali i regionalnih i republičkih vlasti u Italiji toliko je 
čvrsta da čak ni intervencije zakonodavca niti odluke nadležnih organa Evropske EU 
nisu mogle da doprinesu da se taj problem u potpunosti reši. 

Uključenost mafije u ciklus upravljanja otpadom uticala je i na kreiranje javnih 
politika u ovoj oblasti, usmeravajući upravljanje otpadom u pravcu njegovog odlag- 
anja na deponije umesto u pravcu njegovog recikliranja (D'Amato, Mazzanti, Nicolli, 

2011: 23). Razlog za to je, kao što je istaknuto, mogućnost da se na taj način ostvaruje 
veći profit i veća kontrola od strane mafije na lokalitetima na kojima se nalaze ilegalne 
deponije. Pri tome su navedene aktivnosti propraćene korupcijom, poreskom evazi- 
jom i pranjem novca preko takozvanih “paravan kompanija" koje se prividno bave 
legalnim upravljanjem otpadom. 

Osim uticaja mafije i korumpiranosti nadležnih organa, otkrivanje, procesuiranje 
i sankcionisanje učinilaca ovih krivičnih dela komplikovano je i zbog drugih okolno- 
sti. Naime, kao i u slučajevima kriminaliteta belog okovratnika, dokazivanje krivice 
učinilaca kriminaliteta prljavog okovratnika je izuzetno teško, kako zbog složenosti 
samih slučajeva i dokaza koje treba obezbediti, tako i zbog činjenice da su po pravilu 
u pitanju osobe iz viših društvenih slojeva koje mogu da priušte izuzetno sposoban 
i stručan tim pravnika za svoju odbranu (Braithwaite, 1985: 16). Pored toga, doka- 
zivanje kriminaliteta prljavog okovratnika dodatno otežava činjenica da je sam proces 
upravljanja otpadom izuzetno složen, da je u njega uključen veliki broj aktera, da 
pojedini učesnici u ne moraju biti fizički biti u kontaktu sa otpadom. Složenosti do- 
prinose i same karakteristike otpada koje ga čine podobnim za prikrivanje ili lažno 
predstavljanje kao da je u pitanju polovna Toba. 

Osobenosti ekološkog kriminaliteta u kontekstu upravljanja otpadom, njegovo 
vršenje na način koji podrazumeva transnacionalno, organizovano i često korpora- 
tivno okruženje kao činjenica da je on gotovo uvek povezan sa drugim krivičnim 
delima poput korupcije, poreske utaje i pranja novca, čine ovaj oblik kriminaliteta 
izuzetno društveno opasnim, te je potrebno uložiti velike napore na različitim nivo- 
ima kako bi se omogućila njegova blagovremena prevencija ili makar efikasno ot- 
krivanje, dokazivanje i sankcionisanje. Reč je pre svega o merama koje se sastoje u 
formiranju sveobuhvatnih i međusobno usklađenih javnih politika u oblastima: zaštite 
životne sredine, upravljanja otpadom, održivog razvoja, ali i borbe protiv pranja nov- 
ca, korupcije i poreske evazije. Osim toga, neophodno je usvojiti adekvatne zakonske 
i podzakonske akte potrebne za realizaciju strateških ciljeva koji su u tim javnim 
politikama istaknuti kao prioritetni. Kada je u pitanju otpad, kao jedan od najvažnijih 
ciljeva može se u tom smislu istaći sprečavanje nastajanja otpada na samom izvoru, 
jer se na taj način sprečava mogućnost nezakonitog postupanja sa njim u eventualnim 
kasnijim fazama ciklusa upravljanja otpadom. Iako takve mere zahtevaju određena 
infrastrukturna ulaganja, njihova primena opravdana je jer na dugi rok mogu efikasno 
rešiti mnoge probleme povezane sa upravljanjem otpadom, uključujući i krivična dela 
kod kojih se on javlja kao objekt radnje. Konačno, potrebno je sprovoditi i konstantan 
monitoring kako u oblasti upravljanja otpadom, tako i u sferi rada državnih institucija, 
ali i privatnih pravnih i fizičkih lica i udruženja građana i svih drugih aktera koji mogu 
imati određenu ulogu u ciklusu upravljanja otpadom. Na kraju, podrazumeva se da je 
neophodno nastaviti borbu protiv korupcije na svim nivoima, i to kako u privatnom 
tako i u javnom sektoru, uključujući i sektor upravljanja otpadom. 

ILLEGAL WASTE MANAGEMENT AND MONEY LAUNDERING: 
THE ITALIAN EXPERIENCE 


Waste management in accordance with current legislation is one of the pre- 
conditions for environment conservation, efficient use of natural resources and the 
accomplishment of sustainable development goals. However, the characteristics of 
waste as well as the nature of the activities conducted within its transport, disposal, 
keeping, treatment, recycling and re-use leave the door open for abuse, which may 
represent forms of environmental, organized and transnational crime. In order to hide 
the incomes obtained in such manner, various activities that are considered money 
laundering are undertaken. This illegal practice has been present in Italy for decades, 
particularly in Campania region, where it has been seriously affecting human health, 
environment and economy. Therefore, the author analyses the issue of money launder- 
ing in the context of illegal waste management, with focus on the Italian experience, 
attempts to point out key problems regarding discovering and proving these criminal 
activities and suggests methods to resolve them. 

KEY WORDS: waste, waste management, money laundering, organized crime, 
environmental criminal offences 

ODUZIMANJE IMOVINSKE KORISTI PROISTEKLE IZ 
KRIVICNOG DELA — UPOREDNOPRAVNA RESENJA I 
ISKUSTVA SRBIJE' 


Marina Matić Bošković? 


Oduzimanje imovine proistekle iz krivičnog dela predstavlja značajan instrument 
u borbi protiv privrednog i drugih teških oblika kriminala. U Srbiji je poseban Zakon o 
oduzimanju imovinske koristi proistekle iz krivičnog dela usvojen 2008. godine, kao deo 
ispunjavanja međunarodnih obaveza. Tokom proteklih deset godina Zakon je izmenjen 
nekoliko puta kako bi omogućila veća delotvornost i efikasnost. Autor u radu analizira 
pokazatelje i rezultate rada institucija uključenih u proces oduzimanja imovinske koris- 
ti, kako bi utvrdio da li je ostvaren cilj zbog kojeg je donet poseban zakon. Pored toga 
analizirani su i mehanizmi koje države Evropske unije pokušavaju da uspostave radi os- 
tvarivanja boljih rezultata u oduzimanju nezakonito stečene imovine, kao i izazovima sa 
kojima se te države suočavaju zbog zadiranja u uspostavljenja i zagarantovana ljudska 
prava, čime se bavio i Evropski sud za ljudska prava. U radu se analiziraju pravci raz- 
voja instrumenta oduzimanja imovinske koristi, kako na nadnacionalnom nivou, u Ev- 
ropskoj uniji, tako i u pojedinim državama članicama. Predstavljena uporedna iskustva 
pokazuju da je uvođenju novih mehanizama najčešće prethodio društveni konsenzus 
izazvan ekstremnim problemima, kao što su borba protiv organizovanog kriminala ili 
terorizma. Ukoliko Srbija želi da ostvari bolje rezultate neophodno je da uporedna 
iskustva prilagodi okolnostima i pravnoj tradiciji u Srbiji. 

KLJUČNE REČI: Oduzimanje imovinske koristi proistekle iz krivičnog dela, 
prošireno oduzimanje imovine, građanskopravno oduzimanje, teret dokazivanja, pret- 
postavka nevinosti, ljudska prava 


UVOD 


Savremena teorija i praksa saglasne su da oduzimanje imovine proistekle iz krivičnog 
dela predstavlja nezamenjiv instrument u delotvornoj borbi protiv teških oblika kriminala. 
Oduzimanje imovine proistekle iz krivičnog dela postalo je nesporno pitanje zahvaljujući 


lišenje izvršilaca krivičnih dela ekonomske dobiti, kao i ostvarenje opšteg načela da niko 


! Tekst je rezultat rada na naučno-istraživačkom projektu ,,Srpsko i evropsko pravo: upoređivanje i 
usaglašavanje“ (broj 179031), koga finansira Ministarstvo prosvete, nauke i tehnološkog razvoja Re- 
publike Srbije, a sprovodi Institut za uporedno pravo u Beogradu. 

Naučni saradnik na Institutu za uporedno pravo u Beogradu, email: m.matic(Qiup.rs 


ne može imati koristi od krivičnog dela. Pored navedenog, oduzimanje imovinske ko- 
risti ima i preventivnu funkciju. Specijalna prevencija se ostvaruje jer se onemogućava 
učinilac krivičnog dela da tom imovinom finansira druge kriminalne aktivnosti, dok se 
opšta prevencija realizuje odvraćanjem potencijalnih učinilaca krivičnih dela, ukoliko im 
se stavi u izgled da će im stečena korist biti oduzeta (Varvaele, 2013: 379-383). 

Opšti konsenzus o značaju oduzimanja imovine stečene krivičnim delom? je u su- 
protnosti sa ostvarenim rezultatima, što otvara prostor za preispitivanje određenih el- 
emenata ovog instituta. Nedavna istraživanja procenjuju da vrednost imovine stečene 
krivičnim delima na teritoriji EU iznosi oko 110 milijardi evra (Savona, Riccardi, 2015), 
a prema podacima Europola samo 1,1 procenta imovine stečene krivičnim delom bude 
trajno oduzeto." Slični rezultati su ostvareni i u Srbiji. Prema statistici Apelacionog suda 
u Beogradu za period od 2010. godine do sredine 2016. godine (Cvetković, 2016:62) 
u drugostepenom postupku bilo je 67 predmeta koji su se odnosili na privremeno 
oduzimanja imovine, a samo jedan predmetu na trajno oduzimanje imovine, dok je 
u istom periodu u predmetima organizovanog kriminala bilo 33 žalbena predmeta za 
privremeno oduzimanje imovine, i 7 predmeta za trajno oduzimanje imovine. 


1. NORMATIVNO UREĐENJE U EVROPSKOJ UNIJI 


Oduzimanje imovine stečene krivičnim delom se razvijalo u državama člani- 
cama Evropske unije pod uticajem različitih tradicija 1 pravnih sistema. Oduzimanje 
imovine stečene krivičnim delom predstavlja sastavni deo krivičnog postupka još od 
40tih godina XX veka, dok je u Engleskoj uvedeno tek 1986 godine donošenjem Za- 
kona o trgovini narkoticima (Ligeti, Simonato, 2017:118). Stoga Evropska unija već 
više od dve decenije ulaže napore da uskladi različite koncepte kako bi se unapredila 
međunarodna saradnja i izvršenje naloga za oduzimanje imovine. 

Za Evropsku uniju, otkrivanje imovine stečene krivičnim delom je posebno 
značajno kada se radi o krivičnom delu protiv finansijskih interesa Evropske uniji.? 


3 Donet je značajan broj međunarodnih instrumenata. Na međunarodnom nivou značajni su instrumenti 
koje su donele Ujedinjene nacije: 20. decembra 1988. Konvencija protiv nezakonitog prometa opo- 
jnih droga i psihotropnih supstanci, a 15. decembra 2000 UN Konvencija protiv transnacionalnog or- 
ganizovanog kriminala. Savet Evrope doneo je 2005. godine Konvenciju o pranju, traženju, zapleni i 
oduzimanju prihoda stečenih kriminalom 1 o finansiranju terorizma. 

Does crime still pay? Criminal Asset Recovery in the EU - Survey of statistical information 2010 — 
2014, European Police Office, 2016. 
> Član 1, stav 1 Konvencije o zaštiti finansijskih interesa evropskih zajednica: ,,Prevaru na štetu finan- 
sijskih interesa Unije u odnosu na rashode predstavlja svako namerno činjenje ili nečinjenje koje se 
odnosi na: a) korišćenje ili prikazivanje lažnih, netačnih ili nepotpunih navoda ili isprava čija je posledica 
protivpravno sticanje ili zadržavanje sredstava iz opšteg budžeta evropskih zajednica ili budžeta kojim 
upravljaju evropske zajednica ili kojima se upravlja u njihovo ime, b) prikrivanje podataka suprotno 
posebnoj obavezi sa istom posledicom, c) zloupotreba tih sredstava u druge svrhe od onih za koje su 
izvorno dodeljena. 
Prevaru u odnosu na prihode predstavlja svako namerno činjenje ili nečinjenje koje se odnosi na: a) 
korišćenje ili prikazivanje lažnih, netačnih ili nepotpunih navoda ili isprava čija je posledica nezakonito 
smanjenje sredstava iz opšteg budžeta evropskih zajednica ili budžeta kojim upravljaju evropske zajed- 
nice ili kojima se upravlja u njihovo ime, b) prikrivanje podataka suprotno obavezi sa istom posledicom, 
ϱ) zloupotreba zakonito ostvarene koristi sa istom posledicom.“ 


Iako ovo krivično delo, koje su sve države članice morale da unesu u svoje zakono- 
davstvo, ima nadnacionalni karakter, oduzimanje imovinske koristi stečene ovim 
krivičnim delom zavisi od nacionalnih organa (Vervaele, 2014:97-139). 

U oblasti oduzimanja imovinske koristi stečene krivičnim delom, Evropska uni- 
ja deluje u skladu sa nadležnostima koje su joj poverene osnivačkim ugovorima i 
proklamovanog prioriteta „da se zločin ne isplati“. Iako ovaj institut postoji u na- 
cionalnim propisima država članica, u pitanju je složen postupak koji započinje fi- 
nansijskom istragom i otkrivanjem imovine stečene krivičnim delom, nastavlja se 
privremenim i trajnim oduzimanjem imovine, a obuhvata 1 upravljanje oduzetom. In- 
strumenti evropskog prava obuhvataju samo pojedine faze ovog postupka i usmereni 
su na: razmenu informacija između organa uključenih u krivični postupak, uzajamno 
priznanje sudskih odluka o zamrzavanju i oduzimanju imovine i usaglašavanje nacio- 
nalnih sistema oduzimanja imovine (Borgers, 2014:27-45). 

Razvoj normativnog okvira u Evropskoj uniji nastaje nakon Evropskog saveta u 
Tampereu 1999. godine,’ a rezultirao je donošenjem nekoliko okvirnih odluka, kao 
tadašnjeg instrumenta u oblasti međunarodne saradnje u krivičnim stvarima: Okvirna 
odluka iz 2001. godine o pranju novca, identifikaciji, praćenju, zamrzavanju, zaple- 
ni i oduzimanju sredstava i imovine pribavljene krivičnim delom,? Okvirna odluka 
iz 2003. godine o izvršenju naloga o zamrzavanju imovine i obezbeđenju dokaza u 
Evropskoj uniji,!° Okvirna odluka iz 2005. godine o oduzimanju imovinske koristi, 
sredstava i imovine proistekle iz krivičnog dela,!! i Okvirna odluka iz 2006. godine o 
uzajamnom priznanju naloga za oduzimanje imovine.!? 

Okvirna odluka iz 2003. godine o izvršenju naloga o zamrzavanju imovine i 
obezbeđenju dokaza trebalo je da ubrza i pojednostavi postupak zamrzavanja imov- 
ine 1 obezbeđenja dokaza u državama članicama Evropske unije, a nadležni organi 
država članica se obavezuju da bez ikakvih dodatnih formalnosti priznaju nalog o 
zamrzavanju koji je izdao pravosudni organ druge države članice u cilju sprečavanje 
uništenja ili prebacivanja imovine u toku trajanja krivičnog postupka. 

Najznačajnija novina uvedena Okvirnom odlukom 2005/212/JHA je prošireno 
oduzimanje imovine, koje je pojednostavilo postupak dokazivanja porekla imovine. U 
Izveštaju Evropske komisije o primeni Okvirne odluke" navodi se da je većina država 
$ Communication from the EU Commission: Proceeds of organized crime: Ensuring that “crime does 
not pay”, 20 November 2008, COM(2008) 766 final. 

7 Oduzimanje prihoda stečenih krivičnim delom inicijalno je bilo uređeno Konvencijom Saveta Evrope ο 
pranju, traženju, zapleni i oduzimanju prihoda stečenih kriminalom iz 1990. godine. Konvencijom Saveta 
Evrope o pranju, traženju, zapleni i oduzimanju prihoda stečenih kriminalom i o finansiranju terorizma, tzv. 
Varšavskom konvencijom iz 2005. godine, detaljnije je uređeno ovo pitanje. 

8 Okvirne odluke uvedene su Ugovorom iz Amsterdama, ali se ne spominju u Ugovoru iz Lisabona. Do 
donošenja Ugovora iz Lisabona okvirne odluke su bila forma pravnih akata koja su korišćena u pravnoj 
saradnji u krivičnim stvarima. Uređenje okvirnih odluka, kao akata koji su obavezujući za države član- 
ice, ali ostavljaju domaćim vlastima da izaberu formu i način primene, podseća na karakteristike koje 
imaju uputstva, s tim što okvirne odluke nemaju neposredno dejstvo. 

° 2001/500/πΑ. 

10 2003/557/JHA. 

11 2005/212/JHA. 

12 2006/783/JHA. 

7) Report on Framework Decision 2005/212/JHA COM (2007) 805. 


članica ostvarila mali napredak u primeni mera koje omogućavaju prošireno oduzimanje 
imovine. Činjenica da su Okvirnom odlukom alternativno predviđeni različiti modaliteti 
proširenog oduzimanja imovine dovelo je do parcijalnog unošenja Okvirne odluke u na- 
cionalno zakonodavstvo. Takođe, Okvirnom odlukom ostavljana je mogućnost državama 
članicama da uvedu građanskopravno oduzimanje imovine, pto je otežalo postupak uza- 
jamnog priznanja naloga za oduzimanje imovine između država članica Evropske unije. 

Okvirna oduka 2006/783/JHA primenjuje načelo uzajamnog priznanja naloga za 
oduzimanje imovine. Najveći izazov u primeni Okvirne odluke je što se odnosi na i 
na naloge koje su građanskopravnog karaktera ili su izdale poreske institucije jedne 
države članice.'* Ukoliko slične odredbe ne postoje u državi članici kojoj je upućen 
nalog, dolazi do problema u sprovođenju naloga. 

Efekti navedenih Okvirnih odluka su bili ograničenog karaktera u odnosu na 
režim za prošireno oduzimanje imovine i uzajamno priznanje naloga za zamrzavanje 
i oduzimanje. Evropska komisija je procenjujući ostvarenost ciljeva postavljenih pri- 
likom donošenja Okvirnih odluka, ustanovila je da su realizovani u ograničenoj meri 
usled nedovoljno jasnih odredbi i neusaglašenosti pojedinih akata.!* Kao prepreke de- 
lotvornom oduzimanju imovine navode se i fragmentiran pristup oduzimanju, teškoće 
u upravljanju oduzetom imovinom, nedostatak odgovarajućih resursa i nedovoljna 
specijalizacija institucija nadležnih za sprovođenje Okvirnih odluka. '$ 

Kako bi se deo navedenih problema u oduzimanju imovinske koristi proistekle 
iz krivičnog dela prevazišao, Evropski parlament 1 Savet su 2014. godine doneli Di- 
rektivu o zamrzavanju i oduzimanju predmeta i imovinske koristi proistekle iz kriv- 
ičnog dela.” Direktivnom se uspostavljaju zajednički minimalni standardi u oblasti 
oduzimanja imovine, sa ciljem da se usaglasi materijalno krivično pravo i saradnja u 
krivičnim stvarima unutar Evropske unije (Simonato, 2015:213-228). Države članice 
obavezuju se da omoguće oduzimanje imovinske koristi stečene kriminalom, ukoliko 
je protiv lica doneta pravosnažna osuđujuća presuda u krivičnom postupku, kao i u 
slučajevima kada takva presuda nije doneta iz razloga bolesti ili bekstva okrivljenog. !* 

Priznanje naloga za privremeno ili trajno oduzimanje imovine između država 
članica Evropske unije je još uvek veoma sporo, što omogućava izvršiocima krivičnog 
dela da skrivaju imovinu na teritoriji EU. Teroristički napadi iz 2015. i 2016. godine 
ukazali su na slabosti postojećih oblika pravosudne saradnje u Evropskoj uniji, što 
je podstaklo institucije EU da predlože mere za unapređenje mehanizma uzajamnog 
priznanja u oblasti privremenog i trajnog oduzimanja imovine. Evropska komisija je u 
decembru 2016. godine pripremila Predlog Uredbe o uzajamnom priznanju naloga za 
privremeno i trajno oduzimanje imovine," sa ciljem efikasnijeg postupanja institucija 
država članica, utvrđivanjem rokova za postupanje, oduzimanja imovine u situacija- 
ma kada pripada trećoj strani ili kada nije doneta osuđujuća presuda, kao i promov- 


14 Report on Framework Decision 2006/783/JHA COM (2010) 425. 

15 Report on Framework Decision 2003/557/JHA COM (2008) 885. 

16 Assessing the Effectiveness of EU Member States’ Practices in the Identification, Tracing, Freezing 
and Confiscation of Criminal Assets, European Commission, DG Justice, Freedom and Security, 2009. 
17 2014/42/EU. 

'8 Član 4. Direktive. 

19 COM/2016/0819 final - 2016/0412 (COD). 


isanje upotrebe oduzete imovine za ostvarivanje društvenog interesa. Predlog Uredbe 
ima za cilj i da unapredi zaštitu žrtava krivičnih dela sa prekograničnim elementom, 
tako što im se daje pravo na naknadu štete ili vraćanje ukradene imovine iz države u 
kojoj je imovinska korist oduzeta. 

Evropska komisija je predstavila Savetu predlog Uredbe, 1 Savet je u decembru 
2017. godine usvojio načelni stav o modelu oduzimanja imovine, na osnovu kojeg će se 
voditi pregovori sa Evropskim parlamentom. Pojedine države članice Evropske unije se 
nisu složile sa opštim stavom, jer smatraju da predlog Uredbe ne pruža dovoljno garancije 
zaštiti ljudskih prava u postupku priznanja i izvršenja odluka o oduzimanju imovine.” 

Trendovi u Evropskoj uniji i donošenje novih propisa kojima se na opšti način 
uređuje postupak privremenog i trajnog oduzimanja imovine je značajna za zakono- 
davnu vlast u Srbiji, jer će u procesu evropskih integracija Srbija morati da uskladi 
nacionalno zakonodavstvo sa pravnim tekovinama Evropske unije. Kao što se vidi iz 
pregleda razvoja i izmene propisa kojima se uređuje oblast oduzimanja imovine, jasno 
je daje u pitanju dinamična oblast i da će propisi morati ponovo da se menjaju kako bi 
omogućili uzajamno priznanje odluka, ali i naknada štete žrtvama koja sada ne postoji 
u našem normativnom okviru. 


2. MODERNE FORME ODUZIMANJA IMOVINE 


U praksi je teško uspostaviti direktnu vezu između određenih predmeta i kriv- 
ičnog dela, a postoji i rizik skrivanja imovine. Stoga su države članice EU razvija- 
le različite prakse i uvodile mehanizme kao što su oduzimanje imovine i u slučaje- 
vima kada nije doneta osuđujuća presuda u krivičnom postupku, građanskopravno 
oduzimanje imovine, prošireno oduzimanje i oduzimanje od trećih lica. Navedene na- 
cionalne specifičnosti utiču na postojanje različitih sistema u državama članicama EU. 

S obzirom da se u procesu evropskih integracija od Srbije očekuje da unapredi 
mehanizam oduzimanja imovinske koristi proistekle iz krivičnog dela, poznavanje 
uporednih modela može poslužiti za izmenu nacionalnih propisa, kao i za utvrđivanje 
potencijalnih problema u njihovoj primeni. Za razumevanje funkcionisanja različitih 
modela potrebno je razumeti i širi društveni kontekst u kojem su oni nastali. Iako su 
u pojedinim državama dali dobre rezultate, nisu naišli na širu primenu u drugim drža- 
vama članicama Evropske unije jer ne postoje sve garancije zaštite prava okrivljenog 
koje postoje u redovnom krivičnom postupku (Boucht, 2014:221-225). 


2.1. Građanskopravno oduzimanje imovine u Irskoj 


Irski model građanskopravnog oduzimanja imovine često se navodi kao prim- 
er dobre prakse, kako u državama anglosaksonskog pravnog sistema, tako i u drža- 
vama kontinentalnog pravnog sistema (Vettori, 2006). Irski model nastaje u sklopu 


20 Nemačka je odbila da se složi sa opštim stavom; Interinstitutional File: 2016/0412 (COD); 15104/17 
ADD 1; http://data.consilium.europa.eu/doc/document/ST-15104-2017-ADD-1/en/pdf 7.06.2018. 


širih mera’! i kao odgovor države na organizovani kriminal. Ubistva pripadnika irske 
policije i istraživačkog novinara stvorili su atmosferu za donošenje nove strategije 
krivičnog pravosuđa u kojoj je akcenat stavljen na oduzimanje imovinske koristi i 
u slučajevima u kojima nije doneta osuđujuća krivična presuda. Građanskopravno 
oduzimanje imovine uvedeno je Zakonom o oduzimanju imovine 1996. godine i 
praćeno je osnivanjem Biroa za oduzimanje imovine (Garland, 2001). 

Za razliku od postupka oduzimanja imovine koji se zasniva na osuđujućoj pre- 
sudi u krivičnom postupku i u kojem moraju da se primenjuju sve odredbe o zaštiti 
okrivljenog uključujući pretpostavku nevinosti, standard dokaza i odgovarajući stepen 
sumnje, Zakon o oduzimanju imovine iz 1996. godine uvodi mogućnost da imovina 
bude oduzeta i ukoliko nije doneta osuđujuća presuda. U postupku građanskopravnog 
oduzimanja imovine postupak se vodi protiv imovine koja proizlazi iz krivičnog dela, 
a ne protiv lica koja su izvršila krivično delo (King, 2017:77-101). 

U Irskoj se imovina stečena krivičnim delom dosta široko tumači i građansko- 
pravno oduzimanje se primenjuje na svu imovinu stečenu ili dobijenu kriminalom ili 
kao rezultat krivičnog dela ili u vezi sa vršenjem krivičnog dela. 

Jedna od odlika irskog modela je i privremena mera koju predlaže viši policijski 
službenik ili ovlašćeni službenik poreske uprave ili Biroa za oduzimanje imovinom, ko- 
jom se zabranjuje korišćenje imovine i pre pokrenutog sudskog postupka. O određivan- 
ju mere odlučuje sud ukoliko postoji verovatnoća da je osoba koja je u posedu ili ima 
kontrolu nad imovinom povezanom sa krivičnim delom čija je minimalna vrednosti 
5.000 evra.? Privremena mera je uvedena kao instrument kojim se obezbeđuje da imov- 
ina ne bude otuđena ili sklonjena, a može trajati najduže 21 dan, nakon čega se može 
izreći prejudiciona mera. I kod prejudicione mere primenjuju građanskopravni standardi 
dokazivanja, a Zakonom su predviđene mere zaštite, kao što je pravo svakog lica da 
podnese zahtev za izmenu mere i izuzimanja dela imovine ukoliko ima neko imovinsko 
pravo nad nekim delom imovine (Ashe, Ireland, 2001:253-263). 

Donošenje Zakona o oduzimanju imovine dovelo je do pokretanja značajnog 
broja postupaka za ocenu ustavnosti pojedinih odredbi ovog Zakona. Kao najznača- 
jnija ističe se odluka u predmetu Murphy v GM, PB, PC Ltd, GH and Giligan v CAB. 
U navedenom predmetu Vrhovni sud je odbacio navode o neustavnosti Zakona. Os- 
novna primedba podnosioca inicijative je da Zakon o oduzimanju imovine predstavlja 
deo krivičnog prava, a ne građanskog i da su prava lica na koja se primenjuje ovaj 
Zakon povređena jer se na njih ne primenjuju opšteprihvaćeni standardi krivičnog 
prava, kao što su pretpostavka nevinosti, zabrana dvostruke kažnjivosti (ne bis in 
idem), stepen sumnje, itd., ali i da Zakon ima retroaktivno i eksteritorijalno dejstvo. 

Vrhovni sud je odbacio sve navode i argumente i zauzeo stav da građanskoprav- 
no oduzimanje imovine ne predstavlja kaznu i da za njenu primenu nije potrebno pri- 
menjivati odredbe krivičnog postupka (Murphy, Giligan, 153). Vrhovni sud je istakao 
i da ustavom zagarantovano uživanje imovinskih prava nije povređeno navedenim 
Zakonom, jer je javni interes u ovom slučaju preovlađujući. 

21 Restriktivan pristup jemstvu, proširena ovlašćenja policije u pogledu zadržavanja i ispitivanja, us- 
postavljanje programa zaštite svedoka, proširena nadležnost posebnog krivičnog suda, proširena 
ovlašćenja za nadzor, uvođenje novih krivičnih dela. 

2 Izmenama Zakona iz 2016. godine, iznos je smanjen na 5.000 evra, a prethodno je iznosila 13.000 evra. 


I pored odluke Vrhovnog suda Zakon ο oduzimanju imovine ostao je predmet 
kritike stručne javnosti (Lea, 2004:81-96). Većina autora insistira da iako građansko- 
pravno oduzimanje imovine ima u nazivu pojam ,,gradansko“, u osnovi je instrument 
krivičnog prava i trebalo bi da se primenjuju sve garancije krivičnog postupka (Gal- 
lant, 2014:296-305). 

Autori su kritikovali i snižavanje standarda dokaza, uvedeno da bi se lakše utvr- 
dila veza između imovine 1 krivičnog dela (Gallant, 19). Dok se u krivičnom postup- 
ku zahteva izvesnost, odnosno osnovana sumnja, kod građanskopravnog oduzimanja 
dovoljna je ravnoteža izvesnosti (Lajić, 2013:331-347). 

Osim u pravcu normativnog uređenja, deo kritike upućen je i Birou za oduziman- 
je imovine, koji raspolaže širokim ovlašćenjima, bez odgovarajućih mehanizama kon- 
trole rada Biroa. Biro je za svoj rad odgovoran Parlamentu, kome dostavlja sumaran 
izveštaj o radu, dok Parlament ne vodi otvorenu diskusiju o predstavljenim rezultati- 
ma rada. Na ovaj način isključena je kontrola javnosti, na kojoj se sve više insistira 
(Boer, 2002:275-289). 


2.2. Prošireno oduzimanje imovine 


Specifičnosti proširenog oduzimanja imovine razlikuju se od države do države 
Evropske unije, ali imaju i određene zajedničke karakteristike. Preduslov za prošireno 
oduzimanje imovine je osuđujuća krivična presuda za krivično delo koje omogućava 
učiniocu da pribavi korist. Države često vrlo restriktivno definišu krivična dela za 
koja se može naložiti prošireno oduzimanje imovine. Pravila proširenog oduzimanja 
imovine pojednostavljuju proces dokazivanja, tako da se ne zahteva dokazivanje uz- 
ročno-posledične veze između imovine i izvršenog krivičnog dela, već se pretpostavl- 
ja da je imovina nezakonita. 

U pojedinim državama, Norveška, Nemačka, Finska i Švedska, prošireno oduziman- 
je imovine moguće je i ako se nalog za oduzimanje imovine odnosi na pojedine predmete 
koji predstavljaju nezakonitu imovinu, a koji se nalaze u posedu okrivljenog. Ne postoji 
obaveza utvrđivanja veze između imovine i kriminalne aktivnosti, već se samo procenjuje 
da li je obim imovine u skladu sa zakonitim izvorima prihoda okrivljenog. Na ovaj način 
se otklanja problem dokazivanja veze između imovine 1 kriminalne aktivnosti. 

Kao i kod građanskopravnog oduzimanja imovine, i kod proširenog oduzimanja 
imovine pojedini autori ističu da se njegovom primenom narušavaju osnovna nače- 
la krivičnog prava i krivičnog postupka, kao što je pretpostavka nevinosti (Naylor, 
2003:81-101) prebacivanje tereta dokazivanja na vlasnika imovine, povreda načela ne 
bis in idem, nemo tenetur, itd. (Vuković, 2006:3-32). Evropski sud za ljudska prava se 
više puta izjašnjavao o usaglašenosti novouvedenih mehanizama oduzimanja imovine 
sa Evropskom konvencijom o zaštiti ljudskih prava i osnovnih sloboda, kao i sa Do- 
datnim Protokolom u delu o zaštiti imovine. 

Prebacivanje tereta dokazivanja preispitivao je Evropski sud za ljudska prava 
u nekoliko predmeta, i u većini slučajeva nije utvrdio postojanje povrede prava na 
pravično suđenje iz člana 6 Evropske konvencije o zaštiti ljudskih prava i osnovnih 


sloboda. U predmetu Filips protiv Ujedinjenog Kraljevstva” podnosilac predstavke se 
žalio na povredu pretpostavke nevinosti garantovanu članom 6. stav 2. Evropske kon- 
vencije o ljudskim pravima, zato sto je domaći sud primenio zakonsku pretpostavku 
o njegovoj krivici prilikom donošenja odluke o zapleni sredstava u njegovom vlas- 
ništvu. Međutim, Evropski sud za ljudska prava se u ovom predmetu prema postupku 
oduzimanja imovine odnosio kao prema delu procesa izricanja presude, tako da je 
smatrao da se ne primenjuju odredbe o pravu na pravično suđenje (Smith, Owen, Bod- 
nar, 2012). Ipak, sudija Bratza i Vajic su dali delimično izdvojeno mišljenje i smatrali 
su da je veoma suženo posmatranje uloge stava 2 člana 6 u kontekstu postupka koji 
se odnosi na krivičnu optužbu, već da se stav 2 člana 6 odnosi na celokupan krivični 
postupak kao što je isticano u drugim odlukama Evropskog suda za ljudska prava“. 

Kada je u pitanju oduzimanja imovinske koristi stečene krivičnim delom, iako 
postoje razlozi za prebacivanje tereta dokazivanja, ipak bi trebalo da postoje dovoljne 
procesne garancije pravičnosti tog postupka. 


3. NORMATIVNO UREĐENJE I PRAKSA U SRBIJI 


Za razliku od Irske i Italije, koje su instrumente za oduzimanje imovinske koristi 
uvodile u svoje propise kao odgovor na ekstremne društvene okolnosti, kao što su 
borba portiv organizovanog kriminala i mafije, usvajanje Zakona o oduzimanju imov- 
ine proistekle iz krivičnog dela predstavlja odgovor Srbije na preuzete međunarodne 
obaveze, a posebno preporuku posebnog tela Saveta Evrope - Grupe država protiv 
korupcije (GREKO).? U okviru zajedničkog prvog i drugog kruga evaluacije,” koji 
je u Srbiji sproveden u junu 2006. godine, obuhvaćene su teme imovinske koristi prib- 
avljene korupcijom, utvrđivanje pribavljene koristi 1 oduzimanje imovinske koristi. 
Iako u zakonodavstvu Republike Srbije postoji mera oduzimanja imovinske korisiti?" 
sudska praksa pokazuje da su i sud i tužilaštvo usmereni na utvrđivanje odgovornosti 
i kažnjavanje učinioca krivičnog dela, a ne na pronalaženje i oduzimanje imovinske 
koristi pribavljane krivičnim delom. 

Srbija se odlučila za sveobuhvatnu reformu 1 umesto izmene Krivičnog zakonika 
i Zakonika o krivičnom postupku, usvojen je poseban zakon, koji na sveobuhvatan 
način uređuje postupak oduzimanja imovine stečene krivičnim delom, kao i osnivanje 
organa koji će upravljati oduzetom imovinom. 


23 Predstavka broj 41087/98. 
24 Minelli v Switzerland, Predstavka br. 8660/79. 
35 Komitet ministara Saveta Evrope potvrdio je osnivanje Grupe država protiv korupcije i 1. maja 1999. 
godine osnovan je GRECO sa mandatom da nadzire poštovanje antikorupcijskih standarda u država 
članicama. 
26 Nadzor GRECO sastoji se od horizontalne procedure evaluacije I procedure ispunjenosti preporu- 
ka. Horizontalna procedura evaluacije, u kojoj se sve države članice procenjuju u okviru jednog kruga 
evaluacije, ima za cilj utvrđivanje preporuka za preduzimanje neophodnih zakonskih, institucionalnih 1 
praktičnih reformi. 

7 Član 91-93 Krivičnog zakonika. 


Kako bi se u domaće zakonodavstvo uveli instrumenti koje postoje u uporedno- 
pravnim sistemima i kako bi se nacionalno krivično zakonodavstvo uskladilo sa Kriv- 
ičnopravnom konvencijom protiv korupcije"? u Republici Srbiji je 2008. godine do- 
net Zakona o oduzimanju imovine proistekle iz krivičnog dela.” Zakonom je uređen 
poseban postupak u kojem se izriče oduzimanje imovine, sa ciljem da se od pojedinca 
oduzme celokupna imovina stečena kriminalnim aktivnostima. 

Kao što je i u drugim državama donošenje posebnih propisa o oduzimanju imov- 
ine proistekle iz krivičnog dela dovelo do podnošenja inicijativa za ocenu ustavnosti, 
tako je i u Srbiji donošenje posebnog Zakona o oduzimanju imovine proistekle iz 
krivičnog dela imalo za posledicu podnošenje inicijative za pokretanje postupka za 
utvrđivanje neustavnosti. Podnosioci inicijative su osporavali Zakon u celini u odnosu 
na sledeće ustavne odredbe: ograničenje ljudskih i manjinskih prava iz člana 20. Us- 
tava, zajemčenu pravnu sigurnost u kaznenom pravu iz člana 34. Ustava sa posebnim 
naglaskom na pretpostavku nevinosti, zajemčenim pravom na imovinu iz člana 58. 
Ustava i zabranom povratnog dejstva zakona iz člana 197. Ustava, kao i u odnosu 
na član 7. Evropske konvencije za zaštitu ljudskih prava i osnovnih sloboda, koji- 
ma je utvrđeno da kažnjavanje može biti samo zasnovano na zakonu. Ustavni sud je 
doneo rešenje o neprihvatanju inicijative?" i ocenio da Zakon predstavlja novinu u 
oblasti društvene kontrole kriminaliteta, a ujedno i ispunjenje obaveze proistekle iz 
potvrđenih međunarodnih ugovora, koji su sastavni deo našeg pravnog poretka. 

Ustavni sud je zauzeo stav da je trajno oduzimanje imovine proistekle iz kriv- 
ičnog dela, posebna mera koja se primenjuje na nezakonitu imovinu, a ne kazna. Ovo 
tumačenje Ustavnog suda uticalo je i na ocenu retroaktivnosti osporenog Zakona. 
Ustavni sud nalazi da bi se sporno pitanje moglo postaviti samo u slučaju da trajno 
oduzimanje imovine proistekle iz krivičnog dela, po svojoj pravnoj prirodi predstavlja 
vrstu kazne, a s obzirom da se ne radi o kazni, već o posebnoj meri, ustavna jemstva 
o zabrani povratnog dejstva krivičnog zakona, ne mogu se dovesti u ustavnopravnu 
vezu sa pravnim institutom oduzimanja imovine proistekle iz krivičnog dela. 

Nakon pet godina primene, 2013. godine donet je novi Zakon"! kako bi se otk- 
lonili uočeni nedostaci i unapredio postupak, proširila lista krivičnih dela na koja se 
primenjuje i obezbedila primena pretpostavke nevinosti. Tako je Zakonom iz 2013. 
godine uvedeno da se postupak za trajno oduzimanje imovine može pokrenuti tek 
nakon pravosnažnosti presude u krivičnom postupku, čime se jačaju garancije zaš- 
tite ljudskih prava i prava na pravično suđenje. Zakonom iz 2008. godine postupak 
trajnog oduzimanja imovine mogao je da počne već stupanjem optužnice na pravnu 
snagu, što je suviše rana faza krivičnog postupka jer ne može da se zna da li će neko 
zaista biti proglašen krivim. 


25 Prema članu 19. Krivičnopravne konvencije protiv korupcije sankcije moraju biti efikasne, srazmerne 
i odvraćajuće i potrebno je uvesti posebne istražne tehnike radi olakšanja prikupljanja dokaza za korup- 
tivna krivična dela i članom  Krivičnopravne konvencije predviđena je obaveza za ,,identifikovanje, 
pronalaženj e, zamrzavanje i zaplenu proizvoda i dobiti stečenih korupcijom“. 

9 Zakon o oduzimanju imovine proistekle iz krivičnog dela, Službeni glasnik RS, broj 97/2008. 
30 Ty3-1242/2010, Rešenje o neprihvatanju inicijative. 
3! Zakon o oduzimanju imovine proistekle iz krivičnog dela (Službeni glasnik Republike Srbije, broj 
32/2013 i 94/2016). 


Značajna novina uvedena Zakonom iz 2013. godine je i zakonski minimum vred- 
nosti imovine stečene na nezakonit način, koji predstavlja jedan od uslova da bi sud 
odredio privremeno oduzimanje imovine za koju se osnovano sumnja da ima krimi- 
nalno poreklo.?? Cilj uvođenja zakonskog minimuma za sva krivična dela obuhvaćena 
ovim Zakonom je da se primenjuje samo u situacijama kada se radi o većoj imovinskoj 
dobiti.” U Zakonu iz 2008. godine ovaj zakonski minimum je postojao samo za određe- 
na krivična dela. 

Novine su unete i u postupak privremenog oduzimanja imovine, kako bi se un- 
apredila efikasnost ove faze postupka. Prema odredbama Zakona iz 2013. godine 
sud odlučuje o zahtevu za privremeno oduzimanje imovine, bez otvaranja rasprave o 
njemu. Međutim, javni tužilac u zahtevu mora da dokaže postojanje osnova sumnje 
da je izvršeno krivično delo sa liste krivičnih dela na koje se Zakon primenjuje, da 
postoje osnovi sumnje da je imovina vlasnika proistekla iz krivičnog dela, da imovina 
prelazi iznos od milion i petsto hiljada dinara 1 da postoje razlozi koji opravdavaju 
potrebu za privremenim oduzimanjem. 

Zakonom o oduzimanju imovine proistekle iz krivičnog dela uvodi se prošireno 
oduzimanje imovine, što je naglašeno i terminološki jer se Zakon poziva na imov- 
inu proisteklu iz krivičnog dela, a ne stečenu krivičnim delom. Uvedena je oboriva 
pretpostavka da postojanje očigledne nesrazmere između imovine i zakonitih prihoda 
učionica ukazuje da je imovina proistekla iz krivičnog dela. Javi tužilac je u obavezi 
da dokaže da okrivljeni poseduje određenu imovinu, da priloži podatke o njegovim 
zakonitim prihodima i da ukaže na očiglednu nesrazmeru između imovine i prihoda 
(Ignjatović, Škulić, 2012). 

Građanskopravno oduzimanje imovine, kao forma oduzimanja imovine nije une- 
ta u naše zakonodavstvo. Postavlja se pitanje da li bi ovaj instrument dao željene rezu- 
Itate, s obzirom da nije u skladu sa našom pravnom tradicijom, a otvorilo bi i dileme 
oko zaštite ljudskih prava 1 uticaja na eventualni krivični postupak. 

Kada se razmatra oduzimanje imovine proistekle iz krivičnog dela moramo pos- 
matrati celokupan postupak, a ne samo ovlašćenja koja su data tužilaštvu, odnos- 
no sudu i tada dolazi do izražaja činjenica da značajan deo problema predstavlja ot- 
krivanje imovine tokom faze finansijske istrage (Boucht, 2016).** Finansijska istraga 
usmerena je na imovinu, a ne na utvrđivanje krivice okrivljenog i okolnosti krivičnog 
dela koje je učinio. U finansijskoj istrazi, koja se vodi paralelno sa kriminalističkom 
istragom, prikupljaju se podaci iz više spisa i evidencija iz kojih se utvrđuju konkretna 
imovinska korist pribavljena krivičnim delom (Golobinek, 2007). 

Uspešnost finansijske istrage zavisi od koordinacije glavnih subjekata finan- 
sijske istrage i brzine postupanja u davanju informacija. Tako se zakonodavac u Srbiji 
odlučio za specijalizaciju organa koji sprovode finansijske istrage, tako je u okviru 
Ministarstva unutrašnjih poslova nadležna Jedinica za finansijske istrage, dok su u ok- 


32 Član 25. Zakona o oduzimanju imovinske koristi proistekle iz krivičnog dela. 

33 Milion i petsto hiljada dinara je minimalna vrednost imovine za koju postoje osnovi sumnje da 
proistekla iz krivičnog dela. 

34 Finansijske istrage se preduzimaju u cilju prikupljanja dokaza o imovini, zakonitim prihodima i 
troškovima okrivljenog ili drugih lica Zakonom određenih, kao i dokaza o imovini koja je nasleđena ili 
je preneta na drugo lice. 


viru sudova i javnih tužilaštva nadležna posebna odeljenja za borbu protiv korupcije, 
ali samo kada su u pitanju koruptivna krivična dela.’ U posebnim odeljenjima javnih 
tužilaštava javni tužioci mogu dobiti stručnu pomoć kroz osnivanje službe finansijske 
forenzike, što je od ključnog značaja za otkrivanje imovine. Kako bi se unapredila 
saradnja sa drugim organima koji mogu posedovati podatke Zakonom se predviđa 
određivanje službenika za vezu,“ kao i osnivanje udarnih grupa. 

Prema podacima predstavljenim u Godišnjem izveštaju Republičkog javnog 
tužilaštva za 2017. godinu,” javna tužilaštva su u 2017. godini podnela 273 naredbe za 
sprovođenje finansijske istrage prema 435 lica, a donela su 46 naredbi o zabrani raspo- 
laganja imovinom. Kada je u pitanju privremeno oduzimanje imovine, javna tužilaštva 
su podnela zahteve prema 44 lica, a sud je prema 12 lica usvojio zahtev, prema 12 lica 
odbio, a prema 3 lica delimično usvojio zahtev. U 2017. godini javna tužilaštva u Srbiji 
podnela su 10 zahteva za trajno oduzimanje imovine, i to prema 34 lica. Sud je usvo- 
jio zahtev prema osam lica, prema pet lica je delimično usvojio, a prema pet je odbio 
zahtev. Dok je vrednost trajno oduzete imovine u 2017. godini iznosila oko 800.000 
evra, tako da se postavlja pitanje delotvornost celokupnog sistema oduzimanja imovine. 

Pitanje koje često ostaje otvoreno jeste i korišćenje oduzete imovine, posebno 
trajno oduzete imovine. U većini država Evropske unije oduzeta imovina, posebno 
nepokretna, vraća se društvu ili institucijama koje učestvuju u postupku oduzimanja 
imovine (Shentov, Stoyanov, Yordanova, 2014). Vraćanje oduzete imovine društvu 
ostvaruje višestruku svrhu, jer se imovina koristi za društvene potrebe što utiče na per- 
cepciju građana, kako u pogledu poverenja u institucije, tako i u pogledu prevencije 
da se kriminal ne isplati. Na osnovu iskustava evropskih država potrebno je unaprediti 
sistem upravljanja oduzetom imovinom u Srbiji. 


ZAKLJUČAK 


Statistički podaci pravosudnih organa pokazuju, da donošenje posebnog zako- 
na o oduzimanju imovinske koristi proistekle iz krivičnog dela nije postiglo željene 
efekte zakonodavca. Razloge za ovakve rezultate u primeni zakona možemo tražiti 
kako u relativno čestim promenama zakona, nepreciznosti zakonskih odredba, tako i 
u nedovoljnoj obučenosti sudija i javnih tužilaca za primenu ovog zakona. 


35 Zakon o organizaciji i nadležnosti državnih organa u suzbijanju organizovanog kriminala, korupcije i 
terorizma, (, Službeni glasnik Republike Srbije“, broj 94/2016). 

36 Poreska uprava - Poreska policija, Uprava carina, Narodna banka Srbije, Uprava za sprečavanje pran- 
ja novca, Agencija za privredne registre, Centralni registar depo i kliring hartija od vrednosti, Državna 
revizorska institucija, Republički geodetski zavod, Agencija za borbu protiv korupcije, Republički fond 
za penzijsko i invalidsko osiguranje, Republički fond za zdravstveno osiguranje, Republička direkcija za 
imovinu Republike Srbije i Uprava za javne nabavke moraju da odrede najmanje jednog službenika za 
vezu, radi ostvarivanja saradnje i efikasnijeg dostavljanja podataka tih organa i organizacija Tužilaštvu 
za organizovani kriminal i posebnih odeljenja viših javnih tužilaštva za suzbijanje korupcije u cilju kriv- 
ičnog gonjenja za krivična dela propisana ovim zakonom. 

37 Rad javnih tužilaštva na suzbijanju kriminaliteta i zaštiti ustavnosti i zakonitosti u 2017. godini, 
Republičko javno tužilaštvo, mart 2018. 


Iako je uobičajena praksa da se izmenama propisa rešavaju problemi u praksi, 
smatramo da bi buduće napore trebalo usmeriti na osnaživanje javnih tužilaštava da 
identifikuju imovinu osumnjičenih, odnosno okrivljenih, da pokreću finansijske istrage 
u većem broju predmeta, kao i da dobiju stručnu pomoć u ostvarivanju ovih zadataka. 

Prilikom budućih izmena ovog Zakona, trebalo bi odrediti vremenski period na 
koji se Zakon odnosi, odnosno da se primena ovog Zakona može odnositi samo na 
imovinu koja je stečena u određenom roku pre izvršenja krivičnog dela.?? 

Takođe, potrebno je pratiti da li će početak primene Zakona o organizaciji 1 na- 
dležnosti državnih organa u suzbijanju organizovanog kriminala, korupcije i teroriz- 
ma, 1 osnivanje posebnih odeljenja za borbu protiv korupcije u javnim tužilaštvima, 
kao i imenovanje kontakt osoba u relevantnim institucijama dati bolje rezultate u fi- 
nansijskim istragama i oduzimanje imovinske koristi proistekle iz krivičnog dela. 

ASSET RECOVERY - COMPARATIVE LEGAL SOLUTIONS AND 
SERBIAN EXPERIENCE 


Asset recovery is one of the most important instruments in fight against white 
collar and serious crime. Serbia adopted special Law on seizure of assets in 2008 
as part of implementation of international obligations. Over the decade Law was 
amended several times to ensure improvement of efficiency and efficacy. Autor an- 
alyzed indicators and results of institutions involved in process of seizure of assets 
to assess if the proclaimed goal for adoption of special legislation was achieved. 
In addition, author assessed EU members states efforts in establishment of the new 
mechanisms to achieve better results in assets recovery as well as challenges they 
faced in violation of guaranteed human rights, including the ECHR case law in that 
regard. Author assessed direction of development of asset recovery instruments at 
the supranational level, EU, and national level, EU member states. Presented com- 
parative experiences showed that before introduction of new mechanisms the social 
consensus was achieved on necessity to answer on extreme problems like organized 
crime or terrorism. If Serbia tend to achieve better results comparative experiences 
should be adapted to Serbian context and legal tradition. 

KEY WORDS: asset recovery, extended confiscation, civil forfeiture, burden of 
proof, human rights 

ODUZIMANJE IMOVINE PREMA NAJNOVIJEM ZAKONU O 
ODUZIMANJU IMOVINE KOJA JE PROISTEKLA IZVRSENJEM 
KRIVICNOG DJELA U REPUBLICI SRPSKOJ 


Prof. dr Ljubinko Mitrović! 
Mr Dragana Kosić? 


Od prijema Bosne i Hercegovine u članstvo Ujedinjenih naroda u proljeće 1992. 
godine pa do prijema u članstvo Savjeta Evrope deset godina kasnije, kao i poslije toga, 
pravni poredak Bosne i Hercegovine je suočen s potrebom mijenjanja ili dogradnje in- 
stituta koji su postojali od ranije, kao i aktivnog prihvatanja instituta koji nisu do danas 
egzistirali na ovim prostorima. Primjena instituta oduzimanje imovinske koristi i imovine 
proistekle izvršenjem krivičnog djela neophodna je za adekvatno represivno kao i pre- 
ventivno suprostavljanje savremenim oblicima kriminaliteta. Glavni uzrok nastanka, raz- 
voja i održavanja najtežih oblika kriminaliteta jeste sticanje imovinske koristi i imovine. 
Djelotvornost finansijskih istraga je upravo u činjenici da se oduzima imovina proistekla 
izvršenjem krivičnog djela i suzbija kriminalitet kao jedan od osnovnih oblika ugrožavan- 
ja bezbjednosti moderne države. Licu koje je krivičnim djelom ostvarilo imovinsku korist 
ona se oduzima, a potencijalnim učiniocima krivičnih djela se daje na znanje da ne mogu 
zadržati imovinsku korist ostvarenu izvršenjem krivičnog djela, što doprinosi snažnijem 
osjećaju bezbjednosti kod građana i uspostavljanju povrijeđenog pravnog poretka. U Re- 
publici Srpskoj, stupanjem na snagu Zakona o oduzimanju imovine stečene izvršenjem 
krivičnog djela od 2010. godine, stvoren je pravni okvir za efikasno sprovođenje finan- 
sijskih istraga. Od tog vremena postignuti su značajni rezultati u oduzimanju imovine 
pribavljene krivičnim djelom, uz konstataciju da se ovaj zakon nije mjenjao sve do 2018. 
godine kada je donesen novi Zakon o oduzimanju imovine koja je proistekla izvršenjem 
krivičnog djela“. O svemu navedenom biće više riječi u ovom radu. 

KLJUČNE REČI: kriminalitet, krivično djelo, finansijske istrage, oduzimanje 
imovine koja je proistekla izvršenjem krivičnog djela, bezbjednost. 


UVOD 


Krivični postupak i krivično pravo su „proizvodi“ razvoja pravne i socijalne 
države, odnosno ljudske civilizacije. U svom sadašnjem (ili aktuelnom) obliku oni su 


‘Ombudsman za ljudska prava Bosne i Hercegovine i redovni profesor na Fakultetu pravnih nauka Pa- 
nevropskog Univerziteta APEIRON u Banjoj Luci, email: ljubinkoS8@gmail.com 

2 Izvršni direktor kompanije “SECTOR SECURITY” d.o.o. Banja Luka i savetnik predsedni- 
ka Uprave kompanije “SECTOR SECURITY”, email: dragana.kosic@yahoo.com. 

3 Službeni glasnik Republike Srpske, broj 65/2018. 


rezultat složenih 1 dugotrajnih istorijskih procesa, koje konstantno prati, πα jednoj strani, 
promocija osnovnih ljudskih prava i sloboda, kao i njihova zaštita u kontekstu krim- 
inalne politike, krivičnog prava i međunarodnog krivičnog prava, i na drugoj strani, 
česti zahtjevi (koji su danas sve glasniji) za postizanjem zapaženih rezultata u borbi 
protiv kriminaliteta kao izuzetno negativne društvene pojave koja ima društveni karak- 
ter, naročito onih njegovih oblika koji dovode u pitanje međunarodnim, ustavnim i kriv- 
ičnim pravom zaštićenih vrijednosti ljudskog roda i društva (Sijerčić-Čolić, 2012:290). 

Bosna i Hercegovina spada u red svega nekoliko evropskih država koje su u 
posljednjih desetak godina donijele svoje nove, sistemske procesne zakone kojima 
je na bitno drugačiji način uređen krivični postupak (Bubalović, 2008:1132). Tako je 
i sa donošenjem Zakona o oduzimanju imovine stečene izvršenjem krivičnog djela 
u Republici Srpskoj od 2010. godine i novog Zakona o oduzimanju imovine koja 
je proistekla izvršenjem krivičnog djela u Republici Srpskoj od 2018. godine, ali i 
donošenjem takvih, skoro identičnih zakona u Federaciji Bosne i Hercegovine 2014. 
godine 1 nešto kasnije u Brčko distriktu Bosne i Hercegovine, odnosno 2016. godine 
(Šuškić, 2013:163-183, Bubalović, 2008:1132).4 

Primjenom ovog Zakona tužilaštvo u sklopu krivične istrage sprovodilo je 1 finan- 
sijsku istragu u slučaju kada postoje osnovi sumnje da konkretno lice posjeduje imov- 
inu stečenu izvršenjem krivičnog djela. Naime, oduzimanje imovinske koristi i imovine 
proistekle izvršenjem krivičnog djela jeste jedan od značajnijih novih instituta krivičnog 
prava (materijalnog i procesnog) koji je neophodan za adekvatno represivno ali, isto 
tako, i preventivno suprotstavljanje savremenim oblicima kriminaliteta uopšte, a samim 
tim i kriminaliteta u čijoj osnovi stoji nezakonito sticanje i raspolaganje imovinom, bez 
obzira na njen obim. Težnja svake države, pa tako i naše, odnosno postupajućih in- 
stitucija u svakoj državi jeste i mora da bude da oduzme imovinsku korist i imovinu 
proisteklu iz krivičnog djela stvaranjem određenih mehanizama (legislativnih, personal- 
nih, organizacionih, tehničkih, naučnih) kako se država ne bi našla u vlasti kriminalaca 
(Govedarica, 2013:9-24). 

U Republici Srpskoj - praćenje, zapljena i oduzimanje imovine su dodatni ciljevi 
krivične istrage, pored otkrivanja krivičnog djela i otkrivanja i identifikovanja njegov- 
ih učinilaca, kao i dokazivanja kriminalne aktivnosti. Kako osnovni ciljevi istrage ne 
predstavljaju potpuni udar na kriminalno djelovanje, posebno organizovanih krimi- 
nalnih grupa, istraga se upotpunjuje identifikovanjem 1 oduzimanjem imovine i dobiti 
proistekle izvršenjem krivičnog djela, čime se znatno umanjuje ili potpuno eliminiše 
moć organizovanih kriminalnih grupa i pojedinaca da dalje učestvuju u kriminalnim 
aktivnostima, ili da na drugi način utiču na kriminalne tokove u zemlji 1 inostranstvu 
(Šuškić, 2013:163-183).° 

U Republici Srpskoj je stupanjem na snagu Zakona o oduzimanju imovine 


4 Oduzimanje imovinske koristi uvedeno je u zakonodavstvo bivše zajedničke države još 1959. godine. 
Ova mjera imala je tada karakter krivične sankcije, odnosno bila je svrstana u mjere bezbjednosti. KZ 
SFRJ iz 1976. godine zadržao je oduzimanje imovinske koristi kao mjeru, ali ne više kao krivičnu sank- 
ciju, već kao posebnu krivičnopravnu mjeru Jer ima poseban krivičnopravni status. 

? Uprkos određenim nedostacima, kao što je nepostajanje Zakona o porijeklu imovine na državnom 
nivou, Bosna i Hercegovina i ima pravnu osnovu za oduzimanje imovinske koristi stečene krivičnim 
djelom, ali najveći izazov ostaje provedba u praksi. 

stečene izvršenjem krivičnog djela 1. jula 2010. godine stvoren pravni okvir za efikas- 
no sprovođenje finansijskih istraga, te su postignuti određeni rezultati u oduzimanju 
imovine, međutim, isti je u praksi, pokazao određene nedostatke koji su doveli do 
donošenja novog Zakona o oduzimanju imovine koja je proistekla izvršenjem kriv- 
ičnog djela Republike Srpske, o čemu će biti riječi u nastavku ovog rada. 


1. MEĐUNARODNOPRAVNI DOKUMENTI I ODUZIMANJE IMOVINE 
KOJA JE PROISTEKLA IZVRSENJEM KRIVICNOG DJELA 


Različita zakonska rješenja iz oblasti krivičnoprocesnog 1 krivičnomaterijalnog 
prava i uopšte različita rješenja u uporednopravnom pozitivnom zakodavstvu, ne doz- 
voljavaju efikasnu borbu protiv najtežih oblika kriminaliteta, pa samim tim 1 efikasno 
otkrivanje i oduzimanje nelegalno stečene imovine. Polazeći od ovog, međunarodna 
zajednica je kroz univerzalnu i regionalnu saradnju, inicirala usvajanje niza konvencija, 
deklaracija, preporuka, odluka, te zaključaka koji regulišu oblast organizovanog krimi- 
naliteta, pranja novca, finansiranja terorizma, kontrole sumnjivih novčanih transakcija, 
utvrđivanje porijekla imovine, privremeno 1 trajno oduzimanje, upravljanje oduzetom 
imovinom, kao i međunarodnu saradnju u otkrivanju i oduzimanju nelegalno stečene 
imovine (Huremagić, 2013:231-236). Većinu tih dokumenta Bosna 1 Hercegovina je 
ratifikovala (ili ima obavezu njihove ratifikacije u cilju pristupanja Evropskoj uniji). 

Najvažnije konvencije u oblasti oduzimanja imovisnke koristi pribavljene krivičnim 
djelom su: 


1) Konvencija UN protiv nezakonitog prometa opojnih droga 1 psihotropnih 
supstanci iz 1988. godine, poznatija kao Bečka Konvencija; 6 

2) Konvencija Savjeta Evrope o pranju, traganju, privremenom oduzimanju i oduzi- 
manju prihoda stečenih krivičnim djelom, poznatija kao Strazburška konvencija;" 


* Konvencija protiv nezakonitog prometa opojnih droga i psihotropnih supstanci (United Nation Con- 
vention against Illicit Traffic in Narcotic Drugs and Psyhotropic Substances, Beč, 20.12.1988. godine, 
stupila na snagu 11.11.1990. godine, Bosna i Hercegovina je članica temeljem sukcesije, tekst objavljen, 
Službeni list SFRJ - Međunarodni ugovori, broj 14/1990). Strane potpisnice ove konvencije svjesne su 
da nezakonit promet donosi veliku finansijsku dobit i nezakonito bogastvo koje omogućava transnacio- 
nalnim organizacijama kriminalaca da uđu u strukture vlasti, negativnog poslovnog i finansijskog svijeta 
i društva na svim nivoima i da ih „kvare“ i korumpiraju. Oduzimanjem nezakonite dobiti bili bi uklonjeni 
glavni podsticaji za takve djelatnosti. Ova konvencija jeste prvi međunarodni dokument koji uređuje 
pitanje pranja novca i vezu sa nezakotom dobiti. 

Konvencija o pranju, traganju, privremenom oduzimanju i oduzimanju prihoda stečenih krivičnim 
djelom (Convention on Laundering, Search, Seizure and Confiscation of the Proceeds from Crime, 
Strazbourg, 8.11.1990. godine, stupila na snagu 1.09.1993. godine, stupila na snagu u odnosu na Bosnu 1 
Hercegovinu 1.07.2004. godine, objava Službeni glasnik Bosne i Hercegovine - Međunarodni ugovori, 
broj 04/2006). Ovom konvencijom ukazuje se na potrebu objedinjavanja napora u borbi protiv orga- 
nizovanog i ostalih oblika kriminala: kroz vođenje zajedničke kaznene politike, korišćenje savremenih 
metoda na međunarodnom nivou u borbi protiv teških krivičnih djela, lišavanje učinilaca krivičnih djela 
nelegalno stečenih prihoda i uspostavljanje efikasnog sistema međunarodne sardanje. U kovenciji je 
sadržana obaveza za banke i finansijske organizacije da prijave sve sumnjive transakcije te se uvodi 
mogućnost primjene posebnih istražnih radnji i tehnika za identifikovanje prihoda i ulaženje u trag i 
prikupljanje dokaza, pretresa, privremene i trajne zapljene. 


3) Građanskopravna konvencija ο korupciji Savjeta Evrope, usvojena u Strazburu 
04.11.1999. godine.’ Ova konvencija propisuje odgovornost države potpisnice za 
pružanje nadoknade onima koji su pretrpjeli štetu zbog korupcije javnih službenika;? 

4) Konvencija UN protiv transnacionalnog organizovanog kriminaliteta, usvojena u 
Palermu 15.11.2000. godine!“ sa dopunskim protokolima,!! poznatija kao Palermo 
konvencija. 

5) Kovencija UN protiv korupcije, usvojena u Njujorku 31. oktobra 2003. godine, 
poznatija kao Njujorška konvencija; !? 

6) Konvencija o pranju, traženju, privremenom oduzimanju i oduzimanju imovinske 
koristi stečene izvršenjem krivičnog djela i o finansiranju terorizma, poznatija kao 


8 Građanskopravna konvencija protiv korupcije (Civil Law Convention on Corruption, Strazbourg, 
4.11.1999. godine, stupila na snagu 1.11.2003. godine, stupila na snagu u odnosu na Bosnu i Hercegov- 
inu 1.11.2003. godine; objava Službeni glasnik Bosne i Hercegovine, broj 36/2001). 

? Dodatni protokol na krivičnopravnu konvenciju Vijeća Evrope protiv korupcije (Additional Protocola 
to Criminal Law Convention of Council of Europe on Corruption, Strazbourg, 15.05.2003. godine. Stu- 
pio na snagu za Bosnu i Hercegovinu 1.01.2012. godine). 

10 Konvencija Ujedinjenih naroda protiv transnacionalnog organiziranog kriminala (Convention against 
Transnational Organized Crime, Palermo, od 15.11.2000. godine, stupila na snagu u međunarodnom 
i unutrašnjem smislu 29.09.2003. godine, objavljena - Službeni glasnik Bosne i Hercegovine, broj 
03/2002). Svrha ove konvencije je da se na efikasniji način unaprijedi saradnja u borbi protiv organizo- 
vanog transnacionalnog kriminaliteta. 

U Protokol protiv krijumčarenja migranata kopnenim, morskim i vazdušnim putem kojim se dopunjuje 
Konvencija UN protiv transnacionalnog organiziranog kriminala (Protocol against the Smuggling of 
Migrants by Land, Sea and Air, supplementing the UN Convention against Transnational Organized 
Crime, stupio na snagu u međunarodnom i unutrašnjem smislu 28.01.2004. godine, objavljen - Službe- 
ni glasnik Bosne i Hercegovine, broj 03/2002); Protokol o sprječavanju, zaustavljanju i kažnjavanju 
trgovine ljudima, naročito ženama i djecom, kojim se dopunjuje Konvencija UN protiv transnacional- 
nog organiziranog kriminala (Protocol to Prevent, Supper and Punish Trafficking in Persons, Especially 
Women and Children, supplementing the UN Convention against Transnational Organized Crime, stu- 
pio na snagu u međunarodnom i unutrašnjem smislu 25.12.2003. godine, objavljen - Službeni glasnik 
Bosne i Hercegovine, broj 03/2002). 

12 Konvencija UN-a protiv korupcije (UNCAC), usvojena je 31. oktobra 2003. godine na Generalnoj 
skupštini UN-a, rezolucijom broj 58/4 i predstavlja globalni odgovor na korupciju. To je prvi globalni 
pravni instrument o korupciji koji sadrži mjere za prevenciju, kriminalizaciju i međunarodnu saradn- 
ju. Konvencija pojednostavljuje međunarodnu saradnju po pitanju kontrole i sankcioniranja korupcije. 
Konvencijom je obuhvaćena obavezna kriminalizacija pranja novca iz korupcijskih krivičnih djela i 
mjere prevencije pranja novca, oduzimanja imovinske koristi iz korupcijskih krivičnih djela sa mo- 
gućnošću obrnutog tereta dokazivanja, kao i podjela oduzete imovinske koristi između država. Novi- 
na u ovoj konvenciji jeste mogućnost da se u nacionalnim zakonodavstvima zemalja potpisnica uvede 
krivično djelo , nezakonito bogaćenje“. Konvencija je potpisana 9. decembra 2003. godine u Meridi 
(Meksiko) i od tada se ovaj dan obilježava kao Međunarodni dan borbe protiv korupcije. Ovaj najznača- 
jniji međunarodno-pravni instrument za borbu protiv korupcije BiH je potpisala 16.09.2005. godine, a 
Predsjedništvo Bosne i Hercegovine donijelo je na 89. redovnoj sjednici odluku o ratifikaciji UNCAC-a 
dana 27.03.2006. godine. 

Varšavska konvencija". 
U vezi sa pomenutom problematikom na nivou Evropske unije donesene su sljedeće 
direktive: 


1) Direktiva broj 91/308/EC o sprečavanju upotrebe finansijskog sistema za pranje 
novca iz 1991. godine;'* 

2) Direktiva broj 2001/97/EC iz 2001. godine o dopuni Direktive broj 91/308/EC;!> 

3) Direktiva broj 2005/60/EC o sprečavanju upotrebe finansijskog sistema za 
pranje novca i finansiranje terorizma iz 2005. godine;'° 

4) Direktiva 2006/70/EZ" koja utvrđuje mjere za sprovođenje Direktive 2005/60/EC. 


Pored navedenih, donesen je čitav niz drugih dokumenata koji se direktno ili indirek- 
tno odnose na oduzimanje imovine stečene izvršenjem krivičnih djela, a neki od njih su: 


1) Okvirna odluka Savjeta Evrope od 26. juna 2001. godine o pranju novca, iden- 
tifikaciji, pronalaženju, zamrzavanju, privremenom oduzimanju 1 oduzimanju 
sredstava i prihoda stečenog krivičnim djelom (2001/500/JHA);'® 

2) Okvirna odluka o izvršenju naredbi o zamrzavanju imovine ili dokaza unutar 


13 Konvencija Vijeća Evrope o pranju, traganju, privremenom oduzimanju i oduzimanju prihoda stečenih 
krivičnim djelom i finansiranjem terorizma (Council of Europe Convention on Laundering, Search, Sei- 
zure and Confiscation of the Proceeds from Crime and on Financing of Terrorism, Varšava 16.05.2005. 
godine, stupila na snagu 01.05.2008. godine, u odnosu na Bosnu i Hercegovinu stupila je na snagu 
1.05.2008. godine, objava Službeni glasnik Bosne i Hercegovine - Međunarodni ugovori, broj 14/2007). 
Varšavska Konvencija uzima u obzir do tada usvojene međunarodne dokumente u ovoj oblasti i definiše 
niz pojmova: prihod, imovinu, sredstva, konfiskaciju, zamrzavanje, zapljenu, finansijsko-obavještajne 
jedinice, predikatna krivična djela, finansiranje terorizma kao i mjere koje treba usvojiti na nacionalnom 
nivou država potpisnica. 

14 Council Directive 91/308/EEC of 10 June 1991 on prevention of the use of the financial system for 
the purpose of money laundering. Dostupno na: http://eur-lex.europa.eu/legal-content/EN/TXT/?uri= 
celex:31991 L0308, 1.09.2017. 

15 2001/97/EC of the European Parliament and of the Council of 4 December 2001 amending Council 
Directive 91/308/EEC on prevention of the use of the financial system for the purpose of money launder- 
ing - Commission Declaration. Dostupno na: http://eur-lex.europa.eu/legal-content/EN/ALL/?uri=CEL- 
EX%3 A32001L0097, 1.09.2017. 

16 Directive 2005/60/EC OF THE EUROPEAN PARLIAMENT AND OF THE COUNCIL of 26 
October 2005 on the prevention of the use of the financial system for the purpose of money launder- 
ing and terrorist financing. Dostupno πα: http://eur-lex.europa.eu/LexUriServ/LexUriServ.do?uri= 
OJ:L:2005:309:0015:0036: EN:PDE, 1.09.2017. 

17 Commission Directive 2006/70/EC of 1 August 2006 laying down implementing measures for Direc- 
tive 2005/60/EC of the European Parliament and of the Council as regards the definition of politically 
exposed person and the technical criteria for simplified customer due diligence procedures and for ex- 
emption on grounds of a financial activity conducted on an occasional or very limited basis. Dostupno 
na: http://eur-lex.europa.eu/legal-content/EN/TXT/?uri=celex:32006L0070, 1.09.2017. 

18 2001/500/JHA: Council Framework Decision of 26 June 2001 on money laundering, the identifi- 
cation, tracing, freezing, seizing and confiscation of instrumentalities and the proceeds of crime. Dos- 
tupno na: https://publications.europa.eu/en/publication-detail/-/publication/525 162bd-5439-4443-a4af- 
aa440a3508a5, 1.09.2017. 


EU usvojena je 22. jula 2003. godine;? 

3) Okvirna odluka o primjeni principa međusobnog priznavanja naredbi o trajnom 
oduzimanju nadopunjuje prethodnu odluku, reguliše izdavanje naredbe o odu- 
zimanju drugoj državi na automatsko izvršenje; 

4) Okvirna odluka Savjeta Evrope od 24. februara 2005. godine;?“ 

5) Okvirna odluka Savjeta Evrope od 6. septembra 2006. godine o primjeni načela 
uzajamnog priznavanja naloga o konfiskaciji;?! 

6) Okvirna odluka Vijeća Evropske Unije koja uređuje saradanju između tijela za 
finansijske istrage (Asset Recovery Offices) u području praćenja i identifikacije 
imovinske koristi i druge imovine pribavljene krivičnim djelom;” 

7) Preporuka Savjeta Evrope o istovremenim istragama odnosi se na unapređenje 
istražnih metoda u borbi protiv organizovanog kriminala, istovremene istrage 
krijumčarenja drogom kriminalnih organizacija i njihovih finansija, od samog 
početka svake nezakonite aktivnosti organizacije i na utvrđivanje finansija i 
imovine koju posjeduje organizacija (Govedarica, 2013:29-48). 


2. NOVI ZAKON O ODUZIMANJU IMOVINE KOJA JE PROISTEKLA 
IZVRŠENJEM KRIVIČNOG DJELA U REPUBLICI SRPSKOJ - RAZLOZI 
ZA NJEGOVO DONOSENJE 


Zakon o oduzimanju imovine stečene izvršenjem krivičnog djela Republike 
Srpske je bio u primjeni od 2010. godine, sve do ove godine, s tim da nije mijenjan 
niti dopunjavan od dana donošenja. 

Potreba za izmjenama i dopunama ovog zakona, odnosno potreba za donošen- 
jem novog zakona pojavila se radi usklađivanja odredaba ovog zakona sa odredbama 
novog Krivičnog zakonika Republike Srpske koji je u primjeni od jula 2017. godine, 
a kojim su značajno izmijenjena bića pojedinih krivičnih djela, nazivi krivičnih djela, 
te drugačije grupisana krivična djela, uvedene su nove grupe krivičnih djela i izmijen- 
jen redosljed članova zakona u odnosu na ranija zakonska rješenja, čime se ukazala 
potreba za propisavanjem ovih krivičnih djela u ovom članu Zakona (član 2. Zakona o 
oduzimanju imovine koja je proistekla izvršenjem krivičnog djela Republike Srpske). 


19 Council Framework Decision 2003/577/JHA of 22 July 2003 on the execution in the European Union 
of orders freezing property or evidence. Dostupno na: http://eur-lex.europa.eu/legal-content/EN/TX- 
T/?uri= CELEX%3A 32003F0577, 1.09.2017. 

20 Council Framework Decision 2005/212/JHA of 24 February 2005 on Confiscation of Crime Related 
Proceeds, Instrumentalities and Property. Dostupno na: http://eur-lex.europa.eu/LexUriServ/LexUriS- 
erv.do?uri= OJ:L:2005:068:0049:005 1 :en:PDF, 1.09.2017. 

21 Council Framework Decision 2006/783/JHA of 6 October 2006 on the application of the principle 
of mutual recognition to confiscation orders. Dostupno na: http://eur-lex.europa.eu/legal-content/EN/ 
TXT/?uri= LEGISSUM:133202, 1.09.2017. 

22 COUNCIL DECISION 2007/845/JHA of 6 December 2007 concerning cooperation between Asset 
Recovery Offices of the Member States in the field of tracing and identification of proceeds from, or oth- 
er property related to, crime. Dostupno na: http://eur-lex.europa.eu/LexUriServ/LexUriServ.do?uri=O- 
J:L:2007 :332:0103:0105: EN:PDE, 1.09.2017. 

Takođe, odredbe ovog novog zakona su usklađene sa odredbama Direktive 
2014/42/EU Evropskog parlamenta i Savjeta od 3. aprila 2014. godine o zamrzavanju 
1 oduzimanju predmeta 1 imovinske koristi ostvarene krivičnim djelima u Evropskoj 
uniji. Shodno navedenom, usvajanje novog zakona je u skladu sa Preporukama i op- 
erativnim zaključcima Evropske komisije, sa prvog i drugog Pododbora za pravdu, 
slobodu i bezbjednost i preporukama, shodno Sporazumu ο stabilizaciji 1 pridruživan- 
ju između Evropske unije i Bosne 1 Hercegovine, i to preporukama za borbu protiv 
organizovanog kriminala i reforme policije, radi propisivanja minimalnih standarda 
za oduzimanje imovine kroz zakonodavstvo u cijeloj Bosni i Hercegovini. 

Takođe, usvajanje ovog novog zakona je u skladu sa Reformskom agendom 
Bosne i Hercegovine za period 2014—2018. godine, koja se zasniva na čvršćim 
pravnim i institucionalnim okvirima koji regulišu oduzimanje imovine. 

Pored navedenog, osnovni cilj donošenja novog zakona je da se na sveobuhvatan, 
precizan i jednostavan način urede pravila postupka unutar kojeg će se moći efikasno 
otkriti, osigurati i po potrebi, privremeno ili trajno oduzeti imovina koja je proistekla 
izvršenjem krivičnog djela, propisanih važećim zakonodavstvom u Republici Srpskoj. 

Takođe, ovim zakonom je detaljno propisan postupak za donošenje rješenja o 
privremenom i trajnom oduzimanju imovine, kao i donošenje rješenja o određivanju 
nekih od propisanih mjera obezbjeđenja ovim zakonom, na način da se mogu izreći 
kada sud ocijeni da će se time osigurati trajno oduzimanje imovine, kada se za to ostvare 
propisani uslovi. Naime, cilj propisivanja ovih mjera obezbjeđenja jeste da se efikasnije 
sprovede postupak, brže spriječi svako prenošenje 1 otuđenje imovine koja je proistekla 
izvršenjem krivičnog djela, naročito kod hartija od vrijednosti. Oduzimanje imovine je 
relevantan međunarodni standard kojim se osiguravaju adekvatne zakonske i institucio- 
nalne pretpostavke za efikasno otkrivanje i onemogućavanje korištenja imovine za koju 
se sumnja da je proistekla izvršenjem krivičnih djela (čl. 15-48. Zakona o oduzimanju 
imovine koja je proistekla izvršenjem krivičnog djela Republike Srpske). 

Pored navedenog, cilj zakona je i da se uspostave efikasniji mehanizmi za upravl- 
janje imovinom koja je privremeno ili trajno oduzeta. Na ovaj način se otklanjaju bro- 
jne prepreke sa kojima su se u svom radu susretali pripadnici Ministarstva unutrašnjih 
poslova Republike Srpske i pravosudnih institucija u Republici Srpskoj, te Agencija 
za upravljanje oduzetom imovinom kada je riječ o efikasnom sprovođenju odreda- 
ba Krivičnog zakona-ika Republike Srpske i drugih propisa koji jasno propisuju da 
niko ne može zadržati imovinu proisteklu izvršenjem krivičnog djela koja je u nes- 
razmjeri sa zakonito stečenom imovinom. Uočeni nedostaci se najprije tiču činjenice 
da ranije važeće zakonodavstvo nije omogućavalo vođenje postupka za oduzimanje 
imovine pribavljene krivičnim djelom u situacijama i okolnostima koje su povezane 
sa tzv. ,negativnim procesnim pretpostavkama“ (smrt ili nedostupnost lica, te lica 
koje nije sposobno da učestvuje u postupku zbog nastupanja duševne bolesti), iako 
ranije važeće zakonodavstvo predviđa da niko ne može zadržati protivpravno stečenu 
imovinu. Propisivanjem postupka kojim se otklanjaju ove prepreke se, između osta- 
log, dostižu i međunarodni standardi u zakonskom normiranju materije oduzimanja 
imovine koja je proistekla izvršenjem krivičnog djela (čl. 30-35. Zakona o oduziman- 
ju imovine koja je proistekla izvršenjem krivičnog djela Republike Srpske). 


Odredbe ranije važećeg Zakona koje su se odnosile na izvršenje sudskih odluka 
koje sadrže mjeru oduzimanja i upravljanja oduzetom imovinom, u značajnoj mjeri nisu 
bile uređene, što je dovodilo do izuzetno malog broja izvršenih odluka sudova kojima je 
određeno oduzimanje imovine. Na ovaj način, institucije za sprovođenje zakona u cijelosti 
nisu mogle pokazati potrebnu efikasnost u svom radu, što je značajno uticalo na stepen 
povjerenja građana u sistem koji treba da obezbijedi jednakost svih pred zakonom. 

Novi Zakon je kreiran kao lex specialis, kojim se otklanjaju sve normativne pre- 
preke za primjenu instituta oduzimanja imovine koja je proistekla izvršenjem kriv- 
ičnog djela, u praksi, odnosno kojim bi se trebali stvoriti svi neophodni uslovi po- 
trebni za efikasno utvrđivanje, privremeno i trajno oduzimanje i upravljanje takvom 
imovinom. Imajući u vidu navedeno, bilo je potrebno izvršiti odgovarajuće izmjene 
i dopune važećeg zakona, usvajanjem novog zakona u cijelosti, što je i urađeno. I na 
kraju, sve navedeno je bilo potrebno iz razloga što su finansijske istrage i oduzimanje 
imovine postavljene kao prioritet, koji posebnu pažnju daje ovim vidovima borbe pro- 
tiv kriminala radi svrsishodnog načina kažnjavanja učinilaca krivičnih djela.” 

U Republici Srpskoj je donošenjem Zakona o oduzimanju imovine koja je 
proistekla izvršenjem krivičnog djela koji je stupio na snagu 01.08.2018. godine?! 
stvoren pravni okvir za još efikasnije sprovođenje finansijskih istraga i oduzimanje 
nelegalno stečene imovine.” Stupanjem na snagu ovog zakona prestao je da važi Za- 
kon o oduzimanju imovine stečene izvršenjem krivičnog djela iz 2010. godine. 

Novi Zakon o oduzimanju imovine koja je proistekla izvršenjem krivičnog djela 
Republike Srpske se sastoji iz nekoliko cjelina. Prva cjelina sadrži osnovne odred- 
be (osnovni principi zakona, stranke i pojmovi). Druga cjelina se odnosi na organe 
koji učestvuju u sprovođenju samog zakona (javno tužilaštvo, sud, Ministarstvo un- 
utrašnjih poslova Republike Srpske, Agencija zaupravljanje oduzetom imovinom). 
Treća cjelina obuhvata postupak za oduzimanje imovine (finansijska istraga, privre- 
meno oduzimanje imovine, privremene mjere obezbjeđenja oduzimanja imovine koja 
je proistekla izvršenjem krivičnog djela, poseban postupak za oduzimanje imovine, 
trajno oduzimanje imovine), dok se četvrta cjelina odnosi na upravljanje oduzetom 
imovinom (postupak upravljanja imovinom, upravljanje privremeno oduzetom imov- 
inom, upravljanje trajno oduzetom imovinom). Peta cjelina se odnosi na međunarod- 
nu saradnju (osnovi za međunarodnu saradnju, postupak po molbi za međunarodnu 


23 U cilju sveobuhvatnijeg i efikasnijeg normiranja postupka oduzimanja imovine koja je proistekla 
izvršenjem krivičnog djela, radna grupa je prilikom izrade Prijedloga zakona konsultovala i usvojena 
rješenja iz zemalja u regionu iz ove oblasti, a sve da bi se obezbijedilo oduzimanje imovine koja je 
proistekla i izvršenj em krivičnog djela. Članovi radne grupe predložili su i usvojili da se promij eni 1 naziv 
zakona, na način da će on glasiti Zakon ο oduzimanju imovine koja je proistekla izvršenjem krivičnog 
djela. Navedena izmjena naziva zakona proistekla je usljed sveobuhvatnijeg, preciznijeg uređivanja 
pravila postupka kada se primjenjuju odredbe ovog zakona ne samo u slučaju oduzimanja imovine koja 
je stečena izvršenjem krivičnog djela, nego i u slučaju oduzimanja imovine koja je proistekla izvršenjem 
krivičnog djela, čime se proširuje primjena ovog zakona. 

24 Zakon o oduzimanju imovine koja je proistekla izvršenjem krivičnog djela Republike Srpske, (Službe- 
ni glasnik Republike Srpske, broj 65/2018). 

2 Vidjeti: Zakon o oduzimanju nezakonito stečene imovine krivičnom djelom Federacije Bosne i Her- 
cegovine, Službene novine Federacije Bosne i Hercegovine, broj 71/2014 i Zakon o oduzimanju neza- 
konito stečene imovine, Službeni glasnik Brčko distrikta Bosne i Hercegovine, broj 29/2016. Na nivou 
Bosne i Hercegovine nije donesen Zakon o oduzimanju imovine stečene izvršenjem krivičnog djela. 

saradnju). Na kraju zakona se nalaze prelazne i završne odredbe (donošenje podza- 
konskih akata, prestanak važenja zakna i stupanje na pravnu snagu). 

Sama primjena novog Zakona pretpostavlja i ispunjenje odgovarajućih materi- 
jalnih i formalnih uslova. Naime, osnovna pretpostavka za primjenu ovog Zakona 
jeste izvršenje određenih krivičnih djela propisanih Krivičnim zakonikom Republike 
Srpske?" 1 to onih koja su navedena u članu 2. stav 1. Zakona o oduzimanju imovine 
koja je proistekla izvršenjem krivičnog djela Republike Srpske, dok je za neka krivič- 
na djela primjena navedenog zakona uslovljena 1 visinom pribavljene imovinske ko- 
risti (član 2. stav 2).”’ Kao materijalni uslov pojavljuje se i imovina, i tu treba razum- 
jeti kako sam pojam imovine, tako i lica koja poseduju tu imovinu (član 4. Zakona o 
oduzimanju imovine koja je proistekla izvršenjem krivičnog djela Republike Srpske). 

Finansijska istraga pokreće se protiv vlasnika imovine u onim slučajevima kada 
postoje osnovi sumnje da on ima imovinu proisteklu izvršenjem krivičnog djela. U 
istrazi se prikupljaju dokazi o imovini i zakonitim prihodima koje je vlasnik imov- 
ine stekao, načinu i troškovima života vlasnika imovine, dokazi o imovini koju je 
naslijedio pravni sljedbenik, odnosno dokazi o imovini i naknadi za koju je imovina 
prenesena na treće lice. Javni tužilac će završiti istragu kada utvrdi da je stanje stvari 
dovoljno razriješeno podnošenjem zahtjeva za trajno oduzimanje imovine ili će svo- 
jom naredbom obustaviti istragu ako ne utvrdi da postoje uslovi za podnošenje zaht- 
jeva za trajno oduzimanje imovine. U članu 11. Zakona o oduzimanju imovine koja je 
proistekla izvršenjem krivičnog djela Republike Srpske propisano je da se finansijska 
istraga pokreće naredbom javnog tužioca, da finansijskom istragom rukovodi javni 
tužilac, a da na zahtjev javnog tužioca ili po službenoj dužnosti, a pod nadzorom jav- 
nog tužioca, dokaze iz člana 9. stav 2. ovog zakona prikuplja Jedinica (Odjeljenje za 
finansijske istrage i pranje novca Ministarstva unutrašnjih poslova Republike Srpske) 
(Simović, Simović, 2013:77-96).?? 

U skladu sa odredbom člana 15. Zakona o oduzimanju imovine koja je proistekla 
izvršenjem krivičnog djela Republike Srpske, a kada postoji opasnost da bi kasnije 
oduzimanje imovine proistekle izvršenjem krivičnog djela bilo otežano ili onemo- 
gućeno, javni tužilac može podnijeti sudu zahtjev za privremeno oduzimanje imovine 
(čl. 15-21. Zakona o oduzimanju imovine koja je proistekla izvršenjem krivičnog dje- 
la Republike Srpske). Nakon potvrđivanja optužnice, a najkasnije u roku od godinu 
26 Krivični zakonik Republike Srpske, Službeni glasnik Republike Srpske, broj 64/2017. 

27 Odredbe ovog zakona primjenjuju se i za druga krivična djela propisana Krivičnim zakonikom Re- 
publike Srpske ako imovinska korist, odnosno vrijednost predmeta koji su upotrijebljeni ili su bili nami- 
αμα izvršenje ili su nastali izvršenjem krivičnog djela, prelazi iznos od 50.000,00 konvertibilnih 
mai . 

25 Državni propisi koji definišu ovu oblast jesu Krivični zakon BiH, Zakon o kriivčnom postupku BiH, 
Zakon BiH o izvršenju krivičnih sankcija, pritvora i drugih mjera i Zakon o izvršnom postupku BiH pred 
Sudom BiH. 

°° U praksi se često koriste termini: blokirana imovina, privremeno i trajno oduzeta imovina, konfis- 
kovana imovina, zamrznuta ili zaplijenjena imovina i sl. Bez detaljnijeg ulaženja u analizu svih ovih 
izraza i da li je njihova upotreba opravdana i u kom kontekstu, s obzirom da bi to prevazišlo okvire ovog 
rada, neophodno je istaći da Zakon o oduzimanju imovine stečene izvršenjem krivičnog djela Republike 
Srpkse poznaje samo termine privremeno i trajno oduzete imovine, dok se, u praksi, koristi i termin 


blokirana imovina koji podrazumijeva imovinu blokiranu na osnovu člana 138. Zakona o krivičnom 
postupku Republike Srpske. 


dana po pravnosnažnom okončanju krivičnog postupka, javni tužilac podnosi sudu 
zahtjev za trajno oduzimanje imovine stečene izvršenjem krivičnog djela (čl. 36-48. 
Zakona o oduzimanju imovine koja je proistekla izvršenjem krivičnog djela Repub- 
like Srpske). Navedene mjere traju do okončanja krivičnog postupka i utvrđivanja 
svih potrebnih činjenica.?? 

Oduzetom imovinom upravlja Agencija za upravljanje oduzetom imovinom u 
skladu sa Zakonom o oduzimanju imovine koja je proistekla izvršenjem krivičnog 
djela i podzakonskim aktima donesem na osnovu ovog zakona (čl. 47-69. Zakona o 
oduzimanju imovine koja je proistekla izvršenjem krivičnog djela Republike Srpske). 

Finansijske istrage se sprovode paralelno sa krivičnim istragama, a u skladu sa 
odredbama ovog Zakona. Osnovni cilj finansijske istrage je utvrditi imovinu, zatim 
privremeno, a potom i trajno oduzeti imovinu, ali i sve prihode stečene navedenim kriv- 
ičnim djelom. Svrha postupanja u finansijskim istragama je prvenstveno eliminisan- 
je štete po javni interes nastale nakon izvršenja krivičnih djela, a potom i sprečavanje 
da nezakoniti prihodi uđu u legalne ekonomske tokove, te onemogućavanje da ti pri- 
hodi postanu sredstva za vršenje novih krivičnih djela (naročito jer finansijska istraga 
omogućava da se dođe do samog vrha organizovanih kriminalnih grupa i što učvršćuje 
vladavinu zakona i jednakost svih pred zakonom). Djelotvornost finansijskih istraga 
je upravo u činjenici da se oduzima imovina proistekla izvršenjem krivičnog djela i 
suzbija kriminalitet, a prije svega organizovani, što doprinosi značajnijem osjećaju sig- 
urnosti 1 bezbjednosti kod građana. Takođe, djelotvornost vođenja finansijskih istraga i 
oduzimanja nelegalno stečene imovine ogleda se i u tome da one omogućavaju ponovno 
uspostavljanje povrijeđenog pravnog poretka (Šuškić, 2013:163-183).3' 


3. ANALIZA PRIMJENE RANIJE VAŽEĆEG ZAKONA O ODUZIMANJU 
IMOVINE STEČENE IZVRŠENJEM KRIVIČNOG DJELA U REPUBLICI 
SRPSKOJ U PERIODU 2010-2017 


Na osnovu ranije važećeg Zakona o oduzimanju imovine stečene izvršenjem kriv- 
ičnog djela u Republici Srpskoj, Ministarstvo unutrašnjih poslova Republike Srpske 
svojim Pravilnikom o unutrašnjoj organizaciji 1 sistematizaciji radnih mjesta u Minis- 
tarstvu unutrašnjih poslova Republike Srpske utvrdilo je organizacionu jedinicu iz člana 
6. Zakona o oduzimanju imovine koja je proistekla izvršenjem krivičnog djela, te je tako 
i formirano Odjeljenje za finansijske istrage i pranje novca. Odjeljenje je sistematizo- 
vano u okviru Uprave kriminalističke policije, Jedinice za privredni kriminalitet, te je 
jedino nadležno da sprovodi finansijske istrage na teritoriji Republike Srpske. 


30 Nakon potvrđivanja optužnice, a najkasnije u roku od godinu dana po pravnosnažnom okončanju 
krivičnog postupka, tužilac podnosi zahtjev za trajno oduzimanje imovine stečene izvršenjem kriv- 
ičnog djela. 

3! Jedan od bitnih elemenata u procesu oduzimanja imovinske koristi stečene krivičnim djelom jeste 
finansijska istraga. Dakle, jedan od ciljeva regionalnog nivoa jeste , jačanje kapaciteta policije u borbi 
protiv teških krivičnih djela u Jugoistočnoj Evropi“, koje ujedno predstavljaju i jačanje kapaciteta za 
finansijske istrage koje imaju za cilj oduzimanje prihoda stečenog krivičnim djelom. 

Tabela 1: Tabelarni prikaz rezultata u oduzimanju imovine koja je proistekla 
izvršenjem krivičnog djela u Republici Srpskoj u periodu 2010-2017. godine?? 


FINANSIJSKE 
ISTRAGE I 
OTKRIVANJE 
IMOVINE 
STEČENE 
IZVRŠENJEM 
KD 
Broj finansijskih, 
1. | istraga idrugih 90 75 79 81 59 37 19 443 
izvještaja 
Broj finansijskih 
2. | idr. izvještaja 10 13 46 37 24 21 14 165 
(izv. ὁ kd) 
Broj dopuna 
finansijskih i 
3. | dr. izvješt. (izv. |! 4 4 3 12 
ο kd) 
Broj 
4. | provjeravanih 106 105 148 263 467 138 154 1381 
lica 
Vrijednost 
5. | blokirane | 110.900,00]9.574.000,00 0 3.086.600,00 [7.000.000,00|12.538.885,50 P4.667.883,85156.978.269,35 
imovine 
Vrijednost 
6. Po 30.000,00 0 1.114.912,29) 2.410.882,00 | 269.000,00 [19.314.970,12 0 23.109.794.39 
imovine 


7. [Vrijednost trajno 850 000,00 0 0 14.328.296,18] 379.783,62 | 500.000,00 0 16.058.079,72 
oduzete imovine 


s 


r.b. 


Od momenta početka primjene Zakona o oduzimanju imovine stečene izvršen- 
jem krivičnog djela u Republici Srpskoj, odnosno od oktobra 2010. godine postignuti 
su određeni rezultati u oduzimanju imovine pribavljene krivičnim djelom, pa je prema 
statističkim podacima Ministarstva unutrašnjih poslova Republike Srpske od okto- 
bra 2010. godine do kraja 2017. godine, ukupan broj predmeta u kojima su vršene 
finansijske provjere na teritoriji Republike Srpske 443 (sa ili bez naredbe o pokretan- 
ju finansijske istrage), i to prema ukupno 1.381 licu. Ukupna vrijednost blokirane 
imovine je 56.978.269,35 KM, dok je ukupna vrijednost privremeno oduzete imov- 
ine 23.109.794,39 KM, a ukupna vrijednost trajno oduzete imovine je 16.058.079,72 
konvertibilnih maraka (Tabela 1).?* 


ZAKLJUČNA RAZMATRANJA 


Iz svega navedenog može se zaključiti da stručna i opšta javnost u Bosni i Her- 
cegovini, ali i šire, u novije vrijeme prihvata snažnu argumentaciju zagovornika ovog 
koncepta prema kojima je oduzimanje imovine koja je proistekla izvršenjem krivičnih 


32 Podaci Ministarstva unutrašnjih poslova Republike Srpske. 

33 Proteklih osam godina nadležni sudovi su pravobranilaštvima Bosne i Hercegovine, Federacije Bosne 
i Hercegovine i Republike Srpske dostavili 106 presuda kojima se nalaže oduzimanje nelegalno stečene 
imovine u vrijednosti 36 miliona KM (24 presude Pravobranilaštvu Bosne i Hercegovine, pravobra- 
nilaštvu Republike Srpske 36 presuda i pravobranilaštvu Federacije Bosne i Hercegovine 46 presuda). 
Poražavajuće je da su izvršena samo dva naloga po kojima je oduzeta i prodata imovina u ukupnoj 
vrijednosti od 741.500,00 KM. 


djela izuzetno efikasno sredstvo u borbi protiv kriminaliteta, posebno onog nazvanog 
organizovani, odnosno privredni kriminalitet. Suštinu instituta oduzimanja imovine 
koja je proistekla izvršenjem krivičnog djela predstavlja obaveza da oni koji su os- 
uđeni za izvršenje teških krivičnih djela moraju da dokažu da je imovina koju pos- 
jeduju stečena legalnim putem. U suprotnom, država stiče pravo i obavezu da im 
takvu imovinu oduzme. U prvom redu se na taj način organizovane kriminalne grupe 
lišavaju finansijske osnove za vršenje novih krivičnih djela, zatim se sprečava legal- 
izacija nezakonite dobiti i njeno ulaganje u legalne finansijske tokove, a samim tim 
štiti se privreda, finansijsko tržište i ekonomski razvoj. S obzirom na ovakav značaj 
oduzimanja imovine proistekle iz kriminalnih aktivnosti, ne treba čuditi činjenica što 
se ovoj problematici u posljednjih nekoliko decenija posvećuje tolika pažnja. Najbolji 
primjer jeste broj usvojenih međunarodnih pravnih akata i drugih preduzetih aktivno- 
sti po ovom pitanju. Kada je riječ o njihovom nacionalnom karakteru, onda posebnu 
pažnju zaslužuje činjenica normiranja ove problematike posebnim zakonom i na taj 
način stvaranja normativne osnove za željeni stepen efikasnosti države u oduzimanju 
nezakonito stečene imovine. 

Polazeći od toga, naš zakonodavac je 2010. godine donio Zakon o oduzimanju 
imovine stečene izvršenjem krivičnog djela Republike Srpske, kojim su po prvi put 
uređeni uslovi, postupak i organi nadležni za otkrivanje, oduzimanje i upravljanje 
takvom imovinom. Nepodijeljeno je mišljenje da su se u praktičnoj primjeni datog za- 
kona pokazali dobri rezultati, čime su nedvosmisleno opravdani razlozi i za ustanovl- 
javanje pomenutih specijalizovanih organa. Ostvareni rezultati u primjeni Zakona o 
oduzimanju imovine stečene izvršenjem krivičnog djela Republike Srpske govore o 
tome da su zakonodavna rješenja u Republici Srpskoj, po pitanju finansijskih istra- 
ga 1 pranja novca, odnosno oduzimanja imovine, u velikoj mjeri bila usaglašena sa 
međunarodnim standardima. 

Međutim, Zakon o oduzimanju imovine stečene izvršenjem krivičnog djela 
Republike Srpske od 2010. godine nije mjenjan niti dopunjavan od dana donošenja, 
a u praksi je pokazao određene nedostatke koji su uticali na efikasnost oduziman- 
ja imovine, što je doprinijelo donošenju novog Zakona o oduzimanju imovine koja 
je proistekla izvršenjem krivičnog djela Republike Srpske koji je stupio na snagu 
01.08.2018. godine. 

Na kraju ovog referata možemo zaključiti da na prostoru Republike Srpske pos- 
toje adekvatne zakonske pretpostavke, institucionalni kapaciteti, sudska, a prije svega 
tužilačka i policijska praksa i ostali uslovi kako bi se još efikasnije i snažnije mogla 
primjenjivati mjera oduzimanje imovinske koristi 1 imovine koja je prositekla izvršen- 
jem krivičnog djela. 

against Transnational Organized Crime, Službeni glasnik BiH, broj 03/2002). 
Konvencija UN protiv korupcije (UNCAC) od 31. oktobra 2003. godine. 
Konvencija Savjeta Evrope o pranju, traganju, privremenom oduzimanju 
i oduzimanju prihoda stečenih krivičnim djelom i finansiranjem terorizma 
(Council of Europe Convention on Laundering, Search, Seizure and 
Confiscation of the Proceeds from Crime and on Financing of Terrorism, 
Varšava, Službeni glasnik BiH - Međunarodni ugovori, broj 14/2007). 
Council Directive 91/308/EEC of 10 June 1991 on prevention of the use of the 
financial system for the purpose of money laundering. 

2001/97/EC of the European Parliament and of the Council of 4 December 
2001 amending Council Directive 91/308/EEC on prevention of the use of 
the financial system for the purpose of money laundering - Commission 
Declaration. 

Directive 2005/60/EC OF THE EUROPEAN PARLIAMENT AND OF THE 
COUNCIL of 26 October 2005 on the prevention of the use of the financial 
system for the purpose of money laundering and terrorist financing. 
Commission Directive 2006/70/EC of 1 August 2006 laying down implementing 
measures for Directive 2005/60/EC of the European Parliament and of the 

grounds of a financial activity conducted on an occasional or very limited basis. 
2001/500/JHA: Council Framework Decision of 26 June 2001 on money 
laundering, the identification, tracing, freezing, seizing and confiscation of 
instrumentalities and the proceeds of crime. 

20. Council Framework Decision 2003/577/JHA of 22 July 2003 on the execution 
in the European Union of orders freezing property or evidence. 

21. Council Framework Decision 2005/212/JHA of 24 February 2005 on 
Confiscation of Crime Related Proceeds, Instrumentalities and Property. 

CONFISCATION OF PROPERTY ACCORDING TO THE LATEST 
LAW ON CONFISCATION OF ILLEGALLY ACQUIRED PROPERTY 
IN THE REPUBLIC OF SRPSKA 


Since Bosnia and Herzegovina became a member of the United Nations in spring 
of 1992 until its becoming a member of the Council of Europe ten years later, and even 
afterwards, the legal system of Bosnia and Herzegovina has been faced with the need 
to change or upgrade the institutes from earlier times, as well as to actively accept the 
institutes that have not been known to this region till nowadays. Having implemented 
the institute of the confiscation of assets and proceeds of crime is necessary for an ade- 
quate repressive and preventive action against contemporary forms of crime. The main 
reason why the most serious forms of crime appear, grow and keep existing is the acqui- 
sition of assets. Financial investigations are being efficient due to a fact that proceeds 
of crime are being confiscated and crime, as one of the basic forms of threatening the 
security of the modern state, is being reduced. An individual financially profiting from 
a crime is being confiscated gained assets and potential perpetrators are being proved 
that they cannot retain proceeds of crime, which ensures stronger sense of security and 
safety of citizens. In addition, the effectiveness of conducting financial investigations 
and confiscation of proceeds of crime is also reflected in the fact that it enables the re-es- 
tablishment of a violated legal system. In the Republic of Srpska, by having the Law on 
confiscation of proceeds of crime entered into force in 2010, a legal framework for the 
efficient conduct of financial investigations has been created and the law did not change 
until 2018. Since then, significant results have been achieved in confiscation of proceeds 
of crime. This will be further discusses in this paper. 

KEY WORDS: crime, criminal offence, financial investigations, confiscation of 
proceeds of crime, security. 

IMOVINA KAO ELEMENT INFRASTRUKTURE ORGANIZOVANIH 
KRIMINALNIH GRUPA! 


Aleksandra Bulatović? 


Kriminalni potencijal kriminalne strukture standardno se procenjuje na osnovu 
njene imovine, jer je cilj organizovanih kriminalnih grupa da ostvare, direktno ili 
indirektno, finansijsku ili drugu vrstu materijalne koristi. Zato je savremeno suprot- 
stavljanje organizovanom kriminalitetu usmereno na uklanjanje plodova izvršenja 
krivičnog dela putem različitih modaliteta oduzimanja imovine. Autorka u tekstu ar- 
gumentuje da ovaj pristup predstavlja ostvarenje delotvornog odvraćanja od krimi- 
naliteta kao cilja politike kažnjavanja koje ovu politiku zasniva na razumevanju kra- 
jnjeg cilja bavljenja kriminalom, a to je sticanje imovinske koristi. 

KLJUČNE REČI: Kriminalno preduzetništvo, organizovane kriminalne struk- 
ture, suzbijanje organizovanog kriminala, oduzimanje imovine, profit. 


UVOD 


Transformisanje fenomena organizovanog kriminala u pravcu njegovog usložn- 
javanja i širenja dometa uslovljava kompleksniju društvenu kontrolu. 

Pošto kriminalno preduzetništvo (iako predstavlja oportunistički lukrativni 
poduhvat) nema pristup formalnoj, regularnoj ekonomiji i njenim institucijama koje 
pružaju takve usluge kao što je ,,start—up” kapital (kapital za početno investiranje), 
garantovanje imovinskih prava i rešavanje sporova, u stvaranju celovite kriminalne 
preduzetničke infrastrukture koja je neophodna za uspešno kriminalno preduzetništvo 
centralno se pozicionira uloga imovine kriminalnih struktura. 

Generalna skupština UN (u daljem tekstu skraćeo: UN) je u Palermu 15. novem- 
bra 2000. godine usvojila tekst Konvencije UN protiv transnacionalnog organizova- 
nog kriminaliteta (zbog čega se ona žovijalno naziva Palermo konvencija) uz dva 
protokola o trgovini ljudima i krijumčarenju migranata. Imovina se, u smislu člana 2 
! Ovaj tekst je rezultat istraživanja u okviru projekta „Kriminal u Srbiji: fenomenologija, rizici i mo- 
gućnosti socijalne intervencije" (br. 47011), Institut za kriminološka i sociološka istraživanja. 

Naučni saradnik na Institutu za filozofiju i društvenu teoriju Univerziteta u Beogradu, email: alek- 
sandra.bulatovic@instifdt.bg.ac.rs 
3 Imovina se može definisati kao ukupna vrednost resursa, odnosno izvora potencijalne imovine kojima 
se raspolaže i koji se koriste u funkciji neke aktivnosti. Izraz „kriminalna imovina" je širokog obuhvata 
kojim se označava imovina kriminalnog porekla koja može biti razgraničenja na imovinu koja je sred- 
stvo izvršenja krivičnog dela i imovinu stečenu krivičnim delom, odnosno, imovinsku korist ostvarenu 
kriminalnim aktivnostima. 


ove konvencije, označava kao ,,stvari svake vrste, bilo materijalne ili nematerijalne, 
pokretne ili nepokretne, procenjive ili neprocenjive, kao i pravna dokumenta ili in- 
strumente kojima se dokazuje pravo ili interes u odnosu na takve stvari”, a dobit od 
kriminala označava „imovinu koja je proistekla ili je ostvarena, direktno ili indirekt- 
no, izvršenjem krivičnog dela" (Službeni list SRJ, 2001). Palermo konvencija definiše 
organizovani kriminal na osnovu određivanja nekoliko pojmova koji ga sinergički 
opisuju, pa tako ,,zamrzavanje” ili ,,zaplena" označava privremenu zabranu prenosa, 
pretvaranja, raspolaganja ili premeštanja imovine ili privremeno čuvanje ili kontrolu 
imovine na osnovu naloga koji izda sud ili drugi nadležni organ, dok se izraz ,,kon- 
fiskacija' odnosi na oduzimanje, gde je primenjivo trajno lišavanje prava svojine na 
imovinu po nalogu suda ili drugog nadležnog organa. Na ovaj način se u Palermo 
konvenciji ističe da je cilj organizovanih kriminalnih grupa da ostvare, direktno ili 
indirektno, finansijsku ili drugu vrstu materijalne koristi. 


1. METODOLOGIJA ODUZIMANJA IMOVINE KAO PRISTUP BORBI 
PROTIV ORGANIZOVANOG KRIMINALA: NASLEĐE ZAKONA 
ROGNONI-LA TORRE 


Tipičan način pribavljanja imovinske koristi — prihodovanja od krivičnog dela, 
odnosno, kriminalnog sticanja, odnosi se na novac pribavljen izvršenjem krivičnog 
dela, na nezakonit način. Tako stečen novac je ,,vruc” i da bi mogao na regularan 
način da se koristi potrebno je prikriti njegovo poreklo. Na ovaj način se obezbeđuje 
integracija kriminalne imovine u legalne tokove. 

Standardne metode u borbi protiv organizovanog kriminaliteta pokazale su se 
kao neefikasne, jer su ciljale samo najvidljivije i najranjivije pripadnike kriminalnih 
struktura koji čine njihovu najlakše zamenjivu komponentu i podrazumevaju voljno 
učešće građana koji se inače ponašaju u okvirima zakona, što ostavlja funkcionisanje 
nelegalnog tržišta u velikoj meri netaknutim (Beare, Naylor, 1999: 43). Zbog toga je 
u međunarodnim okvirima, tokom 80tih i 90ih godina XX veka, došlo do preusmera- 
vanja pažnje na praćenje kretanja kriminalnog profita kroz složene šeme pranja novca 
koje su osmislili kriminalci (Stassens, 2000: 8). Tako su centralni elementi politike 
borbe protiv organizovanog kriminala postali sprečavanje pranja novca, ciljanje viših 
ešalona organizovanih kriminalnih struktura i nastojanje da se onemogući profitiran- 
je od kriminala putem oduzimanja kriminalne imovinske koristi stečene izvršenjem 
krivičnog dela (zaplena i oduzimanje). Preteča zakona o oduzimanju imovine sticane 
kriminalom jeste antimafijaški zakon usvojen u Italiji 1982. godine poznat kao Rog- 
noni—La Torre zakon. Stručne temelje ovog zakona je u velikoj meri dao savremeni 
uticajan teoretičar i političar Giuseppe ,,Pino“ Arlacchi, ali je u italijanskom Parla- 
manetu raspravljano o dva zakonska predloga: jedan zakonski nacrt predložio Pio 
La Torre, lider komunista u italijanskom parlamentu, a drugi Virginio Rognoni, tada 
aktuelni ministar iz demohrišćanske stranke. Ovi predlozi su naknadno objedinjeni u 
tekstu zakona koji je usvojen, pa je taj zakon po njima poznat kao Rognoni—La Torre 
zakon (Seindal, 1998: 66). 

Cilj Rognoni—La Torre zakona je bio usmeren na dugoročnu promena ekonomsk- 
og ponašanja mafije. Τα] zakon je bio usmeren kako na akteulne tokove novca tako i 
na akumulirano kriminalno bogatstvo kako bi se time odvratila mafija od preuzimanja 
kontrole nad poslovanjem legalnih privrednih subjekata i, istovremeno, onemogućilo 
dalje investiranje u kriminalno poslovanje. Zakonodavac je očekivao da će propisi 
usvojenog zakona primorati kriminalce da putem pasivnih investicija prebace nele- 
galno stečena sredstava u legalnu ekonomiju (Škulić, 2015: 612). 

Do donošenja Rognoni—La Torre zakona italijansko zakonodavstvo je raspo- 
lagalo samo sa jednostavnom definicijom organizovanog kriminala zasnovanom na 
utvrđivanju postojanja tri elementa: udruživanju, organizovanoj strukturi 1 cilju da se 
vrše krivična dela.* Na osnovu ovog zakona dopunjen je član 416 italijanskog Kriv- 
ičnog zakonika tako da definiše mafiju kao specifičan oblik organizovanog kriminala, 
navodeći da pripadnici mafijaške organizacije koriste zastrašivanje, podređivanje i 
zavet ćutanja (omerta) da bi činili krivična dela, direktno ili indirektno upravljali ili 
kontrolisali privredna preduzeća, funkcionisanje javnih koncesija i odobrenja ugovora 
o javnim radovima i javnim uslugama zarad ostvarivanja bilo nezakonitog profita ili 
drugih koristi za sebe ili druge (Bulatović, 2011: 279—290). Drugim rečima, ovim 
zakonom je aktivno članstvo u mafijaškoj organizaciji definisano kao krivično delo 
(Fraschini, Putaturo: 2013: 4). Osim drukčijeg definisanja bića krivičnog dela orga- 
nizovanog kriminala, najvažniji i originalni elementi novog propisa bile su mere koje 
su se mogle preduzeti sa ciljem kontrole porekla imovine, uključujući i mere konfisk- 
cije nezakonito stečenih dobara i obavezu pribavljanja dozvole za izvođenje javnih 
radova u svojstvu podizvođača (Jamieson, 1999: 28). 

Suštinske inovacije Rognoni—La Torre zakona predstavljaju uvođenje novih inkri- 
minicija — „mafijaška zavera” i „oduzimanje imovine stečene organizovanim krimina- 
lom”. Ovim zakonom je ukinuta finansijska privatnost osumnjičenih za „mafijašku za- 
veru" ukidanjem poverljivosti bankarskih računa u slučaju istrage, uvedena je obaveza 
oduzimanja svih predmeta korišćenih ili namenjenih vršenju kriminalne delatnosti, kao 
i konfiskacija celokupne nezakonito stečene imovine, kako osumnjičenih za mafijašku 
zaveru, tako i njihovih saradnika i srodnika (Jamieson, 1999: 29). Ovakve odredbe su 
predstavljale strukturno rešenje u borbi protiv mafije, jer je navode da putem pasivnih 
investicija, prebacuje novac u legalne tokove, a da pri tom nema odlučujuću reč u njoj. 
Investiranjem u privredu i smanjivanjem obima kapitala u okviu nelegalnog tržišta ini- 
ciraju se dugoročne promene u ekonomskom ponašanju kriminalaca. 

Smisao oduzimanja imovine stečene vršenjem krivičnih dela jeste sprečavan- 
je da se vršenjem krivičnih dela ostvari bilo kakva imovinska korist (Škulić, 2015: 
611). Uspostavljanje metodologije oduzimanja (konfiskacije) imovine pod uticajem 
je društvenih faktora (politika, ekonomija itd.) i specifičnih okolnosti (stepen krimi- 
naliteta, osobenosti krivičnopravnog sistema itd.). Metodologija konfiskcije razvijala 
se primarno iz potrebe da se pronađu efikasnija rešenja za borbu protiv organizovanog 
kriminala. Kako je priroda motiva izvršilaca dela organizovanog kriminala koristol- 
jublje (sticanje profita), oduzimanje stečenog kriminalnog prihoda je racionalan pos- 


+ Temelj italijanskog krivičnog zakonodavstva i danas čini Krivični zakonik donet 1930. godine, koji 
je od tada više puta noveliran. 


tupak, ali predstavlja i moralni imperativ, pa u tom smislu ima uticaj u smislu funkcije 
opšte prevencije (Beare, Naylor, 1999: 45). 

Kada je pitanje suprotstavljanja organizovanom kriminalitetu evoluiralo u 
međunarodno političko pitanje koje je iznedrilo relevatne standarde međunarodnih 
organizacija, došlo je do širenja kruga nacionalnih pravnih sistema koji predviđa- 
ju sredstva za oduzimanje imovine. Osnovne pretpostavke za oduzimanje imovine 
stečene vršenjem krivičnih dela su da je profit glavni motiv organizovanog kriminala 
i da oduzimanje kriminalne imovine sprečava njegovu intruziju u privredni sistem i 
finansiranje budućih kriminalnih aktivnosti. 

Kod konfiskacije imovine je reč o prinudnom oduzimanju bez naknade u korist 
države i može se odnositi na: 


* celokupnu imovinu (potpuna konfiskacija) ili 
e tačno određeni deo imovine (delimična konfiskacija) fizičkog ili pravnog lica. 


Pod imovinom se razumeju sva imovinska prava. 
Konfiskaciju izriču zakonom ovlašćeni državni organi, samo u slučajevima koji 
su predviđeni zakonom, a njeni mogući modaliteti su: 


* krivičnopravni, 
* civilni (građanski) 1 
* administrativni (upravni). 


Krivičnopravni model konfiskacije imovinske koristi, u demokratskim pravno 
uređenim državama, može se izreći isključivo licima za koje se dokaže da su do imov- 
ine došli isključivo činjenjem krivičnog dela, te se i mera može odnositi isključivo na tu 
imovinu. Ukoliko se poreklo novca ne zasniva na pravno valjanom osnovu, smatra se da je 
takav novac nezakonitog porekla i stvaraju se uslovi za njegovo oduzimanje, konfiskaciju. 

U okviru krivičnopravnog modaliteta konfiskacije, standardno se razlikuju 
klasična i proširena konfiskacija. 

Klasična konfiskacija je inicijalni tip oduzimanja imovine koji se u osnovi odnosi 
na sredstva i prihode od kriminala, odnosno, bilo kakvu vrednost u ekonomskom smislu 
koja potiče od krivičnog dela (UNODC, 2004: 34-37). Da bi se ovaj tip konfiskacije pri- 
menio potrebno je da se u krivičnom postupku ustanovi veza između krivičnog dela i sti- 
canja predmeta konfiskacije. Ovo nije problematično za dokazivanje kada je ograničen 
broj pojedinaca uključenih u vršenje dela na određenom prostoru i u određenom vre- 
menu. Međutim, težina dokazivanja dobija autentičan probatio diabolica karakter kada 
krivično delo predstavlja deo strukturiranog kriminalnog entiteta koji je profesionalno 
i kontinuirano kriminalno deluje u različitim vremenskim periodima i na geografski 
različitim područjima (u nacionalnim okvirima, internacionalno ili transnacionalno) i 
kada se se dobit od kriminala transformiše putem nezakonitih i zakonitih aktivnosti, na 
taj način mešajući i spajajući profite proistekle iz tih aktivnosti. 


> Kod konfiskacije se imovinom fizičkog lica smatra i imovina koja predstavlja njegov udeo u zajed- 
ničkoj imovini sa drugim licima. 

Proširena konfiskacija je zasnovana na jednostavnijem mehanizmu dokazivanja 
jer je teret dokazivanja podeljen. Dokazuje se da je imovina direktno ili indirektno u 
nesrazmeri sa vrednošću legitimnog prihoda, a lice kome preti konfiskacija imovine 
po osnovu proširenog modaliteta dokazuje da imovina, uprkos disproporciji, jeste ili 
verovatno jeste zakonitog porekla* (UNODC,2004: 37). 

Građanska konfiskacija imovine (confiscatio in rem) ili kako se još naziva, 
„Civilna zaplena” usmerena je protiv stvari, a ne lica. Ovaj modalitet konfiskacije je 
nastao u precedentnom pravnom sistemu i karakterističan je za SAD gde se široko 
primenjuje, ali u međunarodnim okvirima preporuka o oportunitetu njene primene ve- 
zuje se za UN odnosno, za odredbe Konvencije UN protiv nezakonitog prometa opo- 
jnim drogama i psihotropnim supstancama iz 1988. godine (tzv. Bečka Konvencija) 
i UN Konvenciju o borbi protiv korupcije, pa se danas u različitim varijetetima ovaj 
model konfiskacije nalazi ugrađen i u nacionalnim zakonodavstvima kontinentalnog 
pravnog sistema (Nikolić, 2007: 1-3). Civilna zaplena se sprovodi nad imovinom lica 
koje ne mora biti osuđeno niti optuženo, pa čak ne mora ni da bude pokrenut krivični 
postupak protiv njega (Council of Europe, 2013). To lice može biti i pravosnažno os- 
lobođeno u krivičnom postupku, a da mu se imovina ipak oduzme, jer je za građansku 
konfiskaciju dovoljno da postoji sumnja da imovina potiče od kriminala. Dokazi o 
konkretnom krivičnom delu nisu potrebni, ali nadležni organ koji postupa mora da 
dokaže barem vrstu krivičnog dela za koje se tvrdi da u konkretnom slučaju pred- 
stavlja ,,protivzakonito ponašanje" (na primer, krađa, prevara, korupcija). Nezakonito 
poreklo imovine se dokazuje po principu „ravnoteže verovatnoća” (balance of prob- 
abilities) što predstavlja niži nivo dokaza koji se u ovakvom postupku moraju pred- 
staviti, u odnosu na dokazivanje ,,izvan svake sumnje" (beyond a reasonable doubt) 
koje je standard krivičnog postupka. 

Ratio legis za građansku konfiskaciju pronalazi se u postojanju posebnih okolno- 
sti, odnosno, osumnjičeni je nedostupan organima gonjenja zbog nastupanja različitih 
činjenica kao što je to smrt, ili je osumnjičeni u bekstvu, a imovina je potrošena, 
osumnjičeni se nalazi u inostranstvu i država u kojoj boravi odbija izručenje a ne pos- 
toje bilateralni ili multilateralni ugovori koji bi je obavezivali na izručenje itd. Iako 
se građanska konfiskacija smatra najefikasnijim načinom da se suprotstavlja mnogim 
oblicima korupcije, privrednog kriminala i drugih formi delovanja organizovanog 
kriminala, ovaj način konfiskacije imovine je kontroverzan, jer se teret dokazivanja 
pomera na korisnike imovinske aktive (konkretni oblici sredstava sa kojima se raspo- 
laže) koja je „pod sumnjom”, odnosno, na lice koje je okrivljeno za delo iz oblasti 
pranja novca, korupciju, ometanje pravosuđa, ako je po prirodi transnacionalno i ukl- 
jučuje postojanje kriminalne organizacije (Nikolić, 2007: 2-3). 

Administrativna konfiskacija je najmanje sporan vid konfiskacije, a reč je procesu 
koji se uobičajeno primenjuje u kontekstu carinskih propisa i carinske zaplene. Tipič- 
no se koristi za zaplenu gotovog novca koji se otkrije prilikom prelaska granice, ali se 
primenjuje i kada je priroda zaplenjene stvari takva da opravdava zaplenu' (UNODC, 
2012: 17). 


ὁ U nekim zemljama se traži manji stepen izvesnosti u dokazivanju 
7 Na primer, tu se može raditi o eksplozivu ili krijumčarenoj robi. 


2. ISKUSTVA U PRIMENI POLITIKE ODUZIMANJA IMOVINE U 
EVROPI I SEVERNOJ AMERICI 


Aktivnosti u kontekstu organizovanog kriminaliteta pokazuju karakteristike 
koje su tipične kod uobičajenih poslovnih aktivnosti u okviru zakonitog poslovanja 
jer mogu predstavljati izvor zarade od prodaje roba i usluga klijentima i od naknada 
po različitim osnovama, beležiti ekonomski rast i predstavljati oportunu kategoriju 
u ekonomskoj i političkoj sferi. Ovako postavljenu kontekstualnu perspektivu na or- 
ganizovani kriminalitet u odnosu na ekonomsku ravan društvenog sistema Michael 
Bersten definiše kao ,,oblast transakcija materijalno utemeljena u tržištu nelegalnih 
roba i usluga" (Dickie, Wilson, 1992:5). 

Tako je suprotstavljanje organizovanom kriminalitetu koncipirano na novom mo- 
dalitetu koji je usmeren na uklanjanje plodova izvršenja krivičnog dela kako oni ne bi 
bili na raspolaganju kriminalcima i nakon što izdrže zatvorsku kaznu. Ovaj nov prist- 
up je ostvarenje delotvornog odvraćanja od kriminaliteta kao cilja politike kažnjavanja 
povezao je sa krajnjim ciljem bavljenja kriminalom, a to je sticanje imovinske koristi. 

U svim pravnim sistemima postoje pravni propisi o oduzimanju svojine stečene 
krivičnom delatnošću, iako sa različitim pristupima i različitim efektima koje proiz- 
vode. Element koji se uočava kao zajednički svim pravnim sistemima je razumevanje 
oduzimanja svojine stečene kriminalnom delatnošću kao vrlo efikasne mere u borbi 
protiv organizovanog kriminala, jer sprečava sticanje imovinske koristi vršenjem kriv- 
ičnih dela (Marinković, 2001: 149). Osnovni problemi u oduzimanju imovinske koris- 
ti stečene krivičnim delima jesu razgraničenje imovine koja je sredstvo izvršenja kriv- 
ičnog dela od imovine stečene krivičnim delom, utvrđivanje njene visine i otuđivanje 
imovine od strane učinioca krivičnog dela (Levi, Osofsky, 1995: 4). Utvrđivanje 
tačnog iznosa imovinske koristi dobijene od organizovanog kriminala, po pravilu je 
skopčano sa brojnim teškoćama i može negativno uticati na brzinu i ekonomičnost 
suđenja. A u slučaju da je nemoguće ovu meru izvršiti direktnim oduzimanjem imov- 
inske koristi koja bi se sastojala u novcu, vrednosnim papirima ili stvarima, delimično 
ili potpuno, sud po slobodnoj proceni određuje visinu protivpravne imovinske koristi. 

Većina zemalja danas ima uspostavljene legislativne okvire koji omogućavaju 
oduzimanje prihoda stečenih kriminalom (Bošković, S. Mijalković, 2009: 196). Kon- 
fiskacija imovine se u različitim propisima neujednačeno definiše, kao krivična sank- 
cija i kao krivična mera, pa se razlikuju 1 standardi za definisanje zakonskog okvira 
koji regulišu ovu oblast u smislu da se zahteva osuda u krivičnom postupku, odnosno 
da se, alternativno ili paralelno, koristi mehanizam koji nije utemeljen na krivično- 
pravnoj osudi (Booz, Allen, Hamilton, 2012: 9). 

Iskustva u primeni politike konfiskacije kriminalne imovine specifično su ob- 
likovana određenjem pojma kriminalne imovine, na osnovu utvrđenog nacionalnog 
sistema konfiskacije i njegovom primenom kroz sve faze — faze istrage, sudskog 
postupka i upravljanja oduzetom imovinom. 

Evropski ogranak RAND korporacije čije su analize standardno referentne na 
nivou državne politike koju utvrđuju vlade, analizirao je posledice konfiskacije krim- 

kriterijume u evaluaciji primene politike oduzimanja imovine — ekonomske i so- 
cijalne posledice, kao i posledice po životnu okolinu, poštovanje fundamentalnih 
ljudskih i građanskih prava, proporcionalnost, jednostavnost, koherentnost, direktne 
troškove, geografsku rasprostranjenost uticaja itd. (Forsaith 1 dr. 2012). Rezultat ove 
analize jeste identifikovanje čitavog niza elemenata koje bi trebalo unaprediti, a tiču 
se konfiskacije, menadžmenta i korišćenja konfiskovane imovine, redistribucije kako 
bi se konfiskovana imovina stavila u funkciju društva (direktno, generisanjem profita 
ili finansiranjem socijalnih usluga), restitucije i kompenzacije žrtava, te uticaja poli- 
tike oduzimanja na poverenje javnosti, pojavnost kriminala 1 ekonomsku, socijalnu i 
ekološku sferu (Vettori, 2007: 23—24). 

Konsultantska kuća Booz Allen Hamilton koja od početka XX veka pruža usluge 
vladi SAD, izradila je 2012. godine obimnu komparativnu studiju o globalnoj primeni 
konfiskacije imovine sa ciljem da se oceni efikasnost postojećih mera u različitim 
krajevima sveta (Booz, Allen, Hamilton, 2012: 52). Komparativna ocena stanja u Ital- 
iji 1 SAD koja je data u studiji, indikativna je jer se ove zemlje od ostalih izdvajaju 
po razvijenosti mehanizama i dužini primene konfiskacije imovine, a njihovi pravni 
sistemi pripadaju različitim, globalno dominantnim pravnim tradicijama, precedent- 
nom i kontinentalnom pravu. 

Italija je evropska zemlja koja ima dugu tradiciju i razvijen sistem proširene 
krivičnopravne konfiskacije kriminalne imovine. Komesarijat za rukovođenje zaplen- 
jenom imovinom kriminalnih organizacija je nadležno telo koje specijalni tretman 
nepokretne imovine mafijaša primenjuje i na pokretnu imovinu (pre svega na pre- 
duzeća pod kontrolom kriminalaca). Time se sprečava da na javnim licitacijama, 
mafijaške organizacije ponovo uđu u posed konfiskovanih dobara (preduzeća, novca, 
transportnih sredstava, informativne opreme, obradive zemlje), a država tom imovi- 
nom država može da raspolaže na nekoliko načina (Center for the Study of Democ- 
racy, 2011). Konfiskovana mafijaška preduzeća direktno prelaze u vlasništvo države, 
koja može da ih proda, likvidira ili poveri na rukovođenje nekoj državnoj instituci- 
ji. Novac dobijen prodajom, likvidacijom, ili prodajom na licitaciji, uplaćuje se u 
poseban fond. Nepokretna imovina se dodeljuje opštinama ili direktno državi, a ug- 
lavnom služi za socijalne inicijative ili se daje na korišćenje sudskim ili policijskim 
organima. Imovina oduzeta mafijašu koji se bavio trgovinom narkoticima, dodeljuje 
se opštini, a kasnije se usmerava u ustanove koje se bave lečenjem bolesti zavisno- 
sti. Nepokretna imovina se može koristiti za vojne objekte, policijske zgrade, baze 
civilne zaštite ili zgrade sudske administracije. Konfiskovana imovina se dodeljuje na 
osnovu odluke Ministarstva finansija, a donosi se na osnovu predloga lokalnih organa 
i procene vrednosti dobra, uz obavezno mišljenje prefekta i predsednika opštine. Da 
bi ovako razrađena infrastruktura za konfiskaciju bila uspešna, ona mora da počiva 
na odgovarajućim kapacitetima institucija u smislu stručnosti i realnih mogućnosti 
angažmana. Međutim, postignuti rezultati ne korespondiraju sa normativnom infras- 
tukturom u smislu da su zadovoljavajući jer je uočena diskrapancija između predmeta 
zaplene (u slučaju privremenog oduzimanja) i predmeta konfiskacije (u slučaju tra- 
jnog oduzimanja), na račun konfiskacije, kao 1 da je efikasnost u njihovoj primeni, od 
uvođenja do aktuelnog trenutka, fluktuirala (Paoli, 2008: 47). Ovakvo stanje upućuje 


na zaključak da bi razloge trebalo potražiti u domenu kapaciteta institucija da pos- 
tupaju u postojećim normativnim okvirima. 

Oduzimanje imovine proistekle iz vršenja krivičog dela u SAD se sprovodi na 
osnovu propisa koji omogućava konfiskaciju kao i civilno oduzimanje. Taj propis se 
uobičajeno imenuje kao „RICO zakon" (prema akronimu punog naziva tog segmenta 
propisa na engleskom jeziku: Racketeer Influenced and Corrupt Organizations Act) 
(U.S.C. $ 3711, 1968). Usvajanje RICO zakona je predstavljalo radikalno nov, pravni 
pristup istrazi 1 krivičnom gonjenju organizovanog kriminala. Ovaj propis namenjen 
suzbijanju organizovanog kriminala, nije usmeren na onesposobljavanje pojedinaca 
već protiv ,,kriminalnog preduzeća". Njime je omogućena selektivna primena u borbi 
protiv organizovanog kriminala putem krivičnog gonjenja za iznudu 1 investiranje 
novca stečenog na taj način, uvođenjem novih pravnih instituta kao što su zaštićeni 
svedok, nagodba sa tužiocem i smernice za odmeravanje kazne. 

Mera konfiskacije se realizovala uz entuzijazam i podršku institucija, a obuhvat 
koncepta kriminalne imovine koja može biti oduzeta se vremenom širio. Karakteris- 
tika američkog zakonskog rešenja jeste nerazlikovanje kriminalne imovine (imovine 
nastale činjenjem kriminalnih dela) od imovine kriminalaca (ne mora cela njegova 
imovina da bude stečena kriminalom). Rezultati nisu izostali — sve mafijaške porod- 
ice u Njujorku su se našle na udaru RICO zakona, što je za posledicu imalo uništavan- 
je njihovih struktura (Booz, Allen, Hamilton, 2012: 151—164). 

Metodologija oduzimanja čini proceduru konfiskovanja pristupačnijom po prin- 
cipu find it and grab it („pronađi i ugrabi”), čime i raste motivacija institucija da se u 
tome angažuju zato što mogu da raspolažu sa oduzetim, što je predmet javne kritike 
i ironičnog etiketiranja policije i tužilaštva kao ,,lovaca na glave" — samo trećina 
osumnjičenih koji se nađu na udaru konfiskacije, bude i optužena. Prihodi od konfis- 
kovane imovine slivaju se u fondove kao što je onaj pri Ministarstvu pravde ili fond 
Ministarstva finansija, a prihodi iz tih fondova koriste se za unapređivanje rada i teh- 
ničke opremljenosti nadležnih institucija. 

Glavna meta konfiskacije je novac, dok ilegalni promet robom i uslugama polici- 
ja u SAD izbegava kada je u pitanju poslovanje u kome suvlasnik nije mafijaš, jer 
je teško podeliti imovinu, pa do okončanja postupka policija mora da vodi firmu, a 
događalo se da to budu i javna kuća (prostitucija je legalna u delovima države Ne- 
vada), porno bioskop ili kazino. Prigovor koji se upućuje ovom pristupu je da on 
pogađa kriminalnu imovinu organizacije, ali ne i celokupnu kriminalnu industriju, što 
nadovodi na zaključk da se njegovom primenom samo menja nosilac profita, ali da se 
sama delatnost ne suzbija. 

Pojam sredstava u oba modaliteta konfiskacije proširen je gotovo bez ograničen- 
ja, a civilni RICO omogućava konfiskaciju i po privatnoj tužbi ako je moguće demon- 
strirati da je nastala šteta posledica iznude (Hagan, 2008: 428-429). Obrazloženje 
novog pristupa je u profitu kao osnovnoj motivaciji organizovanog kriminala, te se 
samim njegovim oduzimanjem sprečava korupcija privrednog sistema ali se i oduz- 
ima kapital potreban za buduće kriminalne aktivnosti. Uočava se je da, ako orga- 
nizovani kriminal nema ,,kontrolni paket", tj. mopolsku poziciju na nekom tržištu 
koja bi mu omogućila razvijanje kriminalnog poslovanja, značajan broj kriminalaca 

pokušava da prebaci novac u legalan biznis čime se smanjuje bogatstvo podzemlja. 
To se postiže pranjem novca za koji je, u SAD rigoroznija kazna od samog stican- 
ja nelegalnog kapitala. Izvršenom kalkulacijom rizika i profita, oduzimanje imovine 
predstavlja dodatnu kaznu i naglasak je upravo na kažnjavanju pojedinca. Argumenti 
koji se ovom suprotstavljaju ističu mogućnost kršenja ljudskih 1 građanskih prava, 
zloupotrebe, policijsku i administrativnu samovolju, te mogućnost ucene poslovnih 
ljudi i političkih neistomišljenika. 


ZAKLJUČAK 


Uvidi o uzročnosti kriminaliteta mogu da se koriste kao osnov za društvenu reak- 
ciju, odn. na osnovu njih je moguće menjati uslove koji se smatraju odgovornim za 
kriminalitet kao negativni društveni fenomen, čime se može uticati na njegovo sman- 
jivanje i sprečavanje (Savelsberg, 1994; Hedstrom, 2005: 2—5). 

Razumevanje organizovanog kriminaliteta na osnovu ekonomskih aspekata 
omogućava bolju procenu socioekonomskih troškova koji su sa njim skopčani, te ut- 
vrđivanje konteksta i definisanje procesa koji su osnov za kreiranje politike suzbijanja 
kriminala. Imovina je bitan faktor u ostvarivanju kriminalnih ciljeva, pa se na osnovu 
refleksije tog faktora može utvrđivati potencijal kapaciteta za kriminalno profitiranje 
određene organizovane kriminalne strukture. 

Kriminalno tržište ne funkcioniše izdvojeno u odnosu na legalnu ekonomiju. 
Zbog dominantnog preduzetničkog karaktera kriminalnih struktura ključno je razu- 
meti način na koji one funkcionišu na legalnim i nelegalnim tržištima (Morselli, Ga- 
bor Kiedrowski, 2010). Time se suprotstavljanje organizovanom kriminalu usmerava 
ka ispitivanju celog spektra koji čini kontinuum komercijalnih aktivnosti kriminalne 
strukture kao subjekta na tržištu (Morselli, 2010: 382). 

U tržišnom kontekstu se organizovane kriminalne strukture adekvatno pozi- 
cioniraju fokusirajući dinamiku tržišta, poslovanje oko linije legalnog i nelegalnog i 
definisanje tržišta kroz aktivnosti snabdevanja, regulacije, konkurencije i tražnje robe 
i usluga kao lokalno, nacionalno ili globalno. Međusobne zavisnosti između legalne i 
ilegalne ekonomije se uspostavljaju pod uticajem promenljivog pravnog i socijalnog 
ambijenta koji oblikuje obrasce proizvodnje, investicija, kao i interakcije aktera u 
organizovanom kriminalu. Okolnosti poslovanja na kriminalnom tržištu podrazume- 
vaju neprijateljsko, konkurentsko okruženje usled čega akteri na tom tržištu nastoje da 
odgovore na izazove fleksibilnošću i inovacijama. Akteri na tržištima se kreću među 
njima, menjaju uloge, a kriminalne aktivnosti se šire ili kontrahuju zbog regulatornih 
pritisaka i konkurencije, prilagođavajući se promenama zahteva tržišta i potražnje. 

Strateški pristup suzbijanju organizovanog kriminala koji ima generička svojst- 
va usmerava se na okruženje kako bi se ono učinilo manje ,,gostoljubivim" za krim- 
inalno poslovanje, na uklanjanje struktura za pružanje podrške bilo da su one soci- 
jalne, kulturne ili ekonomske prirode, na postupke usmerene na stanovništvo kojima 
se podriva legitimitet (diskreditacija) kriminalne strukture, na uklanjanje ključnih 
veza koje omogućavaju uspešan menadžment u vezi sa različitim pristiscima kao što 


su to istraga i krivično godnjenje, na kidanje uspostavljenih odnosa neutralisanjem ili 
eliminisanjem perifernih aktera, a da bi se proizveo lančani efekat u rušenju krimi- 
nalne strukture potrebno je uticati na one aktere koji čine njeno jezgro. Pošto se struk- 
ture kriminalnih organizacija formiraju kao specifični modaliteti, oportuna je primena 
specifično optimizovanih strategija (Williams, 2207: 192—208). Kriminalni potencijal 
kriminalne strukture standardno se procenjuje na osnovu njene imovine. 

Dinamiku izgradnje i unapređivanja profesionalnih 1 institucionalnih kompe- 
tencija za suzbijanje organizovanog kriminaliteta direktno uslovljava inovativnost 
kriminalnog preduzetništva i fleksibilnost kriminalnih struktura (Picarelli: 2009: 
133—135). Transakcione troškove ovog prilagođavanja diktira neophodna interdisci- 
plinarnost profesionalnih timova, a tipične oblasti koje su zastupljene su: bankarska 
i tržišna ekonomija, političke nauke, međunarodni odnosi, strateške studije, međun- 
arodno pravo, socijalna psihologija, sociologija. 

Destruktivna priroda organizovanog kriminala postavlja kao imperativ saradn- 
ju 1 deljenje informacija, kako na međunarodnom planu tako i na nacionalnom nivou, 
između različitih oblasti kao i različitih nivoa vlasti, odnosno, razvijanje i implementaci- 
ju multi—nacionalnog i multidisciplinarnog pristupa u suočavanju sa ovim fenomenom. 
Kvalitet upravljanja u društvu u smislu značenja anglosaksonskog termina governance 
(institucionalno, državno upravljanje), važan je element strategije borbe protiv orga- 
nizovanog kriminala, pored kapaciteta i efektivne krivičnoravne represije jer društvena 
regulacija u osnovi oblikuje uslove koji omogućavaju organizaciju kriminala. 

PROPERTY AS AN ELEMENT OF ORGANIZED CRIME 
INFRASTRUCTURE 


The goal of organized crime groups is to achieve, directly or indirectly, financial 
or other kind of material benefit. Hence, criminal potential of criminal structures is 
being standardly assessed on the basis of their property. Contemporary approach to 
fighting organized crime is based on targeting criminal property, e. g. it is focused 
on removing the fruits of criminal offenses through various modalities of property 
confiscation. In this paper the author argues that such an approach is performing as 
an effective crime deterrence as it allows for the goal of punitive policy to be reached 
given that this policy is founded on the understanding that the ultimate goal of crimi- 
nal endevours is to aquire material gain. 

KEY WORDS: Criminal enterprenourship, organized criminal structures, fight- 
ing organized crime, propertz confiscation, profit. 

TIPOLOGIJE FINANSIJSKOG KRIMINALITETA 
Filip Mirić! 


Određivanje tipova svakog od obilika kriminaliteta je od izuzetnog znača- 
ja za njegovo proučavanje. U kriminologiji je odavno poznata istina da tipologije 
kriminaliteta nemaju samo akademski značaj. One doprinose boljoj sistematizaciji 
određenih formi kriminaliteta i stvaranju preduslova za pronlaženje efikasnih načina 
za njegovo suzbijanje. Ovo je naročito važno kada je reč o finansijskom kriminalitetu, 
imajući u vidu njegovu društvenu opasnost i štetnost po finansijski sistem u celini. U 
skladu sa navedenim, u radu će biti prikazane različite tipologije finansijskog krimi- 
naliteta. Namera autora nije da pledira za jednu od podela finansijskog kriminaliteta, 
već da kroz njihov sistematičan i prgledni prikaz ukaže na njihov značaj za suzbijanje 
ovog oblika kriminaliteta. Sve ovo ukazuje na deskriptivni karakter rada. Smatramo 
da je ovakav pristup neophodan u savremenoj kriminologiji, naročito kada je reč o 
izučavanju kompleksnih oblika kriminaliteta, kakav je svakako finansijski. 

KLJUČNE REČI: krivično pravo, finansijski kriminalitet, tipologije. 


UVODNA RAZMATRANJA 


Privredni kriminalitet je složena društvena pojava po svojim uzrocima, struk- 
turi, pojavnim oblicima i dinamici (Kostić, 1990: 303). Finansijski kriminalitet je 
jedan od pojavnih oblika privrednog kriminaliteta. Društvena opasnost finansijskog 
kriminaliteta proizilazi iz činjenice da se njime ugrožava finansijski sistem, a samim 
tim i poreski sistem svake države. Funkcionisanje fiskalnog sistema je od esencijalne 
važnosti jer se njime obezbeđuju materijalna sredstva za javnu potrošnju. 

Određivanje tipova svakog od obilika kriminaliteta je od izuzetnog znača- 
ja za njegovo proučavanje. U kriminologiji je odavno poznata istina da tipologije 
kriminaliteta nemaju samo akademski značaj. One doprinose boljoj sistematizaciji 
određenih formi kriminaliteta i stvaranju preduslova za pronlaženje efikasnih načina 
za njegovo suzbijanje. Ovo je naročito važno kada je reč o finansijskom kriminalitetu, 
imajući u vidu njegovu društvenu opasnost i štetnost po finansijski sistem u celini. U 
skladu s navedenim, u radu će biti prikazane različite tipologije finansijskog krim- 
inaliteta. Cilj rada nije da se u njemu detaljno analiziraju svi pojavni oblici finan- 
sijskog kriminaliteta. To ne bi bilo ni moguće učiniti u radu ovog tipa, imajući u vidu 
strukturu krivičnih dela koji čine ovaj oblik kriminaliteta. Cilj rada je da se ukaže na 

opšte karakteristike finansijskog kriminaliteta i na neke od mogućih njegovih podela. 
Namera autora nije da pledira za jednu od podela finansijskog kriminaliteta, već da 
kroz njihov sistematičan i pregledan prikaz ukaže na njihov značaj za suzbijanje ovog 
oblika kriminaliteta. Sve ovo ukazuje na deskriptivni karakter rada. Smatramo da 
je ovakav pristup neophodan u savremenoj kriminologiji 1 u nauci krivičnog prava, 
naročito kada je reč o izučavanju kompleksnih oblika kriminaliteta, kakav je svakako 
finansijski kriminalitet. 


1. OSNOVNE KLASIFIKACIJE FINANSIJSKOG KRIMINALITETA I 
NJEGOVE OPŠTE KRIVIČNOPRAVNE KARAKTERISTIKE 


Kako bi fiskalna politika bila efikasna, od velike je važnosti za svaku zemlju da us- 
postavi ravnotežu između javnih prihoda i rashoda. Javni rashodi se finansiraju iz pore- 
za i drugih dažbina koje plaćaju građani (Kostić, 2016: 135). Ova ravnoteža se upravo 
remeti izvršenjem krivičnih dela iz oblasti privrednog kriminaliteta, čiji je finansijski 
kriminalitet sastavni deo. U ovom delu rada biće prikazani neki od mogućih načina 
klasifikacije finansijskog kriminaliteta i njegove opšte krivičnopravne karakteristike. 

Privredni (ekonomski) kiminalitet je složena kriminološka i pravna pojava nas- 
tala u savremenom društvu sa razvojem privrede. Ovaj oblik kriminaliteta obuhva- 
ta određenu grupu delikata protiv društveno-svojinskih odnosa i ekonomskog siste- 
ma. Oblast privrede i ekonomskih odnosa su područja veoma podložna za javljanje 
kriminaliteta (Konstantinović-Vilić, Nikolić-Ristanović and Kostić, 2012: 171-172). 
Kao što je i uočljivo, tipologija privrednog kriminaliteta je složeno i važno pitan- 
je, a zavisi od kriterijuma podele. Uopšteno posmatrano, ne postoji opšteprihvaće- 
na klasifikacija privrednog kriminaliteta. Kao kriterijumi podele privrednog krimi- 
naliteta mogu se koristiti kriterijumi klasifikacije kriminaliteta uopšte (Šikman and 
Domuzin, 2013). Uzimajući to u obzir, možemo usvojiti klasifikaciju prema kojoj 
krivična dela mogu biti zakonska, društveno-ambijentalna, psihološko-motivaciona 
1 klinička (Ignjatović, 1999: 206-228). Praktično je nemoguće navesti sve tipove ni 
privrednog, ni finansijskog kriminaliteta. Među kriminolozima postoji saglasnost da 
u privredni kriminalitet spadaju sledeći oblici protivpravnih ponašanja: delikti kojima 
se narušava i ugrožava jedinstvo tržišta, prisvajanje neevidentiranih viškova robe, 
sirovina i proizvoda, obmanjivanje kupaca, poslovanje ,,za sopstveni račun“ (javlja se 
obično u maloprodajnim i ugosteljskim objektima), delikti povezani sa zloupotrebom 
ovlašćenja u privrednim subjektima, ponašanja uslovljena monopolističkim položa- 
jem na tržištu, nesavesno poslovanje itd (Konstantinović-Vilić, Nikolić-Ristanović 
and Kostić, 2009: 177-178).Za finansijski kriminalitet posebno je značajna zakonska 
klasifikacija krivičnih dela. 

U finansijska krivična dela ubraju se i fiskalna krivična dela. Osim u krivičnom 
zakonodavstvu ova krivična dela su propisana i u zakonodavstvu o poreskom pos- 
tupku i poreskoj administraciji (Jovašević, 2006: 793). Fiskalna krivična dela su do 
sada bila predmet brojnih naučnih studija i istraživanja, što samo ukazuje na značaj 
fiskalnog sistema za funkcionisanje celokupne privredne aktivnosti u jednoj zemlji. 

Kada je reč o tipovima krivičnih dela, trebalo bi istaći fiskalna krivična dela. Njima 
se štiti fiskalni sistem. Krivičnopravna zaštita fiskalnog sistema je opravdana imajući u 
vidu činjenicu da nekontrolisana javna potrošnja i nedovoljan priliv budžetskih sred- 
stava mogu da doprinesu budžetskom deficitu, koji ima izuzetno nepovoljne efekte na 
makroekonomske prilike jedne zemlje, a što se odražava i na njen socijalni status. Si- 
romaštvo može da podstakne i vršenje drugih krivičnih dela. Stav Evropske komisije je 
da bi jačanje finansijske odgovornosti trebalo da se razvija i kroz krivično pravo, ali ne 
širenjem inkriminacija, već primenom krivičnog prava u slučajevima u kojima je to neo- 
phodno. Javni sektor pribavlja finansijska sredstva iz tržišnog sektora preraspodelom 
nacionalnog dohotka. Što je veća javna potrošnja države, manje sredstava ostaje privre- 
di za poslovanje i investiranje. Pod fiskalnim krivičnim delima najčešće se podrazume- 
vaju poreska krivična dela, iako su to i krivična dela kojima se destabilizuju carinski i 
budžetski sistem. U narednom periodu moglo bi se razmisliti o propisivanju ovih dela u 
novoj glavi (posebnoj grupi) u Krivičnom zakoniku, obzirom da je veći broj ovih dela, 
izuzev nenamenskog trošenja budžetskih sredstava svrstan u grupu krivičnih dela protiv 
privrede. Ovim krivičnim delima se ne štiti privreda, već, pre svega, državna blagajna i 
javna imovina, a na posredan način i imovina građana, s obzirom da građani finansiraju 
javnu potrošnju i da svim građanima jedne zemlje pod istim uslovima pripadaju javna 
dobra koja se finansiraju iz javnih prihoda (Šuput, 2015: 6). 

Imajući u vidu sistematiku Krivičnog zakonika Republike Srbije krivična dela 
koja čine finansijski kriminalitet nalaze se u glavi XXI (,,Krivična dela protiv privre- 
de). Ovde spadaju sledeća krivična dela: prevara u obavljanju privredne delatnosti 
(član 223), prevara u osiguranju (član 223a), pronevera u obavljanju privredne delat- 
nosti (član 224), zloupotreba poverenja u obavljanju privredne delatnosti (član 2244), 
poreska utaja (član 225), neuplaćivanje poreza po odbitku (član 226), zloupotreba 
položaja odgovornog lica (član 227), zloupotreba u vezi sa javnom nabavkom (član 
228), zloupotreba u postupku privatizacije (član 228a), zaključenje restriktivnog spo- 
razuma (član 229), primanje mita u obavljanju privredne delatnosti (član 230), da- 
vanje mita u obavljanju privredne delatnosti (član 231), prouzrokovanje stečaja (član 
232), prouzrokovanje lažnog stečaja (član 232a), prouzrokovanje lažnog stečaja (član 
232a), oštećenje poverilaca (član 233), nedozvoljena proizvodnja (član 234), nedoz- 
voljena trgovina (član 235), krijumčarenje (član 236), onemogućavanje vršenja kon- 
trole (član 237), neovlašćena upotreba tuđeg poslovnog imena i druge posebne oznake 
robe ili usluga (član 238), narušavanje poslovnog ugleda i kreditne sposobnosti (član 
239), odavanje poslovne tajne (član 240), falsifikovanje novca (član 241), falsifiko- 
vanje hartija od vrednosti (član 242), falsifikovanje i zloupotreba platnih kartica (član 
243), falsifikovanje znakova za vrednost (član 244), falsifikovanje znakova, odnos- 
no državnih žigova za obeležavanje robe, merila i predmeta od dragocenih metala 
(član 2444), pravljenje, nabavljanje i davanje drugom sredstava za falsifikovanje (član 
244b), pranje novca (član 245). Detaljna analiza karakteristika svakog od navedenih 
krivičnih dela, bi u mnogome prevazišla cilj ovog rada, pa će na ovom mestu, u na- 
jkraćem biti iznete samo njihove najosnovnije opšte karakteristike koje su označaja za 
njihovo grupisanje i dalje proučavanje. Kao što se već na osnovu samog naziva ovih 
krivičnih dela može zaključiti, reč je o veoma brojnim i heterogenim krivičnim deli- 


ma, koja, ipak, imaju i određene zajedničke karakteristike. Objekt zaštite ovih kriv- 
ičnih dela jeste privreda u celini ili pojedini vidovi i segmenti privrednog poslovanja, 
odnosno zakonito i kvalitetno funkcionisanje unutrašnjeg robnog prometa i spoljnotr- 
govinskog poslovanja, čime se omogućava slobodno i nesmetano kretanje robe, sred- 
stava novca i ljudi (Jovašević, 2006: 135). Važno je istaći da je finansijski kriminalitet 
po svom obimu inkriminacije značajno uži od privrednog kriminaliteta jer predstavlja 
njegov segment. Veliki deo inkriminacija koje se odnose na ovaj oblik kiminaliteta se 
nalaze u tzv. sporednom krivičnom zakonodavstvu. Za izvršenje većine ovih krivičnih 
dela potreban je umišljaj. Većinu krivičnih dela iz ove grupe mogu izvršiti samo lica 
koja poseduju odgovarajuća svojstva 1 obavljaju određene poslove u privrednim sub- 
jektima, pa ona spadaju u delicta propria. 

Poseban oblik finansijskog kriminaliteta predstavljaju koruptivna krivična dela. 
Njima se u velikoj meri ugrožava stabilnost funkcionisanja finansijskog sistema 
i privrede u celini. U najširem smislu korupcija se određuje kao zloupotreba javne 
službe radi sticanja privatne dobiti (Šoškić, 2004: 19). Korupcija ugrožava suštinske 
vrednosti demokratskog društva. Ona umanjuje poverenje građana u javne institucije, 
pravdu i jednakost ljudi (Dimovski and Stanojević, 2013: 93). Uopšteno govoreći, ko- 
rupcija se može podeliti na sitnu, srednju i veliku (Šoškić, 2004: 22). Ipak, ovu podelu 
treba uslovno shvatiti jer stepen korupcije nije direktno srazmeran njenoj društvenoj 
opasnosti. Zbog toga, treba imati u vidu da su svi oblici koruptivnog ponašanja i 
poslovanja opasni i da urušavaju mehanizme države i društva za borbu protiv krimi- 
naliteta i njegovo suzbijanje. 

U osnovi finansijskog kriminaliteta je težnja da se novac nelegalno koristi izvan 
zakonskih propisa. Ova težnja stvara poseban proces koji se, u osnovi, tiče prizvodnje, 
trgovine, investicija i finansijskih tokova bez teritorijalnih ograničenja, na svetskom 
nivou što im je omogućio razvoj visokih informacionih tehnologija. Negativna strana 
globalizacije je pojava organizovanog kriminaliteta koji nastoji da putem pranja novca 
legalizuje kriminalom ostvarenu dobit, i da se zatim infiltrira u finansijske i privredne 
tokove, s ciljem kontrolisanja određenih ekonomskih tokova, i da preko njih utiče na 
političke procese radi ostvarivanja svojih interesa (Radonjić, 2015: 19). Finansijski 
kriminalitet se može posmatrati i kao odraz negativnih posledica procesa globlizacije 
i rastućih napora lica iz kriminalnih struktura da iskoriste propuste u pravnom sistemu 
pojedinih država i tako ,,legalizuju“ protivpravno stečenu dobit. Ukoliko se tom pro- 
cesu suprostave države efikasnim krivičnim pravom, jasnim inkriminacijama koje bi 
obuhvatale različite tipove krivičnih dela, kriminalni procesi u vezi sa finansijama će 
sasvim sigurno biti značajno otežani. 


UMESTO ZAKLJUČKA 


Finansijski kriminalitet je veoma složen oblik kriminaliteta. Njegova komplek- 
snost proizilazi iz činjenice da je u eri globalizacije, u kojoj se danas nalazimo, tokove 
novca veoma teško pratiti. I kada se uoči određena nezakonitost u ovim procesima, 
da bi se ovakvo ponašanje sankcionisalo, neophodno ga je podvesti pod odgovara- 

juću pravnu normu krivičnog zakonodavstva. Upravo ovde do izražaja dolazi značaj 
tipologije finansijskog kriminaliteta. Sa ciljem veće preglednosti samih odredbi Kriv- 
ičnog zakonika Republike Srbije, poštujući sva pravila i principe savremene nomoteh- 
nike, trebalo bi razmisliti o izdvajanju krivičnih dela protiv finansijskog kriminaliteta 
u posebnu glavu Krivičnog zakonika. Smatramo da bi se na ovaj način olakšala prime- 
na krivičnog zakonodvstva u oblasti suzbijanja finansijskog kriminaliteta. Usvajanje 
ovakvog koncepta inkriminacija de lege ferenda bi doprinela efikasnijoj borbi protiv 
svih oblika finansijskog krininaliteta, naročito ako se ima u vidu značaj efikasnog i 
blagovremenog sprovođenja finansijskih istraga 1 ulozi finansijskih forenzičara u su- 
zbijanju ovog oblika kriminaliteta. Na ovom mestu treba napomenuti da u suzbijanje 
finansijskog 1 drugih oblika privrednog kriminaliteta, pored stručnjaka iz akademskih 
i visokoobrazovnih ustanova, treba da budu uključeni i stručnjaci koji u svom svakod- 
nevnom radu vrše finansijsku kontrolu rada privrednih subjekta, ustanova i državnih 
organa (poreski inspektori, interni i eksterni revizori, službenici posebnih odeljenja 
organa unutrašnjih poslova, javni tužioci i njihovi zamenici itd). Jedino se na taj način, 
multidisciplinarnim pristupom ovom obliku kriminaliteta, može doći do dugoročnih 
rezultata na polju njegove formalne i neformalne kontrole i suzbijanja. 

Ovaj rad ima za cilj da pruži opšti prikaz karakteristika finansijskog kriminaliteta 
i mogućih njegovih klasifikacija. Klasifikacije kriminaliteta u određene grupe, nemaju 
samo nomotehnički značaj prilikom izrade zakonskih tekstova. One umnogome olakša- 
vaju i pronalaženje adekvatnih mera za borbu protiv različitih oblika kriminaliteta. 
Grupisanje krivičnih dela po određenim zajedničkim karakteristikama doprinosi ost- 
vrenju ovog cilja. U tom smislu, ovaj rad se može shvatiti kao svojevrsni pokušaj da se 
ukaže na značaj tipologije krivičnih dela kroz prizmu finansijskog kriminaliteta. 

TYPOLOGY OF FINANCIAL CRIME 


Determining the types of each of the occasions of crime is of paramount impor- 
tance for its study. In criminology, the long-known truth is that typology of criminality 
has not only academic significance. It contributes to better systematization of forms 
of crime and creation preconditions for finding effective ways to combat it. This is 
especially important for combating financial offenses, given its social danger and 
harm to the financial system as a whole. In accordance with the above, various types 
of financial crime will be presented in the paper. The intention of the author is not to 
pledge for one of the division of financial criminality, but through their systematic and 
overview shows their importance for the suppression of this form of crime. All of this 
points to the descriptive charter of this paper. This approach is necessary in contem- 
porary criminology, especially for exploring such complex form of crime. 

KEY WORDS: criminal law, financial crime, typologies. 

INTERPOL-ova TIPOLOGIJA FINANSIJSKOG KRIMINALA 
Sergej Uljanov! 


Međunarodni karakter kriminalnih aktivnosti postao je, gotovo, standard koji prati 
način njihovog izvršenja u savremenom svetu. Finansijski kriminal poput lepka pove- 
zuje niti delovanja dominantnih organizovanih kriminalnih grupa, kako u Afroazijskom 
i Evroazijskom kompleksu, tako i na prostorima Severne, Centralne i Južne Amerike, 
te Australije. Kao frekventno prisutan problem fenomen finansijskog kriminala izlazi iz 
granica svoje faktičke samostalnosti i često se nalazi u odnosu uzajamnosti sa nosećim 
kriminalnim aktivnostima našeg doba: terorizmom, visokotehnološkim i ekološkim 
kriminalom. Autorova težnja u radu je isticanje opasnosti finansijskog kriminala na 
međunarodnom planu zbog čega pažnju usmerava na kapacitete INTERPOL-a, kao 
međunarodne organizacije kriminalističke policije. Ove kapacitete autor prikazuje kroz 
ukazivanje na neophodnost povezivanja analitičkih i komunikacionih alata i mogućnosti 
INTERPOL-a sa operativnim potrebama nacionalnih policija država članica. Kao ma- 
tricu svoje ideje autor određuje tipologiju finansijskog kriminala, koju je determinisao 
INTERPOL u ekspertskom maniru svetske organizacije u svrhu određivanja parametara 
za efektivnu borbu protiv ove vrste kriminalnog delovanja. 

KLJUČNE REČI: INTERPOL, finansijski kriminal, platne kartice, pranje novca, 
falsifikovanje novca, falsifikovanje dokumenata, prevara putem socijalnog inženjeringa. 


UVOD 


Svet u kome živimo, nažalost, teško je pogođen razornim dejstvom raznovrsnih 
oblika nezakonitih radnji. Pored klasičnog kriminala, koji je oduvek bio neumitni pra- 
tilac čovekovog evolutivnog hoda podrazumevajući manji broj žrtava i manju globalnu 
opasnost učinioca imovinskih i krvnih delikata, savremeni oblici kriminalnih aktivnosti 
svojom dinamikom i širinom delovanja u malim jedinicama vremena prelaze granice, 
ne samo država i regiona, već 1 čitavih kontinenata. Uljanov i Ivanović (2011) smatraju 
da potražna delatnost za izvršiocima krivičnih dela u poslednjih sto godina ima predom- 
inantnu odliku međunarodnosti. Svedoci smo evolucije delikta od pojedinačnog ugroža- 
vanja vrednosti društvene zajednice na lokalnom nivou, do organizovanog nanošenja 
štete svetskih razmera koju svakodnevno vrše narko-karteli, krijumčari oružja, trgovci 
ljudima, delinkventi u oblasti visokotehnološkog kriminala, zagađivači prirodne sredi- 

πο, nosioci terorističkih napada. Planeta, koja je naš dom, postala je zbirni izraz krimi- 
nalnih tržišta, kojima monopolistički upravljanju organizovane kriminalne grupe, krim- 
inalni sindikati, trijade, mafijaške organizacije, u potrazi za resursima do kojih će doći 
na nedozvoljen način kako bi ih što duže eksploatisali. 

Sa aspekta nezakonitih ciljeva narko-kartela 1 trgovaca ljudima, resurs su konzu- 
menti opojnih droga odnosno svaki pojedinac koji u želji da popravi svoje uslove života, 
često na egzistencijalnom nivou, upada u zamku da bude eksploatisan radno, seksualno 
ili tako što je prisiljen da vrši nezakonite radnje. Krijumčari oružja kao resurs vide svako 
potencijalno etničko žarište, koje će se razviti u oružani konflikt čije zaraćene strane će biti 
korisnici usluga ovih trgovaca smrću. U uslovima odsustva pravne države, međunarodne 
kompanije zagađivaće prirodnu sredinu malih i nerazvijenih država, koje će sa svojim 
prirodnim bogatstvima predstavljati resurs per se za takve međunarodne zločince. Virtuel- 
ni svet interneta i bezbrojnih ličnih i poslovnih podataka i dokumenata, brojeva telefona i 
bankovnih računa, čini nepresušan resurs za sajber kriminalce, čiji ciljevi napada variraju 
od želje za uništavanjem sistema do protivzakonitog ostvarivanja imovinske dobiti. U 
takvom nebezbednom globalnom okruženju teroristi, grupe i pojedinci, lako koriste rute 
ilegalne migracije, falsifikovane dokumente 1 finansijska sredstva čiji izvor predstavlja 
neka ilegalna aktivnost, kao npr. trgovina ženama, kako bi se nesmetano kretali preko 
državnih granica do destinacija na kojima će realizovati svoje namere. 

Ipak, postoji zajednička komponenta koja povezuje nosioce navedenih oblika 
međunarodnih nelegalnih radnji. Reč je o toku novca, koji obuhvata način prenosa pro- 
tivzakonito stečenih finansijskih sredstava i njihovo plasiranje u legalne monetarne tok- 
ove. Narko-karteli ulažu značajne novčane iznose u npr. ugostiteljstvo i hotelijerstvo u 
turističkim odredištima na Karibima. Terorističke ćelije na Bliskom Istoku nabavljaju 
oružje od krijumčara novcem koji potiče od npr. prodaje sportske obuće koju su iz- 
radile maloletne osobe u Jemenu, kao žrtve nemilosrdne radne eksploatacije dece i ma- 
loletnika. Zagađivači prirodne sredine koriste lažnu poslovnu dokumentaciju, kako bi 
prikrili svoju nedozvoljenu aktivnost npr. prikazujući ispravnim filtere na industrijskim 
postrojenjima. Izvršioci visokotehnološkog kriminala ilegalno preusmeravaju novac sa 
bankovnih računa. Trgovci ljudima svoje nelegalne zarade ulažu u organizaciju prevoza 
i transportne usluge. Navedena interakcija različitih vidova međunarodnih organizo- 
vanih kriminalnih aktivnosti praćena je korupcijom, koja čini neizostavnu logističku 
kariku u lancu zbog koje državne granice i nacionalni propisi ne predstavljaju problem 
uspostavljanju kriminalnih relacija na regionalnom i interkontinentalnom planu. Na- 
jzastupljeniji primer ovoga je mogućnost nabavljanja putne isprave, legalno izdate na 
lične podatke koji ne odgovaraju njenom nosiocu jer je posledica krađe identiteta, kako 
iznosi Ledford (2005). 

In nuce, delikti koje ćemo zbirno posmatrati kroz pojam finansijskog krimina- 
la neizostavno su prisutni kao kohezivni faktor u uslovima postojanja savremenog 
međunarodnog organizovanog kriminala na čijim čvorištima čine nasušnu potporu za 
omogućavanje njegovih tokova. Tržišta i čvorišta ove pošasti predmet su istraživanja 
i praćenja Međunarodne organizacije kriminalističke policije INTERPOL, koja radi 
planiranja strategije borbe protiv široke lepeze ovakvih kriminalnih delovanja poseb- 
nu pažnju usmerava na moduse i pojavne oblike finansijskih delikata. 

Na osnovu analiziranja podataka, koji se dnevno i u svakom trenutku, slivaju 
iz 192 države članice u međunarodne baze podataka u podorganizacionim jedinica- 
ma Generalnog sekretarijata INTERPOL-a, svetski eksperti angažovani od strane ove 
međunarodne organizacije postavili su tipologiju finansijskog kriminala, koja će u 
ovom radu biti izložena. Ova tipologija je rezultat razmene informacija nacionalnih 
policija država članica i kao takva neodvojivi deo operativne prakse kriminalističke 
policije svih članica INTERPOL-a predstavljajući njen zajednički radni imenitelj. 


1. INTERPOL I FINANSIJSKI KRIMINAL 


Pojam finansijski kriminal obuhvata široku oblast delikata, koji su po prirodi 
međunardnog profila. Blisko povezan sa visokotehnološkim nezakonitinim radnjama, fi- 
nansijski kriminal često se izvršava putem interneta i ima dominantan uticaj na međun- 
arodne bankarske tokove i finansijske transfere, bez obzira da li je reč o oficijelnom ili al- 
ternativnom vidu poslovanja. Na meti ove vrste kriminalnih aktivnosti su kako fizička lica 
tako i kompanije, organizacije, pa čak i državni entiteti. Finansijski delikti imaju negativno 
dejstvo na celokupan društveno-ekonomski sistem nanoseći ogromnu finansijsku štetu. 

Mreže organizovanog kriminala najčešće se nalaze u pozadini činjenja finansijsk- 
og kriminala, sa ciljem ostvarivanja visokog profita. Policijski službenici moraju da 
reaguju brzo, kako bi obezbedili dokaze odnosno blokirali i zaplenili protivzakonito 
stečenu imovinsku korist. Međutim, veliki broj raznolikih faktora otežava rad policije, 
čineći čak nemogućim otkrivanje izvršilaca krivičnih dela 1 njihove ilegalne prihode. 
Ovi faktori uslovljeni su razlikama normativnih poredaka nacionalnih zakonodavstava 
država članica INTERPOL-a, njihovim različitim pristupima potrebi primenjivanja 
međunarodnih konvencija i nivoom stručnosti njihovih policijskih i pravosudnih organa. 

INTERPOL-ova uloga, kako smatraju Uljanov i Urošević (2010), u olakšavan- 
ju nacionalnim policijama da prevaziđu međunarodne izazove finansijskog kriminala 
oslikava se u omogućavanju: 


- identifikovanja 1 selektovanja najboljih rešenja iz radne prakse i ekspertskog 
znanja u ovoj oblasti radi upoznavanja organa za primenu zakona širom sveta; 

- pružanja pomoći specijalizovanim službama država članica u svrhu brze razmene 
operativnih informacija putem upotrebe INTERPOL-ovog analitičkog servisa, 
informatičkih alata, komunikacionog zaštićenog sistema i operativno funkcio- 
nalnih baza podataka; 

- logističke podrške međunarodnim policijskim operacijama većeg broja država 
članica kroz koordiniranje postupanja njihovih policijskih i pravosudnih organa i 

- upućivanje ekspertskih timova na zahtev države članice in concreto, sastavljenih 
od ekonomskih, finansijskih, informatičkih, policijskih i pravosudnih stručnjaka 
najrazvijenih državnopravnih sistema u svetu. 


Oštrica INTEPRPOL-ove strategije u borbi protiv mnogostrukih lica finansijsk- 
og kriminala opredeljena je sledećom tipologijom grupa delikata, čija ukupnost čini 

veoma rastegljiv fenomenološki okvir ove oblasti nezakonitog delovanja, a koji se 
mogu imenovati kao: 


1. zloupotreba platnih kartica; 
2. pranje novca; 

3. falsifikovanje novca; 

4. falsifikovanje dokumenata i 


5. prevara putem socijalnog inženjeringa. 


U redovima koji slede prikazaćemo svaki od ovih oblika kriminalnih aktivnosti, 


uz predočavanje mera koje INTERPOL peduzima kako bi olakšao državama članica- 
ma rasvetljavanje ove vrste delikata i pronalaženje njihovih učinilaca. 


2. ZLOUPOTREBA PLATNIH KARTICA 


Prevara putem platne kartice je opšti pojam koji se odnosi na brojne ilegalne 


radnje od krađe do zlouptrebe platne kartice i sredstava na njenom stanju. Najčešći 
oblici ovakvih delikata su: 


Lažno prijavljivanje, u kom slučaju je reč o krađi identifikacionog dokumenta 
na osnovu pribavljanja platne kartice predočavanjem ličnih podataka iz ukrade- 
nog ili falsifikovanog dokumenta; 

Preuzimanje računa, kao još jedan oblik kriminalnog postupanja na osnovu 
otuđenog identifikacionog dokumenta, koji podrazumeva obmanjivanje finan- 
sijske institucije putem reizdavanja platne kartice i njenog dostavljanja na dru- 
gu adresu; 

Izgubljena ili ukradena platna kartica, podrazumeva slučaj zloupotrebe važeće 
platne kartice koja je vlasnik izgubio ili mu je ukradena; 

Falsifikovana platna kartica, odnosi se na prevaru upotrebom plastične kartice 
posebno izrađene kao sredstvo izvršenja ili postojeće platne kartice koja je iz- 
menjena u istu kriminalnu svrhu. U oba slučaja kartice su kodirane kao platna 
kartica koja je ilegalno pribavljena, pa se na osnovu dupliranih ličnih podata- 
ka vlasnika otuđene platne kartice sa navedenih sredstava izvršenja realizuje 
plaćanje roba i usluga ili isplaćivanje keša učiniocu delikta; 

Nepredočavanje platne kartice, koje se prevarno vrši kada za transfer novca nije ne- 
ophodno faktičko prezentovanje platne kartice između prodavca i kupca. Karakteri- 
stično za ovaj delikt je da se čini putem interneta, elektronske adrese ili telefonskim 
kontaktom. U mnogim delovima sveta, ovaj modus operandi je u porastu; 
Prevara putem bankomata, kao vid kriminalne aktivnosti uključuje organizo- 
vanu kriminalnu grupu koja upada u sistem proizvođača platnih kartica i tako 
dolazi do podataka o njihovim brojevima sa kojih povlači finansijska sredstva 
koja su ušteđena ili su garant do limita iznosa sa kojima vlasnici mogu raspo- 
lagati. Ovi otuđeni brojevi dostavljaju se članovima organizovane kriminalne 

grupe, raspoređenim u raznim delovima sveta, koji ih dupliraju na blanko karti- 
ce 1 zloupotrebljavaju kroz podizanje gotovog novca sa bankomata, koje zbirno 
rezultuje znatnom finansijskom štetom. 


INTERPOL u navedenim slučajevima finansijskog kriminala nudi stručnu po- 
dršku organima za primenu zakona država članica putem operativne podrške, speci- 
jalizovanih baza podataka i policijske obuke. INTERPOL-ova baza podataka falsi- 
fikovanih platnih kartica naročito je kreirana da pomogne u borbi protiv ove vrste 
zloupotrebe platnih kartica i prepoznata je kao značajan metodološki alat za uspešnu 
saradnju država članica na globalnom planu. INTERPOL organizuje i vrši standardne 
i namenske obuke nacionalnih policija u zavisnosti od njihovih specifičnih opera- 
tivnih 1 strateških potreba. Materijal za obuku prilagođen je uslovima rada organa za 
primenu zakona država članica u svakom pojedinačnom slučaju, kao i parametrima 
postupanja proizvođača platnih kartica. S tim u vezi, INTERPOL-ovi alati dostupni 
su 1 istražiteljima prevara putem platnih kartica, koji su angažovani u finansijskim 
sektorima država članica. Zajednički rad nacionalnih policija i finansijskih eksperata 
obavlja se pod okriljem INTERPOL-a održavanjem operativnih sastanaka i realizaci- 
jom zajedničkih operacija. Tako je uz koordinaciju i podršku INTERPOL-a npr. to- 
kom 2014. godine uništena kriminalna mreža koja je uzrokovala svojim delovanjem 
finansijsku štetu u iznosu od 45 miliona američkih dolara. Radi pomaganja napora 
država članica INTERPOL obezbeđuje logistiku Saveta za bezbednosne standarde 
platnih kartica, koji pruža podatke o trgovinskim subjektima, finansijskim institucija- 
ma, proizvođačima softvera 1 industrijskim eskpertima, sa ciljem unapređivanja bez- 
bednosti podataka pohranjenih na platnim karticama. 


3. PRANJE NOVCA 


INTERPOL definiše pranje novca kao: ,,svako činjenje ili pokušaj prikrivanja ili 
maskiranja porekla nelegalno pribavljenih sredstava u svrhu prikazivanja valjanosti nji- 
hovih izvora“. Nezakonito stečene finansije menjaju svoje kriminalno ruho kroz brojne 
međunarodne transfere uz pomoć ili zloupotrebom naftnih kompanija, posredničkih 
firmi 1 fantomskih privrednih subjekata. Na ovaj način, ilegalna zarada ostaje skrive- 
na i pogodna za utapanje u legalne tokove, kroz ulaganje u zakonite poslove. Primera 
radi, Liddick (2004, pp. 45 - 58) uočava da je: ,,kao i drugi vidovi ekološkog kriminala, 
ilegalno rudarstvo povezano sa finansijskim kriminalnim aktivnostima, konkretno sa 
pranjem novca i napominje da su: „na primer, vođe kolumbijskog narko-kartela poznate 
po razvijanju sofisticirane strategije, koja uključuje krijumčare nakita u Sjedinjenim 
Američkim Državama“, te da: ,,investiranje u dragocene metale omogućuje narko-kar- 
telima pranje novca, povećava njihove profite, uvećava mogućnost kupovine veće ko- 
ličine oružja, pre nego što deo ovih profita investiraju u trgovinu mineralima, tvoreći 
tako silaznu spiralu“. Slučajevi najbržih i najjednostavnijih maskiranja ilegalnog porek- 
la novca svode se na kupovinu žetona u kockarnici novcem od npr. ulične prostitucije, 
da bi se nakon nekog vremena ovi žetoni ponovo unovčili na blagajni kockarnice i tako 


se zametnuo trag njihovog ilegalnog izvora. Nešto kompleksnije, ali i dalje brzo, jeste 
pranje većih količina novca od npr. krijumčarenja opojne droge, tako što organizovana 
kriminalna grupa uplaćuje ovaj protivzakoniti prihod koristeći kao posrednike usluge 
banaka siromašnih država 1 bar nekoliko nepostojećih kompanije, koje su samo fik- 
tivno registrovane bez faktičke adrese sedišta. Tako, ovaj novac završava na računu u 
nekoj od solidnih banaka kao svom krajnjem odredištu, čiji vlasnik je ucenjen od strane 
konkretne organizovane kriminalne grupe zbog npr. neke svoje sklonosti ili učinjene 
malverzacije. Sa tog računa, kao validnog, ova finansijska sredstva ulažu se u legalan 
posao čime su plasirana u zakonite ekonomske tokove. 

U suzbijanju ove kriminalne aktivnosti INTEPROL pomaže svoje članice 
zaštićenom razmenom informacija, koordiniranjem njihovog zajedničkog operativ- 
nog rada, obezbeđivanjem ekspertskih timova za podršku specijalizovanih službi 
organa za primenu zakona i anuliranjem mogućeg udvajanja napora i mešanja na- 
dležnosti. Sa normativnog aspekta, ova međunarodna organizacija je na svojim Gen- 
eralnim skupštinama u poslednjih nekoliko decenija vrlo aktivno postavljala pravne 
okvire svoje logistike državama članicama kroz donošenje sledećih rezolucija radi 
pospešivanja uočavanja, praćenja i zaplene protivzakonito stečene imovine 1 sečenja 
ilegalnih monetarnih tokova, i to: 


- AG/55/RES/18 iz 1986. godine, o ekonomskom i finansijskom kriminalu, i sa- 
radnji policije sa bankarskim i finansijskim institucijama i udruženjima; 

- AGN/56/RES/11 iz 1987. godine, o saradnji bankarskih i finansijskih institucija 
i udruženja sa organima za primenu zakona; 

- AGN/60/RES/4 iz 1991. godine, ο merama za efektivno suzbijanje sistema ile- 
galnih međunarodnih finansijskih transakcija: kriminalnog i dvojnog bankarstva; 

- AGN/66/RES/15 iz 1997. godine, o pranju novca i pratećoj legislativi; 

- AGN/66/RES/17 iz 1997. godine, o pranju novca, istragama i međunarodnoj 
policijskoj saradnji; 

- AGN/66/RES/18 iz 1997. godine, o pranju novca i statistici; 

- AG-2012-RES-02 iz 2012. godine, o promovisanju međunarodne akcije otkrivanja 
ilegalnih finansijskih tokova; 

- AG-2013-RES-03 iz 2013. godine, ο promovisanju međunarodne akcije radi 
identifikacije, pronalaženja i zaplene protivzakonito stečene imovinske koristi i 

- AG-2015-RES-01 iz 2015. godine, o pilot projektu za uvođenje nove vrste IN- 
TERPOL-ove objave koja se odnosi na pronalaženje i povraćaj otuđenih imo- 
vinskih sredstava. 


4. FALSIFIKOVANJE NOVCA 


Kruženje falsifikovanog novca na svetskom planu uzrokuje ozbiljnu pretn- 
ju nacionalnim ekonomskim sistemima, finansijskim institucijama i pojedinačnim 
korisnicima. Lažni novac predstavlja pogonsko gorivo za transnacionalnu ilegalnu 
ekonomiju čineći sredstvo za finansiranje aktivnosti globalne mreže organizovanog 

kriminala, posebno trgovine ljudima i ilegalnog prometa opojnom drogom, kao i ter- 
orizma. Kao rešenje nužno se nameće potreba čvrste saradnje organa za primenu Za- 
kona i privatnog sektora u međunarodnim razmerama. Tehnološki progres omogućio 
je izradu kvalitetnije fotografije upotrebom računara i štampača. Niska cena hardve- 
ra olakšala je postupak falsifikovanja novca doprinoseći tako većoj frekvenciji ove 
kriminalne aktivnosti. Ovo je opet uticalo na umanjenje vrednosti falsifikovane valute 
dovodeći do inflatornih trendova 1 nanošenja finansijskih gubitaka privrednim subjek- 
tima u državnom i privatnom sektoru. 

Pored međunarodne potražne delatnosti, jedan od glavnih razloga za nastanak 
INTEPROL-a jeste i borba protiv falsifikovanja novca na međunarodnom planu. Još 
od 1929. godine Generalni sekretarijat INTERPOL-a inter alia ima ulogu Međun- 
arodne centralne kancelarije za borbu protiv falsifikovanja novca. Ovo podrazumeva 
dostupnu funkcionalnu bazu podataka, forenzičku podršku, obuke i operativnu po- 
moć nacionalnim policijama država članica. U razmeni podataka INTERPOL nudi 
svoje alata i usluge on line kako bi doprineo što efikasnijim zaplenama falsifikovanih 
novčanica i zatvaranju ilegalnih štamparija novca. U tom smislu, na zaštićenom ko- 
munikacionom sistemu INTERPOL-a objavljuju se: upozorenja o najnovije otkriven- 
im falsifikatima banknota uz prateću detaljnu forenzičku analizu; godišnji statistički 
izveštaji o količini i vrsti falsifikovanih novčanica u državama članicama; poruke 
ranog uzbunjivanja u vezi sa falsifikovanjem evra koje upućuju Evropska central- 
na banka i EVROPOL; kao i mogućnost provere ispravnosti novčanice po Keesing 
tehnologiji uz pomoć baze podataka koja sadrži više od 4.800 različitih banknota sa 
preko 70.000 slika i relevantnih detalja. S tim u vezi u INTERPOL-u je uspostavljena 
forenzička laboratorija za pohranjivanje, poredjenje i analizu falsifikovanih banknota 
uz izradu tehničkog izveštaja o načinu na koji su krivotvorene. Svrha ove laboratorije 
je uočavanje načina izvršenja koji se ponavljaju radi otkrivanja, lociranja i zatvaran- 
ja ilegalnih štamparija novca u svetu. Naravno, državama članicama konstantno je 
omogućena obuka radi upotrebe ovih INTERPOL-ovih usluga i alata, a po pitanju 
unapređivanja istražnih potencijala organa za primenu zakona država članica INTER- 
POL ostvaruje saradnju sa vodećim ekspertskim činiocima u ovoj oblasti, kao što su: 
Centar za monetarne studije u Južnoj Americi, Evropska centralna banka, Generalni 
direktorat Evropske komisije za ekonomska i finansijska pitanja, EVROPOL, Tajna 
služba Sjedinjenih Američkih Država (Secret Service) i dr. 


5. FALSIFIKOVANJE DOKUMENATA 


Prevarna upotreba identifikacionih i putnih dokumenata predstavlja pretnju drža- 
vama i njihovim građanima, ekonomskim sistemima, svetskim trgovinskim tokovima 
jer omogućuje izvršenje kriminalnih aktivnosti, naročito terorizma, u širokom radi- 
jusu. Izvršioci delikata, naročito terorističkih napada, često zloupotrebljavaju lične 
i putne dokumente, kako bi što lakše ostvarili svoje kriminalne namere i približili 
se meti svog delovanja. Kako falsifikovani, tako i originalni dokumenti, dovode se 
u vezu sa brojnim vrstama drugih kriminalnih delovanja, od serijskih razbojništava 


do krijumčarenja ilegalnih migranata 1 industrijske špijunaže. Koriste se za činjenje 
raznih vrsta zloupotreba, koje mogu biti klasifikovane kao što sledi: 


e Slučaj neovlašćene izrade originalnog dokumenta, kada dokument nije izrađen, 
izdat ili predviđen kao takav od strane zvaničnog nadležnog organa; 

e Slučaj falsifikovanja originalnog dokumenta, kada je deo originalnog dokumenta 
dodat ili izmenjen kako bi sadržao lažne podatke o licu koje ga predočava; 

e Slučaj lažnog dokumenta, u kom je reč o dokumentu koji nije izrađen od strane 
zvaničnog nadležnog organa i može se pojaviti u različitim formama kako bi 
podsećao na putnu ispravu ili identifikacioni dokument; 

e Slučaj prevarno nabavljenog originalnog dokumenta, gde se radi o autentičnom 
identifikacionom ili putnom dokumentu izdatom na osnovu drugih falsifikova- 
nih ili lažnih isprava, uz pomoć korumpiranog službenika ili krađom identiteta 
pravog vlasnika dokumenta in concreto i 

e Slučaj zloupotrebe originalnog dokumenta obmanom, kada je obmanjivač oso- 
ba koja se lažno predstavlja koristeći tuđe lične podatke ili tuđi putni dokument. 
Često, lični podaci i fotografija obmanjivača podsećaju i sličnu su generalijama 
pravog vlasnika dokumenta u pitanju. 


Pored informatičko-analitičkih usluga koje pruža državama članicama, kako navode 
Urošević, Uljanov i Ivanović (2010), INTERPOL svoju podršku ostvaruje kroz specijal- 
izovanu bazu podataka, obuke 1 naročitu forenzičku laboratoriju. Na ovaj način problem 
falsifikovanja dokumenata se prati 1 istražuje, ali to nije dovoljno da bi se ovaj kriminalni 
fenomen stavio pod kontrolu. Upravo zato ova međunarodna organizacija kreirala je je- 
dinstvenu bazu podataka u koju države članice na dnevnom nivou ulažu podatke o izgu- 
bljenim i ukradenim putnim 1 drugim ispravama. Svi važniji granični prelazi u svetu imaju 
on line pristup ovoj INTERPOL -ovoj bazi podataka, koja automatski reaguje u slučaju da 
se npr. proveravana putna isprava potražuje kao izgubljena ili ukradena u nekoj od država 
članica. Ova baza podataka, takođe, sadrži i podatke o ukradenim blanko obrascima za 
putne isprave, kao i o onima sa isteklim rokom važenja, kako ne bi mogle da budu zlo- 
upotrebljene i falsifikovane. Postoje još neki alati INTERPOL-a, kojima se pomaže suzbi- 
janje falsifikovanja dokumenata, kao npr. Dial-Doc sistem upozorenja o uočenim novim 
načinima falsifikovanja dokumenata, Edison TD baza podataka koja sadrži slike validnih 
putnih i identifikacionih dokumenata i DISCS baza podataka u koju se pohranjuju izvodi 
iz matičnih knjiga rođenih, venčanih i umrlih osoba, te državljana. Obrazovana je i stalna 
radna grupa INTERPOL-a za borbu protiv falsifikovanja novca i dokumenata, koju pored 
predstavnika policije i drugih organa za primenu zakona, čine stučnjaci iz privatnog in- 
dustrijskog sektora, neprofitnih organizacija i dr. Pored specijalizovanih INTERPOL -ovih 
obuka za borbu protiv ove vrste kriminalnih aktivnosti, države članice mogu participirati 
i zajednički program INTERPOL-a sa Kancelarijom Ujedinjenih nacija za borbu protiv 
opojne droge i kriminala (UNODC), čiji sadržaj inter alia obuhvata problem falsifikovan- 
ja dokumenata. Najzad, tu je i mogućnost elektronskog učenja, u kom slučaju službenici 
organa za primenu zakona država članica mogu pristupati on line kursevima postavljenim 
na posebnim sajtovima INTERPOL-a. 

6. PREVARA PUTEM SOCIJALNOG INŽENJERINGA 


Prema stanovištu INTERPOL-a socijalni inženjering je širok pojam, koji obuh- 
vata kriminalne prevare obmanom i manipulacijom oštećenih lica radi pribavljanja 
poverljivih podataka na osnovu kojih se stiče protivpravna imovinska korist. Tako, 
obmanjivač zadobijajući poverenje žrtve, kako tvrde Mitnick i Simon (2011), dolazi 
do detalja o njenom bankovnom računu i ličnim podacima, saznajući prethodno loz- 
inku pomoću koje se žrtva, inače, prijavljuje na npr. zaštićeni sajt banke u kojoj ima 
račun. Prevara putem socijalnog inženjeringa može se izvršiti putem komunikacije 
elektronskom poštom, preko društvenih mreža na internetu, telefonskim pozivom, pa 
čak i ličnim kontaktom. INTERPOL ovaj kriminalni fenomen sagledava u dva osnov- 
na Vida, i to kao: 


- masovne prevare, kojima se na najednostavnije način obmanjuje najveći broj 
žrtava i 

- ciljane prevare, koje se vrše sofisticiranije i za mete imaju posebno određene 
pojedince ili kompanije. 


Prema načinu izvršenja INTERPOL razlikuje sledeće faze u postupanju obmanjivača: 


1. sakupljanje informacija; 

2. razvijanje socijalnog odnosa; 

3. istraživanje bilo koje uočene ranjivosti potencijalne žrtve (npr. lične prilike, 
sklonosti i sl.) i 

4. izvršenje obmane. 


INTERPOL razlikuje sledeće vrste prevare putem socijalnog inženjeringa: 


ο Upucivanje telefonskog poziva, u kom slučaju prevarant kontaktira često sta- 
riju osobu, čiji telefonski broj pribavlja sa društvenih mreža (kao što je npr. 
facebook), predstavlja se kao član porodice ili službenik javnog servisa i lažno 
prikazuje hitnu potrebu za uplatama novčanih iznosa. Kao razloge za finansij- 
sku pomoć, obmanjivači često navode dugove zbog kojih su izloženi ozbiljnim 
pretnjama ili da su i sami žrtve razbojništva ili krađe odnosno da su učesnici 
saobraćajne nezgode zbog čega im je potrebno uplatiti novac na određeni ban- 
kovni račun ili ga predati na ruke licu od poverenja, koje će ga za njih preuzeti; 

ο Slanje elektronske pošte, kada se obmanjivač lažno predstavlja kao menadžer 
banke ili poreski inspektor kako bi ubedio žrtvu da mu dostavi podatke o svojoj 
lozinci i bankovnom računu. Ovaj modus operandi podrazumeva, prema Ha- 
dnagy (2011), poznavanje ličnih i poslovnih prilika žrtve, kako bi kriminalni 
lažni scenario dostavlja velikom broju potencijalnih žrtava putem elektronske 
pošte i lažno se predstavlja kao obavešenje sa on line internet stranice za kupo- 
vinu, poruka neke kompanije ili specijalizovane informatičke firme za podršku 

korisnicima računara. Navedeni oblik prevare može se vršiti i putem telefona 

(vishing) odnosno putem slanja tekstualnih poruka u mobilnoj telefonskoj ko- 
munikaciji (SMishing); 

Menadžerska prevara, kada obmanjivač sakuplja podatke o kompaniji koju će na- 
pasti iz javno dostupnih izvora, najčešće putem inerneta, kako navodi Eilam (2011). 

Obično se radi zloupotrebe traže podaci o rukovodiocu kompanije i onim menadže- 
rima 1 zaposlenima koji su ovlašćeni da realizuju transfer novca. Kriminalci koriste 
ove podatke kako bi obmanuli rukovodioca kompanije i prevarili zaposlene da im 
izvrše hitan transfer većeg iznosa novca na određeni bankovni račun; 

Upadi u naloge elektronske pošte, kojom prilikom obmanjivač sa naloga koji 
neovlašćeno koristi, kako smatra i Erickson (2008), šalje elektronske poruke 
prijateljima, rođacima odnosno kolegama vlasnika zloupotrebljenog naloga 
prikazujući lažno da je u nevolji zbog čega je neophodno da mu uplate novac 
(npr. da bi platio bolnički račun zbog povrede i sl.). Primaoci ovakvih poruka 
nisu svesni da ih njima ne šalje osoba koju poznaju zbog čega lako pristaju da 
pomognu prevarantima upućujući im novac, te tako čineći svoje račune 1 lične 
podatke dostupnim; 

Internet nagrade i dobici na lutriji, kada žrtva prima elektronsku poruku u ko- 
joj se obaveštava da je srećni dobitnik nagrade kao npr. milioniti korisnik neke 
internet stranice ili da je osvajač glavne nagrade na internet lutriji zbog čega će 
mu na račun biti uplaćen milionski iznos u američkim dolarima ili britanskim 
funtama. U ovim slučajevima zloupotrebljavaju se imena poznatih kompanija ili 
organizacija, kako bi lutrija dobila na značaju i uverljivosti. Element obmane je 
u upućivanju dodatnog obaveštenja, kojim se nalaže uplata troškova za transfer 
nagradnog novčanog iznosa. Pa je tako npr. neophodno uplatiti 2.500 britanskih 
funti da bi navodna nagrada suma bila preneta na račun žrtve ove obmane. Narav- 
no, prevarena osoba gubi svoj novac, a ne dobija nikada nikakvu nagradu; 
Forenzički povraćaj, u kome se analizom neobezbeđenih nosilaca informacija, 
kao što su npr.hard diskovi i USB memorijski ključevi, neovlašćeno dolazi do 
ličnih podataka, lozinki i τ; 

Quid pro quo, prilikom čega dolazi do razmene poverljivih podataka na osnovu- 
provociranog nesporazuma; 

Postavljanje mamca (baiting), kada prevarant namerno ostavlja informatičkim- 
virusima zaražene uređaje (npr. USB memorijski ključ ili eksterni hard disk), 
koje će druga osoba nenamerno uključiti u neki računar; 

Disanje za vratom (tailgating), kada obmanjivač neposredno prati postupke 

žrtve kako bi došao do načina za ostvarivanje pristupa zaštićenim podacima i 
Krađa putem diverzije, u kom slučaju kriminalac preusmerava kurira ili ispo- 
ruku pošiljke na drugu lokaciju. 


Kao odgovor na svetski rasprostanjen problem socijalnog inženjeringa, INTER- 


POL je osnovao ekspertsku radnu grupu, čiji članovi su specijalizovani predstavnici 
organa za primenu zakona, državnih finansijskih institucija i privatnog sektora, sa 
ciljem da unaprede kvalitet istrage i pro-aktivan pristup u borbi protiv ove vrste krim- 

inalnih aktivnosti. Imajući u vidu činjenicu da se prevara putem socijalnog inženje- 
ringa u najvećem broju slučajeva vrši putem interneta, mobilnih telefona ili drugih 
mobilnih nosilaca podataka, neophodno je prikupiti što više relevantnih podataka, 
kako bi bilo moguće rasvetliti okolnosti pod kojima su ovakvi delikti izvršeni i otkriti 
učinioce. INTERPOL posebno preporučuje čuvanje: elektronskih poruka iz komunik- 
acija sa obmanjivačem jer njihov tekst može ukazati na njegov profil, te svih elektron- 
skih adresa, telefonskih brojeva, poštanskih odredišta i ličnih podataka, koji se nalaze 
u vezi sa spornim slučajem. 

Ovakva INTERPOL-ova strategija urodila je plodom. Ilustrativno ćemo naves- 
ti dva primera međunarodnih operativnih policijskih akcija. U operaciji First Light 
vođenoj tokom 2014. 1 2015. godine, u prvoj fazi na Tajlandu je lišeno slobode više 
od 20 lica 1 identifikovano nekoliko vođa kriminalnog sindikata, čiji ilegalni priho- 
di su iznosili desetine miliona američkih dolara. Kineska policija je potom utvrdila 
umanjenje socijalnog inženjeringa putem telefonskih poziva za preko 40%, što je bio 
neposredan rezultat tadašnjeg toka ove akcije. U narednoj i konačnoj fazi, u koordi- 
naciji INTERPOL-a bilo je uključeno 23 države članice koje su zajedničkim napori- 
ma lišile slobode preko 500 osoba, dok je 15 centara za telefonske pozive (call cen- 
tres) bilo zatvoreno. Time je okončana serija prevara putem socijalnog inženjeringa u 
vidu upućivanja telefonskih poziva i slanja elektronskih poruka, koja je nanela štetu 
stanovnicima Azijskopacifičkog regiona u visini od više milona američkih dolara. Još 
jedna međunarodna policijska akcija usledila je 2015. godine u organizaciji INTER- 
POL-a pod nazivom Aces. Akcija je bila usmerena na on line kockanje i finansijske 
prevare u Aziji i imala za rezultat lišenje slobode 48 osoba, te zaplenu velikog broja 
računara 1 druge elektronske opreme. Dva centra za telefonske pozive su Ζαΐνοτε- 
na, čime je sprečeno dalje obmanjivanje žrtava da čine dostupnim podatke o svojim 
bankovnim računima. Šteta koju je uzrokovala ova kriminalna aktivnost dostizala je 
10.000.000 američkih dolara. Ovu policijsku operaciju izvela je, uz koordiniranje i lo- 
gistiku INTERPOL-a, grupa od 30 policijskih službenika iz Kambodže, Južne Koreje, 
Japana, Filipina, Singapura, Tajlanda 1 Vijetnama. 


ZAKLJUČAK 


Ovim radom želimo da upozorimo na intenzivnu kriminalizaciju međunarodnog 
plana, te virtuelnog i realnog prostora na globalnom nivou, čemu naročito doprinosi 
činjenica da izvršioci kriminalnih aktivnosti uopšte i ne dolaze u kontakt sa žrtvama. 
Mišljenja smo da su ključna četiri faktora koja čine stubove savremenog međunarod- 
nog organizovanog kriminala: međunarodnost, virtuelnost, globalnost 1 ideologija. 
Finansijski kriminal predstavlja ozbiljan problem jer utiče na jačanje i razvoj svetskih 
kriminalnih čvorišta i ojačavanje njihovih međusobnih veza. Ovako kompleksnom 
izazovu se, kako smatramo, može odgovoriti na tri nivoa odvijanja kooperacije i koor- 
dinacije postupanja organa za primenu zakona u globalnim okvirima, i to kroz: međun- 
arodnu operativnu policijsku saradnju, međunarodnu saradnju organa krivičnog gon- 
jenja i međunarodnu saradnju policije i neđunarodnih organizacija. INTERPOL-ova 


uloga vodećeg svetskog koordinatora policijskih međunarodnih aktivnosti i garanta 
njihove logistike putem svojih komunikacionih servisa i informatičko-analitičkih ala- 
ta u potpunosti je, kako zaključujemo, u skladu sa izrekom: ,,Amat victoria curam.“ 

INTERPOL TIPOLOGY OF FINANCIAL CRIME 


In modern world, international face of criminal activities has become, almost, a 
standard following the way of their modi operandi. As glue, financial crime brings to- 
gether leading organized criminal groups’ network in Afro-Asian and Eurasian com- 
plex just like in North, Central and South America, Australia too. Being frequently 
presented the phenomenon of financial crime goes off limits of its factual existence 
and very often plays a role in mutual relations to the most dangerous criminal ac- 
tivities of our age, such as: terrorism, cyber crime and ecological crime. Author s 
intention in this article is to highlight the menace of financial crime on international 
level and he focuses his attention to capacities of INTERPOL, as international orga- 
nization of criminal police. These capacities are shown by author through stressing 

out the necessity of connecting analytical and communication tools and possibilities 
of INTERPOL to operational needs of member countries national police forces. As a 
ground of his idea, author defines typology of financial crime determined by INTER- 
POL in the expert way of world s organization for the cause of setting parameters for 
effective combating this kind of criminal acting. 

KEY WORDS: INTERPOL, payment cards, money laundering, counterfeit cur- 
rency, false documents, cyber crime, social engineering fraud. 


237 


PRIVREDNI KRIMINAL U REPUBLICI SRBIJI — STANJE I 
IZAZOVI 


Nataša Tanjević! 


Privredni kriminal, posebno savremeni, manifestuje se u velikom broju formi i teži 
ka sve većoj organizovanosti i uspostavljanju kontrole nad legalnim privrednim poslo- 
vanjem. Načini na koji se u savremenim uslovima vrše krivična dela privrednog krim- 
inala su sve složeniji, perfidniji i sve teži za otkrivanje i dokazivanje. Reč je o izuzetno 
opasnoj pojavi koja ugrožava čitav privredni sistem i čije posledice su višestruko nega- 
tivne po društvo, a usled čega postoji potreba permanentnog praćenja ovog vida krim- 
inala i preduzimanja efikasnih mera u cilju njegovog sprečavanja i suzbijanja. U radu 
je ukazano na osnovne karakteristike privrednog kriminala koje ga čine specifičnim i 
koje ga razlikuju od drugih tipova kriminala. U nastojanju da utvrdimo kakve su odlike 
savremenog privrednog kriminala, analizirali smo podatke o stanju kriminala u Re- 
publici Srbiji u periodu od 2007. do 2017. godine koji su publikovani u periodičnim 
izdanjima Republičkog zavoda za statistiku, a koji, između ostalog, ukazuju na činjeni- 
cu da se nedovoljno otkriva i goni za krivična dela iz oblasti privrede, da je formalna 
pravna reakcija usmerena pre svega na „sitan“ privredni kriminal, kao i da je kaznena 
politika sudova relativno blaga budući da u strukturi ukupno izrečenih krivičnih sank- 
cija dominira uslovna osuda. Najzad, analizirana su i nova normativna rešenja u našoj 
zemlji sa namerom da se pojasni u kom pravcu ona reformišu ovu oblast. 

KLJUČNE REČI: privredni kriminal, tranzicija, zakonodavstvo, krivična dela, Srbija 


UVOD 


Na primeru razvoja privrednog sistema u Srbiji tokom tranzicije uočava se fenomen 
zajednički svim zemljama u tom procesu, a to je da se uz tradicionalne (klasične) oblike 
privrednog kriminala javljaju i novi oblici istog, za koje se veruje da su mnogo profitabilni- 
ji 1 istovremeno manje riskantni sa aspekta otkrivanja, a za koje ne postoje adekvatni meh- 
anizmi suprostavljanja. Ova pojava ukazuje na to da novi društveno-ekonomski i politički 
uslovi generišu uslove koji pogoduju ako ne intenzivnom rastu, onda svakako preobražaju 
privrednog kriminala. U promenjenim društveno-ekonomskim uslovima u kojima tržišna 
privreda još uvek nije stabilna, javljaju se mnogobrojni vidovi društveno štetnih ponašan- 
ja koja su „negde između“ — u „sivoj zoni“, između pravno dozvoljenih i nedozvoljenih. 
Takođe, u najnovijim ekonomsko-političkim uslovima, u kojima dolazi do ukrupnjavanja 

kapitala, brisanja državnih granica, u fazi masovne upotrebe elektronskih sredstava za ko- 
munikaciju, trgovinu i transfer novca, a zatim i težnje da na globalnom nivou vladaju cen- 
tri ekonomske moći, odnosno multinacionalne kompanije, gde se sve podređuje njihovom 
interesu, javljaju se i najopasniji oblici privrednog kriminala (Tanjević, 2012: 12). S tim u 
vezi, postavlja se pitanje, kako da se u takvim uslovima sa opasnostima privrednog krimi- 
nala suoče države u procesu ekonomske tranzicije, kada demokratski poredak u njima, po 
pravilu, još uvek nije stabilan, delovanje državnih organa zaduženih za sprečavanje krim- 
inala je otežano ili selektivno, a povezivanje ekonomske 1 političke moći putem korupcije 
onemogućava uspostavljanje mehanizama slobodnog tržišta i adekvatnu primenu pravnih 
normi prema pojedincima koji su, zahvaljujući svom bogatstvu i uticaju, iznad zakona. 


1. POJAM, UZROCI I KARAKTERISTIKE PRIVREDNOG KRIMINALA 
1.1. Problem definisanja privrednog kriminala 


Pokušaji da se definiše pojam privrednog kriminala nisu za rezultat imali usvajanje 
jedne opšte prihvaćene definicije ovog vida kriminalnog ispoljavanja. Uzroci tome leže 
u specifičnosti objekta protiv koga je privredni kriminal upravljen, odnosno različitom 
shvatanju sadržaja i društvenog karaktera objekta napada, različitim polaznim osnova- 
ma pisaca, kao i u formalističkom pristupu pri utvrđivanju pojma privrednog kriminala 
(Petrović, 1998: 21). Pre svega, shvatanja o pojmu privrednog kriminala su se razlikovala 
u zavisnosti od društvenih uslova u kojima su se razvijala i ideološke pozadine u kojoj su 
nastajala. U prethodnom periodu, koji je bio karakterističan po dominantnoj ulozi društ- 
vene svojine, jedna od najprisutnijih definicija bila je ona koja je pod pojmom privredni 
kriminal podrazumevala krivična dela koja su izvršena na štetu društvene svojine. Među- 
tim, u današnjim društveno-političkim i ekonomskim uslovima, kada se privredni sistem 
naše zemlje više ne zasniva na dominantnoj ulozi društvene svojine nad sredstvima za 
proizvodnju i socijalističkim privrednim odnosima, sadržaj pojma privrednog kriminala je 
mnogo kompleksniji i raznovrsniji. U vezi sa navedenim, najšire definicije obuhvataju pod 
ovim pojmom sve javnopravne delikte na štetu privrede (krivična dela, privredne prestupe 
i prekršaje). Pri ovom širokom određenju postavlja se pitanje šta je sa onim ponašanjima 
koja nisu propisana kao javnopravni delikti a nesumnjivo su štetna po ekonomske odnose 
od grupnog zaštitnog objekta i razlikuje privredni kriminal u užem i širem smislu. U širem 
smislu, privredni kriminal možemo odrediti kao sve kažnjive delikte u vezi privrede, a u 
užem smislu, privredni kriminal činila bi isključivo krivična dela kao najteža vrsta javno- 
pravnih delikata, usmerenih protiv privrede kao grupnog zaštitnog objekta. 

Za potrebe ovog rada, pri definisanju privrednog kriminala, koristićemo jednu od 
ujedno najčešće citiranih definicija koja potiče od Edwina Sutherlanda. Ovaj autor za 
privredni kriminal upotrebljava termin kriminalitet „belog okovratnika”, podrazumeva- 
jući pod tim pojmom kriminal koji se obično javlja u oblasti privrednog poslovanja, a čije 
su forme ispoljavanja najčešće u mahinacijama u vezi sa kupoprodajom raznih akcija, 
lažnim reklamiranjem robe, lažnim iskazivanjem finansijskog stanja i poslovanja pojed- 

inih korporacija, ili u podmićivanju poslovnih partnera, neposrednom ili posrednom pod- 
mićivanju državnih činovnika, u cilju osiguranja povoljnih poslovnih aranžmana, kao i u 
proneverama, nenamenskom trošenju sredstava, poreskim utajama i slično. Kasnije, isti 
autor kriminal ,,belog okovratnika“ određuje kao kriminal koji vrše lica sa prestižnim i 
visokim društvenim statusom u okviru zanimanja koja obavljaju (Sutherland, 1973). U 
vezi sa navedenim, smatramo da privredni kriminal u našoj zemlji u svojim najopasnijim 
oblicima ispoljava sve karakteristike kriminala ,,belog okovratnika“ (posebno ako ima- 
mo u vidu odlike učinilaca privrednog kriminala). Naime, povezanost privrede i politike, 
odnosno onih koji imaju ekonomsku i političku moć predstavlja samu srž privrednog 
kriminala, te najveći deo i najopasnije vidove kriminala u razdoblju tranzicije vrše upravo 
pripadnici društvene elite, bilo da se radi o licima iz sveta „biznisa“ ili politike (Tanjević, 
2011: 36). Naprasno hvatanje visokih funkcionera sa velikom količinom gotovog novca 
sumnjivog porekla, neobjašnjivo brzi odnosno spori sudski postupci protiv određenih lica 
i grupa, mnogobrojni sumnjivo zaključeni i raskinuti privatizacijski tenderi, korupcione 
afere u visokoškolskim ustanovama, nespojivost javnih funkcija sa upravljačkim položa- 
jima u kompanijama, i sl. - jasni su indikatori delovanja visokih društvenih krugova u 
kriminalnoj sferi. To je i objašnjenje zašto najveći deo ovih delatnosti ostaje nepoznat 
ili nekažnjen i kako to da naša statistika kriminala takva dela jednostavno ne konstatuje 
(Ignjatović, 2007: 24). 


1.2. Uzroci privrednog kriminala 


Složenost privrednog kriminala otežava jasno sagledavanje njegovih uzroka. Iako 
na pojavu privrednog kriminala utiče veliki broj činilaca, na ovom mestu ukazaćemo na 
posebne faktore koji se javljaju u uslovima tranzicije, s obzirom na to da nesređeni ili 
nedovoljni sređeni odnosi u privredi u zemljama u tranziciji posebno doprinose razvoju 
privrednog kriminala. U našoj zemlji ovo je još više pojačano ako imamo u vidu okol- 
nosti kojima je bila izložena. Uvođenje sankcija Organizacije Ujedinjenih nacija, bom- 
bardovanje koje su preduzele NATO snage i uslovljavanje pristupa Srbije evropskim 
ekonomskim integracijama iz političkih razloga, samo su neki od razloga koji su dodatno 
otežali privredni razvoj u protekle dve-tri decenije. Blokada svih legalnih tokova razmene 
je ,naterala“ državu da u izvesnom smislu toleriše privredno-finansijskim subjektima 1 
građanima uopšte obavljanje neregularnih aktivnosti kako bi se na taj način obezbedili 
osnovni uslovi za preživljavanje. Tadašnji propisi nisu sadržali norme kojima bi se na 
adekvatan način otklonili uzroci i uslovi koji su pogodovali širenju crnog tržišta i drugim 
nezakonitostima u privrednom poslovanju. Ujedno, njihova primena bila je otežana čin- 
jenicom da su davali velika diskreciona prava onima koji ih primenjuju i sužavali prostor 
za efikasno delovanje državnih organa koji imaju kontrolnu funkciju, što je uz druge nepo- 
voljne faktore socijalnog karaktera delovalo na sve veću raširenost korupcije (Banović, 
Đokić, 2007: 79). Kao posledica ovih promena nastaje kriza vrednosno-normativnog 
sistema, usled čega se ne pravi dovoljno jasna razlika između društveno prihvatljivih 1 
neprihvatljivih oblika ponašanja, a želja za brzim bogaćenjem, po ugledu na predstavni- 
ke političko-privredne elite, postoje opšte prihvaćeni model ponašanja većine poslovnih 


ljudi. U nešto drugačijim političko-društvenim uslovima, privredni kriminal se uvećava 
posle 2000. godine, pri čemu čitav period tranzicije prati politička nestabilnost, neadek- 
vatna 1 neprecizna zakonska regulativa i ekspanzija kriminala, čiji se pojedini oblici prvi 
put pojavljuju na našim prostorima, posebno kada je u pitanju privredni kriminal. Uprkos 
činjenici da u današnje vreme društveni preduslovi koji su pogodovali privrednom krim- 
inalu nisu vidljivi kao prethodnih godina, može se zaključiti da će kao direktno povezani 
zavisiti od globalno političko ekonomskih trendova. 


1.3. Karakteristike privrednog kriminala 


Privredni kriminal ima određene opšte i posebne karakteristike koje ga odvajaju 
od ostalih vidova kriminalnog ponašanja. Reč je o opasnoj pojavi koja ugrožava čitav 
privredni sistem, pa se može reći da verovatno ni jedan vid kriminala nema tako izrazite i 
višestrane posledice kao što je to slučaj sa privrednim kriminalom. Tvorac teorije o krim- 
inalu ,,belog okovratnika“ Sutherland je još u svoje doba govorio da šteta od ovog krimi- 
nala daleko prevazilazi štetu nanetu drugim vidovima kriminala, pri čemu pored najveće 
štete koju nanosi privredi, ovaj vid kriminala nanosi veliku štetu i društvenom moralu, 
izaziva nepoverenje i stvara dezorganizaciju u širim razmerama. Pre svega, najznačajnije 
su ekonomske posledice koje se ogledaju u tome što se napada materijalna osnova društva 
i narušava privredni sistem zemlje, odnosno pravilno odvijanje privrednih odnosa, funk- 
cionisanje privrednih procesa i realizacija privrednih aktivnosti. Drugo, posledice sprege 
ekonomske i političke moći se negativno odražavaju na pravni poredak i pravni sistem jer 
se na ovaj način izražava visok stepen nepoštovanja pravnih normi, dolazi do urušavanja 
demokratskih institucija i nepoverenja građana prema vlasti i njenim organima. Navedeno 
dalje dovodi i do etičkih posledica, s obzirom na to da je reč o pojavi koja vrši negativan 
uticaj na stvaranje 1 razvijanje moralne svesti u privrednim odnosima. 

Jedna od najvažnijih odlika ovog vida kriminala je u tome što skreće pažnju na 
definicije devijantnog ponašanja moćnih ljudi i dovodi u sumnju ideju da su siromašni lju- 
di skloni kriminalu (Tanjević, 2012: 36). U literaturi se često ističe da je privredni kriminal 
opasan po svim svojim elementima, a naročito po licima koje ga vrše. Učinioci ovog vida 
kriminala su obrazovana i stručna lica koja imaju bogato iskustvo u svojim profesijama, 
veoma dobro poznaju propise koji regulišu oblast privrednog poslovanja pa svoju krimi- 
nalnu delatnost usmeravaju do margina dozvoljenog ponašanja, koristeći određene praz- 
nine, nedorečenosti 1 česte izmene 1 dopune zakonskih propisa (Bošković, 2005). Ujedno 
to su lica koja predstavljaju ,,društvenu elitu“, odnosno lica koja sa jedne strane uživaju 
veliki ugled 1 imaju društveni status koji im omogućava da retko kada njihova dela budu 
otkrivena 1 okarakterisana kao nezakonita, odnosno 1 ako se to desi, retko kada za ista dela 
i odgovaraju. Zahvaljujući svojoj ekonomskoj moći oni se povezuju sa predstavnicima 
vlasti, čime obezbeđuju svoj položaj i nesmetano mogu da nastave sa izvršenjem kriminal- 
nih aktivnosti, sve dok usled političke smene na vlasti ne budu otkriveni. Radi se dakle o 
ljudima na pozicijama sa kojih mogu kontrolisati ekonomske, privredne i političke tokove. 

Još jedna važna odlika privrednog kriminala koja je u vezi sa prethodnom je izuzetna 
skrivenost, zamaskiranost ovog kriminala, zbog čega je njegova tamna brojka veoma viso- 

ka. S tim u vezi, veliku teškoću u otkrivanju i dokazivanju krivičnih dela privrednog krim- 
inala čini to što se ova dela vrše na vrlo vešt način koji treba da stvori privid o zakonitom i 
savesnom poslovanju, pri čemu objektivni uslovi poslovanja često pogoduju ovakvim po- 
javama. Sa druge strane, organi otkrivanja neretko nisu u dovoljnoj meri stručno, organi- 
zaciono, kadrovski i tehnički opremljeni da bi mogli uspešno da otkrivaju naročito složene 
oblike ovog vida kriminala, a ujedno sa razvojem unutrašnjih i opšte svetskih tržišnih 
i drugih poslovnih odnosa javljaju se i novi oblici i forme privrednog kriminala pa do 
otkrivanja dolazi tek onda kada ove pojave poprime veće razmere. Prema tome, može se 
samo nagađati koliki je obim neotkrivenog privrednog kriminala, a i dobar deo otkrivenih 
privrednih delikata nikada ne biva evidentiran jer je, ili nemoguće otkriti počinioce, ili ih 
je nemoguće izvesti pred sud, jer se ova lica kriju pod maskom „belog okovratnika“. 

Takođe, privredni kriminal se odlikuje 1 višeslojnošću i izuzetnom prilagodljivošću 
postojećim društvenim uslovima, te su pojavni oblici ovog vida kriminala veoma brojni 
i raznovrsni. Pritom, klasični oblici privrednog kriminala su prestali da budu dominantni 
u praksi, a u uslovima uspostavljanja novog ekonomskog uređenja društva u tranziciji 
se suočavaju sa porastom novih oblika društveno štetnih ponašanja u privredi. Sa jedne 
strane, radi se o različitim zloupotrebama vezanim za promenu vlasničke strukture u 
pravnim licima, odnosno sa privrednim kriminalom u postupku privatizacije, a sa druge 
strane naše društvo je izloženo potpuno novim oblicima privrednog kriminala koji su 
omogućeni tehničko-tehnološkim napretkom ili su prateća pojava organizovanog krim- 
inala. Reč je o tzv. kriminalu budućnosti, koji obuhvata kompleksne pojave — privredni 
kompjuterski kriminal, pranje novca, falsifikovanje elektronskog novca, kriminal usmeren 
protiv industrijske svojine i sl. 

Najzad, ono što naročito karakteriše savremene oblike privrednog kriminala jesu 
njegovi organizovani oblici, odnosno kohabicija organizovanog kriminala i savremenih 
oblika privrednog kriminala (Šikman, Vasić, 2011: 13). S tim u vezi, može se konstatovati 
da se ova dva pojma nalaze u dvostrukom odnosu. Prvo, organizovani kriminal se, poput 
privrednog, najčešće služi korupcijom, kao načinom povezivanja i održavanja veza sa 
organima vlasti, državnim i drugim uticajnim privrednim 1 finansijskim subjektima. Dru- 
gi aspekt ovog odnosa ispoljava se u izvršenju konkretnih krivičnih dela organizovanog 
kriminala u oblasti privrednog kriminala kojima se stiče korist i ostvaruje profit bez zakon- 
skog osnova, pri čemu se veliki deo imovinske koristi stečene organizovanim kriminalom 
investira upravo u privredna preduzeća. Imajući u vidu navedeno, poslednjih godina u 
Zapadnoj Evropi se toliko uočava uključenost organizovanog kriminala u razne oblike 
privrednog kriminala da je došlo do stvaranja pojma ,,organizovani privredni kriminal". 


2. PRIVREDNI KRIMINAL U SRBIJI OD 2007. DO 2017. GODINE 


Stanje 1 kretanje privrednog kriminala u Srbiji vrlo je teško sagledati jer je vero- 
vatno više nego u ostalim vidovima kriminala prisutna tzv. tamna brojka. U nastojanju 
da utvrdimo kakve su odlike savremenog privrednog kriminala analizirali smo podatke 
o stanju kriminala u Republici Srbiji za period 2007-2017. godine koji su publikovani 
u periodičnim izdanjima Republičkog zavoda za statistiku . Ograničili smo se samo na 


krivična dela protiv privrede, budući da su neka krivična dela koja su učinjena u vezi sa 
privredom svrstana u neke druge glave Krivičnog zakonika prema pretežnijem zaštit- 
nom objektu. Trend prijavljivanja punoletnih lica zbog učinjenih krivičnih dela praćenih 
u periodu od 2007-2017. godine pokazuje da se broj prijavljenih učinilaca krivičnih dela 
u Srbiji kretao na sledeći način: 


Tabela br. 1 Punoletni učinioci krivičnih dela, 2007-2017 (prijave) 


2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 
Ukupno | 98702 | 101723 | 100026 | 74279 | 88207 | 92879 | 91411 | 92600 | 108759 | 96237 |90348 


pre 61922 | 67405 | 64456 | 50870 | 59674 | 61876 | 61560 | 54568 | 64224 |67089 61767 


Tabela br. 2 Prijavljena punoletna lica za krivična dela protiv privrede 


2007 2008 | 2009 | 2010 | 2011 | 2012 | 2013 | 2014 | 2015 | 2016 | 2017 
2663 3099 | 3131 | 2479 | 2957 | 3221 3397 | 3347 | 3526 | 3333 | 2939 


Može se zaključiti da učešće krivičnih dela protiv privrede u ukupnom kriminalitetu 
u svim posmatranim godinama nije prelazilo 4%. Najmanji broj prijavljenih lica zabeležen 
je 2010. godine (2.479), da bi od tada, iz godine u godinu on beležio rast, sve do 2016. 
godine kada ovaj broj ponovo opada, a naročito 2017. godine. Ako se ovi podaci uporede 
sa prethodnim godinama, može se konstatovati da se beleži znatniji pad prijavljenih lica 
za ova krivična dela. Naime, 2002. godine bilo je čak 6.047 prijavljenih lica za krivična 
dela protiv privrede; 2003. godine 5.405; 2004. godine 5.255; 2005. godine 4.721 a 2006. 
godine 2868 lica, iz čega proizlazi da je u odnosu na početnu godinu analize (2002), broj 
prijavljenih lica za krivična dela protiv privrede u poslednjoj posmatranoj godini (2017) 
prepolovljen. Međutim, može se tvrditi da je nesumnjivo izvršeno znatno više krivičnih 
dela privrednog kriminala nego što to pokazuju prezentovani podaci s obzirom na ,,la- 
tentnu prikrivenost" ovog vida kriminala (Cvetković, et.al, 2016: 583). U nastavku ćemo 
videti da statistički podaci više odražavaju aktivnosti državnih organa zaduženih za ot- 
krivanje privrednog kriminala (pre svega organa unutrašnjih poslova), nego što odslikava- 
ju realno stanje u ovoj oblasti. 


2.1. Odnos prijavljenog, utuženog i presuđenog privrednog kriminala 


Što se broja optuženih i osuđenih punoletnih lica za krivična dela protiv privrede 
tiče, primetno je da se od 2010. godine kada je bio zabeležen najmanji broj optuženih lica, 
taj broj povećava sve do 2015. godine od kada je ponovo u padu. Slično je i sa brojem 
osuđenih lica u posmatranom periodu. Moglo bi se pretpostaviti da je reforma sudova 
koja je u našoj zemlji počela 2009. godine uticala na sporije presuđenje, tj nedovoljan broj 
osuda u 2010. godini. Takođe, velika razlika u broju prijavljenih 1 optuženih za krivična 

dela protiv privrede u 2010. godini u odnosu na ostale posmatrane godine, mogla bi uka- 
zati na to da je interes policije i tužilaštva očigledno bio usmeren na neke druge oblasti, 
odnosno da kriminalno-politički prioriteti nisu bili u dovoljnoj meri vezani za gonjenje 
privrednog kriminala. 


Tabela br. 3 Optužena punoletna lica za krivična dela protiv privrede 


2007 2008 | 2009 | 2010 | 2011 2012 | 2013 | 2014 | 2015 | 2016 | 2017 
1649 1838 1702 901 1499 1589 | 2240 | 2748 | 2570 | 2375 | 2015 


Tabela br. 4 Osuđena punoletna lica za krivična dela protiv privrede 


2007 2008 | 2009 | 2010 | 2011 | 2012 | 2013 | 2014 | 2015 | 2016 | 2017 
1161 1287 1228 589 999 932 1169 1543 1609 1592 1448 


2.2. Struktura privrednog kriminala u Srbiji 


U ukupnoj strukturi prijavljenog kriminala punoletnih lica, krivičnih dela protiv 
privrede sve su manje zastupljena. 


Tabela br. 5 Prijavljena i osuđena punoletna lica za krivična dela protiv privrede 
prema krivičnom delu, 2017. 


Krivično delo Prijavljeni Osuđeni 
Falsifikovanje novca 276 91 
Falsifikovanje hartija od vrednosti 6 4 
Falsifikovanje i zloupotreba platnih kartica 232 97 
Falsifikovanje znakova za vrednost 5 1 
Pravljenje, nabavljanje i davanje drugom sredstava za falsifikovanje 1 4 
Izdavanje čeka i korišćenja platnih kartica bez pokrića 74 30 
Neuplaćivanje poreza po odbitku 30 23 
Poreska utaja 649 392 
Krijumčarenje 96 78 
Pranje novca 13 1 
Zloupotreba monoplističkog položaja 1 - 
Neovlašćenja upotreba tuđeg poslovnog imena i druge posebne oznake 69 32 
robe ili usluga 

Zloupotreba u vezi sa javnom nabavkom 38 4 
Zloupotreba položaja odgovornog lica 617 248 
Prouzrokovanje stečaja 9 3 
Prouzrokovanje lažnog stečaja 3 1 
Oštećenje poverilaca 63 15 


Zloupotreba ovlašćenja u privredi 247 126 
Narušavanje poslovnog ugleda i kreditne sposobnosti 5 9 
Odavanje poslovne tajne 4 
Onemogućavanje vršenja kontrole 6 4 
Nedozvoljena proizvodnja 72 37 
Nedozvoljena trgovina 370 251 
Obmanjivanje kupaca 5 5 
Falsifikovanje znakova, odnosno državnih žigova za obeležavanje 

robe, merila i predmeta od dragocenih metala Ao 25 


Podaci pokazuju da u 2017. godini, u strukturi prijavljenih krivičnih dela protiv 
privrede dominira nekoliko krivičnih dela 1 to: poreska utaja, zloupotreba položaja 
odgovornog lica, nedozvoljena trgovina, zloupotreba ovlašćenja u privredi, falsifiko- 
vanje novca i falsifikovanje i zloupotreba platnih kartica. Iako je u odnosu na 2016. 
godinu, kada je za krivično delo poreske utaje bilo prijavljeno 734 lica, u 2017. godini 
prijavljen manji broj lica (649), ovo krivično delo je 1 dalje dominantno u strukturi 
krivičnih dela protiv privrede. Razlog za navedeno možemo tražiti u činjenici da se za 
krivično delo poreske utaje goni jer je u interesu države da naplati poreze pa je i admin- 
istracija efikasnija u otkrivanju tih dela. Ono što je vidljivo jeste 1 to da se sa uvođen- 
jem novog krivičnog dela — zloupotreba položaja odgovornog lica, umesto krivičnog 
dela — nesavestan rad u privrednom poslovanju, beleži opadajući trend zastupljenosti 
krivičnog dela zloupotreba službenog položaja, ali uz istovremeni rast zastupljenosti 
krivičnog dela zloupotreba položaja odgovornog lica. Interesantno je pritom da je i dalje 
prilično zastupljeno krivično delo nedozvoljene trgovine. Ovo iz razloga što je poznato 
da je u pitanju krivično delo građana koje u uslovima tranzicije, doduše na nezakonit 
način, omogućava preživljavanje, te učešće ovog krivičnog dela u strukturi krivičnih 
dela protiv privrede navodi na zaključak da situacija u ponudi roba, odnosno u ekon- 
omskom smislu, nije stabilna 1 dovodi do toga da se ljudi 1 dalje bave švercom. Ipak, 
u 2017. godini broj prijavljenih za ovo krivično delo (370) manji je u odnosu na 2016 
godinu (447). Interesantna je i učestalost vršenja krivičnog dela krijumčarenja, koje je 
inače često povezano sa nekim drugim krivičnim delima, poput falsifikovanja isprave, a 
predstavlja i područje koje je pogodno za delovanje organizovanog kriminala. Imajući u 
vidu sve navedeno, može se zaključiti da se dela protiv javnih finansija jasno izdvajaju 
u odnosu na druga različita dela iz ove glave, pa je više od polovine od ukupnog broja 
krivičnih dela protiv privrede usmereno protiv državnih (javnih) finansija. S tim u vezi, 
smatramo da bi prikladniji naziv ove grupe krivičnih dela bio ,,Krivična dela protiv 
javnih finansija i privrede“ (Tanjević, 2012: 219). 

Aktivnosti koje je sprovela policija na otkrivanju krivičnih dela protiv privrede nisu 
adekvatno nastavljene od strane pravosudnih organa. U prilog tome govori činjenica da 
je od 649 prijavljenih lica za krivično delo poreske utaje osuđeno 392, a za krivično delo 
zloupotrebe položaja odgovornog lica od 617 prijavljenih, svega 248 je i osuđeno. Slična 
situacija je i sa drugim krivičnim delima poput pranja novca, zloupotrebe u vezi sa javnom 
nabavkom, nedozvoljene proizvodnje, zloupotrebe ovlašćenja u privredi i sl. kod kojih je 
od ukupnog broja prijavljenih samo neznatan broj i osuđen. Takođe, podaci koji se odnose 
na 2017. godinu ne razlikuju se bitno u odnosu na one iz prethodnih godina, s obzirom na 

to da kod većine krivičnih dela protiv privrede, od ukupnog broja prijavljenih lica, skoro 
polovina nije bila osuđena. 
2.3. Odlike kaznene politike 


Osim podataka o prijavljenim, optuženim i osuđenim licima za krivična dela 
protiv privrede, značajno je uvideti 1 koje se krivične sankcije izriču učiniocima ovih 
krivičnih dela. 


RE Kazna | Uslovna | Novčana | Kućni Rad a 
Krivično delo Ukupno javnom 
zatvora osuda kazna | zatvor |: 
interesu 

1448 298 879 112 154 4 
Falsifikovanje novca 91 35 22 12 21 1 
Falsifikovanje hartija od vrednosti 4 1 I 1 1 - 
Pravljanje nabavljanje i davanje 4 E 4 : _ _ 
drugom sredstava za falsifikovanje 
Falsifikovanje i zloupotreba platnih 97 19 65 2 11 . 
kartica 
Izdavanje čeka i korišćenje platnih 30 9 12 _ 9 _ 
kartica bez pokrića 
Krijumčarenje 78 8 66 1 3 = 
Pranje novca 1 1 - - - - 
πο položaja odgovornog 248 114 90 2 42 _ 
Zloupotreba ovlašćenja u privredi 126 20 92 - 14 - 
Nedozvoljena trgovina 251 12 182 46 7 3 
Zloupotreba u vezi sa javnom 

4 - 4 - - - 

nabavkom 
Nedozvoljena proizvodnja 37 2 20 14 1 - 
Prouzrokovanje lažnog stečaja 1 - I - - - 
Oštećenje poverilaca 15 2 11 - 2 - 
Neovlašćena upotreba tuđeg 
poslovnog imena i druge posebne 32 1 20 11 - - 
oznake ili usluga 
Obmanjivanje kupaca 5 - 5 - - - 
Narušavanje poslovnog ugleda i 5 _ 1 4 _ _ 
kreditne sposobnosti 
Onemogućavanje vršenja kontrole 4 1 2 1 - - 
Neuplaćivanje poreza po odbitku 23 1 18 4 - - 
Poreska utaja 392 72 264 13 43 - 


Tabela br. 6 Osuđena punoletna lica prema krivičnom delu i izrečenim krivičnim 
sankcijama, 2017.godina 


Primetno je da u strukturi ukupno izrečenih krivičnih sankcija dominira uslov- 
na osuda, a da su mnogo ređe zastupljene kazna zatvora i novčana kazna. Ovi po- 
daci odgovaraju i podacima iz prethodnih godina. Primera radi, u 2016. godini, od 
ukupnog broja izrečenih krivičnih sankcija (1592), uslovna osuda je izrečena u čak 
995 slučajeva, kazna zatvora u 337, a novčana kazna 122. Pritom, uslovna osuda 
preovlađuje gotovo kod svih krivičnih dela. Sa druge strane, novčana kazna je kao 
samostalna krivična sankcija bila najčešća kod krivičnog dela nedozvoljene trgovine i 
krivičnog dela nedozvoljene proizvodnje. Uopšte, može se konstatovati da je primena 
novčane kazne, kada su u pitanju krivična dela protiv privrede veoma slaba. Ovo je 
uostalom i u skladu sa činjenicom da novčana kazna poslednjih godina doživljava 
konstantan pad u procentu njenog izricanja, a što ujedno nije u skladu sa savremenim 
tendencijama u kriminalnoj politici evropskih zemalja. Kao objašnjenje ove pojave 
obično se ističe ekonomska kriza i pad životnog standarda i platež-ne moći većeg 
dela stanovništva, što izrečene novčane kazne čini relativno visokim i teško naplativ- 
im, a zbog čega ih sudovi izbegavaju (Đorđević, 2016). Međutim, iako niska platežna 
sposobnost većeg dela našeg stanovništva 1 problemi oko izvršenja novčane kazne 
sigurno stoje kao razlozi, može se pretpostaviti da je ipak pad u primeni novčane ka- 
zne povezan sa odredbama o novčanoj kazni koje su uvedene KZ-om iz 2005. godine, 
a koje su očigledno otežale sudovima postupak odmeravanja i izricanja ove kazne i 
indirektno dovele do njene smanjene primene. 

Kada je u pitanju kazna zatvora, ova sankcija je uglavnom izricana kod kriv- 
ičnog dela zloupotrebe položaja odgovornog lica i falsifikovanja novca. Međutim, 
u pogledu visine navedene kazne može se uočiti da preovlađuju kratkotrajne kazne 
zatvora. Tako je od ukupnog broja izrečenih kazni zatvora u 2016. godini (337), na- 
jveći broj je osuđen na kaznu zatvora u trajanju od 6-12 meseci (104 lica), na kaznu 
zatvora u trajanju od 3-6 meseci 62 lica, odnosno na kaznu zatvora od 2-3 meseca 
25 lica, dok je na kaznu zatvora u trajanju od 1-2 godine osuđeno 73 lica. Ono što je 
takođe primetno da je najveći broj lica bio u kućnom zatvoru (174 lica u 2016. godini 
1 154 u 2017. godini), što ne čudi ako imamo u vidu da je Zakonom o izmenama i 
dopunama Krivičnog zakonika iz septembra 2009. predviđena mogućnost izvršenja 
kazne zatvora izrečene u trajanju do jedne godine, po odluci suda, i u prostorijama u 
kojima osuđeni stanuje, a da je najveći broj lica osuđen upravo na kaznu zatvora do 
godinu dana. Međutim, ako se u obzir uzme činjenica da se kućni zatvor može odrediti 
ukoliko je sud odmerio kaznu zatvora do jedne godine, a kazna rada u javnom interesu 
za dela za koja je predviđena kazna zatvora do tri godine, statistički podaci govore u 
prilog tome da se alternativne sankcije za ova krivična dela nedovoljno izriču. 

Tako je kazna rada u javnom interesu u 2016. godini izrečena samo u jednom 
slučaju (kod krivičnog dela falsifikovanja novca), a u 2017. godini u 4 (za krivično 
delo nedozvoljene trgovine (3) 1 falsifikovanja novca (1). 

Svi napred navedeni podaci ukazuju na to da je u pitanju relativno blaga kazne- 
na politika sudova. Možda je ovakva kaznena politika korekcija zakonski odmerenih 
kazni koje kod velikog broja krivičnih dela protiv privrede propisuju samo kaznu Za- 
tvora, a ne i alternativno novčanu kaznu. Takođe, ovakva kaznena politika verovatno 
odgovara težini krivičnih dela koja dospevaju pred sud, jer se najteža krivična dela iz 

oblasti privrednog kriminala teško otkrivaju 1 dokazuju, zbog čega i presuđenja za ista 
izostaju. Naime, statistički podaci pokazuju prevashodnu usmerenost formalno pravne 
reakcije na ,,sitan“ privredni kriminal, dok sankcionisanje za oblike kriminala korpo- 
racija, kriminala u oblasti svojinske transformacije, finansijskog poslovanja i sl., u koja 
su uključena lica sa izuzetnom ekonomskom i političkom moći neretko izostaju, bez 
obzira na visinu štete koja se njima prouzrokuje (Tanjević, 2010). Najzad, ovde dolazi 
do izražaja i problem suviše širokih kaznenih okvira. Zbog toga su, s obzirom na ne- 
realno visoko propisane kazne (kod nekih krivičnih dela ili pojedinih oblika isključivo 
zatvorske) sudovi često prinuđeni da koriste institut ublažavanja kazne. Sve navedeno 
ukazuju na potrebu da se preispita: isključivo normiranje kazne zatvora (bez alternativ- 
no propisane novčane kazne) kod nekih krivičnih dela, zatim kazneni okviri pojedinih 
krivičnih dela kao i da se u praksi stimuliše izricanje drugih kazni umesto kazne zatvora 
i uslovne osude (na primer novčane ili rada u javnom interesu) jer je očigledno da se 
ovaj oblik sankcionisanja ne izriče u meri koja odgovara vrsti krivičnih dela. Pritom bi 
trebalo insistirati na većoj primeni novčane kazne kao sporedne, naročito kod krivičnog 
dela poreske utaje. Naime, ako se inače ne koristi novčana kazna, pa se ne određuje ni 
kao sporedna onda kada zakon pruža te mogućnosti, to znači da se smanjuje moguća 
,ponuda" krivičnih sankcija koje bi sudijama bile na raspolaganju i zbog toga se oni 
opredeljuju najčešće za uslovne osude (Tanjević, 2012: 236). 


3. BORBA PROTIV PRIVREDNOG KRIMINALA — ZAKONODAVNE 
MERE NA NACIONALNOM NIVOU 


Promene u razvoju privrede nužno dovode i do promena u oblasti inkriminacije, 
tako da se vremenom neke od njih ukidaju a druge propisuju. Iako je sadržinski kod 
ovih krivičnih dela bilo puno promena, statistički podaci koje smo prikazali pokazuju 
da uprkos brojnosti krivičnih dela protiv privrede u mreži krivično-pravne kontrole os- 
taju ,,sitne ribe“ za relativno lakša krivična dela, dok se najteže privredne malverzaci- 
je još uvek teško otkrivaju ili ostaju u zoni ,,sive ekonomije“ kao aktivnosti koje nisu 
sasvim u saglasnosti sa pravom ali nisu ni zakonom zabranjene. Vrlo je moguće da su 
tome doprinele i manjkavosti krivičnog zakonodavstva (Tanjević, 2012). S tim u vezi, 
napredak je učinjen usvajanjem Zakona o izmenama i dopunama Krivičnog zakona 
iz 2016. godine (,,Službeni glasnik RS", br. 85/2005, 88/2005 - ispr., 107/2005 - ispr., 
72/2009, 111/2009, 121/2012, 104/2013, 108/2014 1 94/2016), koji donosi značajne 
novine u glavi dvadeset drugoj u kojoj se nalaze krivična dela protiv privrede. Pre 
svega, uvedeno je sedam novih krivičnih dela, dok su tri dekriminalizovana. Data je 
nova sistematika krivičnih dela protiv privrede, odnosno njihov redosled i grupisanje 
i izvršeni su prema određenim kriterijumima od kojih je najvažniji njihova srodnost. 
Kod pojedinih dela preciziran je zakonski opis kako bi u većoj meri odgovarala real- 
nosti, jer je opštost otežavala dokazivanje i stvarala probeleme u praksi. Što se novih 
krivičnih dela tiče, ima shvatanja da ona zapravo i nisu nova, već se radi o inkrim- 
inacijama koje su postojale u grupi krivičnih dela protiv imovine 1 protiv službene 
dužnosti 1 da se radi zapravo o uvođenju posebnih oblika postojećih dela. Međutim, 


dok su krivično delo prevare u obavljanju privredne delatnosti 1 krivično delo zloupo- 
trebe poverenja u obavljanju privredne delatnosti postojala u KZ kao opšta krivična 
dela protiv imovine, ali koja se u oblasti privrednih odnosa nisu primenjivala, krivično 
delo zloupotrebe u postupku privatizacije predstavlja novo krivično delo koje je odraz 
potrebe da se inkriminišu uočene zloupotrebe u postupku privatizacije (pri čemu sma- 
tramo da je ovo delo trebalo mnogo ranije inkriminisati). U svakom slučaju primena 
novih dela u oblasti privrednog poslovanja bi trebala da obuhvati jedan važan seg- 
ment kriminalnog ponašanja u privrednim odnosima na koji se do sada pretežno pri- 
menjivalo krivično delo zloupotrebe položaja odgovornog lica iz ranijeg člana 234, a 
čime bi se naše krivično zakonodavstvo približilo i krivičnom delu Untreue koje pred- 
stavlja jednu od najvažnijih inkriminacija za suzbijanje privrednog kriminala a koja 
s određenim razlikama postoji u nemačkom, švajcarskom 1 austrijskom krivičnom 
pravu (Stojanović, 2017: 728). U skladu sa sprovođenjem koncepcije koja razdvaja 
korupciju u javnom i privatnom sektoru, u grupu krivičnih dela protiv privrede uneta 
su nova krivična dela koja se odnose na korupciju u privatnom sektoru i to primanje 
i davanje mita u privrednom poslovanju. Razdvojena je i pronevera na proneveru u 
privrednom poslovanju i proneveru iz grupe krivičnih dela protiv službene dužnosti. 
Posebno značajnim smatramo uvođenje novine kada je u pitanju krivično delo 
zloupotrebe položaja odgovornog lica (član 227, ranije član 234). Naime, u okolnosti- 
ma otežanog dokazivanja krivičnih dela iz sfere privrednog kriminala u praksi je bilo 
primetno da su nosioci pravosudnih funkcija, u nedostatku specifičnih znanja vezanih 
za oblast finansijskih istraga i veštine ispravne kvalifikacije privrednih krivičnih dela, 
često koristili preopširne i neprecizne kvalifikacije ovog krivičnog dela 1 krivičnog 
dela zloupotrebe službenog položaja. Iz navedenog razloga uveden je zakonski sup- 
sidijaritet ove inkriminacije, a kako bi se ograničila primena navedenog krivičnog 
dela samo na slučajeve kada je to zaista nužno, odnosno samo ako kriminalna zona 
nijednog drugog krivičnog dela ne može da zaštiti privredni sistem. Pored navedenog, 
izvršena je izmena koja bi u praksi trebala da olakša primenu krivičnog dela poreske 
utaje. Reč je o tome da se u zakonskom opisu ovog krivičnog dela više ne zahteva 
davanje lažnih podataka o ,,zakonito stečenim prihodima“, odnosno njihovo nepri- 
javljivanje. Bitno je napomenuti i to da je izvršeno brisanje odredbe ,,prouzrokovanja 
stečaja iz nehata“, što smatramo opravdanim jer se može diskutovati o tome da li se 
stečaj može uopšte prouzrokovati iz nehata. Sa druge strane, u uslovima uspostavljan- 
ja privatne svojine nad sredstvima za proizvodnju, ekonomske otvorenosti, nesmeta- 
nog funkcionisanja poslova sa inostranstvom, slobodnog uspostavljanja privrednih 
odnosa i slobodnog formiranja cena, opravdano se postavilo pitanje zadržavanja po- 
jedinih privrednih krivičnih dela, posebno onih koja predstavljaju relikt socijalističke 
državne ekonomije. Navedenim zakonskim izmenama izvršena je dekriminalizacija 
krivičnog dela zloupotrebe ovlašćenja u privredi, obmanjivanja kupaca i izdavanja 
čeka 1 korišćenja platne kartice bez pokrića. Ovo je razumnjivo, imajući u vidu da je 
ovde reč o čistom građansko-pravnom ugovornom odnosu između banke i klijenta i 
da banci na raspolaganju stoje brojni instrumenti obezbeđenja, počev od meničnog 
jemstva, ručne zaloge, žiranata, administrativne zabrane na platu klijenta do preven- 
tivnih mera kao što je određivanje limita, blokada računa, raskid ugovora, pokretanje 

parničnog postupka 1 prinudne naplate duga. Dakle, jasno je da se za uspostavljanje 
finansijske discipline mogu delotvornije koristiti drugi načini umesto pretnje primen- 
om krivične sankcije. Slično je i sa krivičnim delom zloupotrebe ovlašćenja u privredi 
koje je sadržalo dosta heterogene oblike radnje izvršenja, od kojih su neki svojstveni 
ranijem privrednom sistemu i koje zakonodavstva drugih zemalja uglavnom ne poz- 
naju, kao i krivičnim delom obmanjivanja kupaca koje se u praksi retko primenjivalo, 
a pri čemu treba imati u vidu da na raspolaganju stoji prekršajno-pravna zaštita, jer je 
propisano više prekršaja u ovoj oblasti koji su zaprećeni strogim kaznama. 

Kada je reč o zakonskoj regulativi koja se odnosi na sprečavanje i suzbijanje 
privrednog kriminala, ne možemo reći da Srbija nije usvojila zakonska rešenja koja 
bi trebalo da obezbede efikasnu borbu protiv ovog vida kriminala. Pre svega, donet je 
Zakon o oduzimanju imovine proistekle iz krivičnog dela, osnovana je Direkcija za 
upravljanje oduzetom imovinom, osnovana je posebna jedinica za finansijske istrage u 
okviru Ministarstva unutrašnjih poslova, osnovana su posebna odeljenja za borbu protiv 
korupcije u Republičkom javnom tužilaštvu, apelacionim i višim javnim tužilaštvima, 
donet je Zakon o odgovornosti pravnih lica za krivična dela, itd. Pored navedenog, fi- 
nansijske istrage prepoznate su kao efikasan i proaktivan alat za istrage i procesuiranje 
privrednog kriminala, jer je imovinska korist motiv većine ovih krivičnih dela, a zbog 
čega uostalom predstavljaju i jedan od prioriteta Republike Srbije u borbi protiv korup- 
cije, pranja novca i privrednog kriminala. U skladu sa navedenim, usvojena je Strategija 
istraga finansijskog kriminala (,,Službeni glasnik RS", br. 43/2015), čiji je opšti cilj da 
se omogući efikasno i kvalitetno sprovođenje istraga finansijskog kriminala radi praćen- 
ja tokova novca, kao 1 imovine i proaktivnog otkrivanja krivičnih dela; efikasna saradnja 
između institucija nadležnih za prikupljanje podataka i sprovođenje finansijskih istraga; 
podizanje stepena obučenosti nosilaca pravosudnih funkcija i državnih službenika koji 
se bave istragama finansijskog kriminala na najviši nivo i sprečavanje uključivanja nele- 
galno stečenih sredstava u legalne privredne tokove. Imajući u vidu da je predviđeno da 
se na kraju svake kalendarske godine Narodno skupštini podnosi izveštaj o sprovođenju 
ove strategije, a na osnovu kojeg će se predlagati mere za unapređenje u ovoj oblasti, 
nadamo se da će navedeno omogućiti, ne samo da se stekne uvid u to koje su aktivnosti 
preduzete na sprovođenju ovog strateškog akta, već pre svega, kakvi su rezultati postig- 
nuti u sprovođenju finansijskih istraga. 


ZAKLJUČAK 


Društveno opasne pojave u privredi javljaju se ne samo vezano Za organizaciju i fi- 
nansiranje privrednih aktivnosti, već bukvalno u svim oblastima proizvodnje, unutrašn- 
jeg i spoljnog prometa, pa do neposredne potrošnje gotovih proizvoda. Posledice koje 
nastaju na osnovu takvih kriminalnih ponašanja nisu samo ekonomske i materijalne 
štete za državu i preduzeća, već su ugroženi i drugi zaštitni objekt, kao što je Život i 
zdravlje ljudi i opšta životna sredina. Sa druge strane, globalizacija pruža nove oblike za 
vršenje kriminala sa transnacionalnim odlikama u smislu prevara, finansijskih prekršaja, 
,pranja novca“, kompjuterskog privrednog kriminala i sl. koji otežavanju otkrivanje i 


efikasnu borbu protiv ovog vida kriminala. Nema sumnje da je privredni kriminal evalu- 
irao i da se već danas javlja u novim oblicima kompjuterskog i korporacijskog kriminala 
i da se naše društvo može suočiti u budućnosti sa velikim problemom organizovanog 
kriminalnog delovanja u oblasti privrede koji ugrožava, pre svega, ekonomsku bezbed- 
nost jedne zemlje, a samim tim i njenu nacionalnu bezbednost. 

Iako je činjenica da je državi u ovom trenutku jedan od prioritetnih zadataka suzbi- 
janje kriminaliteta u najširem smislu te reči, a posebno suzbijanje privrednog kriminala i 
da je u našem zakonodavstvu došlo do promena koje idu u prilog efikasnijoj borbi protiv 
ovog vida kriminala, kako to izgleda u praksi, to je sasvim drugo pitanje. Treba imati u 
vidu da je borba protiv privrednog kriminala, zbog složenosti, osetljivosti i drugih ra- 
zloga veoma težak zadatak i da su zakonska osnova 1 sredstva krivičnopravne represije 
samo pojedina raspoloživa ,,oruđa“ u toj borbi. Pre svega, potrebno je obezbediti izgradnju 
privrednog sistema kojim će se obezbediti osnovni preduslovi za obavljanje svih vrsta i ob- 
lika privrednih delatnosti, a tek onda, odgovarajućim represivnim merama delovati brzo i 
efikasno protiv svih lica koja, učestvujući kao subjekti u oblasti privrednog poslovanja, de- 
luju nezakonito. Edukacija najširih slojeva stanovništva o štetnosti privrednog kriminala, 
posebno sa elementima korupcije i opasnostima koje oni nose, takođe je od velike važno- 
sti. Ali ono što je najbitnije je postojanje jasno izražene političke volje da se dugoročnim 
i stalnim aktivnostima na preventivnom i represivnom planu spreči širenje zloupotreba u 
ovoj oblasti. Ovo pre svega imajući u vidu činjenicu da je povezanost i međusobna uslovl- 
jenost politike i privrede u uslovima ekonomske tranzicije u našoj zemlji toliko prisutna da 
omogućava pojedincima koji imaju istaknute pozicije u vlasti ili izuzetnu ekonomsku moć 
u društvu da često nekažnjeno čine brojna krivična dela koja predstavljaju srž privrednog 
kriminala. Na navedeno ukazuju i prezentovani statistički podaci iz kojih proizlazi da je 
formalno pravna reakcija usmerena na ,,sitan“ privredni kriminal. Naime, za sada postoje 
samo pojedini slučajevi organizovanog privrednog kriminala kao što su carinska ili steča- 
jna mafija 1 nekoliko većih korupcionaških afera, koje još uvek nisu dobile svoj sudski 
epilog, zbog čega se ne može sa sigurnošću steći utisak da su državni organi čvrsto rešeni 
da dosledno i bez selekcije otkrivaju i gone učinioce krivičnih dela protiv privrede. Značaj 
privrednog razvoja, složenost odnosa u organizaciji, upravljanje i poslovanje u privredi u 
uslovima tranzicije obavezuju nas da ovim pitanjima posvetimo posebnu pažnju, a ovim 
radom nastojali smo da tome doprinesemo. 

ECONOMIC CRIME IN SERBIA - SITUATION AND CHALLENGES 


Economic crime, especially contemporary, manifests itself in a large number of 
forms and strives for better organization and for establishing control over legal busi- 
ness. The ways in which the economic crimes are performed under modern conditions 
are increasingly complex, more perfidious and more difficult to discover and prove it. 
It is a very dangerous phenomenon that endangers the whole economic system and its 
conseguences are multiple negative for society, and conseguently there is a need for 
permanent monitoring of this type of crime and for taking effective measures in order 
to prevent and suppress it. The paper highlights the basic characteristics of economic 
crime that make it specific and which distinguish it from other types of crime. In an effort 
to determine the characteristics of contemporary economic crime, we analyzed the data 
on the state of crime in the Republic of Serbia in the period from 2007 to 2017, published 
in periodicals of the Republic Institute for Statistics, which, among other things, point to 
the fact that criminal offenses in the field of economy are insufficiently discovered and 


prosecuted for, that a formal legal reaction is directed primarily to “small” economic 
crimes, and that the penal policy of the courts is relatively mild because the conditional 
sentence dominates in the structure of the total criminal convictions. If account is taken 
of the fact that a house prison can be determined if the court has sentenced a prison 
sentence up to one year, and a punishment of work in the public interest for acts for 
which a prison sentence of up to three years is envisaged, statistics indicate that alter- 
native sanctions for these offenses are insufficiently stated. All of the above points to 
the need to re-examine: exclusively standardizing the sentence of imprisonment (with- 
out an alternative prescribed fine) in some criminal offenses, then criminal frameworks 
of certain criminal offenses, and in practice to stimulate pronouncing other sentences 
instead of imprisonment and conditional sentence (for example money or labor in the 
public interest), since it is obvious that this form of sanctioning is not imposed to the 
extent appropriate to the type of criminal offense. It should be insisted on the greater use 
of fines as auxiliary, in particular with the criminal offense of tax evasion. Finally, new 
normative solutions in our country have been analyzed in order to clarify the direction 
in which they are reforming this area. 
KEY WORDS: Economic Crime, Transition, Legislation, Criminal offenses, Serbia 

FINANSIJSKE POSLEDICE NAMEŠTANJA 
FUDBALSKIH UTAKMICA 


Dejan Suput! 


U ovom radu autor je analizirao i prikazao problem nameštanja fudbalskih utak- 
mica, kao deo šireg problema nameštanja sportskih rezultata. Konstatovano je da 
je nameštanje sportskih rezultata, a pogotovo nameštanje fudbalskih utakmica, po 
učestalosti, broju oštećenih, visini ostvarene protivpravne imovinske koristi i društ- 
venoj opasnosti, veći problem od svih drugih negativnih pojava u sportu, odnosno 
da je to veći problem od dopinga u sportu i nasilja na sportskim priredbama. Ana- 
lizirane su i okolnosti koje dovode do nameštanja fudbalskih utakmica, a posebna 
pažnja pružena je određivanju kruga lica koja trpe negativne finansijske posledice 
usled nameštanja utakmica. 

U zaključnom delu teksta iznet je stav da je ozbiljnost i učestalost problema 
nameštanja fudbalskih utakmica, ali i sportskih rezultata iz nekih drugih grana spor- 
ta, takva da opravdava potrebu za što skorijim donošenjem posebne međunarodne 
konvencije koja bi predvidela obavezujuće i efikasne mehanizme saradnje nadležnih 
državnih organa zemalja potpisnica takve konvencije, a kako bi se problem nameštan- 
ja rezultata smanjio. 

KLJUČNE REČI: fudbalske utakmice, nameštanje rezultata, krivično delo, fi- 
nansijske posledice, klađenje. 


UVOD 


U okviru fenomena nameštanja sportskih rezultata, dogovaranje ishoda fudbal- 
skih utakmica predstavlja jedan od najčešćih i medijski najzapaženijih oblika tog de- 
liktnog ponašanja u oblasti sporta. Nisu svi sportovi podjednako privlačni i podobni 
za nameštanje rezultata. Najčešće se, osim fudbalskih utakmica, nameštaju trke kon- 
ja i trke pasa, dok su takmičenja u ostalim sportskim disciplinama izuzetno retko 
predmet nameštanja i najčešće do nameštanja dolazi sporadično. Prilikom rasprava 
o problemu nameštanja fudbalskih utakmica, trebalo bi imati u vidu da je problem 
nameštanja sportskih rezultata, a pogotovo utakmica, star koliko i istorija sporta, a da 
su u zavisnosti od stepena društvenog razvoja, ali i društvene uloge koju je sport imao 
u istorijskim epohama, države u različitom obimu i na različite načine bile zaintereso- 
vane za zabranu i sankcionisanje nameštanja sportskih rezultata. 


! Predsednik Atletskog saveza Beograda, email: dejan.suput@fss.rs 


Na ozbiljnost eskalacije problema nameštanja sportskih rezultata 1 potrebu za in- 
tenziviranjem borbe protiv te negativne pojave ukazali su učesnici Konferencije minis- 
tara sporta Saveta Evrope (SE) u Beogradu 15. marta 2012. godine.* Nameštanje utak- 
mica bilo je ključno pitanje na dnevnom redu konferencije SE u Beogradu. U rezoluciji 
usvojenoj na Konferenciji naglašeno je da bi nameštanje utakmica moglo da potko- 
pa poverenje javnosti u sport i države u kojima se sportske manifestacije održavaju. 
Pozvani su članovi Proširenog delimičnog sporazuma o sportu 1 članovi relevantnih 
panevropskih tela: ,,da započnu pregovore o donošenju međunarodne konvencije pro- 
tiv manipulisanja sportskim rezultatima, a posebno o nameštanju utakmica, kojom bi 
mogao da se uspostavi odgovarajući institucionalni i zakonodavni okvir posvećenosti 
i saradnje u borbi protiv te negativne pojave“. Da je nameštanje sportskih rezultata, a 
pogotovo nameštanje fudbalskih utakmica, po učestalosti, broju oštećenih, visini ostva- 
rene protivpravne imovinske koristi i društvenoj opasnosti, veći problem od svih drugih 
negativnih pojava u sportu, potvrđuju i reči Andrule Vasiliu — članice Evropske komisije 
— koja je na Sportskom forumu EU održanom 20. septembra 2012. godine u Nikoziji na 
Kipru, u svom zvaničnom obraćanju rekla: ,,Nameštanje utakmica je verovatno najveća 
pretnja integritetu sporta u današnjem vremenu, što postaje očigledno kada se pogledaju 
medijski izveštaju poslenjih godina?" 2 


1. OKOLNOSTI KOJE DOVODE DO NAMEŠTANJA UTAKMICA 


U današnjem vremenu, sport je osim izvora zabave i zdravog razvitka ljudskog tela 
i duha, postao i privredna grana u okviru koje se ostvaruje ogroman profit. U poslednjih 
dvadeset godina stepen komercijalizacije sportskih aktivnosti dostigao je razmere koje 
do sada nisu zabeležene u istoriji (Slack). Od kraja 80-ih godina XX veka, paralelno sa 
ukupnom liberalizacijom privrede i jačanjem uloge tržišta u svim sferama društvenog 
života, dolazi do sve većeg upliva profitnog motiva u profesionalni sport (Cerovic, 2009). 
Sport se razvio u vid globalne industrijske grane, koja po ostvarenom prometu obuhvata 
više od 3% ukupne svetske trgovine, a po ukupnoj vrednosti kapitala vredi više od 1% 
bruto nacionalnog proizvoda Evropske unije (Gardiner 1 dr., 2005). Komercijalizaciji 
sporta i uvećanju problema koje ona prouzrokuje doprineli su 1 propisi Evropske unije 
(EU), kao i praksa Evropskog suda pravde koji sport posmatra kroz ,,izobličavajuću 
prizmu” zakona tržišta. Još 1974. godine Evropski sud pravde odlučio je da je komu- 
nitarno pravo primenjivo na sport kao privrednu delatnost u smislu člana 2. Ugovora o 
Evropskoj zajednici (EZ). Zapravo, Evropski sud pravde je presudio da se sport podvodi 
pod odredbe komunitarnog prava kada se sportske aktivnosti 1 delatnosti obavljaju kao 
privredne (komercijalne) aktivnosti. Takvo opredeljenje, koje nije predstavljalo samo 
pravno tumačenje suda, već i političku odluku i vrednosni sud o savremenom sportu, 
kasnije je potvrđeno i u slučajevima Dona, Bosman, Deliege 1 Lethonen, a doprinelo je 
daljoj komercijalizaciji sporta u Evropi. 
2 Nova međunarodna inicijativa protiv nameštanja fudbalskih utakmica, nalazi se na web-stranici: http:// 
www.setimes.com/cocoon/setimes/xhtml/sr_Latn/features/setimes/features/2012/03/26/feature-04. 
3 The fight against match-fixing, nalazi se na web-stranici: http://europa.eu/rapid/press-release_ 
SPEECH-12-621_en.htm?locale=en. 

Sportisti koji se bave najpopularnijim sportovima postali su specifična vrsta 
robe koja se razmenjuje na tržištu, deonice sportskih klubova se prodaju i kupuju na 
svetskim berzama, vrednost prava zasnovanih na ugovorima o sponzorstvu velikih 
sportskih manifestacija dostiže iznose od više desetina miliona dolara, televizijske 
mreže plaćaju ogromne naknade za prenošenje utakmica, a proizvodnja i prodaja 
sportske opreme predstavlja jedan od najunosnijih poslova multinacionalnih kom- 
panija. Prihodi od legalnog 1 ilegalnog klađenja na sportske rezultate prevazilaze 
budžete manjih država i predstavljaju jedan od najvećih generatora pranja nelegalno 
stečenog novca. Usled toga, savremeni sistem sporta, širom sveta doživljava nepre- 
kidne 1 suštinske kvalitativne, kvantitativne 1 strukturalne promene, koje proističu iz 
novonastalih društvenih, ekonomskih, političkih 1 tehnoloških uslova koji dalje pod- 
stiču komercijalizaciju sporta (Životić, 2007). Jedna od najočiglednijih posledica 
komercijalizacije sporta koja je transformisala sistem sportskih takmičenja XX veka 
postala je vidljiva na Olimpijskim igrama održanim u Barseloni 1992. godine kada je 
po prvi put dozvoljeno učešće sportista profesionalaca na tom takmičenju (Kosovac, 
2009). Tada je definitivno nestala razlika između sportista amatera i profesionalnih 
sportista, čime je proces komercijalizacije sporta dodatno osnažen i ubrzan. 

O negativnim posledicama komercijalizacije sporta sve više govore sami sportisti 
i istovremeno naglašavaju da je preterana komercijalizacija sporta prouzrokovala, ne 
samo porast broja delikata koji se vrše u vezi sa sportom, već i odumiranje principa 
sportskog nadmetanja zasnovanog na drevnom i univerzalnom agonskom ljudskom na- 
gonu koji je još u vreme starih Grka stvorio duh i misiju sporta. Najbolju ilustraciju 
takvih stavova o negativnim efektima komercijalizacije sporta predstavljaju reči Mišela 
Platinija, nekadašnjeg predsednika Evropske fudbalske asocijacije, koji je o tom prob- 
lemu govorio 2008. godine pred poslanicima Parlamentarne skupštine Saveta Evrope.* 
Tom prilikom, Platini je istakao da je sport ugrožen korporativnim interesima profesio- 
nalnog sporta koji ima izuzetno veliku medijsku pokrivenost u čitavom svetu i nagla- 
sio je da je: „Postalo važnije napraviti profit nego osvojiti trofej ”. Platini se priključio 
ocenama mnogih teoretičara sporta da postoji tendencija pretvaranja sporta u šou biznis 
i da će se time sport uniziti kako bi se pretvorio u proizvod. U svom obraćanju parlam- 
entarcima Platini je, čini se sasvim opravdano, izneo tvrdnju da je preterana komercijal- 
izacija sporta posebno izražena u fudbalu kao najpopularnijem sportu i da je ona, ako ne 
prouzrokovala, onda barem uvećala probleme kao što su nelegalno klađenje na sportske 
rezultate, nameštanje sportskih rezultata, doping, nasilje na sportskim priredbama i tr- 
govima decom (trgovina najmlađim kategorijama sportista). 

Prethodno opisani društveni uslovi doveli su do toga da je nameštanje sportskih 
rezultata, a pogotovo nameštanje fudbalskih utakmica, po učestalosti, broju oštećenih, 
visini ostvarene protivpravne imovinske koristi i društvenoj opasnosti, veći problem 
od svih drugih negativnih pojava u sportu. 


4 Profit važniji od fudbala, nalazi se na web-stranici: http://www.b92.net/sport/vesti.php?yyyy=2008&m- 
m=01&dd=24&nav_id=281978. 


2. KRIVICNO DELO DOGOVARANJE ISHODA TAKMIČENJA 


Zakonom o izmenama i dopunama Krivičnog zakonika Republike Srbije od 24. 
decembra 2012. godine, u Krivični zakonik dodat je novi član 208b. kojim je ponovo 
kao posebno krivično delo propisano dogovaranje ishoda takmičenja. Tako je po dru- 
gi put u istoriji krivičnog zakonodavstva Republike Srbije propisano takvo krivično 
delo, pošto je do 2006. godine u primeni bio Krivični zakon Republike Srbije koji je 
članom 2552. propisivao na gotovo istovetan način krivično delo pod nazivom: "Ugo- 
varanje ishoda takmičenja". 

Kada je 2005. godine u Narodnoj Skupštini Republike Srbije bio izglasan Kriv- 
ični zakonik koji je stupio na snagu 2006. godine umesto Krivičnog zakona Republike 
Srbije, pomalo iznenađujuće, krivično delo ugovaranja ishoda takmičenja nije se naš- 
lo u tekstu Kirvičnog zakonika. Međutim, ispostavilo se da brisanje tog krivičnog dela 
nije bila slučajnost pošto je komisija koja je pripremala tekst Krivičnog zakonika sma- 
trala da je deliktna ponašanja koja su činila elemente bića krivičnog dela ugovaranja 
ishoda takmičenja moguće podvesti pod krivična dela primanja 1 davanja mita, kao i 
pod krivično delo trgovine uticajem. Takvo obrazloženje delovalo je prilično neuver- 
ljivo, pogotovo kada se uzme u obzir uporednopravna praksa evropskih država koje 
su takvo ponašanje različitim zakonima propisale kao posebno krivično delo (Šuput, 
2013). Opravdanost propisivanja posebnog krivičnog dela proizlazi iz činjenice da 
sport kao društveno korisna delatnost, koja osim značajne socijalno-obrazovne funk- 
cije u društvu ima i veliki uticaj na razvoj nacionalne ekonomije, mora biti zaštićen od 
protivpravnih ponašanja koja ugrožavaju njegov opstanak i razvoj. 

Iz sadržine dispozicije pravne norme člana 208b. stava 1. Krivičnog zakonika Re- 
publike Srbije koja glasi: ,,Ko dogovori ishod sportskog ili drugog takmičenja u nameri 
da sebi ili drugom pribavi imovinsku korist"', vidi se jasno opredeljenje srpskog za- 
konodavca da pruži krivičnopravnu zaštitu imovini kao objektu zaštite, a ne sportu ili 
načelu poštenog takmičenja kao posebnim društvenim vrednostima. Takvo opredeljenje 
zakonodavca može se oceniti kao manjkavo, pošto je imovina kao vrednost koja se štiti 
krivičnopravnim normama (imovina kao objekt zaštite) već dovoljno zaštićena propi- 
sivanjem ostalih krivičnih dela koja se nalaze u okviru dvadesetprve glave Krivičnog 
zakonika. Ugovaranje ishoda takmičenja koje neko učini u nameri da sebi, ili drugome 
pribavi imovinsku korist, može se bez problema podvesti pod elemente bića krivičnih 
dela prevare, ili krivičnih dela davanja, ili primanja mita, pa u takvom slučaju i nije 
bilo potrebe za propisivanjem posebnog krivičnog dela. Razlog za propisivanje poseb- 
nog krivičnog dela dogovaranja ishoda takmičenja trebalo je da bude zaštita sporta kao 
društvene vrednosti , tj. zaštita integriteta, legalnosti i regularnosti sportskih takmičenja 
i ostvarenih sportskih rezultata, što se svodi na zaštitu načela poštenog takmičenja. Kako 
bi se razumelo zbog čega pravni poredak treba da pruži krivičnopravnu zaštitu načelu 
poštene igre (poštenog takmičenja), neophodno je upoznati se sa sadržinom tog pojma. 

Poštena igra (eng. fair play) predstavlja etički princip na kome počiva sportsko 
nadmetanje. Termin fair play vremenom se odomaćio, ne samo na srpskom govornom 
području, već i u ostalim državama sveta u kojima se svakodnevno koristi u vezi sa 
održavanjem sportskih takmičenja. 

U najužem smislu, fair play označava jednak 1 nepristrasan položaj svih sportista 
koji se takmiče u određenoj sportskoj disciplini. Šire posmatrano, fair play se definiše 
kao više od igranja po sportskim pravilima i obuhvata koncepte: razvijanja prijateljst- 
va među sportistima, izražavanja solidarnosti takmičara 1 ukazivanja poštovanja pre- 
ma drugim takmičarima. Fair play predstavlja način razmišljanja i izražava potrebu 
za etičkim postupanjem sportista. Primena načela fair play-a treba da doprinese isko- 
renjivanju nesportskog ponašanja koje se ogleda u prevarnom postupanju sportista na 
takmičenjima oličenom u upotrebi dopinga, postizanju dogovora o pobedniku, sklapa- 
nju interesnih saveza između takmičara i fizičkom 1 verbalnom nasilju usmerenom ka 
protivniku ili protivničkoj ekipi. 

Fair play se dugotrajnom praksom sportskog nadmetanja 1 rada sportskih or- 
ganizacija razvio 1 učvrstio kao jedno od najvažnijih načela sporta i sportskih tak- 
mičenja. On se već dugi niz godina ne svodi samo na prost izraz koji ima značenje 
kakvo je navedeno u većini postojećih rečnika (poštena igra), već predstavlja poseban 
koncept koji obuhvata niz standarda 1 pravila koja se prilikom sportskog nadmetanja 
moraju poštovati da bi se pojedino takmičenje smatralo ,,sportskim"" tj. poštenim. 
Koncept poštene igre sadrži nekoliko osnovnih načela koja se primenjuju, ne samo na 
ponašanje i tretman takmičara, već i na aktivnosti drugih pojedinaca koji imaju dodir 
sa sportskim takmičenjima. Tako se, kada je reč o drugim pojedincima koji imaju 
dodir sa sportskim takmičenjima, a na koje se primenjuje načelo fair play-a, pre svega 
se misli na: sudije, trenere, članove uprava sportskih klubova i navijače klubova i 
nacionalnih sportskih reprezentacija. Svi navedeni subjekti obavezni su da postupaju 
u duhu poštene igre, što znači: da moraju poštovati pravila pojedine igre i propise koji 
se odnose na organizaciju 1 održavanje određenog takmičenja; da treba da ulože trud 
da se na sportski način ponašaju prema protivničkim igračima, sudijama, gledaocima, 
predstavnicima sportskih udruženja i medijima, što se pre svega ogleda u nenasilnom 
i kulturnom postupanju pre, za vreme i posle sportskih manifestacija. 

Načelo poštene igre, shvaćeno na opisan način, predstavlja posebnu društvenu 
vrednost koja se razvila u okviru sporta kao društvenog fenomena i koja se štiti pravnim 
normama. Ugrožavanje 1 nepoštovanje načela poštene igre, kao posebne društvene vred- 
nosti, predstavlja deliktno ponašanje za koje su propisane raznovrsne sankcije, te se 
stoga fair play smatra jednim od zaštitnih objekata kaznenog prava u oblasti sporta. 

Dispozicija pravne norme iz člana 2552. stav 1. nekadašnjeg Krivičnog zako- 
na Republike Srbije po svojoj sadržini bila je bliža konceptu prema kome se načelu 
poštenog takmičenja i sportu kao posebnoj društvenoj vrednosti pruža krivičnopravna 
zaštita u odnosu na način kako je trenutno propisano krivično delo dogovaranja ishoda 
takmičenja članom 208b. stav 1. Krivičnog zakonika Republike Srbije. Član 2552. 
stav 1. Krivičnog zakona je glasio: ,,Ko ugovori ishod sportskog ili drugog takmičen- 
ja i na taj način pribavi kakvu korist za sebe ili drugoga, kazniće se zatvorom do tri 
godine". Za razliku od dispozicije iz člana 208b. stav 1. Krivičnog zakonika u kojoj 
se traži da lice koje izvršava krivično delo ugovaranja ishoda takmičenja to čini: „u 
nameri da sebi ili drugom pribavi imovinsku korist”, u članu 2552. stav 1. Krivičnog 
zakona bio je primenjen nešto širi koncept prema kome se tražilo da se ugovaranjem 
ishoda sportskog takmičenja: „pribavi kakva korist za sebe ili drugoga”. To je kon- 


cept koji je bliži ideji da se štiti integritet sporta i sportskih takmičenja, ali je i on bio 
previše orjentisan ka kažnjavanju za protivpravno pribavljanje imovinske, ili kakve 
druge koristi, a ne kažnjavanju za sam čin dogovaranja ishoda takmičenja. I jedna i 
druga pravna norma manjkave su u tom smislu što iz njihove sadržine proizlazi da 
nije zabranjeno i kažnjivo ugovaranje, tj. dogovaranje ishoda sportskog takmičenja, 
ako ono nije motivisano pribavljanjem imovinske koristi. Dispozicija pravne norme 
iz nekadašnjeg Krivičnog zakona je znatno bolja pošto je ostavila mogućnost da se 
kazne i oni izvršioci koji umesto imovinske koristi, ugovaranjen ishoda sportskih tak- 
mičenja za sebe ili drugoga pribavljaju neku drugu korist. Tako je u praksi nameštan- 
ja fudbalskih utakmica, izuzetno čest slučaj da se unapred ugovara ishod utakmice 
(dogovara sportski rezultat), ne sa motivom da kladioničari, jedan klub, njegovi vlas- 
nici, igrači, ili trener pribave imovinsku korist, već sa namerom da osvoje određene 
bodove, a kako bi imali bolji plasman na tabeli, tj. kako bi opstali u nekom ligaškom 
takmičenju. Poznata je prksa takozvanog ugovaranja i odigravanja fudbalskih utakica 
po „sistemu 3 za 3”, u kome dva kluba koji se tokom jedne takmičarske sezone obav- 
ezno sastaju dva puta, unapred dogovaraju da će svaki od njih na po jednoj utakmici 
biti pobenik i tako uzeti tri takmičarska boda, a kako bi smanjio rizik ispadanja u niži 
rang takmičenja na kraju sezone. Takvim dogovorom ne pribavlja se imovinska, već 
druga vrsta koristi, a nesporno se šteti integritetu i legitimnosti sportskog takmičenja. 

Uprkos navedenim konceptualnim i teorijskim zamerkama na način kako je za- 
konodavac formulisao dispoziciju pravne norme kojom je propisano krivično delo dogo- 
varanja ishoda takmičenja, očigledno je da u najvećem broju slučajeva, do nameštanja 
fudbalskih utakmica dolazi usled želje pojedinaca da time ostvare protivpravnu imovin- 
sku korist. Ta činjenica je presudno uticala na srpskog zakonodavca da propiše krivično 
delo dogovaranja ishoda takmičenja, baš na način kako je do sada opisano. 

Činjenica da se nameštanjem rezultata fudbalskih utakmica može pribavi- 
ti značajna protivpravna imovinska korist, odnosno finansijka dobit, onome ko or- 
ganizuje takvo nameštanje, istovremeno upućuje na to da su finansijske posledice 
takvog protivpravnog ponašanja velike i da se negativne finansijske posledice takvih 
protivpravnih radnji odražavaju na brojna pravna i fizička lica. 


3. FINANSIJSKE POSLEDICE 


Ukupnu vrednost legalnog globalnog tržišta klađenja na sportske rezultate je 
teško precizno utvrditi, pre svega zbog toga što su u različitim delovima sveta, poje- 
dina tržišta izuzetno šaroliko pravno uređena i organizaciono i ekonomski strukturira- 
na. Postoji procena da klađenje na sportske rezultate čini između 30 1 40% ukupnog 
svetskog tržišta igara na sreću, koje osim klađenja obuhvata brojne lutrije, kockarnice 
i sve druge legalne oblike igara na sreću. Globalno tržište igara na sreću ima godišnju 
zaradu veću od 400 milijardi dolara (Sports Betting - Statistics & Facts). Udeo u toj 
zaradi, koji donosi klađenje na fudbalske rezultate je značajan, što predstavlja dovol- 
jan motiv da pojedinci, ili dobro organozovane kriminalne grupe pokušaju da nameste 
rezultate pojedinih utakmica, kako bi uzele deo ,,kolača"' za sebe. 

Kladioničarsko tržište je usled razvoja modernih sredstava telekomunikacija, a 
pre svega Interneta, postalo apsolutno globalno, tako da se opklade na rezultate fudbal- 
skih utkmica nacionalnih liga Evrope, primaju širom sveta, a najviše u Aziji, koja po 
tradiciji predstavlja jedno od najvećih i najbogatijih kladioničarskih tržišta. Uvidom u 
zvanične Interent prezentacije pojedinih honkoških, tajvanskih, malezijskih 1 sličnih 
kladionica, može se videti da one primaju uplate, ne samo za rezultate Superlige i Prve 
llige Srbije u fudbalu, već i za fudbalska takmičenja nižeg ranga u Srbiji, a kao što su 
„Srpske lige”. To znači da u praksi, neko u Srbiji može da namesti pojedinu utakmicu, 
da se odigra sa takvim rezultatom, za koji se na kladionicama dobija izuzetno velika 
kvota. To su obično rezultati kada tim za koji se smatra da je favorit, izgubi utakmicu 
nakon vođstva u prvom delu utkmice i kada se pri tom, na utakmici postigne veliki 
broj golova. U takvim slučajevima kvote za klađenje idu i do 1:72, što znači da se za 
jedan uplaćeni Euro, u slučaju da onaj ko ga je uplatio „pogodi” rezultat, dobija 72 
Eura. Naravno, kada onaj ko unapred zna sportki rezultat, a to je onaj ko je učestvo- 
vao u nameštanju, uplati umesto jednog eura 1000 eura na kvotu 1:72, imaće dobitak 
od 72000 eura. Taj dobitak predstavljaće visinu protivpravno ostvarene imovinske 
koristi, ali ujedno i štetu koja je naneta kladionici koja legalno radi. Najčešće se takve 
prevare ne zadržavaju na nivou samo jedne uplate u samo jednoj kladionici, već se, 
kada je rezultat namešten, uplate na taj rezultat vrše paralelno, širom sveta, tako da 
dolazi do milionskih zarada, odnosno do milionskih šteta za legalne kladionice. 

Kladionice su, usled takve negativne prakse 1 velike finansijske štete koju su tr- 
pele, razvile brojne mehanizme za praćenje i rano upozoravanje na postojanje sumnje 
da je pojedina fudbalska utakmica nameštena. Tako na primer, u Belgiji postoji orga- 
nizacija ,,Federbet”’, koja je osnovana u formi međunarodne neprofitne organizacije 
čiji rad je podržan Kraljevskom Uredbom iz 2011. godine, a sa željom da Federbet 
predstavlja interese svih kladioničarskih firmi i svih korisnika usluga tih firmi, a kako 
bi se podržala konkurentnost kladioničarskog tržišta 1 sprečile zloupotrebe od kojih 
imaju štete, kako kladionice, tako i kladioničari. 

Tržište klađenja je kao berza, ali takva berza gde se umesto akcijama trguje šans- 
ama za postizanje određenog rezultata. Kao i kod “akcija”, šanse su podložne kretan- 
ju cena, usled niza faktora - brojnih legitimnih i nelegitimnih uticaja. Dokle god 
promene i kretanja šansi ostaju u opsegu definisanom kao "prihvatljiv", ,,normalan"', 
ili ,uobičajen", nema sumnji na nameštanje rezultata. Međutim, kada promene u ,,ce- 
nama” - kvotama za određene šanse, odnosno rezultate, predstavljaju nepredviđene 
skokove ili padove, a nisu opravdani uobičajenim sportskim događajem, može se 
osnovano sumnjati na postojanje pokušaja nameštanja. U takvim slučajevima se up- 
otrebom softvera i mreže koju ima Federbet, vrše provere o nameštanju utakmica, a 
pouzdani rezultati provere lako se dobijaju saradnjom kladionica koje, pridružujući 
se Federbet-u, imaju efikasan kanal za interakciju i pružanje dragocenih podataka o 
svakoj sumnivoj utakmici (npr. uparene opklade). U slučaju postojanja bilo kakvog 
osnova za sumnju, alarmiraju se sve umrežene kladionice i prestaje se sa prijemom 
uplata na sumnjive sportske rezltate, odnosno utakmice. 

Uopšteno posmatrano, krug oštećenih, čak i u slučaju nameštanja samo jedne 
fudbalske utakmice je jako veliki. Kao prvo, oštećen je fubalski klub koji nije učest- 


vovao u nameštanju utakmice i koji je izgubio utakmicu, a samim tim bodove i even- 
tualni plasman u dalje takmičenje, ili plasman na višu poziciju na prvenstvenoj tabeli. 
Takav klub takođe gubi i određenu zaradu, jer zbog lošijeg sportskog rezultata može 
da računa na manju posetu gledalaca (manje prodatih ulaznica za sledeće mečeve), 
manju cenu TV prava za prenošenje utakmica koje igra, manju zainteresovanost 
sponzora za sklapanje sponzorskih ugovor i dr. Osim toga, zabeleženi su slučajevi 
da u pojedinim državama i u pojedinim ligama, sponzori otkazuju, ili ne produžava- 
ju ugovore o sponzorstvu klubova, ili čitavih liga, ako postoji sumnja da ti klubovi, 
odnosno lige imaju veći broj nameštenih utakmica tokom takmičarske sezone. Tada 
posredno, materijalna šteta od nameštanja pojedinih utakmica, postaje drastično veća 
i najvećim delom pogađa one subjekte (fudbalske klubove i lige) koji nisu ni učestvo- 
vali u nameštanju. 

Druga negativna posledica nameštanja fudbalskih utakmica ostvaruje se u sluča- 
ju kada su oni koji su namestili utakmicu, uplatili u velikom broju kladionica novac 
baš na taj namešten rezultat, čime ostvaruju ogromnu finansijsku korist za sebe, a koja 
ujedno predstavlja ogroman, neplaniran i neopravdan finansijski gubitak kladionica. 
Osim toga, posredno su na gubitku svi ostali pošteni kladioničari, koji su uplatili svoj 
novac sa očekivanjem nekog mnogo verovatnijeg — odnosno nenameštenog rezulta- 
ta. Tom krugu lica apsolutno su umanjene, odnosno isključene šanse da po osnovu 
klađenja na rezultat utakmice ostvare neki dobitak, pošto je ishod utakmice unapred 
određen, čime su svi oni dovedeni u zabludu, a zatim 1 oštećeni. 

Zbog ogromnog profita koji donosi nameštanje fudbalskih utakmica i sa tim 
nameštanjem povezanog klađenja, veliki broj ljudi ima motiv i može biti umešan 
u izvršenje krivičnog dela dogovaranja ishoda takmičenja. U praksi su zabeleženi 
slučajevi da su igrači, ili samo golman pojedinog tima, učestvovali u nameštanju 
utakmica 1 da su se baš ta lica direktno, ili preko posrednika, kladila 1 ostvarila pro- 
tivpravnu imovinsku korist. Utakmice se još mogu namestiti i od strane fudbalskih 
sudija, funkcionera klubova, fudbalskih menadžera i mnogih drugih lica, a sve sa 
željom za brzom i lakom zaradom, koja na nekoj drugoj strani predstavlja negativnu 
finansijsku posledicu, odnosno negativan poslovni rezultat. Čitavu situaciju u vezi sa 
nameštanjem utakmica dodatno komplikuje okolnost da postupak otkrivanja izvršenja 
krivičnog dela dogovaranja ishoda takmičenja, a zatim dokazivanja i procesuiranja 
izvršilaca tog krivičnog dela pred sudovimma, jeste izuzetno kompleksan i težak, pa 
se retko kada izvršioci tog krivičnog dela nađu pred licem pravde. 

Da nije reč samo o izolovanim slučajevima nameštanja, najbolje govore sledeći 
primeri iz prethodnih godina, a tiču se fudbalskih utakmica odigranih u Evropi. EU- 
ROPOL je početkom 2013. godine razotkrilo međunarodnu kriminalnu mrežu pov- 
ezanu sa turskim kriminalnim organizacijama koja je nameštala fudbalske utakmice u 
desetinama zemalja. Najveći broj utakmica, ta kriminalna mreža namestila je u Tur- 
skoj. , Nedavno sprovedene istrage pokazale su da Turska gotovo da je postala središte 
nameštanja utakmica u Evropi"', rekao je Mert Jašar sa Univerziteta Galatasaraj i član 
Komisije za sportsko pravo Nacionalnog olimpijskog komiteta Turske, u izjavi za 
portal ,,SETimes”’. „Slučajevi nameštanja utakmica identifikovani su, ne samo u dve 
glavne lige u Turskoj ili u nižim ligama, nego i tokom nekih međunarodnih prijatel- 

jskih utakmica koje su igrane u Turskoj poslednjih godina", rekao je on. (Šimšek) 

Istraga EUROPOL-a pokazala je da je bar 79 utakmica u Turskoj poslednjih go- 
dina namestila jedinstvena kriminalna mreža koja se sastoji od većeg broja organizo- 
vanih kriminalnih grupa. EUROPOL je zasnovao svoje zaključke na analizi obavešta- 
jnih izveštaja, 13000 poruka e-pošte i drugih materijala, koje su dale policije nekoliko 
evropskih zemalja i Interpol. Osamnaestomesečna istraga pokazala je da pomenuta 
kriminalna mreža vodi većinu operacija iz Singapura, dok 151 osumnjičeni deluje u 
Nemačkoj, a samo 66 u Turskoj. Pored domaćih državljana, Turski državljani nalaze 
se i među ključnim osumnjičenicima u Nemačkoj i Švajcarskoj. Na osnovu pomenute 
istrage, otvoreni su brojni krivični predmeti koji su trenutno na postupanju u nacio- 
nalnim tužilaštvima država članica EU. Rezultati istrage EUROPOL-a presudno su 
uticali i na otvaranje do sada najveće istrage nameštanja utakmica u Turskoj, pa su do 
sada, tužioci u Istanbulu optužili čak 93 zvaničnika fudbalskih klubova, igrača i tren- 
era za pokušaj nameštanja utakmica dve glavne turske fudbalske lige tokom sezone 
2010-2011. Optužen je čak i Aziz Jildirim, predsednik Fenerbahčea najvećeg fudbal- 
skog kluba u Turskoj. U obimnom sudskom postupku se nalazi više od 40 okrivljenih, 
koji su u prvostepenom postupku proglašeni krivim, ali je u toku žalbeni postupak, pa 
je konačan ishod tog procesa još uvek neizvestan. Ako presude budu potvrđene, biće 
to do sada najveći otkriveni i procesuirani fudbalski skandal u Evropi. 


ZAKLJUČAK 


U većem delu sveta, razmere i učestalost problema nameštanja fudbalskih utakmi- 
ca, ali i sportskih rezultata iz nekih drugih grana sporta, je takva da iziskuje pripremu i 
donošenje posebne međunarodne konvencije koja bi predvidela obavezujuće i efikasne 
mehanizme saradnje nadležnih državnih organa zemalja potpisnica takve konvencije, a 
kako bi se ta negativna pojava u oblasti sporta barem smanjila. Iluzorno je očekivati da 
je nameštanje sportskih rezultata negativna pojava koju je u savremenom sportu mo- 
guće iskoreniti, ali je sa druge stane, na međunarodnom planu potrebno preduzeti znača- 
jnije normativne korake, kako problem ne bi dalje eskalirao. Eskalacija problema može 
se očekivati iz vise razloga, a glavni među njima je taj što se nameštanjem sportskih 
rezultata lako, brzo i sa manje rizika u odnosu na izvršenje nekih drugih krivičnih dela, 
ostvaruje ogromna finansijka korist za izvršioce tog krivičnog dela. 

Drugi razlog koji opravdava donošenje neke buduće konvencije je činjeni- 
ca da je zakonodavna praksa evropskih država izuzetno neujednačena kada je reč o 
propisivanju krivičnog dela dogovaranja ishoda sportskih takmičenja i propisivanja 
vrste i mere krivičnih sankcija za izvršioce takvih delikata. Međutim, ako u skorijoj 
budućnosti i bude usvojena odgovarajuća konvencija, ne bi trebalo gubiti iz vida da 
ona neće biti čarobni štapić koji rešava sve probleme evropskog ili svetskog sporta 
povezane sa nameštanjem sportskih rezultata. Pravilna i ujednačena primena odredbi 
buduće konvencije od strane država potpisnica 1 eventualna harmonizacija i kasnija 
primena nacionalnih propisa koji će urediti tu oblast, biće složen zadatak, a još u 
fazi donošenja takve konvencije, ne treba gubiti iz vida da je propise lakše done- 


ti, nego pravilno i uspešno primeniti. Da je moguće i poželjno doneti odgovarajuću 
međunarodnu konvenciju koja bi uredila međunarodni pravni mehanizam za borbu 
protiv nameštanja sportskih rezultata, govori činjenica da već duži niz godina postoje 
međunarodne konvencije koje se tiču borbe protiv drugih negativnih pojava u sportu, 
kao što su doping u sportu, ili nasilje na sportskim priredbama. 

FINANCIAL IMPLICATIONS OF FOOTBALL MATCH FIXING 


This paper presents evidence which shows that the problem of sports results fix- 
ing is bigger even than that presented by doping and violence at sporting events, with 
football match fixing currently presenting the biggest problem in the world of sport, 

in terms of: frequency, the number of adversely affected people, the scale of illegal fi- 
nancial gains and threat to society. The paper also alalyses the circumstances leading 
to football match fixing, with particular focus on identifying groups and individuals 
negatively impacted financially by this practice. 

One of the conclusions of the presentation is that the gravity and the scale of the 
problem of football match fixing (as well as results fixing in a number of other sports) 
warrants passing a special international convention which will specify mandatory 
and efficient mechanisms for the cooperation of appropriate official bodies in the sig- 
natory countries, in order to fight and reduce sports results fixing. 

KEY WORDS: football matches, sports results fixing, criminal offence, financial 
implications, betting. 

KRIVIČNO DELO RAČUNARSKE PREVARE KAO OBLIK 
FINANSIJSKOG KRIMINALITETA- KRIMINALISTIČKI ASPEKT 


Nikola Paunović! 


Jedan od tipičnih fenomenoloških oblika ispoljavanja finansijskog kriminaliteta 
koji u savremenom svetu dostiže zabrinjavajuće razmere predstavlja krivično delo 
računarske prevare. Pod računarskom prevarom se podrazumeva svako neovlašće- 
no unošenje, menjanje, brisanje ili prikrivanje računarskih podataka odnosno svako 
ometanje rada računarskog sistema, sa namerom pribavljanja protivpravne imov- 
inske koristi za sebe ili drugoga. Zahvaljujući transnacionalnoj prirodi, a pre svega 
činjenici da posledica ovog krivičnog dela u vidu nanošenja imovinske štete drugom 
može da ostavi dalekosežne posledice po sajber bezbednost finansijskih organizacija 
Širom sveta, računarske prevare kao oblik visokotehnološkog kriminala omoguća- 
vaju povećano učešće organizovanih kriminalnih grupa u njegovom izvršenju. Na 
taj način, razvojem informacione i komunikacione tehnologije svakodnevno raste i 
broj pojavnih oblika računarske prevare stvarajući izraženu konvergenciju između 
visokotehnološkog, finansijskog i organizovanog kriminaliteta. Stoga se u radu anali- 
ziraju pojavni oblici računarskih prevara, načini njihovog izvršenja kao i normativni 
okvir za suzbijanje ovog fenomena uz osvrt na sudsku praksu sa ciljem podizanja 
svesti o značaju regulisanja odnosne problematike i njenog sveobuhvatnog sagleda- 
vanja. Autor zaključuje da unapređenje proaktivnog pristupa u radu policije i javnih 
tužilaštva treba da bude osnovni cilj u suzbijanju računarskih prevara kao oblika 
finansijskog kriminala kako bi se blagovremeno prikupili dokazi koji mogu biti ko- 
rišćeni u krivičnom postupku. 

KLJUČNE REČI: računarske prevare, fenomenologija, organizovani krimi- 
nalitet, finansijski kriminalitet 


UVODNA RAZMATRANJA 


Razvoj savremenih informacionih tehnologija, posebno na polju elektronske 
trgovine 1 komunikacije, stvorio je novi prostor za delovanje pojedinaca 1 orga- 
nizovanih kriminalnih grupa (Urošević, 2009: 154). Ovo stoga što, brze promene u 
globalnoj ekonomiji i tehnologiji, uključujući pristup Internetu širom sveta, lakoća 
! Istraživač pripravnik Instituta za kriminološka i sociološka istraživanja, stipendista Ministarstva prosve- 
te, nauke i tehnološkog razvoja Republike Srbije na naučno-istraživačkom projektu ,,Kriminal u Srbiji: 
fenomenologija, rizici, i mogućnosti socijalne intervencije“, broj (47011), a koji se sprovodi na nave- 
denom Institutu i doktorand Pravnog fakulteta Univerziteta u Beogradu, email: dzoni925@gmail.com. 


komunikacije putem računarskih uređaja i aplikacija, te porast elektronske kupovine, 
prodaje i online bankarstva bez potrebe za neposrednom realizacijom transakcija, st- 
varaju mogućnosti za nove zloupotrebe koje mogu iskoristiti organizovane kriminalne 
grupe. Stoga, Internet prevare kupovinom ili prodajom robe na mreži, hakovanjem 
i kršenjem poverljivih podataka postaju sve češće predmet interesovanja organizo- 
vanih kriminalnih grupa, pružajući mogućnosti za jednostavan pristup i korišćenje 
privatnih informacija radi sticanja profita (Veda, 2016: 2). S druge strane, nadležni 
organi za prevenciju 1 suzbijanje visokotehnološkog kriminala uobičajeno zaostaju za 
inovativnim tehnologijama i tehnika prestupnika u iskorišćavanju novih kriminalnih 
prilika (Albanese, 2005: 11-12). Iz tog razloga, računarske prevare u cilju sticanja 
protivpravne imovinske koristi za sebe ili drugog postali su zabrinjavajući fenomen 
širom sveta. Organizovane kriminalne grupe su se pretvorile u sajber grupe koje koris- 
teći Internet stiču nedozvoljena sredstva, pribavljajući milione protivpravne imovin- 
ske koristi putem sajber kriminala (Butler, 2013: 1-2). Dakle, upravo polazeći od toga 
da je osnovni motiv izvršenja računarskih prevara sticanje protivpravne ekonomske 
koristi za sebe ili drugog može se u kontekstu ovog krivičnog dela naći veza između 
finansijskog 1 visokotehnološkog kriminala. Pored toga, imajuću u vidu, nizak stepen 
od otkrivanja računarske prevare kao oblika visokotehnološkog finansijskog krim- 
inala, nedostatak svesti žrtava i nadležnih organa o potencijalnim sajber opasnosti- 
ma, složenost istrage koju treba sprovesti, razlike u nacionalnim zakonodavstvima, 
međunarodnu saradnju koju treba uspostaviti radi utvrđivanja zakonodavstvo čije 
zemlje je nadležno u konkretnom slučaju, i visoki profit koji se ostvaruje izvršenjem 
ovog krivičnog dela što ga čini vrlo atraktivnom aktivnošću za organizovane krimi- 
nalne grupe, nalazi se veza između visokotehnološkog, finansijskog i organizovanog 
kriminaliteta. Uzimajući u obzir prethodno navedene faktore koji omogućavaju iz- 
vršenje računarske prevare jasno je da postoji niz izazova u suzbijanju ovog krivičnog 
dela kao oblika finansijskog kriminaliteta. 

Izazovi u suzbijanju finansijskog kriminaliteta u sajber prostoru proizilaze iz 
činjenice da sajber pretnje postaju sve češće i sofisticiranije, a da regulativa za zaštitu 
sajber bezbednosti nije globalno unifikovana ni standardizovana što sve zajedno de- 
stabiliše računarsku bezbednost finansijskih institucija (Harwood-Jones, 2017: 20). 
Još jedan izazov u suzbijanju računarske prevare jeste visoka tamna brojka (Europol, 
2017: 43). Postoji širok spektar razloga koji pružaju objašnjenje zbog čega postoji 
visoka tamna brojna kada je reč o računarskim prevarama kao što su nedostatak sves- 
ti žrtava o računarskoj prevari, osećaj delimične odgovornosti, sramota, postojanje 
neznatnog finansijskog gubitka, stav statutarnog tela 1 tsl. (Button, Lewis, Tapley, 
2009: 5). Dalje, izazovi sa kojima se suočavaju finansijske organizacije uglavnom 
uključuju tehničke nedostatke, nedostatak stručnog znanja i svesti. Laka dostupnost 
novih tehnologija sa visokom brzinom rada, kapacitetom 1 povezanošću omogućuje 
izvršiocima da prilagode nezakonite aktivnosti postignutom napretku u tehnologiji što 
otežava njihovo otkrivanje (Dzomira, 2014: 19). Dodatno, sledeći izazov predstavlja 
utvrđivanje okolnosti da li je imovina oduzeta izvršenjem online krivičnog dela npr. 
zato što neke žrtve nikada ne saznaju da su njihovi lični podaci ukradeni. Takođe, 
izazov u kontekstu suzbijanja online krivičnih dela može predstavljati činjenica da 


izvršenje ovih krivičnih dela ne mora rezultirati sticanjem direktnog profita u sluča- 
jevima kada izvršilac krade intelektualnu svojinu koja se onda može eksploatisati 
na druge načine. Konačno, izazov predstavlja okolnost da definisanje krivičnih dela 
izvršenih online nije jednostavna stvar, s obzirom da online imovinska krivična dela 
imaju značajne offline komponente, te da obuhvataju raznovrsne pojavne oblike iz- 
vršenja. U tom smislu, online imovinska krivična dela pokrivaju širok spektar imov- 
inskih zločina učinjenih putem Internetu, uključujući krađu identiteta, krađu kreditne 
kartice i prevaru, sajber napade na organizacione mreže koje prouzrokuju kršenja 
bezbednosti, kupovinu i prodaju ličnih podataka na mreži i korišćenje korisničnih 
računara za spamovanje, phishing, nelegalni hosting i tsl. (Tcherni-Buzzeo, et. alia, 
2016: 892-894). Iz tog razloga, u narednim redovima posebna pažnja će biti posveće- 
na isključivo pojavnim oblicima računarskih (elektronskih) finansijskih prevara. 

Pod elektronskim finansijskim prevarama se podrazumevaju Internetske ban- 
karske prevare i prevara na Internetu (eng. card-not-present fraud). S tim u vezi su 
prevare u elektronskoj trgovini (eng. e-commerce fraud), koje podrazumevaju prevar- 
ne finansijske transakcije vezane za prodaju na malo putem Interneta u kojima kako 
finansijske organizacije tako i potrošači mogu biti žrtve. Sledeći oblik elektronskih 
finansijskih prevara uključuju prevarne prodaje preko online aukcija ili putem lažnih 
web stranica, na kojima se nudi roba ili usluge koje nisu obezbeđene. Alternativ- 
no, putem ove vrste prevara kupci se mogu dovesti u zabludu kupujući falsifikovani 
proizvod verujući da je original. Dalje, postoje različite vrste reklamnih i potrošačkih 
prevara, uključujući prevare u vezi sa preplaćivanjem robe ili usluga, kao što su pre- 
vare oko nasleđivanja, naplate u lažne dobrotvorne svrhe ili prevare za slučaj nesreća, 
lažne lutrije i piramidalne šeme, na način da se pojedinci ubeđuju da novac uplate 
unapred, na primer, kako bi pomogli nekome ili da bi uložili u posao. S druge strane, 
prevare putem ”pecanja“ kao oblika krađe identiteta (eng. phishing) su posebna vrsta 
elektronske finansijske prevare u kontekstu masovnog marketinga koje se konkretno 
odnose na slanje lažnih e-poruka zamaskiranih tako da kod primaoca mogu odavati 
utusak verodostojne elektronske pošte putem koje se traže lične ili korporativne in- 
formacije od korisnika, na primer, lozinke ili podaci o bankovnom računu. Konačno, 
poseban oblik krađe identiteta kao oblika elektronske finansijske prevare predstavlja 
farming (eng. pharming) koji podrazumeva situaciju u kojoj se korisnik upućuje na 
lažnu web stranicu, gde se od njega traži da unese svoje lične podatke (McGuire, 
Dovling, 2013: 4). Navedeni pojavni oblici izvršenja računarske prevare biće predmet 
detaljnije analize u narednim redovima. 


1. KRIMINALISTIČKO-FENOMENOLOŠKI ASPEKT 
RAČUNARSKIH PREVARA 


Tehnologija i Internet doprineli su rastu ekonomskog kriminala. Anonimnost 
koju obezbeđuje Internet tehnologija omogućava izvršiocima da naprave lažne on- 
line aplikacije za bankarske kredite, račune kreditnih kartica, osiguranje, brokerske 
račune, zdravstvenu zaštitu i tsl. (National Fraud Center, 2000: 22). Računarska pre- 


vara predstavlja krivično delo koje se prilično teško otkriva i dokazuje, pri čemu Το- 
zultira pribavljanjem značajne imovinske koristi. Obično se izvršava veoma dugo i 
u kontinuinetu zahvaljujući svojoj neupadljivosti (Aleksić, Škulić, 2016: 380). Iz- 
vršenje račinarskih prevara je postalo sofisticiranije nego ikada, imajući u vidu širok 
fenomenološki opseg pojavnih oblika izvršenja. Pored toga, došlo je promene u načinu 
izvršenja računarskih prevara od pojedinačnih, međusobno nepovezanih, slučajeva 
do stvaranja specijalizovanih organizovanih kriminalnih grupa za izvršenje računar- 
skih prevara koje posluju u zemljama širom sveta. U tom smislu, može se reći da je 
računarska prevara postala globalni problem, a izvršioci sve sofisticiraniji budući da 
moraju biti upućeni u najnovije načine izvršenja online prevara širom sveta (Juniper 
Research, 2016: 17-18). 

Internet prevare se obično odvijaju putem e-pošte, oglasne table, sobe za ćaskanje 
i društvenih medija tako što izvršioci obmanjuju zainteresovane pojedince da prodaju 
neku robu tražeći od njih plaćanje avansnih naknada, u zamenu za robu za koju tvrde da 
je prodaju. U realnosti, izvršioci računarske prevare ne poseduju robu koju reklamiraju 
niti imaju nameru da ih nabave (Claude, Siponen, 2014: 3). Prevare putem e-pošte (eng. 
email spoofing) podrazumevaju slanje e-mail poruka sa falsifikovane adrese pošiljaoca 
u kojoj pošiljalac namerno menja delove e-pošte kako bi obmanuo primaoca e-pošte. 
Uglavnom su, ime pošiljaoca, adresa e-pošte i sadržina poruke pošiljaoca formatirane 
tako da izgledaju kao da potiču od ovlašćenog pošiljaoca. S druge strane, u slučaju on- 
line prodaje preko interneta ili putem oglasnih tabli, jedan od čestih oblika prevara jesu 
zahtevi za preplaćivanjem kupljene robe. Naime, ova vrsta prevare podrazumeva situ- 
acije u kojima potencijalni kupci prihvataju ponuđenu cenu robe koja se online prodaje, 
da bi nakon toga prodavci poslali kupcima zahtev za plaćanje veće cene od dogovorene 
na primer, izgovor može biti pokrivanje nepredviđenih troškova (Philippine National 
Police Anti-Cybercrime Group, 2016: 5-8). 

Uobičajeni način izvršenja Internet prevara podrazumeva kreiranje lažne web 
stranice na kojoj se nude na prodaju jeftini elektronski proizvodi koji su u stvari nika- 
da nisu nabavljeni. Potrošače privlače niske cene ponuđenih proizvoda ili značajan 
popust na popularne proizvode. U ovakvim situacijama obično ne postoji mogućnost 
plaćanja putem kartice, ili ako postoji skupo se naplaćuje za to. Nakon izvršenog 
avansnog plaćanja online prodavci nestaju, ostavljajući svoje kupce bez novca ili 
proizvoda. Tako primera radi jedan bugarski potrošač je kontaktirao britanskog pro- 
davca putem aplikacije Skype. Potrošač je naručio tri mobilna telefona za ukupnu 
cenu od 600 USD koja su plaćena putem usluge prenosa novca. Potrošač je imao 
sumnje o verodostojnosti poslovanja trgovca, ali pošto je cena bila toliko niska, te na- 
kon što ga je prodavac uverio da ima legitiman posao u Ujedinjenom Kraljevstvu on 
je ipak pristao da kupi mobilne telfone. Međutim, pošto je potrošač platio novac, robu 
nikada nije primio. Još jedna uobičajena online prevara uključuje prodaju polovnih 
automobila putem Interneta. Potrošač nalazi vrlo atraktivnu ponudu na Internetu. Na- 
kon izbora automobila na web portalu, potrošač stupa u kontakt sa prodavcem koji 
potrošaču pruža potpune informacije o automobilu 1 plaćanju cene, često uz IZgOVOr 
da uskoro odlazi u inostranstvo te mu je hitno potreban novac. Posle izvršene isplate 
potrošač dobija informacije o navodnom datumu i vremenu kada će automobil biti 


isporučen. Posle primanja novca, budući da isporuke polovnog automobila nema, pro- 
davac obaveštava kupca da je automobil bio blokiran na carini i da je potrebno odo- 
brenje za njegovo puštanje, zahtevajući od kupca plaćanje dodatnih troškova. Na kra- 
ju, obično se deaktivira web stranica na kojoj se nudio polovni automobil i prodavac 
nestaje i više ne odgovara na pozive ili e-poštu (European Consumer Centre, 2014: 7). 

Dodatno, kao učestali način izvršenja reklamnih računarskih prevara u praksi 
se sreću tzv. nasleđivačke prevare koje podrazumevaju situacije u kojima izvršioci 
prevare predstavljajući se npr. kao advokati, bankari ili drugi službenici obaveštavaju 
žrtve da imaju pravo da potražuju veliko nasledstvo koje su nasledili npr. od udal- 
jenog rođaka koji je umro u inostranstvu. Izvršioci će u praksi ili dati izmišljeno ime 
za pretpostavljenog rođaka ili će koristiti javno dostupne web stranice o porodičnoj 
istoriji i prikupljati imena istinitih preminulih rođaka kako bi prevara delovala uver- 
ljivom. Obično se izvršioci služe izgovorom da je navodnom nasleđu teško pristupiti 
zbog državnih i bankarskih ograničenja ili poreza u zemlji i da će žrtve morati da 
plate novac i daju lične podatke kako bi bili u prilici da potražuju nasleđe. (Philippine 
National Police Anti-Cybercrime Group, 2016: 8-9). Dodatno, čest slučaj reklamnih 
računarskih prevara u praksi jesu tzv. lutrijske prevare koje podrazumevaju situacije u 
kojima se odabranim žrtvama šalju poruke putem e-pošte, pisma ili tekstualne poruke 
od navodne lutrijske institucije o tome kako su dobitnici neke nagrade. U poruci po- 
slatoj putem e-pošte, izvršioci ove prevare će zamoliti dobitnike da brzo odgovore, jer 
u suprotnom navodno rizikuju da propuste nagradu. Izvršioci ovo obično rade kako bi 
zaustavili sumnje dobitnika da je reč o prevari. U svakom slučaju, pre isporučivanja 
nagrade navodni dobitnici se pozivaju da plate izvesne naknade kako bi mogli da 
preuzmu dobitke, čime izvršioci prikupljaju novac od žrtama i time zaustavljajući 
prijem dobitaka (Philippine National Police Anti-Cybercrime Group, 2016: 3-4). 

S druge strane, lažna upotreba kompromitovanih podataka sa kartica korisnika radi 
online kupovine, kao oblik card-not-present prevare najviše pogađa industriju elektron- 
ske trgovine. Podaci sa korisničkim karticama se pribavljaju na različitim online plat- 
formama. Međutim, ključni izvor izvršioca prevare u kontekstu pribavljanja korisničkih 
podataka predstavljaju automatizovane online prodavnice kartica na određenim web 
stranicama na kojima kupci mogu naći korisničke kartice na osnovu različitih kriteri- 
juma pretraživanja kao što su izdavalac, identifikacioni broj banke, poštanski broj i tsl. 
Tako, primera radi AlphaBay predstavlja jedno od glavnih online tržišta, sa preko 280 
navedenih prodavaca koji prodaju podatke o karticama (Furopol, 2017: 43-44). Online 
prevara sa kreditnim karticama izaziva značajne probleme za online trgovce. Da bi iz- 
vršioci učinili online prevaru sa karticama, oni moraju imati pristup serijskim brojevima 
važeće platne kartice. U tom smislu, protivpravan kompjuterski pristup e-trgovačkim 
web stranicama je nezaobilazan način da izvršioci pribave brojeve platnih kartica za on- 
line prevare i to tako što pristupaju web stranicama na kojima su postavljeni brojevi kar- 
tica, ili koriste programe koji generišu serije potencijalno važećih brojeva kartica na os- 
novu algoritma koji ovlašćeni izdavači kartica primenjuju za validaciju brojeva računa. 
Prevare sa kreditnim karticama obično podrazumevaju hakovanje kao sredstvo za pris- 
tupanje brojevima. Na primer, u slučaju United States v. Bosanac, optuženi je koristio 
PC računare kako bi elektronski pristupio telefonskim sistemima radi preuzimanja hilja- 


da pristupnih kodova koji su sadržali brojeve kartica žrtava. Preuzimanjući ove kodove, 
okrivljeni je koristio računarski program koji je sam kreirao da upravlja preuzimanjem 
kodova. Online prevara sa platnim karticama su usko povezane na problemom krađe 
identiteta. Tako primera radi, u slučaju United States v. Christian optuženi je došao u 
posed podacima o imena i brojevima socijalnog osiguranja od 325 vojnika Sjedinjenih 
Američkih Država koji su bili dostupni na javnoj web stanici, te su zatim iskoristili pri- 
kupljene podatke podnoseći zahteve za odobrenje kredita i dobijanje kreditnih kartica 
preko dve banke, kupujući online predmete pod imenom žrtava (Rusch, 2001: 10-11). 
Dakle, uprkos tome što je zahvajući razvoju tehnologije danas moguće obaviti 
različite vrste transakcija online, povećan broj online transakcija je s druge strane širom 
otvorio vrata za krađe idenditeta. Dve tipične vrste online krađe identiteta jesu fišing 
(eng. phising) i farming (eng. pharming). Fišing, predstavlja online vid prevare koji 
podrazumeva stvaranje web stranica koje predstavljaju replike postojećih 1 legitimnih 
sajtova u cilju obmane korisnika radi podnošenja ličnih, finansijskih ili lozinskih poda- 
taka. Slanjem e-mailova često se traže informacije kao što su brojevi kreditnih kartica, 
informacije o bankovnom računu, brojevi socijalnog osiguranja i lozinke. Cilj izvršioca 
koji primenjuju ovu vrstu prevaru jeste da dovedu korisnike u zabludu da veruju da 
zahtev za traženim informacijama dolazi od legitimne kompanije, ali u stvarnosti to je 
zlonamerni pokušaj prikupljanja podataka o kupcima radi vršenja prevare (Philippine 
National Police Anti-Cybercrime Group, 2016: 5). Drugim rečima, fišing podrazume- 
va situacije u kojima izvršilac ovog oblika računarske prevare namamljuje žrtve radi 
pribavljanja ličnih finansijskih podataka korisnika te njihovog plasiranja na lažne web 
stranice primera radi tako što on šalje žrtvi e-mail u kojem navodi upućujući link ka 
nekoj lažnoj banci radi potvrde u vezi informacija o ličnom računu. Korisnici obični do- 
bijaju lažnu poruku putem e-pošte navodno poslatu od strane državnih organa ili finan- 
sijskih institucija sa sadržinom da lični podaci korisnika nisu valjani te da treba poslati 
ispravljene. Tako primera radi, korisnici mogu dobiti e-mail poruke od navodnih lutri- 
jskih kompanija koje ih obaveštavaju da su osvojili veliku količinu novca, zahtevajući 
da im pošalju lične podatke kao što su njihova ime, adresa stanovanja 1 tsl. (European 
Consumer Centre, 2014: 8). Obično se u ovim e-mail porukama traži da se ažurira ili 
potvrdi korisnička lozinke, te se korisnici pozivaju da kliknu na link iz e-pošte koji vodi 
do lažne web stranice banke (Financial Fraud action, 2017: 35). Imajući u vidu da e-mail 
poruka često deluje verodostojno, opisujući problem sa kojim se žrtva suočava kao oz- 
biljan recimo, prekoračenje navodno dozvoljenog limita, poverljivi korisnici zapadaju u 
obmanu dajući PIN brojeve ili lozinke, što kasnije omogućava izvršiocima da iskoriste 
taj lični podaci da pokupe sredstava sa bankovnog računa. S druge strane, farming kao 
oblik online krađe identiteta je sofisticiraniji, budući da iako i ovaj oblik računarske 
prevare uključuje slanje e-pošte, razlika je u tome što korisnik može biti prevaren bez 
klika na link i otvaranja priloga u e-mail poruci. Drugim rečima, samo otvaranje e-pošte 
prouzrokuje štetu korisniku, s obzirom da ovakav e-mail sadrži viruse koje instaliraju 
softveri na računaru korisnika. Pored toga, e-mail je kreiran tako da instalira stealth ap- 
likaciju tako da kad god korisnik pokuša da poseti neki zvanični web sajt, programska 
aplikacija preusmerava pregledač na lažnu web stranicu. Dakle, za razliku od phishing-a 
gde izvršioci namamljuju korisnike da posete određene web stranice radi pribavljanja 


njihovih ličnih podataka, pharming podrazumeva prikupljanje informacija ο tome kada 
žrtva pristupa lažnom web sajtu (Hicks, 2005: 29). 

Konačno, prevare putem online aukcija podrazumevaju nekoliko tipičnih načina 
izvršenja. Najčešći način izvršenja uključuje ponudu skupocenih predmeta, kao što su 
računari, dragoceni satovi, predmeti za kolekciju, preko poznate online aukcijske web 
stranice. Pojedinci koji pobede na aukciji obaveštavaju se da pošalju novac ponuđaču 
avansno, pri čemu će im se obećava da će im roba biti isporučena naknadno, ali se 
to nikada u praksi ne dešava. Drugi način izvršenja obuhvata situacije kada izvršio- 
ci šalju falsifikat kupljene robe umesto originalnog. Treći pristup uključuje situacije u 
kojima izvršioci kontaktiraju kupce koju su izgubili na aukcijskog ponudi, informišući 
ih da su dostupne dodatne jedinice predmeta opet uzimajući im novac bez dostavljanja 
predmeta. Dva dodatna načina izvršenja koja su jedinstvena za online aukcije su “Sil- 
ing ponude" i “Sil” (eng. shill) povratne informacije. “ Shills “ su ponuđači koji šalju 
ponude sa više e-mail adresa koristeći lažne identitete za postavljanje šiling ponuda pri 
čemu ne poseduju stvarno interesovanje za prodaju robe koju nude, već su angažovani 
da naprave ponude kako bi se promptno stvorilo interesovanje ovlašćenih ponuđača da 
ponude višu cenu od njih. S druge strane, imajući u vidu da su zainteresovani pojedinci 
za određenu online aukciju obično željni da saznaju da li su drugi kupci imali povoljna 
iskustva sa konkretnim prodavcem na online aukciji, izvršioci upotrebljavajući lažne 
adrese e-pošte mogu pružiti zainteresovanim potrošačima “shill” povratne informacije 
tj. lažne povoljne informacije kako bi kod zainteresovanih pojedinaca stvorilo utisak 
prisustva zadovoljnih kupaca čime pružaju osećaj sigurnosti u vezi određene online 
aukcije. Tako primera radi u slučaju United States v. Denlinger iz 2000. godine optuženi 
je koristići sajtove za online aukcije nudio igračke za decu na prodaju, ne isporučujući 
prodate proizvode nakon prijema novca od kupaca. Koristio je različita korisnička ime- 
na pri slanju e-mail poruka potencijalnim kupcima, dajući im e-mail adrese osoba koje 
je lažno opisao kao referentne osobe. Zapravo, ta korisnička imena su pripadala op- 
tuženom, tako da kada su se kupci obraćali na navedene e-mail adrese referentnih osoba, 
optuženi je odgovarao slanjem e-mail sa porukama koje su kupcima pružale lažne i 
povoljne informacije o pouzdanosti optuženog kao prodavca (Rusch, 2001: 7). 

Na kraju, blisko povezana sa prevarama na online aukcijama je prevara u on- 
line maloprodaji roba i usluga koja obično podrazumeva dva načina izvršenja. Jedan 
pristup maloprodajnim prevarama uključuje plasiranje baner oglasa na aukcijskom 
sajtu nudeći istu vrstu robe koja je već plasirana na nekom drugom aukcijskom sa- 
jtu. Potencijalni kupci koji kliknu na baner oglas se upućuju na različite web sajtove 
koji ne predstavljaju deo aukcijskog sajta, niti pružaju zaštitu kupcima koje inače 
nude vodeći web aukcijski sajtovi za svoje članove. Drugi pristup podrazumeva slan- 
je neželjenih reklamnih e-mail poruka kako bi se privukle potencijalne žrtve na web 
stranice na kojima se nudi prodaja istih predmeta koji su već dostupni preko poznatog 
online aukcijskog sajta. Tako primera radi, u slučaju United States v. Lee, iz 1999. 
godine optuženi je znajući da je havajska maratonska asocijacija posedovala web sajt 
www.havaiimarathon.org na kojoj je postavila informacije o maratonu, te omogućila 
zainteresovanim trkačima da se registruju online, neovlašćeno kopirao navedeni web 
sajt, kreirajući svoju web stranicu sa zbunjujuće sličnim imenom, www.havaiimara- 


thon.com, tako da su trkači koji su pristupili web sajtu optuženog verovali da je to web 
stranica organizatora maratona (Rusch, 2001:8). 


2. NORMATIVNI OKVIR U KONTEKSTU RAČUNARSKE PREVARE 
(CLAN 301. KZ) UZ OSVRT NA SUDSKU PRAKSU 


Konvencija o visokotehnološkom kriminalu, sačinjena 23. novembra 2001. go- 
dine u Budimpešti u članu 8 inkriminiše prevare u vezi sa računarima kao namerno i 
protivpravno nanošenje imovinske štete drugom licu putem: a) svakog unošenja, men- 
janja, brisanja ili prikrivanja računarskih podataka; odnosno b) svakog ometanja rada 
računarskog sistema, sa prevarnom ili nečasnom namerom da se neovlašćeno pribavi 
protivpravna imovinska korist za sebe ili drugoga (Zakon o potvrđivanju Konvencije o 
visokotehnološkom kriminalu, 2009). Ispunjavajući obavezu iz Budimpeštanske kon- 
vencije koju je naša zemlja ratifikovala, Krivični zakonik Srbije (u daljem tekstu: KZ) u 
članu 301 inkriminiše računarsku prevaru kao unošenje netačnog podatka, propuštanje 
unošenja tačnog podatka ili prikrivanje ili lažno prikazivanje podataka na drugi način, 
čime se utiče na rezultat elektronske obrade i prenosa podataka u nameri da se sebi 
ili drugom pribavi protivpravna imovinska korist i time drugom prouzrokuje imovins- 
ka šteta. Teži oblik postoji ako je prethodnim delom pribavljena imovinska korist koja 
prelazi iznos od četristopedeset hiljada dinara, dok najteži oblik postoji ako je pribavlje- 
na imovinska korist koja prelazi iznos od milion 1 petsto hiljada dinara. Konačno, lakši 
oblik postoji u slučaju ako se osnovno delo učini u nameri da se drugi ošteti (Sužbeni. 
glasnik RS, br. 85/2005, 88/2005 - ispr., 107/2005 - ispr., 72/2009, 111/2009, 121/2012, 
104/2013, 108/2014 1 94/2016). 

Računarske prevare u suštini predstavljaju oblik prevare (Stojanović, 2018: 911- 
912). Razlika je u tome što se u zabludu ne dovodi neko lice, već računar u koji se 
unosi netačni podatak, propušta unošenje tačnog podatka ili prikriva ili lažno prikazu- 
je podatak na drugi način za ostvarenje prevare u klasičnom smislu (Aleksić, Škulić, 
2016: 379). Tako primera radi, u predmetu K PO 3-74/11 okrivljenima je stavljeno 
na teret da su unosili netačne podatke, prikrivali i lažno prikazivali podatke na taj 
način što su: koristeći botnet mrežu zaraženih računara koju su prethodno formirali 
radi zloupotrebe tih računara, lažno prikazivali podatke o tome da zaraženi računar tj. 
korisnik pristupa određenim Internet sajtovima, prikazujući IP adrese korisnika, nad 
kojima su imali kontrolu, umesto svoje čime su prikrili podatak da u stvari sa njihovog 
računara 1 IP adrese koja je dodeljena njihovom računaru pristupali tim Internet sa- 
jtovima. Pored toga, okrivljenima je stavljeno na teret da su unosili netačne podatke 
u pogledu imena i prezimena korisnika koji pristupa kao i korisničkog imena pod 
kojim se registruje čime su uticali na rezultat elektronske obrade i prenosa podataka 
u procesu registracije korisnika usluga i otvaranja naloga za postavljanje sadržaja na 
određenim Internet sajtovima, pribavivši imovinsku korist koja prelazi iznos od mil- 
ion i petsto hiljada dinara, te nanevši time imovinsku štetu drugome.? S druge strane, 
u predmetu K PO3 br.6/15, okrivljenima je stavljeno na teret da su neovlašćeno ko- 

risteći pristupnu šifru administratora IT sektora uz pomoć koje su bili u mogućnosti 
da neovlašćeno pristupaju podacima vezanim za prodaju i naplatu robe, neovlašćeno 
unosili robu i proizvode koje su prodavali u firmi u kojoj su bili zaposleni, naplaćujući 
sve naručene stavke, da bi potom zloupotrebom administratorske šifre brisali veći 
deo stavki sa računa a razliku novca po brisanim stavkama zadržavali za sebe čime 
su pribavili protivpravnu imovinsku korist i time pričinili imovinsku štetu drugome. 
Konačno, u predmetu K PO3 br. 65/10 okrivljenom je stavljeno na teret da je lažnim 
prikazivanjem podataka koji se odnose na tarifiranje telefonskog saobraćaja uticao na 
rezultat elektronske obrade i prenosa podataka o utrošenim telefonskim impulsima 
na taj način što je preko računara terminala koji je povezan sa centralom koristeći 
zajedničko administratorsko korisničko ime 1 lozinku pristupao centrali, ulazio u bazu 
korisnika gde je neovlašćeno dodeljivao određene dodatne usluge, te vršio grupnu 
potvrdu da je kontrola izvršena čime je pribavio protivpravnu imovinsku korist sebi i 
drugim, pričinivši imovinsku štetu drugima.“ 

Kada je reč o nadležnosti za krivično delo računarske prevare, Zakon ο orga- 
nizaciji i nadležnosti državnih organa za borbu protiv visokotehnološkog kriminala 
propisuje da je za postupanje u predmetima visokotehnološkog kriminala, u koji spa- 
da i ovo krivično delo nadležno posebno odeljenje za borbu protiv visokotehnološkog 
kriminala Višeg javnog tužilaštva u Beogradu za teritoriju Republike Srbije, a kojim 
rukovodi posebni tužilac za visokotehnološki kriminal. Radi obavljanja poslova orga- 
na unutrašnjih poslova u vezi sa krivičnim delima visokotehnološkog kriminala u ok- 
viru ministarstva nadležnog za unutrašnje poslove obrazuje se služba za borbu protiv 
visokotehnološkog kriminala kojom rukovodi starešina Službe. Za postupanje u pred- 
metima visokotehnološkog kriminala nadležan je Viši sud u Beogradu, za teritoriju 
Republike Srbije u kojem se obrazuje Odeljenje za borbu protiv visokotehnološkog 
kriminala. Za odlučivanje u drugom stepenu nadležan je Apelacioni sud u Beogradu ( 
Zakon o organizaciji i nadležnosti državnih organa za borbu protiv visokotehnološkog 
kriminala, Sužbeni. glasnik RS, br. 61/2005 1 104/2009). 


ZAKLJUČNA RAZMATRANJA 


Imajući u vidu izazove na planu otkrivanja računarske prevare otvoreno je pitanje 
da li kriminalističke reaktivne istrage predstavljaju odgovarajući odgovor na već izvrše- 
na krivična dela. Polazeći od složenih pojavnih oblika računarske prevare kao oblika 
finansijskog kriminaliteta čini se da reaktivni pristup više ne predstavlja pouzdanu osn- 
ovu u kontekstu otkrivanja ove vrste kriminaliteta. Uzimajući u obzir da računarske pre- 
vare spadaju u sferu organizovanog kriminaliteta čini se da bi zbog teškoća u dolaženju 
do saznanja o izvršenim krivičnim delima primarno trebalo da se koriste kriminalističke 
proaktivne istrage. Stoga osnovni cilj treba da bude unapređenje proaktivnog pristupa 
u radu policije 1 javnih tužilaštava radi održivog smanjivanja izvršenja računarskih pre- 
vara. Da bi se postigao navedeni cilj i postigli maksimalni rezultati neophodno je ojačati 

saradnju državnih organa koji poseduju podatke relevantne za suzbijanje finansijskog 
kriminaliteta sa policijom 1 tužilaštvom. Dakle, uzimajući u obzir prikriveno ispolja- 
vanje računarske prevare kao oblika finansijskog kriminaliteta samo se putem sveobuh- 
vatne saradnje na međunarodnom 1 nacionalnom nivou u oblasti razmene informacija 
može doći do kvalitetnih 1 validnih dokaza koji se mogu koristiti u krivičnom postupku. 
U tom smislu, neophodno je sprovoditi transnacionalne istrage na osnovu opera- 
tivne i strategijske pomoći koja bi se zasnivala na razmeni kriminalističkih obaveštajnih 
podataka i koordinaciji zajedničkih operativnih akcija. Pored toga, budući da izvršioci 
neprestano prilagođavaju svoje aktivnosti najnovijim tehnologijama, izuzetno je važno 
neprestano prikupljati podatke o novim trendovima za izvršenje krivičnog dela računarske 
prevare. U prilog tome, potrebno je putem programa obuka raditi na razvijanju sposobno- 
sti i veština lica koja se bave suzbijanjem računarskih prevara kako bi se omogućilo da ona 
budu spremna na sve metode i tehnike koje koriste izvršioci. Štaviše, na planu prevencije 
polazeći od karakteristika računarskih prevara, a pre svega transnacionalne organizovane 
prirode u cilju suzbijanja ovog krivičnog dela neophodno je primenjivati multinaciona- 
lan koordinisan pristup, jer je nerealno očekivati da samo jedna ili nekoliko država, bez 
drugih, postigne ikakve rezultate na planu prevencije. Zbog toga je potrebno raditi na 
jačanju saradnje kako među organima unutrašnjih poslova nacionalnih država tako i sa 
međunarodnim organizacijama i evropskim agencijama. Ovo stoga što treba imati u vidu 
da se računarske prevare kao fenomen ne mogu iskoreniti, ali treba biti svestan da se za- 
jedničkim radom može postići mnogo više u držanju pod kontrolom ove pojave. 

CRIMINAL OFFENSE OF COMPUTER FRAUD AS A FORM OF 


FINANCIAL CRIME - CRIMINALISTIC ASPECT 


One of the typical phenomenological forms of the manifestation of financial 
crime that reaches a worrying level in the modern world is the criminal offense of 
computer fraud. Computer fraud means any unauthorized input, alteration, deletion 
or suppression of computer data as well as any interference with the functioning of a 


computer system, with fraudulent or dishonest intent of procuring, without right, an 
economic benefit for oneself or for another person. Owing to the transnational nature, 
and above all the fact that the conseguence of this criminal offense, in the form of 
causing of a loss of property to another, can leave far-reaching effects for the cyber 
security of financial organizations around the world, it seems that computer fraud 
as a form of high-tech crime allows increased participation of organized criminal 
groups in its execution. In this way, the development of information and communica- 
tion technologies increases the number of forms of computer fraud every day, creating 
a marked convergence between high-tech, financial and organized crime. Therefore, 
the paper analyzes the emerging forms of computer fraud, the ways of their execution, 
as well as the normative framework for suppressing this phenomenon with the aim of 
raising awareness about the importance of regulating the related issue and its com- 
prehensive consideration. The author concludes that the use of a proactive approach 
by the police and the public prosecutor s office should be the primary goal in combat- 
ing computer fraud as a form of financial crime in order to collect valid evidence that 
can be used in the criminal procedure. 

KEY WORDS: computer fraud, phenomenology, organized crime, financial crime 

PREVARA U OSIGURANJU MOTORNIH VOZILA! 
Iva Tošić? 


U radu se ukazuje na složenost pojma prevare, kao i činjenicu da prevare uop- 
ste, a posebno kod osiguranja motornih vozila postaju sve češće i rasprostranjenije. 
Neretke su situacije da osiguranici neopravdano uvećavaju odštetne zahteve ili čak 
laziraju lekarske nalaze a i same saobraćajne nezgode. Ovakve prevare predstavl- 
jaju ogromnu opasnost za osiguravače, ali i same osiguranike, jer se često troškovi 
dokazivanja prevarnog ponašanja prevaljuju upravo na njih putem uvećanja premija. 
U prvom delu rada biće reči o pojmu prevara u osiguranju i njihovom definisanju u 
domaćem i uporednom zakonodavstvu, dok se drugi deo rada odnosi na prevare u 
osiguranju motornih vozila, njihove vrste i mere za prevenciju i rešavanje. 

KLJUČNE REČI: prevara, osiguranje, motorna vozila, saobraćajna nezgoda 


UVOD 


Zajedno sa nastankom delatnosti osiguranja nastajale su i prve prevare. Sredinom 
1960-ih, prevare u osiguranju postaju široko rasprostranjene. Iz tih razloga svetske osig- 
uravajuće kuće počinju da preduzimaju prve korake za njihovo prevazilaženje putem 
revizije svojih internih procedura i identifikacije slabosti, koje se u određenoj meri i 
ispravljaju. U tom trenutku razmena informacije između osiguravajućih kuća ne posto- 
ji, isti odštetni zahtevi se ponavljaju u nekim osiguravajućim kućama. Tokom 1970-ih 
postaje jasno da su troškovi vezani za prevare u osiguranju u porastu ( Matić Šobot, 
2016: 54). Međutim, tom problemu se nije posvećivala veća pažnja sve do kasnih 
osamdesetih i početka devedesetih godina 20. veka (Ristić; Đoković, 2013: 302). 

U oblasti osiguranja lažni odštetni zahtevi mogu uzrokovati mnogobrojne prob- 
leme pre svega na strani osiguravača, koji će snositi mnogo veće troškove od stvarnih, 
pogotovo ako se angažuje na sprovođenju istrage i prikupljanju dokaza kojima će se 
odbraniti od isplate neosnovanog odštetnog zahteva. Ali još veća šteta za osiguravača 
nastaje ako isplati štetne posledice osiguranog događaja prouzrokovanog svesnim i 
voljnim delovanjem osiguranika (Petrović, 2004: 390). Prevara na taj način povećava 
troškove osiguranja, ugrožava finansijsku snagu osiguravača i negativno utiče na dos- 
tupnost osiguranja (Hoyt; Mustard; Powell, 2003: 1). 

! Tekst je rezultat rada na naučno-istraživačkom projektu ,,Srpsko i evropsko pravo: upoređivanje i 
usaglašavanje“ (broj 179031), koga finansira Ministarstvo prosvete, nauke i tehnološkog razvoja Re- 
publike Srbije, a sprovodi Institut za uporedno pravo u Beogradu. 

Istraživač pripravnik na Institutu za uporedno pravo u Beogradu, 1.tosic@iup.rs 


Slučajevi prevare u osiguranju su mnogobrojni i u praksi ih je sve više. Pojavl- 
juju se u svim vrstama osiguranja. Međutim, najčešće se pojavljuju kod tzv. masovnih 
osiguranja 1 to pre svega kod: osiguranja motornih vozila, osiguranja života, osiguranja 
od požara, osiguranja transporta 1 osiguranja kredita (Petrović, 2004: 390). Prevara kod 
osiguranja motornh vozila predstavlja možda i najčešći vid prevare u osiguranju u kojoj 
može učestvovati veliki broj lica kao što su lekari, policijski službenici, pa čak i sami 
zaposleni u osiguranju. 


1. POJAM PREVARE U OSIGURANJU 


Prevara u osiguranju je na različite načine definisana u pravnim sistemima. U 
nekim zemljama čak nije ni predviđena kao posebno krivično delo. 


1.1. Srbija 


Izmenama i dopunama Krivičnog zakonika Republike Srbije iz 2009. godine u 
krivično zakonodavstvo Republike Srbije uvedeno je krivično delo prevare u osiguranju 
u članu 208a Krivičnog zakonika: ,,Ko u nameri da sebi ili drugom pribavi protivpravnu 
imovinsku korist dovede koga lažnim prikazivanjem ili prikrivanjem činjenica, davan- 
jem lažnih mišljenja i izveštaja, davanjem lažne procene, podnošenjem neistinite doku- 
mentacije ili ga na drugi način dovede u zabludu ili ga održava u zabludi, a u vezi sa 
osiguranjem i time ga navede da ovaj na štetu svoje ili tuđe imovine nešto učini ili ne 
učini, kazniće se zatvorom od šest meseci do pet godina i novčanom kaznom.“ Nespor- 
no je da definisanje ovog krivičnog dela u posebnom članu nije donelo ništa novo i da 
je predstavljalo jednu ,,bespotrebnu“ inkriminaciju iz razloga što su radnje definisane 
članom 208a. već obuhvaćene krivičnim delom prevare (Tošić, 2017: 271-272). Iz tih 
razloga nameće se pitanje kako je 1 zašto naš zakonodavac definisao to krivično delo 
2009. godine gore nego što je to učinjeno 1929. godine, kada je u KZ Krajevine Jugo- 
slavije bila propisana tzv. ,,osiguranička prevara“ (Stojanovic, 2013: 121). 

“Ko u nameri da od društva za osiguranje naplati ugovorenu sumu, uništi, ošteti 
ili sakrije osiguranu stvar, pa zatim prijavi štetu, kazniće se zatvorom od tri meseca do 
tri godine.“, glasi novi član KZ 223a dodat izmenama 94/2016, koji se odnosi na kriv- 
ično delo prevare u osiguranju. Istom kaznom kazniće se i ko u nameri da od društva 
za osiguranje naplati ugovorenu sumu za slučaj telesnog oštećenja, telesne povrede ili 
narušenja zdravlja, prouzrokuje sebi takvo oštećenje, povredu ili narušenje zdravlja, 
pa zatim podnese zahtev osiguravajućem društvu (član 223a KZ). Ova formulacija je 
jako slična rešenju KZ Republike Srpske, Federacije BiH, Republike Makedonije, i 
KZ Hrvatske iz 1997, uz razliku u propisanoj kazni. Domaći zakonodavac je u odno- 
su na krivično delo prevare, smanjio propisanu maksimalnu kaznu Ζαΐνοτα, i ukinuo 
novčanu kaznu. Takođe propisani su i kvalifikovani oblici ovog krivičnog dela. Mora- 
mo primetiti da je inkriminisanje ovog krivičnog dela kao posebnog u okviru glave 
koja se odnosi na krivična dela protiv privrede, svakako korak napred za domaće 

krivično zakonodavstvo. Međutim, nije jasno iz kog razloga je u inkriminasanju ovog 
krivičnog dela izostala novčana kazna, pogotovo što je predviđena u formulaciji kriv- 
ičnog dela prevara u obavljanju privredne delatnosti. Takođe, obzirom da se sada for- 
mulacija ovog krivičnog dela u potpunosti odnosi na prevaru koju izvršava osiguranik 
prema osiguravaču možda bi prikladniji bio naziv,, osiguranička prevara “, kao što je 
to učinjeno u određenom broju zemalja u uporednom zakonodavstvu, iz razloga što 
sadašnji naziv stvara zabludu da ovo krivično delo obuhvata i prevaru osiguravača ( 
Tošić, 2017: 275-276). 


1.2. Uporedno zakonodavstvo 


Postoje pravni sistemi koji predviđaju prevaru u osiguranju kao poseban oblik 
krivičnog dela prevare, dok neka druga zakonodavstva to ne čine. U grupu zakono- 
davstava gde je prevara u osiguranju predviđena kao posebno krivično delo, pored Sr- 
bije, spadaju Grčka, Nemačka Holandija, Švedska, Finska, Slovačka i Makedonija. 
Od navedenih pravnih sistema, krivično delo kojim se sankcioniše prevara osiguranika 
nekolicina pravnih sistema naziva ,,prevarom u osiguranju" (Srbija, Nemačka, Slovač- 
ka, Finska, Bolivija), dok drugi koriste naziv ,,osiguranička prevara" (Krivični zakon 
Republike Srpske), ili „zloupotreba osiguranja" (Kazneni zakon Republike Hrvatske). 

Pravni sistemi u kojima je prevara u osiguranju supsumirana pod krivičnim delom 
prevare su Francuska, Švajcarska, Velika Britanija, Mađarska, Crna Gora, i Rumunija, 
dok na primer u nekim drugim, izuzev prikladnog naslova glave zakona (Holandija — 
„Glava XXV — Prevara" i Argentina — „Glava IV — Podvala i druge prevare”), ne postoji 
poseban naziv krivičnog dela prevare u osiguranju (Jovanović; Stanković, 2015: 509). 


1.2.1. Nemačka 


Krivični zakonik Nemačke iz 1871. godine regulisao je predmetno krivično delo 
koje je u poznatom Vesnićevom prevodu von Listzovog udžbenika Nemačko krivično 
pravo navedeno kao “tzv. prevara obezbeđenja”. Ovaj oblik prevare postoji “kad neko u 
nameri prevare upali kakvu pokretnu ili nepokretnu stvar, koja je obezbeđena od požara, 
ili koji učini, da potone ili nasedne brod, koji je kao takav obezbeđen ili je obezbeđen 
njegov tovar ili vozarina". Dugo vremena ovo krivično delo je nosilo naziv prevara kod 
osiguranja. Danas je određeno kao Versicherungsmifbrauch, što bi se moglo prevesti 
kao zloupotreba osiguranja. Sadašnja odredba glasi: “Ko ošteti, uništi, narušava koris- 
nost, sakrije ili preda drugom stvar koja je osigurana od uništenja, oštećenja, narušavan- 
ja korisnosti, gubitka ili krađe, da bi za sebe ili treće lice pribavio osiguraninu, kazniće 
se zatvorom do tri godine ili novčanom kaznom, osim ako delo nije kažnjivo po članu 
263”. Prema tome, krivično delo zloupotrebe osiguranja je supsidijerno u odnosu na 
krivično delo prevare iz člana 263 KZ Nemačke (Ćorović, 454-455). 


1.2.2. Hrvatska 


Novi KZ Hrvatske iz 2011. godine, takođe u grupi krivičnih dela protiv imovine, 
u članu 238 reguliše zloupotrebu osiguranja. Stav 1. ovog člana je identičan stavu 1 
čl. 225 KZ iz 1997. nakon njegovih izmena iz 2003. godine: ,,Tko s ciljem da sebi 
ili drugome pribavi osigurninu uništi, ošteti ili sakrije stvar koja je osigurana protiv 
uništenja, oštećenja, gubitka ili krađe,kaznit će se kaznom zatvora do tri godine." 
( Kazneni zakon, ,,Narodne novine Republike Hrvatske") Propisana je zatvorska 
kazna do tri godine, ali je izostala alternativno propisana novčana kazna kako je to 
bilo u prethodnom zakonu. Oblik iz stava 2 člana 238 KZ iz 2011 je nešto drugačije 
propisan. Naime, u istom stoji da će se kaznom iz stava 1 kazniti onaj ko s ciljem da 
sebi ili drugome pribavi pravo iz osiguranja, socijalnog osiguranja ili socijalne zaštite 
(skrbi) simulira (hini) bolest, telesno povredi sebe ili drugoga ili sebi ili drugome 
naruši zdravlje. Kao što vidimo, ovom odredbom obuhvaćene su i radnje iz oblasti 
socijalnog osiguranja, koje u našem krivičnom pravu potpadaju pod krivično delo 
zloupotreba prava iz socijalnog osiguranja. Izmenama zakona iz 2015. godine, ovaj 
član nije menjan. 


1.2.3. Bosna i Hercegovina 
1.2.3.1. Republika Srpska 


U KZ Republike Srpske u grupi krivičnih dela protiv imovne, u članu 240 definis- 
ana je osiguranička prevara: ,,Ko u namjeri da od osiguravajućeg društva naplati osigu- 
ranu sumu, ošteti ili sakrije stvar koja je osigurana od navedenih rizika, pa zatim prijavi 
štetu, kazniće se zatvorom do tri godine.“. Ova odredba reguliše osiguraničku prevaru 
povodom osiguranja imovine, ali ista kazna je predviđena i za osiguraničku prevaru 
povodom osiguranja lica. Kvalifikovani oblik je definisan u stavu 3. člana 240 KZ-a 
Republike Srpske, a odnosi se na situacije kada je delima iz stava 1. i 2. pribavljena 
imovinska korista u iznosu većem od 10.000 KM, u kom slučaju će se učinilac kazniti 
zatvorom od šest meseci do pet godina, ili većem od 50.000 KM u kom slučaju će se 
kazniti zatvorom od jedne do deset godina (Krivični zakon Republike Srpske, Sluzbeni 
glasnik RS, br. 73/10). 


1.2.3.2. Federacija BiH i Brčko Distrikt 


KZ Federacije BiH propisuje u članu 302, takođe u grupi krivičnih dela pro- 
tiv imovine, krivično delo zloupotrebe osiguranja. Tako, u stavu 1. navedenog člana 
je propisano: ,,Ko s ciljem da od osiguravatelja naplati osiguraninu, uništi, ošteti ili 
sakrije stvar koja je osigurana od uništenja, oštećenja, gubitka ili krađe, 1 zatim pri- 
javi štetu, kazniće se novčanom kaznom ili zatvorom do dvije godine". Ista kazna je 

propisana i ako učinilac, s ciljem da od osiguravajućeg društva naplati osiguraninu 
za slučaj telesnog oštećenja, telesne povrede ili narušenja zdravlja, prouzrokuje sebi 
takvo ošećenje, povredu ili narušenje zdravlja, a potom štetu prijavi. Predviđeno je i 
stvarno kajanje kao osnov za oslobođenje od kazne, ukoliko učinilac, pre nego što je 
saznao da je otkriven, odustao od odštetnog zahteva (Krivični zakon Federacije Bosne 
i Hercegovine, ,, Službene novine FbiH"', br. 36/03, 37/03, 21/04, 69/04, 18/05, 42/10, 
42/11, 59/14 i 76/14 ). Na isti način ovo krivično delo reguliše i Brčko Distrikt (Kriv- 
ični zakon Brčko Distrikta Bosne i Hercegovine). 


1.2.4. Finska 


Iu KZ Finske glava u kojoj se nalazi krivično delo prevare u osiguranju nosi na- 
ziv "Prevare i druge nečasne (nepoštene) radnje" (Fraud and other dishonesty). Član 
4 ove glave odnosi se na osiguraničku prevaru (Insurance fraud), koje glasi: "Ko 
radi pribavljanja protivpravne nadoknade od osiguranja za sebe ili drugog, pali imov- 
inu koja je pokrivena osiguranjem od požara, biće kažnjen za osiguraničku prevaru 
novčanom kaznom ili kaznom zatvora do godinu dana, osim ako su u cilju dobijanja 
naknade od osiguranja on ili ona krivi za prevaru ili pokušaj prevare upravljenu prema 
istoj imovini." (Ćorović, 459) 


2. PREVARE U OSIGURANJU MOTORNIH VOZILA 


Kao što je već pomenuto, uočeno je kod nas ali i u svetu da se najveći broj pre- 
vara u osiguranju dešava u osiguranju motornih vozila, kako u naknadi šteta iz osnova 
autoodgovornosti tako i iz osnova auto kasko osiguranja i lažiranju medicinske doku- 
mentacije (Ristić; Đoković, 2013: 303). 

Prevare u osiguranju motornih vozila su široko rasprostranjene kako kod nas, 
tako i u svetu. Međutim, razlika je u tome što se motivima zbog kojih se pojavl- 
juju prevare u osiguranju kod nas skoro niko ne bavi, dok se u uporednom pravu 
ovaj problem mnogo ozbiljnije izučava. U tom cilju organizovani su stručni timovi, a 
povremeno se angažuju i institucije koje proučavaju problem i pronalaze načine da ih 
spreče( Petrić, 2013: 29). 


3. NAJČEŠĆE VRSTE PREVARA 


Najčešće se prevare javljaju po polisama obaveznog autoosiguranja, ali ništa 
ređe nisu ni po polisama kasko osiguranja. Raspon nastalih šteta ide od onih manjih 
kada osiguranik zahteva naknadu za one predmete koji zapravo nisu bili deo štete 
(preuveličavanje odštetnog zahteva), do većih kada osiguranici u poptpunosti lažiraju 
saobraćajnu nezgodu koja se u nekim slučajevima nije ni dogodila (Božić, 2017: 302). 


3.1. Nepravilne lekarske dijagnoze 


Nepravilne lekarske dijagnoze često dovode do prevara u osiguranju motornih 
vozila, iako je nesporno da lekari svoj posao najčešće obavljaju profesionalno i struč- 
no. Međutim, moguće je da izvršilac krivičnog dela prevare preuveličava svoj bol ili 
ranije povrede prikazjuje kao posledicu saobraćajne nezgode povodom koje podnosi 
odštetni zahtev. To se najčešće odnosi na tzv. trajnu povredu vrata. Prevare u osiguran- 
ju su jako često rezultat lažiranja policijskih ili lekarskih izveštaja 1 procenjuje se da 
domaće osiguravajuće kuće na njima gube više miliona evra godišnje ( Nikač; Vučić, 
2015: 180). 


3.2. Lažiranje saobraćajnih nezgoda 


Ovo je jedan od najtežih oblika prevare, i nije ga lako otkriti. Najčešći su slučaje- 
vi gde vlasnici već oštećenih skupih vozila koja su kasko osigurana lažiraju saobraća- 
jnu nezgodu sa nekim starijim vozilom kako bi došli do sredstava da poprave svoje 
već prethodno oštećeno vozilo. Posle postavljanja vozila i tragova na kolovoz, obično 
lokalnih puteva, poziva se policija, koja površno obavi uviđaj i podnosi prekršajnu 
prijavu, čime je njena uloga završena. (Ristić; Đoković, 2013: 303). Prijavljene nez- 
gode se uglavnom dešavaju noću i bez svedoka. Veštaci lažni udes mogu prepoznati 
po tome što se štete na vozilima najčežće ne poklapaju, ili je jedno vozilo već popravl- 
jano pre nego što je šteta prijavljena. (Nikač, Vučić, 2015: 183) 

Mnogo je opasnija situacija kada se radi o organizovanoj grupi koja je razradila 
načine i metodologiju za pribavljanje novčanih sredstava prevarama u osiguranju, 
kroz lažiranje saobraćajnih nezgoda. U ovim slučajevima grupa je dobro organizo- 
vana, svako zna svoj deo posla i za to dobija određenu novčanu sumu. Prekršajni 
postupak se završava vrlo brzo uz priznanje krivice ili uz lažno svedočenje. Sa rešen- 
jem sudije za prekršaje i već urađenom procenom štete vrši se naplata štete uz čestu 
, podršku" procenitelja koji je takođe deo te grupe i koji dobija svoj deo. 

Lažiranje saobraćajnih nezgoda se događa i kada se šteta naplaćuje po auto kas- 
ko osiguranju a postoje razlozi za isključenje obaveze osiguravača za isplatu štete, 
kao što je vožnja pod uticajem alkohola, vožnja bez vozačke dozvole ili vožnja pod 
dejstvom narkotika. (Ristić; Đoković, 2013: 304). 


3.3. Preuveličavanje odštetnog zahteva 


Češći, ali i bezazleniji način prevare u osiguranju jeste prikazivanje veće štete 
ili štete kada ona nije ni postojala. Ovaj vid prevare je moguć uz sudelovanje radnika 
osiguranja ili veštaka koji se bave utvrđivanjem obima oštećenja na vozilima. (Petrić, 
2013: 30). Uvećanjem odštetnog zahteva osiguranici pokušavaju da naplate neosno- 
vana potraživanja koja su nastala kao rezultat prethodnih oštećenja ili mehaničkih 
kvarova na vozilu. 

3.4. Naknadno pozivanje policije i dogovorena krađa automobila 


Česti su slučajevi da se šteta na vozilu koja je nastala u vožnji prijavi dan posle 
udesa i to kao šteta prouzrokovana od strane nepoznatog lica. To se najčešće dešava 
kad je vozač bio pod dejstvom alkohola, pa iz tih razloga nije zvao policiju. Takođe je 
moguće da oštećeni na licu mesta uzme novac za oštećenja na vozilu, bez pozivanja 
policije, a zatim prijavi da ga je neko udario tokom noći na parkingu. 

Dogovorena krađa automobila se, kao 1 lažiranje saobraćajne nezgode, najčešće 
sprovodi kada se radi o skupim automobilima čije se krađa prijavljuje neposredno 
nakon zaključenja polise osiguranja. (Nikač; Vučić, 2015: 187) 


4. MERE ZA SUZBIJANJE 


Kada se javi sumnja da postoji neki od navedenih slučajeva prevare u osiguranju, 
za osiguravače je izuzetno značajno da postupaju na način koji neće dovesti do odbi- 
janja osiguranika. Obzirom da se osiguravajuće kuće svim snagama bore za svakog 
osiguranika, trudiće se da ne naljute postojećeg osiguranika, ukoliko nije pokušao da 
napravi neku preveliku prevaru. Nijedan osiguravač ne želi da prepada svoje osig- 
uranike preteranom kontrolom i svakako nije spreman da se odrekne svih osigura- 
nika autoodgovornosti na osnovu procenjenog procenta prevara, već je cilj da radi 
na suzbijanju istih. Iz tih razloga, može se zaključiti da u suštini ne postoje sredstva 
koja bi pojedinačnom osiguravaču omogućila efikasno suzbijanje malih prevara, a da 
time ne odbije svoje poštene ili skoro poštene osiguranike. Veoma bitno je prilikom 
nepriznavanja prava na naknadu štete osmišljeno formulisati razloge odbijanja, kako 
ista ne bi kod osiguranika izazvala revolt (Petrić, 2013: 31). Sa druge strane, ukoliko 
bi osiguravač preuzeo na sebe sprovođenje istrage, kao i prikupljanje dokaza radi 
odbrane od isplate neosnovanih odštetnih zahteva, prouzrokovao bi sebi mnogo veće 
troškove, koji bi se u krajnjoj liniji ,,prelili na osiguranike kroz povećanje premije. 
Takva situacija dovodi do nezadovoljstva kod osiguranika, pogotovo kod onih koji su 
bili savesni i koji nisu svojom krivicom doprineli tom povećanju, a samim tim 1 do 
odbijanja osiguranika. 

Problem koji Republika Srbija ima u odnosu na ovu vrstu krivičnih dela jeste 
sa jedne strane dugogodišnje “zanemarivanje” ovog problema, pre svega od strane 
društava za osiguranje, a sa druge strane javlja se problem raspoloživih ljudskih resur- 
sa u državnim organima. Stvara se utisak da se ove prevare ne doživljavaju kao ozbil- 
jan problem. Iz tih razloga, neophodno je kontinuirano razvijanje svesti o obimu ovog 
problema, kao i posledicama koje može imati na veliki broj lica, ne samo osiguravača. 
Pored toga, neophodna je edukacija zaposlenih, putem proširenja znanja i iskustva 
u prepoznavanju sumnjivih situacija. Osiguravači bi mogli da iskoriste i uticaj mar- 
ketinga na formiranje pravilnog stava među stanovništvom i upozore na zakonske 
posledice ovakvih akcija. Od značaja bi moglo biti formiranje tzv. ,,crne liste" tj. de- 
taljnih ličnih podataka dokazanih učesnika u dosadašnjim prevarama, kao 1 sumnjivih 
klijenata, ali i specijalizovanih organizovanih struktura unutar osiguravača koje sačin- 


javaju visoko obrazovana lica, obučeni stručnjaci povezani sa državnim organima, 
agencijama, biroima itd. Takođe, u inostranstvu se neretko primenjuje i organizovanje 
seminara od strane osiguravača radi razmene iskustava i ideja (Nedić, 2015: 73-74). 

Prevare u osiguranju predstavljaju veliki problem ne samo kod nas već i u 
okruženju. Do sada osiguravači ovom problemu nisu pridavali odgovarajući značaj, 
ali u zadnje vreme pojedine osiguravajuće kuće oformile su službe koje se bave iskl- 
jučivo ovim problemima. Potrebno je organizovanje posebnih specijalizovanih biroa i 
timova stručnjaka koji će se baviti isključivo protiv ovakvih aktivnosti. 

Da bi došlo do smanjenja broja prevara, prvenstveno je neophodno preventivno de- 
lovanje i regionalna saradnja u suzbijanju prevara, kao i angažovanje veštaka koji će an- 
alizirati sumnjive štete kako po pitanju nastanka saobraćajne nezgode i visine pričinjene 
štete, tako i po pitanju povreda 1 mogućnosti njihovog nastajanja. Takođe, neophodno 
je i formiranje jedinstvene baze podataka o osiguranicima i međusobna razmena poda- 
taka između osiguravajućih kuća kako o sumnjivim štetama tako i o drugim karakteris- 
tikama osiguranika koji utiču na premiju osiguranja. Ove baze podataka, mogu biti od 
izuzetnog značaja, pogotovo iz razloga što omogućuju kontinuiranu komunikaciju među 
osiguravačima. Treći preduslov je saradnja i finansiranje aktivnosti policije na otkrivanju 
prevara, suzbijanju krađa i pronalaženju ukradenih automobila kao i otkrivanju organizo- 
vanih grupa koje vrše prevare u osiguranju. Državni organi nisu u mogućnosti da se sami 
nose sa ovim problemom, pa je iz tih razloga neophodna njihova uska saradnja sa osigu- 
ravajućim društvima u prikupljanju podataka, njihovoj razmeni 1 traganju za počiniocima. 

Takođe jedna od preventivnih mera koja utiče na smanjenje broja prijavljenih lažnih 
šteta u autoodgovornosti je svakako primena bonus/malus sistema, koji se primenjuje u 
skladu sa zakonom. Primenom ovog sistema stimulišu se savesni vozači koji mogu dobiti 
umanjenje cene polise, a kažnjavaju se nesavesni, povećanom cenom polise (Radojević; 
Marković, 2010: 430). Na ovaj način se između ostalog preventivno deluje na umanjenje 
broja saobraćajnih nezgoda i direktno utiče na smanjenje prijave lažnih ,,malih" šteta, koje 
usled zaprećene kazne malusom postaju neisplative (Ristić; Đoković, 2013: 309). 

Udruženje osiguravača Srbije oformilo je 14 komisija koje se bave stručnim ra- 
dom vezanim za različite oblasti osiguranja. Jedna od njih Komisija za sprečavanje 
prevara koja se bavi analizama uzroka nastajanja prevara kao i načinima za njihovo 
suzbijanje, koja je osnovana Odlukom Skupštine Udruženja osiguravača Srbije (član 
64, Statut Udruženja osiguravača Srbije). Komisija za sprečavanje prevara je odmah 
nakon konstituisanja započela aktivnosti vezane za sprečavanje prevara. U aprilu 
2018. godine Komisija je zajedno sa Ministarstvom unutrašnjih poslova Republike 
Srbije organizovala savetovanje kako bi osiguravače upoznala sa novim vidovima 
prevarnih radnji koje se odnose na motorna vozila. (http://uos.rs/cir/uos-i-mup-orga- 
nizovali-savetovanje-o-prevarama-u-osiguranju/). 

U uporednom zakonodavstvu mnoge zemlje su odavno osnovale udruženja, kao i 
baze podataka čiji je cilj da pomognu u sprečavanju prevara u osiguranju. U Francuskoj 
je još 1989. godine osnovano neprofitno udruženje osiguravača pod nazivom ,,L’agence 
pour la Lutte contre La Fraude | Assurance(ALFA)" koje se bavi prikupljanjem po- 
dataka 1 zloupotrebama u osiguranju i stavljanjem tih podataka na raspolaganje svim 
privrednim subjektima koji se bave poslovima delatnosti osiguranja, utvrđuje sredstva 

za borbu protiv prevara u osguranju, promoviše politiku sprečavanja prevara u osiguran- 
ju, posreduje između osiguravajućih društava i policije u prikupljanju dokaza. Ono da- 
nas ima više od 280 članova, i svaka organizacija ili kompanija čija se aktivnost odnosi 
na osiguranje može mu se pridružiti. U tom smislu, glavni ciljevi udruženja su da: 


- omogući razmenu informacija između osiguravajućih kompanija; 

- uspostavi institucionalnu, ali i operativnu vezu između osiguravača i javnih vlasti 

- podiže svest zaposlenih u osiguranju i javnih službi o značaju i načinu borbe 
protiv prevara i 

- učestvuje u borbi protiv prevara na međunarodnom nivou sarađujući s brojnim 
zemljama u Evropi ( http://www.alfa.asso.fr/fr/content/alfa). 


»uniwagnis Datei“ ( Hinweis und Informationssystem- HIS) je prva baza poda- 
taka vezana za lica koja imaju česte odštetne zahteve koja je formirana u Nemačkoj 
jos 1993. godine. To je sistem informisanja koji koriste članice Udruženja osiguravača 
Nemačke u oblasti podnošenja zahteva za procenu rizika, oblasti pružanja usluga, a 
posebno otkrivanja i sprečavanja zloupotreba i prevara u osiguranju. Međutim, nemaju 
svi zainteresovani slobodan pristup već je potrebno kontaktirati osiguravača koji je te 
podatke uneo u sistem. Ovakvo rešenje se smatra adekvatnim jer omogućuje češću ko- 
munikaciju među osiguravačima. Kao što je već navedeno, ovaj sistem postoji več više 
od 20 godina i stoji na raspolaganju ograncima koji se bave motornim vozilima, nes- 
rećama, imovinom, životom, transportom i odgovornošću. Od aprila 2011. godine, ovim 
sistemom upravlja kompanija Insurance Risk and Fraud Prevention GmbH, koja posluje 
kao informacioni biro, u skladu sa Saveznim zakonom za zaštitu podataka (BDSG). 
Sadržaj i način rada su kreirani u bliskoj saradnji sa organima nadležnim za zaštitu 
podataka. Značaj ovog sistema je najveći kod osiguranja motornih vozila, jer je reč 
o oblasti masovnog osiguranja gde nastaju oblici organizovanog kriminaliteta, protiv 
kog se najefikasnije može boriti ako postoji centralni informacioni sistem (https://www. 
versicherungsmagazin.de/lexikon/hinweis-und-informationssystem his1945499.html). 
U drugim zemljama Evrope kao što su Danska, Švedska, Švajcarska i Italija takođe pos- 
toji mogućnost prikupljanja, čuvanja i korišćenja informacija u obliku baze podataka. 
Na taj način osiguravači su otkrili da je pokušaj prevara u osiguranju godišnje 60000- 
70000, kao 1 da se najveći broj prevara dešava upravo kod osiguranja motornih vozila i 
to skoro 80% (Nedić, 2015: 74). 

Velika Britanija je centralnu bazu podataka formirala 1987. godine pod nazivom 
„Motor Insurance Anti Fraud and Theft Register” čiji je cilj da identifikuje lica koji se 
često pojavljuju kao oštećeni i podnose sumnjive odštetne zahteve. Pristup ovoj bazi 
podataka je ograničen isključivo na pretplatnike, kojih ima oko 300. (https://www. 
mib.org.uk/managing-insurance-data/mib-managed-services/cue-miaftr/). Kao što se 
vidi iz navedenog u mnogim zemljama su jos odavno formirane baze podataka, čiji 
je cilj da omoguće razmenu informacija među osiguravačima i na taj način pozitivno 
utiču na otkrivanje prevara u osiguranju. 


ZAKLJUČAK 


Kao što je već više puta navedeno oblast organizovanog kriminala sve više obuh- 
vata osiguranje, pre svega u vidu prevare u osiguranju motornih vozila. Neretko i po- 
jedinci van organizovane grupe preduzimaju radnje kojima vrše veću ili manju prevaru 
u oblasti ove vrste osiguranja. Iako je nemoguće u potpunosti rešiti ovaj problem, ipak 
postoje mehanizmi za njegovo uspešno suzbijanje. Najpre je neophodna komunikacija 
i razmena podataka i informacija među osiguravačima pre svega putem baza podataka 
koje su mnoge zemlje u Evropi već formirale, ali i njihova komunikacvija i saradnja sa 
policijskim službenicima. Takođe, od značaja bi bilo fomiranje udruženja koja bi zapošl- 
javla kadar koji se bavi isključivo ovim problemom, kao i edukacija zaposlenih kako bi 
bili u mogućnosti da prepoznju moguće prevarno ponašanje. Već je pomenuto da je u 
Srbiji formirana Komisija za sprečavanje prevara u okviru Udruženja osiguravača Srbi- 


je, čiji je cilj pre svega da probudi svest i sprovede edukaciju o ovom velikom problemu. 

FRAUD IN THE INSURANCE OF MOTOR VEHICLES 


The paper points to the complexity of the concept of fraud as well as the fact that 
frauds in general, and especially in the insurance of motor vehicles, are becoming 
more and more frequent. There are situations in which insured unreasonably increase 

his claims or even fake medical findings and the traffic accidents themselves. This is 
becoming a huge threat to insurers, but also to insured themselves, since often the 
cost of proving fraudulent behavior is precisely on them by increasing premiums. In 
the first part of the article, we will talk about the notion of insurance fraud and their 
definition in domestic and comparative legislation, while the second part of the ar- 
ticle concerns fraud in the insurance of motor vehicles, their types and measures for 
prevention and resolution. 
KEY WORDS: fraud, insurance, motor vehicles, traffic accident 

KRIVIČNO DELO ZLOUPOTEBA U VEZI SA JAVNOM 
NABAVKOM - de lege lata i de lege ferenda' 


Jelena Kostić? 


Javne nabavke predstavljaju trošak za državu. Imajući u vidu način prikupljanja 
javnih prihoda, one ujedno predstavljaju i trošak za poreske obveznike. Ponašanja 
kojima se krše odredbe propisa o javnim nabavkama u zavisnosti od okolnosti konk- 
retnog slučaja mogu se kvalifikovati kao prekršaji ili kao krivična dela. 

Krivično delo zloupotreba u vezi sa javnom nabavkom postalo je deo krivičnog za- 
konodavstva 2012. godine. Međutim, veoma mali broj zemalja propisuje kao posebno 
krivično delo ponašanja koja predstavljaju zloupotrebe u u postupcima javnih nabav- 
ki. Razlog za to je možda činjenica što se ona mogu podvesti pod zakonski opis nekih 
drugih krivičnih dela, kao što su npr. prevara, davanje mita, zaključenje restriktivnog 
sporazuma ili zloupotreba službenog položaja. Često se bolji rezultati u suzbijanju 
kriminaliteta postižu unapređenjem institucionalnih kapaciteta i saradnje nadležnih 
organa, nego propisivanjem novih, posebnih oblika određenih krivičnih dela. Takav je 
slučaj i sa krivičnim delom zloupotreba u vezi sa javnom nabavkom. U skladu sa tim 
autor u ovom radu daje predlog de lege ferenda u pogledu navedenog dela. 

KLJUČNE REČI: zloupotreba, javne nabavke, de lege lata, de lege ferenda 


UVOD 


Pod javnim nabavkama se podrazumeva nabavka dobara, usluga ili radova od 
strane korisnika javnih sredstava. Lica koja se javljaju u ulozi ponuđača nisu zaposle- 
na u javnom sektoru, već se radi o licima koja se bave određenom privrednom delat- 
nošću. Nabavka tih dobara, usluga ili radova mora da bude racionalna. To znači da se 
oni mogu nabavljati samo ukoliko za njima postoji realna potreba, ukoliko zadovol- 
javaju uslove predviđene planom javnih nabavki u skladu sa relevantnim propisima 
i ukoliko zadovoljavaju kriterijume koji su sadržani u konkursnoj dokumentaciji. 
Osim toga, svim učesnicima u postupku javne nabavke u skladu sa načelom slobodne 
konkurencije potrebno je dati šansu da dokažu da zadovoljavaju uslove definisane u 
pozivu za učešće u postupku javne nabavke kako bi njihova ponuda mogla da bude 


! Tekst je rezultat rada na naučno-istraživačkom projektu ,,Srpsko i evropsko pravo: upoređivanje i 
usaglaSavanje“ (broj 179031), koga finansira Ministarstvo prosvete, nauke i tehnološkog razvoja Re- 
publike Srbije, a sprovodi Institut za uporedno pravo u Beogradu. 

izabrana i sa njima zaključen ugovor o nabavci dobara, usluga ili radova.) Među- 
tim, zloupotrebe u postupcima javnih nabavki su često prisutne u praksi kada se radi 
o ugovaranju velikih poslova sa isporučiocima opreme, tehnologije, kao i prilikom 
izvođenja građevinskih radova. To ne znači da zloupotrebe nisu moguće i u nekim 
drugim postupcima. Tako se u praksi često nabavljaju dobra 1 usluge koje nisu neo- 
phodne ili u količinama većim od potrebnih (Tanjević, N. Špiler, M. 2016: 134). U 
cilju prevencije takvih ponašanja potrebno je da svaka institucija javnog sektora ima 
uspostavljen adekvatan sistem internih finansijskih kontrola (Šuput, J. 2012). Osim 
toga, od posebne važnosti jeste i rad Državne revizorske institucije. Zaposleni u na- 
vedenoj instituciji zahvaljujući znanju iz oblasti finansija i računovodstva mogu u 
velikoj meri da doprinesu otkrivanju i kasnijem procesuiranju izvršilaca zloupotreba 
u postupku javne nabavke. Zbog toga je od velikog značaja i adekvatan nivo saradnje 
Državne revizorske institucije i nadležnih tužilaštava i sudova (Šuput, J. 2014). Kako 
bi se obezbedilo da odabir ponuđača bude zasnovan na objektivnim i nepristrasnim 
kriterijumima, oni u skladu sa zakonom ne bi smeli da budu u određenoj vrsti odnosa 
sa naručiocem. Međutim, iako su pravila kojima se obezbeđuje poštovanje tih kriteri- 
juma propisana relevantnim propisima kojima se uređuje oblast javnih nabavki, ona 
se često ne poštuju u praksi.* Zbog toga su poslednjih godina izmenjeni kako propisi 
kojima se uređuje postupak javnih nabavki, tako i propisi kojima su predviđene sank- 
cije za protivpravna ponašanja koja nanose štetu javnim sredstvima. Jedan od cilje- 
va takvog postupanja jeste kako ostvarivanje načela ekonomične i efikasne upotrebe 
javnih sredstava, tako i prevencija takvih ponašanja i borba protiv korupcije (Varinac, 
Ninić, 2014: 2). Nakon donošenja novog Zakona o javnim nabavkama 2012. godine, 
izmenjen je godinu dana kasnije i Krivični zakonik.? Tim izmenama prvi put u grupi 
krivičnih dela protiv privrede propisano je krivično delo zloupotreba u vezi sa jav- 
nom nabavkom, a čiji zakonski opis nije izmenjen poslednjim novelama Krivičnog 
zakonika iz 2016. godine.“ Međutim, i pre propisivanja zloupotrebe u vezi sa javnom 
nabavkom kao posebnog krivičnog dela, bilo je moguće krivičnopravno sankcioni- 
sanje određenih ponašanja koja se sada mogu podvesti pod njegov zakonski opis. Ta 
ponašanja su se kvalifikovala kao krivično delo davanje mita, zaključenje restriktiv- 


3 Članom 10. Zakona o javnim nabavkama Republike Srbije (,,Službeni glasnik RS“, broj 124/2012, 
14/2015 i 68/2015), definisano je načelo obezbeđivanja konkurencije prema kojem je naručilac u obav- 
ezi da omogući što veću konkurenciju. U skladu sa tim načelom, naručilac ne može da je ograniči, 
a posebno ne može da onemogući bilo kojeg ponuđača da učestvuje u postupku javne nabavke neo- 
pravdanom upotrebom pregovaračkog postupka niti korišćenjem diskriminatorskih uslova, tehničkih 
specifikacija i kriterijuma. Osim toga, članom 12. Zakona o javnim nabavkama je definisano i načelo 
jednakosti ponuđača, a prema kojem je naručilac u obavezi da u svim fazama postupka javne nabavke 
obezbedi jednak položaj svim ponuđačima. U skladu sa navedenim načelom, on ne može da određuje 
uslove koji bi značili nacionalnu, teritorijalnu, predmetnu ili sličnu diskriminaciju među ponuđačima niti 
diskriminaciju koja bi proizilazila iz klasifikacije delatnosti koju obavlja ponuđač. 

4 Zakon o javnim nabavkama Republike Srbije u posebnom poglavlju u nekoliko članova (čl. 21-30.) 
propisuje preventivne mere za sprečavanje korupcije i sukoba interesa u postupcima javnih nabavki. 

> Zakon o izmenama i dopunama Krivičnog zakonika Republike Srbije (,,Službeni glasnik RS“, broj 
121/2012). 

* Zakon o izmenama i dopunama Krivičnog zakonika Republike Srbije (,,Službeni glasnik RS“, broj 
94/2016). 

nog sporazuma, prevara 1 zloupotreba službenog položaja. Zbog velike sličnosti za- 
konskog opisa navedenih krivičnih dela sa zloupotrebom u vezi sa javnom nabavkom, 
moglo bi se postaviti pitanje opravdanosti postojanja tog dela. Imajući u vidu nova 
rešenja predviđena poslednjim izmenama i dopunama krivičnopravnih propisa, treba- 
lo bi veću pažnju posvetiti jačanju institucionalnih kapaciteta organa koji učestvuju 
u otkrivanju zloupotreba u postupcima javnih nabavki, kao i unapređenju njihove 
saradnje sa nadležnim tužilaštvima i sudovima.” 


1. ZLOUPOTREBA U VEZI SA JAVNOM NABAVKOM de lege lata 


Krivično delo zloupotreba u vezi sa javnom nabavkom prvobitno je bilo propi- 
sano u grupi krivičnih dela protiv privrede članom 243a Krivičnog zakonika." Objekt 
zaštite krivičnog dela je dvojak. Njime se štiti kako privreda tj. pravo konkurencije, 
tako i javna sredstva (Kostić, Zirojević, 2017: 264). Iako se u krivičnom zakonodavst- 
vu krivična dela svrstavaju u određenu grupu prema pretežnosti ili značaju zaštit- 
nog objekta (Antolisei: 2008, 23), kod krivičnog dela zloupotreba u vezi sa javnom 
nabavkom teško je odrediti koji je od njih pretežniji. Navedeno delo je prema odredbi 
iz 2012. godine, kao i sada imalo dva oblika. Prvi oblik dela bi postojao ukoliko 
ponuđač podnese ponudu zasnovanu na lažnim podacima, ukoliko se određeno lice na 
nedozvoljen način dogovaralo sa ostalim ponuđačima ili ukoliko su preduzete druge 
protivpravne radnje u nameri da se na taj način utiče na odluku izvršioca. Podnošen- 
je ponude zasnovane na lažnim podacima moglo se bez postojanja krivičnog dela 
zloupotreba u vezi sa javnom nabavkom podvesti i pod zakonski opis krivičnog dela 
prevara, jer lice koje podnosi ponudu zasnovanu na lažnim podacima bi imalo na- 
meru da sebi ili drugom licu pribavi protivpravnu imovinsku korist i na taj način 
dovede u zabludu ili održava u zabludi naručioca kako bi on u konkretnom sluča- 
ju verovatno učinio nešto na štetu javne imovine (javnih sredstava). Zbog toga bi 
naručilac zaključio ugovor o nabavci dobara, usluga ili radova sa ponuđačem koji ne 
ispunjava uslove sadržane u pozivu za dostavljanje ponuda u konkretnom postupku 
javne nabavke. Dakle, preduzimanjem aktivnosti koja predstavlja radnju izvršenja 
krivičnog dela zloupotreba u vezi sa javnom nabavkom, bili bi ostvareni elementi bića 


7 Zakonom o organizaciji i nadležnosti državnih organa u suzbijanju organizovanog kriminala, terorizma 
i korupcije (,,Službeni glasnik RS“, broj 94/2016) propisana je obaveza uvođenja finansijske forenzike 
u specijalizovana odeljenja za borbu protiv korupcije viših javnih tužilaštava. Osim toga, propisana je 
obaveza za državne organe koji učestvuju u otkrivanju i prikupljanju dokaza relevantnih za krivični pos- 
tupak protiv izvršilaca finansijskih krivičnih dela ili koji raspolažu podacima i informacijama od značaja 
za sprovođenje finansijske istrage da odrede službenike za vezu koji će tokom celog krivičnog postupka 
sarađivati sa nadležnim organima. Istim Zakonom je propisana i mogućnost obrazovanja tzv. udarnih 
grupa u zavisnosti od procene javnog tužioca. Takve mere bi trebalo da doprinesu blagovremenom ot- 
krivanju i izricanju presude licima koja su izvršila zloupotrebe u postupcima javnih nabavki. Upravo je 
neadekvatna saradnja organa koji bi trebalo da otkrivaju postojanje finansijskih krivičnih dela i dostavl- 
jaju dokaze o njihovom postojanju i nadležnih tužilaštava i sudova predstavljala jedan od problema u 
sprovođenju krivičnog postupka protiv njihovih izvršilaca. 

8 Nakon poslednjih novela Krivičnog zakonika iz 2016. godine, krivično delo je i dalje propisano u grupi 
krivičnih dela protiv privrede, ali u članu 228. 


krivičnog dela prevara.? Krivičnim zakonikom nije bilo definisano šta se smatra pod 
„dogovaranjem sa drugim ponuđačima na nedozvoljen način“ (Šuput, 2013: 66). U 
praksi se dešava da se ponuđači dogovore o podeli tržišta tj. o javnim nabavkama u 
kojima će jedan ili više njih svoju ponudu prilagoditi ponudi drugog ponuđača kako 
bi na taj način omogućili da ponuda tog lica bude odabrana u postupku javne nabavke. 
Isto to lice se u drugim postupcima na isti način ponaša prema ponuđačima koji su 
omogućili da njegova ponuda bude odabrana kao najpovoljnija u drugom postupku 
javne nabavke. Na taj način vrši se podela tržišta, a što predstavlja obeležje bića kriv- 
ičnog dela zaključenje restriktivnog sporazuma.'“ Krivično delo zloupotreba u vezi 
sa javnom nabavkom bi postojalo i ukoliko su preduzete druge radnje u nameri da se 
na takav način utiče na donošenje odluke naručioca javne nabavke. Te druge radnje 
nisu bile propisane Krivičnim zakonikom, pa se pretpostavlja da se misli na davanje 
ili obećanje poklona ili kakve druge pogodnosti, a što predstavlja zakonski opis kriv- 
ičnog dela davanje mita." Drugi oblik krivičnog dela zloupotreba u vezi sa javnom 
nabavkom bi postojao ukoliko odgovorno ili službeno lice u naručiocu javne nabavke 
iskorišćavanjem svog položaja ili ovlašćenja, prekoračenjem granice svog ovlašćenja 
ili nevršenjem svoje dužnosti krši zakon ili druge propise o javnim nabavkama. Da bi 
se radilo o krivičnom delu zloupotreba u vezi sa javnom nabavkom potrebno je i nas- 
tupanje posledice koja se sastoji u nastupanju štete za javna sredstva. Imajući u vidu 
takav zakonski opis krivičnog dela zloupotreba u vezi sa javnom nabavkom, čini se da 
ono predstavlja poseban oblik krivičnog dela zloupotreba službenog položaja i da bi 
se njegova radnja izvršenja i bez postojanja posebnog oblika mogla kvalifikovati kao 
krivično delo zloupotreba službenog položaja." 

Novelama Krivičnog zakonika iz 2016. godine nije izmenjen zakonski opis 
krivičnog dela zloupotreba u vezi sa javnom nabavkom. Zbog novih krivičnih dela 
propisanih u grupi dela protiv privrede, navedeno delo je sada predviđeno članom 
? Krivično delo prevara je propisano u grupi krivičnih dela protiv imovine, članu 208. Krivičnog zakon- 
ika Republike Srbije. 

10 Krivično delo zaključenje restriktivnog sporazuma je propisano članom 229. Krivičnog zakonika, 
grupi krivičnih dela protiv privrede. Delo postoji ukoliko neko lice u subjektu privrednog poslovan- 
ja zaključi restriktivni sporazum koji nije izuzet od zabrane u smislu zakona kojim se uređuju zaštita 
konkurencije, a kojim se određuju cene, ograničava proizvodnja ili prodaja, odnosno vrši podela tržišta. 
Kada je u pitanju zloupotreba u vezi sa javnom nabavkom, posledica dela se sastoji upravo u podeli 
tržišta. Određena lica su često odabrani ponuđači u postupcima javnih nabavki, zahvaljujući dogovoru 
sa drugim ponuđačima. 

U Krivično delo davanje mita propisano je članom 368. Krivičnog zakonika, grupi krivičnih dela protiv 
službene dužnosti i postoji ukoliko neko lice službenom ili drugom licu učini, ponudi ili obeća poklon 
ili drugu korist da službeno lice u okviru svog službenog ovlašćenja ili u vezi sa svojim službenim 
ovlašćenjem izvrši službenu radnju koju ne bi smelo da izvrši ili da ne izvrši službenu radnju koju bi 
moralo da izvrši. 

12 Krivično delo zloupotreba službenog položaja propisano je članom 359, grupi dela protiv službene 
dužnosti. Delo postoji ukoliko neko lice iskorišćavanjem svog službenog položaja ili ovlašćenja, pre- 
koračenjem granice svog službenog ovlašćenja ili ne vršenjem svoje službene dužnosti pribavi sebi 
ili drugom fizičkom ili pravnom licu kakvu korist, drugom nanese kakvu štetu ili teže povredi prava 
drugog, S obzirom da se posledica krivičnog dela zloupotreba u vezi sa javnom nabavkom sastoji u 
nanošenju štete javnim sredstvima, radnja izvršenja navedenog dela bi se mogla podvesti pod zakonski 
opis krivičnog dela zloupotreba službenog položaja. 

228. Krivičnog zakonika. Zakonski opis težeg oblika krivičnog dela se takođe nije 
izmenio i on postoji ukoliko je krivično delo izvršeno u odnosu na javnu nabavku čiji 
iznos prelazi 150.000.000 dinara. Iako opisom dela nije definisano da li se taj iznos 
odnosi na procenjenu vrednost ili vrednost iz ugovora (Matić Bošković, 2017: 221), 
najverovatnije je zakonodavac mislio na procenjenu vrednost javne nabavke u skladu 
sa odredbama Zakona o javnim nabavkama." U tom smislu bi trebalo voditi računa 
o javnim nabavkama koje se sprovode po partijama. Naime u planu javnih nabavki 
ukoliko je to moguće, trebalo bi pored ukupne vrednosti naznačiti i vrednost svake 
partije. '? Zbog toga bi kao vrednost javne nabavke u kontekstu navedene odredbe 
Krivičnog zakonika trebalo smatrati ukupnu vrednost procenjene javne nabavke. 
Poseban problem u praksi može da predstavlja određivanje štete za javna sredst- 
va. Iako se zloupotrebama u postupcima javnih nabavki nanosi šteta 1 drugim licima 
i ugrožavaju prava drugih lica, ona u pogledu javnih sredstava neće biti prisutna u 
većini slučajeva. U slučaju izostanka štete za javna sredstva, bez obzira što se takvim 
ponašanjem krše odredbe zakona ili drugih propisa o javnim nabavkama biće ostvare- 
ni elementi bića krivičnog dela zloupotreba službenog položaja. Čak i ukoliko šteta za 
javna sredstva postoji u određenom broju slučajeva, problem u praksi će predstavljati 
1 određivanje njene visine. Naime, u slučaju da vrednost zaključenog ugovora u pos- 
tupku javne nabavke prevazilazi iznos procenjene vrednosti javne nabavke radiće se 
o prekršaju iz Zakona o budžetskom sistemu, a ukoliko taj iznos prevazilazi iznos od 
1.000.000 dinara u odnosu na iznos utvrđen budžetom ili finansijskim planom radiće 
se o krivičnom delu nenamensko korišćenje budžetskih sredstava, a ne o krivičnom 
delu zloupotreba u vezi sa javnom nabavkom.'* Obaveze koje preuzimaju direktni i 
indirektni korisnici budžetskih sredstava, kao i korisnici sredstava organizacija obav- 
eznog socijalnog osiguranja moraju da odgovaraju iznosu koji im je odobren budžetom 
ili finansijskim planom za tu namenu u tekućoj godini. Jedini izuzetak predstavljaju 
tzv. kapitalni projekti ili kapitalne (višegodišnje investicije) koje se sprovode u sk- 
ladu sa odredbama Zakona o budžetskom sistemu i uredbom Vlade kojom se uređu- 
je ta oblast.'“ Zbog toga je već u trenutku donošenja odluke o pokretanju postupka 


13 U Zakonu o javnim nabavkama na više mesta se navodi procenjena vrednost javne nabavke. Ona se 
članom 51. stav 3. tačka 3) Zakona definiše kao obavezan deo godišnjeg plana o javnim nabavkama, čla- 
nom 53. stav 1. tačka 5) kao obavezan deo odluke o pokretanju postupka javne nabavke, a članom 64-65 
uređuje se način procenjivanja vrednosti javne nabavke. Procenjena vrednost se kao bitan deo Izveštaja 
o stručnoj oceni ponuda navodi u članu 105. stav 2. tačka 2. Zakona o javnim nabavkama. Zbog toga se 
kada se govori o vrednosti javne nabavke misli na njenu procenjenu vrednost. 

14 Javna nabavka po partijama definisana je članom 3. stav 1. tačka 35) Zakona o javnim nabavkama kao 
javna nabavka čiji je predmet oblikovan u više istovrsnih celina. Ona se sprovodi kako bi se omogućila 
što veća konkurencija ponuđača za određenu robu, usluge ili radove. Zbog toga je potrebno u planu 
javnih nabavki, odluci o pokretanju postupka i ostaloj relevantnoj dokumentaciji pored ukupne vrednosti 
javne nabavke naznačiti i vrednost za svaku partiju (ukoliko je to moguće). 

15 Članom 103. Zakona o budžetskom sistemu Republike Srbije propisani su prekršaji. Krivično delo 
nenamensko korišćenje budžetskih sredstava propisano je članom 362a Krivičnog zakonika, u grupi 
krivičnih dela protiv službene dužnosti. 

16 Navedeno je definisano članom 54. Zakona o budžetskom sistemu Republike Srbije (,,Službeni 
glasnik RS“, broj 54/2009, 73/2010, 101/2010, 101/2011, 93/2012, 62/2013, 63/2013.ispr., 108/2013, 
142/2014, 68/2015-dr. zakon, 103/2015, 99/2016 i 113/2017). 


javne nabavke potrebno imati obezbeđena sredstva neophodna za njeno sprovođenje 
na odgovarajućoj budžetskoj aproprijaciji ili finansijskim planom. Ta sredstva je po- 
trebno da budu obezbeđena i u trenutku pribavljanja saglasnosti od strane nadležnih 
organa ukoliko se radi o kapitalnim projektima u skladu sa Zakonom o budžetskom 
sistemu i drugim relevantnim pravnim aktima.'’ Dakle, potrebno je već u trenutku 
donošenja pisane odluke o pokretanju postupka javne nabavke imati obezbeđena sred- 
stva za njenu realizaciju. 

Javne nabavke se osim iz javnih sredstava mogu finansirati 1 1z sredstava međun- 
arodnih i regionalnih organizacija i na osnovu zaključenih ugovora o donacijama. I 
za takve javne nabavke potrebno je propisati mere kojima se sprečavaju zloupotre- 
be. Naročito što se na njih ne primenjuju odredbe Zakona o javnim nabavkama, već 
posebni postupci definisani od strane nadležnih organizacija i ugovorom o donaciji. 
Međutim, ti slučajevi nisu obuhvaćeni odredbom člana 228. kojom je propisano kriv- 
ično delo zloupotreba u vezi sa javnom nabavkom. Prevare koje se javljaju u takvim 
postupcima mogu se podvesti pod zakonski opis nekih drugih krivičnih dela, kao što 
je npr. prevara ili neosnovano dobijanje i korišćenje kredita, subvencije i druge po- 
godnosti itd. δ 


2. KRIVIČNO DELO ZLOUPOTREBA U VEZI SA JAVNOM NABAVKOM 
U UPOREDNOM ZAKONODAVSTVU 


Posebno krivično delo koje se može smatrati zloupotrebom u postupku javne 
nabavke propisano je u veoma malom broju zakonodavstava. Ono postoji u krivičnom 
zakonodavstvu Estonije, Italije i Republike Srpske. Razlog za to je verovatno činjen- 
ica, što se ponašanja kojima se krše propisi u oblasti javnih nabavki mogu podvesti 
pod zakonski opis nekih drugih krivičnih dela. 


2.1. Zloupotreba u vezi sa javnom nabavkom u krivičnom 
zakonodavstvu Estonije 


Članom 300. Krivičnog zakonika Estonije propisano je krivično delo povreda 
propisa u postupku javnih nabavki. Zakonski opis navedenog dela je izmenjen 2017. 
godine. Prema ranijoj odredbi delo je postojalo ukoliko službeno lice u pozivu Za ten- 
der propiše neopravdano povlašćene uslove ili zahteve za učesnike ili na drugi način 


17 Prema članu 53. Zakona o javnim nabavkama odluka kojom se pokreće postupak javne nabavke treba 
osim procenjene vrednosti javne nabavke da sadrži i podatke o obezbeđenoj aproprijaciji u budžetu, 
odnosno finansijskom planu (ukoliko se radi o korisniku javnih sredstava tj. organizacija obaveznog 
socijalnog osiguranja). 

'8 Krivično delo neosnovano dobijanje i korišćenje kredita, subvencije i druge pogodnosti propisano je 
članom 209. grupi krivičnih dela protiv imovine Krivičnog zakonika Republike Srbije i postoji ukoliko 
neko lice lažnim prikazivanjem činjenica ili njihovim prikrivanjem dobije za sebe ili drugo lice kredit, 
subvenciju ili drugu pogodnost iako za to ne ispunjava propisane uslove kao 1 kada neko lice dobijeni 
kredit, subvenciju ili drugu pogodnost iskoristi za drugu namenu od one za koju su mu odobreni. 

izvrši povredu propisa kojima su uređene javne nabavke i na taj način prouzrokuje 
štetu za prava ili interese drugog lica ili javni interes. Dakle, radnja izvršenja se sasto- 
jala u propisivanju neopravdano povlašćenih uslova ili zahteva za učesnike u pozivu 
za tender ili povredi propisa kojima su uređene javne nabavke u Republici Estoniji 
na drugi način. Da bi postojalo navedeno delo bilo je neophodno i nastupanje posle- 
dice, a koja se sastojala u nastanku štete za prava ili interese drugog lica (misli se na 
ponuđača ili ponuđače u postupku javne nabavke) ili javni interes (da je na taj način 
oštećena javna imovina). Prema poslednjim novelama krivično delo je promenilo na- 
ziv u povreda proceduralnih ograničenja u postupku javne nabavke. Navedeno delo 
postoji ukoliko neko lice sa umišljajem povredi proceduralna ograničenja u postupku 
javne nabavke, a koja su propisana Zakonom o borbi protiv korupcije. Na taj način 
zakonski opis krivičnog dela je postao znatno neodredeniji.'” 


2.2. Zloupotreba u vezi sa javnom nabavkom u krivičnom 
zakonodavstvu Italije 


Krivično delo zloupotreba u vezi sa javnom nabavkom u italijanskom krivičnom 
pravu propisano je u grupi krivičnih dela protiv službene dužnosti, članu 356. Kriv- 
ičnog zakonika pod nazivom prevara u javnim nabavkama. Ono postoji ukoliko neko 
lice izvrši prevaru u vezi sa zaključenjem ugovora u postupku javne nabavke ili prili- 
kom ispunjenja ugovornih obaveza.?" Dakle, radnja izvršenja se sastoji u vršenju pre- 
vare prilikom zaključenja ugovora ili ispunjenja ugovornih obaveza. Imajući u vidu 
zakonski opis navedenog dela, čini se da su njegov zaštitni objekt kako javna sredstva, 
tako 1 službena dužnost. Prevara prilikom zaključenja ugovora, može se sastojati npr. 
u davanju netačnih podataka od značaja za njegovo zaključenje, dok se prevara u vezi 
sa ispunjenjem ugovornih obaveza može sastojati u njihovoj nerealizaciji ili izvršenju 
na drugačiji način od ugovorenog. Upravo takve radnje predstavljaju štetu za javna 
sredstva. Iako se i radnja izvršenja krivičnog dela prevara u vezi sa javnom nabavkom 
može kvalifikovati kao neko drugo krivično delo propisano Krivičnim zakonikom 
Italije, čini se da je rešenje italijanskog zakonodavstva kvalitetnije od rešenja prisut- 
nog u srpskom i estonskom zakonodavstvu. Šteta za javna sredstva u najvećoj meri 
nastaje kao posledica neizvršenja ili neadekvatnog izvršenja ugovorenih obaveza. 


2.3. Zloupotreba u vezi sa javnom nabavkom u krivičnom 
zakonodavstvu Republike Srpske 


Zloupotreba u vezi sa javnom nabavkom bila je na sličan način, kao i u Kriv- 
ičnom zakoniku Republike Srbije propisana Krivičnim zakonikom Republike Srpske. 


19 Penal Code of Estonia, consolidated text of January 10. 2017. Tekst na engleskom jeziku dostupan 
je na web-stranici: http://'www.wipo.int/wipolex/en/text.jsp?file 14432563 15.08.2018. 

20 Codice Penale Italiano con le modifiche apportate da ultimo dal D.Lgs. 11 magio 2018. n. 63, dal 
D.Lgs. 10 aprile 2018 n. 36 e dal D.Lgs. 1 marzo 2018, n. 21. Tekst na italijanskom jeziku je dostupan na 
web-stranici: http://www.altalex.com/documents/codici-altalex/2014/10/30/codice-penale 15.08.2018. 


Navedeno delo je postalo deo krivičnog zakonodavstva nakon izmena i dopuna 
Krivičnog zakonika Republike Srpske 2013. godine.?! Ono je prvobitno bilo propi- 
sano članom 264. u grupi krivičnih dela protiv privrede i postojalo bi u slučaju da 
odgovorno lice u privrednom društvu ili drugom subjektu privrednog poslovanja koje 
ima svojstvo pravnog lica ili preduzetnik u postupku javne nabavke podnese ponu- 
du zasnovanu na lažnim podacima ili se na nedozvoljen način dogovara sa ostalim 
ponuđačima ili ukoliko preduzme druge protivpravne radnje u nameri da na taj način 
utiče na donošenje odluke naručioca u bilo kojoj fazi postupka javne nabavke. Teži 
oblik dela se vezivao za vrednost javne nabavke, tako da bi on postojao ukoliko bi 
radnja izvršenja bila preduzeta u postupku javne nabavke čija vrednost prelazi iznos 
od tri miliona konvertibilnih maraka. Isto kao i u Krivičnom zakoniku Republike Sr- 
bije, propisana je fakultativna mogućnost ublažavanja kazne ili oslobođenja od kazne 
ukoliko izvršilac dela dobrovoljno otkrije naručiocu da se ponuda zasniva na lažnim 
podacima ili nedozvoljenom dogovoru sa ostalim ponuđačima ili da je preduzeo 
druge protivpravne radnje u nameri da utiče na donošenje odluke naručioca, ali pre 
nego što je naručilac doneo odluku o izboru ponude. Novim Krivičnim zakonikom iz 
2017. godine izmenjen je član kojim je propisano krivično delo zloupotreba u vezi sa 
javnom nabavkom. Promene u pogledu zakonskog opisa osnovnog oblika krivičnog 
dela nisu izvršene. Razlika se nakon poslednjih novela primećuje jedino u pogledu 
težeg oblika krivičnog dela. Naime spušten je iznos vrednosti javne nabavke u vezi 
sa kojom je neophodno da je preduzeta neka od radnji izvršenja krivičnog dela. Sada 
je dovoljno da su one preduzete u postupku javne nabavke čija je vrednost 1.000.000 
konvertibilnih maraka.?? 

Iako postoji velika sličnost u pogledu zakonskog opisa prvog oblika krivičnog 
dela zloupotreba u vezi sa javnom nabavkom sa onim koji je predviđen Krivičnim 
zakonikom Republike Srbije, postoje 1 razlike. Zakonodavac Republike Srpske nije 
propisao drugi oblik krivičnog dela koji je propisan Krivičnim zakonikom Republike 
Srbije. Razlog za to može biti upravo činjenica što se takva radnja izvršenja može 
podvesti pod zakonski opis krivičnog dela zloupotreba službenog položaja. 


3. KRIVIČNO DELO ZLOUPOTREBA U VEZI SA JAVNOM NABAVKOM - 
STANJE U PRAKSI 


Krivično delo zloupotreba u vezi sa javnom nabavkom propisano je u cilju pov- 
ećanja efikasnosti nadležnih organa u suzbijanju postupaka koji se mogu podvesti 
pod zakonski opis navedenog dela. Zaključke o stanju u praksi nije moguće izvesti 
samo na osnovu statističkih podataka, ali se na osnovu toga može zaključiti kakva 
je kaznena politika prema izvršiocima krivičnog dela zloupotreba u vezi sa javnom 
nabavkom i koliko je lica u odnosu na broj podnetih krivičnih prijava osuđeno za 
navedeno delo. Krivično delo je propisano 2012. godine, tako da se statistički podaci 


21 Zakon o izmenama i dopunama Krivičnog zakonika Republike Srpske (,,Službeni glasnik Republike 
Srpske“ broj 37/2013). 
22 Krivični zakonik Republike Srpske (,,Službeni glasnik Republike Srpske“, broj 64/2017). 

mogu pratiti počev od 2013. do 2017. godine. Tokom 2013. godine prijavljeno je 11 
izvršilaca krivičnog dela zloupotreba u vezi sa javnom nabavkom. U toku te godine 
za navedeno delo nije osuđeno nijedno lice.” S obzirom da je krivično delo zloupo- 
treba u vezi sa javnom nabavkom propisano Krivičnim zakonikom tek krajem 2012. 
godine, takvo stanje u praksi je sasvim očekivano. Do tada su krivična dela kojima 
se vrše zloupotrebe u postupcima javnih nabavki bila kvalifikovana kao druga kriv- 
ična dela: prevara, zaključenje restriktivnog sporazuma, davanje mita 1 zloupotreba 
službenog položaja. 

Sledeće godine prijavljeno je 17 izvršilaca krivičnog dela zloupotreba u vezi sa 
javnom nabavkom. Tokom godine optužena su ukupno 3 lica, 2 lica su oglašena kriv- 
im, a od kojih je jednom licu izrečena uslovna osuda.” Na osnovu navedenog može 
se pretpostaviti da za donošenje optužnog akta, a kasnije i sudske presude verovatno 
nisu pribavljeni ili nisu dostavljeni relevantni dokazi. 

Znatno veći broj prijava za krivično delo zloupotreba u vezi sa javnom nabav- 
kom zabeležen je 2015. godine. Tada je prijavljeno ukupno 32 lica. Od toga je os- 
uđeno samo jedno lice. Njemu je izrečena uslovna osuda.?? To može da ukazuje na 
nedostatak dokaza neophodnih za donošenje optužnog akta i presude, nemogućnost 
dokazivanja postojećim dokazima ili na nedovoljno poznavanje propisa kojima su 
uređene javne nabavke od strane zaposlenih u organima krivičnog gonjenja i nosilaca 
pravosudnih funkcija. Zbog toga je u takvim postupcima od velikog značaja postojan- 
je finansijskih forenzičara i službenika za vezu. 

Nešto manji broj izvršilaca krivičnog dela zloupotreba u vezi sa javnom nabav- 
kom u odnosu na prethodnu, zabeležen je 2016. godine. Tada je prijavljeno ukupno 29 
izvršilaca navedenog dela. U toku godine je optuženo 10 lica. Za 5 lica se ispostavilo 
da nisu izvršiocu krivičnog dela, već nekog od prekršaja iz Zakona o javnim nabavka- 
ma. Osuđeno je 7 lica, od čega je 5 lica izrečena uslovna osuda, dok su samo 2 lica 
osuđena na kaznu zatvora.” I u navedenom periodu se vidi da je mali broj lica osuđen 
za krivično delo zloupotreba u vezi sa javnom nabavkom, ali i da je kaznena politika 
blaga prema izvršiocima navedenog dela. 

Na osnovu evidencije Republičkog zavoda za statistiku u toku 2017. godine za 
krivično delo zloupotreba u vezi sa javnom nabavkom prijavljeno je ukupno 38 lica. 
U toku godine osuđena su 4 lica. Svim osudenim licima je izrečena uslovna osuda.” 


23 Punoletni učinioci krivičnih dela u Republici Srbiji, Saopštenje Republičkog zavoda za statistiku broj 
19, LXIV od 15.07.2014. godine. Tekst saopštenja je dostupan na web-stranici: http://www.stat.gov.rs/ 
oblasti/pravosudje/punoletni-ucinioci-krivicnih-dela/15.08.2018. 

24 Navedeni podaci su sadržani u Biltenu Republičkog zavoda za statistiku Republike Srbije, Punoletni 
izvršioci krivičnih dela u Republici Srbiji 2014, prijave, optuženja i osude. Tekst dokumenta se nalazi na 
web-stranici: http://publikacije.stat.gov.rs/G2015/Pdf/G20155603.pdf 15.07.2018. 

25 Punoletni učinioci krivičnih dela u Republici Srbiji, Saopštenje Republičkog zavoda za statistiku, 
broj 189, LXVI od 15. 07.2016. godine, Tekst saopštenja je dostupan na web-stranici: http://www. 
stat.gov.rs/oblasti/pravosudje/punoletni-ucinioci-krivicnih-dela/15.08.2018. 

26 Bilten, Punoletni učinioci krivičnih dela u Republici Srbiji 2016, prijave, optuženja i osude. Tekst 
dokumenta se nalazi na web-stranici: http://publikacije.stat.gov.rs/G2017/Pdf/G20175629.pdf 

27 Punoletni učinioci krivičnih dela u Republici Srbiji, Saopštenje Republičkog zavoda za statistiku, broj 
193, LXVII od 16.07.2018. godine. Tekst dokumenta se nalazi na web-stranici: http://www.stat.gov.rs/ 
oblasti/pravosudje/punoletni-ucinioci-krivicnih-dela/ 15.08.2018. 


Kao što se može zaključiti, broj prijavljenih lica u toku 2017. godine je znatno veći u 
odnosu na prethodne godine. Međutim, kaznena politika je takođe previše blaga pre- 
ma izvršiocima krivičnog dela zloupotreba u vezi sa javnom nabavkom. Izricanjem 
uslovne osude ne može se preventivno delovati na izvršioce takvog krivičnog dela. 
Međutim, mali broj prijavljenih lica za krivično delo zloupotreba u vezi sa javnom 
nabavkom može ukazivati i na kvalifikaciju ili prekvalifikaciju njegovih oblika kao 
nekog drugog krivičnog dela, kao što je npr. zloupotreba službenog položaja zbog 
nemogućnosti utvrđivanja nastupanja štete za javna sredstva. 


4. KRIVIČNO DELO ZLOUPOTREBA U VEZI SA JAVNOM NABAVKOM — 
de lege ferenda 


Potreba za sankcionisanjem ponašanja koja predstavljaju zloupotrebe u postup- 
cima javne nabavke postojala je 1 pre izmena i dopuna Krivičnog zakonika kojima je 
propisano krivično delo zloupotreba u vezi sa javnom nabavkom. Veoma česta zloupo- 
treba u postupku javne nabavke jeste međusobni dogovor ponuđača o načinu učešća 
i ishodu postupka kao vid restriktivnog ili kartelnog sporazuma (Ezrachi, 2010: 110). 
Takvo ponašanje danas je propisano kao oblik krivičnog dela zloupotreba u vezi sa jav- 
nom nabavkom. Navedena povreda načela konkurentnosti u postupku javne nabavke 
koja se ostvaruje kroz dogovor naručioca i ponuđača, kao vid kartelnog sporazuma 
pre izmena i dopuna Krivičnog zakonika se kvalifikovala kao povreda konkurencije i 
mogla se sankcionisati 1 u skladu sa odredbama Zakona o zaštiti konkurencije (Dan- 
ković Stepanović, 2013: 306). Na taj način se sankcionisao jedan od načina izvršenja 
krivičnog dela zloupotreba u vezi sa javnom nabavkom. U krivičnopravnom smislu, 
takvo ponašanje se i dalje može smatrati radnjom izvršenja krivičnog dela zaključenje 
restriktivnog sporazuma. Sankcionisanjem takvom ponašanja pruža se efikasna zaštita 
načela slobodne konkurencije. 

Ponašanje ponuđača kojim on utiče na volju naručioca da donese određenu odlu- 
ku u postupku javne nabavke, mogla bi se kvalifikovati u zavisnosti od okolnosti 
konkretnog slučaja kao krivično delo davanje mita, a moguće je da se u nekim sluča- 
jevima kvalifikuje kao ucena ili npr. pretnja. Radnja izvršenja drugog oblika kriv- 
ičnog dela zloupotreba u vezi sa javnom nabavkom, mogla bi se kvalifikovati i kao 
zloupotreba službenog položaja. Na taj način se obezbeđuje sankcionisanje postupaka 
koji predstavljaju povredu ovlašćenja ili službene dužnosti u postupku javne nabavke 
u cilju pribavljanja protivpravne imovinske koristi sebi ili drugom licu ili nanošenju 
štete nekom drugom licu. Takva radnja se u slučaju izostanka štetne posledice za 
javna sredstva i kvalifikuje zloupotreba službenog položaja. S obzirom da nije jed- 
nostavno odrediti kako postojanje, tako i visinu te štete, to će se i dešavati u veli- 
kom broju zloupotreba u postupku javnih nabavki od strane odgovornog ili službenog 
lica naručioca. Možda zbog toga takav oblik krivičnog dela nije propisan Krivičnim 
zakonikom Republike Srpske, dok je prvi oblik dela identičan onom koji postoji u 
zakonodavstvu Republike Srbije. Kao što se može zaključiti Srbija se nalazi među 
manjim brojem zemalja koje propisuju ponašanja koja predstavljaju zloupotrebu u 


Jelena Kostić 299 


vezi sa javnom nabavkom kao posebna krivična dela. Osim toga, stanje u praksi je 
takvo da veoma mali broj prijavljenih izvršilaca bude 1 osuđen za to krivično delo. U 
tim slučajevima je kaznena politika izuzetno blaga, s obzirom da se izvršiocima dela 
uglavnom izriče uslovna osuda. Zbog toga bi se moglo i postaviti pitanje opravdano- 
sti postojanja krivičnog dela zloupotreba u vezi sa javnom nabavkom u krivičnom 
zakonodavstvu Republike Srbije. 

Čini se da se poslednjih decenija ide ka sve većem širenju kažnjivih ponašanja. 
Naročito u ekonomskoj oblasti (Ignjatović, 2011: 142). Zbog toga bi umesto propi- 
sivanja novih inkriminacija pažnju trebalo usmeriti na unapređenje otkrivanja takvih 
krivičnih dela i unapređenje saradnje kako organa koji u tome učestvuju, tako i organa 
krivičnog gonjenja i sudova. Neadekvatni dokazi su često uzrok nedonošenja presude 
u postupcima koji se vode prema izvršiocima finansijskih krivičnih dela. Uzrok toga 
može biti nedostavljanje dokaza od strane organa nadležnih za njihovo otkrivanje ili 
neznanje tumačenja takvih dokaza. Razlog za to je i činjenica što se u tim slučajevima 
radi o krivičnim delima sa blanketnom dispozicijom za čije je razumevanje neophod- 
no dobro poznavanje finansijskih propisa. 

Imajući u vidu način na koji je propisano krivično delo zloupotreba u vezi sa 
javnom nabavkom i mogućnost kvalifikovanja njegove radnje izvršenja kao nekog 
drugog dela propisanog Krivičnim zakonikom, činjenicu da se njegovim izvršioci- 
ma vrlo retko u praksi izriče osuđujuća presuda i previše blagu kaznenu politiku na- 
dležnih sudova u tim slučajevima, ono ne bi trebalo da bude deo krivičnog zakono- 
davstva. Umesto toga trebalo bi iskoristiti i unaprediti postojeće mehanizme u borbi 
protiv zloupotreba u postupcima javne nabavke. Finansijski forenzičari bi trebalo da 
pomognu tužiocima u tumačenju finansijske dokumentacije i usmeravanju istrage 
kada su u pitanju finansijska krivična dela, a u koje spadaju i ponašanja koja pred- 
stavljaju zloupotrebe u postupku javne nabavke. Unapređenju postupka dokazivanja 
složenih krivičnih dela trebalo bi da doprinesu službenici za vezu. Oni bi trebalo da 
budu od velike pomoći nadležnim organima kako tokom dostavljanja dokaza, tako 
i prilikom njihove dopune i tumačenja u sudskom postupku. Osim toga, neophodna 
je i kontinuirana edukacija zaposlenih u tužilaštvima i sudovima. To je sigurno efi- 
kasniji način za suzbijanje finansijskog kriminaliteta nego propisivanje nepotrebnih i 
dupliranje postojećih inkriminacija. Da bi se efikasno suprotstavilo finansijskog krim- 
inalitetu nije neophodno propisivanje posebnih oblika već postojećih krivičnih dela, 
već unapređenje institucionalnih kapaciteta i preventivnih mera. Osim toga važno je 
naglasiti potrebu uspostavljanja i unapređenja efikasnog sistema interne finansijske 
kontrole korisnika javnih sredstava. Na taj način vrši se kako podela dužnosti, tako i 
povećanje odgovornosti zaposlenih u javnom sektoru. 

ABUSE IN PUBLIC PROCUREMENT- de lege lata and de lege ferenda 


Public procurement is the cost to the state budget. Bearing in mind the manner of 
public revenues collection, it is also a cost to taxpayers. Violation of public procurement 
regulations, depending of circumstances can be qualified as misdeminor or crime. 

The crime of abuse in public procurement has been introduced in the criminal 
legislation by amendments of Criminal Code from 2012. However, criminal legisla- 
tion of very few countries prescribes as a separate crime activities that are abuse in 
public procurement. Perhaps, the reason for this may be the fact as they can be sub- 
sumed under the legal description of some other crimes, such as: fraud, bribery, con- 
cluding restrictive agreements or abuse of office. Better results in combating financial 
crime can be achieved by enchancing institutional capacities and cooperation of the 
competent authorities, rather than prescribing new, special forms of certain crimes. 
Such is the case with the crime abuse in public procurement. Accordingly, the author 
of this paper gives a proposal de lege ferenda regarding the said crime. 

KEY WORDS: abuse, public procurement, de lege lata, de lege ferenda 

FINANSIRANJE POLITIČKIH SUBJEKATA: KORUPTIVNI 
POTENCIJAL I ZNAČAJ ADEKVATNOG ZAKONSKOG 
REGULISANJA 


Aleksandar Stevanović! 


Finansiranje političkih subjekata sa pravom se smatra značajnim generatorom 
korupcije i finansijskog kriminala, ukoliko ono nije adekvatno uređeno sa normativnog 
aspekta, ali i ukoliko u društvu (ne)postoje određeni socijalno-ekonomski i kulturološki 
činioci. Političke stranke u demokratskim uslovima nastoje da svoje ideje o upravl- 
janju javnim životom društva predstave što širem biračkom auditorijumu i od njega 
dobiju potvrdu u vidu podrške pri borbi za vlast. Međutim, za tako nešto neophodna su 
značajna finansijska sredstva do kojih danas nije lako doći ni kada je u pitanju lična 
egzistencija, a kamoli kada bi ona trebalo da se utroše na pomoć političkim istomišl- 
jenicima i zastupnicima slične političke ideologije. Centri ekonomske moći koje mahom 
čine organizovane kriminalne grupe i velike korporacije imaju dovoljno finansijskih 
i drugih sredstava koje mogu staviti na raspolaganje političkim strankama, ali za to, 
vođeni racionalnim poslovnim duhom, traže ustupke koji se odnose na obezbeđivanje 
privilegovanog položaja na tržištu i poslovnom svetu uopšte, bez obzira na negativne 
efekte koje bi po društvo imalo ostvarivanje njihovih zahteva. Time se formira korup- 
tivno-simbiotički krug koji čine politička i ekonomska elita, a koji se zapravo svodi na 
razvijenu koruptivnu praksu i finansijski kriminal koji je u fokusu ovog rada. 

KLJUČNE REČI: Finansiranje političkih stranaka, korupcija, politička korup- 
cija, javne institucije, 


UVODNA RAZMATRANJA 


Političko delovanje je oduvek bilo uslovljeno količinom posedovanog novca i to bez 
obzira na političi sistem i dominantne aktere u okviru njega. Pored toga, skoro jednako je 
stara i težnja da se uticaj novca, pa tako 1 privatnih ekonomskih interesa koji štete javnim 
finansijama i poretku uopšte, eliminišu iz politike ili bar svedu na jednu društveno prihvat- 
ljivu meru. Koliko se u tome uspelo, najbolje svedoče devastirani budžeti mnogih država, 
očigledna izigravanja i zaobilaženja pravnih propisa, rastuće siromaštvo i druge negativne, 
strukturalne posledice koje su u većoj ili manjoj meri prisutne u gotovo svim društvima, 
bez obzira na njihovu istorijsku, kulturološku, ekonomsku i svaku drugu različitost. 


! Saradnik Instituta za kriminološka i sociološka istraživanja u Beogradu, email: aleksandar:steva- 
novic993@gmail.com 


Političke stranke su danas ključni faktor u oblikovanju političkog života, odnosno, 
kako se u domaćoj literaturi može pronaći, služe za generisanje pojedinačnih volja građana 
i usmeravanje delovanja predstavnika naroda u javnim institucijama vlasti (Manojlović, 
2015: 147). Otuda se pitanje finansiranja političkih subjekata i njihovih aktivnosti javlja 
kao jedno od najznačajnijih kada je reč o uspostavljanju i održavanju valjanog političkog 
sistema iz kojeg proizlazi čitav socijalno-ekonomski mehanizam jedne države. 

Uzimajući u obzir ulogu koju država ima u usmeravanju društvenih procesa i 
odnosa, povezivanje poslovnih 1 kriminalnih entiteta koje možemo smatrati centrima 
finansijske moći sa institucijama javne vlasti, može se tretirati kao ključni element 
funkcionisanja takvih entiteta koji ultimativno određuje njihovu uspešnost (Steva- 
nović, 2018: 116) . Ta povezanost bi po pravilu, organizaciji koja je ciljno i funk- 
cionalno ustrojena na ,,preduzetničkim“ osnovama, trebalo da obezbedi kontrolu nad 
tržištem, infiltriranje u legalan biznis ukoliko je kapital stečen na nelegalan način, 
kao i sticanje imuniteta od krivičnog gonjenja. Za tako nešto, conditio sine gua non 
je posedovanje adekvatne društveno-političke moći, tačnije mogućnosti da se utiče na 
kreiranje javnih politika, kao i na donošenje i sprovođenje odluka od javnog značaja. 

Centralni pojam u razmatranju odnosne teme zapravo jeste moć i to u smislu u 
kojem je definiše Paul Oppenheim kada kaže da je moć sposobnost uticanja, ograniča- 
vanja i kažnjavanja, što svakako implicira i sposobnost nagrađivanja (Simeunović, 
2002: 146). Sa teorijskog aspekta je za dalju analizu korelacije finansiranja političkih 
subjekata i kreiranja plodnog tla za koruptivne radnje 1 uopšte finansijski kriminalitet, 
neophodno istaći dve važne osnove društvene moći, 1 to političku i ekonomsku. Pose- 
dovanje navedenih osnova moći u kapacitetu koji bi bio dovoljan za potpuno reg- 
ulisanje ključnih političko-ekonomskih procesa u društvu nije lako koncentrisati u 
jednom subjektu, te se svojevrsna ,,simbioza" političkih i ekonomsko-finansijskih 
centara moći nameće kao racionalan izbor u želji da se na što efikasniji način ostvare 
privatni, uglavnom profitno orijentisani ciljevi. 

Kao što smo prethodno istakli da je iz opisanih razloga za kriminalne, ali 1 druge 
legalne poslovne entitete povezivanje sa predstavnicima javne vlasti suštinska strate- 
gija za „upravljanje rizikom“ (Bulatović, 2017: 235), slično bismo mogli reći i za 
političke subjekte (organizacije koje de facto imaju političko delovanje 1 ciljeve, bez 
obzira na pravnu formu u kojoj su registrovane) kada je povezivanje sa vlasnicima ka- 
pitala u pitanju. Ta konstatacija naročito dobija na značaju sa prevlašću demokratskih 
političko-ekonomskih sistema i društava. Demokratija promoviše otvoreno tržište, 
kako ekonomsko, tako i političko, odnosno otvorenu „utakmicu“ u kojoj niko sa apso- 
lutnom sigurnošću, ne može očekivati svoju pobedu. Prema tome, može se zaključiti 
da sprega podzemlja i vlasti zapravo nastaje sa ciljem da se smanji rizik od poraza koji 
demokratija nosi, a koji bi za nosioce vlasti značio prelazak u opoziciju ili potpuno 
izgnanstvo iz političkog života. Upravo iz tog razloga, nije mali broj autora koji ističu 
da je za blisku saradnju vlasti 1 kriminala potrebna demokratija ili makar sistem koji je 
formalno ustrojen na demokratskim principima.? Michael Pinto-Duschinsky označava 
2 Milan Škulić navodi da se u uslovima kakve-takve demokratije i tržišne ekonomije organizovani krim- 
inalitet u nekom trenutku mora ispoljiti (2003:38), dok Petrus Van Duyne tvrdi da je jedino u demokrats- 
kom poretku moguće da mafija političarima uzvrati usluge i to uglavnom kroz finansiranje izbornih 
kampanja i uticanja na proces izbora kroz pritisak na birače, medije i nadležne institucije. 


Aleksandar Stevanović 5 


demokratske izbore i uopšte vladavinu zasnovanu na demokratskim principima kao 
mešavinu velikih ideja 1 ideala sa ,,prljavom praksom“ (Pinto-Duschinsy, 2002: 4). 
Drugi, negativni element ,,demokratske mešavine“ uglavnom se odnosi na način fi- 
nansiranja redovnih i kampanjskih političkih aktivnosti. 

Finansiranje političkih organizacija i aktivnosti sa ciljem obezbeđivanja privile- 
govanog položaja u poslovanju uz prateću zloupotrebu javnih ovlašćenja, jedna je od 
značajnijih formi korupcije (Ćirić et al, 2010: 18). Jednostavno, potrebno je zapitati se 
ko danas ima novac i mogućnost da pruži ostale neophodne usluge političkim subjek- 
tima i zbog čega bi to radio. Posebno treba imati u vidu da je jasna politička ideologija 
relikt prošlog vremena o čemu svedoči i činjenica da je u savremenim okolnostima 
teško razlikovati programe političkih organizacija i sa sigurnošću odrediti njihova 
stremljenja. Naivno bi bilo očekivati da građani-birači, u vreme permanentno visoke 
stope nezaposlenosti, latentne ekonomske krize, malih prosečnih zarada, a velikih 
poreskih nameta, nesigurnog poslovnog ambijenta i nepoverenja u javne institucije, 
isključivo iz ideoloških razloga, političke ostrašćenosti ili izvesnih simpatija ka jed- 
noj od političkih opcija, daju određenu finansijsku i drugu materijalnu pomoć svojim 
političkim ,,ljubimcima“. Međutim, novac i ekonomska moć koji bi bili od značajne 
koristi za uticanje na politički život su danas koncentrisani u uskom krugu privrednih 
društava i kriminalnih organizacija. Jovan Ćirić navodi da se u sistemima liberalnog 
kapitalističkog tržišta, politička moć crpi iz ekonomske, a ako se uz to uzme u obzir 
da organizovani kriminalitet širom sveta na godišnjem nivou prihoduje i po neko- 
liko hiljada milijardi dolara (Ćirić, 2005: 266), jasno je od koje ekonomske, odnosno 
finansijske osnove je najlakše krenuti u pohod na vlast. Ovde čak i nije reč o tome 
da li novac koji se daje političkim subjektima potiče od ilegalnih aktivnosti, kao što 
je na primer trgovina drogom ili ljudima. Velike korporacije koje posluju u okviru 
legalnog tržišta, obavljajući delatnosti u skladu sa pravnim propisima, takođe mogu 
pomoći određenu političku opciju, tražeći zauzvrat kontrauslugu koja bi dovela do is- 
punjenja njihovog poslovnog interesa, mimo predviđenih pravnih procedura i tržišne 
politike. Dakle, kada govorimo o finansiranju političkih subjekata kao potencijalnom 
koruptivnom pokretaču, tu pre svega mislimo na interesnu razmenu ekonomske i 
političke moći, koja podrazumeva zloupotrebu javnog ovlašćenja u korist privatnog 
(poslovnog) interesa. Posmatrano na taj način, novac u tom odnosu povećava mo- 
gućnost „kupovine“ i „osvajanja“ političke moći, dok ona sa druge strane povećava 
mogućnost pristupu većim količinama novca (Mény, de Sousa, 2001: 2828). 


1. KARAKTER KORUPTIVNOG ODNOSA KOJI NASTAJE KAO 
POSLEDICA ZLOUPOTREBA KOD FINANSIRANJA 
POLITIČKIH SUBJEKATA 


Sledeće pitanje koje bi trebalo razmotriti, odnosi se na karakter koruptivnog 
odnosa koji nastaje u procesu ,,interesne razmene ekonomske i političke moći“. Još 
je Moisei Yakovlevich Ostrogorski, analizirajući načine finansiranja savremenih 
političkih stranaka, primetio da oni obiluju koruptivnim odnosima koji nastaju usled 


potrebe politike za velikim količinama novca (Stojiljković, 2013: 149). U teoriji je 
ustaljeno više klasifikacija korupcije, a za potrebe ovog rada neophodno je napraviti 
distinkciju između korupcije koja se označava kao „administrativna“ i one koja se u 
naučnom diskursu naziva „politička“, kao i između koruptivnih odnosa u okviru pri- 
vatnog 1 javnog sektora. 

Politička korupcija? (grand corruption) predstavlja koruptivni odnos ekon- 
omskih centara moći sa političarima koji se nalaze na visokim državnim funkcija- 
ma, tzv. „političkom elitom“. Ona se sa pravom smatra moćnim oružjem kapitala 
bez obzira na to da li on potiče od legalnog ili ilegalnog poslovanja. Sa druge strane, 
u najširem smislu, administrativna korupcija je takav koruptivni oblik koji na strani 
korumpiranog podrazumeva niži ešalon javnih službenika i sledstveno tome manji 
obim javnih ovlašćenja kojima oni raspolažu. Odgovarajući kriterijumi za razlikovan- 
je političke i administrativne korupcije su: 


e Subjekti odnosa, tj. ko daje, a ko i koliki mito prima 

e Predmet odnosa, tj. po pravilu šta koruptor traži kao kontrauslugu zbog davanja 
finansijske ili kakve druge materijalne koristi političkom subjektu (Popović, 
2005: 243). 


Ipak, nije uvek moguće napraviti jasno razgraničenje između ova dva domi- 
nantna pojavna oblika korupcije, koji u praksi najčešće interferiraju, ali je važno, sa 
metodološkog stanovišta, imati u vidu pojedine crte koje se odnose na ispoljavanja 
korupcije, najviše zbog toga što po pravilu podrazumevaju različite uslove i uzroke 
nastanka, metod koruptivnog povezivanja i realizovanja ,,dogovorenog“, kao i ra- 
zličite posledice koje generišu. 

Za ovu temu je od većeg značaja politička korupcija, budući da ona podrazume- 
va zloupotrebu političke moći i javnih ovlašćenja u korist same političke organizacije 
ili neke njene interesne grupacije koja suštinski upravlja celom organizacijom. Su- 
protno tome, administrativna korupcija uglavnom podrazumeva isključivo privatan 
interes korumpiranog nosioca državne vlasti (Fatić, 2005: 7) koji već obavlja kakvu 
javnu službu. U svetlu činjenice da, kako smo prethodno objasnili, takav javni službe- 
nik uglavnom ne može ,,na svoju ruku“ donositi krupne odluke bez konsultacija sa 
stranačkim organima političkog subjekta koji iza njega stoji, jasno je da za razliku od 
političke, administrativna korupcija po pravilu podrazumeva manje vredne poduhvate 
koji se nalaze ,,ispod radara“ političke stranke, tj. da generiše manji stepen društveno 
negativnih posledica, nego što je to slučaj kod političke korupcije. 

Korupcija kao produkt odnosa vezanih za finansiranje političkih stranaka se na- 
jčešće ispoljava u kontekstu obavljanja javne službe, odnosno donošenja javnih odlu- 


3 Michael Pinto-Duschinsky navodi da se politička korupcija razlikuje od „obične“ korupcije upravo 
kod pitanja finansiranja političkih subjekata. Naime, standardna 1 najprihvaćenija definicija "obične" 
korupcije podrazumeva ,,zloupotrebu javne funkcije/ovlašćenja“. Kod političke korupcije je vrlo česta 
situacija uzimanja mita uz obećanje da će zloupotrebom javnog ovlašćenja biti ostvaren interes korup- 
tora, ali tek po dolasku na vlast. Druga razlika, prema ovom istaknutom autoru, jeste da se mito često ne 
uzima isključivo kao plen predstavnika vlasti, već kao plen čitave političke organizacije ili užeg kruga 
ljudi koji u njoj odlučuju. (2002:70). 

Κα koje mogu ,,opravdati" uloženi novac koji je pomogao određenoj političkoj opciji 
da dođe u situaciju da takve odluke kreira 1 sprovodi. 


2. ODNOS POLITIČKIH STRANAKA (ORGANIZACIJA) SA JAVNIM 
INSTITUCIJAMA 


Valjana analiza odnosa političkih subjekata i javnih institucija u sistemima pred- 
stavničke demokratije, razmotava klupko u nastajanjima da se odgonetne zbog čega 
je finansiranje tih subjekata toliko važno društveno pitanje. Politički život u uslovima 
demokratije je nemoguće zamisliti bez političkih stranaka (organizacija). Iako danas 
postoji priličan broj kako doktrinarnih, tako i normativnih definicija pojma političke 
stranke, među kojima je primetan zavidan stepen saglasnosti oko toga šta on podra- 
zumeva, čini se da posebno treba podvući da su političke stranke svojevrsna ,,regrutna 
baza“ za popunjavanje funkcija i ostalih pozicija u javnoj upravi. Ta činjenica upućuje 
na to da ukoliko se želi „kupiti“ uticaj na donošenje i sprovođenje javnih odluka, onda 
se takva mogućnost najpre mora obezbediti u okviru političke organizacije koja dele- 
gira javnog funkcionera u javnu službu i potom kontinuirano usmerava njegov rad. 
Ovde je važno imati u vidu da pojedinac kao ,,slobodan strelac“ bez pomoći političke 
organizacije, a naročito u državama koje se označavaju kao „partijske“ ili „zarobljene 
države“ (captured state), ne može doći u situaciju da obavlja kakvu državnu funkciju 
koja sa sobom nosi i adekvatnu moć odlučivanja. Termin ,,nestranačka ličnost“ koji 
se sve više koristi u mnogim razvijenim i manje razvijenim državama, suštinski je 
populistička floskula, koja služi da se povrati ili lažno „nametne“ poljuljani legitimitet 
vlasti koja je, pa makar i iz pragmatskih pobuda, ogrezla u ,,partokratiju“ 

U Velikoj Britaniji i SAD je prvobitno, radi se o periodu do sredine XIX v., 
postojala prihvaćena praksa prema kojoj su se javne funkcije dodeljivale kao i danas, 
najlojalnijima, odnosno ,,zaslužnim članovima stranke“ (Jovanović, 2005: 422) Uz 
sve napore filozofsko-pravne i političke misli koja je od kraja XIX v. sve snažnije uka- 
zivala na potrebu depolitizacije i profesionalizacije javne uprave koja bi bila odana 
samo zakonu i javnom dobru, svedoci smo činjenice da se stanje u većini država nije 
promenilo, odnosno da su razrađeni novi, efikasniji sistemi povezivanja kapitala i 
onih koji formalno donose javne odluke, što u sadejstvu daje partokratsko stanje iz ko- 
jeg kriminal i ostale devijacije mogu samo da prosperiraju. Zbog čega je toliko važna 
lojalnost političkoj partiji? Demokratski izborni sistem iznedrio je i političke stranke 
kao organizacije, odnosno skupine ljudi koje bi trebalo da povezuje zajednička ide- 
ologija, vera, ideje, ipak danas se kao glavni kohezivni faktor u okviru političkih or- 
ganizacija uglavnom nameće interes, 1 to materijalni. Te organizacije u demokratskim 
sistemima okupljaju ,istomišljenike“, kreiraju, propagiraju, a potom, ukoliko dođu 
na vlast, sprovode javnu politiku. Momenat dolaska na vlast i preuzimanja dužnosti u 
javnoj instituciji, zapravo je momenat kada bi trebalo otpočeti sa vraćanjem dugova 
bogatim finansijerima tog političkog poduhvata, bez kojih on u današnjim okolnosti- 
ma ne bi bio moguć. Time se razmena političke i ekonomske moći koja je u samom 
središtu pojma političke korupcije, dovodi u ravnotežu. Postignuti „balans“ pogoduje 


isključivo akterima korupcije, dok ostali građani trpe nemerljivo štetne strukturalne 
posledice. 

Ako već tvrdimo, da institucije u zemljama sa visokim indeksom korupcije ug- 
lavnom služe tome da zadovolje interese grupacija oblikovanih kroz dejstvo političkih 
organizacija, postavlja se pitanje rade li te institucije još nešto i na koji način uspe- 
vaju da se i dalje održe na površini ,,političke vode“ i građanske kritike vlasti. Takve 
zemlje nastoje da održe tzv. ,,socijalni mir“ koji bismo mogli zamisliti kao krajnju, 
crvenu liniju, čije prekoračenje donosi ozbiljnije socijalne potrese kadre da ugroze 
vlast aktuelnog režima. Zato korumpirane vlasti koje nemaju odgovarajući socijal- 
no-ekonomski program ,,pozar“ gase sredstvima ekonomski moćnih centara, dok im 
za uzvrat omogućavaju privilegovanu poziciju u poslovnom svetu (bez obzira na le- 
galnost poslovanja) ma koliko ona bila štetna po društvo. Bez toga bi socijalni nemiri, 
protesti, pa čak i nasilna svrgavanja režima, bile daleko učestalije pojave. 

Konačno, integritet, moral i profesionalnost su osobine koje bi trebalo da krase 
zaposlene u javnoj upravi. Nažalost, sve je više primera koji pokazuju da je odsustvo 
nabrojanih osobina kod nosilaca javne vlasti često i poželjno sa stanovišta političke 
stranke koja im je omogućila imenovanja. Nepostojanje etičkih i profesionalnih ko- 
deksa kod predstavnika vlasti slabi poverenje građana u javne institucije što samo 
povećava koruptivni potencijal u društvu, a nosioce javih funkcija vezuje za stranku 
čineći od njih grupu poslušnika čija lična egzistencija zavisi od egzistencije stranke. 
Na taj način oni i bivaju motivisani da kroz svoje funkcionersko delovanje uvek imaju 
u vidu 1 stranački interes. Dovoljno je da politička stranka postavi svega nekolicinu 
„Svojih“ ljudi na ključna mesta određenog javnog organa pa da ceo njegov sistem pos- 
tane koruptivan i neefikasan. To se najčešće dešava zbog straha od smene ili drugih 
štetnih posledica zbog nepostupanja po diktatu pretpostavljenog, koji pak sa druge 
strane samo prenosi volju političke organizacije iz koje dolazi 1 koji je u situaciji da 
kroz taj proces obezbedi i sebi kakvu korist koja opet ne sme biti u sukobu sa interes- 
ima stranke iz koje dolazi. 


3. NORMATIVNI ASPEKT FINANSIRANJA POLITIČKIH STRANAKA: 
KLJUČNA PITANJA I OSVRT NA DOMAĆE ZAKONODAVSTVO 


Normiranje načina na koji se finansiraju političke stranke trebalo bi da uspostavi 
efikasne i primenjive antikoruptivne mehanizme, utemelji stabilan politički sistem, 
što bi za posledicu trebalo da ima i povoljan socijalno-ekonomski ambijent, i to ne 
samo za pripadnike poslovne i političke elite i njihove ,,poslovne dogovore" Da bi 
regulisanje pitanja u vezi sa novcem i načinom na koji ga troše politički subjekti 
omogućilo sprečavanje koruptivne prakse, neophodno je 1 postojanje drugih, pratećih 
propisa, koji bi u sadejstvu sa propisom sedes materiae za ovu oblast činili efikasan 
pravni okvir. Tu naročito treba imati u vidu značaj poreskih, revizorskih, emitorskih 
i kaznenih odredbi. 

Često se, što je sasvim prirodno, nameće i pitanje najboljih rešenja, tj. , magičnih 
štapova" koji bi garantovali suzbijanje zloupotreba. Nažalost, ne postoje univerzal- 

na rešenja koja bi sama po sebi značila da je u konkretnoj stvari odabrano najbolje. 
Važno je, pri donošenju pravnih propisa uopšte, ne samo onih koji regulišu materiju 
finansija u politici, uzeti u obzir čitav niz istorijskih, kulturnih, socijalnih, političkih, 
ekonomskih i drugih faktora. To je naročito važno kada je reč o finansiranju političkih 
subjekata 1 političkoj korupciji, budući da uvid u pojedina komparativna zakonska 
rešenja, ali i dosadašnju praksu formalne i neformalne socijalne kontrole, pokazuje da 
se u različitim društvima pojedina činjenja smatraju korupcijom, dok se u drugim ona 
tretiraju kao sastavni deo političkog folklora. 


3.1. Regulisanje finansiranja političkih stranaka i aktivnosti — najvažnija 
pitanja 


Kada se uzmu u obzir najznačajniji međunarodni i nacionalni akti koji regulišu 
pitanje finansiranja političkih subjekata, primetna su četiri pitanja kojima je posveće- 
na najveća pažnja. Prvo, reguliše se pitanje prihoda koje političke stranke mogu da 
steknu. U tom smislu, kako u nauci, tako 1 u normativnoj praksi, postoji podela na 
javna i privatna sredstava finansiranja. Teško je odrediti se prema tome koji je od ova 
dva vida finansiranja adekvatniji, budući da je za tako nešto potrebno uzeti u obzir či- 
tavu lepezu faktora, što tradicionalnih i kulturoloških, što ekonomskih. Dalje, u većini 
propisa, bez obzira na njihov nacionalni ili međunarodni karakter, postoje i odredbe 
koje određenim entitetima, uglavnom se tu misli na javna preduzeća i strane države 
i druga strana pravna i fizička lica, zabranjuju finansiranje političkih subjekata. Tu 
se zapravo radi o pretpostavci da bi finansiranje političkih stranka od strane takvih 
lica, podrazumevalo i neželjeni uticaj na njih koji bi sledstveno vodio ka povredama 
zakona na štetu javnog interesa. Mnoga zakonodavstva uvode i maksimalnu vrednost 
davanja koje političkoj stranci može učiniti fizičko ili pravno lice. Tu se takođe radi o 
pretpostavci da bi nesrazmerno velika količina novca data političkoj stranci od strane 
jednog lica nužno uključivala 1 ostvarivanje njegovog privatnog interesa koji je po 
pravilu u suprotnosti sa zakonskim normama. 

Drugo pitanje koje zavređuje pažnju zakonodavaca širom sveta, jeste pitanje ra- 
shoda sredstava koja političke stanke dobiju na ime finansiranja svojih kampanja ili 
redovnih političkih aktivnosti. Obaveza transparentnosti čitavog postupka finansiran- 
ja političkih subjekata nameće se kao važan faktor u obezbeđivanju legalnosti i ona se 
uglavnom ispoljava kao obaveza objavljivanja identiteta pojedinačnih ,,finansijera“, 
kao i obaveza stranaka da u određenim vremenskim periodima učine dostupnim svoje 
finansijske izveštaje (Mataković, Petak, 2010: 88). Konačno, četvrta grupa odred- 
bi odnosi se na postupak kontrole finansiranja političkih stranaka. Trebalo bi da tu 
kontrolu sprovode nezavisne i stručne službe, a u zakonodavnoj praksi se mogu naći 
zanimljiva rešenja kao posledica različitih tumačenja standarda u vezi sa kontrolnim 
službama. Međutim, najčešće se uloga nadzora nad zakonitošću finansiranja poverava 
poreskim ili revizorskim organima. 

U pokušajima da sa normativnog aspekta odgovore na ova ,,četiri ključna pitan- 
ja’, zakonodavstva širom sveta pronalaze različita rešenja. Na to ukazuje i opsežna 


analiza koju je sprovela Ingrid van Biezen početkom ovog veka (van Biezen, 2004). 
Zanimljivo je da u Finskoj, Norveškoj, Švedskoj i Švajcarskom gotovo i ne postoji 
zakonska regulativa koja se bavi finansiranjem političkih stranaka, iako su sve četiri 
države u gotovo svim relevantnim istraživanjima prepoznate kao zemlje sa najnižim 
indeksom korupcije (Mataković, Petak, 2010: 88). Ipak za sve njih, osim Švajcarske, 
je karakteristično postojanje obaveze javnog objavljivanja izvora finansiranja, koja 
se prema dosadašnjoj praksi i revnosno poštovala. Stoga možemo reći da se obaveza 
obezbeđivanja transparentnosti postupka nameće kao neka vrsta ius cogens-a u fi- 
nansiranju političkih subjekata. Interesantno je takođe 1 da od 33 države koje su bile 
uključene u istraživanje, tek njih 14 predviđa neki oblik ograničavanja za donacije iz 
privatnih izvora, a samo njih 11 za finansiranje od strane korporacija, dok sa druge 
strane, postoji znatno veći stepen saglasnosti oko toga da je potrebno zabraniti finan- 
siranje političkih subjekata iz inostranstva (Mataković, Petak, 2010: 89). 

Sve to ukazuje na snažno prisustvo kulturoloških i uopšte tradicionalnih ele- 
menata koji utiču na formiranje odnosa prema državi, strankama 1 institucijama, na 
stvaranje ekonomskog mentaliteta društva, što zajedno utiče i na normativu i praksu 
jednog društva kada je oblast finansiranja političkih stranaka u pitanju. 


3.2. Kratak pogled na Zakon o finansiranju političkih aktivnosti 
Republike Srbije 


Zakon o finansiranju političkih aktivnosti" (dalje: ZFPA) primenjuje se u Re- 
publici Srbiji od juna 2011. godine, osim dve odredbe (član 16. 1 17.) sa čijom se 
primenom otpočelo u julu 2012. Od samog početka ZFPA bio je opterećen velikim 
očekivanjima, a i laičkoj svesti je jasno da jedan propis teško može uticati na suzbi- 
janje i dovođenje u red pojave koja ima svoje korene u dalekoj prošlosti, a svodi se na 
»Kupovinu“ političke moći i javnih odluka od strane bogatih interesnih grupa. Kada 
se radi o ispunjavanju osnovnih preporuka i ,,dobre prakse“ u regulisanju finansija 
u politici, možemo reći da ZFPA uglavnom poštuje uobičajene standarde, te da ne 
sadrži značajna odstupanja koja zavređuju da budu predmet posebne analize. Ipak, 
daleko je važnije pitanje adekvatnosti odredbi u kontekstu političke prakse i socijal- 
no-ekonomskih činilaca, nego puko prilagođavanje određenim opštim smernicama. 
Tu je ZFPA u pojedinim segmentima ,,zakazao“ na šta ćemo u redovima koji slede i 
pokušati da ukažemo. Konačno, sa stanovišta nomotehnike, Zakon se može smatrati 
solidnim, tj. primenjivim bez većih poteškoća, uz određene probleme na koje ćemo 
takođe skrenuti pažnju. 

Na početku izlaganja o ZFPA, valja pohvaliti upotrebu termina ,,politički sub- 
jekti“ za razliku od prethodnog Zakona koji je normirao ovu oblast (Zakon o finan- 
siranju političkih stranaka). Na taj način se pravila sadržana u Zakonu protežu i na 
druge pravne oblike, različite od političke stranke, koje odlikuje nesumnjivo političko 
ustrojstvo, cilj i delovanje. 


4 Zakon ο finansiranju političkih aktivnosti (SI. glasnik RS”, br. 43/2011 1 123/2014). 

Naš zakonodavac se opredeljuje za model kombinovanog finansiranja iz javnih 
i privatnih izvora. Malo je zemalja na svetu koje ne predviđaju podršku strankama iz 
javnog budžeta (Bangladeš, Čile, Belize, Indija, Kiribati, Letonija...). Postoje i mišl- 
jenja prema kojima je upravo finansiranje stranaka iz javnih izvora ključ demokratije 
(Ortuni-Ortin, Schultz, 2005: 787). Ističe se da se obezbeđivanjem sredstava iz javnog 
budžeta za funkcionisanje stranke, smanjuje njena potreba za sredstvima iz privat- 
nog sektora kojima se uglavnom kupuje uticaj na javni život društva kroz donošenje 
političkih odluka (Manojlović, 2015: 157). 

Međutim, tu treba biti oprezan naročito kada je reč u davanju usluga i dobara 
iz javnih izvora, budući da je Zakonom regulisano na koji način se strankama ra- 
spoređuju javna novčana sredstva. ZFPA ( član 6. stav 1) definiše pojam usluga i do- 
bra iz javnih izvora, dok u sledećem stavu proklamuje da se one pružaju obavezno pod 
jednakim uslovima svim političkim subjektima. To je u uslovima partijski vođenih 
javnih institucija teško, gotovo neostvarivo. Fenomen koji se nazva ,,funkcionerska 
kampanja“ sve više je prisutan u mnogim zemljama, a naročito u onima sa nestabilnim 
demokratskim osnovama, kakva je i naša država. Reč je o zloupotrebi javnih organa, 
njihovih ovlašćenja, nadležnosti 1 uticaja od strane stranački postavljenih funkcionera 
koji rukovode tim organima. Na taj način, oni izigravaju pravila ZFPA koja treba da 
obezbede jednake uslove kako za vladajuće tako i za opozicione političke opcije, 
odnosno da očuvaju fer političku konkurenciju. Tu se još kratko treba zadržati na i 
na odredbi (član 6. stav 3), u kojoj se kaže da: „Organi Republike Srbije, autonomne 
pokrajine i jedinice lokalne samouprave, kao i druge organizacije čiji su oni osnivači 
bliže uređuju davanje usluga i dobara iz stava 1. ovog člana.“ U mnogim organima 
čiji korpus nadležnosti itekako može biti od pomoći jednoj političkoj partiji ne pos- 
toje akti koji bliže uređuju davanje usluga i dobara, što je do sada vodilo ka tome da 
vladajuće stranke čiji se kadrovi nalaze na funkcijama unutar javnih institucija crpe 
nedozvoljenu korist iz njih 1 sebi obezbeđuju nelojalnu političku konkurentnost pro- 
tivno odredbama ZFPA. 

lako izdvajanje novčanih sredstava iz javnog budžeta, po pravilu nema značajni- 
ju koruptivnu osnovu, tj. tokovi uplaćenog novca su uvek vidljivi i jasni, neadekvatno 
normiranje može i taj vid finansiranja političkih subjekata učiniti okidačem korupci- 
jskih odnosa. Primer za to je odredba ZFPA (član 21.), koja predviđa da se budžetska 
sredstva za finansiranje kampanja u visini od 0,07 poreskih prihoda budžeta Repub- 
like Srbije u ukupnom iznosu od 20% u jednakim delovima raspoređuju podnosioci- 
ma proglašenih izbornih lista. Ostaje nejasno zbog čega se zakonodavac nije oprede- 
lio za rešenje prema kojem bi ukupan prihod namenjen pokrivanju troškova kampanje 
bio isplaćen po proglašenju izbornih lista, a ne tek nakon okončanja izbora. Time se 
stranke upućuju da ostatak sredstava potrebnih za vođenje kampanje, najčešće u vidu 
zajma, potraže kod privatnih lica koja sa druge strane imaju svoju računicu čime je 
koruptivni odnos praktično već zasnovan.? 

ZFPA je predvideo i finansiranje iz privatnih izvora, što je u skladu sa proklamo- 
vanim demokratskim aktivizmom i participacijom građana. O mogućim zloupotreba- 


> Na ovaj propust u našem ZFPA je ukazano i u ekspertizi slovenačkog stručnjaka Jurija Toplaka koju je 
ovaj profesor na Pravnom fakultetu Univerziteta u Mariboru izradio ispred EU. 


ma i formiranju koruptivnih, klijentelističkih odnosa pri ovakvom načinu finansiranja 
postoji obilje podataka i dobro razvijena praksa, koju nekolicina normi jednog propisa 
teško mogu da zauzdaju. Pored toga što finansiranje političkih subjekata iz privatnih 
izvora predstavlja krajnje nestabilan i nepredvidljiv vid finansiranja, što sledstveno 
vodi i ka koruptivnim podsticajima 1 pritiscima na donosioce javnih odluka (Mano- 
jlović, 2015: 150). Takav vid finansiranje političkih subjekata i njihovih aktivnosti, sa 
druge strane, ima potencijal da u politički život uključi veći broj građana-birača, te je 
potrebno uspostaviti takva pravila koja bi omogućila političku aktivaciju i participaci- 
ju, a istovremeno smanjila koruptivni potencijal i zloupotrebe. 

Naš Zakon jasno navodi da su privatni izvori finansiranja političkih aktivnosti 
„Članarina, prilog, nasledstvo, legat, prihod od imovine i zaduživanje kod banaka i 
drugih finansijskih organizacija u Republici Srbiji.“ (član 7.). 

Članarina je oblik finansiranja političke stranke koji podrazumeva redovno, kon- 
tinuirano plaćanje od strane članstva stranke. Sa stanovišta demokratije, članarina se 
može smatrati najmanje kontroverznim oblikom finansijske pomoći stranci, budući 
da ona predstavlja davanja učinjena od strane samih članova stranke, koji imaju jasan 
i neskriven politički motiv za takvo davanje. Takođe, iznosi članarina koje većina 
statuta političkih organizacija propisuje su gotovo simboličnog karaktera i nemaju 
koruptivnu predispoziciju.“ 

Pored članarine, zanimljiv oblik finansiranja političkih stranka iz privatnih izvo- 
ra sa aspekta koruptivnog potencijala je prilog ili donacija što je možda i češći termin 
koji se može naći u literaturi i sredstvima javnog informisanja. ZFPA (član 9.) ga 
definiše kao ,,...novčani iznos, osim članarine, koji fizičko ili pravno lice dobrovoljno 
daje političkom subjektu, poklon, kao i usluge pružene bez naknade ili pod uslovima 
koji odstupaju od tržišnih.“. ZFPA i ostali propisi koji normiraju odnosnu materiju, 
koncipirani su tako da prate finansijske tokove političkih subjekata i sprečavaju nji- 
hove novčane malverzacije. Međutim, prilog, pored toga što podrazumeva novča- 
na davanje, podrazumeva i činjenje različitih nenovčanih usluga koje odstupaju od 
tržišnih uslova, što je itekako pogodno za izigravanje pravila Zakona čiji je zajednički 
cilj da obezbede fer političke uslove za ravnopravno nadmetanje u nastajanjima da se 
dođe do vlasti. Brojna zakonodavstva, pa tako i naše, u cilju sprečavanja određenih 
zloupotreba, ali i vezivanje funkcionisanja jedne stranke za uzak krug članova-finan- 
sijera, ograničava vrednost ukupnih davanja koje pojedinačno fizičko ili pravno lice 
može učiniti stranci na godišnjem nivou. Ključno je pitanje određivanja maksimalne 
vrednosti koja bi trebalo da uvaži kulturološke, ali pre svega ekonomske okolnosti 
društva. ZFPA predviđa da fizičko lice u jednoj godini (kalendarskoj) može vršiti 
davanja u vrednosti do 20 prosečnih mesečnih zarada,” dok za pravna lica limit iznosi 
do 200 prosečnih zarada (član 10., stav 1 12). Primera radi, obezbeđivanjem različitih 
usluga (prilog) po vantržišnim cenama u dobroj meri se obesmišljava svrha ograniča- 
vanja koje ZFPA predviđa, jer nije teško zamisliti da se kroz takav vid pomoći stranci, 
zapravo ulože sredstva koja značajno premašuju maksimalnu vrednost davanja koje 
é Prema ZFPA iznos članarine koji na godišnjem nivou ne prelazi 1.000 dinara se može platiti i u goto- 
vom novcu. 

7 Članom 2. ZFPA je propisano da se pod „prosečnom platom“ podrazumeva prosečna mesečna zarada 
u Republici Srbiji bez poreza i doprinosa. 

političkoj stranci može dati privatno lice (fizičko ili pravno), što sa pravom navodi na 
zaključak, uvažavajući prethodno iznete argumente, da će takav finansijer ekonomski 
racionalno, nastajati da uložena sredstva povrati u višestrukom iznosu, ne mareći pri 
tom za javni poredak i interes. Pažnju bi trebalo da privuče i odredba prema kojoj se 
prilogom smatraju 1 kredit, zajam, otpis dugova, kao 1 druge usluge banaka i ostalih 
finansijskih institucija (član 9., stav 2). Tu se postavlja pitanje kontrole finansijskih 
tokova, budući da se banka može pojaviti kao posrednik koji na račun stranke uplaću- 
je, odnosno prenosi sredstva stvarnih finansijera koji se u skladu sa članom 12. ZFPA 
smatraju zabranjenim ili onih čiji su poslovi i novac povezani sa kriminalom. 

Ipak, pored ograničenja vrednosti davanja od stranke fizičkih ili pravnih lica, 
trebalo bi razmisliti i o ograničenju ukupnog obima sredstava koje politička stranka u 
određenom vremenskom periodu može prikupiti, pa samim tim i potrošiti u tom istom 
periodu. Taj korak bio bi usmeren ka pokušaju da se smanji značaj novca u delovanju 
jedne političke stranke, što bi trebalo da vodi ka političkoj ,,borbi programa“, a ne novca. 

Političkim subjektima je zabranjeno vršenje komercijalnih delatnosti (član 14.), 
pa samim tim i sticanje sredstava po tom osnovu. Nije sasvim jasno zbog čega se 
zakonodavac odlučio na ovaj korak, posebno ako se ima u vidu da bi omogućavanje 
strankama da se bave kulturnom i izdavačkom delatnošću, za njih značilo i mogućnost 
prihodovanja novčanih sredstava od strane simpatizera i članova, koja bi pojedinač- 
no posmatrano bila nedovoljna za uspostavljanje bilo kakvog koruptivnog odnosa." 
Naravno, u cilju sprečavanja potencijalnih zloupotreba, trebalo bi ograničiti i godišnji 
prihod koji stranka može ostvariti od svoje komercijalne delatnosti. 

ZFPA jasno razdvaja finansiranje redovnog rada političkog subjekta i finansiranje 
troškova izborne kampanje. Otuda je nejasno zbog čega se zakonodavac opredeljuje za 
mogućnost da sredstva prikupljena za redovan rad stranke budu utrošena za finansiranje 
troškova izborne kampanje (član 19., stav 2), naročito ako se uzme u obzir da politički 
subjekat prema ZFPA mora da ima odvojene račune za uplatu sredstava namenjenih fi- 
nansiranju redovnog rada 1 troškova izborne kampanje. Na taj način se otežava praćenje 
uplata i isplata sa računa stranke, a kampanja čini manje transparentnom. 

Zakon o finansiranju političkih stranaka, koji je prethodio ZFPA, nije predviđao 
rok u kojem su stranke bile dužne da podnesu godišnji finansijski izveštaj i iz tog razloga 
za kršenje te obaveze protiv stranaka nisu bili pokretani prekršajni postupci. Stupanjem 
na snagu ΖΕΡΑ to je ispravljeno 1 sada je jasno propisana obaveza podnošenja godišnjih 
finansijskih izveštaja do 15. aprila tekuće za prethodnu godinu (član 28.). 

Najkontroverznije odredbe ZFPA odnose se na pitanje nadzora nad finansijskim 
izveštajima koje stranke podnose, odnosno na pitanje svojevrsne kontrole finansijskih 
tokova političkih stranaka. Iako bi bilo logičnije, uzimajući u obzir prirodu i delokrug 
poslova, očekivati da je to pitanje povereno Poreskoj upravi ili Državnoj revizorskoj 
instituciji, naš zakonodavac nadzorna ovlašćenja poverava Agenciji za borbu protiv 
korupcije. Ukoliko je tako, moglo bi se razmisliti o tome da se Agenciji dodele šira 
ovlašćenja koja bi joj omogućila sankcionisanje povreda ovog Zakona, međutim do 
sada ni to nije učinjeno. ZFPA Agenciji jedino ostavlja mogućnost da se nakon obavl- 


8 Tu se najpre misli na prodaju promotivnog materijala poput majica, šolja, kačketa, upaljača, olovki, ali 
i na izdavanje 1 prodaju knjiga i ostalog literalnog i sličnog materijala. 


jene kontrole finansijskih izveštaja obrati Državnoj revizorskoj instituciji i zatraži re- 
viziju pregledanih izveštaja (član 34.). Prema našem mišljenju, Državna revizorska 
institucija bi trebalo da, bez obzira na volju Agencije, bude uključena u kontrolu iz- 
veštaja koje podnose političke organizacije. 

Konačno, ZFPA u glavi posvećenoj kaznenim odredbama predviđa i jedno široko 
postavljeno biće krivičnog dela, kao i 19 prekršaja koje političke stranke mogu učiniti 
nepostupajući u skladu sa odredbama ovog Zakona. 


ZAKLJUČNA RAZMATRANJA 


Finansiranje političkih subjekata je pitanje koje sa pravom od davnina budi znat- 
no interesovanje javnog mnjenja. Ipak, po pravilu je ono dospevalo u centar društ- 
vene zainteresovanosti tek onda kada se dogode politički skandali i afere u vezi sa 
finansiranjem stranaka. Sve do tada, na sceni je ,,lov u mutnom“ kako za predstavni- 
ke političke, tako i ekonomske elite. Političke stranke su na javne funkcije nekada 
postavljale ekonomski nezavisne i profesionalno dokazane ljude, dok one danas sve 
više optiraju da mandate poveravaju ljudima koji žive od politike 1 jedino se njom 
bave. Time se u političkim strankama, kao ,,regrutnim bazama" za izbor u javne in- 
stitucije, okuplja grupa ljudi koja svoju ekonomsku egzistenciju bazira isključivo na 
posedovanju javnih ovlašćenja, odnosno izglednih mogućnosti da se dođe do moći 
političkog odlučivanja. U uslovima ekonomske i moralne krize, koja u mnogim zem- 
ljama sveta ima itekako dugotrajno dejstvo, političke stranke imaju predispoziciju da 
postanu onakve kako ih je svojevremeno opisivao i Slobodan Jovanović navodeći da 
„Stranka postaje društvo za eksploatisanje vlasti i, kao sve grupe, koje su rukovođene 
egoističkim pobudama, širi oko sebe korupciju." (Jovanović, 1936: 198). 

Kada je reč o normiranju oblasti finansiranja političkih subjekata, međunarodni 
dokumenti i preporučena ,,dobra praksa" koja se na osnovu njih razvila, uticala je na 
mnoga zakonodavstva da okvirno regulišu najvažnija pitanja u vezi sa odnosnom ma- 
terijom. Međutim, različiti faktori koji se svode na kulturno-istorijske tekovine društ- 
va, ekonomski mentalitet i političko-pravno nasleđe, uslovili su postojanje širokog 
taj način i legalnom pojavom. 

Iako smo u radu istakli da „magičnih štapova“ koji bi na univerzalnom planu rešili 
pitanje političke korupcije koja nastaje u odnosima finansiranja političara i njihovih 
poduhvata nema, možemo istaći da je jedini ispravan korak koji bi trebalo primeniti 
u svim zakonodavstvima, smanjivanje uticaja koji novac ima u politici. To znači da bi 
trebalo učiniti legislativne napore koji bi doveli do nepostojanja potrebe da političke 
stranke novac i sličnu pomoć traže od predstavnika krupnog, privatnog kapitala. Težište 
takve zakonodavne tendencije trebalo bi da bude pažljivo osmišljene mere, pre svega 
poreske i emitorske prirode, koje bi zaustavile besomučnu potragu i potrebu političkih 
stranaka za novcem, a koje bi sa druge strane političke subjekte vratile svrsi svog posto- 
janja 1 politički život učinile fer i poštenom borbom ideja i argumenata. 

FINANCING POLITICS: POLITICAL CORRUPTION AND 
IMPORTANCE OF ESTABLISHING ADEQUATE LEGAL 
FRAMEWORK 


Financing political entities is considered as a significant generator of political 
corruption and other financial crimes, unless it is not properly regulated from the 
normative point of view. Also there are certain socio-economical and cultural factors 
that have a great impact on whether political corruption will occur when it comes 
to the money in politics. Political parties in democratic condition are the main 
promoters and generators of political ideas. In trying to obtain a wider confirmation 
of their ideas in the form of support in the polling, significant financial resources are 
necessary. The centers of economic power which are mainly consists of organized 
criminal groups and large corporations have sufficient financial and other resources 
that can be made available to political parties, for privileged market position as a 
counter-service. This connection should be regarded as a corruption in and after the 
process of financing political entities, the central issue of this paper. 

KEY WORDS: Financing political entities,corruption, political corruption, 
public institutions. 


